
ELŐSZÓ. 


Kifej  ezhetlen  érzelem- vihar  dúlta  lelkemet,  midőn 
a  világosi  fegyverletétel  hontalanná  tett. 

Nincs  szó,  mely  arról  fogalmat  adhatna. 

Leborultam  hazám  földjére,  mielőtt  határán  átlép- 
nék; —  zokogva  nyomtam  reá  a  fiúi  szeretet  búcsu- 
csókját;  —  egy  csipetnyi  port  vettem  belőle  magam- 
hoz ;  —  még  egy  lépés,  és ugy  valék,  mint  a 

tört  hajó  roncsa,  melyet  a  szélvész  kidob  a  homokra 
egy  sivatagon.*) 

Egy  török  főtiszt,  » Allah  «-t  emlitve,  üdvözölt  ba- 
rátságosan; —  elvezetett  a  fekhelyhez,  melyet  isten 
szabad    ege  alatt  számomra  készittetett   barátságosan, 

és —  kardomat  kérte;  lesütött  szemmel,  mintha 

szégyenlené,  hogy  török  magyart  lefegyverez. 

Lekötöttem,  átnyújtottam  szótlanul,  könynyel  sze- 
memben, és  ő,jó  nyugalmat  kivánva,  magamra  hagyott 
bánatommal.  * 


*)  Kevéssel  azután,  hogy  hontalanná  lettem,  az  európai 
sajtóban  egész  körutat  tett  egy  búcsu-szózat  nemzetemhez 
nevemben.  Az  költött  szózat.  Én  sem  azt,  sem  mást  nem  irtam, 

Nyugalom  és  hontalanság! 

Ha  tudott-e  a  hitrege  Ádámja  nyugodni,  midőn 
mögötte,  a  kitaszitott  mögött,  Éden  kertjének  kapuja 
becsapódott,  mivel  hogy  a  jó  és  gonosz  tudása  fájának 
gyümölcséből  evett! 

Én  is  ettem  abból  a  gyümölcsből,  és  felismertem 
a  jót  s  a  gonoszt;  és  felemeltem  kezemet  a  jónak  védel- 
mére a  gonosz  ellen.  A  gonosz  győzött,  és  én  hazámból, 

—  az  én  Édenemből  kitaszittattam 

Ott  álltam  tompa  merengésben  a  nem  magyar 
Duna  partján,  melynek  habjaiba  —  amonnan  felülről, 

—  a  magyar  nemzet  könyeiből  ég  felé  szállott  vizpára 
csapadéka  vegyült, s  kis  távolságban  tőlem  rohant  tova 
a  Vaskapu  sziklatorlaszán  keresztül,  zúgva,  morogva, 
mintha  szitkozódnék  a  meg  nem  érdemlett  végzet  ellen. 

En  hallgattam  e  zúgást,  mely  keblem  viharával 
összefolyt ;  belebámultam  a  méltatlanul  meghiúsult 
honfi  remények  semmiségébe ;  és  arczomon  öntudatla- 
nul a  kifej ezhetlen  fájdalom  köny zápora  ömlött  alá 

Minden  volt  e  köny  záporban,  a  mi  a  hazafi  szivé- 
nek fáj ;  minden !  csak  egy  nem !  a  reménytelenség 
nem;  a  kétségbeesés  hazám  jövője  felett  nem. 

Ugy  tetszett  nekem,  —  még  akkor  a  fájdalom  első 
lázrohamában  is  ugy  tetszett  nekem,  mintha  az  ég  csil- 
lagainak fényszikrázatából,  könyeim  fátyolán  keresz- 
tül egy  sugár  lövellene  felém,  mely  azt  hirdeti  borult 
lelkemnek,  hogy  nemzetem  szenvedni  fog  ugyan,  irtó- 
zatosat fog  szenvedni;  mert  bosszúja  rettenetes  a  féktelen 
uralomvágynak,  mely  a  megaláztatás  porából  nem  maga 
tehetségével  emelkedik  fel;  hát  szenvedni  fog  nemzetem 
irtózatosat,  de  nem  hal  bele! 

Ez  akkor  az  érzelmek  lázában  csak  amolyan  su- 
galom  volt,  mely  átvillan  a  szivén  a  nélkül,  hogy  a 
gondolkozó  agy  idegcsövein  keresztül  venné  ntját; 
olyas  valami,  mint  az,  a  mit  a  köny őrület  istene  szokott 
lövelleni  a  szenvedőnek  lelkébe,  hogy  meg  ne  őrüljön 
a  bú  miatt. 

Később  a  török  nagylelkűen  megvédte  életemet 
és  hontalan  társaim  életét.  Megvédte,  nem  veszély  nél- 
kül magára  nézve.  A  győzelmében  elbizakodott  két 
szomszéd  hatalmasság  háborúval  fenyegette,  ha  ki  nem 
ad.  S  midőn  a  helyzet  már  oly  fenyegető  szint  öltött, 
hogy  a  szultán  tanácsosai  nem  vélnék  kiadatásunkat 
kikerülhetni,  ha  csak  a  menekvők  török  vallásra  nem 
térnek  át,  s  ez  által  török  alattvalókká  nem  lesznek, 
Ahdul  Medsid  szultán  felemelkedett  üléséből  a  Diván- 
ban,  s  kezeit  égre  emelve,  ünnepélyesen  ezeket  monda: 
>  Allah  hatalmas.  Bizom  oltalmában.  De  ha  vesznem 
kell,  vesszek  becsülettel.  Azt  a  gyalázatot  nem  hozom 
nevemre,  hogy  megsértettem  a  vendégjogot,  hogy  ki- 
szolgáltattam ellenségeik  bosszújának  a  szerencsétlene- 
ket, kik  nálam  oltalmat  kerestenek.  Akarom,  hogy 
meg  is  találják.  Jöjjön,  a  minek  jőni  kell.  Én  nem 
adom  ki.  így  akarom.  így  legyen.  Gondoskodjatok  a 
védelemről. « 

Es  nem  adott  ki.  Háború  nem  lett  belőle.  De  lett 
számunkra  letartóztatási  fogság  a  távol  Ázsiában.  így 
látta  jónak  a  dolgot  közölni  az  európai  diplomáczia. 

Es  mi  ott,  a  távol  magányban  gondolkoztunk 
hazánk  múltja,  jelene,  jövendője  felett.  És  én  végigtag- 
lalva elmémben  1848 — 49-ki  szabadságharczunk  kelet- 
kezését, jellemét,  lefolyását  és  az  okok  kútfejét,  melyek 
a  bukást  lehetővé  tették,  minél  inkább  számot  vetet- 
tem a  helyzettel,  minél  inkább  számba  vettem  nemze- 

tem  életerejének  ugy  történelmi  mint  lélektani  ele- 
meit, annálinkább  megerősödtem  azon  meggyőződésben, 
hogy  a  hit  és  remény,  mely  amott  a  Duna  partján,  a 
hontalanság  fájdalmának  első  rohama  közben  lelkemen 
átvillant,  a  higgadt  megfontolásban  csak  megerősitést 
találhat. 

Nemzetem  nem  halhat  meg  a  szenvedések  alatt, 
melyek  reá  mérettek.  A  magyar  kérdésnek  történelmi 
alapja  is  van,  jogi  alapja  is  van,  földi eirati,  népességi, 
politikai,  számtani  alapja  is  van;  s  e  kérdés  Európa 
szabadságának,  Európa  hatalmi  sulyegyenének  érde- 
keivel kapcsolatos.  Ily  kérdések  belekiáltanak  a  világ- 
történelem logikájába.  E  kiáltást  ideig-óráig  az  erőszak 
elfojthatja,  de  a  kérdést  ki  nem  törülheti  az  események 
számla-könyvéből,  hová  azt  a  történelem  beirta.  —  E 
kérdés  helyet  fog  magának  követelni  Európa  függő 
kérdései  közt  mindaddig,  mig  vagy  jog  és  igazság 
szerint  meg  nem  oldatik,  vagy  a  nemzet  róla  maga  le 
nem  mond. 

így  gondolkoztam  én,  s  igy  gondolkozott  az  ösz- 
szes  magyar  emigráczió.  Bármi  viszályok  keserítették 
is  a  már  magában  is  keserű  hontalan  életet;  bár  elszó- 
ródtunk a  föld  hátán,  mint  egy  második  Izrael;  bár  leg- 
többünknek vállait,  a  hazafi  bánat  nehéz  terhén  kivül, 
a  becsületes  megélhetés  bizonytalanságának  keresztje 
is  nyomta,  a  mint  tapostuk  a  nyomorúság  változatos 
útjait,  idegenek  közt  idegenek —  e  gondolkozásban  min- 
dig, mindenhol,  mindannyian  egyetértettünk:  mint  akár 
barátilag  összetartva,  akár  barátságtalanul  szertehuzva 
egyetértettünk  abban,  hogy  a  magyar  emigráczióra 
számkivetésében  a  rendületlen  hazafiság  tevékenységé- 
nek szent  kötelessége  vár. 


Elő  tiltakozást  kell  képeznie  a  magyar  liaza  állami 
életének  eltiprása  ellen  isten  és  világ  előtt. 

Szóllania  kell  a  némaságra  kárhoztatott,  csele- 
kednie a  bilincsre  vert  nemzet  helyett,  a  bilincsre  vert 
nemzet  javára. 

Fennen  kell  lobogtatnia  a  zászlót,  melyet  »  névtelen 
félisteneinknek*  honszeretettől  izmosult  karjai  enyész- 
hetlen  dicsfénynyel  vettek  körül,  —  s  melynek  bukása 
gyászoló  megdöbbenést  keltett  a  világ  népeinél. 

Fen  kell  tartania  a  magyar  kérdést  a  világtörté- 
nelem azon  kérdései  közt,  melyek  annak  elmészetétöl 
megoldást  követelnek,  az  erkölcsi  világrendet  kor- 
mányzó örök  törvények  örök  igazsága  szerint. 

Jelképeznie  kell  a  magyar  nemzet  politikai  vallá- 
sának ama  hitágazatát,  hogy  ha  a  hármas  hegy  orszá- 
gunk czimerében  mártirok  vérével  áztatott  Grolgothává 
lett  is  49-ben,  mint  volt  már  többször  ezelőtt:  a  kereszt, 
mely  e  Golgothán  emelkedik,  most  sem  sir  fejfája,  ha- 
nem a  feltámadás  jelvénye. 

Hirdetnie  kell  hitét  nemzete  független  jövendőjé- 
ben, miszerint  a  világ  is  higyjen  benne,  s  mert  hiszen, 
a  magyar  nemzetet  számba  is  vegye. 

S  mig  ernyedetlen  tevékenysége  által  a  bátorítás 
delejfolyamát  önti  haza  felé,  hogy  a  nemzet  el  ne  csüg- 
gedjen a  szenvedések  alatt,  megkell  magában  a  magyar 
nemzet  jog  és  természetszerű  aspiráczióit  testesítenie,  és 
kapcsot  képeznie  ezek  közt  és  a  világesemények  közt. 

Nem  mondhatom,  hogy  a  magyar  emigráczió  » házi 
élete «  egészen  ment  volt  azon  gyarlóságoktól,  melyek- 
kel a  száműzetések  történelmében  mindenhol,  minden 
időben  találkozunk.  Emberek  vagyunk,  s  az  ember 
gyarló  teremtés.  És  annak  a  szabályszerűtlen  társada- 
lomnak, mely  a   » száműzöttek  nemzetének «    lett  elne- 

vezve,  kényszerű  ziláltsága  nagyon  kevéssé  alkalmas 
az  emberi  gyarlóságot  féken  tartani. 

De  a  számkivetettség  aprólékos  nyomorúságai 
csak  amolyan  tünékeny  buborékok,  melyek  a  törté- 
nelem lapjára  maradandó  foltot  nem  nyomnak. 

Ellenben  azon  elismeréssel  tartozik  a  magyar 
emigrácziónak  a  történelem,  bogy  a  haza  iránti  hiva- 
tásának hiven  megfelelt,  kötelességeit  becsületesen  tel- 
j  esitette. 

Sőt  állithatom,  hogy  a  magyar  emigráczió  tevé- 
kenysége nem  volt  befolyás  nélkül  még  a  viszonyok 
azon  fordulatára  sem,  melyet  otthon  uj  alkotmányos 
korszaknak  neveznek. 

A  mi  saját  személyemet  illeti:  reám  a  multaknál 
fogva  fokozatos  mértékben  hárult  a  kötelesség,  hogy 
minden  erőmből  iparkodjam  utat  egyengetni  nem 
zetemnek  független  állami  létének  visszaszerezhetése 
felé,  melyet  egy  ezredéves  múlt,  az  ősök  szent  hagyo- 
mánya, az  utódok  elidegenithetlen  öröksége  gyanánt 
szállított  reá. 

E  szó  »utegyengetés«  adja  meg  a  keretet  azon 
tevékenységhez,  melyet  külföldön  kifejthettünk.  Mi 
tehetségünket  nem  becsültük  tul.  Soha  sem  ringattuk 
magunkat  azon  ábrándos  képzeletben,  hogy  mi  szerez- 
hetjük vissza  nemzetünk  számára  a  független  nemzetek 
kerek  asztalánál  azon  helyet,  melyhez  ezredéves  tör- 
ténelménél s  az  európai  közjog  egészítő  részét  képező 
diplomácziai  kötéseknél  fogva  is  kétségbevonhatlan 
joga  van.  Ezt  csak  a  nemzet  maga  teheti. 

A  mi  hivatásunk  volt  oda  hatni,  hogy  ha  tenni 
akarandja,  a  külviszony okban  oly  támaszt  találliasson. 

miszerint  — a  mennyire  emberi  számitás  biztos  lehet  — 
a  siker  csak  saját  határozottságától  függjön. 

E  szempontból  indulva,  én  három  irányban  tartot- 
tam kötelességemnek  a  becsületes  igyekezetet. 

Az  egyik  irányt  annak  tudata  szabta  elembe,  hogy 
a  kutfö,  melyre  49-ben  a  magyar  nemzet  óriási  erő- 
feszitésének  meghiúsulása  visszavezethető,  az  önbizalom- 
ban megfogyatkozás  volt. 

A  másikat  Európa  viszonyainak  ismeretéből  merí- 
tettem, mely  vagy  egy  általános  európai  rázkódtatás, 
vagy  egyes  függő  európai  kérdések  felmerülésénél  oly 
kombinácziók  lehetőségére  mutatott,  melyek  az  érdek- 
találkozás alapján  nemzetünknek  a  felszabaditás  mun- 
káját megkönnyithetik. 

A  harmadik  irányt  azon  szükség  érzete  jelölte  ki, 
hogy  sikerre  még  kedvező  esélyek  felmerülésével  is 
csak  ugy  lehet  kilátás,  ha  egyrészt  czélban  és  szándok- 
ban  szolidaritás  áll  fen  a  nemzet  s  az  emigráczió 
között,  másrészt  pedig  a  kedvező  esélyek  a  nemzetet 
készületlenül  nem  lepik  meg. 

Ami  az  elsőt,  ama  végzetes  szerencsétlenséget 
illeti,  melyet  az  önbizalomban  megfogyatkozásnak 
neveztem:  én  akként  voltam  és  vagyok  meggyőződve, 
hogy  bármi  sok  összeszivárgás  táplálta  is  azon  föld- 
alatti folyamot,  mely  a  nemzet  önbizalmának  partjait 
aláásogatta,  mindez  nem  volt  volna  képes  a  nemzet 
közszellemét  a  reménytelenségig  megingatni,  ha  nem- 
zetünk magát  az  egész  világtól  oly  kimondhatlanul 
elhagyatottnak  nem  érezte  volna. 

Pedig  a  magyar  nemzet  ügye  távolról  sem  volt 
oly  reménytelenül  elhagyatott,  mint  szerencsétlen  elszi- 
geteltségünkben képzeltük  volt. 

b* 

Mind  inkább  tért  kezdett  nyerni  az  európai  kor- 
mánykörökben is  azon  igazság  elismerése,  hogy  a  ma- 
gyarországi események  nem  tartoznak  az  addig  nem 
birt  népjogok  kivivására  intézett  forradalmi  rázkódta- 
tások  rovatába,  melyek  azon  időben  Európán  végig- 
zugtak.  —  Be  kezdték  látni,  hogy  minálunk  nem  a 
nemzet  csinált  forradalmat  az  országló  hatalom  ellen, 
hanem  az  országló  hatalom,  egy  oly  törvényes  állapot- 
nak fegyveres  erővel  felforgatására,  mely  diplomácziai 
kötéseken  alapult  s  az  európai  közjog  integráns  részét, 
az  európai  egyensúly  egyik  tényezőjét  képezte. 

Mind  inkább  méltatásra  kezdett  találni  azon  körül- 
mény, hogy  a  magyar  nemzet  s  az  uralkodóház  közti 
szerződést  is  nem  a  nemzet  volt  az  első,  a  ki  széttépte, 
hanem  az,  a  ki  fegyverrel  támadta  meg  a  megvédni 
tartozott  országot  s  azt  állami  lététől  megfosztottnak, 
egyszerű  birodalmi  tartománynyá  lesülyesztettnek  nyi- 
latkoztatta ki. 

Az  orosz  intervenczió  felháborodást  keltett  világ- 
szerte. A  franczia  nemzetgyűlésen  a  » szabadság  jöven- 
dőjére veszélyesnek «  lett  határozatilag  kijelentve.  — 
Az  angol  külügyér  —  bár  ügyünknek  épen  nem  volt 
barátja  —  a  parlamentben  hivatalos  kifejezést  adott  a 
kormány  azon  nézetének,  hogy  a  mi  Magyarországon 
történik,  az  fontos  európai  rendű  esemény, 
(an  important  European  transaction),  mely 
elismervénynek  a  nemzetközi  politikában  megvan  a 
maga  szükségszerű  korollariuma.  —  Az  éjszak-amerikai 
hatalmas  köztársaság  már  épen  diplomácziai  ügynököt 
küldött  Magyarországra;  a  mi  előkészítő  lépés  volt 
függetlenségünk  elismerésére  és  számunkra  mindazon 
politikai  és  anyagi  előnyök  felhasználhatására,  melye- 
ket a  népjog  ily  esetekre  biztosit. 

Mindezeken  felül  pedig  hatalmasan  kezdett  nyi- 
latkozni igazságos  ügyünk  mellett  a  mivelt  világ  köz- 
véleménye. —  Bátran  merem  mondani,  miként  alig  van 
eset  a  világ  történelmében,  hogy  egy  nemzet  szabad- 
ságharcza  nagyobb  rokonszenvet  keltett  volna  fel 
világszerte,  mint  a  miénk. 

De  mi  el  voltunk  zárva  a  világtól.  E  rokonszenv 
melege  nem  hatott  el  élet-halál  küzdelmet  vivott  nem- 
zetünk szivéhez  s  én  azon  nyomasztó  érzéssel  fogtam 
kezembe  a  hontalanság  vándorbotját,  hogy  az  elhagya- 
tottság gondolatja  nyitotta  meg  a  tért  a  fondorkodá- 
soknak,  az  önbizalom  azon  aláásására,  a  mely  buká- 
sunknak kútfejévé  lőn. 

Hazafiúi  kötelességemnek  tekintettem  tehát  azon 
lenni,  hogy  a  magyar  szabadságügy  iránti  érdeklődés 
oly  gyökeret  verjen  a  szabad  népek  közvéleményében, 
miszerint  attól  ne  lehessen  tartanunk,  hogy  ha  a  ma- 
gyar nemzet  újra  ktüzné  hazájának  vérrel  áztatott 
földjén  a  szabadság  zászlaját,  az  elhagyatottság  érzete 
erélyét  elzsibbaszsza. 

Feladatom  aránylag  könnyű  volt,  mert  készen 
találtam  a  lelkesedésig  fokozott  rokonszenvet,  melyet 
» névtelen  félisteneink «  világszerte  felköltöttenek ;  és 
készen  találtam  a  fájdalmas  részvétet,  mely ly el  nem- 
zetem meg  nem  érdemlett  bukása  s  bukására  követke- 
zett mártiromsága  az  emberiség  szivét  megrázkódtatá. 

Es  e  rokonszenv  és  e  részvét  nem  valamely  tüné- 
keny fellobbanás  volt.  Több  mint  két  év  múlt  volt  már 
el,  a  mióta  Magyarországra  az  elnyomatás  sötét  éjjele 
reáborult,  midőn  engem  a  sors,  ázsiai  letartóztatásomból 
a  szabad  Albion  partjaira,  majd  onnan  a  szabad  Ame- 
i'ikába  juttatott  s  e  két  év  daczára,  a  rokonszenv  és 

részvét  még  mindig  oly  eleven  volt,  hogy  tüntetésekben 
nyilatkozék,  minőket  a  világ  még  nem  látott. 

Mondhatom,  szabad  mondanom,  mert  én  csak 
alkalma  s  nem  tárgya  voltam  e  tüntetéseknek,  e  rokon- 
szenvnek ;  szabad  mondanom,  hogy  az  eltiport  magyar 
nemzet  egy  trinmphalis  menetet  tartott  két  világrész- 
ben, minőt  semmi  győztes  imperátorról  nem  jegyzett 
még  fel  a  történelem. 

En  e  rokonszenves  érdeklődést  készen  találva,  fel- 
adatomnak tekintettem  azt  a  magyar  ügy  jogi  oldalá- 
nak, igazságának  s  hazánk  határain  messze  túlterjedő 
fontosságának  megismertetésével  állandóvá  tenni. 

Es  én  azt  hiszem,  állandóvá  lett.  A  változott 
viszonyok  hamut  hinthetnek  a  rokonszenves  érdeklődés 
parázsára  a  magyar  név  iránt,  —  mely  a  szabadság 
egy  istenét  imádó  népek  házi  tűzhelyénél  —  a  világ 
minden  részén  otthonossá  lőn.  —  Meglehet,  hintettek  is. 
A  mai  magyarban,  ki  az  osztráknak  nevezett  hata- 
lom politikájának  örvényében  kering,  bajos  arra  a 
magyarra  reá  ismerni,  a  ki  harmincz  év  előtt  elidege- 
nithetlen  ősi  jogát  ugyanazon  hatalomtól,  fegyverrel 
kezében,  számon  kérte  volt.  De  ha  ugy  találna  megirva 
lenni  ama  könyvben,  melyet  a  vallás  a  gondviselés 
könyvének  nevez,  hogy  az  események  kerekének  for- 
gása a  multat  a  jövendőben  újra  jelenné  teszi,  a  ham- 
vaiból feltámadott  magyar  Phönix  meg  fogná  látni, 
hogy  a  világ  rokonszenvének  behamuzott  parazsa  újra 
lángra  lobban,  s  a  magyarnak  nem  lenne  oka  magát 
elhagyatottnak  érezni. 

A  mi  tevékenységem  második  irányát,  az  európai 
viszonyok  ismeretéből  meritettet  illeti : 

A  4  9 -ki  forrongásra  Európaszerte  az  a  bizonyos 
állapot  következett,  melyet  az  ember  a  harcztéren  lát  a 

csata  után.  Az  a  bizonyos  rémületes  csend,  mely  bor- 
zalmat okoz.  A  halottak  ott  fekszenek  elterülve.  A  sebe- 
sültek nyöszörögnek  és  nyöszörgésük  oly  irtózatos! 
Különben  csend  van.  Csak  a  dögmadarak  sivítnak  a 
megfertőztetett  levegőben;  csak  a  halottfosztogatók 
sürögnek  és  segitik  halottá  tenni  azt,  a  ki  még  él. 

Ilyen  volt  az  állapot  Európában  49  végével,  és 
49  után.  A  ki  meghalt,  hát  meghalt;  a  kit  felakasztot- 
tak, hát  felakasztottak ;  a  kit  börtönbe  vetettek,  hát  ott 
sínlődött;  a  ki  bujdosott,  hát  üldözték;  a  kinek  elkoboz- 
ták vagyonát,  hát  családja  megtanult  koplalni ;  a  nép 
fiát  elvitték  katonának,  hát  ment;  megrótták  a  népet 
terhes  adóval  »de  plenitudine  potestatis«,  hát 
arczának  véres  verejtékét  elfizette;  az  árvák,  özvegyek 
sirtak  —  titokban ;  a  polgárok  átkozódtak  —  titokban, 
a  legrejtettebb  kamarákban,  jól  bezárt  ajtók  s  ablakok 
mögött  —  különben  csend  volt,  mint  a  sirban  van.  — 
És  a  hatalmasok  ezt  a  »rend  és  nyugalom «  állapotának 
nevezték. —  Nekik  saját  szótáruk  van.  —  » Európa 
ordini  et  tranquillitati  asserta«  49-ben,  mint 
>libertati  asserta«   15-ben. 

Pedig  a  4  9 -ki  reakczió  sehol  sem  teremtett  oly 
állapotot,  mely  tartósságra  számithatna.  Sehol  az  egész 
kontinensen.  Kiütni  a  kardot  a  kézből,  nem  annyit 
teszen,  mint  a  sziveket  megnyugtatni.  —  Az  európai 
kontinens  egy  vulkán  volt.  Nem  füstölgött,  de  forrott 
érezhetöleg.  Az  embernek  csak  a  földhöz  kellett  hajolni, 
hogy  meghallja,  miként  zúg  a  mélyben  alant.  —  Zúgása 
még  hozzám  is  elhatott  a  kutahyai  kaszárnyába.  — 
Mikor  pedig  Marseilleig  érkeztem,  ott  zúgott  hajóm 
körül  a  Marseillaise  viharos  akkordjaiban.  —  Még  a 
levegő  is  tele  volt  konspiráczióval.  Minden  ember  kon- 
spir ált  jobbra  vagy  balra, —  még  azok  is  konspir tálak 


akik  azt  gondolták,  hogy  nem  konspirálnak.  Még  olyan 
emberek  is  konspiráltak,  a  kik  ma  már  irtózatosan 
csodálkoznak  maguk  felett,  hogy  ők  valaha  konspirá- 
torok  is  lehettek. 

Mi,  magyar  emigránsok  nem  konspiráltunk.  Nem 
volt  reá  szükségünk.  A  száműzöttek  nemzete  bizonyos 
tekintetben  szabad  nemzet.  Szomorú  szabadság,  de  még 
is  az.  A  politikai  száműzöttnek  homlokára  van  irva 
hogy  minő  táborba  tartozik.  Hite  és  vallása  jelvényét 
nem  kell  töltés-táskájába  rejtenie.  Ha  akarná  sem  rejt- 
heti el.  —  Csak  ne  sértse  az  ország  törvényét,  mely  árva 
fejének  menhelyet  adott,  —  szabadon  áldozhatik  politi- 
kai religiójának  oltárán. 

Hanem  ha  nem  konspiráltunk  is,  nekem  most  a 
meghiúsult  remények  sivatagában  is  ugy  látszik,  hogy 
nekem,  mint  a  magyar  4 9 -ki  zászló  egyik  őrének,  kül- 
földön az  akkori  viszonyok  között  hazafiúi  köteles- 
ségem volt  az  európai  vulkán  forrongásának  fázisait 
szemmel  tartani,  nehogy  kitörése  meglepjen;  s  a  meg- 
lepetés folytán  elveszszen  a  nélkül,  hogy  az  lenne,  a  mi 
talán  lehetne:  alkalom  szerencsétlen  hazám  számára. 

Az  innen  eredt  viszonyok  emigráczionális  életem 
történetébe  bele  tartoznak.  Nem  mondhatom,  hogy  e 
viszonyoknak  hazám  javára  gyakorlati  hasznát  vehet- 
tem. A  világesemények  más  fordulatot  vettek.  Az  a 
vulkán,  mely  egy  világraható  nagy  kitörés  előjeleit 
viselte  magán,  egy  helyütt  megkérleltetett,  más  helyütt 
szellentyüre  talált ;  harmadik  helyütt  parcziális  kitörés- 
ben csillapult  le;  negyedik  helyütt  (épen  ott,  hol  érde- 
keink leginkább  találkoztak)  a  nemzeti  aspirácziókkal 
magát  bölcsen  azonosító  hatalom  által,  a  vulkán  tüz- 
anyaga  rendezett  hatalmi  csatornába  tereltetett. 

Van  azonban  ez  eszmekörbe  tartozó  tapasztalataim 
sorában  egy  vonás,  mely  sem  nem  magán  jellegű,  sem 
a  magyar  emigráczió  házi  életére  nem  szoritkozik,  ha- 
nem a  magyar  nemzet  történelméhez  tartozik. 

A  mint  Bosztonban  huszonhét  évvel  ezelőtt  a  nagy- 
szerű lépcsözetre  lépnék,  mely  a  Kapitolium  büszke  épü- 
letéhez felvezet,  melynek  nyilt  oszlop-csarnokában  Mas- 
sachusets  állam  szenátusa  és  képviselőháza  elnökeikkel  s 
az  államkormányzóval  élükön,  fedetlen  fővel  állottak, 
hogy  a  népjog  megsértésének  súlya  alatt  elbukott 
magyar  nemzetnek  megadják  —  személyemben  —  a 
tisztelet  és  testvéries  rokonszenv  adóját:  szemembe 
ötlött  a  homlokzat  előtt  emelt  diadalmi  iv:  rajta 
Massachusets  állam  czimere  e  körirattal :  »ense  petit 
placidam  sub  libertate  quietem«*)  és  alatta 
egyik  beszédemnek  im  e  szavai : 

>Thereisa  community  in  tliedestinies 
of  humanity.« 

(Az  emberiség  rendeltetésében  közös- 
ség (szolidaritás)  van. 

És  ama  szabad,  mivelt,  boldog  mintaállamnak 
(melyben  sem  Írástudatlan  ember,  sem  koldus,  sem 
rozzant  ház  nincs,)  kormányzója  engem  kézen  fogott  és 
ama  szavakra  mutatva,  isten  szabad  egének  láttára  fel- 
hivott,  mondjam  meg  nemzetemnek:  bizzék  ama  szent 
igazságban ;  és  legyen  biztos  felőle,  hogy  az  Egyesült 
Államok  hatalmas  köztársága  ama  szent  igazság  szerint 
fog  irányában  cselekedni. « 


*)  Egy  kardot  markoló  kéz  van  a  czimerben,  s  köriratul 
az  idézett  jelszó,  Algernon  Sidney  jelszava.  Egészen 
igy  szól :  »Manus  haec  inimica  tyrannis,  ense  petit  placidam 
sub  libertate  quietem.« 

—     KOSSUTH,   IBATAIH.    I.  0 

És  e  biztosítást  a  népnek  összesereglett  százezrei 
egeket  rázó  kiáltásban  hangoztatták  vissza. 

Nekem  —  a  hontalan  vándornak  —  jól  esett  a 
népek  közötti  szolidaritásnak  ez  ünnepélyes  elismerése 
egy  oly  állam  részéről,  melynek  törvényhozásában,  a 
magyar  ügynek  tüzetes  megvizsgálása  után,  ki  lett 
mondva:  hogy  szabadság-harczunk  jogos  és  igazságos 
volt,  hogy  az  orosz  intervenczió  a  nemzetközi  jognak 
vastag  megsértése  volt,  mit  az  alkotmányos  szabadság 
fentartásánál  érdekelt  nemzeteknek  komoly  megfontolás 
alá  kellett  volna  venniök  —  s  hogy  minden  alkotmá- 
nyosan kormányzott  nemzetnek  kötelessége  is,  érdeké- 
ben is  van  a  legbensőbb  viszonyba  lépni  egymással  a 
végett,  hogy  a  kényuralom  támadásainak  visszaverésére 
erejöket  minél  sikeresebben  egyesíthessék. 

Az  oczeánon  tul  ily  ünnepélyességgel  hirdetett 
szolidaritásnak  érzetét  természetesen  feltaláltam  Euró- 
pában mindazon  nemzeteknél,  melyeknek  1849-ki 
viszontagságai  a  » száműzöttek  családjának «  sorait 
szaporították.  De  a  mi  a  magyar  nemzet  független  lété- 
nek európai  súlyát  igen  jelzetesen  illusztrálja,  az  a 
kiváló  fontosság,  melyet  a  szolidárisnak  ismert  európai 
szabadság  érdekeinél  nemzetünknek  mindannyian  tulaj- 
donítottak, még  azok  is,  kik  földleirati  helyzetüknél 
fogva  a  magyarországi  esélyek  közvetlen  befolyásának 
körén  kivül  állanak.  —  Mindannyian  át  voltak  hatva 
annak  érzetétől,  hogy  a  magyar  szabadságharcz  az 
első  percztől,  de  különösen  az  orosz  intervenczió  köz- 
belépése óta,  hazánk  határain  messze  tul  kiható,  európai 
érdekű  volt;  —  hogy  a  mi  harczunkban  —  miként  én 
magam  is  mondám  Szegeden  —  Európa  szabadságának 
harcza  vívatott.  —  Ez  —  és  azon  körülmény,  hogy  az 
osztrák  császár  külsegitséghez  volt  kénytelen  ellenünk 

folyamodni,  —  hogy  két  nagyhatalomnak  nem  csak 
összes  haderejére,  de  még  a  lelkek  talaját  sötétben  alá- 
turkáló vakondok-mesterségre  is  szüksége  volt,  miszerint 
az  igazság  fegyvere  kezeinkből  kiessék;  —  és  a  dics- 
fény, mely  a  » Honvéd «  nevet  körülvette,  és  végre  az, 
hogy  midőn  Európaszerte  már  minden  más  nép  elbu- 
kott, mi  még  állani  tudtunk ;  —  s  a  hős,  de  elhagyatott- 
ságában nyomatéktalan  Velenczével  utolsónak  tartot- 
tunk ki  a  szabadság  harczterén;  —  oly  fontosságot 
adtak  a  magyar  nemzetnek,  hogy  —  mondhatom  — 
egy  idősb  testvér  tekintélyével  lett  felruházva,  a  szoli- 
dáris európai  szabadság  családjának  táborában,  kire 
mindenki  bizalommal,  reménynyel  tekintett. 

Egy  megtakaritott  fillérje  ez  a  multaknak,  mely 
ha  a  jelenben  kiesett  is  a  forgalomból,  a  jövendőben 
még  értékre  juthat. 

Az  európai  viszonyok  ismeretéből  meritett  tevé- 
kenységi iránynak  egy  másik  lapjára  azon  összekötte- 
tések tartoznak,  melyekbe  a  krimeai  háború  alatt  a 
hadviselő  hatalmakkal  jutni  megkisérlettük,  az  1859-kT 
s  186 6 -ki  háborúknál  pedig  a  magyar  emigráczió  való- 
sággal el  is  jutott. 

A  legutóbbi  orosz-török  háború  kimenetele  —  mely 
irtózatosan  bele  fog  nyúlni  Európa  jövendőjébe  — 
kézzel  foghatólag  bebizonyitotta,  mennyire  igazam  volt, 
midőn  a  krimeai  háború  alkalmával  érvényt  iparkod- 
tam szerezni  azon  politikai  axiómának,  hogy  a  keleti 
kérdést  csak  a  magyar  és  lengyel  ügynek  együttes 
felkarolásával  lehet  azon  —  fájdalom  elkövetkezett  — 
katasztrófától  megóvni,  hogy  az  orosz  hatalmi  sphaera 
vészterhes  kiterjesztésére  ne  vezessen.  A  török  porta 
ezt  belátta;  és  semmit  sem  óhajtott  inkább,  mint  azt, 


hogy  ez  észszerű  politikai  kombináczió  érvényre  jusson. 
—  De  nyugati  szövetségesei  —  Ausztria  iránti  tekintet- 
ből —  megfogták  kezét.  —  Hazámnak  a  gondviselés- 
szerű alkalomhoz  kötött  reményei  füstbe  mentek. 

Az  5  9 -ki  olaszországi  háború  szövetséges  viszonyba 
hozta  a  magyar  emigrácziót  a  francziák  —  akkor  hatal- 
mas —  császárjával,  mulékonyan;  —  az  olasz  királyi 
kormánynyal  tartósabban  egész  1867-ig, —  az  186 6- ki 
háború  a  poroszszal  is. 

Ugy  látszott  mindkét  alkalommal,  mintha  az  isten 
köny őrületének  angyala  a  szabadulás  öröm-pohará 
nyújtaná  a  sokat  szenvedett  magyar  nemzet  felé ;  —  a 
meghiúsult  remény  üröm-pohara  lett  belőle.  —  Első 
alkalommal —  a  véres,  nem  könnyű,  de  gyors  győzelem 
az  osztrák  felett,  vette  el  ajkainktól  az  öröm-poharat, 
és  a  győztes  imperátor  félelme  attól  az  összeütközéstől, 
mely  tizenkét  évvel  később  elkövetkezett  s  melynek 
59-ben  elejét  vehette  volna.  --  A  66-ki  háborúnál  pedig 
elütötte  ajkainktól  a  poroszok  könnyű  s  gyors  győzelme, 

és  még  inkább a  nemzet  maga akkor 

már  az  osztrák-magyar  dualizmus  párája  telitgette  a 
levegőt. 

De  a  magyar  emigráczió  testületi  életének  e  két 
mozzanata  nem  érdektelen,  nem  is  fontosság  nélküli 
lap  a  magyar  történelemben;  s  a  világtörténelemmel 
is  kapcsolatos. 

Deák  Ferenczhez  1867-ben  intézett  nyilt  levelem- 
ben ezeket  irtam:  »A  magyar  nemzet  életrevalóságának 
óriási  revelácziója  1848  — 49-ben --melynél  a  sikerhez 
csak  egy  kissé  több  kitartás  hiányzott  —  annyit  minden- 
esetre eredményezett,  hogy  ugy  a  hatalmak  poli- 
tikájában, mint  a  népek  érzelmeiben,  ne m- 
fy etünk    mé^    bukásában   is    azon    öuc^éluj 

életerős  tényezők  közé  lön  sorolva,  me- 
lyekkel az  európai  történelem  fejlemé- 
nyeinél számolni  lehet,  számolni  kell.« 

Ez  igy  volt,  a  mig  magyar  kérdés  volt.  Hogy  igy 
volt,  annak  nem  érdektelen  illusztráczióját  fogja  a  tör- 
ténetírás a  magyar  emigráczió  életének  e  mozzanatai- 
ban feltalálni. 

Nekem  s  kik  igyekezetem  társai  voltak,  a  meghiú- 
sult remények  éjjelére  csak  azon  egy  emlékezet  vet 
egy  kicsi  halaványka  sugárt,  hogy  nemzetünket  önczél- 
nak  óvtuk  meg  a  hatalmak  kecsegtetései  közben  is,  s 
hő  vágyaink  türelmetlenségét  is  meg  birtuk  annyira 
fékezni,  hogy  a  magyar  nemzetet  idegen  czélok  puszta 
eszközévé  felhasználni  meg  ne  engedjük. 

Jelzettem  ezekkel  az  első  két  irányban  kötelessé- 
gemnek tartott  tevékenység  természetét;  a  harmadik 
irányról  -  mely  a  hazávali  összeköttetésünkre  vonat- 
kozik, csak  keveset  kell,  s  e  keveset  elég  lesz  említenem. 

Mibennünk  menekültekben,  önálló  súly  nem  volt, 
súlyt  csak  az  által  nyerheténk,  ha  a  nemzeti  aspirácziók 
képviselői  vagyunk,  s  képviselőinek  ismertetünk.  — 
Nekünk  tehát,  nemzetünk  érdekében  kötelességünk  volt 
a  szolidaritást  nemzetünkkel  fentartani,  de  azon  is  lenni, 
hogy  a  nemzet  is  fentartsa  velünk  a  szolidaritást.  E  köl- 
csönhatási gondolat  képezi  a  vezérfonalat,  mely  össze- 
köttetéseinken a  hazával  végigvonul.  —  Mihez  még 
cs,ak  annyit  kell  hozzáadnom,  miként  azt  igen  is  min- 
dig tanácsoltam,  lelkükre  kötöttem  politikai  hitvallásom 
osztályosainak  a  hazában,  hogy  intézkedjenek,  miszerint 
az  alkalom  —  ha  előadja  magát,  —  a  hazát  ébren  találja, 
s  készületlenül  ne  találja;  de  arra  mindig  óva  figyel- 
meztettem, hogy  Magyarország  függetlenségének  ügye 


XXII 

nem  olyan  ügy,  melyet  utczai  torlaszok  emelésével  ki- 
vívni lehetne.  —  Ez,  ha  fegyverrel  kellend  érte  har- 
czolni,  háborút  feltételez,  mely  nem  is  csak  belf orradalom, 
hanem  egy  nagy  külháboru  arányaival  bir;  ■*emeutök«- 
höz  folyamodni  tehát  sem  nem  tanácsos,  sem  nem 
szabad,  mert  becses  a  magyar  hazafi  vér;  btin  volna 
haszontalanul  koczkáztatni.  —  A  magyar  függetlenségi 
ügynek  e  sajátságát  soha  sem  tévesztettem  szemem  elől 
sem  otthoni,  sem  külföldi  összeköttetéseim  változatos 
viszontagságai  között. 

Ez  adta  meg  a  magyar  emigrácziónak  azt  a  kiváló 
jelleget,  mely  még  Ill-ik  Napóleon  császárt  is  arra 
inditotta,  hogy  midőn  az  59-ki  háború  után  a  német 
sajtó  azt  veté  szemére:  hogy  forradalmi  elemekkel 
szövetkezett;  a  Grranier  de  Cassagnac  (nem 
» P  a  u  1 «  hanem  G  r  a  n  i  e  r)  által  kezeltetett  közlönyé- 
ben azt  adatta  válaszul,  hogy  »a  magyarok  nem 
f o r radalmárok,  hanem  hazafiak.**) 


Ilyen  volt  a  magyar  emigráczió  hazafiúi  törek- 
véseinek kerete. 

Ma  már  ez  mind  csak  múlt. 

A  nemzet  máskint  határozott. 

Összetörte  annak  a  zászlónak  rúdját,  melyet  mi  a 
liontalanság  göröngyös  utain  fennen  lobogtatánk. 

Azt  Írtam  Deák  Ferencznek:  hogy  a  magyar 
kérdés  számbavételi  ereje  egy  »nagy  vívmány 
volt,  melyet  feladni  bün.« 


*)   »Ces  messieurs  iie  sönt  pas  des  révolutionaires,  ce 
gont  des  patriotes  illustres«  r—  igy  szólt  a  válasz. 

Feladatott. 

Magyar  kérdés  lehet,  hiszem  van,  a  szivek  rejteké- 
ben, de  a  világ  előtt  nincs. 

Magyar  emigráczió  sincs. 

Fiaimmal  s  pár  elvrokon  hü  baráttal  egyedül  ál 
lünk  —  elhagyatott,  magános  vándorok  a  sivatagon. 

Nekem,  a  sir  szélére  érkezett  öreg  vándornak, 
kinek  jövendője  nincs  s  kinek  múltjában  nincs  öröm,  azt 
mondja  lelkem  meggyőződése,  hogy  miként  egykor 
nemzetem  ellenségeivel  szemben,  ugy  most  saját  nem- 
zetemmel szemben  is,  én  nekem  van  igazam! 

A  » világ  birája«  itélni  fog. 

Hanem  mind  az,  a  minek  keretét  e  lapokon  körvo- 
naloztam,  már  csak  a  múltnak  történelmére  tartozik. 

S  mert  oda  tartozik,  szerződést  kötöttem  az  Athe- 
naeam  könyvkiadó-társulattal  ^Irataimnak  az  emi- 
gráczióbóU  kiadása  végett;  mihez  e  lapok  szolgálnak 
élőbeszédül. 

Nem  nyújtok  tökéletes  gyűjteményt,  részben  a 
diskréczió  kötelessége  miatt  is ,  de  főkép  azért,  mert  hi- 
báimhoz tartozik,  hogy  a  mit  tettem,  annak  Írásban 
megőrzésére  alig  gondoltam  valaha.  —  A  másokét  csak 
megőrizgettem  számkivetésemben,  —  miként  az  olvasó 
majd  látni  fogja  —  de  a  magamét  csak  nagyon  hé- 
zagosan. 

De  azt  gondolom,  emigráczionális  irataim  még  igy 
is  nem  jelentéktelen  anyag  lesznek  korunk  történészé- 
nek számára. 

Mennyit  fogok  abból  magam  elkészithetni?  meny- 
nyi marad  a  munkából  fiaimra?  —  az  isten  tudja. 

Oha]*tottam  volna  az  egészet  fiaimra  hagyni,  —  mi- 
ként az,  a  mi  több-kevesebb  indiskréczió  nélkül  nyil- 

vánosságra  most  még  nem  volna  hozható,  mindenesetre 
reájok  is  marad.  —  Óhajtottam  volna,  több  más  oknál 
fogva  azért  is,  mivel,  ha  már  lelkemtől  a  haza  állapo- 
tán megnyughatás  megtagadtatott,  napom  végalkonyán 
életfáradt  agyamnak  legalább  anyagi  nyugalomra  volna 
már  szüksége;  — ez  » Iratok «  sajtó  alá  bocsátása  pedig, 
ha  én  magam  eszközlöm  azt,  terhes  munkával  jár, 
mert,  (a  mint  majd  látni  fogja  az  olvasó),  nem  szorítko- 
zom hányt-vetett  irataimnak  tárgy  szerinti  összeállítá- 
sára, hanem  az  események  történelmét,  melyekkel  ez 
iratok  összeköttetésben  állanak,  hiteles  adatok  alapján 
világosságba  is  iparkodom  helyezni;  s  itt-ott  a  bő  anya- 
got viszontagságos  életem  alkalmi  reminisczencziáival  is 
kisérem. 

Nem  is  tartózkodom  bevallani,  hogy  csak  azért 
nem  hagytam  irataim  nyilvánosságra  bocsátását  fiaimra, 
mert  anyagi  körülményeim  szigorúsága  kényszeritett, 
hogy  e  terhes  munkára  vállalkozzam.  Agyam  és  kezem 
munkájával  kerestem  meg  hontalanságomban  minden- 
napi kenyeremet,  de  még  e  kenyérkeresetet  is  iparkod- 
tam a  hazafiúi  kötelességgel  összekötni.  így  akarom 
kenyeremet  megkeresni  életem  végnapjaiban  is,  ha 
lehetséges.  »Mint  munkás  állok  előttetek*  — 
mondám  az  angoloknak,  midőn  kereseti  felolvasásaimat 
megkezdettem.  —  Felemelt  fővel,  nyilt  homlokkal  mu- 
tatom be  magamat  mint  ilyet  a  magyar  közönség- 
nek is.  —  Ott  és  akkor  e  vallomás  nem  hogy  leszállított 
volna  amaz  idegen  nemzet  jó  véleményében,  de  sőt 
felemelt.  Most  és  saját  nemzetem  előtt  emelni  vagy 
sülyeszteni  fog-e?  azt  a  közönség  Ítéletére  bizom;  s 
Ítéletében,  ha  nem  kedvező  lesz  is,  annak  tudatával 
nyugszom  meg,  hogy  ha  munkám  nem  vág  is  annyira 
össze  a  kor    irányával   hazámban,   miszerint  jelenben 

érdeklődéssel  találkozhatnék,  egészen  haszontalan  még 
sem  leszen,  mert  korunk  hazai  történelmének  majdani 
megírásához  némi  adatokat  fog  szolgáltatni. 

Meg  kell  még  említenem,  hogy  ez  irataim  sajtó 
alá  rendezését,  s  a  különféle  kéziratok  irályi  szaba- 
tosságának gondozását  és  a  korrektségre  feltigyelést 
Helfy  Ignácz  orsz.  képviselő  ur  volt  szives  elvállalni. 

Fogadja  e  szívességéért  köszönetemet.  Szintúgy 
tartozásomnak  ismerem  nyilvánosan  köszönetet  mon- 
dani a  kiadó  czégnek  az  előzékenységért,  melylyel 
ajálkozásomat  fogadta;  megbízottjainak  pedig  azon 
lekötelező  szívességért,  melyet  a  köztünk  létrejött  üzlet- 
viszony részleteinek  elintézésénél  irántam  tanúsítottak. 

És  ezzel  útnak   eresztem    » Irataim  «-at 

sine  me  —  liber  —  ibit  in  urbem. 

Collegno  (al  Baraccone),  Olaszország.  1879.  no- 
vember 5. 

Kossuth  Lajos. 


KOSSUTH,     IRATAIM.    í. 


TÁJÉKOZÁSUL 


Ama  bár  igen  csekély  rész,  mely  a  jelen  kötettel  meg- 
indult nagy  munkából  nekem  jutott,  kötelességemmé  teszi  az 
olvasó  közönségnek  tájékozás  végett  némelyeket  elmondanom. 

Rövid  leszek,  rövidnek  kell  lennem.  Hiszen  itt  Kossuth 
Lajos  szól  a  nemzethez.  Es  szól  nem  mint  agitátor,  nem 
mint  vezér,  hanem  mint  a  honszeretetben  és  honfi  bánatban 
megőszült  férfiú,  aki  történetírói  hűséggel  beszéli  el  honfitár- 
sainak :  mit  cselekedett  ö,  mit  cselekedtek  bajtársai  a  szám- 
űzetés első  napjaitól  kezdve,  hogy  a  náluknál  is  még  inkább 
hányt-vetett  hazának  jó  szolgálatot  tehessenek. 

A  történetire  nyugalmával  beszéli  el  reményeinek  és 
csalódásainak  hosszú  sorát;  nem  színezve,  nem  szépítgetve 
semmit ;  mitsem  gondolva  azzal :  vájjon  bizonyos  igazságok 
kimondása  dicséretet  vagy  gáncsot  idézend-e  reá  ?  Elmondja, 
mert  igy  volt,  mert  igy  történt,  mert  igaz. 

Fentebbi  előszavában  anyagnak  nevezi  a  nagynevű 
szerző  e  művét,  anyagnak  a  hazai  történetírás  számára.  Az 
olvasó  már  a  jelen  első  kötetből  meg  fog  győződni,  hogy  sok- 
kal többet  nyújt  ennél. 

Nyújt,  részben  teljesen  kész  történetet,  részben 
pedig  anyagot  ugyan,  de  nem  egyedül  a  hazai,  hanem  az 
ujabbkori  világtörténet  Írójának  is ;  oly  mozzanatokat  érintve 
az  18B9-kiés  később  az  1866-iki  korszakokból,  valamint  a  ke- 
leti kérdés  lánczolatos  változatairól,  melyek  eddig  egészen 
ismeretlenek  voltak,  vagy  szántszándékkal  hallgattattak  el. 


XXVII 

Nem  csoda,  hogy  ez  iratok  iránt  oly  nagy  érdeklődés 
mutatkozik  Európaszerte,  hogy  mindenütt  annyira  türelmetle- 
nül várják  megjelenését,  miszerint  Európa  egyik  legnagyobb 
kiadó  czége  —  az  angol  —  határozottan  kikötötte,  hogy 
mindjárt  az  első  kötet  egy  és  ugyanazon  napon  jelenjék 
meg  Budapesten  és  Londonban. 

A  magyar  olvasót  a  műnek  természetesen  azon  részei 
fogják  leginkább  érdekelni,  melyek  Magyarországra  vo- 
natkoznak. S  örömmel  látandja,  miként  ez  Iratok,  kétségbe- 
vonhatlan  hitelességgel  félkarolják,  s  legelőször  csakis  ezek 
karolják  fel  az  emigráczió  összes  politikai  működését  s  ugy  a 
külfölddel  mint  a  hazával  fentartott  viszonyát. 

Ami  az  ő  saját  működését  illeti,  minden  olvasó  könnyen 
észreveendi,  hogy  azon  két  irány  vonul  végig.  Egy  felől  szi- 
gorúan megfigyelni  az  európai  események  fejlődését  s  kilesni 
az  elnyomott  haza  felszabadítására  felhasználható  minden 
kedvező  alkalmat ;  más  felöl  őrködni,  hogy  a  hazafiúi  türel- 
metlenség oly  lépésre  ne  ragadtassa  magát,  melynek  követ- 
keztében a  nemzet,  függetlenségének  kivívása  helyett,  esetleg 
csak  idegen  czéloknak  szolgálna  eszközéül. 

Mig  az  előbbi  irány,  elősegítve  Magyarország  volt  kor- 
mányzójának kimagasló  állása  és  nagy  múltja  által,  oly  össze- 
köttetésbe hozta  őt  az  európai  diplomaczia  legfőbb  tényezőivel 
s  oly  eszközöket  adott  kezébe,  minőkkel  aligha  rendelkezett 
valaha  száműzött,  és  oly  mély  bepillantást  engedett  neki  a 
világesemények  titkos  gépezetébe,  aminőről  ez  Iratok  tanús- 
kodnak: addig  működésének  másik  iránya  megfejtésül  szolgál 
sok  olyanra,  ami  annak  idején  az  emigráczió  egy  részében 
félre  lőn  magyarázva  s  amit  némelyek  talán  még  most  is 
balul  értelmeznek. 

Egyébiránt  a  mű,  egészében  oly  változatos  s  oly  sokol- 
dalú, hogy  módot  nyújt  az  olvasónak  egyaránt  megítélni 
Kossuth  Lajosban  az  embert,  a  hazafit,  az  államférfiut,  az  irót 
ós  itt-ott,  különösen  nejéhez  irott  leveleiben,  a  családfőt.  És 
épen  mert  mindezekre  maguk  az  Iratok  adják  meg  a  leghe- 
lyesebb alapot,  ón  nem  tartom  hivatásomnak  azok  béltartal- 
mának méltatásába  e  helyütt  bele  bocsátkozni.  Ezt,  annak 
idején,  megtehetem  másutt.  Természetesen  még  kevésbé  gon- 

dolliatok  arra,  hogy  Kossuth  Lajos  iratait  a  magyar 
közönségnek  ajánlgassam! 

A  jelen  sorok  czélja  főként  az,  hogy  az  olvasót  ez  Ira- 
tokra vonatkozó  némely  inkább  külső  dolog  iránt  tájékozzam. 


És  itt  mindenekelőtt  bocsánatot  kell  kérnem  ugy  a 
Szerző,  mint  a  kiadótársulat  nevében  a  késedelemért,  melyet 
az  első  kötet  megjelenése  szenvedett.  Magyarázatát  leli  ez 
részint  s  főkép  azon  rendkívüli  óvatosságban  és  elővigyázat 
ban,  melyet  ily  nevezetes  és  nagy  terjedelmű  munka  megindí- 
tása megkövetel ;  részint  a  Szerző  és  kiadók  lakhelyei  közt 
levő  nagy  távolság  által  okozott  nehézkességben.  A  késedel- 
met végre  pár  héttel  az  angol  kiadónak  azon  íentérintett  kikö- 
tése is  hosszabitotta,  mely  szerint  ez  első  kötetnek  egyidejűleg 
kell  megjelenni  magyarul  és  angolul.  A  magyar  közönség  bizo- 
nyára csak  méltányolni  fogja  a  készséget,  melylyel  az  »Athe- 
naeam«  a  mü  és  szerzője  érdekében  e  kívánságnak  engedett. 

Most,  hogy  a  munka  megindult,  kilátásba  helyezhetem 
folytatását  aránylag  rövid  idő  alatt.  A  2-ik  kötet  összeállítása 
már  munkában  van  s  a  munka  javában  folyik.  Ez,  ha  csak 
valami  váratlan  közbe  nem  jő,  még  ez  idén  meg  fog  jelenni.  Re- 
mélhetőleg a  3-ik  kötet  is.  Annyit  mondhatok,  hogy  Szerző 
minden  lehetőt  elkövet,  miszerint  a  három  kötet  kiadása 
gyorsan  következzék  egymásra. 

^%  egyet  kell  megjegyeznem. 

Az  olvasó  észre  fogja  venni,  hogy  nagy  hazánkfia  a 
magyar  emigráczió  házi  életébe  vágó  inczidenseket  gon- 
dosan kerüli.  Pedig  van  azok  közt  sok  olyan,  ami  különösen 
a  magyar  .  közönséget  kiválóan  érdekelné ,  sőt  némelyike 
történelmi  érdekkel  bir.  S  a  mint  most  a  történetbuvárok 
nyereménynek  tartanak  minden  legkisebb  levéltöredéket,  mely 
a  Rákóczy-féle  emigráczió  viszonyaira  bár  mi  kis  világot  vet- 
het: ugy  bizonyára  annak  is  eljövend  ideje,  mikor  a  49-ki 
magyar  emigráczióra  vonatkozó  minden  legkisebb  adat  hason- 
lóan kutatás  tárgyát  képezendi.  Kötelességemnek  tartom  ezút- 
tal a  közönséget  az  iránt  is  megnyugtatni,  hogy  e  kutatás 
nem  lesz  hiába  való, 

»A  multaknak  jövendő  búvárai  —  irja  nekem  a  Szerző 
egyik  levelében  —  Irataimból  annyi  útmutatást  meríthet- 
nek, miszerint  tudják,  hogy  hol  találhatók  bőviben  az  ily 
adatok.  Jó  kezekben  maradnak,  (t.  i.  fiainál).  Nem  fognak  a 
sajt-árusok  kezébe  kerülni.  A  jelen  még  amaz  időszaknak  sok 
élőre  nézve  contemporaneitás  jellegével  bir.«  — 

Ez  Iratok  olvasói,  habár  igy  ezúttal  némi  érdekes  köz- 
leménytől esnek  el,  csak  méltányolhatják  az  érzelmet,  mely 
Szerzőt  az  ilynemű  adatok  ez  időszerinti  mellőzésére  birta. 


Végre  jeleznem  kell  pár  szóval  azt  a  csekély  részt,  mely 
e  munkában  az  én  osztályrészemül  jutott.  Előszavában  Szerző 
ezt  három  irányban  jelöli  ki :  a  sajtó  alá  rendezést,  az  irály  sza- 
batosságának gondozását,  és  a  korrektségre  való  felügyeletet. 

Ami  az  elsőt,  a  sajtó  alá  rendezést,  illeti  ez  nekem  valóban 
igen  kevés  munkát  adott ;  mert  ő  az  egész  anyagot  annyira 
rendezve  küldte  be  hozzám,  mikép  egész  munkám  e  tekintetben 
arra  szorítkozott,  hogy  az  egyes  fejezeteket,  az  olvasó  nagyobb 
kényelme  és  világosabb  tájékozása  tekintetéből,  részekre  osz- 
szam  s  azok  tartalmát  minden  egyes  rész  ólén  jelezzem. 

Az  olvasó  könnyen  el  fogja  képzelni,  hogy  a  második,  t.  i, 
az  irályi  szabatosság  nekem  bizony  nem  okozhatott  fejfájást. 
Ki  tudná  azt  jobban,  vagy  csak  annyira  is  gondozni,  mint 
Szerző  maga  ?  hiszen  az  a  nyelv,  melyen  Kossuth  Lajos  ir, 
elismert  s  eddig  még  utói  nem  ért  mintapéldánya  a  magyar 
klasszikái  irálynak. 

A  mi  végre  a  harmadikat,  a  korrektségre  való  felügye- 
letet illeti,  ez  alól  felmentett  engem  az  Athenaeum  valódi 
angol  szabatossággal  berendezett  nyomdája  s  annak  személy- 
zete által  e  munka  körül  tanúsított  ritka  buzgalma. 

Legfőbb  munkám  tulaj  donkép  abból  állott,  hogy  itt-ott, 
hol  a  szöveg  természetéből  folyónak,  szükségesnek  vagy  czól- 
szerünek  látszott,  rövid  s  ritkán  lényeges  jegyzeteket  tegyek, 
melyeket  azonban  mind  aláirtam.  A  többi  jegyzetek,  azok 
is,  melyek  Kossuth  nevével  ellátva  nincsenek,  az  ő  tollából 
folytak. 


XXX 

Ebből  áll  az  egész.  S  e  kevés  munka  fejében  osztály- 
részemül jutott  azon  ritka  élvezet,  hogy  én  lehettem  ez  Iratok 
első  ol  vasój  a. 

Nem  tagadhatom  meg  azonban  magamtól  azt  az  elégté- 
telt, hogy  itt  kimondjam:  miszerint  van  igenis  e  munka  körül 
egy  érdemem,  a  melyre  életem  fogytáig  az  öröm  érzetével 
fogok  gondolni,  s  ez  az :  hogy  sikerült  nagy  hazánkfiában 
leküzdenem  az  ellenszenvet,  melyet,  az  általa  érintett  kény- 
szerítő okok  daczára  is,  iratainak  életében  való  közrebocsá- 
tása ellen  mindig  táplált,  —  egy  érdemem  s  egyúttal  jutal- 
mam: hogy  hozzájárulhattam  ily  módon  egy  irodalmi  mü 
megjelenéséhez ,  mely  bizonyára  rövid  időn  minden  igaz 
magyar  család  nemzeti  bibliájává  fog  válni. 

Kelt  Budapesten,  1880.  évi  április  havában. 

Helfy  Ignácz. 


Az  1859-ik 


OLASZ  HABORU  KORSZAKA 


ELSŐ  FEJEZET. 
Az  1859-ki  olasz  háború  keletkezése. 


Történelmi  visszapillantás.  —   Egységi  tőrelcvés,  —    Gyűlölet  az  idegen 

ellen.  —  Összeesküvések  tanyája.  —  A  bécsi  kongresszus.  —  Metternich 

Ítélete.  —  Az  1848.  forradalom  és  Károly  Albert. 

Itália  csak  földleirati  elnevezés,  monda  Metternich. 

És  csakis  az  volt.  A  bécsi  kongresszus  elhatározta, 
hogy  csak  az  legyen. 

Mi  magyarok  az  egyedüli  nemzet  valánk,  kik  azt 
országnak,  » Olasz- Ország «-nak  hivtuk.  Jóselnevezés 
volt,  melyből  a  jövő  szólott.  Itália  még  nem  volt  Olasz- 
ország. Geograjihiai  elnevezés  volt. 

De  a  teremtő,  kinek  müve  még  mindig  folyik,  e 
földleirati  elnevezést  Európa  kertjévé  tette,  s  e  kertre 
ráütötte  az  együvé  tartozás  pecsétjét,  adván  neki  keríté- 
sül az  Alpeseket,  a  megingathatlanság  jelképét  és  a 
tengert,  mely,  mint  az  anyakar  gyermekét,  három  olda- 
lon körülöleli. 

Es  ez  egységes  kert  népek  hazája  volt,  kiknek  a 
multak  dicsőséges  hagyományai,  s  az  ezekhez  kötött 
közös  genius  azt  mondták:  »Nemzet  lenni  vagytok 
hivatva,  nemzet  legyetek. « 

—    KOSSUTH,   IKATATM.   I.  * 


És  e  hivatás  öntudata  imitt,  öntudatlan  ösztöne 
amott,  szelleme  mindenütt,  mint  egy  szakadatlan  fonal 
vonul  végig  e  népek  múltján. 

Nem  egyenlő  volt  a  fajkeverék,  melynek  olvasztó 
tégelyéből  előkerültek.  A  legtávolabb  észak,  a  nyu- 
gat és  kelet,  még  Afrika  is,  adtak  alakulásukhoz  ele- 
meket. Itt  normann,  amott  góth,  másutt  gallus,  majd 
osztrogóth,  herul,  longobard,  görög,  szaraczén  vér  ke- 
ring ereikben ;  de  a  különböző  keverék  forrasztó  eleme 
mindenütt  azon  egy  volt;  az,  mely  helyben  maradt, 
midőn  Róma  ledőlt,  —  a  latin  elem.  S  e  forrasztó  elem, 
mely  a  hóditókat  meghóditotta,  egység  typusát  nyomta 
mindannyiokra. 

Nem  egy  nyelvet  beszéltek,  meg  sem  értették  egy- 
mást ;  de  mindegyikök  nyelvének  alapvonása  azon  egy, 
a  latin;  s  a  mint  egy  költő  hatalmas  geniusa  azon 
nyelven  szólalt  meg  e  népek  előtt,  melyben  ama  közös 
alapvonás  legzengzetesebben  nyilatkozik,  mindannyian 
érezték,  hogy  különböző  faj  családi  nyelveik  mellett  van 
( egy  közös  nemzeti  nyelvök,  mely  őket  az  Isten  által 
körülhatárolt  egységes  hazában  nemzeti  egységre  hivja. 

Miként  a  család  tagjai  közt  megvan  az  egyéni  kü- 
lönbözet, ugy  e  népek  között  is  meg  volt  a  vidékies  (re- 
gionalis) különbözet  s  még  most  is  meg  van;  száza- 
dok történelmének  nyomai  nem  könnyen  mosódnak 
el;  de  e  különbözet  nem  állott  útjában  a  nemzetcsaládi 
érzetnek,  mely  őket  összefűzte. 

Jöttek  idegen  hatalmasok,  s  egymással  vetélkedve 
a  szép  birtok  felett,  feldarabolták  niaguk  között,  mint  a 
kereszt  őrei  Krisztus  palástját,  de  azt  nem  tudták  ki- 
vinni, hogy  a  szétdarabolt  tagokból  kiirtsák  az  egy- 
ségre törekvő  egységes  életerőt.  —  Voltak,  kik  ez  egy- 
ség symbolumát  a  pápában,  voltak  kik  azokban  keres- 


ték,  kik  magokat  a  » római  szentbirodalom  császárjai- 
nak«  nevezték.*)  Badar  gondolat  mindkettő.  De  mind- 
kettőnek kútfeje  az  egység  eszméje  volt. 

Volt  a  belső  megszaggatottságnak  is  ideje.  Testvér 
testvérrel  liuzalkodott.  Mindenik  azon  iparkodott,  liogy 
egyéni  erejét  a  lelietö  legmagasabb  fokra  fejtse  ki,  mi- 
szerint vetélytársaival  szemben  helyt  állhasson.  E  fej- 
lesztő erőt  legtöbben  a  municzipális  szabadságban,  —  a 
széthullott  római  birodalom  e  hagyományában,  —  s  a 
köztársasági  formákban  keresték.  Zavaros  szabadság 
volt,  de  szabadság;  s  ez  mindig  erőt  fejt,  még  ha  zava- 
ros is.  Ki  is  fejlett  e  megszaggatott  tagokban  az  egyéni 
erő  a  bámulatig.  A  kis  A  s  t  i  város  a  német  császár  ösz- 
szes  erejének  ellent  állott,  bár  védfal  helyett  csak  sö- 
vény kerítése  volt.  —  Pisa  megverte  a  szaraczéneket, 
a  spanyol  partokon  mindenütt  s  Afrikában  is,  és  Athé- 
nét, Korinthust,  Negropontét,  Szárdiniát,  Korzikát  s  a 
baleari  szigeteket  meghódította.  G  e  n  u  a  egyes  egyedül 
35000  harczossal  ellátott  hajóhadat  állított  ki;  s  Ve- 
le n  c  z  e  feltűzte  Konstantinápoly  ormaira  Szent-Márk 
zászlóját. 

Az  individualismus  e  kifejlődése  nem  látszott  ked- 
vezni az  egységi  iránynak,  de  kedvezett  a  függetlenségi 
szellemnek,  mely  egységre  vezet.  Az  olasz  ur  akart 
lenni  saját  hazájában.  Az  idegen  uralom  gyűlölete  egye- 
sitette az  eldarabolt  tagokat;  s  a  rettenetes  Barbarossa 
hatalmát  a  Lombárd  köztársaságocskák  összezúzták.  — 
Az  idegen  uralom  e  kiirthatlan  gyűlölete  itt-ott  még  a 
pápákon  is  erőt  vett ;  IL  Gyula  pápa  zászlóira  e  felírást 
tétette:    »Italia    ab   exteris    liberanda«    (Itália 


*)  Das  heilige  römische  Reich  —  wecler  heilig,  noch  römisch, 
Doch  reich  —  monda  B  ö  r  n  e. 

megszabadítandó  az  idegenektől)  s  még  haldokló  ágyán 
is  azt  kiáltozta :   »ki  a  barbárokkal  Itáliából. « 

Az  apró  köztársaságok  meg  tudták  óvni  Itáliát 
az  idegen  uralomtól,  de  magokat  nem  tudták  megóvni 
a  házi  zsarnokoktól.  A  zsarnok  csak  magának  él;  s 
magának  élve  a  népet  gyengének  szereti,  gyengévé 
teszi.  E  gyengeség  újból  nyakára  hozta  az  idegen  ural- 
mat Itáliának :  spanyol  és  franczia  vetélkedtek  egymás- 
sal, hogy  ki  legyen  ur  az  olasz  felett;  a  győztes  az 
első  lőn,  mig  helyébe  a  múlt  század  elején  jobbadán 
az  osztrák  lépett.  A  leggyülöltebb  mindenek  között.  E 
gyűlölet  kitört  a  piemontiaknál,  kik  Guastallánál  az 
osztrák  seregeket  szétverték ;  kitört  a  nápolyiaknál,  kik 
Velletrinél  legyőzték ;  kitört  legfényesebben  a  genuaiak- 
nál,  kik  egy  rögtönzött  felkeléssel  az  osztrákot  kiker- 
gették, —  és  meg  lőn  mutatva  a  világnak,  mi  mély, 
mi  általános  az  idegen  uralom  gyűlölete  az  olaszoknál. 

Vájjon  e  gyűlölet  háttérbe  vonult  volna-e  a  nem- 
zeti egység  engesztelő  érzete  előtt,  ha  I.  Napóleon  Itá- 
liát egy  testté  egyesíti,  midőn  Szicziliát  és  Szárdiniát 
kivéve  az  olaszok  sorsa  diadalmas  kezeiben  volt  ?  azt 
nehéz  volna  megmondani;  de  az  bizonyos,  hogy  az 
idegen  uralom  iránti  gyűlölet  csak  fokozódott  az  olasz 
kebelben,  midőn  a  hóditó,  a  nemzeti  egység  után  só- 
várgó Itáliából  maga  s  családja  számára  három  külön- 
választott uradalmat  csinált.*) 

Ily  karban  találta  a  bécsi  kongresszus  Itáliát,  mi- 
dőn Napóleon  megbukott. 

Es  e  kongresszus,  mely  azzal  kérkedett,  hogy  Eu- 
rópa szerkezetét  állandó  alapokra  fekteti,  elbizakodott- 

*)  Ez  a  három  Olaszország  gondolata  a  napóleoni  eszmék  (Idées 
napoléoniennes)  örökösénél,  még  az  59-ki  háborút  megelőző  alkudozá- 
soknál, söt  azután  is  kisértett,  mint  alább  látni  fogjuk. 


ságában  nem  gondolt  a  népeknek  sem  érdekeivel,  sem 
érzelmeivel ;  csak  a  dynasztiákkal,  csak  a  hatalom  fel- 
osztásával gondolt. 

így  lett  Itália  földrajzi  elnevezéssé,  melyen  az 
osztrák  uralkodott  s  a  hol  nem  uralkodott,  parancsolt. 
—  Közvetlen  birtokul  nemcsak  Lombárdiát  kapta  visz- 
sza,  hanem  ráadásul  még  Velenczét  s  Isztriát  is,  s  ke- 
zébe adatott  a  piacenzai  vár  és  Ferrara,  miszerint  ha- 
talmát a  Pó  jobb  partján  is  éreztethesse;  e  mellett  pe- 
dig Toskána  és  Modena  osztrák  föherczegeknek  adat- 
tak vissza,  s  Párma  osztrák  főherczegasszonynak jutott, 
egj  osztrák  császári  biztos  oltalma  alatt. 

Ez  együtt  annyi  volt,  mint  az  osztrák  házat  a 
földrajzi  elnevezéssé  darabolt  Itáliának  urává  tenni. 

S  ez  által  a  bécsi  kongresszus  állandóságot  Ígér- 
hető alkotás  helyett  Itáliából  egy  örökké  forrongó  po- 
litikai vulkánt  csinált. 

Az  osztrák  uralom  gyűlölete  Itália  népeinek  reli- 
giójává  lett,  mely  minden  más  érzelemnek  fölötte  állt. 

Itália  az  örökös  összeesküvések  tanyájává  lőn. 

Ha  itt-ott  egyik  vagy  másik  kormány  engedmé- 
nyekkel, javitásokkal  gondolta  a  békétlenséget  megkér- 
1  élhetni,  a  forrongást  lecsillapithatni,  minden  lépten 
nyomon  azon  felelettel  találkozott:  mit  ér  ez  nekünk, 
ha  Itália  nem  ország  s  ha  ez  az  ország  nem  független ! 
A  szabadság  csak  üres  szó,  csak  csalóka  alakiság  füg- 
getlenség nélkül.  —  Függetlenség  nincs  és  nem  lehet 
idegen  uralom  mellett.  Ki  az  osztrákokkal  Itá- 
liából! —  E  kiáltással  kelt  fel  az  olasz  ágyából;  ez 
vegyült  fogcsikorgással  imádságába,  ez  lüktetett  min- 
den érverésében  akármit  csinált;  ezzel  ment  aludni,  éa 
még  álmában  is  ezzel  álmodott. 


Nincs  a  szótárban  szó,  mely  eléggé  kifejezhetné  azt. 
a  mit  a  pápai  birtokokban  a  nép  szenvedett  a  rossz  kor- 
mányzat miatt  XVI-ik  Gergely  pápa  idejében.  És  mégis, 
midőn  az  égre  kiáltó  szenvedések  vizsgálat  alá  kerültek 
a  forlii  legáczióban,  nem  a  forradalmárok,  hanem  a  mér- 
sékelt pártiak  nyiltan  kimondták  egy  emlékiratban  a 
pápának,  hogy  » mindez  fáj,  fáj  keservesen,  de  minden- 
nél jobban  fáj  az,  hogy  a  pápa  magát  az  idegen  szol- 
gájává tette. «  —  És  megmondták  neki,  hogy  a  mely 
perczben  olasz  testvéreik  fegyvert  vélnek  foghatni  az 
osztrák  ellen,  bármit  csináljon  is  a  pápa,  ők  is  ott 
lesznek. 

A  karbonária  behálózta  egész  Itáliát.  Alig  volt 
olasz  hazafi,  a  ki  karbonári  nem  volt  volna.  S  a  karbo- 
náriának igen  is  ben  volt  programmjában  a  szabadság 
a  legszélesebb  értelemben,  de  a  mire  minden  karbonári 
esküdött,  az:  Itália  függetlensége,  s  az  idegen  (osztrák) 
gyűlölete  volt. 

És  elkövetkezett  a  véres  visszatorlások,  a  márty- 
romságok  hosszú,  sötét  korszaka.  Itália  legjobbjai  vagy 
vérpadon  vesztek  el,  vagy  számkivetésbe  menekültek, 
vagy  tömlöczökben  senyvedtek  (melyeknek  borzalmait 
Silvio  Pellico,  a  hires  spielbergi  fogoly  az  igazság  egy- 
szerűségével oly  szivrehatólag  leirta).  Alig  van  kitű- 
nőbb család  még  az  arisztokratikus  rétegekben  is,  mely 
az  idegen  uralom  gyűlöletének  religióját  egy  vagy  több 
mártyrral  ne  illusztrálta  volna;  de  a  kérlelhetlen  szigor, 
a  hóhér,  a  tömlöczök,  a  súlyos  béklyók,  a  vagyon  elkob- 
zások, a  proskripczíók  mind  lesiklottak  az  olaszok  meg- 
törhetlen  függetlenségi  aspiráczióinak  vértjéről.  Az  össze- 
esküvés fonalát,  mely  az  elhaló  martyr  kezéből  kisiklott, 
rolt  a  ki  felvegye  nyomban  a  vérpadnál.  —  Macchia- 
vellij  a  ki  az  olasz  jellemet  oly  mélyen  tanulmányozta, 


hibául  rótta  fel  az  olasznak  a  fegyelem  hiányát.  >Azok 
—  úgymond  —  a  kiknek  eszök  van,  nem  tudnak  enge- 
delmeskedni, s  mindenki  azt  hiszi,  hogy  van  esze.«  Az 
idegen  uralom  gyűlölete,  s  a  mi  ezzel  azonos :  a  nemzeti 
függetlenségi  vágy,  még  e  fogyatkozásból  is  kigyógyi- 
totta  az  olaszokat.  Még  a  fegyelmet  is  megtanulták. 

Ekként  gyűlt  a  villanyos  folyadék  az  olasz  kér- 
dés felhőjében  harminczhárom  éven  át,  mig  végre  egy 
hatalmas  viharban  tört  ki  1848-ban  Milánóban,  e 
harczkiáltással :  éljen  Olaszország!  ki  az  ide- 
gennel! 

E  kitörés  nem  a  franczia  forradalom  következése 
volt.  —  A  francziák  még  nem  is  gondoltak  forrada- 
lomra, a  franczia  kamarák  még  a  » polgár  király «  char- 
tájának örök  maradandóságát  emlegették  nagy  ünnepé- 
lyesen, midőn  az  olasz  vulkán  kigyuladása  már  annyira 
fenyegető  előjelekben  mutatkozott,  hogy  az  angol  kor- 
mány tanácsot  tanácsra  menesztett  minden  kormányhoz 
Itáliában,  sürgetőleg  intvén  őket,  hogy  siessenek  a  vi- 
harnak engedményekkel,  javitásokkal,  amnesztiákkal 
elejét  venni. 

Mintha  bizony  egy  önérzetes  népnél  a  nemzeti 
lét,  az  állami  függetlenség  aspiráczióit  enged- 
ményekkel ki  lehetne  irtani !  Jaj  annak  a  népnek,  mely- 
nél ez  lehetséges.  Annak  nincs  jövendője.  —  Egy  má- 
sodik Ezsau  az,  ki  atyai  örökségét  eladja  egy  tál  len- 
cséért. 

És  valóban  különös!  Európa  minden  diplomatája 
közt,  épen  Metternich  volt  az,  ki  az  olasz  mozgalom 
horderejét  tökéletesen  felfogta.  Nyolcz  hónappal  a 
lombárd-velenczei  forradalom  kitörése  előtt  azt  felelte 
Angliának  tanácsaira:   »Nem  reformok  kérdése  ez;  az 


olaszok  Nemzet  akarnak  lenni.  Itáliát  nem  akarják 
geográfiai  elnevezésnek.  Olaszországgá  akarják  tenni; 
Ausztria  meg,  meg  akarja  tartani  olasz  birtokait.  Ez  itt  a 
kérdés.  S  ezt  nem  leliet  konczessziókkal,  reformokkal 
megoldani. « 

Bizony  nem  lehet.  Az  olaszoknál  legalább  nem  le- 
hetett. Azért  lettek,  csak  is  az  által  lehettek  azzá,  a 
mik,  hogy  náluk  nem  lehetett.  Az  akadályok  elsimul- 
nak, még  a  fátum  is  meghajlik  az  oly  nemzet  előtt,  mely 
csak  azt  akarja,  a  mihez  joga  van,  de  azt  megtörhetlen 
állhatatossággal  akarja. 

A  lombard  nép  kiűzte  Eadeczhyt  Milánóból. 

Szárdinia  királya  Károly  Albert  sietett  a  határo- 
zottan olaszországos  jellegetöltött  nemzeti  forra- 
dalom védelmére.  Igaz,  hogy  kormányának  az  európai 
hatalmakhoz  menesztett  jegyzékében  kijelentette,  mi- 
ként ezt  csak  azért  teszi,  mert  ha  közbe  nem  lép,  a  for- 
radalom köztársasági  irányt  vészen,  s  ez  saját  trónu- 
sát is  veszélyeztethetné,  minthogy  Piemontban, 
Genuában,  Szárdiniában  az  olasz  nemzeti 
szellem  igen  erősen  ki  van  fejlődve;  azonban, 
ha  mielőtt  a  dolgokba  jobban  be  voltam  avatva,  e  jegy- 
zéket magam  is  hajlandó  voltam  szószerinti  értelmében 
venni  *)  később  a  tények  részletesebb  ismerete  folytán 
azon  meggyőződésre  jutottam,  hogy  ez  csak  amolyan 
diplomácziai  fogás  volt,  melynél  a  diplomaták  szokása 
szerint  a  szó  nem  arra  használtatik,  hogy  a  gondolatot 
kifejezze,  hanem  hogy  elrejtse. 

Károly  Albert  ugyan  nem  mindig  volt  következetes 
nézeteiben ;  egyszer-másszor  igen  ellentétes  elvek  tábo- 
rában volt  látható;  azonban  bizonyos,  hogy  több  oly 


*)  Lásd  az  1-sö  sz.  jegyzéket  a  fejezet  után. 


mozzanat  volt  életében,  mely  határozottan  oda  mutat, 
hogy  érezte,  miként  az  olasz  fejedelmek  közt  egyenesen 
a  savoyai  dynasztia  van  liivatva  az  olasz  nemzeti 
mozgalomnak  élére  állani,  s  liogy  ő  magát  e  mozga- 
lommal több  Ízben  tettleg  azonositotta.  Tény,  hogy  a 
század  liarmadik  tizedének  kezdetén  részt  vett  a  pie- 
monti  forradalomban,  mely  I.  Viktor  Emánuel  király 
lemondására  vezetett,  s  mely  nem  partikuláris  piemonti, 
hanem  határozottan  olasz  nemzeti  jelleggel  birt; 
a  minek  világos  bizonyítványa  az,  hogy  a  Károly  Albert 
tudtával,  megegyezésével  alakult  forradalmi  bizottság 
(Giunta)  egyenesen  Olaszország  nevében  vezette  a 
mozgalmat.  Tény  az  is,  hogy  Károly  Albert,  mielőtt 
megvált  á  regensségtől,  melyet  a  lemondott  király  meg- 
bizásából  Károly  Félix  király  megérkeztéig  viselt,  állá- 
sának legutolsó  perczeit  arra  használta  fel,  liogy  a  had- 
ügyminisztériumot Santa  liosa  gróf  kezeibe  tegye  le,  ki 
a  liatározottan  olasz  nemzeti  jellegű  forradalom  egyik 
kitűnőbb  vezére  volt. 

Es  még  van  egy  tény,  mely  szintúgy  e  felfogás 
mellett  szól. 

A  lombárd-velenczei  felkelés,  Milánó  dicsőséges  öt 
napjával  (1848.  márcz.  18 — 22)s  Velenczében  Zichy  ka- 
pitulácziójával  szerencsés  kezdetet  vőn,  s  Károly  Albert 
által,  saját  kitűnő  serege  élén,  és  a  lombárdok,  velen- 
czeiek  s  közép-olaszországi  » keresztesek «  élén  négy  hó- 
napon át  diadalmasan  folytattatott, még  Peschier a  erőd 
is  bevétetett.  De  július  25-kén  megverte  Radeczky  az 
olaszokat  Custozzánál  (tulajdon  azon  téren, ahol  később 
1866-ban  is  daczára  az  olasz  » katona «  szembetűnő 
vitézségének,  csatát  vesztettek).  Radeczky  auguszt.  6-án 
már  ismét  benn  volt  Milánóban,  s  Károly  Albert  Pie- 
montba  menekült,  miután  fegyverszünetet  kötött. 

KOSSUTH,   IRATAIM.    I.  2      ' 

Ha  e  szerencsétlenül  végződött  hadjárat  politikai 
jellemére  kétséget  vethetett  is,  ama  diplomácziai  jegy- 
zék az  olasz  közvéleményben,  az  már  kétségtelen  tény, 
hogy  midőn  Károly  Albert  1849.  márcziusban  újra 
fegyvert  fogott  az  osztrák  ellen :  ez  a  sikra  szállás  min- 
den diplomácziai  bnvósdi  nélkül,  már  tisztán,  liatározot- 
tan  olasz  nemzeti  jelleggel  birt.  —  Legyőzetett 
Novaránál,  s  legyőzetése  trónjába  került;  számkivetés- 
ben halt  meg.  De  a  kard,  mely  kezéből  Novaránál  kie- 
sett, Olaszország  függetlenségének  kardja  volt. 


II. 

Viktor  Emánuel.  —    Cavaur.  —    A  piemonti  népele  áldozatkészsége.   —    Az 

1851-Jd  drezdai  konferenczia.   —    A  bécsi  itdvar  kisérlete  összes  országai  és 

tartományaival   a   német   konfederáczióha   lépni.    —    A   magyar   menekülteh 

emlékirata.  —  Bonaparte  Napóleon. 

E  kardot,  mely  atyja  kezéből  kiesett,  törhetlen 
határozottsággal  felvette  fia  II.  Viktor  Emánnel  király. 
O  Olaszország  függetlenségének  kivívását  tűzte  ki  élte 
feladatául,  s  e  feladathoz,  mint  egy  szent  kötelességliez 
rendithetlenül  hü  maradt  mind  lialáláig.  —  Nem  egy- 
szer hallottam  imigyen  szólani:  » Királynak  hivnak, 
király  vagyok,  hisz  ez  az  én  mesterségem,  (c'est 
mon  métier)  de  erre  büszke  nem  vagyok.  Más  czimem 
van  nekem,  a  mit  többre  becsülök.  Ez  az,  hogy  Olasz- 
országnak első  katonája  vagyok.  Az  e  czimhez  kötött 
kötelesség  teljesitésében  trónomat,  életemet  szívesen 
koczkára  teszem.  Jöjjön,  a  minek  jőni  kell,  jöjjön  jó, 
jöjjön  balszerencse,  én  nem  tágitok.« 

Nem  is  tágitott,  s  állhatatosságát  szerencse  jutal- 
mazta. —  Bevégezte,  a  mit  élte  liivatásának  tűzött  ki. 
Szerencséjét  becsületesen  kiérdemlette. 

Egyébiránt  a  savoyai  ház  viszonya  Olaszország 
függetlenségének  kérdéséhez  férfias  nyiltsággal  van  jel- 
lemezve azon  terjedelmes  emlékiratban,  melyet  kevés- 
sel a  krimi  háborúra  következett  béke-konferencziák 
előtt  1856.  jan.  21-én  Cavour  a  franczia  külügy  érnek, 
Walewszki  grófnak  átküldött  feleletül  III.  Napóleon 
császár  azon  kérdésére:  »mit  lehet  tenni  Itáliáért?« 

» Itália  ellenségei «  —  irja  Cavour  —  »a  savoyai 
ház  terjeszkedési  szomját,  (soif  d'aggrandissement)  em- 
legetik. Változtassák  meg  e  kifejezést ;  » t  e  r  j  e  s  z  k  e  - 
dési  szomj  «  helyett  mondjanak  »  nemzetiségi 
a  s  p  i  r  á  c  z  i  ó  t «  —  s  mi  a  tényt  elismerjük.  Ez  az  aspi- 
ráczió  soha  sem  lett  megtagadva  azon  nap  óta,  hogy 
Jíumhert  Maurienni  gróf  nőül  vette  1003-ban  a  susai 
őrgrófnőt,  s  ez  által  polgárjogot  nyert  az  olasz  félszige- 
ten. A  savoyai  ház  herczegei,  ez  eszme  által  vezéreltetve 
gyakran  megfosztattak  birtokaiktól;  bátorságukkal  s 
kardj  okkal  kezökben  egyedüli  remény ökül,  de  soha 
sem  ingottak  meg,  sohasem  estek  kétségbe,  család- 
juk hagyományos  nemes  eszméje  —  Itá- 
liának   az    idegen    járom    alul    fe  Is  zabád  i- 

tása  —  felől Ám  mondják,  ha  ugy  akarják 

—  —  hogy  szilárd  és  mindig  következetes  előrehala- 
dásukban talán  a  személyes  nagyravágyásnak  szint- 
annyi része  volt,  mint  a  magasztos  hazafiságnak,  mi 
ezt  is  megengedjük;  de  hozzá  teszszük, hogy  ez  a  nagy- 
ravágyás a  legszerencsésebb,  a  legnemesebb  nagyravá- 
gyás volt ; enagyrav ágyás  érdekei  ösz- 

s  z  e  f  o  r  r  a  n  a  k  (se  confondent)  Itália  érd  ekeivel. « 

Ez  tiszta  beszéd,  s  tisztán  jellemzi  a  helyzetet. 

A  kor  szükséo^e  meff  szokta  teremni  embereit.  11. 
Viktor  Emánuel  király  mind  a  politikai,  mind  a  kato- 
nai téren  oly  férfiakkal  volt  körülvéve,  kik  bármeny- 

nyire  eltérők  lettek  légyen  is  más  tekintetben  nézeteik, 
a  királyuk  által  személyesített  olasz  függetlenségi  esz- 
mének mindannyian  rendithetlen  hivei,  határozott  baj- 
nokai voltak. 

E  férfiak  között  mint  egy  szellemi  óriás  magaslott 
ki  Cavour,  (Benső  di  Cavour  Kamill  gróf)  azon  ritka 
államférfiak  egyike,  kikben  a  kor  szelleme  s  a  nemzet 
geniusa  ugy  szólván  megtestesül,  s  kik  a  mély  belátást, 
bámulatos  tapintattal,  a  tapintatot  kifáraszthatlan  tevé- 
kenységgel, s  a  tevékenységet  a  hazafiság  azon  szivme- 
legével  egyesítve,  mely  a  törlietlen  erély  kiapadhatlan 
forrása,  századok  aspiráczióinak  eszményeit  megvalósí- 
tani vannak  hivatva,  s  korszakot  alkotnak  nemzetük 
életében. 

De  a  piemonti  népnek  maradandó  dicsőségére  szol- 
gál, hogy  az  ő  áldozatra  kész  közszelleme  volt  az,  a  mi 
királyának  s  királya  tanácsosainak  az  olasz  független- 
ség büszke  pyramisének  felemeléséhez  szilárd  alapot 
nyújtott. 

Mindennek,  a  mi  emberi,  gyarlóságához  tartozik, 
hogy  a  fényt  árnyék  kiséri;  még  a  természettudomá- 
nyok bámulatos  vívmányai  is,  melyek  a  természet  rej- 
tett erőit  az  emberi  jólét  előmozdításának  szolgáivá  tet- 
ték, oly  fényt  képeznek  az  emberiség  történelmében, 
melyet  a  mindent  háttérbe  szorító  önzés  materializmu- 
sának komor  árnyéka  kisér. 

Ha  a  piemonti  nép  (pedig  ez  józan,  számi  tó  néj), 
mely  dolgozik  és  takarit  is),  ha  a  piemonti  nép  csak 
saját  önzésétől,  anyagi  érdekeitől  kért  volna  tanácsot, 
ép  ő  volt  az,  Itália  minden  népei  közt,  melynek  legke- 
vesebb —  mondhatom :  ily  szempontból  semmi 
oka  sem  volt  változást  óhajtani.  Piemont  nem  volt  ide- 
gen járom  alatt;  kicsi  volt,  de  ur  saját  házánál.  Volt 

alkotmánya,  melynek  oltalma  alatt  magát  szabadnak 
érezte,  érezhette,  királya  vallásos  hűséggel  tartotta  tisz- 
teletben ez  alkotmányt,  e  szabadságot ;  kormánya  hiven 
őrködött  annak  épsége,  sérthetlensége  fölött,  még  ha 
e  miatt  idegen  hatalmasok  tekintetének  fenyegető  villá- 
maival találkozott  is*)  s  e  mellett  a  közjólét  előmozdí- 
tására is  gondot  fordított. 

S  e  gondnak,  kapcsolatban  a  nép  iparkodó,  taka- 
rékos szellemével,  szembetűnő  látszatja  is  volt.  Állam- 
adósságai - —  korunk  e  súlyos  átka  —  mindamellett  sem 
voltak  nyomasztók,  hogy  az  olasz  eszméért  1849-ben 
viselt  hadjárat  szerencsétlen  kimenetele  tetemes  sar- 
czot  rovott  rá.  Adói  elviselhetők  voltak;  az  adóvégre- 
hajtók nem  ragadták  el  a  falat  kenyeret  a  szűkölködő 
szájától,  nem  rángatták  ki  a  párnát  a  beteg  feje  alul. 
A  kormányzati  mesterség,  mely  sok  más  helyütt  már- 
már  csak  az  uj  meg  uj  adóczim  feltalálásának  mester- 
ségévé sülyedett,  a  hajdani  Piemontban  nem  ismerte  azt 
a  kegyetlen  maximát,  mely  azt  mondja  a  polgárnak: 
» fizess !  aztán  élj,  ha  tudsz;  —  de  tudsz  vagy  nem  tudsz, 
fizess !  te  vagy  az  államért,  nem  az  állam  te  éretted. « 

Ilyen  volt  a  boldog  kis  Piemont  helyzete.  Sza- 
badságban nem  nyerhetett,  teher  tekintetében  csak 
veszthetett,  ha  kicsi,  de  független  állami  helyzetét, 
a  nagy  Olaszország  egyik  regiójának  helyzetével  cse- 
réli fel.  És  a  nép  tudta,  hogy  teher  tekintetében  e 
változással  veszteni  fog.  De  a  partikuláris  önzés  ku- 
fár  számolásának  hallgatást  parancsolt  keblében  az 
olasz  honszeretet;  s  a  honszeretet  léleknemesitő 
magasztos  indulata  által  lelkesítve,  nemcsak  örömmel 
kész  volt  minden  áldozatra  a  végett,  hogy  Itália  — 
a  geográfiai   elnevezés   —    szabad,   független,   egysé- 


*)  Lásd  a  2-dik  számú  jegyzéket  a  fejezet  után. 

ges  Olaszországgá  legyen,  hanem  még  nógatta,  sürgette^ 
zaklatta  is  kormányát,  hogy  áldozatkészségét  igénybe 
vegye. 

S  ez  áldozatkészségének  jutalmául  még  csak  elis- 
meréssel sem  mindenütt  találkozott.  Mikor  —  a  fran- 
cziák  által  megszállva  tartott  Rómát  kivéve  -^-  már 
egész  Olaszország  független,  s  egységes  volt,  egy  magas 
állású  olasz  államférfiutól,  ki  hazája  dolgaira  nagy  be- 
folyást gyakorolt,  feleletül  a  piemonti  nép  önzéstelen 
hazafiságát  magasztaló  szavaimra,  megütközéssel  hallot- 
tam e  regionalis  szellemű  kifakadást:  »Ne  szóljunk 
Piemontról ;  Piemont  még  csak  nem  is  olasz.  Olaszor- 
szág kivül  van  Piemonton.«  (L'  Italie  est  hors  de  Pie- 
mont.) 

Pedig  mi  volna  ma  Olaszország  Piemont  áldozat- 
készsége nélkül?  — 

Hanem  ez  semmit  sem  tesz.  A  »Haza«  szent 
szerelme  ép  azért  kútforrása  az  önfelál- 
dozásnak, mert  nem  számit  elismerésre, 
midőn  kötelességet  teljesít. 

De  bár  a  nép,  a  király  s  a  kormány  e  szerencsés 
egyetértése,  megadta  is  az  együttes  erőfeszítésre  —  mely 
a  sikernek  feltétele  —  az  elemeket,  nagy  nehézségeket 
kellett  itt  elhárítani,  amott  legyőzni,  mig  egy,  oly  mester- 
szellem is,  mint  a  Cavouré.,  csak  az  alkalmat  is  képes  volt 
megteremteni ;  s  a  megteremtett  alkalmat,  oly  kedvező 
viszonyokkal  körülvehette,  hogy  az  eszményinek  meg- 
valósítása megkezdethessék. 

E  nehézségek  közül  legelői  kell  azt  említenem,  a 
mely  Magyarországot  szintoly  közvetlenül  érintette, 
mint  Itáliát. 

1851.  elején  Drezdában  fejedelmi  konferenczia  tar- 
tatott. E  konferenczián  a  bécsi  udvar  azon  javaslattal 

állott  elő,  hogy  az  osztrák  ház  uralkodása  alatt  álló 
minden  országok  és  tartományok,  Magyarország  is,  s  az 
olasz  birtokok  is,  a  német  konfederáczióba  kebeleztesse- 
nek  be. 

Ez  által  a  bécsi  udvar  azt  biztosította  volna  magá- 
nak, liogy  minden  támadás,  minden  liarcz,  mely  ellene 
akár  Magyarországon,  akár  olasz  földön  előfordul,  a 
német  szövetség  ellen  intézett  támadás  és  harcz  jelle- 
gével birt  volna,  annálfogva  a  bécsi  udvart  ugy  Magyar- 
országon, mint  olasz  földön  a  német  szövetség  minden 
ily  esetben  köteles  volt  volna  fegyverrel  megvédeni. 

Ez  időben  én  még  az  európai  diplomáczia  foglya 
voltam  Kis-Ázsiá])an.  —  Eltiprott  nemzetünk  pedig  ott- 
hon a  hazál)an  némaságra  volt  kárhoztatva. 

De  az  Európa  nyugatán  menedéket  talált  emigráczió 
ez  alkalommal  is  hűségesen  teljesítette  kötelességét  a 
haza  iránt. 

Egy  terjedelmes  emlékiratban  hangosan  tiltako- 
zott a  nemzet  nevében  Magyarország  önállása  s  állami 
jogaira  mért  ez  ujabb  attentátum  ellen. 

Ez  emlékirat  Teleki  (László),  Szemere,  Vukovics, 
Klapka  és  Czeez  által  aláírva  a  franczia  kormányhoz 
volt  intézve. 

Felejthetlen  barátom  s  elvi-okonom :  Vukovics  (Ma- 
gyarország igazságügyminisztere  kormányzóságom  ide- 
jében) volt  szíves  engem  kis-ázsiai  elszigeteltségemben 
6  nevezetes  okmány  átküldésével  megörvendeztetni. 

Alaposan  ki  lett  ez  emlékiratban  fejtve  a  törvényes 
viszony  Magyarország  és  a  habsburg-lotharíngíaí  ház 
között.  Ki  lett  mutatva,  hogy  a  dynasztia  uralkodása 
Magyarországon  nem  hatalmi  tény,  hanem  kétoldalú 
szerződéseken  alapszik,  melyek  Magyarországnak  teljes 
és  tökéletes  állami  füg-o^etlenséo^ét  az  uralkodás  föltéte- 

leül  kötötték  ki.  El  lettek  számlálva  s  hitelesen  meg- 
ismertetve az  alkotmányos  garancziák,  melyekkel  az 
ország  e  függetlensége  körülvétetett.  A  királyi  eskük,  a 
koronázási  diplomák,  s  az  ország  alaptörvényei,  melyek- 
nek megtartására  a  Habsburg  házbeli  királyok  esküt 
tartoztak  tenni,  s  egyet  kivéve  mindannyian  esküt  tet- 
tek. Fel  lett  emlitve,  hogy  a  lefolyt  háromszáz  év  foly- 
tán a  magyar  nemzet  több  izben  volt  kénytelen  nemzeti 
létének,  s  alkotmányának  megvédésére  fegyvert  fogni, 
s  ez  mindannyiszor  ünnepélyes  békekötésekben  ért 
véget,  melyeknek  megkötésénél  a  magyar  nemzet  és 
osztrák  ház  egymással,  mint  két  független  liadviselő  fél 
alkudoztanak  és  szerződtenek.  Emlékezetbe  lett  hozva, 
liogy  e  szabadságharczaink  alatt  a  franczia  királyok 
több  izben,  majd  mint  közvetitők,  majd  mint  nemze- 
tünk szövetségesei  foglaltak  állást,  s  liogy  az  osztrák 
házzal  kötött  többrendbeli  szerződéseink  Francziaor- 
szág,  Anglia,  Svédország  és  Hollandia  által  garantiroz- 
tattak ;  minélfogva  Magyarország  szabadsága  és  függet- 
lensége az  enrópai  államrendszer  részét  képezi. 

Tárgyalva  van  továbbá  azon  kérdés,  vájjon  Ma- 
gyarország e  törvényes  viszonya  Ausztria  irányában 
az  1848 — 49-ki  események  által  jogilag  megváltozott- 
nak  tekinthető-e  ?  s  e  kérdésre  az  emlékirat  határozot- 
tan nemmel  felel.  Megmutatja,  hogy  1848-iki  reform- 
jaink sem  lényegben,  sem  kiviteli  módban  nem  voltak 
forradalmi  természetűek,  s  hogy  Magyarország  törvé- 
nyes viszonyán  Ausztria  irányában  nem  változtattak. 
Konstatálva  lett  a  tény,  hogy  nem  Magyarország  tá- 
madott, Magyarország  magát  csak  védelmezte  a  fegy- 
veres támadás  ellen.  Meg  lett  mutatva,  hogy  ez  esemé- 
nyeknél a  bécsi  udvar  támadott  fel  fegyverrel  a  törvé- 
nyek ellen;  Magyarország  a  törvényességnek  bajnoka 

volt ;  kiemeltetett,  hogy  bár  ekként  megtámadva :  Ma- 
gyarország a  békére  nyújtotta  ki  kezét,  mindent  meg- 
kisérlett,  hogy  a  béke  fentartassék,  hanem  minden  kí- 
sérletei visszautasittattak ;  s  a  háború  felelőssége  kire- 
kesztőleg  a  bécsi  udvart  terheli.  Figyelmeztetett  az  em- 
lékirat annak  szembetűnő  képtelenségére,  miként  a  bé- 
csi udvar  jogtalan  támadását  azon  haszontalan  ürügy 
felállitásával  iparkodott  szépíteni,  hogy  nem  a  nemzet, 
Jianem  egy  párt  ellen  nyúlt  fegyverhez,  de  azért  a  nem- 
zet jogait  kobozta  el ;  s  miután  röviden  emlékeztetett, 
hogy  Magyarország  a  rákény szeritett  harczban  nem  az 
osztrák  ház  által  lett  legyőzve,  hanem  csak  árulással  pá- 
rosult külavatkozásnak  esett  áldozatául,  kimondja,  mi- 
ként a  bécsi  udvar,  mely  annyira  ment,  hogy  még  egy 
idegen  hatalom  fegyveres  erejét  is  felhasználta  a  vé- 
gett, hogy  a  szerződéseket,  melyeken  uralkodása  alap- 
szik, s  a  törvényeket,  melyeket  megvédeni  tartozott,  fel- 
forgassa, Magyarországgal  rendelkezni  többé  semmi  jog- 
alappal nem  birhat;  az  ő  álláspontja  » jogom  van,  mert 
én  vagyok  az  erösebb,«  de  ez  a  »jog,«  melynek  korre- 
lativuma  az  ellentállás  joga,  rendszerré  emeli  a  polgári 
háborút. 

Az  emlékirat  továbbá  párhuzamot  von  Ausztria  s 
az  orosz  magatartása  között  a  magyar  háborúban,  az 
utóbbinak  előnyére,  de  figyelmeztet  a  veszélyekre,  me- 
lyek az  orosz  hatalmi  és  befolyási  körnek  az  intervenczió 
folytán  kitérj eszthetésével,  Európát  fenyegetik;  tár- 
gyalja e  szempontból  a  nemzetiségi  kérdést;  s  ráutal  a 
veszélynövekedésre,  mely  elkövetkeznék,  ha  Magyar- 
és  Horvátországnak,  Dalmácziának,  Galicziának,  Lom- 
bárdiának a  német  konfederáczióba  beolvasztásával,  az 
orosz  hatalom  praepotens  nyomást  gyakorolhatna  a  né- 
met ügyekre  azon  Ausztria  utján,  mely  az   1849-diki 

intervenczió  folytán  az  orosznak    ug-yszólvcdn  hűbére- 
sévé lett. 

Nem  mulasztotta  el  az  emlékirat  azon  két  neveze- 
tes körülményt  is  emlékezetbe  hozni,  először :  hogy  Fe- 
rencz  császár,  midőn  1804-ben  az  osztrák  császári  czi- 
met  felvette,  ünnepélyesen  kijelentette,  hogy  ezzel  Ma- 
gyarország államjogán  nincs  szándokában  változtatni,  s 
hogy  az  minden  tekintetben  sértetlen  marad;  másod- 
szor: hogy  az  1815-ki  szerződések,  melyek  a  jelen 
európai  közjognak  még  mindig  kútfejét  képezik,  vilá- 
gosan kiszabják,  hogy  a  német  fejedelmek  csak  azon 
birtokaikra  tekintendők  a  konfederáczió  tagjainak,  me- 
lyek hajdan  a  német  birodalomhoz  tartoztak.  Magyar- 
ország pedig  s  a  többi  most  beolvasztani  akart  orszá- 
o^ok  oda  soha  sem  tartoztak. 

Mindezen  bőven  kifejtett  okoknál  fogva  az  emlék- 
irat reményét  fejezi  ki,  hogy  a  franczia  köztársaság  a 
drezdai  tervezet  végrehajtását  annál  kevésbbé  fogj  a  meg- 
engedni, minthogy  a  szándokba  vett  beolvasztás  által 
Németország  lakossága  38  millióval  szaporittatnék,  s 
Európa  szivében  egy  7  0  millió  főnyi,  s  hozzá  még  orosz 
l)efolyás  alatt  álló  hatalom  alkottatnék,  a  mi  az  euró- 
pai egyensúlyt  tökéletesen  felforgatná. 

Csupán  egy  nézpont  fordul  elő  az  emlékiratban, 
melyre  nézve  szerzők  ugy  látszik,  kellőleg  nem  voltak 
tájékozva,  a  min,  tekintve  az  emigrácziónak  akkori  kez- 
detleges viszonyait,  nem  is  lehet  csodálkozni. 

Ez  a  nézpont  az :  hogy  Oroszország  a  beolvasztási 
tervezetet  valószínűleg  helyesli,  sőt  meglehet,  hogy  az 
ő  tőle  ered. 

E  nézpontot  a  tények  nem  igazolták,  a  mint  alább 
látni  fogjuk.    Különben  is  én  azon  nézetben  vagyok, 

hogy  ha  ezen  tervezet  végrehaj  tátik,  a  bécsi  udvar  any- 
nyira  biztositva  volt  volna  az  összes  német  hatalmak 
támogatása  felől,  mind  a  magyar,  mind  az  olasz  nem- 
zet ellenében,  s  oly  túlsúlyt,  oly  rendelkezési  hatalmat 
szerzett  volna  magának  az  összes  német  szövetség  fe- 
lett, hogy  orosz  pártfogásra  többé  alig  volt  volna  szük- 
sége; az  orosz  diplomáczia  pedig  sokkal  jobban  tud  szá- 
mitani,  mintsem  be  ne  látta  volna,  miszerint  ez  erönö- 
vekedés  lépés  volna  arra,  hogy  Ausztria  emanczipálja 
magát  az  orosztól  függés  járma  alul,  melyet  a  49-iki 
intervenczió  kiszorgalmazása  által,  oly  meggondolatla- 
nul nyakába  vett. 

A  magyar  menekvő  hazafiak  ez  emlékirata  azon- 
ban kétségtelenül  egy  emlékezetes  mozzanat  nemzetünk 
történelmében.  Valóságos  diplomácziai  okmány,  melyre 
korunk  majdani  történetiróinak  figyelmét  ezennel  fel  is 
hivom. 

Nem  szükséges  mutogatnom,  miként  a  bécsi  udvar 
e  merényletének  egyedüli  czélja  az  volt,  hogy  a  ma- 
gyar nemzet  függetlenségének  visszaszerzése  s  az  ola- 
szok nemzeti  aspiráczóinak  valósitása  ellen  magának  a 
német  konfederáczió  fegyveres  segitségét  biztositsa ;  de 
a  diplomácziának  erkölcstanába  nincsen  beirva  az  igaz- 
mondás. A  bécsi  diplomaták  azzal  palástolták  czélju- 
kat,  hogy  szándokban  levén  az  egész  monarchiá- 
nak egységes  politikai  szerkezetet  adni,  a 
bécsi  udvar  azon  alternatívában  találja  magát,  misze- 
rint vagy  egészen  ki  kell  lépnie  a  német  konfederáczió- 
ból,  vagy  minden  » birtokát «  (a  nemzetek  természetesen 
csakis  » birtokok «)  be  kell  abba  kebeleznie. 

Szerencsére  ez  az  ürügy,  melynél  már  maga  a  be- 
vallott szándok  is  hazánkra  nézve  egy  soha  semmi  árért 
el  nem  tűrhető  ujabb  jogtiprást  involvált,  nem  fogott 

az  európai  hatalmakon.  A  kisebb  német  államok  — 
igen  megfoghatólag  —  nem  igen  buzgólkodtak  Ausz- 
tria nagyravágyása  mellett,  mely  számukra  szolgai  füg- 
gést helyezett  kilátásba.  A  turini  kabinet  Londonban, 
Parisban,  Berlinben  mindent  elkövetett,  hogy  meghiu- 
sittassék  a  merénylet,  mely  az  olasz  államokat  szükség- 
szerüleg  Ausztria  vazallusaivá  tette  volna.  Anglia  Bécs- 
ben, Berlinben,  Drezdában  határozott  tiltakozásokkal 
lépett  fel ;  de  mindenek  között  legerélyesebb  ellenzést 
tanúsított  Bonaparte  Napóleon,  akkor  még  a  franczia 
köztársaság  elnöke,  ki  egyenesen  kijelentette,  hogy 
Ausztriának  minden  tartományaival  a  német  konfede- 
ráczióba  belépését  »Casus  belli  «-nek  lenne  kénytelen 
tekinteni.  E  nyilatkozat  folytán,  —  mely  egy  külön 
diplomácziai  ügynök  által  lett  Szent-Pétervárra  meg- 
küldve, —  Miklós  czár  egy  saját  kéziratu  levélben  figyel- 
meztette Ferencz  József  császárt,  hogy  jó  lesz,  ha  a  fran- 
czia köztársaság  elnökének  nemzetközi  viszonyaiban 
nem  csinál  nehézségeket.  A  megmentő  patrónus 
ez  intése  természetesen  hatályos  volt, s  a  bécsi  ud- 
var 1852.  februárban  felhagyott  a  merénylettel,  miután 
ahhoz  több,  mint  egy  egész  éven  át  szívósan  ragasz- 
kodott. 


III. 

Ausztria  törekvése  hatcdmi  állását    Olaszországban  megszilárditani.  —  Bal- 
dasseroni  liga- tervezete.  —   A  modenai  herczeg  örjöngései.  —  A  turini  kabi- 
net és  Mazzini. 

Az  e  téren  vallott  kudarczot  a  bécsi  udvar  azzal 
iparkodott  helyrehozni,  liogy  mindent  elkövetett,  misze- 
rint hatalmi  állását  magában  Olaszországban  megszi- 
lárdítsa az  által,  hogy  vezérlő  befolyását  Párma,  Mo- 

dena,  Toskána,  Róma,  Nápoly  kormányaira  kitérj eszsze, 
s  ez  által  közvetve  egész  Itáliával  rendelkezhessék;  az 
által  pedig,  hogy  több  fontos  stratégiai  pontot  meg- 
száll s  megszállva  tart,  a  Pó  jobb  partjának,  s  Rómát 
kivéve  Közép-Itáliának  közvetlenül  is  parancsolhasson. 
És  az  első  tekintetben  semmi  tért  sem  hanyagolt  el, 
minden  húrt  megfeszített,  miszerint  a  mindenkép  szo- 
rongatott Piemontot  kivéve  az  egész  félszigeten  a  kor- 
mányoknak ugy  politikája,  mint  hadereje,  közgazdá- 
szati,  kereskedelmi,  közlekedési  rendszere,  vámok,  vas- 
utak, posták  az  osztrák  uralomnak  legyenek  eszközei. 

Ausztriának  e  megszilárdított  hatalmi  állása  az 
olasz  félszigeten  volt  a  második  nehézség,  mely  a  turini 
kabinet  szándokainak  útjában  állt.  Ausztria  hatalmi  ál- 
lást foglalt  el  az  Alpesektől  Terracináig.  Nemcsak  Lom- 
bárdiát s  Velenczét  birta  a  hatalmas  várnégyszöggel, 
hanem  ezen  kivül  még  a  pápai  legácziókat  s  Romagnát 
is  megszállva  tartotta.  Commachioban,  Ankonában,  Fer- 
rarában,  Bolognában,  Piacenzában  osztrák  őrseregek 
honoltak,  a  parmai  herczegség  egyenesen  osztrák  tar- 
tomány volt  katonailag  kormányozva.  Pármában  osz- 
trák tábornok  parancsnokolt,  osztrák  birák  Ítéltek  a 
rögtönitélő  törvényszékeken,  osztrák  rendőrök  kezében 
volt,  a  közbiztonság  fenntartása  czime  alatt,  a  polgárok 
élete,  szabadsága,  becsülete. 

Nem  tartozik  keretembe  Ausztria  e  hatalmi  ter- 
jeszkedésének történelme,  de  annyit  hallottam  s  olvas- 
tam az  úgynevezett  demagógok  örült  fanatizmusa  felölj 
hogy  az  ellentét  kedveért  nem  tartom  érdektelennek  az 
úgynevezett  » isteni  jog «  haszonbérlőinek  táborából  is 
az  őrült  fanatizmus  egy  észjárását  jegyzékbe  venni. 

Az  olasz  fejedelemségeknek  (Piemontot  mindig  ki- 
véve) Ausztria  vezérlete  alatt  egy  politikai  füzérbe  ösz- 

szekötése  végett,  1851-ben  egj  szövetkezet  (liga)  alko- 
tása lett  mozgásba  téve.  Tanácskozás  tartatott  Rómában 
s  a  liga  szervezetének  kidolgozásával  Baldasseroni  tos- 
kánai  miniszterelnök  lett  megbizva. 

Baldasseroni  jónak  látta  nemcsak  az  uralkodókra, 
lianem  egy  kicsi  parányit  a  népekre  is  gondolni ;  s  ter- 
vébe némely   »jobb  közigazgatási «   eszméket  is  felvett. 

V.  Ferencz  modenai  berezegnek  nagyon  nem  tet- 
szett ez  a  » liberalizmus «,  ellenben  nagyon  tetszett  az 
osztrák-olasz  liga,  melytől  ő  háborút  várt  a  francziák 
ellen,  a  mi  neki  kedvencz  eszméje  volt.  Nehogy  tehát 
ezt  a  kilátást  koczkáztassa,  megirta  Velenczéből  (1851. 
ápril  27.)  külügyminiszterének:  Forli  grófnak,  hogy 
Isten  neki,  elfogadja  a  liga-tervet  daczára  a  liberaliszti- 
kus  szagú  kifejezéseknek;  majd  megértelmezi  ő  azokat 
a  maga  módja  szerint;  bizik  mindenekfelett  Ausztriá- 
ban, a  mely  nem  igen  szokott  » frázisokkal «  gondolni,  s 
tud  port  is  szórni  az  emberek  szemeibe,  miként  a  már- 
czius  4-iki  »legliberálisabb  alkotmány«  Ígére- 
tével is  megmutatta;  hát  biz  az  nem  igen  fog  azokon 
az  »equi\^oque«  kifejezéseken  fenakadni. 

Miután  az  osztrák  kormány  e  magasztos  jellemvo- 
nása által,  lelkiismeretét  a  » liberális  frázisokra «  nézve 
megnyugtatva  találta,  nekiállt  és  saját  felkent  fejedelmi 
kezével  paj^irra  tette  bölcs  nézeteit  a  háború  felől,  me- 
lyet az  osztrák-olasz  liga  a  francziák  ellen  viselni  fog. 
Bölcs  elmélkedése,  nevének  örök  dicsőségére  nyilvános- 
ságra került,  és  szól  többek  között  a  mint  következik : 

»Mig  egyidejűleg  egy  angol  hajóhad,  paixhaus- 
ágy likkal  ellátva  a  Szajnán  felúszik,  szükséges  lesz, 
hogy  az  osztrák-olasz  szövetséges  hadsereg  az  osztrák- 
német szövetséges  hadsereggel  egyetértésben,  mihama- 
rább franczia  földre  lépjen,  s  a  hydra  feje  ellen.   Paris 

ellen  menjen,  mely  a  mellett,  liogy  az  európai  gonosz- 
tevőségek  (scelleraggini)  kloákája,  egyszersmind  in- 
kábl),  mint  valaha  a  francziák  fővárosa.  Nekem  — 
ngymond  —  sem  igényem,  sem  tehetségem,  ez  alka- 
lomra a  megkivántatott  mozgalmakat  kijelölni;  csak 
annyit  mondok,  miként  forrón  óhajtom,  hogy  Parist 
bevéve,  egész  Európa  egy  emlékezetes  leczkét  adjon  a 
francziáknak ;  fővárosuk  máshová  tétessék  át,  benső 
erődjeik  mind  leromboltassanak,  a  határszélieket  a  szö- 
vetségesek foglalják  el,  a  Német-  és  Olaszországgal  ha- 
táros minden  megyékbe  katonai  gyarmatok  telepíttesse- 
nek, hasonlók  a  törökhatárszéli  osztrák  gyarmatokhoz ; 
sőt  azt  indítványoznám,  hogy  részben  az  ottani  horvá- 
tok és  sziavonok  szállíttassanak  át  azokba  a  franczia 
megyékbe,  s  az  általok  begyarmatositott  vidékek  a 
gyarmatosok  eredeti  uralkodóinak  felsősége  alatt  állja- 
nak ;  a  mostani  zavargó  lakosok  Francziaország  belse- 
jébe kergettessenek,  vagy  Amerikába  deportáltassanak. 
Francziaországnak  ne  engedtessék  erődöt,  vagy  egy 
szabott  számon  túl  hajót  épiteni,  tartsa  élelmezve  az 
ellenséges  hadseregeket,  mig  minden  eképen  el  lesz 
rendezve.  Fizesse  meg  a  hadi  és  az  uj  gyarmatosí- 
tás! költségeket,  és  rontsa  le  Paris  erőditvényeit.  — 
Oli !  minő  élvezet  volna  nekem,  mások  mellett  az  olasz- 
osztrák zászlót  is  lobogni  látni  a  montmartrei  magasla- 
tokon. « 

Termett  -  e  valaha  a  legféktelenebb  demagógia 
földje  fanatikus  őrültséget,  mely  megmérkőzhetnék  e 
fejedelmével,  kinek  » u d v a r i a s  és  bölcs  i t é  1  e t é t « 
(cortese  e  sapiente  giudizio)  és  »mély  belátását« 
Schwarzenberg  herczeg  osztrák  külügy  ér  a  vám -liga 
érdekében  hozzá  irott  levelezésében  oly  » tisztelet- 
teljes é rzelm ékkel «  kiemelgette. 

Ha  Ausztria  hatalmas  állásfoglalása  nehézzé  tette 
Olaszország  felszabadításának  munkáját,  más  részt  nem 
lehet  tagadni,  miként  az  viszont  sokat  könnyitett  a  dol- 
gon, hogy  az  Isten  haragja  ily  szabású  uralkodókkal 
verte  meg  a  szegény  olaszokat,  mert  ez  biztosítást  nyúj- 
tott arról,  hogy  a  ki  az  olasz  szabadság  zászlaját,  si- 
ker kilátásával  kitűzi ,  azt  Itália  minden  népei 
követni  fogják. 

De  ha  csak  valószinü  sikerre  nem  nyuj tátik  kilá- 
tás, bajosan  lehetett  reményleni,  hogy  az  általános  elé- 
gedetlenség, általános  komoly  nemzeti  mozgalomba  fog 
kitörhetni,  ha  csak  amolyan  1848-ik  féle  politikai  föld- 
rengés nem -rezeg  végig  Európán,  a  mi  pedig  emberi 
számításon  kívül  esik,  s  azért  ha  tekintetbe  veszszük, 
hogy  mily  terjedt  s  a  legfontosabb  stratégiai  pontok 
birtoka  által  katonailag  mennyire  biztosítva  volt  Ausz- 
tria hatalmi  állása  Itáliában,  épen  nem  lehet  csodál- 
koznunk, hogy  az  » Itália  fara  da  se«  (Itália  maga 
megteszi)  jelszóban  a  turini  államférfiak  nem  osztoztak, 
hanem  külsegitségnek  is  szükségét  látták. 

Az  e  czél  felé  irányzott  törekvéseket  azonban  na- 
gyon megnehezítették  a  Mazzini  és  pártja  által  többször 
ismételt  forradalmi  szándoku,  de  bizony  csak  lázadási 
természetű  felkelési  kísérletek,  melyeket  én,  ha  és  ami- 
kor tudomásomra  jutottak,  mindig  határozottan  kárhoz- 
tattam, s  azoktól  Mazzinit,  fájdalom,  sikertelenül,  vissza- 
tartóztatni iparkodtam. 

Nézetem  e  dolog  felől  mindig  az  volt,  hogy  a  mi 
szabad  és  czélszerü  is  lehet  ott,  hol  a  türelme  vesztett 
nép  pusztán  kormányformaváltoztatás,  vagy  belszerve- 
zetí  átalakulás  czéljából  folyamodik  a  forradalomhoz, 
az  sem  nem  szabad,  sem  nem  czélszerü  oly  esetben, 

midőn  nemzeti  függetlenség,  idegen  uralom  alul  való 
felszabaditás  a  czél. 

Első  esetben  a  forradalom  nem  háború,  csak  bei- 
villongás,  melynél  a  felkelő  nép  csak  kormányhatalom- 
mal áll  szemben;  s  az  ily  forradalom  pár  napi  utczai 
harczczal  már  nem  egy  izben  eldöntetett;  de  a  második 
esetben  a  forradalom  valóságos  háború  külhatalom  ellen, 
—  melynek  hatalmi  súlypontjához  benn  az  országban 
hozzáférni  nem  lehet,  mert  külhaderővel,  küleröforrá- 
sokkal  rendelkezik.  Ily  háborút  semmi  ponton  sem  lehet 
torlaszok  mögül  utczai  harczczal  eldönteni.  Ily  esetben 
tehát  csak  arra  kell  a   tevékeny   hazafiságnak  szorit- 
kozni,  hogy  a  függetlenségi  aspirácziók  elevenségben 
tartassanak,  s  hogy  az  események  fordulata  a  nemzetet 
készületlenül  ne  lepje  meg,  ha  ez  aspirácziók  valósitá- 
sára,  oly  alkalom  nyilik,  melynél  józan  számitás  szerint 
a  siker  valószinüsége  csakis  a  nemzet  elliatározásától 
függ.  Ennyit  tenni,  annak,  a  ki  eléggé  birja  polgártár- 
sai bizalmát,  hogy  tehesse,  hazafiúi  kötelessége,  de  lo- 
kális kitöréseket  akár  szitogatni,  akár  rendezni,  politi- 
kailao;  hiba,  mert  semmi  észszerű  czélt  nem  lehet  általuk 
elérni,  erkölcsi  szempontból  pedig  kárhozatos,  mert  az 
áldozatra  kész  hazafiakat  haszontalanul  kompromittálni, 
s  vérükkel  pazarkodni  nem  szabad. 

Nekem  minden  körülmények  között  e  nézetek  szol- 
gáltak emigráczionális  tevékenységemben  zsinórmérté- 
kül, melytől  soha  el  nem  tértem.  Mazzínit  szenvedelme- 
sebb  véralkata  más  ösvényre  terelte.  O  mindig  azon  illú- 
zióban élt,  hogy  minden  a  kezdeményezéstől  függ,  nem 
számított  a  viszonyokkal ;  mindig  azt  hitte,  hogy  lia  egy 
vagy  két  ponton  egy  merész  »coup  de  main«  sikerül, 
az  ugy  fog  hatni  az  olasz  népekre  mindenütt,  mint  a 
trombita-riadó  a  katonákra,  és  egész  Itália  talpra  áll;  s 

KOSSUTH,   IRATAIM.   I,  4 


26 

ez  illúziónak  az  lett  a  vége,  hogy  nem  csak  Itália  talpra 
nem  állt,  de  még  csak  a  »coup  de  main«  sem  sikerült 
egyszer  sem.  Volt  eset,  midőn  egy  ily  meghiúsult  kisér- 
let  után  Mazzini  nekem  Írásban  bevallotta,  hogy  nekem 
van  igazam,  s  hogy  ő  tévedett,  —  de  ez  a  tény  utáni 
konfesszió  a  történtet  meg  nem  történtté  nem  tehette. 
E  kisérletek  azonban  nagy  nehézségeket  okoztak 
a  turini  kormánynak.  Ellenségei  minden  oldalról  azzal 
vádolták,  hogy  e  merényletek  azon  több  mint  elnézés- 
nek, azon  ápolásnak  kifolyásai,  melyben  az  olasz  forra- 
dalmi szellem  Turinban  találkozik.  Barátjai  pedig  előre- 
látás-hiányt, gyengeséget  vetettek  szemére.  Ausztriá- 
nak a  piemonti  sajtó  szabad  mozgása  s  az  oda  menekült 
olasz  hazafiaknak  nyújtott  pártfogás  elleni  kifakadása! 
a  párisi  kormánynál  is  támogatásra  találtak.  Volt  eset, 
midőn  Hühner  báró  (osztrák  követ  Parisban)  Gaiche 
berezegnek,  Francziaország  turini  képviselőjének  egye- 
nesen azt  mondotta,  hogy  addig  nem  lesz  nyugalom  az 
olasz  félszigeten,  mig  ő,  Guiche,  és  Apponyi  (osztrák 
képviselő  Turinban)  együtt  el  nem  mennek  Viktor 
Emánuel  királyhoz,  s  neki  tudtára  nem  adják,  hogy 
»fel  kell  rúgnia  a  szabadelvű  intézménye- 
ket Piemontban.«  Emlékezetre  méltó  a  király  nyi- 
latkozata, melyet  akkori  miniszterének:  Dahormida 
tábornoknak  tett,  midőn  ez  őt  Ausztria  azon  fondorko- 
dásai  felől  értesitette  »En« — monda  a  király  —  »nem 
vágyódom  más  d  ic  s  ő  s  é  g  r  e,  m  i  n  t  a  r  r  a,  h  o  g  y 
a  történelem  azt  mondja  felőlem:  becsü- 
letes ember  (re  galantuomo)  voltam;  a  mely 
perczben  nekem  lehetetlenné  tétetnék  né- 
peimet boldogokká  tenni,  s  Ígéreteimet  és 
kötelességeimet  beváltani,  le  szállanék 
t  r  ó  n  u  s  o  m  r  ó  1. «    (Dahormida  levelei    Villamar  inához 

Parisba  1853.  április  26.  és  28.)  —  Ily  viszonyok  kö- 
zött rendkivüli  fordulatnak  kellett  beállani  az  európai 
eseményekben,  miszerint  a  turini  államférfiak  alkalmat 
találjanak  az  olasz  kérdésnek  az  európai  kérdések  közé 
bejuttatását  megkisérleni,  s  ez  által  a  franczia  vagy 
angol  segitség  kieszközlése  felé  utat  törni. 


IV. 

A  hrimiháboru. — A  nyugati  hatalmak  erőlködései  szövetségükbe  vonni  Ausztriát. 
Ennek  magatartása.  —  IHemont  ajánlata  és  feltételei.  —  Cavour  merész  lépése. 
—    Viktor   Emánuel  és  Cavour   utazása  Parisba.  —  A  párisi  kongresszus. 

Ez  alkalmat  az  1854-iki  keleti  háború  hozta  elé, 
melyre  a  török  birodalom  védelme  végett  Francziaor- 
szág  és  Anglia  szövetkeztek  az  orosz  ellen. 

E  két  nagyhatalom,  még  mielőtt  valósággal  hadat 
izent  volna  az  orosznak,  minden  igyekezetét  arra  fordí- 
totta, hogy  Ausztria  szövetségét  megnyeije  az  orosz 
elleni  háborúra.  Nem  akarták  vagy  nem  birták  belátni, 
hogy  ez  merő  lehetetlenség.  Megfészkelte  magát  taná- 
csaikban az  a  képtelen  —  magyar  hazánk  reményeire 
nézve  oly  szerencsétlen  —  előítélet,  hogy  e  háborúban 
Ausztria  részvétére  nélkülözhetlen  szükségük  van.  E 
boldogtalan  előítélethez  a  háború  alatt  is  mindvégig 
görcsösen  ragaszkodtak.  Ausztria  port  szórt  szemükbe 
kétes  Ígéretekkel,  feltételes  kilátásokkal  orruknál  fogva 
hurczolta  őket;  a  nyugati  hatalmak  mind  ezt  eltűrték, 
nekik  Ausztria  kellett  minden  áron.  Nem  kapták  meg, 
s  az  osztrák  kegyvadászatnak  végeredménye  az  lett, 
hogy  mig  ha  a  helyzet  logikájával,  s  ennek  alapján  a 
lengyel  s  magyar  nemzetekkel  vetettek  volna  számot, 
Európát  az  orosz  nagyravágyás  ellen  örökre  biztosit- 

haták ;  az  osztrákra  való  tekintet  miatt  a  nagy  czélok, 
melyek  a  háborúnál  kitüzettek,  tökéletesen  elpárolog- 
tak ;  a  nagy  hegy  egy  nyomorúságos  egeret  szült ;  s  a 
keleten  oly  állapot  tákoltatott  össze,  melyből  okvetlen 
el  kellett  következni  a  legutóbbi  orosz-török  háborúnak, 
melynek  a  török  birodalom  áldozatul  esett,  s  mely  az 
orosz  hatalmi  befolyás  körét  oly  irtózatosan  kitágította, 
hogy  a  következések :  hatalmak  elnyelésének ,  egész 
nemzetek  romlásának  veszélyével  terhesek,  s  végered- 
ménytik kiszámithatlan. 

»A  keleti  kérdés  1854-ben  és  most,«  ira- 
taim harmadik  kötetének  tárgyát  képezendi;  itt  csak 
annyit  fogok  emliteni,  a  mennyi  az  1859-iki  olasz  há- 
ború keletkezésének  megértésére  szükséges. 

Ausztria  a  nyugati  hatalmak  által  hozzá  intézett 
legelső  tapogatózásokat  rögtön  —  s  meg  kell  vallani 
ügyesen  —  arra  használta  fel,  hogy  Piemontnak  ártson. 
—  Miként  kívánhatják  tőle,  —  monda,  hogy  az  oroszt 
ellenségévé  tegye,  mikor  ott  áll  hátában  fenyegetőleg  a 
Piemont  által  ápolt,  szitogatott  olasz  forradalom  ?  Ausz- 
tria még  csak  szóba  sem  állhat  addig  a  nyugati  hatal- 
makkal, mig  a  turini  kormányt  nem  kény  szeritik,  hogy 
biztos  garancziákat  adjon  a  rend  és  nyugalom  felől. 
Radeczky  tábornok  már  ép  annyira  ment,  hogy  garan- 
cziául  Ausztria  számára  Piemont  föerödjének:  Alessan- 
driának  ideiglenes  elfoglalását  követelte. 

Padeczkyból  természetesen  csak  a  katona  szólt. 
Összetévesztette  a  hadászati  tant  a  politikával,  s  köve- 
telése felett  a  diplomáczia  egyszerűen  napirendre  tért ; 
hanem  eimél  politikai  tekintetben  tulaj  donkép  még  töb- 
bet ajánlottak  a  nyugati  hatalmak  Ausztriának.  Azt 
ajánlották,  hogy  ha  velők  az  orosz  ellen  sikra  száll, 
garantirozzák  olaszországi  birtokait, s  megfogják  védeni 

minden  kültámadás  ellen.  Ez  az  ajánlat  nem  is  tartatott 
titokban.  Nyiltan  ki  lett  hirdetve  a  »Moniteur«  feb- 
ruár 22-ki  számában,  és  ingerült  jeg-yzékváltásokra 
adott  alkalmat  Turin  és  Paris  között. 

Ausztriának  azonban  esze  ágában  sem  volt  az 
orosz  ellen  fegyvert  fogni,  a  mi  az  ajánlott  garanczia 
feltételéül  lett  kikötve;  tehát  más  és  más-más  kifogá- 
soklioz,  ürügyekhez  nyúlt,  miszerint  nem  akarását  pa- 
lástolhassa, így  húzódott  a  dolog  hónapokon  át,  mig 
végre  azon  gondolat  támadt  a  nyugati  kormánykörök- 
ben, hogy  ha  a  turini  kormány  rávétethetnék,  miszerint 
ő  álljon  szövetségbe  Francziaországgal  s  Angliával,  és 
sereget  küldjön  a  Krimbe,  ez  majd  csak  megnyugta- 
tandja  Ausztriát,  mert  azt  képtelenség  volna  még  csak 
gondolni  is,  hogy  a  kis  Piemont  hadsereget  küldjön  a 
távol  keletre,  itthon  pedig  megtámadja  a  hatalmas 
Ausztriát. 

Az  ily  értelemben  tett  tapogatózásra  a  Viktor 
Emánuel  király  elnöklete  alatt  tartott  minisztertanács 
1854.  deczember  13-kán  abban  állapodott  meg,  hogy 
Szárdinia  kész  1 5  ezer  főnyi  hadsereggel  részt  venni 
az  orosz  elleni  háborúban  (két  millió  font  sterling  angol 
kölcsönön  kivül)  a  következő  feltételek  alatt:  1.  A  nyu- 
gati két  hatalom  adjon  biztosítást,  hogy  a  béke-alkudo- 
zásoknál Szárdinia  szolgálatai  s  áldozatai  számba  fog- 
nak vétetni.  —  2.  Szárdinia  e  szövetség  által  az  európai 
rendszer  (concert)  integráns  részévé  avatva,  részt  vegyen 
a  békének  s  Európa  politikai  egyensúlyának  helyre- 
állítását szabályozandó  kongresszuson.  —  3.  A  nyugati 
hatalmak  —  titokban  tartandó  külön  egyességgel  — 
kötelezzék  magukat  rábirni  Ausztriát,  hogy  a  szard  alatt- 
valók lombárdiai  és  velenczei  birtokaikat  feloldozza  a 
zárlat  alól,  mely ly el  azokat  birói  eljárás  nélkül  lefog- 

lalta,*)  s  kötelezzék  magukat  arra  is,  hogy  a  béke- 
alkudozásoknál Itália  állapota  komoly 
megfontolás  alá  fog  vétetni. 

Hanem  az  Ausztria  iránti  tekintet  e  feltételek  elfo- 
gadásának a  nyugati  hatalmaknál  útjában  állt.  Ausz- 
triának ez  alkudozásokról  nem  volt  ugyan  pozitiv  tudo- 
mása, de  gyanította  azokat,  s  mindent  elkövetett,  hogy 
meghiúsítsa.  Mindig  azzal  állott  elő,  miként  Szárdiniá- 
nak a  nyugati  hatalmak  szövetségébe  befogadása,  annak 
fontosságot  adna,  növelné  politikai  hitelét,  s  veszélyes 
befolyásra  képesítené  az  olasz  félszigeten,  a  mit  Ausztria 
nem  nézhetne  el. 

Ez  hatott:  —  a  feltételek  elfogadásának  minden 
reménye  füstbe  ment,  s  a  dolgok  oda  jutottak,  hogy 
vagy  abban  kell  hagyni  minden  alkudozást,  vagy  min- 
den feltétel  s  az  olasz  állapotokra  nézve  minden  garan- 
czia  nélkül  kellett  megkötni  a  szövetséget,  a  keleti  há- 
borúban való  részvét  végett. 

Ekkor  CavoLiv  merész,  koczkáztatott  játékra  hatá- 
rozta el  magát;  nem  tudom,  vájjon  az  ő  helyén  mertem 
volna-e  koczkáztatni  ? 

Nehezen.  0  azon  szempontból  indult  ki,  hogy  ha 
Szardínia  visszahúzza  magát,  kivül  marad  az  európai 
»concert«  keretén,  s  nem  lehet  semmi  reménye  támo- 
gatást'nyerni  az  olasz  függetlenségi  aspirácziók  valósí- 
tására; hát  csak  menjen  be  a  király  a  nyugati  szövet- 
ségbe minden  feltétel,  minden  garanczia  nélkül ;  lehe- 
tetlen, hogy  e  loyalitás  méltánylást  ne  vonjon  maga 
után;  ki  tudja,  minő  fordulatot  vehetnek  az  események; 
ne  zárják  be  maguk  előtt  az  ajtót,  hogy  az  előfordulható 
»chance«-nak  hasznát  vehessék.  Nagy  dolog  Piemont 

politikai  hitelének  ama  növelése,  melytől  Ausztria  any- 
nyira  tart.  Hát  velőre  bátran «,  monda  Cavour,  » mu- 
tassuk meg  a  világnak,  hogy  a  savoyai  ház  zászlója, 
méltó  a.  franczia  és  angol  zászlók  magasztos  társasá- 
gához«. 

A  király  és  a  minisztertanács  elfogadták  Cavour 
nézeteit,  csak  a  külügyminiszter :  Dahormida  tábornok 
ellenezte  határozottan;  s  egyedül  maradván,  kilépett  a 
kormányból.  A  külügyi  tárczát  Cavour  vette  át. 

Az  idő  Cavournak  adott  igazat.  »Partem  for- 
tunasibi  vindica.t«  mondja  Cicero  a  hadi  győzel- 
mekről. Ez  a  diplomácziai  győzelmekről  is  áll.  A  siker 
nagy  igazoló.  De  merész,  koczkáztatott  játék  volt. 

A  szövetségi  szerződés  1855.  január  25-kén  meg- 
köttetett. Szárdinia  kötelezte  magát  15  ezer  főnyi  se- 
reggel saját  költségén  részt  venni  az  orosz  elleni  hábo- 
rúban, s  ezt  a  sereget  a  mondott  számban  a  háború 
végéig  fenntartani.  Semmi  feltétel,  semmi  kikötés  nincs 
a  szerződésben  Szárdinia  javára,  csupán  annyi  van  em- 
litve  a  VI.  czikkben,  hogy  Anglia  s  Francziaország  ga- 
rantirozzák  a  szard  állam  épségét  és  kötelezik  magukat 
annak  minden  támadás  elleni  védelmére,  addig  a  mig 
a  folyamatban  levő  háború  tart. 

Ennyi  volt  az  egész.  Még  csak  az  sem  volt  kikötve, 
hog}^  Szárdiniának  a  béke-kongresszuson  szava  legyen. 

A  szard  parlament  nehezen  fogadta  el  a  szerző- 
dést. De  még  is  elfogadta.  A  képviselőház  101  szóval 
6  0  ellen,  a  szenátus  három  napi  heves  vita  után  6  3  szó- 
val 27  ellen. 

Szárdinia  az  elvállalt  kötelességet  becsületesen  tel- 
jesítette. De  sok  politikai  megaláztatást  kellett  tűrnie. 
1855.  márczius  15-én  Bécsben  konferenczia  nyittatott 

meg  a  feltételek  előleges  megállapítása  végett,  melyek- 
nek a  béke-alkudozásoknál  alapul  kellend  szolgálniok. 
Ez  a  liires  négy  pontos  konferenczia,  mely  irataim 
III.  kötetében  részletesen  taglalva  lesz.  Szárdinia  e  kon- 
ferencziából  kizáratott.  Cavoitr,  nehéz  szivvel  bár,  ezt 
is  eltűrte,  nehogy  olasz  reményeinek  útját  vágja.  —  S 
miszerint  királya  méltóságának  látszatát  némileg  fe- 
dezze, még  maga  nyilatkoztatta  ki:  hogy  miután  Szárdi- 
nia s  Ausztria  között  a  diplomácziai  viszony  meg  van 
szakítva,  elismeri,  miként  nehéz  dolog  volt  módot  ta- 
lálni, hogy  e  két  állam  képviselői  egy  konferencziában 
együtt  üljenek;  de  ahhoz  csak  még  is  joga  volna  Szárdi- 
niának, hogy  szövetségesei  által  a  béke-feltételek  vele 
előlegesen  közöltessenek,  mert  hiszen  hadviselő-fél  s  az 
Anglia  s  Francziaország  között  kötött  szövetségi  szer- 
ződésben, melyhez  Szárdinia  liozzájárult,  világosan  ki 
volt  kötve,  hogy  a  szerződő  felek  a  háború  megszünte- 
tésére czélzó  semmi  javaslatba  nem  bocsátkoznak  a  nél- 
kíil,  hogy  felette  előbb  mind  együtt  tanácskoznának. 
Nem  használt,  —  tanácskoztak  Szárdinia  liozzáj árulása, 
meghallgatása  nélkül ;  s  Ausztria  azt  is  keresztíil  vitte, 
hogy  Szárdinia  a  később  Konstantinápolyban  tartott 
konferencziából  is  kizáratott.  Cavournak  be  kellett  azzal 
érni,  hogy  jogaira  figyelmeztetett,  jövendőben  azoknak 
tiszteletben  tartását  »r emény lette«  s  jegyzékeket 
adott  át  Parisban,  Londonban,  melyekben  a  hires  » négy 
pont«  felől  nézeteit  eléadta,  mintegy  jeléül  annak,  hogy 
a  dologhoz  neki  is  szóllója  van. 

Hát  már  csak  a  majdan  tartandó  békekongresszus- 
ban részvét  kérdése  maradt  fenn.  —  Waletvski  franczia 
külügyér  a  szard  részről  erre  nézve  tett  közlésre  szóval 
azt  felelte :  hogy  a  konferencziában  azért  nem  részesi- 
tethetett  Szárdinia,  mert  ott  csak  az  európai  sulyegyen 

rendjébe  vágó  általános  elvek  vitattattak  meg;  s  az 
1815-ki  kongresszus  példájára,  ezt  a  nagyhatalmak 
számára  kellett  fentartani.  Hanem  az  kétségtelen,  liogy 
azon  tanácskozásokban,  melyekben  Szardínia  érdekei 
is  érintetnek,  joga  van  magát  képviseltetni,  tehát  a 
békefeltételek  megállapításában  részt  kellend  vennie,  s 
a  békeszerződést  mint  kiegészítő  (integráns)  félnek  alá 
kellend  írnia. 

A  turíni  kormány  nem  engedte  ez  elismerés  elő- 
nyét kezeiből  kisiklani;  s  írott  jegyzékváltással  kí- 
vánta a  kongresszusbani  részvét -módját  meghatároz- 
tatni,  figyelmeztetvén  arra,  hogy  ha  a  nagyhatalmak 
megbízottjai,  és  a  szard  képviselő  közt  különböztetések 
czéloztatnának,  az  ez  utóbbit,  nagyon  kínos,  és  kétér- 
telmű helyzetbe  tenné.  (Villámár  in  a  jegyzéke  1855. 
jun.  5.) 

Némi  huzakodás,  vonakodás  után  végre  Napóleon 
császár  egyenes  rendeletére  Walewskí  június  17-én 
írásba  adta,  hogy :  a  szard  meghatalmazott  közvetlenül 
és  személyesen  részt  veend  mindazon  tanácskozásokban, 
melyekben  Szardínia  partikuláris  érdekei 
érintethetnek.  Ezenkívül  az  angol  s  franczia  meg- 
hatalmazottak gonddal  lesznek,  hogy  a  szard  képviselő 
folyvást  értesítve  legyen  a  közérdekű  tárgyalások 
felől;  végre  a  szard  meghatalmazott  a  békeszerződést 
aláírandja. 

Angliában  Russell  eleinte  azt  emlegette,  hogy  né- 
mely e  t  i  q  u  e  1 1  e-kérdéseket  lesz  szükség  előbb  elin- 
tézni, miként  a  bécsi  kongresszuson  történt,  mire  a  szard 
követ:  Azeglio  őrgróf  csak  annyit  mondott,  hogy  ez 
már  csakugyan  anachronizmus.  Erre  aztán  az  angol 
kormány  is  adott  június  19-én  a  francziához  hasonló 
biztosítást. 

KOSSUTH,    IRATAIM.    I.  5 

E  szerint  az  el  lett  érve,  hogy  Szardínia  a  kon- 
gresszusból nem  lesz  kizárva.  Két  millió  font  sterling 
költségbe  és  nem  kevés  vérbe  került.  De  el  lett  érve. 
És  e  vér  és  pénz  szerencsésebben  lett  befektetve,  mint 
a  983  emberélet,  4201  sebesült  és  eltűnt,  s  vagy  412 
millió  frank  kiadás,  melyet  vagy  20  évvel  későbben  a 
magyar  melléknévvel  felczafrangozott  osztrák  birodalom 
egyelőre  Boszniába  befektetett,  miszerint  jövendőjét 
nem  biztosítsa,  hanem  veszedelmesen  kompromittálja. 

Igaz,  hogy  nem  épen  valami  nagyon  fényes  állás 
lett  Szárdiniának  a  majdani  kongresszuson  kilátásba 
helyezve.  Nem  minden  tárgyalásokhoz  leendett  bebo- 
csátandó,  csak  azokhoz,  melyekben  » partikuláris  érde- 
kei«  kerülendnek  szóba.  De  hát  az  olasz,  ha  nehézsé- 
gekkel találkozik,  azt  szokta  mondani  »pazienza«  (tü- 
relem). Cavour  is  olasz  volt,  azt  gondolta:  »  csak  egyszer 
ben  legyek «  —  pazienza!  — ^  s  a  türelem  ez  esetben 
csakugyan  rózsákat  hozott. 

A  gyenge  pitymallat,  mely  Itália  komor  egén  ek- 
ként feltünedezett,  azt  a  gondolatot  ébresztette  Tnrin- 
ban,  hogy  jó  lesz  ha  Viktor  Kmánnel  király  Parisba, 
Londonba,  egy  kis  utat  teszen.  Megtette  1855  végével. 
Cavour  vele  ment. 

Akkor  Angliában  voltam.  A  királyné,  a  kormány, 
a  nép  nagy  rokonszenvvel  fogadták  a  fiatal  királyt.  De 
nem  gondolom,  hogy  ez  a  királyi  látogatás  valami  be- 
folyást gyakorolt  volna  az  olasz  ügy  jövendőjére.  Ha- 
nem különös  jeleneteknek  voltunk  tanúi.  Tudva  volt 
Angliában,  hogy  Viktor  Emánuel  király  kormánya  erő- 
sen birokra  kelt  a  Vatikánnal.  Arról  is  liallottak  valamit, 
hogy  pár  száz  szerzetes-zárda  eltörlése,  s  a  papoknak 
a  köztörvények  alá  lielyezése  miatt,  a  hajdan  rémületes, 

de  már  régóta  kevéssé  bántalmas  vatikáni  villámokat 
is  iitnak  eresztették  Turin  felé.  Hát  a  jó  protestáns 
angol  nép  egy  része  Viktor  Emánuelben  ha  nem  is 
egy  uj  Luthert,  de  legalább  egy  uj  Szász  Móriczot  vélt 
tisztelhetni.  S  mikor  aztán  a  király  kissé  szétnézett  a 
brit  szigeten,  fel  egész  Skócziáig,  nem  egyszer  ugyan- 
csak meg  volt  akadva,  a  mint  egyik  másik  buzgó  val- 
lás-egyesület ékesen  kikerekitett  üdvözlő  adreszt  olva- 
sott fel  előtte,  melyben  szidták  a  nagy  Babilont  hatal- 
masan, s  a  meglepett  királyt  egy  nagy  reformátorul 
dicsőitették,  buzdították.  Némi  fáradságába  került  velők 
megértetni,  hogy  ő  határozott  barátja  ugyan  a  vallásos 
türelemnek,  a  szabadságnak  és  az  egyenlőségnek  a  tör- 
vény előtt;  de  egyszersmind  igaz  római  katholikus  s  az 
is  szándékozik  maradni  haláláig. 

Igazi  gyönyörűség  látni,  hogy  néha-néha  mi  sze- 
retetre méltóan  inpraktikusok  tudnak  lenni,  azok  az  én 
kedves  praktikus  angolaim,  kiket  én  oly  őszintén  be- 
csülök, szeretek,  s  kiknek  én  annyi  hálával  tartozom. 

Parisban  a  királyi  látogatás  egészen  más  látha- 
tárra talált.  Cavoíirnak  haza,  Ratazzihoz  irott  levelei 
igen  biztatónak  rajzolták  a  helyzetet  Itáliára  nézve.  A 
dolog  csakugyan  annyira  ment,  hogy  egy  este  Napóleon 
császár  azt  a  kérdést  intézte  Cavourhoz:  mit  lehet 
tenni  Itáliáért?  —  Ily  szó,  oly  ember  szájából, 
nagy  dolog  volt.  Cavour  tapintatosan  engedelmet  kért, 
hogy  Írásban  adhasson  jól  átgondolt  feleletet.  —  » Le- 
gyen, elvárom «  kapta  válaszul. 

így  jött  létre  azon  terjedelmes  emlékirat,  melyről 
már  említést  tettem.  Ez  emlékirat,  midőn  Ausztriáról 
szól,  egy  hatalmas  requizitórium  (vádirat),  mely  létjogát 
is  tagadásba  veszi.  »Mi  az  osztrák  birodalom  létoka? 
Miért  létezik?  Talán  azon  összetartás!  erő  miatt,  melyet 

a  nemzeti  érzelem  ad?  —  Nem.  Talán  a  császári 
czim,  hagyományos  prestige  tartja  össze,  mely  Nagy 
Károly  óta  11.  Józsefig  oly  hatalmas  volt?  —  Nem. 
Talán  a  nemzeti  ragaszkodás  egy  dynasztia  iránt,  mely 
arra  mindig  méltó,  mindig  jótékony  volt?  —  Nem, 
Ausztria,  mely  eredetben,  nyelvben,  szokásokban  egy- 
mástól különböző  oly  három  fajra  támaszkodik,  melyek- 
nek érdekei,  irányai  ellentétesek,  csak  a  vitatásba  hozni 
sem  engedett  központi  hatalom  által  áll  fenn,  mely  ha- 
talmas szorongatásával  együtt  tartja  a  birodalom  külön 
töredékeit,  melyek  természetesen  szétvállás  felé  szitá- 
nak. Ennek  az  egységes  központi  hatalomnak  életelve 
ugyanaz,  a  mi  az  oroszé.  S  minden  kormány,  melynek 
életelve  hasonló,  Ausztriára  mindig  támaszkodhatott. 
Itt  hát  egy  örökös  koaliczióval  áll  szemben  Európa 
nyugata,  melynek  életelve  ellenkező.  —  Koaliczióra 
koaliczióval  kell  felelni. « 

Igaz,  hogy  midőn  a  felvetett  kérdésre  (mit  lehet 
tenni  Itáliáért?)  gyakorlati  részletekben  felel,  az  em- 
lékirat nagyon  tartózkodóvá  módosul,  csakis  a  refor- 
mok terén  mozog,  de  nagyon  sokat  enged  olvasni  a 
sorok  között.  így  például,  midőn  azt  mondja,  hogy  ha 
1849-ben  Itáliára  gondoltak  Ápolna  a  nagyhatalmak, 
most  Piemont  helyett  Olaszország  ereje  állana  rendel- 
kezésükre, vagy  midőn  azt  mutogatja,  hogy  eszme- 
zavar a  nemzeti  függetlenségre  törekvést, 
forradalmi  törekvésnek  mondani,  gyűlöle- 
tessé iparkodni  tenni  azokat,  a  kiket  jogaikból  kifosz- 
tanak, régi  hadifortély  az  elnyomóknál  stb. 

Ez  emlékirat  azonban  csak  a  következő  év  január 
21-én  lett  Walewski  utján  a  császárhoz  beküld  ve,  ép 
akkor,  midőn  Ausztria  rábírta  Oroszországot,  hogy  a 
famozus  »négy  pontot «  béke-alapul  fogadja  el. 

E  körülmény  nyomása  meglátszik  Cavour  iratán. 
Kimondja  kisérő  levelében  Walewsldhez,  hogy  miután 
egy  nemével  a  diplomácziai  költészetnek  (p  a  r  u  n  e 
fiction  diplomatique)  ugy  kell  tekinteni  Auszt- 
riát, mintha  fontos  szolgálatot  tett  volna  Európának, 
azon  szomorú  alapról  van  kényszerítve  kiindulni : 
hogy  legalább  ez  idő  szerint  (pour  le  moment 
du  moins)  semmi  territoriális  áldozat  nem  fog  Ausztriá- 
tól kívántatni  Itáliában.  E  szomorú  alapról  indulva  ki, 
mindössze  is  csak  javításokra  kénytelen  javaslatait  szo- 
rítani. Megenyhíteni  a  vaskezü  uralmat,  mely  Lombár- 
diára, Velenczére  nehézkedik,  kihúzni  az  osztrák  sere- 
geket a  pápai  legácziókból  s  a  Romagnából.  Ezeket  sze- 
kularizálni, kényszeríteni  a  nápolyi  királyt,  hogy  ne 
botránkoztassa  tovább  a  polgáriasult  Európát;  igazsá- 
got szolgáltatni  Ausztria  által  Piemontnak ^ny- 

nyire  szállította  le  Cavour  kisérő  levelében  elébb  ké- 
szült S  fontolgatási  anyagul  beküldött  emlékiratának 
bátorabb  röptét. 

Es  csakugyan  nem  is  ment  e  szűk  kereten  tul  az 
a  kis  szóváltás,  mely  az  olasz  ügyek  felől  a  kongresszu- 
son előfordult. 

A  béke-preliminárék  1856.  február  1-én  aláírattak 
a  nagyhatalmak  által  Bécsben;  s  a  békekongresszus 
(helyesebben  konferenczia)  február  25-én  vette  kezde- 
tét Parisban.  Szárdiniát  Cavour  gróf  és  Pes  di  Villáma- 
rína  őrgróf  képviselték.  A  békepontok  már  mind  el 
voltak  intézve,  de  Itáliáról  még  szó  sem  volt. 

Végre  az  ápril  8-iki  ülésen  az  elnök  Waletüskí 
íranczia  külügyér,  VcijjoZeo/i  császár  egyenes  rendeletére? 
a  dolgot  nagyon  szelíden  szóba  hozta. 

Azzal  vezette  be  előadását,  hogy  jó  volna  ha  a 
konferenczia  tagjai,  mielőtt  szétoszlanának,  eszmét  cse- 

rélnének  különböző  tárgyak  felől,  melyek  megoldást 
kivannak,  s  melyekkel  hasznos  lesz  foglalatoskodni, 
miszerint  ujabb  bonyodalmaknak  eleje  vétessék. 

Legelőbb  is  felhozta  Görögország  siralmas  álla- 
potát; beszéde  folytán  rátért  Belgiumra,  melynek  lap- 
jaiban a  franczia  kormány  ellen  naponkint  a  legsértőbb, 
legellenségesebb  megtámadások  tétetnek  közzé,  s  végül 
felhívást  tett,  hogy  valamint  a  westfáliai  kongresszus 
megszentesitette  a  lelkiismeret  szabadságát,  a  bécsi  a 
rabszolga-kereskedés  eltörlését,  s  a  folyamhajózás  sza- 
badságát: ugy  a  párisi  kongresszus  is  hozzon  be  a 
nemzetközi  jogba  egy  nevezetes  előhaladást,  az  által, 
hogy  háború  esetére  a  semlegesek  egyenlő  tengeri  jo- 
gának szabályozására  vesse  meg  az  alapot. 

Ily  mindenféle  tárgyakat  felkaroló  előadásában  az 
olasz  ügyekre  nézve  a  következőkre  szorítkozott: 

•A  pápai  birtokok  anormális  helyzetben  vannak. 
Annak  szüksége,  hogy  az  anarchiának  ne  legyenek 
kitéve,  Francziaországot  Rómának,  Ausztriát  a  legá- 
czióknak  katonai  megszállására  határozta.  Hogy  egy 
hatalom  idegen  seregek  támogatására  szoruljon,  misze- 
rint magát  fentarthassa,  ez  oly  állapot,  melyet  lehe- 
tetlen rendellenesnek  (anormal)  el  nem  ismerni;  Fran- 
cziaország  kinyilatkoztatja,  hogy  kész,  sőt  élénken 
óhajtja  seregét  visszavonni,  mihelyt  az  a  köznyugalom- 
nak s  a  pápai  kormány  tekintélyének  hátránya  nélkül 
megtörténhetik.  Reményli,  hogy  Ausztria  e  nyilatko- 
zathoz csatlakozni  fog. 

Aztán  azt  a  kérdést  veti  fel,  nem  volna-e  kívána- 
tos, hogy  az  olasz  félsziget  némely  kormányai  jól  értel- 
mezett kegyelmi  tények  által,  véget  vessenek  a  mos- 
tani rendszernek,  mely  a  helyett,  hogy  a  közrend  ellen- 
ségeinek ártana,  csak   a  kormányokat  gyengíti  meg,  s 

a  demagógiának  párthíveket  szerez.  Jó  szolgálat  tétet- 
nék nemcsak  a  rend  ügyének  az  olasz  félszigeten,  de 
magának  a  két  szicziliai  kormánynak  is,  ha  ez  felvilá- 
gosittatnék  a  felöl,  hogy  hamis  utón  jár. 

Anglia  első  meghatalmazottja  lord  Clarendon  eré- 
lyesen bele  ment  a  kérdésbe.  Kiindulási  pontul  azt 
vette  fel,  hogy  el  kell  hántani  az  okokat,  melyek  az 
olasz  félszigeten  az  idegen  seregek  általi  megszállást 
előidézték,  mert  ha  csak  fegyveres  erőre  támaszkodnak, 
a  helyett,  hogy  orvosolnák  a  bajokat,  melyek  a  közelé- 
gedetlenség igazságos  okai,  ez  csak  oda  vezethet,  hogy 
egy  oly  rendszer  tétetnék  állandóvá,  mely  kevéssé  vá- 
lik becsületére  a  kormányoknak,  a  népekre  nézve  pe- 
dig sajnálatos.  Hét  esztendeje,  hogy  Ausztria  katonai 
megszállása  mellett  Bologna  ostromállapotban  van,  s 
az  eredmény  az,  hogy  a  brigandagea  vidéket  foly- 
vást zaklatja.  Sekularizálni  kell  a  kormányzatot  a  pá- 
pai birtokokban,  s  oly  közigazgatási  rendszert  kell 
behozni,  mely  a  kor  szellemével  összhangzásban  van. 
Lehet,  hogy  ez  magára  Rómára  nézve  rögtön  némi  ne- 
hézséggel járna,  de  az  osztrák  által  megszállott  legá- 
cziókban  könnyen  kivihető.  A  nápolyi  kormányt  illető- 
leg pedig  kötelessége  a  kongresszusnak  szavát  felemelni 
az  általa  követett  rendszer  ellen,  mely  csak  szitogatja 
a  forradalmi  forrongást,  a  helyett,  hogy  csillapítaná. 
Mi  békét  akarunk  Európának,  de  béke  nem  lehet 
igazság  nélkül. 

Gróf  Buol  osztrák  felhatalmazott  a  többi  kérdé- 
sekhez hozzá  szól,  de  az  olasz  kérdésbe  nem  ereszkedik, 
nincs  utasítása.  Ez  a  kongresszus  nem  azért  lett  össze- 
hiva,  hogy  óhajtásokat  adjon  tudtára  független  fejedel- 
meknek, kormányzati  rendszerükre  nézve.  Csatlakozik 
ugyan  az  elnök  szavailioz,  de   Clarendon  lord  eszme- 

rendjébe  nem  megyén  bele,  s  a  római  tartományok  oszt- 
rák seregek  általi  megszállásának  időtartama  felől  nem 
fog  nyilatkozni. 

A  másik  osztrák  felhatalmazott  báró  Hnhiier  pe- 
dig kijelenti,  bogy  Ausztria  majd  akkor  vonja  vissza 
seregeit,  mikor  annak  idejét  látja. 

Az  orosz  képviselő  azt  mondja,  hogy  ő  hallgat, 
a  porosz  előadására  az  a  magyar  szójárás  alkalmaz- 
ható, hogy  »  ötöl-hatol. « 

Cavour  előrebocsátja,  hogy  senkinek  sem  veszi 
jogát  kétségbe  az  utasitásaiban  előre  nem  látott  kérdé- 
sek taglalásában  részt  nem  venni,  de  fontosnak  tartja, 
hogy  a  római  tartományok  megszállása  felől  kinyilat- 
koztatott vélemény  a  jegyzőkönyvben  konstatáltassék. 
Aztán  áttér  Ausztriára.  A  római  tartományok  osztrák 
megszállása,  úgymond,  mindinkább  állandó  jelleget  ölt ; 
hét  éve,  hogy  tart,  s  a  megszállott  tartományok  álla- 
pota semmit  sem  javult,  bizonysága  ennek  az,  hogy 
Bolognában  az  ostromállapotnak  teljes  szigorában  való 
fentartása  még  mindig  szükségesnek  tartatik,  ám- 
bár már  oly  régi,  mint  a  megszállás.  Az  osztrák  had- 
erő jelenléte  a  legácziókban  és  Pármában  felforgatja  a 
politikai  egyensúlyt  Itáliában,  és  Szárdiniára  nézve  va- 
lóságos veszélyt  képez.  Minélfogva  kötelességének  tartja 
Európa  figyelmét  ezen  anormális  helyzetre  felhívni. 
Nápolyra  nézve  Walewski  és  Clarendon  nézeteiben  osz- 
tozik. 

Ez  előadásra  Hühner  báró  osztrák  képviselő  kissé 
haragos  hangon  válaszolt.  De  hiszen  ő  már  máskor  is 
jeleit  adta  annak,  hogy  nem  épen  a  leghiggadtabb 
diplomaták  közé  tartozik,  kivált  midőn  Szárdiniával 
volt  dolga,  melyhez  vagy  melyről  szeretett  amúgy  » ló- 
hátról beszélni. « 

Figyelmeztette  Cavourt,  hogy  kár  volt  csak  oszt- 
rák okkupáczióról  szólani,  van  ott  franczia  okkupáczió 
is,  a  miről  hallgatott.  Sőt  még  más  is  van.  Maga  Szár- 
dinia  is  nyolcz  év  óta  okkupálva  tartja  Mentonet  és 
Rokkabrunát,  melyek  a  monakoi  herczegséghez  tartoz- 
nak. A  különbség  a  kettő  között  csak  az,  hogy  az  osz- 
trákokat és  francziákat  az  illető  uralkodó  hivta  be ;  mig 
Szárdinia  a  monakoi  herczeg  akarata  ellenére  hatolt  be 
birtokaiba,  és  tiltakozása  ellenére  mai  napig  is  ben- 
maradt. 

Cavour  sietett  kijelenteni,  hogy  Szárdinia  kész  a 
maga  ötven  főnyi  hadseregét  kivonni  Mentone- 
ból,  ha  a  monakoi  herczeg  oly  helyzetben  gondolja  ma- 
gát, hogy  oda  veszély  nélkül  visszatérhet.  A  fran- 
czia okkupácziónak  megszűnését  bizonyosan,  szintúgy 
óhajtja,  mint  az  osztrákénak;  hanem  figyelmeztet,  hogy 
ez  utóbbi  sokkal  veszélyesebb  az  olasz  független  álla- 
mokra, mint  az  első.  Egy  gyenge  sereg  oly  távol  Fran- 
cziaországtól  senkit  sem  fenyeget,  ellenben  nagyon 
nyugtalanító  dolog  látni,  hogy  Ausztria  Ferrarára  s 
Piacenzára  támaszkodva,  melyeknek  erőditvényeit  foly- 
vást szaporítja,  az  Adria  tenger  hosszában  egész  Anko- 
náig  terjeszkedik. 

A  kongresszus  jegyzőkönyve  szerint  ezzel  az  olasz- 
vita véget  ért,  kivéve  a  nyilvánult  nézeteket  összefog- 
laló elnöki  végszavakat.  Hanem  a  jegyzőkönyv  olvasá- 
sánál lehetetlen  az  embernek  nem  érezni,  hogy  még 
kellett  valaminek  történni,  a  mit  a  jegyzőkönyv  nem 
emlit.  A  tárgyalási  fonal  ily  megszakadása  nem  termé- 
szetes, szinte  hajlandó  az  ember  utána  nézni,  vájjon  a 
könyvkötő  nem  tette-e  valahová  hátrább  azt,  a  mi  még 
ide  tartozik.  —  Nem  tette;  hanem  Cavournak  Batazzi- 
hoz  Írott  levele,  s  Nerlinek  a  toskánai  miniszterelnök- 

hez  és  Antonininek  a  nápolyi  külii gyérhez  intézett  sür- 
gönyeik tudnunk  engedik,  liogy  a  jegyzőkönyv  nem 
mindent  mond  meg.  —  Viharos  jelenet  következett  a 
mondottakra.  Az  angol  felhatalmazottak,  melegen  tá- 
mogatták Cavour  előadását,  különösen  lord  Clarendon 
a  pápai  kormányról  azt  mondotta,  hogy  az  szégyen, 
gyalázat  Európára,  s  erélyes  interpellácziót  intézett 
Ausztria  első  felhatalmazottjához,  Buol- Schauenstein 
gróflioz :  mondaná  meg,  mi  szándokai  vannak  Ausztriá- 
nak az  olasz  ügyekre  nézve.  Buol  rideg,  peremtorius 
modorban  válaszolt,  hogy  Ausztria  nem  ád  számot 
szándokai  felől  lord  Cíarendonnah  —  A  1  o  r  d  sértve 
érezte  magát  s  kijelentette,  hogy  ha  a  bécsi  kabinet 
nem  akar  semmi  megnyugtató  Ígéretet  tenni,  ezzel  a 
kihivás  keztyüjét  dobja  oda  a  szabadelvű  Európának; 
ám  lássa  mit  csinál,  az  a  keztyü  fel  fog  vétetni,  s  az 
olasz  kérdés  erélyesebb  módokkal  fog  megoldatni,  mint 
melyek  a  kongresszuson  szóba  kerültek.  Buol  gróf  erre 
oly  ingerülten,  oly  élesen  felel,  hogy  a  viharos  ülés 
után  Clarendon,  a  második  angol  képviselő  Cowley 
lord  által  IJühner  bárónak  megüzente,  miként  egész 
Anglia  fel  fog  liáborodni  az  osztrák  küldött  botrányos 
szavai  felett,  ha  azok  tudomására  jutnak. 

Nem  jutottak  tudomására.  A  kongresszus  elnöké- 
nek felhívására  beleegyezett  a  kongresszus,  hogy  ezek 
s  általában  minden,  a  mi  a  megrovott  kormá- 
nyok hitelének  árthatna,  a  jegyzőkönyv- 
ből kihagyassanak.  De  a  következések  oda  mu- 
tatnak, hogy  az,  a  mi  kihagyatott,  nagyobb  befolyással 
volt  az  eseményekre,  mint  a  mi  beiktattatott ;  nem  ugyan 
Angliát  illetőleg ;  az  angol  kormány  nem  vál- 
totta be  lord  Clarendon  szavait,  melyeket  ez  a  kö- 
vetkező napokban  Napóleon  császárnak  és  Cavour  gróf- 

nak  még  fegyveres  segítség  kilátásba  helyezésével  is 
megerősitett,*)  hanem  befolyással  volt  másutt.  Buol  gróf 
érezte,  hogy  a  föld  inogni  kezd  lábai  alatt,  szeretett 
volna  tájékozást  szerezni  a  veszély  felől,  s  azért  a  bu- 
csu-látogatás  alkalmával  oda  nyilatkozott  Napóleon 
császár  előtt,  hogy  Ausztria  nem  volna  idegen  Franczia- 
országgal  egyetértésre  jutni  a  kongresszuson  Itáliára 
nézve  felmerült  kívánalmak  kielégítésének  módjai  iránt; 
de  a  császár  e  szavakkal  vágta  ketté  a  tapogatódzás 
fonalát :»Késő!  jobb  volt  volna  ezeket  az 
ápril  8-í ki  ülésen  elmondani.*  Cavournak ellen- 
ben azt  mondotta:  >Ugy  sejtem:  a  béke  nem  lesz 
tartós.«  Nagy  dolog  az,  midőn  egy  oly  ember,  mint 
Napóleon  császár,  hatalma  teljében  ilyesmit  »sejt.« 

Még  két  körülményt  tartok  a  párisi  kongresszus 
keretéből  feljegyzendőnek. 

Egyik  az:  hogy  Poroszország  második  felhatal- 
mazottja: Hatzfeld  gróf  igen  jelzetes  módon  emlegette 
Cavoiornak,  hogy  Poroszország  politikai  viszonya  Ausz- 
tria iránt  azonos  Piemontéval,  s  hogy  kettő]  öknek  közös 
okai  vannak  panaszkodni  Ausztria  ellen. 

»  —  — —  —  —  —  —  —  —  den  grossen 

Geschicken  schreiton  ihre  Geister  schon  voran  und  in 
dem  h  e  u  t  e  wandelt  schon  das  m  o  r  g  e  n. « 

Az  56-iki  mában  a  66-iki  holnap  lépdegélt. 

A  másik  körülmény  a  fegyveres  intervenczió 
kérdésére  vonatkozik.  Rettenetes  emlékű  szó  a  magyar 
történelemben.  Ugy  látszik  sorsa  a  magyarnak,  hogy 
az  előrelépések  a  nemzetközi  jog  terén  Magyarország- 
nak elkésve  érkeznek.  De  ki  tudja?  elkésve  bár,  meg- 
lehet, még  sem  meddőn.   »Sors  incerta  vagatur,  fertque 

*)  így  írja  N  i  c  o  m  e  d  e  B  i  a  n  c  h  i  Storia  documentata  VII. 
kötet  278.  lap  ;  —  de  kutföt  nem  idéz. 

refertque  vices«  irta  Lucanus,  s  ezt  irva  történel- 
met irt. 

A  párisi  békekötés  VlII-ik  czikkében  ki  lőn  kötve : 
hogy  ha  a  porta  s  a  szerződő  felek  valamelyike  között 
viszály  fordulna  elé,  mely  politikai  viszonyaikat  veszé- 
lyeztetheti, mielőtt  fegyveres  erőhöz  történnék  folya- 
modás, a  többi  hatalmaknak  mediáczióra  fog  alkalom 
adatni. 

Ebből  Clarendon  lord  a  kongresszus  ápril  14-ki 
ülésében  alkalmat  vön  javaslatba  hozni,  hogy  e  szeren- 
csés újításnak  általánosabb  alkalmazás  adassék, 
miszerint  a  fegyveres  összeütközéseknek  eleje  vétet- 
hessék. 

Walewski  Francziaország  részéről  elfogadja  az  esz- 
mét ;  kivánja,  hogy  ez  mint  a  kor  irányának  megfelelő 
óhaj,  jegyzőkönyvbe  vétessék,  nem  fogván  ez  semmikép 
a  kormányok  cselekvési   szabadságát   akadályozhatni. 

Poroszország  hozzájárul.  Oroszország  »ad 
referendum*  veszi.  Ausztria  a  Walewski  {oYmxi[ázá.8á,- 
hoz  nem  haboznék  hozzájárulni,  de  abszolút  kötelezett- 
séget, mely  az  osztrák  kabinet  függetlenségét  korlátoz- 
hatná, nem  vállalhat. 

Cavour  gróf  tudni  kivánja,  vájjon  az  indítvány 
akként  értetik-e,  hogy  alkalmazása  kiterjedjen  oly  fegy- 
veres intervencziókra  is,  melyek  tényleges  kormá- 
nyok (gouvernements  de  fait)  ellen  intéztetnek,  mint  a 
minő  volt  például  Ausztria  intervencziója  Nápolyban 
1821-ben? 

Clarendon  kijelenti,  hogy  indítványának  a  leg- 
általánosabb kiterjedésű  alkalmazást  kivan.  Emléke- 
zetbe hozza  Nagy-Britannia  törekvését  a  spanyol  de 
facto  kormány  elleni  fegyveres  intervenczió  elhárítá- 
sára 1823-ban.  (Ha  Magyarország  képviselve  lett  volna 

a  kongresszuson,  a  nemes  lord  figyelmeztetve  lehetett 
volna,  hogy  Nagy-Britannia  1823-diki  humanitárius 
elveit  1849-ben  merőben  elfelejtette.  —  —  Szegény 
hazám !) 

Walewskí  gróf  minthogy  nem  kötelezettségről,  ha- 
nem európai  óhajtás  kifejezéséről  van  szó,  mely  semmi 
hatalom  cselekvési  szabadságának  útját  nem  állja:  nem 
lát  semmi  nehézséget,  hogy  Clarendon  lord  eszméje 
általánosittassék  s  a  lehető  legszélesebb  hord- 
erövel  ruháztassék  fel. 

Buol  gróf  természetesen  Cavour  ellen  fordul.  Ausz- 
tria intervencziója  Nápolyban  a  nagyhatalmak  laibachi 
kongresszusának  határozatából  történt.  Nem  ismeri  el, 
hog}^  a  nagyhatalmak  akaratán  alapuló  intervencziók 
ellen  egy  másodrendű  állam  reklamálhasson.  Tiltako- 
zik oly  tulszéles  értelmezés  ellen,  mely  a  » tényleges 
kormányoknak «  kedvező  következésekre  vezethetne. 
(Hiábauj  a  bécsi  kabinet  csak  bécsi  kabinet,  még  ha 
Parisba látogat  is.) 

Ccvour  nem  hagyta  magát  felingereltetni.  Meg 
van  elégedve  —  monda  —  az  angol  és  franczia  ma- 
gyarázattal. Hozzájárul. 

Tehát  Európa  óhaja  gyanánt  vétetett  jegyző- 
könyvbe, hogy  fegyverhez  nyúlás  előtt  barátságos  hatal- 
mak közbenjárása  vétessék  igénybe;  s remény  fejeztetett 
ki,  hogy  ehhez  a  kongresszuson  nem  képviselt  kormá- 
nyok is  hozzájárulandnak. 

Ugy  legyen. 

V. 


Orsini  merénylete.  —  Pietri  szenátor  véleménye.  —  Napóleon  császár  és 
Cavour.  —  A  plombilresi  találkozás.  —  Diplomácziai  hadjárat.  —  Cavour 
mély  belátása  és  bámulatos  ügyessége.  —  Albert  főherczeg  Berlinben.  — 
Báró  Kellersberg  ultimátuma.  —  Cavour  félelete.  —  A  hoczlca  el  volt  vetve. 

Nem  tartozik  iratom  keretébe  huzásról-huzásra 
kisérni  a  diplomácziai  sakjátékot,  mely  a  párisi  kon- 
gresszusra következett,  két  éven  át  folytattatott,  s  mely- 
nél Ausztria  kisebb-nagyobb  sikerrel  mindent  elköve- 
tett, miszerint  Piemontot  politikailag  elszigetelje.  De 
mielőtt  a  döntő  mozzanatokhoz  érnék,  meg  kell  említe- 
nem, miként  ugy  látszik  nekem,  hogy  Orsini  attentá- 
tuma,  s  magaviselete  a  tömlöczben,  nem  volt  befolyás 
nélkül  az  események  fordulatára. 

Orsini  merénylete  1858.  január  14-kén  hajtatott 
végre.  Szörnyű  merénylet  volt.  Azon  perczben,  midőn 
a  Napóleon  császárt  és  nejét  vivő  kocsi  a  Lepelletier- 
utczában  a  szinházi  bejárat  előtt  megállt,  Orsini  és 
társai  rettenetes  robbanó  anyaggal  töltött  bombákat 
dobtak  a  kocsira.  Irtózatos  robbanás  következett.  Tö- 
meg volt  a  szinház  körül.  Sok  ember  esett  áldozatul, 
még  több  megsérült,  de  a  császár  s  neje  sértetlen  ma- 
radtak. 

Az  időben  Pietri  szenátor  Francziaországban  rend- 
őrfőnök volt.  Ugyanazon  Pietri,  kit  mint  bizalmas 
emberét  a  császár  később  megbízott,  hogy  a  köztünk 
közbejött  egyezkedés  folytán,  a  magyar  emigráczióvali 
viszony  részleteinél  öt  képviselje.  Tanúságot  tartozom 
tenni,  hogy  személyeink  iránt  kitűnő  szívességgel,  Ma- 
gyarország iránt  nagy  jóakarattal  képviselte.  Vele 
utaztam  a  császárhoz  V  a  1 1  e  g  g  i  o  b  a.  Útközben  sokat 
beszélt  Orsiniről,  kivel  mint  fogolylyal  hivatalánál  fogva 


47 

gyakran  érintkezett.  Rokonszenves  szánakozással  beszélt 
róla.  Meg  is  akarta  menteni  a  vérpadtól.  Minden  befolyá- 
sát felhasználta  arra,  liogy  a  császár  kegyelmezzen  meg 
(h-siní  életének.  A  császár,  mert  annyi  emberélet  esett 
áldozatul,  nem  gondolta  a  felelősséget  egyedül  magára 
vállalhatni,  hanem  kijelentette,  hogyha  az  államtanács, 
melybe  érsekek  is  meghívandók  lesznek,  kegyelem  mel- 
lett nyilatkozik, ö  helybe  hagyja;  s felhatalmazta Pieírií, 
kisértse  meg  nézeteinek  többséget  szerezni.  Pietri  eljárt 
emberről  emberre  kapaczitálni.  Biztató  Ígéreteket  ka- 
pott, s  a  kegyelem  reményével  ment  az  államtanácsba; 
és  midőn  ott  még  az  emberszeretet  vallásának  szolgái 
is  elhagyták,  és  kisebbségben  maradt:  ez  annyira  ne- 
hezére esett,  hogy  rendőrfőnöki  hivataláról  lemondott. 
Orsiül  nem  volt  romlott  ember,  monda  nekem  Pieti^í. 
Fanatikus  volt,  ki  a  honszeretetet  a  mártyromság  vá- 
gyának rajongásáig  vitte.  Abban  a  tévhitben  élt,  hogy 
a  császár  áll  útjában  Olaszország  szabadságának.  Pedig 
dehogy  állt.  Mindig  barátja  volt.  Hő  barátja  volt.  Fel- 
világosította Orsinit  tömlöczében,  hogy  ha  sikerült 
volna  a  császárt  megölnie,  ép  azt  ölte  volna  meg,  ki  a 
világ  hatalmasai  közt  az  egyedüli  ember,  kitől  az  ola- 
szok támaszt,  segítséget  várhatnak. 

így  beszélte  ezeket  nekem  Pietri. 

E  felvilágosítás  nem  maradt  hatás  nélkül  Orsinira. 
Február  21-én  a  mazasi  tömlöczböl  levelet  irt  a  csá- 
szár h  o  z.  »Ne  utasítsa  vissza,  Sire,«  —  irja  levelében 
—  »egy  liazaíi  szavát,  ki  a  vérpad  küszöbén  áll.  Tegye 
szabaddá  Itáliát  és  huszonöt  millió  olasz  áldása  fogja 
Ont  az  utókorra  kisérni.  <^ 

A  liirlapoknak  megengedtetett  e  levelet 
közzétenni.  Ezt  Orsiid  jelnek  vette,  hogy  a  sir  széléről 
hazájáért  felemelt  szava  a  császár  szivéhez  utat  talált. 

s  márczius  11-én,  már  a  la  roqnettei  törtönből  egy 
második  levelet  irt,  melyben  nyiltan  kárhoztatja  a  po- 
litikai orgyilkosságot  sintette  az  olasz  ifjúságot, ;» készül- 
jön a  haza  felszabadításának  kivivására,  gyakorolván 
magát  a  polgárerényekben,  melyek  egyedül  tehetik  Itá- 
liát szabaddá,  függetlenné  s  múlt  nagyságához  méltóvá. « 

A  bűnt  büntetés  illeti.  Bár  megtalálná  mindenütt 
fent,  mint  alant.  Orsinit  megtalálta.  A  vérpadon  halt 
meg  bűneiért.  De  ez  az  ember  szerette  hazáját  forróan, 
önzéstelenül.  Vétkezni  is  csak  a  hazáért  volt  képes. 

Szent  szó  a  haza!  Oh,  hogy  e  kor  vezéreszméjé- 
nek tulanyagias  fuvallata  miatt,  e  szó,  bár  még  hangzik 
az  ajkakról,  a  tettek  mezején  varázsát  kezdi  veszteni! 

Ne  érjem  meg,  hogy  elvesztette. 

Szorgalmazás  ment  Parisból  Turinba,  hogy  jó 
szemmel  vétetnék,  ha  Orsini  e  két  levele  és  végrende- 
lete a  lapokban  közöltetnék.  Cavour  azt  felelte:  » kö- 
zölni fogjuk,  de  értsék  meg  Parisban,  hogy  ez  egyenes 
támadás  Ausztria  ellen,  nem  csak  Piemont,  de  a  császár 
részéről  is.« 

»Csak  közöltessék, «  volt  a  válasz.  —  És  közölte- 
tett, alkalomszerű  bevezetéssel,  (»Gazzetta  Piemontese« 
1858.  77.  szám.) 

*  * 

1858.  márczius  végénél  vagyunk.  Júniusban  Con- 
neau  ur.  Napóleon  meghitt  orvosa,  Turinba  utazott  Ca- 
vourt  értesíteni,  hogy  a  császár  szívesen  látná  őt  P 1  o  m- 
biferesben.  Napóleonnak  szokása  volt  a  bizalmas 
megbízásokra  nem  czimzetes  diplomatákat  használni. 
Nekem  is  Conneau  ur  volt  később  kapocsnak  kijelölve, 
(bár  személyesen  nem  ismertem,)  ha  Pietri  el  volna 
foglalva.  (Gyakran  el  volt.  0  járt  Nizzába  is,  s  keze 
nyomában  >suffrage  universel«  kelt.) 

A  plombik-esi  találkozás  (1858.  július)  proló- 
gusa volt  az  1859-iki  drámának.  A  részletekről 
még  nincs  a  fátyol  egészen  levonva.  Az  olasz  diplomá- 
czia  történetírói  még  tartózkodva  szólanak  róla.  Annyit 
azonban  állithatni  vélnek,  miszerint  Napóleon  császár 
határozott  Ígéretet  tőn,  fegyverrel  segíteni  Piemontot, 
hogy  Ausztria  Itáliából  egészen  kiszorit- 
tassék.  De  a  háború  idejének  meghatározását  a  császár 
magának  tartotta  fenn.  Időközben  készüljön  Piemont. 
Tartsa  fenn  az  erkölcsi  agitácziót  Olaszországban.  Aka- 
dályozza a  forradalmi  mozgalmakat.  Ne  közelítsen  Ausz- 
triához, ne  is  provokálja —  »nagyon.«  De  igyekezzék 
Oroszországot  barátjává  tenni.  Olaszország  egysé- 
géről nem  volt  szó.  A  pápa  világi  hatalma  fen- 
tartandónak  lett  kijelentve,  de  nagyon  összeszorított 
határok  között.  Toskána  és  Nápoly  iránt  csak  kölcsö- 
nös tapogatódzás  fordult  elő,  nagyon  óvatosan,  mindkét 
részről.  Ellenben  a  savoyai  dynasztia  számára 
egy  f e  1  s ő-o laszországikirályság  alakítása 
12  millió  lakossal  határozatba  ment.  A  fran- 
czia  fegyveres  segítség  kompeuzácziójául  Savoya  át- 
engedése megállapittatott.  Nizzáról  azt  végez- 
ték, hogy  majd  máskor  végeznek,  majd  a  háború  után. 
írás  nem  történt;  a  dacz-  és  védszö vétség  csak  hat  hó- 
val későbben  köttetett  meg. 

A  mit  később  Pietritól,  Cavourtól  s  magasabb 
helyekről  is  hallottam,  feljogosít  azt  mondanom, 
hogy  ez  a  » leirás «  lényegében  hiteles. 

A  plombiéresi  találkozás  után  több  mint  négy  hó- 
nappal (1858.  november)  SalvagnoU  Vincze,  —  ki  meg- 
bízásából ?  ez  nincs  felvilágosítva  —  emlékiratot  nyúj- 
tott be  a  császárnak  Compiégneben,  melyben  az 
osztráknak  franczia  segítséggel  olasz  földről  kiűzetését 

megállapított  dolognak  vévén  fel,  az  olasz  félsziget  mi- 
kénti felosztásának  kérdése  tárgyaltatik.  Ez  a  compiég- 
nei  találkozás  a  maga  idejében  nem  kis  zajt  keltett.  Én 
azt  nem  tartom  fontos  mozzanatnak  az  események  fej- 
lődésében ;  az  tény,  liogy  a  császár  hallgatással  fogadta 
a  propozicziókat,  s  én  csak  azért  emlitem,  miszerint  al- 
kalmam legyen  azt  a  megjegyzést  tenni,  hogy  a  poli- 
tikai problémák  természete  határozza  meg 
a  történelem  ellentállhatlan  logikáját; 
melykivivjamagát,  még  ha  az  emberek  nem 
merték  is  egész  nagyságában  felfogni,  a 
mozgalom  kezdetén,  melyet  a  probléma  ter- 
mészete idézett  elő.  így  történt  ez  mindig;  igy 
történt  nálunk  1848 — 49-ben;  igy  történt  Olaszország- 
ban. Előadtam  e  fejezet  kezdetén  az  olasz  kérdés  törté- 
nelmi kényszerüségü  természetét.  Nemzetté  lenni,  füg- 
getlen egységes  nemzetté!  ez  volt  a  kérdés;  ez  aspirá- 
czió  ott  volt  századok  óta  minden  olasz  kebelben,  s  az 
egységes  nemzeti  lét  ki  is  vivta  magát.  Mazzini  és  kö- 
vetői mindig  fennen  hirdették  (gyönyörű  az  a  szózata 
az  olasz  i:Qusághoz,  mely  e  szavakkal  kezdődik:   »Ti 

keresitek  a  hazát és  miért  nem  találjátok  meg?«) 

de  mindazon  óriási  tevékenységben,  mely  az  59-iki 
olasz  háború  előidézésében  kifejtetett,  az  olasz  egy- 
ség kérdése  soha  egy  szóval  sem  fordult 
elő;  nem  csak  nem  fordult  elő,  de  sőt  oly  tervek  állít- 
tattak fel,  melyek,  ha  végrehajtásra  jutnak,  az  olasz 
egység,  sok  időre,  lehet  századokra,  lehetetlenné  tétetik. 
Ilyen  lépés  volt  a  compiégnei  javaslat  is.  Egység  he- 
lyett négy  Olaszországot  hozott  javaslatba.  Ezek  egyi- 
két (a  közép-olaszországit)  Napóleon  Jerome  herczeg 
uralkodása  alatt.  A  mi  annyit  tett  volna,  mint  a  felosz- 
tást a  franczia  császárság  dynasztikus  érdekeinek  véd- 

paizsával  fedezni.  Es  az  olasz  egység  még  is  meglett. 
Napóleon  császár  nem  csak  nem  akart  egységes  Olasz- 
országot, de  sőt  határozottan  ellenzetté.  És  mégis  meg 
lett.  Egyetlen  egj  hatalom  sem  akarta  egész  Európá- 
ban ;  és  még  is  meglett ! 

Tanulság  fekszik  ebben  a  nemzetek  számára.  Ves- 
senek számot  nemzeti  létök  feltételeivel ;  s  ha  e  létnek 
gyökere  van  a  történelemben,  mely  egyedül  teremt 
nemzeteket,  (a  természet  csak  nemzetiségeket  állit  elő 
—  8  a  kettő  nem  egy,)  az  idő  meghozza  a  valósitást; 
hacsak  a  nemzet  maga  magáról  le  nem  mond.  Nemzet- 
nek csak  a  lemondás  halál. 

De  ha  a  compifegnei  emlékirat  nem  volt  lényeges 
mozzanat,  1859.  január  elseje  az  volt. 

Midőn  Parisban  a  diplomácziai  kar  megtette  új- 
évi látogatását  a  Tuilleriákban,  Napóleon  császár  saj- 
nálatát fejezte  ki,  hogy  a  barátság  Francziaor- 
szág  és  Ausztria  közt  meghidegült. 

A  hallgatag,  de  akkor  nagyhatalmú  ember  e  ke- 
vés szava  mennydörgés  volt ;  s  ilyennek  ismerte  azt  fel 
egész  Európa;  és  hogy  értelme  felől  senki  se  lehessen 
kétségben,  megadta  hozzá  a  magyarázatot  Viktor  Emá- 
nuel pár  nap  múlva  a  parlamentet  megnyitó  trónbe- 
szédben, melyben  beszélt  a  fájdalomról,  melyet 
Itália  annyi  részéből  kiáltani  hall,  s  ki- 
mondtaszilárd  eltökélését:  jogaiban  bizva 
várniagondviseléshatározatát. 

Ez  a  » gondviselés  «  Parisban  testesült  meg  számára. 
Onnan  voltak  sugallva  a  bátor  szavak*)  s  e  » gondvi- 
selés«  csakhamar  Írásba  is  adta  » határozatát. « 


*)  Cavour  távsürgönye  Villamarinához  jan.  1.  Levele  ugyanahhoz 
1859.  jan.  8. 

El  volt  határozva,  hogy  Clotilde  herczegnő,  Viktor 
Emánuel  király  leánya,  Napóleon  Jerome  herczeghez 
nőül  megyén. 

A  herczeg  január  14-én  ment  Turinba  az  esküvő 
végett,  de  mielőtt  ez  megtörténnék,  császári  meghatal- 
mazott minőségben  aláirta  a  véd-  és  daczszövetségkö- 
tést  Francziaország  és  Piemont  között  —  s  ezt  a  császár 
» örömmel «  ratifikálta. 

A  szövetség  feltételei  már  deczemberben  meg  let- 
tek állapitva;  kevéssé  különböztek  a  plombiéresi  előz- 
ményektől. » Háború  Ausztriának;  kikergetni  Ausztriát 
Itáliából.  A  császár  kétszázezer  franczia  élén  főparancs- 
noka lesz  az  összes  szövetséges  seregnek.  A  háborn 
nem  ápril  vége  előtt,  de  nem  később  mint  legfölebb  jú- 
liusban. Szerencsés  kimenetel  esetére  Szárdinia 
Felső-Olaszországgá  leszen.  Megkapja  nemcsak 
Lombárdiát  és  Velenczét,  hanem  Modenát,  Pármát,  Ro- 
magnát  és  a  legácziókat  is.  (Ez  előny  volt  Plombiéres 
felett.)  A  pápa  világi  hatalma  fentartatik,  de  Rómára 
és  a  római  provincziára  szorittatik.  Közép-Olaszország 
független  állammá  szerveztetik.  (Ez  hátrány  Plombié- 
reshez  képest.)  Nápoly  nem  említtetik.  —  Savoya  a 
francziáké  lesz.  —  Nizza  felől  a  háború  végével  liatá- 
rozandnak. « 

így  adja  elő  ezt  Bianchi  diplomácziai  történelme, 
Cavournak  Villamarinához  intézett  levelére  (1858.  decz. 
24.)  hivatkozva.  Mire  én  csak  annyit  jegyzek  meg,  hogy 
alegácziók  sRomagna  iránti  állapodás  nem  látszik  ösz- 
szehangzásban  lenni  Napóleon  császárnak  a  háború 
megnyitásakor  kibocsátott  proklamácziójával;  sem  az- 
zal a  mit  a  bolognai  küldöttségnek  adott  válasz- 
ról Valeggioban  a   császári  főhadiszálláson  hallót- 


tam.*)  Nizzáról  pedig  Cavour  gróf  pozitive  mondotta 
előttem  s  Pietri  előtt,  midőu  a  villafraiikai  béke  ellen  ki- 
tört, hogy  annak  átengedése  kiköttetett  s  elfogadtatott. 

Akármint  legyen  is  ez:  daczára  az  elhatározott 
háborúnak,  ápril  végéig,  melyen  innen  a  császár  nem 
vélt  a  háborúra  készen  lehetni,  még  gyakran  oly  kétes 
fordulatot  vettek  a  viszonyok,  mintha  igazolni  akarnák 
azon  angol  közmondást,  hogy  a  pohár  még  akkor  is 
kisikolhatik  a  kézből,  midőn  az  ajkakhoz  emeltetik. 

Egy  egész  viszontagságteljes  diplomácziai  hadjá- 
raton kellett  keresztül  hatolni,  mielőtt  a  fegyveres  had- 
járat megkezdetnék. 

E  diplomácziai  hadjáratban  tűnik  ki  leginkább 
Cavour  gróf  mély  belátása,  bámulatos  ügyessége  s  a 
csodálatig  fáradhatlan  tevékenysége. 

A  főnehézséget  Anglia  okozta.  Már  a  whig  kor- 
mány sem  jó  szemmel  nézte  a  szándokot,  hogy  az  olasz 
félsziget  territoriális  berendezése  megváltoztassék.  Azon 
hibás  nézpontból  indulva  ki,  hogy  az  olasz  kérdés  re- 
formokkal megoldható :  ez  irányban  ugyan  határozott 
állást  foglalt,  miként  a  párisi  kongresszusnál  is  láttuk, 
de  mindennek  ellene  nyilatkozott,  a  mi  ezen  tulme- 
gyen.  De  miután  1858-ban  a  toryk  kerültek  kor- 
mányra, ezek,  kiknek  politikai  dogmájuk  még  mindig 
az  1815-ki  szervezet  volt,  már  épen  mindent  elkövet- 
tek, mindent  megkisérlettek,  miszerint  az  olasz  háború- 
nak elejét  vegyék,  s  Ausztriát  olasz  birtokaiban  bizto- 


*)  Bolognából  —  mely  az  osztrák  ürség  kivonulása  vitán  forra- 
dalmi nyilatkozatot  tön  —  küldöttség  ment  a  császárhoz  azon  kéréssel, 
hogy  az  ö  ügyöket  is  karolja  fel.  Értesülésem  szerint  azt  kapták  vála- 
szul, hogy  ha  az  osztrák  ellen  keltek  volna  fel,  az  más  volna,  de  ök  be- 
várták mig  az  osztrák  elhagyta  Bolognát  s  azután  csináltak  forradal- 
mat. Hát  ki  ellen  ?  a  pápa  ellen.  A  francziák  nem  a  végett  jöttek  Olasz- 
országba, hogy  a  pápát  birtokaitól  megfoszszák, 


54 

sitsák.  Mondhatni:  lázas  tevékenységet  fejtettek  ki  ez 
irányban  Európa  minden  szögletén:  Parisban,  Szent- 
pétervárott,  Berlinben,  Bécsben,  Turinban,  Rómában, 
Nápolyban,  s  az  olaszországi  kis  udvaroknál,  és  oszt- 
rákbarát tendencziáikkal,  a  francziák  császárjának  szá- 
mításait nem  egyszer  megzavarták. 

Az  angol  diplomáczia  minden  egyes  helyen  más- 
más húrt  pengetett.  Parisban  a  demagógia  véres  ré- 
mét idézgette  fel,  mely  a  háború  által  óriási  arányokra 
fogna  növekedni.  Turinban  azzal  izgatott,  hogy  ha 
Piemont  franczia  segítségre  támaszkodva  még  egyszer 
harczra  kél  az  osztrák  ellen :  vagy  legyőzetik,  s  akkor 
örökre  vége  van,  vagy  függeteg  állásba  kerül  Fran- 
cziaország  irányában,  tönkre  teszi  fináncziáit,  elpaza- 
rolja országa  gazdagságát,  veszélybe  ejti  szabadelvű 
intézvényeit,  a  nélkül,  hogy  az  olaszok  ragaszkodását 
megnyerné,  mert  egy  olasz  tartomány  sem  akar  Pie- 
monthoz  aggregáltatni.  Bécsben  pedig  azzal  fenyege- 
tőzött, hogy  ha  Ausztria  nem  mond  le  a  fegyveres  avat- 
kozásról a  pápai  tartományokban,  ha  nem  lesz  rajta, 
hogy  ott  s  a  többi  olasz  államokban  megnyugtató  re- 
formok hozassanak  be,  a  háború  kikerülhetlen  s  a  kö- 
vetkezések beláthatlanok.  Emlékezetre  méltó  Buol- 
Schauenstein  grófnak  válasza,  mely  a  bécsi  kabinet  irá- 
nyát meglepőleg  jellemzi.  »Nem  mondunk  le  fegyveres 
avatkozási  jogunkról,  segíteni  fogjuk  fegyverrel  az 
olasz  uralkodókat,  ha  felkérnek,  nem  tanácsolunk  semmi 
kormánynak  reformokat.  Francziaország  a  nem- 
zetek pártfogójának  szerepére  játsza  ma- 
gát, mi  a  dynasztikus  jog  pártfogói  va- 
gyunk s  maradun k.«*) 


*)  Loftus  sürgönye  Malmesburylioz.  —  Bécs  1859.  január  15. 

Turinban  azonban  azzal  kecsegtették  magokat, 
hogy  bár  mennyire  ellenezze  is  Anglia  a  liáborut,  lia 
az  egyszer  kitör,  annyira  nem  merhet  daczolni  az  an- 
gol nép  közvéleményével,  miszerint  Ausztria  mellett 
fegyvert  fogjon;  de  Napóleon  császár  még  e  részben 
sem  érezte  magát  biztosnak,  miként  alább  látni  fogjuk, 
ha  majd  a  köztünk  volt  viszony  előadása  kerül  sorra. 
Az  angol  kormány  minden  követ  megmozditó  tevé- 
kenysége csikarta  ki  a  császártól  azon  szóbeli  nyi- 
latkozatot (lord  Cowley  angol  követhez),  hogy  segíteni 
ugyan  el  van  határozva  Szár  diniát,  ha  Ausztria 
által  megtámadtatik,  dehaSzárdinia  lenne  a  kihivó, 
nem  számithatna  franczia  segítségre.  Malmesbury  lord 
angol  külügyér  erre  kormánya .  nevében  komoly  han- 
gon tudtára  adta  a  franczia  kabinetnek,  hogy  e  nyilat- 
kozatot ünnepélyesen  jegyzékbe  veszi.  Ennek  követ- 
keztében kénytelennek  vélte  magát  a  császár  Cavourt 
utasítani,  hogy  ugy  vigye  a  dolgot,  miszerint  Ausz- 
triától jöjjön  a  támadás.  —  Cavour  ezt  keresztül 
vitte. 

Még  nehezebbé  tette  az  angol  kormány  Napóleon 
helyzetét  az  orosz  és  porosz  kormányokkali  viszo- 
nyaiban. 

Napóleon  császár  mindjárt  a  plombiéresi  találkozás 
után  arra  fordította  figyelmét,  hogy  az  orosz  és  porosz 
kormányok  barátságos  magatartását  biztosítsa.  Napó- 
leon herczeget  Varsóba  küldötte  egyenesen  a  czárral 
értekezni.  Az  eredmény  a  barátságos  semlegesség  kilá- 
tásba-hely ezése  volt,  s  azon  igéret,  hogy  Poroszországra 
is  ily  irányban  fognak  hatni ;  de  feltételeket  kötöttek 
ki,  melyeknek  egyike  az  volt,  hogy  Itáliának  oszt- 
rák uralom  alól  felszabadítása  esetére  a 
császár  dynasztikus  nagyravágyásokra  ne 

gondoljon.  —  Berlinben  azt  óhajtották  ngyan, 
hogy  az  olasz  ügyek  közegyetértéssel  békésen  intéztes- 
senek el,  de  a  császár  küldöttje  azon  benyomással  ment 
haza,  miszerint  nem  valószinü,  hogy  háború  esetén  Po- 
roszország az  osztrák  mellett  fegyvert  fogjon. 

A  helyzet  azonban  bizonytalanabbá  vált,  midőn 
Anglia  törekvései  annyira  tért  kezdettek  nyerni,  mi- 
szerint a  francziák  császárja  azon  valószínűséggel  látta 
magát  fenyegetve,  hogy  a  dolog  formaszerinti  mediá- 
czióvá  fog  kifejlődni,  melyet  Poroszország  támogatni 
fog,  Ausztria  pedig  elfogad,  s  melyet  ily  viszonyok  közt 
nem  lehetne  visszautasítania. 

Ennek  útját  vágandó,  a  császár  rábirta  Oroszor- 
szágot, tegye  európai  kérdéssé  az  olasz  kér- 
dést s  indítványozzon  kongresszust  annak 
megoldásár  a.*) 

Megtette.  Az  angol  tory  kormány  eleinte  dühbe 
jött  e  vonás  felett,  mely  az  ő  köreit  megzavarta;  fen- 
liangon  hirdette,  hogy  nem  vészen  részt  oly  kongresz- 
szusban,  melyben  az  1815-ki  szerződések  taglalás  alá 
vétetnének,  s  az  olasz  félsziget  kormányaiban  változta- 
tások czéloztatnának ;  de  csakhamar  észre  vette,  hogy  a 
rideg  ellenzés  rossz  számítás ;  felfogta  a  kongresszus  esz- 
méjét, de  körét  a  maga  álláspontjához  idomította,  s  eb- 
ben czélt  is  ért;  márczius  vége  felé  Anglia,  Poroszország 

*)  Hogy  Oroszország  e  fellépése  franczia  kívánatra  történt,  ennek 
diplomácziai  bizonyítványát  bírjuk  1-ör  báró  Brunnow  orosz  követ  memo- 
randumában lord  Malmesbury  angol  külügy  érhez  (1850.  márczius  10/22), 
melyben  ezt  olvasom  í  déférant  au  désíre  de  la  Trance  le  Cabínet  ímpé- 
rial  a  cru  devoír  prendre  l'ínítíatíve  de  cetté  réuníon  diplomatíque « 
(az  orosz  császári  kormány  engedve  Francziaország  kívánságának,  he- 
lyén látta  e  diplomácziai  összejövetel  indítványozását  magára  vállalni) 
—  2-szor  lord  Malmesbury  utasításában  lord  Cowley  angol  követhez 
Parisban,  1859.  május  5-én,  melyben  ez  áll :  » Oroszország  kinyilatkoz- 
tatta, hogy  a  kongresszust  Francziaország  kívánságára  indítványozta.* 

s  Oroszország  már  a  pontozatokban  is  megegyeztek, 
melyek  a  kongresszus  tárgykörét  meghatározták ;  meg- 
határozták oly  módon,  hogy  ha  ez  alapon  jön  össze  a 
kongresszus,  Piemont  minden  aspirácziói  hajótörést 
szenvednek. 

A  kongresszus  megakadályozására  Piemontnak  — 
váratlanul  —  az  ellenséges  táborból  jött  egy  kis  segit- 
ség.  A  három  nagyhatalom  által  elfogadott  alapponto- 
zatok  egyike  az  volt,  hogy  a  kongresszus  meg  fogja 
állapitani  a  kormányzati  reformokat,  melyek  az  olasz 
népek  megnyugtatására  szükségesek.  Természetesnek 
látszott,  hogy  e  reformok  feletti  tanácskozásokból  az 
illető  olasz  kormányokat  nem  lehet  kizárni,  s  az  is  ter- 
mészetes volt,  hogy,  ha  ezek  részt  vesznek  a  kongresz- 
szuson.  Szárdiniát  sem  lehetend  kirekeszteni. 

Ausztria  pedig,  midőn  a  kongresszuson  részt  venni 
késznek  nyilatkozott,  (csakhogy :  az  olasz  territoriális 
viszonyok  változhatlaiiságának,  s  a  közte  és  a  kisebb 
olasz  fejedelemségek  közt  kötött  szerződések  sérthetet- 
lenségének alapján)  dölyfös  határozottsággal  kijelen- 
tette, miként  ahhoz  soha  sem  fogja  megegyezését  adni, 
liogy  a  kongresszuson  Szárdiniával  találkozzék.  De 
érezte,  hogy  ezt  bajosan  lenne  képes  kikerülni,  ha  a 
többi  olasz  fejedelmek  a  kongresszusban  részt  vesznek. 
Tehát  ezekhez  fordult.  Tudtokra  adta,  hogy  ellenzi  bel- 
ügyeiknek a  kongresszus  tanácskozási  körébe-vonását, 
mert  azt  független  fejedelmi  jogaikra  sérelmesnek  te- 
kinti. Nem  süket  füleknek  beszélt.  II.  Ferdinánd  nápo- 
lyi király  Carafa  miniszter  által  tudtul  adta  Szentpé- 
tervárra (márcz.  30-án),  hogy  a  nagyhatalmaknak  nincs 
joguk  az  ő  országa  belügyeibe  avatkozni;  ily  jogot  ő 
soha  sem  ismerend  el.  Antonelli  bibornok  kijelentette, 
hogy  nincs  oly  emberi  hatalom  a  világon,  mely  a  szent 

atyát  rábírhatná,  hogy  ily  avatkozást  megengedjen.  T  o  s- 
kána,  Párma,  Modena  csatlakoztak  e  nézethez.  A  mo- 
denai  herczeg  (ugyanaz,  ki  horvát  határőröket  akart 
telepitni  Francziaországba)  már  előbb  (márcz.  11-én) 
kijelentette  az  angol  ügynöknek:  Scarlett  urnák,  hogy 
miután  a  Cavour  által  pártfogolt  gonosztevők  (facino- 
rosi)  alattvalóit  lázadásra  iparkodnak  bujtogatni,  ö  oszt- 
rák fegyverekre  támaszkodik.  Ám  legyen  háború,  ő 
úgyis  mint  olasz  fejedelem,  ugy  is  mint  osztrák  főher- 
czeg  Ausztriával  áll,  ha  kell  Ausztriával  dől,  de  nem 
tagit  Ausztriától. 

Azonban  mig  ezek  kétségessé  látszottak  tenni  a 
kongresszus  összejövetelét,  másrészt  Anglia  tevékeny- 
sége folytán  a  viszonyok  azzal  fenyegették  Szár  di- 
ni át,  hogy  a  kongresszus  az  ő  kizárásával  s  az  olasz 
fejedelmek  nélkül  is  összejöhet.  Es  e  tekintetben  Cavour 
még  a  franczia  kormánynál  is  ellenséges  indulattal  ta- 
lálkozott. Nevezetes  dolog  az,  (mit  a  történetirónak  e 
kor  eseményeinek  felfogásánál  szem  előtt  is  kellend 
tartania),  hogy  Napóleon  császár  politikája  minisztériu- 
mának politikájától  gyakran  eltért,  ezzel  nem  egyszer 
ellenkezett  is.  A  császár  politikájába  miniszterei  gyakran 
be  sem  voltak  avatva,  sem  végrehajtásában  alkalmazva. 
Mi  magyarok  is  csak  a  császárral,  Napóleon  (Jerome) 
herczeggel,  (kit  legfontosabb  lépéseknél  hol  közvetítőül, 
hol  végrehajtóul  alkalmazott)  és  a  császár  nem  diplo- 
mácziai  állású  meghittjeivel  érintkeztünk.  Miniszterei- 
vel nem.  Én  legalább  soha.  Ezek  nem  voltak  viszonya- 
inkba beavatva.  Legalább  1859-ben  nem.  Később,  mi- 
dőn Thouvenel  volt  külügyminiszter,  a  helyzet  némileg 
változott;  de  nem,  mintha  a  » rendszer «  változott  volna, 
hanem  mert  nemeskéri  Kiss  Miklós  ezredes  barátom 
Thouvenellel  benső  meghitt  viszonyban  állott,  mit  csa- 

ládi  összeköttetés  is  növelt;  s  a  császár,  kinek  e  viszony- 
ról tudomása  volt,  e  bensőségen  fenn  nem  akadt. 

A  piemonti  kormánnyali  viszonyban  is  meg  volt 
ez  a  dualizmus.  A  plombiferesi  titokba  nem  volt  fran- 
czia  miniszter  beavatva;  sem  az  1858.  deczemberben 
megállapitott  véd-  és  daczszövetségi  feltételekbe. 

Kivéve  Napóleon  herczeget,  ki  akkoron  miniszter 
volt  ugyan,  de  nem  állott  a  minisztériummal  szolidari- 
tásban, sőt  határozott  ellentétben  állott,  s  a  szövetség 
megkötésénél  sem  miniszteri  minőségben  járt  el.  Arról 
a  minisztériumnak  nem  is  volt  tudomása.  Általában  a 
dolog  akként  állott,  hogy  mig  az  avatott  olasz  történet- 
irók  még  akkor  is,  midőn  Napóleon  császár  már  trón- 
vesztett, száműzött  volt,  tehát  sem  remény,  sem  félelem 
nem  lehetett  életükre  befolyással,  fennen  hirdetik,  mi- 
ként Napóleon  olasz  politikájának  kútfeje  az  olaszok 
iránti  rokonszenve  volt,  melyet  sem  Cavour,  sem  senki 
más  nem  idézett  elő ;  egészen  spontaneus  jellemmel  birt ; 
a  császár  miniszterei  sokszor  épen  nem  barátságos, 
itt-ott  néha  ellenséges  érzelmeket  is  tanúsítottak  Pie- 
mont  iránt,  különösen  Walewskival  Cavour  soha  sem 
állott  valami  szívélyes  viszonyban.  Hidegség,  feszült- 
ség volt  köztük ;  tán  még  az  sem  volna  túlzás,  ha  azt 
mondanám,  hogy  gyűlölség. 

Abban  a  kongresszusi  kérdésben  is,  mely  a  turini 
kormány  törekvéseit  még  a  tizenkettedik  óra  felé  is 
meghiúsulással  fenyegette,  Walewski  akként  viselte  ma- 
gát, hogy  Cavour  okát  látta  Villamarina  őrgrófnak 
Parisba,  1859.  márczius  20-án  a  következőket  sürgö- 
nyözni :  »  Walewski  oly  levelet  irt  ide  a  franczia  követnek, 
hogy  vagy  el  kell  vesztenünk  bátorságunkat,  (gittarci 
nello  scoraggiamento)  vagy  valamely  kétségbeesett 
tetthez  kell  folyamodnunk «  s  midőn  ennek  következte- 

ben  Villamarina  Walewskihez  fordult,  valóságos  viharrá 
fejlett  beszélgetésük.  >  Mit  akarnak  önök  ? «  monda 
Walewski —  »a  császár  csak  nem  fog,  a  császárnak  nem 
kell  háborút  viselni  Szárdinia  nagyravágyásának  ked- 
veért !  A  dolognak  békésen  kell  elintéztetni  a  kongresz- 
szuson,  s  abban  Szárdiniának  semmi  joga  sincs 
résztvenni. « 

E  heves  lesújtó  nyilatkozatra  Villamarina  heve- 
sen, de  férfiasan  felelt :  » Vésse  ön  jól  emlékezetébe, 
gróf  ur,«  —  monda  —  »mi  nem  fogjuk  tűrni  ezt  az 
»  affrontot, «  melylyel  érdekeink  és  méltóságunk  is  fenye- 
gettetnek.  —  —  Sem  a  politika,  sem  a  becsület  nem 
engedi,  hogy  tűrjük. «  —  »Hát  egyedül  hagyatva  mit 
fognak  önök  tenni  ?«  kérdé  Walewski.  »Teszszük  azt,  a 
mit  apáink  tettek  s  mi  magunk  is  tettünk, «  feleié  Villa- 
marina, » kibontjuk  a  harcz  zászlaját  egyedül,  és  legyen 
ön  biztos  felőle,  megvívjuk  ellenségeinket  minden  esz- 
közzel, mely  kezünkbe  akad ;  és  tekintet  nélkül  akár- 
kire is  a  világon,  lángba  bontjuk  Európa  négy  szögletét. 
Eleshetünk,  de  egy  vértengerben  fogunk  elesni.  Nem- 
zet bármi  kicsiny  legyen  is,  ha  hős  erény- 
nyel ekként  esik  el,  biztos  lehet,  hogy  újra 
fel  kél,  erőteljesebben,  mint  valaha.  (Villa- 
marina levele  Cavourhoz  1859.  már  ez.  21 — 22.) 

Ah !  a  mely  nemzet  sorsát  ily  férfiak  intézik  s  a 
mely  nemzetnek  ily  intéző  férfiai  biztosak,  hogy  hő 
honszerelmük  férfias  határozottságának  utjain,  őket 
nemzetük  az  első  arisztokratától  kezdve  az  utolsó  kol- 
dusig el  nem  hagyja,  annak  a  nemzetnek  bármi  kicsi 
legyen  is,  van  jövendője ;  —  —  —  Piemontnak  lett. 
Olaszország  lett  belőle. 

A  dolog  nagyon  komor  szint  öltött.  Napóleon  csá- 
szár Cavourt  sürgősen  Parisba  hivatta.  Márczius  25-én 

ért  oda.  Akkor  lett  neki  egy  (első)  emlékiratom  benyújtva, 
mely  alább  a  levelezések  között  majd  előfordul.  A  há- 
ború biztos  kilátásával  ment  liaza;  de  azon  meggyő- 
ződéssel is,  hogy  Piemont  és  Olaszország  irtózatos  ne- 
hézségeknek mennek  elébe,  s  hogy  óriási  áldozatokra 
kell  készülniök.  így  irta  ezt  Cavour  márczius  29-én 
Lamarmora  tábornoknak.  Egyszersmind  azon  nézetének 
adott  kifejezést,  hogy  a  háború  még  vagy  két  hónapig 
késni  fog. 

Nem  késett  annyi  ideig.  Ezt  Cavour  Ausztriának, 
s  Ausztriánál  két  körülménynek  köszönhette. 

Az  egyik  az,  hogy  a  bécsi  udvar  nagyon  harczias 
kedvre  melegedett.  Régóta  készült  s  tetőtől  talpig  ké- 
szen fegyverben  állt.  Belátta,  hogy  akármit  csinálnak 
is  a  diplomaták,  ezt  a  viszályt  végre  is  csak  fegyver 
dönti  el.  Azon  —  meg  kell  vallani,  nagyon  jól  gondolt, 
de  szokás  szerint  nagyon  rosszul  végrehajtott  —  né- 
zetre jutott,  hogy  tanácsos  odadobni  a  harcz  keztyüjét 
Piemont  arczába,  mielőtt  a  franczia  seregekkel  egye- 
sülhetne. A  sikerben  nagyon  bizott.  Nagyon  erősnek 
érezte  magát  annyival  inkább,  mert  biztosnak  vélte  (és 
nem  ok  nélkül),  hogy  a  német  szövetséges  gyűlésen 
többséggel  bir:  mely  Ausztria  ügyét  Olaszországban  a 
német  konfederáczió  ügyének  tekinteni  el  van  határozva, 
s  Ausztria  védelmére  még  azon  esetben  is  hadat  üzen  a 
francziák  császárjának,  ha  Poroszország  azt  ellenezné.*) 

Márczius  végével  a  háború  a  Rhénusnál  még  Pa- 
risban is  jóformán  bizonyosnak  tekintetett,  —  Cavour 
legalább  márcz.  29-én  Lamarmora  tábornoknak,  mint 
bizonyost  irta  Parisból,  hogy  a  háború  a  Rhénusnál  is 
vivatni  fog. 


*)  Lásd  a  4-ik  sz.  jegyzéket  a  fejezet  után. 

A  bécsi  udvar  azonban  Poroszországot  is  reá  birni 
törekedett,  hogy  vegyen  részt  a  háborúban  s  támadja 
meg  a  francziát  a  Rhénusnál.  Ennek  kieszközlése  vé- 
gett Albert  föherczeget,  akkoriban  Magyarország  kor- 
mányzóját küldte  Berlinbe,  ki  ápril  14-én  érkezett  oda. 

»Mi,  monda  a  föherczeg,  késedelem  nélkül  beron- 
tunk Piemontba,  hogy  hetvenkedéseért  megfenyitsük. 
Ez  első  lépésnek  nem  nagy  fontosságot  tulajdonítunk, 
mert  biztosak  vagyunk,  hogy  tönkre  zúzzuk  a  szard 
hadsereget,  mielőtt  a  franczia  segíthetné.  A  dolog  ko- 
molyabb amott  a  Rhénusnál,  de  ott  is  győzünk,  ha  kez- 
det óta  együtt  tartunk.  Ausztria  kétszázezer  embert  ad 
kontingensül  a  német  szövetségi  hadsereghez ;  a  főve- 
zérletet a  porosz  regensnek  (mostani  császárnak)  engedi 
át,  s  kész  Poroszországgal  váltakozni  a  diéta  elnök- 
ségében.« 

Hatalmas  ajánlat  volt;  de  Albert  föherczeg  elfe- 
lejtette, hogy  a  Hohenzollern-háznak  teljességgel  nem 
lehet  érdekében  a  Habsburg-házat  maga  mellett  tűrni, 
vagy  épen  elsőségre  segíteni  Németországban.  Berlin- 
ben még  nem  voltak  készen  1859-ben  1866-ra,  de  már 
gondoltak  rá.  Hát  azt  felelték,  hogy  semlegesek  ma- 
radnak, s  fegyverhez  csak  akkor  nyúlnak,  ha  Német- 
ország érdekei  találnának  fenyegettetni.*) 

Ausztria  azt  gondolta:  ez  sem  baj,  majd  hasznát 
veszi  annak  a  kétszázezer  embernek  Itáliában. 

Csak  ürügyre  volt  még  szüksége,  s  erre  azon  (má- 
sodik) körülményt  használta  fel,  hogy  mióta  csak  a 
kongresszus  eszméje  felmerült,  Ausztria  mindig  előze- 
tes feltételnek  szabta,  hogy  Piemont  fegyverezzen  le,  s 


*)  De    Launay    szard  követ  levelei  Cavourlioz  Berlinből,  1859, 
ápril  14.  és  22. 

önkényteseit  küldje  haza,  a  mire  Piemont,  természete- 
sen legkisebb  hajlamot  sem  erezett. 

Ennélfogva  Ausztria  ápril  23-án  báró  Kellersberg 
Ernő  által  ultimátumot  küldött  Turinba  a  lefegyver- 
zést s  az  önkénytesek  hazabocsátását  kevély  hangon 
követelve,  különben  a  háborút  megkezdettnek  tekin- 
tendi.  Három  nap  engedtetett  a  válaszra. 

Cavour  ápril  26-án  ennyit  felele:  » Legyen  a  fele- 
lősség azokon,  a  kik  elsők  fegyverkeztek,  s  fenyegető 
parancsokat  (intimazioni)  helyeznek  a  békés  kiegyen- 
lités  méltányos  javaslatai  helyébe. « 

Cavour  távsürgönyzött  Parisba.  Yiz  alá  boritotta 
a  Lomellinát,  (Ticino  folyammenti  vidék),  készült  Tu- 
rint  védeni,  s  türelmetlenül  várta  az  osztrák  támadást.  — 
28-án  még  nem  támadtak.  Cavour  angol  fondorkodá- 
sokat  sejtett;  volt  is  oka  reá.  De  végre  mégis  29-kén 
Gyulay  osztrák  tábornagy  százezer  ember  élén  átkelt  a 
Ticinón. 

Cavour  elérte  czélját:  az  osztrák  támadott. 

Franczia  seregek  kezdtek  kikötni  Genuában.  Aka- 
dékosan  szállhattak  partra.  Angol  hadihajók  állták  el  a 
tért  a  kikötőben.  De  mégis  partra  szálltak. 

Napóleon  császár  május  1 2-én  kötött  ki  Genuában. 

Alea  jacta  erat.  A  koczka  el  volt  vetve.*) 


*)  Lásd  az  5.  sz.  jegyzéket  a  fejezet,  után. 


Magyarázó  jegyzetek 

az  I-sö  fejezethez. 
l-sö  szám^  a  S-ik  laphoz. 

»K árolyAlbertkirály jegyzékét  hajlandó 
v^oltam  szószerinti  értelemben  venni.« 

Sokszor  volt  alkalmam  Mazzininak  kinyilatkoztatni, 
hogy  miután  az  olasz  kérdés  ép  ugy,  mint  a  magyar,  a  49-iki 
események  folytán  egyenesen  nemzeti  lét  kérdése,  én  az  ő 
helyzetében  e  létérdeknek  a  republikánizmust  alárendelném, 
s  mindent  elkövetnék,  hogy  Olaszországnak  idegen  uralom 
alól  felszabadítása  s  független  állammá  egyesítése  végett,  a 
turini  udvarral  egyetértésre  jussak,  mert  nekem  ugy  látszik, 
hogy  a  szárdiniai  király  ép  oly  szerepre  van  hivatva  az  olasz 
szabadság  kérdésénél,  mint  a  minőre  az  erdélyi  fejedelmek 
voltak  a  magyar  szabadság  kérdésénél.  Mazzini  erre  azt  fe- 
lelte, hogy  Ö  is  kész  volna  republikánus  elveit  a  nemzeti  lét 
kérdésének  alárendelni,  ha  arról  nem  volna  meggyőződve, 
hogy  Olaszország  felszabadítását  az  idegen  uralom  alól  csakis 
republikánus  jellegű  mozgalomtól  lehet  remélni.  0  számba- 
vett, monda,  minden  lehető  tényezőt,  s  bizonyosnak  mond- 
hatja, hogy  a  savoyai  háznak  esze  ágában  sincs  Olaszország 
felszabadítására  gondolni.  Legfölebb  is  csak  addig  emelked- 
nek vágyai,  hogy  Piemont  határait  némely  olasz  tartományok 
annexiójával  kiterjeszsze,  de  mindenek  felett  csak  arra  gondol, 
hogy  saját  trónját  biztosítsa.  Ez  állításának  igazolásául  a  szö- 
vegben emiitett  diplomácziai  jegyzékre  hivatkozott,  —  ő  volt 
az,  ki  ezt  velem  megismertette  —  és  hivatkozott  arra,  hogy 
ö  jögyzók  a  közép-  és  dél-olaszországi  önkénytesek  lelkese- 

dését  a  fagypontig  lehűtötte,  s  az  osztrák  győzelmet  az  által 
lehetővé  tette. 

Mazzini  még  18B9-ben  is  azon  nézetben  volt,  hogy  mon- 
árcháktól  Olaszország  semmi  kielégitőt  nem  várhat,  és  azért 
ellenkezőleg  mint  Garibaldi,  az  1859-iki  háborúnál  szenvedő- 
leges maradt. 

Én  ellenben  mindig  azon  nézetben  voltam,  hogy  politiká- 
ban az  érdektalálkozás  határoz,  s  hogy  vannak  esetek,  midőn 
az  érdekek  a  legellentétesebb  elemek  közt  is  találkozhatnak, 
mint  találkoztak  az  észak-amerikaiak  függetlenségi  harczában 
az  amerikai  republikánusok  s  az  abszolutisztikus  Franczia- 
ország  érdekei.  Én  hát,  mondám,  mindig  kész  leszek  a  segít- 
séget elfogadni,  akár  kitől  is,  ha  az  hazám  függetlenségének 
visszaszerzéséhez  vezethet.  Elfogadnám,  szoktam  volt  mon- 
dani, magától  az  ördögtől  is,  csakhogy  vigyáznék,  hogy  el  ne 
vigyen.  E  nézetkülönbség  miatt  szakadt  meg  köztem  s  Mazzini 
közt  végkép  minden  érintkezés,  minden  viszony,  midőn  1859- 
ben  Napóleon  császárral  s  a  turini  kormánynyal  összekötte- 
tésbe léptünk. 

Azonban  erkölcsi  tartozást  teljesítek  Mazzini  emléke 
iránt,  midőn  feljegyzem,  hogy  Nicomede  Bianchi,  kinek  pe- 
dig mint  az  olasz  királyi  ház  levéltára  igazgatójának  hiteles 
okiratok  állottak  rendelkezésére,  nagybecsű  munkájában  (Sto- 
ria  Documentata  della  Diplomazia  Europea  in  ItaKa  dal  1814 
al  1861.  a  Ylll.  kötet  285.  lapján)  ezeket  irja : 

»Mazzini  József  az  utóbbi  30  éven  át  legyözhetlen  hit- 
tel harczolt  az  olasz  nemzet  politikai  egységének  eszméje, 
mint  minden  olasz  forradalom  közvetlen  czélja  mellett.  Az  ö 
tanácsára,  kevéssel  a  villafrankai  béke  után,  a  republikánus 
párt  néhány  kitűnő  tagja  a  monarchikus  párt  némely  főbbjei- 
hez fordult  oly  czélból,  hogy  minden  erő  összpontosittassék 
az  unitárius  forradalom  kezdeményezésére  Szicziliában.  Ez  ér- 
tekezések akkor  függőben  maradtak,  de  abba  nem  hagyattak. 
1860.  márcziusban  újra  felvétettek.  S  ekkor  Mazzini  helyesel- 
vén az  alkudozást,  márczius  2-án  ezeket  irta :  »Nem  az  forog 
fenn,  hogy  respublika  vagy  monarchia  legyen-e,  hanem  a  nem- 
zeti egység,  a  lét  vagy  nem-lét ;  s  ha  Olaszország  monarchi- 
kus akar  lenni  a  savoyai  ház  alatt,  ám  legyen  (sia  pure),  s  ha 
a  felszabadulás  után  felszabaditónak  vagy  nem  tudom:  minek 

-      KOSSUTH,    IRATAIII.    I  9 


66 

akarja  üdvözölni  (acclamare)  a  királyt  vagy  Cavourt,  ám  le- 
gyen. A  mit  most  mindnyájan  akarunk,  az:  hogy  Olaszország 
létrejöjjön  (che  l'Italia  si  faccia).« 


2'ik  szám,  a  13-ik  laphoz. 

»Viktor  Emánuel  király  kormánya  hiven 
őrködött  az  alkotmány  épsége  felett,  még  ha 
e  miatt  idegen  hatalmasok  tekintetének  fe- 
nyegető villámaival  találkoz,ott  is.« 

Orsini  rettenetes  attentátuma  (1858.  január  14.),  mely 
annyi  ember  életébe  került,  borzalmat  keltett  mindenütt,  s 
megrettentette  Napóleont.  A  turini  kabinet  ellenségei  felhasz- 
nálták az  alkalmat,  hogy  a  francziák  császárját  ellene  felin- 
gereljék. »Ime  a  Cavour  által  szitogatott  forradalmi  izgatás 
eredménye,  gyümölcse,  Sire !«  monda  a  pápa  nuncziusa  Na- 
póleonnak, midőn  megmenekülése  alkalmából  gratulált.  Az 
osztrák  követ  pedig  annyira  ment,  miszerint  egyenesen  meg- 
kérdezé,  ha  nem  véli-e  a  császár  az  időt  megérkezettnek  arra, 
miszerint  Ausztriával  egyetértésre  jusson  a  végett,  hogy  Pie- 
mont  kényszeríttessék  felhagyni  engedékenységével  az  olasz 
emigránsok  fondorkodásai  és  a  napisajtó  kicsapongásai  iránt. 
(Villamarina,  szard  követ  jelentése  Cavourhoz  1858.  jan.  17.) 
Ez  inszinuácziók  annál  kevésbé  tévesztették  el  hatásukat, 
minthogy  egyidejűleg  némely  oly  inczidens  adta  magát  elő 
Piemontban,  melyek  S  a  c  c  o  n  i  nuncziusnak  és  báró  H  ü  b  - 
n  e  r  osztrák  követnek  a  vizet  malmára  hajtották.  Egy  turini 
napilap  Orsini  tiszteletére  apológiát  tett  közzé  a  király- 
gyilkolás mellett.  A  czikk  szerzője  Bianchi-G-iovini 
Aurél  e  miatt  vád  alá  helyezve,  az  esküdtszék  által  felmen- 
tetett. M  a  z  z  i  n  i  több  napon  át  tartózkodott  Genuában  bán- 
talmatlanul,  s  az  ott  megjelenő  republikánus  lap:  »Italia  e 
popolo,«  aMazzini  pártjának  közlönye,  egy  czikket  ho- 
zott Mazzinitól,  mely  a  január  14-én  csakugyan  elkövetkezett 
eshetőség  alkalmára  a  pártnak  magatartási  utasítást  adott. 

Ez  inczidensek  folytán  gróf  Walewski,  franczia  kül- 
ügy ér,  1858.  január  22-én  a  turini  franczia  követ :  La  T  o  u  r 
dAuvergne  hg  által  jegyzéket  adatott  be  C  a  v  o  u  r  gróf- 
nak, melyben  a  nélkül,  hogy  részletes  javaslatokba  bocsát- 

kőznék,  a  kormányok  szolidaritásának  nevében  erélyes  in- 
tézkedésekre szólitotta  fel  a  turini  kormányt  az  »o  1  a  s  z 
demagógia*  ellen,  mert,  úgymond  a  kormányok  itt  nem  po- 
litikai véleményekkel  állanak  szemben,  legyenek  azok  bármi 
merészek,  bármi  ellenségesek  Európa  jelen  politikai  rendje 
iránt,  hanem  egy  vad  felekezet  (secta)  követőivel,  kiknek  a 
királygyilkolás  és  orgyilkosság  hitágazatai  közé  tartozik,  kik 
tehát  magukat  ez  által  a  polgáriasult  társadalom  törvényein 
kivül  helyezik. 

C  a  V  o  u  r  gróf,  a  mint  a  franczia  követ  neki  ez  ingerült 
hangon  tartott  jegyzéket  felolvasta,  nyomban  szóval,  egész 
nyugodtsággal  csak  annyit  felelt :  ^Királyom  kormánya  min- 
den lehetőt  meg  fog  tenni,  hogy  az  ily  gaz  attentátumok  ne 
ismételtessenek.  Gonddal  leszünk,  hogy  a  sajtó-törvények 
erélyesen  alkalmaztassanak.  Az  eddiginél  is  nagyobb  figye- 
lemmel fogunk  felügyelni  a  menekültekre,  s  nem  fogjuk  meg- 
engedni, hogy  akárki  is  közülök  Piemont  vendégszeretetével 
büntetlenül  visszaélj euc  De  midőn  e  szerint  őszintén  hajlandók 
vagyunk  a  franczia  kormány  igazságos  kívánalmainak  eleget 
tenni,  azon  határok  között,  melyeket  az  ország 
alaptörvényei  élénkbe  szabnak,  egyszersmind  kö- 
telességünknek tartjuk  a  párisi  kabinet  figyelmét  azon  tényre 
felhívni,  hogy  folyvást  haladványos  arányban  szaporodik  a 
menekvők  száma,  kik  a  többi  olasz  tartományokból 
Piemontban  keresnek  menedéket.  Ha  a  baj  gyökeres  orvos- 
lata óhajtatik,  azon  kell  lenni,  hogy  megszűnjenek  az  okok, 
melyek  a  bajt  előidézik. « 

E  válasz  felett  annyira  elkeseredett  "Walewski,  hogy 
a  turini  követ :  Villamar  ina  őrgróf  előtt  a  következő  ki- 
fakadásra  engedte  magát  ragadtatni:  » Tudják  meg  önök,  hogy 
mi  el  vagyunk  határozva  a  végletekig  menni,  és  azon 
országokba,  melyekből  az  orgyilkosok  és  konspirátorok  ki 
nem  űzetnek,  mi  magunk  fogunk  elmenni,  őket  saját  kezeink- 
kel még  a  föld  gyomrában  is  felkeresendők. « 

Ez  aztán  fenyegetés  volt  a  hatalmas  Francziaország 
kormányától  a  kicsi  Piemontnak.  S  e  fenyegetésre  négy  kö- 
vetelés következett.  1.  Tiltassék  el  az  »Italia  e  popolo« 
további  kiadása ;  2.  tiltassék  meg  a  politikai  menekülteknek 
a  hírlapokba  irni ;  3.  a  külfejedelmek  és  kormányfőnökök  el- 

leni  sajtóvótségek esküdtszék  nóiküi  Ítéltessenek;  4)Bianchi- 
Griovini  s  a  zavargó  emigránsok  az  országból  kiűzessenek. 

Cavour  a  törvényre  tette  kezét  s  azt  felelte:  »nem! 
előttünk  s  királyom  előtt  a  törvény  szent.  A  ki  vét  a  törvény 
ellen,  a  törvény  büntető  karja  utoléri.  De  államcsínyt  nem 
követünk  el  semmi  fenyegetésre,  semmi  érdekért. « 

Napóleon  császár  személyesen  is  közbelépett.  Beszélt 
Szardínia  képviselőinek  Itália  függetlenségéről,  mint  szive 
legédesebb  óhajáról.  Figyelmeztette  őket,  hogy  reményeik 
teljesülése  a  franczia  szövetségtől  függ ;  hogy  mástól,  s  külö- 
nösen Angliától,  foganatos  támogatást  nem  várhatnak.  0  nem 
fenyegetőzött.  Tisztelettel  szólott  a  szard  kormány  méltósá- 
gos magatartásáról.  De  kérte  őket,  tegyenek  ő  érte  is  valamit, 
ne  tegyék  a  szövetséget  lehetetlenné. 

De  Cavour  nem  tágított  egy  hajszálnyira  sem  a  tör- 
vénytől. A  dolog  vége  mindössze  is  az  lett,  hogy  egy  törvény- 
iavaslat, mely  már  két  év  előtt  (1856.  áprilisban)  nyújtatott 
be  De  F.oresta  által  a  képviselőháznak,  a  külhatalmak  el- 
leni összeesküvésekről,  a  politikai  gyilkosságokról  és  az  es- 
küdtszék-alakításról sajtóvétségi  ügyekben,  a  kamara  által 
tárgyalásba  vétetett  s  elfogadtatott. 

A  franczia  kormány  teljességgel  nem  volt  hajlandó  ez- 
zel megelégedni,  de  Napóleon  —  becsületére  legyen  mondva  — 
megelégedett.  Magához  hivatta  a  szard  követet :  Villama- 
rina örgrófot,  s  igy  szólott  hozzá:  »Hálával  fogadom  a 
piemonti  parlament  eljárását.  Biztosítom  önt,  hogy  sohasem 
fogom  elfelejteni  Piemont  loyalis  magaviseletét  személyem 
iránt«  —  s  ezzel  mintegy  más  tárgyra  térve,  (pedig  dehogy 
tért)  ama  közömböseknek  hangzó,  kevés  szavakkal  nagy  ha- 
tározatot jelző  modorban,  mely  neki  sajátja  volt,  azt  kérdé 
Villamarinától:  »Hát  a  casalei  és  alessandriai 
várak  uj  erődítési  munkái  haladnak-e?«  —  »Sire!« 
feleié  Villamarina,  »mi  folyvást  készülünk  a  nagy 
napra.«  (Villamarina  levele  Cavourhoz  1858.  május  29.) 

S  ezzel  a  fenyegető  válság  véget  ért. 

De  még  érdekesnek  tartom  megemlíteni,  hogy,  midőn 
a  vita  Walewski  fenyegetése  és  dölyfös  követelései  által 
az  elmérgesedés  legnagyobb  fokára  hágott,  Cavour  1858. 
február   9-én  Villamarinának  Parisba  a  következő  utasítást 

küldte :  »Bátorság !  Képviselje  ön  felemelt  fővel  továbbá  is 
a  nagylelkű  királyt,  s  annak  loyalis  kormányát,  a  mely  a  mint 
sohasem  fog  alkudozni  a  rendetlenséggel,  ngy  semmi  esetben 
sem  engedendi  magát  megfélemlittetni  hatalmas  szomszédai- 
nak fenyegetései  által.  Folytassa  ön  a  diplomácziai  küzdelmet, 
méltósággal,  mérséklettel,  de  a  nélkül,  hogy  csak  egy  lépéssel 
is  meghátrálna.  Ha  elvesztendené  ön  a  reményt,  hogy  kiszol- 
gáltatik  számunkra  a  tartozott  igazság,  el  fog  ön  jönni,  hogy 
felöltse  ezredesi  egyenruháját,  s  védeni  fogja  királya  kísére- 
tében a  haza  méltóságát  s  becsületét.* 

»Károly  Albert  Oportóban  (számkivetésben)  halt  meg, 
hogy  fejét  meg  ne  hajtsa  Ausztria  előtt,  —  a  mi  ifjú  királyunk 
elmegyen  meghalni  Amerikába,  vagy  nem  egyszer,  de  száz- 
szor is  inkább  elesnék  alpeseink  lábainál,  mintsem  hogy  egyet- 
lenegy folttal  meghomályositsa  nemes  fajának  régi  szenny  telén 
becsületét. «  stb. 

Korunkban,  hol  a  jog,  s  a  népeknek  a  joghoz  forrott  sziv- 
érzelme  oly  igen  sokat  szenvedtek,  jól  esik  az  ember  lelkének 
király  és  miniszter  személyében  a  történelem  aranykönyvének 
ily  magasztos  alakjaival  találkozni,  kik  előtt  a  jog,  a  szabad- 
ság, s  a  törvény  megtartásának  kötelessége  annyira  szent.  Es 
bizony-bizony  ez  a  legjobb  politika  is.  Jöhetnek  idők,  (jönni 
fognak,)  midőn  a  történelem  e  szót :  »király«,  csak  a  multak 
hagyományaiból  ismerendi,  de  a  mig  monarchiák  vannak,  a 
történelem  logikájának  néha  lassú,  de  mindig  kérlelhetlen 
Ítélőszéke  mindig  igazolni  fogja  azt,  hogy  az  alattvalók  jogá- 
nak tiszteletben-tartása  s  a  népszabadság  hü  védelme  a  leg- 
bölcsebb uralkodói  politika,  mert  ez  a  népek  igazi,  valódi  sze- 
retetével veszi  körül  a  trónusokat,  s  bizony-bizony  mondom, 
csak  a  népek  igazi  szeretete  nyújthat  a  trónok  számára  oly 
rendithetlen  sziklaalapot,  melyet  a  pokol  kapui  sem  dönthet- 
nek meg.  Minden  egyéb  csak  homokalap,  melyet  az  emberi 
dolgok  viszontagságainak  szele  elseper.  —  Oh,  hogy  ezt  oly 
nehéz  a  hatalmasokkal  megértetni ! 

(E  nevezetes  epizód  részleteit  Nicomede  Bianchi 
már  idézett  diplomácziai  történelméből  merítettem.) 


3-ik  sxáni;  a  30- ik  laphox. 

» A usztria  a  szard   polgárokká  honosított 
ombár d- velenczei  menekvök  birtokait  birói 
eljárás  nélkül  lefoglalta.* 

Ez  a  lezárolás  nagyon  csúnya  vonása  volt  az  osztrák  kor- 
mányzati rendszernek.  Ausztria  1850.  decz.  20-án  kelt  császári 
dekrétum  által  az  osztrák  alattvalói  jogoktól  megfosztottaknak 
s  kötelességek  alól  feloldozattaknak  nyilatkoztatta  ki  mind- 
azon lombárdiai  és  velenczei  emigránsokat,  kik  három  év  alatt 
hazájukba  vissza  nem  térnek.  Ennek  következtében  az  osztrák 
alattvalói  viszonyból  ekként  kirekesztett  emigránsok  közül 
többen  magukat  szard  polgárokká  honosították,  tehát  mint 
már  nem  osztrák  alattvalók  Lombárdiában  és  Yelenczében  birt 
jószágaik  élvezetére  nézve  oly  jogi  tekintet  alá  estek,  mint 
akármely  más  idegen,  kinek  ott  birtoka  van.  —  Ennek  daczára 
Ausztria  egy  Mazzini-féle  felkelési  kísérlet  folytán  minden 
emigráns  birtokait  —  ezekét  is  —  legkisebb  birói  eljárás  nélkül 
sequestrálta  s  jövedelmeit  elkobozta.  S  midőn  a  szard  kormány 
ez  ellen,  saját  alattvalóit  védendő,  azon  kétségbevonhatlan 
jogi  alapon  tiltakozott,  hogy  birtokot  nem  szabad  elkobozni 
a  nélkül,  hogy  a  birtokos  bíróilag  oly  vétségben  elmarasztal- 
tatnék, mely  törvény  szerint  bírtokelkobzási  büntetést  von 
maga  után :  Ausztria  azt  felelte,  hogy  törvényes  vagy  nem 
törvényes  az  elkobzás,  neki  az  mindegy,  elég,  hogy  a  császár, 
felsőségi  hatalmának  teljességében,  azt  szükségesnek  itéli.  0 
azt  nem  kutatja,  hogy  vétkes-e  valaki,  vagy  nem.  Nem  teszen 
különbséget  emigráns  és  emigráns  között.  Mindannyian  vét- 
kesek. A  desperátusabb  forradalmárok  merényleteket  csinál- 
nak. Az  óvatosak,  mérsékeltek  pedig  lesik,  hogy  a  merényle- 
tekből hasznot  húzhassanak.  Ausztriának  e  birtoklefoglalások 
a  kezességnek  egy  nemét  nyújtják  az  emigránsok  magavise- 
letére nézve,  meg  kárpótlásul  is  szolgálnak  a  zavargások  által 
okozott  károkért  és  költségekért.  Aztán  ha  Ausztria  denaczio- 
nalizálta  is  az  emigránsokat,  arra  nem  hatalmazta  fel  őket, 
hogy  magukat  más  országban  naczionalizálják,  kivált  a  szom- 
széd forradalmi  szellemű  Szárdiniában ! ! 

Ily  gyönyörűségesek  az  osztrák  császári  felsőség  teljes- 
ségének (plenitudo  potestatis  imperialis)  igazságügyi  maximái 
S  a  nyugati  hatalmaknak  annyira  szivükön  feküdt  az,  hogj 

Ausztria  valamikép  meg  ne  neliezteljeii,  miszerint  még  ily 
ügyben  sem  merték  Piemontnak  nyiltan,  határozottan  pártját 
fogni.  Mindössze  is  csak  holmi  sima  glacé-keztyűs  kéréseket 
koczkáztattak.  Természetesen  haszontalanul.  A  dolog  évekig 
meg  évekig  húzódott,  s  Ausztria  e  sequestrumokból  milliókat 
és  milliókat  rakott  zsebre. 


4-ik  szám,  a  61-ik  laphoz. 

» A  usztria  biztosnak  vélte,  hogyanomét 
szövetséges  gyűlés  Ausztria  ügyét  Olaszor- 
szágban el  van  határozva  a  maga  ügyének  te- 
kinteni.« 

Lord  Loftus  Ágost,  Anglia  követe  a  bécsi  udvarnál, 
1859.  január  27-én  Malmesbury  lordnak  a  következő  jelen- 
tést tette : 

»Bizalmasan  (privately)  értesítve  vagyok,  hogy  Buol 
gróf  csaknem  minden  kisebb  német  kormánytól  a  legkielégi- 
több  biztosításokat  vette,  hogy  Francziaország  ellenséges  ma- 
gatartását Ausztria  ellen  határozottan  helytelenítik,  s  háború 
esetében  Ausztriával  szövetkezendnek. 

Buol  gróf  legközelebb  nagy  megelégedését  jelentette  ki 
előttem  az  egész  német  sajtó  hangja  és  szelleme  felett,  és  oda- 
nyilatkozott, hogy  ha  a  francziák  császárja  a  német  nemzet 
üterét  akarta  megtapintani,  nagyon  üdvösséges  leczkét  (most 
salutary  warning)  kapott,  s  ha  azon  reménynyel  áltatta 
magát,  hogy  Németországot  meghasonlásra  viheti,  e  reményé- 
vel a  legnagyobb  mértékben  kudarczot  vallott. « 

Lord  Loftus  tökéletesen  jól  volt  értesülve  a  német  köz- 
vélemény felől. 

Hogy  a  kisebb  német  fejedelmek  Ausztriához  szítottak, 
az  nem  meglepő,  de  hogy  a  német  nemzet,  s  különösen  hogy 
a  szabadelvű  párt  egyszerre  annyira  barátjává  lett  a  bécsi 
udvarnak,  miszerint  annak  védelmére  Németországot  még 
háborúba  is  kész  legyen  keverni,  ez  olyan  dolog,  a  mit  csak 
az  képes  megmagyarázni,  hogy  a  »nemzeti  gyülölet«  (a  fran- 
cziák iránt)  hatalmas  szenvedély,  mely  minden  tekintetet  hát- 
térbe szorít. 

Mert  hát  a  német  nemzetnek  általában,  de  különösen  a 
német  szabadelvű  pártnak  igen  sok  oka  volt  a  panaszra  az 

osztrák  ház  ellen.  Annak  köszönliété  főképen,  liogy  az  1848-iki 
mozgalom  ugy  nemzeti  egység,  mint  szabadsági  vívmányok 
tekintetében  meghiúsult.  Nagy  volt  e  miatt  a  harag  és  boszan- 
kodás  a  bécsi  udvar  ellen  Németországban  18B9-ig.  De  a  mint 
valószínűvé  vált,  hogy  az  olasz  kérdés  miatt  háborúra  kerülhet 
a  dolog  Francziaország  és  Ausztria  közt,  a  franczia-gyülölet 
erőt  vett  minden  fájdalmas  emlékezeten  s  a  német  nemzet 
pártkülönbség  nélkül  Ausztria  ügyét  még  Olaszországban  is 
a  német  szövetség  ügyének  tekintette.  Csaknem  az  egész  német 
sajtó  napról-napra  növekedő  szenvedélylyel  hangoztatta,  hogy 
a  ki  Ausztriát  akárhol,  bár  nem  is  a  német  szövetséghez 
tartozó  birtokaiban  bántja,  az  Németországot  bántja,  s  e 
csodálatos  fogalomból  indulva  ki,  a  német  nemzet  harczias 
szellemének  feltüzelésére  azon  teljességgel  nem  indokolt  in- 
szinuáczióhoz  folyamodott,  hogy  a  francziák  császárja  nagy- 
bátyjának világhódító  szerepét  akarja  ismételni. 

Az  izgatottság  már  február  hónapban  annyira  ment, 
miszerint  Jerningham  angol  ügyvivő  Stuttgartban,  N e u- 
ráth  bárónak,  a  württembergi  államtanács  elnökének  nyi- 
latkozatára hivatkozva,  febr.  26-ról  azt  jelenté  az  angol  kül- 
ügyérnek, hogy  Németország  ötven  év  óta  nem  volt  annyira 
ingerült,  mint  ez  alkalommal.  Anglia  többi  politikai  ügyvivői 
is  mind  ily  értelemben  tudósították  kormányukat.  —  Elégnek 
tartom  a  helyzet  ismertetésére  e  jelentések  közül  arra  hivat- 
kozni, melyet  "W  a  r  d  angol  főkonzul  Lipcsében,  márcz.  3-án 
lord  Ma. Imesbur yhez  intézett.  Ebben  a  következők  olvas- 
hatók : 

»Az  események  fölelevenítették  a  német  nemzetben  azon 
szellemet,  mely  által  1812 — IB-ben  I.  Napóleon  uralma  elleni 
harczaiban  lelkesülve  volt.« 

»A  bajor  képviselőház  febr.  23-iki  ülésében  a  lóki vitel 
tilalmának  egyhangúlag  történt  megszavazása  alkalmával  igen 
indulatos,  harczias  beszédek  tartattak  Francziaország  ellen.« 

» A  hannoverai  országgyűlés  febr.  24-én  határózatilag  fel- 
hívta a  kormányt,  tegye  meg  a  szükséges  intézkedéseket,  hogy 
minden  támadás  az  osztrák  ellen  a  német  szövetség  egyesült 
ereje  által  visszaveressék. « 

» Stuttgartban  39  képviselő  felhívást  intézett  az  állandó 
bizottsághoz,  mely  az  országgyűlési  szünidő  alatt  együtt  ül, 

hogy  a  wiirttembergi  kormány  haladéktalanul  védelemről  gon- 
doskodjék Francziaország  ellen. « 

» A  nasszaui  országgyűlés  Wiesbadenben  a  hadi  költség- 
vetést minden  legkisebb  vitatás  nélkül,  hangos  helyeslés  közt 
szavazta  meg.« 

»A  weimári  országgyűlés  erős  kifejezésekben  nyilatko- 
zott a  franczia  követelések  ellen. « 

»Még  magában  Lipcsében  is,  hol  rendszerint  a  kereske- 
delmi nézetek  birnak  tulsulylyal,  a  helyőrség  parancsnokának 
tiszteletére  adott  nyilvános  lakomán  lelkesedéstől  özönlő  beszé- 
dek tartattak,  Ausztria  olaszországi  jogainak  fenntartása  mel- 
lett, sRadeczky  és  annak  lombárdiai  hadjárata  emlékére,  riadó 
tetszés  közt,  poharak  űrittettek. « 

»Az  összes  német  sajtó  alig  egyetlen  hirlap  kivételével 
Ausztria  mellett  foglalt  állást.  Azon  nézet,  hogy  Franczia- 
ország a  szerződéseket  meg  akarja  sérteni,  s  hogy  a  törvényes 
jog  Ausztria  mellett  szól :  minden  tekintetet  háttérbe  szőrit, 
még  a  szabadelvű  párt  is  elfelejtette  régi  sérelmeit  Ausztria 
ellen,  elfelejtette,  hogy  Ausztria  mennyi  ellenszenvet  tanúsí- 
tott minden  politikai  javitás  ellen  Németországon.* 

»Ilyenek  lévén  a  körülmények,  igen  valószinü,  hogy  ha 
a  mediáczió  meghiúsul  s  a  hadi  készületek  folytattatnak,  a 
német  szövetségi  gyűlés  Ausztria  ügyét  Francziaország  ellen 
saját  ügyének  fogja  elfogadni.  Annyival  inkább,  mert  ily  hatá- 
rozat végett  nem  is  szükséges,  hogy  a  szövetséges  terűlet 
legyen  megtámadva,  minthogy  az  1820.  június  8-án  megálla- 
pított bécsi  végleges  okmány  47-ik  czikke  azt  rendeli,  hogy 
ha  a  szövetség  valamely  tagja  nem-német  birtokaiban 
támadtatnék  meg,  a  konfederáczió  köteles  őt  megvédeni,  fel- 
téve, hogy  a  szövetséges  gyűlés  ily  támadásban  veszélyt  lát  a 
német  szövetségi  területre.  Már  pedig  a  közvélemény  jelen 
hangulata  mellett  a  frankfurti  gyűlés  bizonyosan  nem  fog 
abban  nehézséget  látni,  miszerint  elhatározza,  hogy  Ausztria 
fenyegetve  lévén  Francziaország  által  olasz  birtokaiban,  ez 
veszélyt  foglal  magában  a  német  szövetségre. « 

Emlitésre  méltó,  hogy  a  németek  imigy  forrongó  ellen- 
séges indulata  Napóleon  császárt  legalább  kezdetben  nemhogy 
megdöbbentette  volna,  hanem  inkább  ingerelte. 

KOSSUTH,   IBATAIM.    I.  10 

A  német  izgatottságra  a  »Moniteur«  márcz.  15-ikei  száma 
egy  büszke  hangon  tartott  hivatalos  czikkben  válaszolt.  E 
czikkben  ugyan  a  leghatározottabban  vissza  van  utasitva  az 
ellenséges  indulatnak  még  csak  árnyéka  is  Németország  irá- 
nyában, de  e  visszautasitás  oly  hangon  van  tartva,  mintha 
egyenesen  tudtára  akarta  volna  adni  Napóleon  a  németeknek, 
hogy  teljességgel  nem  fél  tőlük,  s  nem  hagyja  magát  az  olasz 
ügyeket  illetőleg  szándokaiban  a  németek  hetvenkedése  által 
megzavartatni. 

Nem  lesz  érdektelen  e  czikkböl  egy  pár  szakaszt  idézni : 

»Németország  egy  része  a  franczia  császári  kormány 
nyugodt  magaviseletére  a  legmeggondolatlanabb  riadalmakkal 
(alarmes)  felel.  Egy  oly  feltevés  alapján,  melyet  semmi  sem 
igazol,  s  minden  visszautasít,  az  előítéletek  felébrednek,  a 
bizalmatlanság  felszitogattatik,  a  szenvedélyek  féket  veszte- 
nek, s  egy  valóságos  keresztes-háború  hirdettetik  Franczia- 
ország  ellen  a  német  sajtóban,  és  a  szövetséges  államok  némely 
kamaráiban.  Nagyravágyásokkal  vádolják  Francziaországot, 
melyek  határozottan  megczáfoltattak,  hóditásokra-készülést 
fognak  reá,  mikre  nincsen  szüksége,  s  rágalmakhoz  folyamod- 
nak, miszerint  Európát  oly  támadások  rémeivel  rettegtessék, 
melyek  csak  képzeletben  léteznek. « 

»A  kik  a  német  hazafiságot  ekként  tévútra  vezetik,  az 
időszámítást  hibázták  el.  El  lehet  róluk  mondani,  hogy  sem 
nem  feledtek,  sem  nem  tanultak  semmit  is.  Elaludtak  1813-ban, 
s  egy  félszázados  álom  után  oly  érzelmekkel  s  oly  szenvedélyek- 
kel ébrednek  fel,  melyek  a  történelem  sirjába  vannak  teme've, 
s  melyeknek  a  mai  időben  nincs  értelmök.  Vizionárius  rajon- 
gók, akik  erőnek  erejével  meg  akarják  védeni  azt,  amit  meg- 
támadni senki  még  csak  nem  is  álmodik. « 

»Ha  meg  nem  volna  győződve,  hogy  a  német  nemzet 
többségének  érzelme  e  gyanakodásokat  megczáfolja,  a  fran- 
czia kormánynak  joga  volna  magát  általuk  megsértettnek 
érezni,  s  bennök  nem  csak  igazságtalanságot,  hanem  politi- 
kájának függetlenségére  irányzott  támadást  is  látni.  A  kér- 
dés, mely  e  mozgalmat  a  Rhénusnál  felidézte,  nem  fenyegeti 
Németországot,  de  Francziaországot,  mint  európai  hatalmat 
érdekli.  S  ez  a  mozgalom  sértő  volna,  ha  komoly  lehetne,  mert 
tagadásba  venné  azt,  hogy  Francziaor szagnak  joga  van  befő- 

lyását  Európában  éreztetni.  Egy  oly  nagy  nemzet  élete,  minő 
a  franczia,  nincs  saját  határai  közé  szorítva,  az  egész  világon 
nyilatkozik  az,  azon  jótékony  cselekvés  által,  melyet  nemzeti 

hatalmának  s  a  czivilizácziónak  előnyére  gyakorol. 

A  franczia  nemzet  érzékeny  saját  becsülete  iránt.  Fenye- 
getések öt  felingerlik.  Engesztelékeny sóg  lecsilla- 
pitja.« 

Hát  biz  ez  tagadhatlanul  büszke  beszéd  volt.  —  Én  ehhez 
a  Imlcsot  abban  vélem  feltalálni,  hogy  a  franczia  kormány- 
nak akkor  nem  volt  oka  attól  tartani,  hogy  Poroszország  a 
németek  harczias  hajlamaiban  osztozik,  azt  pedig  tudta,  hogy 
a  németek  lármája  Poroszország  nélkül  üres  hang  marad.  A 
»Moniteur«  idézett  czikke  csakugyan  határozottan  különbsé- 
get tesz  Poroszország  s  a  többi  német  államok  közt.  Nagy 
elismeréssel  nyilatkozik  amannak  tartózkodásáról,  (attitűdé 
reservée)  s  azt  mondja,  hogy  ez  a  tartózkodás  »sokkal  elö- 
nyösebb  Németországra,  mint  azoknak  elragadtatása,  kik  az 
1813-iki  előítéletekhez  kapcsolt  boszu  indulatára  hivatkozá- 
sukkal annak  teszik  ki  magukat,  hogy  Erancziaországban  a 
nemzeti  érzelmet  felingerlik. « 

Ugylátszik  azonban,  hogy  Poroszországnak  ez  ellentétbe- 
helyezése a  német  közvólemónynyel,  Németországban  rossz 
vért  csinált,  s  általában  a  »Moniteur«  czikke  olajat  öntött 
a  német  izgatottság  tüzére.  Anglia  diplomácziai  ügyvivője  a 
német  szövetségnél:  Sir  Malet  A.  legalább  azt  jelentette 
Malmesbury  lordnak  márcz.  25-ről  Frankfurtból,  hogy  »a 
Poroszországra  halmozott  dicséret  azt  hamis  állásba  helyezte, 
s  ép  ellenkező  hatást  tett,  mint  a  minőre  számítva  volt.  A  porosz 
kormány  hivatalosan  ugyan  nem  nyilatkozott  Ausztria  mellett, 
de  a  porosz  sajtó,  két  (a  kölni  és  elberfeldi)  lap  kivételével, 
indulatos  hangon  vitatta,  hogy  Ausztria  ügye  Olaszországban 
a  német  szövetség  ügye.« 

Általában  az  ingerültség  Németországban  folyvást  növe- 
kedett s  ugy  látszik,  hogy  a  »Moniteur«  idézett  czikkének 
tévesztett  hatása  némi  meghökkenést  idézett  elő  a  Tuilleriák- 
ban,  mert  egy  második  czikk  ápril  10-ről  már  egészen  más 
hangon  szól  a  németekhez. 

Ennek  alaphangja  az,  hogy  a  francziák  császárja  őszinte 
barátja  a  német  nemzetiségnek,  sőt  a  német  egyse gnek 

sem  ellensége.  »Fraiicziaország  politikája  nem  szokott  kétféle 
mértékkel  mérni, «  igy  szól  a  czikk.  »A  mit  Olaszországban 
tiszteletben  akar  tartatni,  azt  tiszteletben  fogja  tudni  maga  is 
tartani  Németországban.  Nem  mi  vagyunk  azok,  kik  magukat 
fenyegetve  érezhetnök  egy  oly  »n  e  m  z  e  t  i«  Németország 
példája  által,  mely  a  maga  szövetséges  szervezetét  összhang- 
zásba  hozza  azon  egységi  irányzatokkal,  (tendences  unitaires) 
melyekre  a  Zollverein  nagy  kereskedelmi  egyesülésében 
az  elv  már  letétetett.*  *) 

De  bizony  e  második,  (hizelgö  hangú)  czikk  is  ép  ugy 
eltévesztette  hatását,  mint  az  első,  mely  fenyegető  hangon  volt 
tartva,  —  elannyira,  hogy  lord  L  o  f  t  u  s  Ágost,  angol  követ  a 
bécsi  udvarnál,  ápr.  21-én  azt  irá  az  angol  külügyérnek,  miként 
» semmisem  ébresztette  fel  inkább  Németországban  a  bizal- 
matlanságot és  gyanakodást  Francziaország  szándokai  iránt, 
mint  amaz  ömlengések,  melyeket  a  »Moniteur«  ápr.  10-iki 
száma  a  német  nemzethez  intézett. « 

Kevéssel  a  »Moniteur«  első  czikke  után  a  franczia  sugal- 
latra Oroszország  által  indítványozott  kongresszus  eszméje 
került  szőnyegre,  s  miután  sokféle  változatokon  ment  keresz- 
tül, ép  azon  időben,  midőn  Ausztria  hadizenet-értelmü  ulti- 
mátumot küldött  Turinba,  a  dolog  annyira  ment,  hogy  a  kon- 
gresszus összejövetele  már  bizonyosnak  volt  tekinthető,  mert 
a  legfőbb  nehézséget  kezdet  óta  az  okozta,  hogy  Szárdinia 
nem  akart  a  lefegyverzésbe  belenyugodni.  Walewski  gróf 


*)  Nagyon  nevezetes  nyilatkozat  ez.  A  történetírókra  tartozik, 
felette  Ítéletet  mondani.  Nekem  e  nyilatkozat  idézésénél  eszembe  jutnak 
m.  Napóleon  szavai,  melyeket  nekem  néhány  héttel  később  mondott : 
»Két  Németország  hagyján,  de  egy  Németország  nem;  ganeme  va  pas.'^ 
Mire  én  a  császárnak  ama  saját  szavaival  feleltem  :  »a  lehetetlent  soha- 
sem kell  akarni.* 

Különben  tökéletesen  igaz,  hogy  a  Zollverei  n-nal  Németor- 
szág politikai  egységére  az  alap  le  volt  téve.  Vámegység  előbb-utóbb 
politikai  egységre  vezet.  A  bécsi  udvar  300  éves  unitárius  törekvései 
összesen  nem  tettek  annyit  Magyarország  politikai  önállásának  felol- 
vasztására, mint  az  1867-ben  elfogadott  osztrák-magyar  »Zollverein.«  — 
Valóban  csodálatos,  hogy  ezt  Deák  és  pártja  meg  nem  fontolták,  ha  már 
azon  súlyos  anyagi  bajokkal  nem  gondoltak  is,  melyeket  két  egészen 
különböző  közgazdászati  egésznek  összeolvasztása  kikerülhetlenül  maga 
után  von. 

azonban  Malakoff  berezegnek  (Pelissier,  franczia  követ 
Londonban)  azt  távsürgönyözte  márcz.  19-én,  hogy  »Piemont  az 
előleges  és  együttes  lefegyverzésbe  beleegyezett, «  (a  mi  felett 
én  —  megvallom  —  csodálkozom)  tehát  a  kongresszus  össze- 
jövetele egyenesen  csak  attól  függött,  hogy  a  lefegyverzésbe 
Ausztria  is  beleegyezzék.  Ausztria  azonban  a  Turinba  küldött 
ultimátumtól  mindamellett  sem  akart  elállani,  hogy  a  nagy- 
hatalmak által  figyelmeztetve  lön,  miként,  ha  Ausztria  kezdi 
meg  a  háborút,  magát  ez  által  tökéletesen  izolálja.  Nem  enge- 
dett. —  Ez  átalkodottságnak  okát  lord  L  o  f  t  u  s  A.  márcz, 
28-ikai  hivatalos  jelentésének  e  szavaiban  találjuk : 

» Annyira  erős  itt  (Bécsben)  a  meggyőződés,  hogy  a  fran- 
cziák  császárja  háborúra  van  elhatározva,  s  katonai  készülő- 
désekre akar  csupán  időt  nyerni,  miszerint  az  osztrák  kor- 
mányt azon  czél  vezette  az  eldöntő  lépésre,  hogy  a  francziát 
megelőzve  Szárdiniát  leverje,  mielőtt  Francziaországból  ele- 
gendő segítséget  kaphatna, « 

Akárminők  voltak  is  Napóleon  császár  szándokai,  az 
mégis  tény,  hogy  tettleg  Ausztria  kezdte  meg  a  háborút. 

Tehát  nem  ő  támadtatván  meg,  hanem  ő  támadván, 
»casus  foederis«  közte  s  a  német  szövetség  közt  többé  semmi 
magyarázat  szerint  fenn  nem  forgott.  Hozzájárult  ehhez,  hogy 
Ausztria  e  fellépése  nagy  visszatetszést  szült  a  nagyhatalmak- 
nál, sőt  azok  részéről  határozott  kárhoztatást  idézett  elő. 

Az  ember  azt  gondolná,  hogy  e  körülmények  a  német 
közvélemény  s  kisebb  német  kormányok  osztrák-baráti  har- 
czias  szenvedélyét  lehütheték.  De  teljességgel  nem  hütötték 
le.  —  W  a  r  d  főkonzul  márcz.  28-áról  kétségtelen  tény  gya- 
nánt jelentette  az  angol  kormánynak  Lipcséből,  hogy  Ausztria 
hadizenete  Szárdiniához  helyeseltetik,  s  ügye  teljességgel  nem 
vesztett  népszerűségben  e  miatt  a  németeknél.  Hasonló  helyes- 
lést jelentett  sir  Malet  A,  Frankfurtból ;  a  hannoverai 
angol  megbízott :  Gordon  jelentése  szerint  pedig  (márcz. 
29-ről)  Hannoverában,  Brunswickban,  Oldenburgban  határo- 
zottan a  mellett  voltak,  hogy  Németországnak  segítenie  kell 
Ausztriát  Francziaország  ellen,  mert  bizonyosnak  tartották, 
hogy  Napóleon  császár  előbb-utóbb  meg  fogja  támadni  a  néme- 
teket, tehát  jobb  be  nem  várni,  hogy  Ausztria  legyőzetvén, 
tehetetlenné  váljék  Németországot  segíteni. 

A  harczias  szellem  annyira  ment  a  németeknél,  Ausztria 
annyira  bizonyos  volt  a  felöl,  hogy  a  német  szövetséges  gyű- 
lés többsége  meg  fogja  számára  szavazni  Németország  része- 
sülését a  háborúban,  miszerint  a  porosz  kormány  szükséges- 
nek látta,  ügjrv^ivöinek  a  német  udvaroknál  körlevélben  tudtul 
adni,  hogy  miután  Ausztria  mint  támadó  lép  fel,  tehát  »casus 
foederis«  teljességgel  fenn  nem  forog :  aporosz  kormány 
nem  engedi  magát  Ausztria  által  háborúba 
sodortatni,  minden  ily  törekvésnek  a  legha- 
tározottabban ellent  fog  állani,  s  nem  is  hagyja 
magát  a  sz ö  vetséges  gy ülé  s  többségének  bár- 
mely szavazata  által  is  e  határozatától  elté- 
ríteni; sajnálni  fogná,  ha  e  miatt  szakadás  tör- 
ténnék a  német  szövetségben,  de  a  felelősség 
azokra  hárulna,  a  kik  öt  akaratja  ellenére  há- 
borúba bonyolítani  törekszenek. 

Daczára  a  porosz  kormány  e  határozott  tiltakozásának, 
a  kisebb  német  államok  képviselői  összebeszéltek  május  2-án 
indítványba  hozni  és  szótöbbséggel  elhatározni  a  szövetséges 
gyűlésen,  hogy  Németország  Ausztria  védelmére  részt  vegyen 
a  háborúban. 

Anglia  tory-kormányának  (melynek  segítségére 
a  németek  bizton  véltek  számithatni)  mégis  si- 
került ennek  azon  nagyon  kétes  értelmű  nyilatko- 
zattal elejét  venni,  hogy  ha  a  németek  »  i  1  y  k  o  r  á  n«  (a  t 
this  early  stage)  bele  avatkoznak  a  háborúba,  Anglia 
segítségére  ne  számítsanak,  mert  Anglia  »j  e  1  e  n  1  e  g«  (at 
present)  »a  létező  körülmények  küzt«  (under  existing 
c  i  r  c  u  m  s  t  a  n  c  e  s)  semleges  akar  maradni,  tehát  Németor- 
szágnak sem  segítséget  nem  adhat,  sem  tengeri  haderejének 
közbevetésével  a  német  partokat  támadás  ellen  nem  biztosit- 
hatja. (Lord  Malmesbury  sürgönye  sir  Malethez  május  1-ről, 
és  körirata  Anglia  ügyvivőihez  a  német  udvaroknál,  május 
2-róL) 

A  történetirónak  olvasni  kell  tudni  a  diplomáczia  ira- 
tainak sorai  közt  is,  ha  az  események  tömkelegében  nem  akar 
eltévedni. 

Az  angol  tory-kormány  czirkumspektus  nyilatkozatai 
annyit  mindenesetre  tanúsítanak,  hogy  Napóleon  császár  nem 

ok  nélkül  ■^kótelkedett  az  angol  semlegesség  megbízhatósága 
felöl,  midőn  május  első  napjaiban  ennek  biztosítására  közre- 
működésemet igénybe  vette. 

A  bécsi  udvar  a  hadízenet  perczében  is  biztosan  számí- 
tott Németország  segítségére.  Bizonyságot  teszen  erről  a 
császári  kiáltvány,  melylyel  április  28-án  Ferencz  József  csá- 
szár a  »m aga  népéne k«  (an  m e i n  Volk)  a  háborút  tud- 
tára adta. 

Meg  van  a  kiáltványban  mondva,  hogy  »a  birodalom 
dicsőséges  történelme  bizonyságot  teszen  arról,  miként, 
ha  a  forradalom  árnyai  látszanak  terjengeni  akarni  a 
világ  e  része  felett,  a  gondviselés  gyakran  használta (!!) 
Ausztria  kardját,  miszerint  ennek  villámával  amaz 
árnyakat  eloszlass a.«  (Mit  nem  kerítenek  nyakába  a 
»gondviselésnek«  a  világ  hatalmasai !  és  minő  különös 
frazeológiával  rendelkeznek !  Milliók  vannak  Európában,  a 
kik  ugy  tudják,  hogy  »amaz  árnyak, «  melyeket  ama  kard 
V  i  1 1  á  m  a  (!?)  eloszlatni  buzgólkodott,  a  » szabadság  derűje « 
voltak,  ama  villamos  kard  tulaj  donkép  felhő  volt,  mely  azt  a 
derűt  elborította.  Mi  magyarok  pedig  történetesen  még  arra 
is  emlékezünk,  hogy  volt  idő,  midőn  ama  »villámos  kard« 
nem  a  »forradalom  árnyait«  oszlatgatta  Magyarországon,  ha- 
nem Magyarország  derült  egére  a  forradalom  árnyait  hozta. 
De  hát  igy  »iródik«  a  történelem.  Aztán  tanuljon  belőle  igaz- 
ságot az  ember  fia !) 

Miután  megdicsérte  a  »maga  népét, «  hogy  az  uralkodó- 
család iránti  devóczióban  a  világ  minden  népeinek  mintául 
szolgálhat,  s  kimondotta,  hogy  népe  a  sokszor  bebizonyított 
hűséggel,  odaadással  és  önfeláldozással  fog  a  harczban  az 
osztrák  sas  mellett  állani,  mely  a  nép  fiainak  segedelmével  ma- 
gasan szálland  a  becsületben,  —  a  császári  kiáltvány  e  sza- 
vakkal végződik: 

»Reméljűk,  hogy  nem  fogunk  egyedül  állani  a  küzde- 
lemben. A  föld,  melyen  csatázni  fogunk,  termékenynyé  téte- 
tett német  testvéreink  vére  által,  midőn  ama  védbás- 
tyákat  (?)  megszerezték,  melyeket  meg  is  tartottak  mind  e 
mai  napig.  Németország  ármányos  ellenségei  rendszerint  ott 
kezdték  játékukat,  midőn  benső  erejének  megtörésére  áhítoz- 
tak. Hogy  most  ily  veszély  forog  fenn,  ennek  érzete  el  van 

terjedve  Németország  minden  részein,  egyik  határtól  a  má- 
sikig, a  kunyhóktól  a  trónusokig.  —  Mint  a  német  szövetség 
uralkodó-tagja  beszélek,  midőn  a  közös  veszélyre  figyelmez- 
tetek, s  emlékezetbe  hivom  azon  dicső  időket,  midőn  Európa 
a  maga  felszabadulását  a  német  nemzet  általános  forró  lelke- 
sedésének köszönlieté.« 

»Für  Gott  und  Vaterland !« 
(Istenért  és  hazaért !) 
(»Für  Gott  und  Vaterland !«  Ez  az  akkori  értelmezés 
szerint  Magyarországot  illetőleg  annyit  tett,  hogy  a  magyar 
ontsa  vérét,  s  haljon  meg  a  bécsi  udvar  uralkodásáért  Olasz- 
országban. Kissé  erős  kívánság  volt,  hogy  ezt  a  magyar  óha- 
zája ügyének«  tekintse.  ISTem  is  igen  tekintette.  Vagy  talán 
»Isten  ügye«  volt?  —  Meg  vagyon  irva:  »Istennek  nevét 
hiába  ne  vegyed !«) 


5-ik  szám,  a  63-ik  laphoz. 

»Napoleon  császár  május  12-én  kötött  ki 
Genuábán.  A  koczka  el  volt  vetve.« 

Viktor  Emánuel  király  kiáltványa  »az  ország  népei- 
hez«  rövid  volt.  A  háború  okainak  rövid  magyarázatán  kivül 
tartalma  ennyire  szorítkozik : 

»Ausztria  megtámad  bennünket  egy  hatalmas  hadsereg- 
gel, melyet,  békeszeretetet  színlelve,  az  uralkodása  alá  vetett 
szerencsétlen  tartományokban*),  ellenünk  összegyűjtött. 


*)  Viktor  Emánuel  király  »szerencsétleiieknek  <  nevezi  e  tarto- 
mányokat, s  ugylátszik,  e  tartományok  lakosai  is  nagyon  szerencsét- 
leneknek érezték  magukat,  különben  nem  csináltak  volna  forradalma- 
kat, nem  voltak  volna  permanens  konspiráczionális  állapotban  az  osztrák 
uralom  ellen,  s  ez  nem  adott  volna  annyi  dolgot  a  hóhérnak,  nem  népe- 
sítette volna  meg  tömlöczeit  lombárd  s  velenczei  hazafiakkal ;  ezek  nem 
kerestek  volna  ezrenkint  idegen  földön  menedéket  a  hóhér  s  a  tömlöcz 
elöl,  s  a  birói  Ítélet  nélküli  birtokelkobzás  nem  duzzadt  volna  az  ország- 
lási  fináncziák  bö  forrásává. 

Szerencsétlen  balga  olaszok  !  Ök  nem  tudták,  mennyire  »szeren- 
csések«,  irigylésre  méltóan  szerencsések.  Ott  van  ennek  »hivatalos,« 
tehát  természetesen  »h  i  t  e  1  e  s  x  bizonyítványa  az  április  29-iki  körle- 
vélben, melylyel  Ausztria  külügyminisztere  (gróf  Buol)  az  osztrák  ügy- 

Itália  népei ! 

Ausztria  megtámadja  Piemontot,  mivel  Európa  taná- 
csaiban szót  emeltem  közös  hazánk  ügye  mellett,  s  mivel  a  ti 
fájdalmatok  kiáltása  iránt  nem  voltam  érzéketlen ! 

Ekként  megtörte  erőszakkal  az  egyezményeket,  melye- 
ket sohasem  tartott  tiszteletben.  E  szerint  a  nemzet  joga  tel- 
jes erőben  van,  s  én  ép  lelkiismerettel  beválthatom  a  foga- 
dást, melyet  nagylelkű  atyám  sírjánál  tettem.  Fegyvert  fogva, 
hogy  trónomat,  népeim  szabadságát  s  az  olasz  név  becsületét 
megvédelmezzem,  én  az  egész  nemzet  jogáért  harczolok. 

Más  nagyravágyásom  nincs,  mint  az,  hogy  az  olasz  füg- 
getlenség első  katonája  legyek. « 


vivőknek  a  küludvaroknál,  s  általuk  a  küludvaroknak  a  háborút  tud- 
tul adta. 

Elörebocsáttatott  ebben,  hogy  »Lombárdia  századokon  át  a  német 
birodalom  hübére  volt,  Velencze  pedig  Ausztriának  cserébe  adatott 
belga  tartományaiért,  (hogy  nem  a  velenczeiek  adták,  a  kiké  volt  Ve- 
lencze, s  hogy  ezek  magukért  »cserébe«  semmit  sem  kaptak,  az  termé- 
szetesen szót  sem  érdemel,)  tehát  Ausztria  joga  minden  tekin- 
tetben szilárd  és  kérdésbe-vonhatlan,  azután  ekként 
szól  a  körlevél : 

»De  Ausztria  kormánya  Lombárdiában  és  Velenczében  nem  csak 
jogszerű  (legitim)  kormány,  hanem  igazságos  és  jótékony  is.  Eme  gyö- 
nyörű, országok  virágzása  rohamosabban  emelkedett,  mint  annyi  évek 
forradalmának  szomorú  sorsa  után  reményleni  lehetett  volna.  Milánó  s 
más  hires  városok  oly  gazdagságot  tüntetnek  fel,  mely  méltó  történel- 
mükhöz, Velencze  a  mély  hanyatlásból  uj,  növekvő  jólétre  emelkedik. 
Az  igazságszolgáltatás  rendszeres ;  műipar  és  kereskedés  virágzanak. 
Tudomány  és  művészet  hévvel  miveltetnek.  A  közterhek  nem  súlyosab- 
bak, mint  a  monarchia  más  részeiben,  s  még  könnyebbek  volnának,  ha 
Szárdinia  pohtikájának  fatális  következménj'^ei  nem  tennék  szükségessé, 
hogy  az  állam  szaporítsa  véderejét,  s  e  végett  uj  jövedelmeket  hajtson 
be.  Lombárdia  és  Velencze  népének  nagy  többsége  elégedett,  s  az  elége- 
detlenek száma,  kik  az  1848-iki  leczkét  elfelejtették,  aránylag  csekély,  8 
Piemont  folytonos  bujtogatásai  nélkül  még  csekélyebb  volna. « 

Lám,  lám,  minő  gyönyörű  kép!  Azok  a  boldogtalanok  nem  is 
vették  észre,  mennyire  szerencsések.  —  A  szerencsétlenek !  I 

11 

—    KOSSUTH,   IRATAIM.   I. 

III.  Napóleon  császár  a  következő  kiáltványt  bocsátotta 
közre :        * 

A  császár  a  franczia  néphez! 
Francziák ! 

Ausztria  berontott  hadseregével  szövetségesünk:  a  saár- 
diniai  király  területére,  s  ez  által  nekünk  háborút  izent. 

Ezzel  megsérti  a  szerződéseket  és  az  igazságot,  —  és  a 
mi  határainkat  fenyegeti. 

Minden  nagyhatalom  tiltakozott  e  támadás  ellen. 

Piemont  elfogadván  a  feltételeket,  melyeknek  a  békét 
kell  vala  biztositaniok,  kérdés :  mi  oka  lehet  e  rögtöni  táma- 
dásnak? Oka  az,  hogy  Ausztria  a  dolgokat  azon  végletig 
juttatta,  miszerint  vagy  neki  kell  uralkodni  egészen  az  alpe- 
sekig,  vagy  Itáliának  szabaddá  kell  lenni  egé- 
szen az  adriai  tengerig,  mert  Olaszföldön  minden 
szöglet,  mely  független  marad,  veszély  Ausztria  hatalmára. 

Ekkorig  a  mérséklet  volt  szabályom,  most  első  köteles- 
ségem az  erély. 

Fegyverkezzék  Francziaország,  s  mondja  meg  határo- 
zottan Európának :  hódítani  nem  akarok,  de  gyöngeség  nélkül 
fenn  akarom  tartani  hagyományos  nemzeti  politikámat,  meg- 
tartom az  egyezményeket  azon  feltétel  alatt,  hogy  mások 
ellenem  meg  ne  sértsék ;  tiszteletben  tartom  a  semleges  ha- 
talmak jogait  és  területét,  de  hangosan  bevallom  rokonszen- 
vemet azon  nép  iránt,  melynek  történelme  a  mienkkel  össze- 
folyik, s  mely  idegen  elnyomás  alatt  nyög. 

Francziaország  megmutatta,  hogy  gyűlöli  az  anarchiát , 
tetszésében  volt  engem  hatalommal  ruházni  fel,  mely  elég 
erős  arra,  hogy  tehetetlenekké  tegye  a  rendetlenség  ápolóit 
(fauteurs)  s  ama  régi  pártok  javithatlan  embereit,  melyek 
szünet  nélkül  ellenségeinkkel  alkudoznak  (pactiser),  —  de 
azért  Francziaország  czivilizáló  szerepéről  nem  mondott  le. 
Francziaország  természetes  szövetségesei  mindig  azok  voltak, 
a  kik  az  emberiség  javát  (amelioration)  akarják,  s  ha  kardját 
kivonja,  ezt  nem  azért  teszi,  hogy  uralkodjék,  hanem  azért 
hogy  felszabadítson. 

E  háború  czélja  tehát  az,  hogy  Olaszország  önmagának 
visszaadassék,  s  nem  az,  hogy  urat  cseréljen ;  s  hogy  a  mi  hatá- 

rainknál  egy  barátságos  nemzet  legyen,  mely  függetlenségét 
nekünk  köszönendi. 

Mi  nem  a  végett  megyünk  Olaszországba,  hogy  rendet- 
lenséget szitogassunk,  vagy  hogy  a  szent  atya  hatalmát  meg- 
ingassuk, kit  mi  trónjára  visszahelyeztünk,  hanem  megyünk 
a  végett,  hogy  öt  azon  idegen  nyomás  alól  felmentsük,  mely 
az  egész  félszigetre  reánehezedik,  s  hogy  ott  a  jogszerű  érde- 
kek kielégítésével  a  rend  megállapításához  hozzájáruljunk. 

És  megyünk  ama  klasszikus  földre,  melyet  annyi  győ- 
zelem diszesit,  hogy  apáink  nyomait  felkeressük.  Isten  adja, 
hogy  méltók  legyünk  hozzájuk. 

Nemsokára  a  hadsereg  élére  állok.  Itt  hagyom  Franczia- 
országban  a  császárnét  és  fiamat.  A  császár  utolsó  fivérének 
tapasztalása  és  belátása  által  támogatva,  hivatásának  (mission) 
magaslatán  fogja  tudni  a  császárné  magát  mutatni. 

Én  őket  a  hadsereg  vitézségére  bizom,  mely  Franczia- 
országban  marad,  hogy  határaink  felett  őrködjék  s  a  házi  tűz- 
helyt megoltalmazza.  A  nemzetőrség  hazaszeretetére  s  az  egész 
népre  bizom  őket,  mely  azon  szeretettel  és  ragaszkodással 
fogja  őket  körülvenni,  melynek  naponként  annyi  bizonyítvá- 
nyait veszem. 

Tehát  bátorság  és  egyetértés !  Hazánk  újra  megmuta- 
tandja  a  világnak,  hogy  el  nem  fajzott.  A  gondviselés  meg 
fogja  áldani  törekvéseinket,  mert  az  ügy,  mely  igaz- 
ságra, emberiségre,  s  a  haza  és  a  függetlenség 
szeretetére  támaszkodik,  szent  az  Isten  előtt. 

Kelt  a  Tuilleriák  palotájában  1859.  május  3-án. 

Napóleon. 
*  * 

» 

Különös  változékonysága  mindennek,  a  mi  emberi!  Napó- 
leon számkivetésben  halt  meg.  Fia  a  zuluk  asszagája  alatt 
esett  el,  s  ma  már  még  a  Tuilleriák  palotája  is  csak  rom.  Sic 
transit  glória  mundi. 

A  franczia  népnek  hízelgett,  hogy  császárja  nejét  és  fiát 
a  népre  bizta.  Barátom :  K  i  s  s  Miklós  (nemeskéri)  ezredes 
mint  szemtanú  beszélte  nekem,  hogy  midőn  a  császár  a  harcz- 
térre  útnak  indult,  a  kocsiját  körülözönlő  munkásnép  ezt 
kiáltozta  felé :  »bonne  chance  !  allez  toujours !  n'  ayez  pas  peur ! 
c'  est  nous  qui  faisons  les  revolutions,  mais  aussi  c'  est  nous 

qui  les  empéchons !  allez  toujours !«  (Jó  szerencsét !  Menjen 
ön !  Menjen,  ne  féljen  ön !  Ha  mi  vagyunk  azok,  kik  a  forra- 
dalmakat csináljuk,  mi  vagyunk  azok  is,  a  kik  megakadályoz- 
zuk. Allez  toujours !) 

S  a  milyen  volt  a  nép,  olyan  volt  a  hadsereg.  Sokszor 
kellett  egy-egy  vasúti  állomásnál  vesztegelnem,  mig  egy-egy 
hosszú  vonat  katonákkal  zsúfolva  elhaladt.  S  a  látvány  mindig 
ugyanaz  volt.  Minden  kocsi  közepén  egy  dobos  állott,  s  ütemre 
verte  a  dobot  zenekiséretül  a  dallamhoz,  melyet  a  kocsiba 
zsúfolt  harczosok  énekeltek ;  és  mindig,  mindanyian  ugyan- 
azon egy  dalt  énekelték,  az  ismeretes  franczia  harczi  dalt : 

Mourir  pour  la  patrie 

de  ezt  az  alkalomhoz  idomították  igy : 

Mourir  pour  1'  Italie 
est  la  mórt  la  plus  belle 
la  plus  digjie  d'  envie. 

Sokan  részesültek  ez  »irigylésre  méltó  szép  halálban,* 
Magentánál,  Solferinonál,  és  lett  belőle Villafranca !  J 


MÁSODIK  FEJEZET. 

A  kontinensen  tartózkodó  emigráczió  érintkezései  a  franczia  és 

a  turini  kormánynyal  a  háború  előtt,  s  levelezése  Kossuthtal. 

Kossuth  meghivatása  Parisba. 

I. 
üíemeskéri  Kiss  Miklós  ezredes  —  Kossuthnak. 

A  franczia  kormány  bevezető  lépései  Kossuthnak  Parisba  való  meghívása  iránt. 

Paris,  1858.  márczius  21. 

tudatott  velem,  hogy  egy  párisi  nagy  palotában 

különös  örömet  szerzett  és  szerez  azon  körülmény,  miszerint  kor- 
mányzó ur  neve,  soha  egy  Mazzini-Ledru-Rollin-féle  összeesküvés- 
ben vagy  egyéb  firma  alatt  történt  attentátumban  elö  nem  fordult. 
Egyetlen  magyar  emigráns  sem  volt  belekeverve  a  kilencz  attentá- 
tumba.  Ezért,  s  egyéb  okok  folytán  is,  jó  indulattal  viseltetik  kor- 
mányzó ur  iránt  nemcsak  a  vezéregyéniségek  egy  része,  de  maga  a 
császár  is. 

Az  kérdeztetett  tőlem,  miért  nem  jö  kormányzó  ur  Franczia- 
országba  ? 

—  Sajátszerű  kérdés,  —  mondám ;  hisz  éppen  önök  tiltották 
meg  neki  az  idejövetelt,  söt  a  mi  több :  a  keresztülutazhatást  is ;  s 
talán  ép  ezen  tilalom  által  forrasztották  szorosabban  egybe  Kos- 
suthot és  az  európai  demokrácziát  meg  a  republikánizmust,  mert 
egész  addig  Kossuth  mindig  egy  bizonyos  mérséklettel  viselte  ma- 
gát a  köztársasági  eszmének  kimondásában. 

—  »C'est  facheux!«  de  az  akkor  volt.  Most  másként  áll- 
nak a  dolgok.  Legalább  tavaly  ilyenkor  bizonyos,  hogy  örömest 
áteresztették  volna  Kossuthot  Francziaországba.  Most  nem  tudni 
bizonyosan,  de  még  most  is  megtörténhetik,  hogy  átbocsátják. 

—  De  mit  keresne  ö  Francziaországban  ?  felelém  én.  Családja 
íjondonban  van  letelepedve.  0  szegény  ember.  Munkája  által  fedezi 

családja  szükségeit,  s  Angliában  szerezhet,  Francziaországban  azon- 
ban nem  igen. 

EíFéle  hosszantartott  párbeszédnek  a  vége  az  lett,  hogy  a 
franczia  uralkodó-világ  igen  óhajtaná,  ha  kormányzó  ur  egy  vagy 
más  formában,  röpiratban,  nyilatkozatban  ....  kimondaná,  hogy 
mint  mindig,  ugy  most  is  ellensége  Ausztriának  s  adandó  legelső 
alkalommal  kész  kardot  rántani  ellene ;  de  hogy  az  attentátumokat 
nem  pártolja,  s  azokkal,  kik  erre  konspirálnak,  semmi  közössége 
sincs,  s  nem  is  lesz ;  s  hogy  ezen  iratnak  olyféle  modorban  kellene 
szerkesztve  lenni,  mint  Jules  Favre  beszédje  Orsini  ügyében  volt. 
-  Én  nem  hiszem,  felelém,  hogy  bármikor  is,  de  különösen 
e  pillanatban  Kossuth  ilyesmit  tenne ;  de  tegyük  fel  egy  pillanatra, 
hogy  hajlandó  lenne  megtenni ;  mi  haszon  háramlanék  e  tettből  a 
magyar  ügyre?  Értem  az  1848-^49-iki  magyar  ügyet.  Mert  igen 
természetes,  hogy  bármi  politikai  lépést  is  Kossuth  csak  ezen 
ügyért,  és  senki  szép  szeméért  vagy  kecske-szakáláért  soha  tenni 
nem  fog. 

—  A  haszon  Magyarországra  ebből  sokkal  nagyobb  lehet, 
mint  ön  (én)  képzeli. 

—  Ily  válasznak  nincs  teste.  Ezt  minálunk  ugy  hívják :  »nesze 
semmi,  fogd  meg  jól, «  viszonzám  ón. 

—  Nohát,  még  egy  lépéssel  tovább  megyek,  szólt  az  illető. 
Tudja  meg  ön,  hogy  Ausztriával  ugy  állunk,  miként  a  háború  több, 
mint  valószinü.  Merném  mondani,  hogy  bizonyos .... 

—  Önnek  ostora  kettőt  csattant  egyszerre,  felelém,  mert  ha 
csakugyan  ugy  állnak  Ausztriával,  mint  ön  mondja,  hát  meglehet, 
hogy  éppen  az  eféle  irat  által,  vagy  Kossuthnak  Francziaországba 
jöhetése  végett  teendő  lépések  által,  vagy  ide  eresztvén  őt,  későbbi 
kiutasítása  által,  vagy  plane  elfogatása,  deportácziója  vagy  kiadása 
által  akarják  önök  az  emiitett  háborút  kikerülni.  Avagy  az  is  meg- 
lehet, hogy  politikájuk  stratégiájával  egy  oly  pozicziot,  mint  Kos- 
suth, jó  idején  s  jó  olcsón  elfoglalni,  s  maguknak  biztosítani  akarnak. 
Nem  rósz  taktika.  De  v  o  y  o  n  s,  a  félbizalom  rosszabb  a  bizalmat- 
lanságnál ;  beszéljen  ön  világosabban. 

—  Azt  nem  tehetem,  feleié,  de  ha  lesz  alkalma  önnek  Kos- 
suthra ily  irányban  hatni,  tegye  meg,  s  higyje  el,  nagy  hasznot  fog 
tenni  hazájának.  De  legyen  óvatos,  »cartoutle  monde  n'e s t 
pas  initié  dans  ceci.«  Adieu . . . 

E  találkozás  csak  ezelőtt  néhány  órával  történt.  Nem  véletlen 
volt,  mert  levél  által  kérettem  fel  a  megjelenésre. 

En  persze  semmit  sem  igérék,  még  csak  azt  sem,  hogy  tudatni 
fogom  kormányzó  úrral  a  fentebbieket.  Azonban  még  is  kötelessé- 
gemnek tartom  azt  tenni,  s  a  társalgást  szórói-szóra  leirván,  biztos 
utón  megküldöm 

CAláirva  Kiss  Miklós. 

Az  események  lánczában  sokat  magyaráz  a  szemek  egy- 
másutánjának ideje.  Az  e  levélben  közlött  beszélgetés  1858. 
márczius  21-kén  történt,  tehát  több  mint  három  hónappal  a 
plombiéresi  találkozás  előtt,  mely  az  osztrák  elleni  háborús 
szándéknak  pozitivitási  alakot  adott :  —  de  történt  tiz  nappal 
a  halálra  itélt  Orsini  levelének  kelte  után,  melynek  Napóleon 
császár  által  kivánt  közlése  alkalmával  Cavour  figyelmeztette 
a  császárt,  hogy  azon  levél  közlése  egyenes  támadás  Ausztria 
ellen,  nemcsak  Piemont,  hanem  Napóleon  császár  részéről  is ; 
—  mely  figyelmeztetésre  a  császár  azt  felelte,  hogy  csak  kö- 
zöljék. (Lásd  fentebb  az  I-ső  fejezetet.) 

Ez  adatok  összevetése  is  bizonyságot  teszen  a  felöl,  hogy 
mennyire  téves  volt  az  emigráczió  némely  kitűnő  tagjainak 
azon  hiedelme,  hogy  a  hatalmak  nem  hajlandók  Kossuthtal 
egyenes  érintkezésbe  lépni.  Valahányszor  a  háborús  hajlamok 
kerekedtek  felül  az  akaratban,  nyomban  ők  tettek  avance-okat 
a  közeledésre,  —  s  ezt  csak  olyankor  s  addig  függesztették 
fel,  a  mikor  s  a  meddig  az  európai  diplomáczia  sürgés-forgása 
a  háborús  hajlamokat  megingatta. 


11. 
Irányi  Dániel  —  Kossuthnak. 

Első  kísérletek  a  magyar  emigrácziót  belevonni  az  akczióba. 

Paris,  1858.  decz.  7. 

Egy  lengyel  fö-ember,  —  sejdíti  kicsoda  (Mieroslawszky  tá- 
bornok) —  megkerestetett  egy  föfö-születésü  franczia  ur  részéről, 
adnánk  ennek,  t.  i.  az  utóbbinak,  egy  magyart,  ki  Olaszországba 
menne  át,  a  mi  ezredeink  erejét  és  hangulatát  megtudandó,  mert, 
úgymond,  a  háború  Ausztria  ellen  kikerülhetlen.  A  terv  pedig  az, 
hogy  Piemont  átengedje  Francziaországnak  Savoié-t  meg  Nizzát,  s 
ezért  cserében  kapja  a  milánói  tartományt  a  Mincióig.  A  magyar 
ezredekből  magyar  legio  alakíttatnék  valamely  magyar  tábornok 
alatt,  ki,  mint  vélik,  Klapka  lehetne.  A  milánói  rész  elvétele  után, 
ha  az  osztrák   ennek    átengedésébe  beleegyezik,    béke    köttetnék. 

Ausztria  feldarabolásáról  s  jelesül  Magyarország  felszabadításáról 
semmi  szó,  de  csupán  tőlünk  függ  a  harcznak  más  fordulatot  adni. 
Ez  előterjesztésre  mindenekelőtt  megjegyeztem,  hogy  tudnék 
s  akarnék  bár  a  mondott  czélra  embert  ajánlani,  azt  magamtól  nem 
tenném,  hanem  önnek  megirnám,  mit  a  közbenjáró  helyeselt  is ;  de 
hozzátettem,  miszerint  több  mint  valószínű,  hogy  ön  nem  fog  még 
csak  emberrel  sem  szolgálni  ily  czélra.  Megmondottam,  hogy  m  i 
nem  akarunk  eszközei  lenni  senkinek,  hanem  magunk  felhasználni 
uz  eseményeket  hazánk  érdekében.  Nem  akarunk  eszközei  lenni  sem 
a  franczia  császár,  sem  a  szárdiniai  király  kisszerű  nagyravágyásá- 
nak; sőt  még  Olaszországnak  sem  rendelnők  alá  Magyarország 
ügyét ;  jelen  esetben  pedig  még  csak  az  sem  forog  fenn,  hanem 
pusztán  a  fentebbi  két  fejedelem  családi  érdeke.  Olaszország  azon 
tervnél  csak  vészit,  mert  egy  darabot  átenged  területéből  idegen 
hatalmasságnak.  Még  hagyján,  ha  ezen  engedmény  fejében  legalább 
egészen  megszabadulna  az  osztráktól,  de  ugy  a  mint  tervezik,  a 
velenczei  tartomány  továbbra  is  osztrák  hatóság  alatt  maradna.  Ezt 
olasz  hazafi  nem  helyeselheti. 

—  De  hát,  veté  ellen  a  közbenjáró,  ha  önök  nem  járulnak 
ezen  terv  kiviteléhez,  a  magyar  ezredek  csak  nem  fognak  az  osztrák 
alatt  harczolni  Piemont  ellen  ? 

—  Azt  nem,  felelem^  de  remélem,  hogy  az  olasz  hazafiak 
más  zászlót  fognak  kitűzni,  a  mely  körül  seregelhetnek  a  magyar 
ezredek. 

• —  Hát  Magyarország  nem  fog-e  egyúttal  fegyvert  ragadni  ? 

—  Ha  fog,  saját  kezére  teendi,  nem  pedig  hogy  más  javára 
kaparja  ki  a  tűzből  a  gesztenyét. 

Búcsúzáskor  újra  kért,  irjak  önnek  s  kérjem,  hogy  mielőbb 
n3álatkozzék,  válaszát  pedig  ö  vele  közöljem. 

Igaz^  még  azt  is  emliti,  hogy  az  a  franczia  föur  újra  meg 
újra  sürgette,  hogy  ön  Parisba  jöjjön,  vele  értekezendő. 

Erre  meg  azt  viszonoztam,  hogy  azt  nem  teheti,  de  nem  is 
lenne  méltó,  miután  hazánk  irányában  semmi  ígéretet  nem  akarnak 

tenni,  annál  kevésbé  kötelezni  magokat 

Irányi  Dániel. 


III. 

Irányi  Dániel  —  Kossuthlioz. 

A  franczia  kormány  ajánlata  az  emigrácziónalc. 

Paris,  1858.  decz.  15. 

Uj  ajánlatot  hozott  ugyanazon  személy.  Ha  a  háború  el  lesz 
határozva,  anyagi  segélyt  kapnánk  fegyverben  és  pénzben  a  végett, 

hogy  Magyarországban  felkelés  rendeztessék.  Csak  egy  feltételhez 
lenne  kötve,  t.  i.  hogy  ön  egyelőre  az  olasz  köztársasági  főnökkel 
(Mazzini)  ne  közölje  ezen  tervet  s  általában  elválaszsza  Magyaror- 
szág ügyét  az  olasz  köztársaságitól.  Máskép  keze  egészen  szabad 
lenne,  de  viszont  szabad  maradna  a  francziák  keze  is  ugy,  hogy 
Magyarország  semmit  egyebet  nem  igényelhetne,  hanem  intézked- 
nék a  mint  legjobbnak  látná,  győzne  vagy  buknék,  azzal  itt  h  i  v  a- 
t  a  1  o  s  a  n  nem  törődnének.  Enyiböl  áll  az  üzenet. 

Hosszas  lenne  egész  társalgásunkat  leirnom.  Legyen  elég 
megjegyeznem,  mikép  először  is  azt  vetettem  ellen,  hogy  semmi 
sem  biztosit  arról,  mikép  ezen  ajánlat  a  császár  tudtával  történik ; 
hogy  mi  szövetségeseinket  hiába  elhagyni  nem  leszünk  hajlandók, 
hanem  ha  a  köztársasági  párt  nem  ragadhatná  meg  siker  reményé- 
vel az  inicziativát  Olaszországban,  s  a  háború  Ausztria  ellen  mégis 
kiütne,  akkor  nyiltan  megmoijdhatnók  barátainknak,  hagyjanak 
élnünk  az  alkalommal,  mely  kínálkozik. 


Megvallom,  a  lengyel  közbenjárása  nekem  nem  tetszik,  nem- 
csak mivel  Magyarország  ügyét  eszközül  tekinti,  hanem  azért  is, 
mert    nehéz    megkülönböztetni,    hogy  mi  jö    saját  fejéből,  és  mi 

üzenet  

Irányi  Dániel. 

ly. 

Irányi  Dániel  —  ICossuthlioz. 

TanácsJcozás  Teleld  Lászlónál.  —  A  franczia  propozicziók   latolgatása.  — 
Megbízás  Kossuthtól. 

Paris,  1858.  deczemb.  29. 

Múlt  szombaton  Teleki  Lászlót  látogatám  meg;  Klapka 
Györgygyei  találkoztam.  Azalatt,  hogy  beszélgettünk,  egy  lengyel 

(nem  M )  jött  s  hivta  K  ....  át  ama  franczia  nagy  úrhoz, 

kiről  szó  volt. 

Másnap  újra  összejöttünk.  Klapka  előadta  látogatása  ered- 
ményét. 

—  A  háború  az  osztrák  ellen  ha  nem  bizonyos  is  még,  de  való- 
színű. Akarunk  vájjon  részt  venni  abban  ? 

—  Szívesen,  feleié  K  .  .  .  .,  ha  nem  puszta  diverziónak  fog 
tekintetni  a  magyar  felkelés,  hanem  önálló  fellépésnek  és  ha  anya- 
gilag is  segítenek. 

—  Ha  háború  lesz,  ugy  az  komoly  fog  lenni,  az  osztrák  meg- 
törésével kell  végződnie,  és  önök  számolhatnak  anyagi  segélyre. 

Klapka  feleletét  helyeseltük,  s  abban  egj'eztünk  meg,  hogy  a 
körülmények  bővebb  fejlődéséig  várakozni  kell ;  addig,   a  nélkül, 

hogy  részletes  adatokba  bocscátkoznánk,  csupán  általában  igyekezni 
kell  Magyarország  erejéről  jó  hiedelmet  gerjeszteni  az  urakban, 
hogy  mulhatlanná  tegyük  közremunkálásunkat.  K.  Gy.  azt  is  kér- 
dezte tőlünk,  ha  nem  kellene-e  már  igénybe  venni  némi  pénzsege- 
delmet, például  500,000  frankot,  a  mennyit,  — talán  kétszer  annyit 
is,  hihetőleg  adnának.  En  ezen  pontot  mellőztetni  javasoltam,  mint 
időelőtti  dolgot  tüntetvén  elő  és  mely  némi  lekötelezést  vonna  maga 
után,  más  részről  mert  önnek  kezeiben  óhajtom  öszpontositva  látni 
a  cselekvés  eszközeit.  Erre  K.  felhagyott  az  inditványnyal. 

Tanácskozás  közben  tapasztaltam,  hogy  mindnyájan  osztják 
azon  nézeteket,  miket  ön  hozzám  intézett  becses  soraiban  fejtege- 
tett. (Szükségtelen  megmondanom,  hogy  távolról  sem  emlitém, 
mintha  önnel  e  tárgyban  közlekedtem  volna,  és  mi  az  ön  vélemé- 
nye.) így  ők  nemcsak  pénz-  és  fegyverbeli  segedelmet  tartanak  a 
felkelésre  szükségesnek,  de  azt  is,  hogy  katonai  erő,  ha  csak  né- 
hány ezernyi  is,  nyomuljon  magyar  földre.  Én  részemről  nem  tar- 
tom valószinünek,  hogy  vére  s-n  ad  rágósokat  küldjenek  ve- 
lünk. Még  ha  igazán  szándéka  volna  is  Napóleonnak  az  osztrákot 
tönkre  juttatni,  nem  igen  fogja  közvetlenül  tenni  akarni,  nehogy 
koalicziót  idézzen  elő  maga  ellen.  (Anglia,  a  német  szövetség  és 
Ausztria.)  Az  olasz  tartományok  elvételét  merhetik  koaliczió  veszé- 
lye nélkül,  de  Ausztria  feldarabolását  czélba venni,  nem  igen.  Egészen 
más,  ha  ezen  feloszlás  a  birodalmi  népektől  ered.  Ezt  hiába  ellenez- 
nék, akár  az  angol,  akár  a  porosz,  (ámbár  ez  utóbbi  talán  nem  is 
bánná,)  ha  a  franczia  és  orosz  megengednék,  mert  ezek  nem  tűrnék 
az  idegen  beavatkozást.  Hogy  pedig  az  orosz  beavatkozás  ellen  biz- 
tosak lehetünk,  azt  a  franczia  főúr  is  állitotta  Klapka  előtt.  De  a 
mire  itt  hajlandók  lesznek,  véleményem  szerint  abból  fog  állani, 
hogy  kéz  alatt  fognak  segiteni  pénzzel  és  fegyverrel,  és  módot  nyuj- 
tandanak  azt  alkalmas  pontra  vagy  pontokra  szállitani ;  talán  azt  is 
megteszik,  hogy  az  átjött  magyar  katonákból  állítandó  légiót  p  i  e- 
m  0  n  t  i  hajókon  szállitatják  magyar  földre. 

Hazánk  felszabadítására  csak  kétféle  alkalom  lehet :  egyik, 
általános  forradalom,  mint  volt  48-ban  ;  másik  Ausztria  elleni  ko- 
moly háború.  Ha  forradalomra  várunk,  meg  kell  fontolnunk,  hogy 
az  ország  le  van  fegyverezve,  aztán  hogy  az  orosz  újra  interveniál- 
hat, mert  nem  bizonyos,  hogy  a  franczia  kormány  jobb  helyzetben 
lenne,  mint  volt  1848.  és  49-ben.  Könnyelműen  nem,  szabad  ugyan  a 
nemzetet  felkölteni,  de  a  jelenben  kínálkozni  látszó  alkalom  megra- 
gadását nem  lehet  könnyelműségnek  keresztelnünk.  Nekem,  mióta 
száműzetésben  élek,  mindig  az  volt  hitem,  hogy  az  osztrák  birodalmi 
népek  egyesülten,  magok  lerázhatják  a  jármot,  feltéve,  hogy  idegen 
beavatkozás  nem  akadályoztatja.  Ha  az  olasz  felkél  és  Piemont 
bele  sodortatik ;  ha  a  magyar  kitűzi  a  függetlenségi  lobogót,  a  ma- 
gyar és  olasz  ezredek  a  néphez  csatlakozandnak,  és   az   osztráknak 

vége  lesz.  Csak  fegyver  kell,  meg  pénz.  Azt  mondani,  hogy  a  győ- 
zelem bizonyos,  nem  merem,  de  ezt  soha  sem  fogjuk  mondhatni 
előre  eg}'^  felkelésről  sem.  Elég,  hogy  ha  a  valószinüség  meg  lesz, 
elég  arra,  hogy  a  felelősséget  magunkra  vehessük  a  jelen  és  utó- 
nemzedék előtt ;  mert  ne  feledjük,  hogy  az  alkalommal  nem  élés  is 
felelősséggel  jár  ám.  A  mostaninál,  ki  tudja,  mikor  lesz  kedve- 
zőbb, nemcsak  pénzt  és  fegyvert  kapunk,  nemcsak  idegen  beavat- 
kozás ellen  biztosittatunk,  de  a  honunkbeli  idegen  ajkú  nemzetisé- 
gektől sem  kell  tartanunk,  mert  sem  franczia,  sem  orosz  sympathiára 
nem  számolhatnának,  sőt  ellenkezőleg. 

Ön  fogja  raegitélni,   ki  által  kivan  itt  érintkezni. 

—  Ha  azt  óhajtaná,  hogy  én  járjak  el  a  dologban,  ugy  szükséges 
lenne  egy  pár  sornyi  megbízást  küldeni,  mert  ha  nem  ön  nevében 
beszélek,  ugy  mire  sem  mehetnék  amaz  urnái. 

Irányi  Dániel. 

V. 

Kossuth  —  Irányi  Dánielnek. 

Méy  nem  lát  komoly  alapot  az  ahczióra.  —  Tisztásni  kell  a  helyzetet,  ugy  a 
hatalommal  szemben,  mint  a  megindítandó  mozgalom  mérve  és  vezetése  ii'ánt. 

London,  1859.  jan.  6. 

Múlt  dec.  29-iki  levelét  vettem.  Mielőtt  válaszolnék, 
szükségesnek  láttam,  némi  tájékozás  után  nézni,  mert  az  állás 
kényes,  a  legóvatosabb  gondosságot  kivánja.  Ha  csak  magán 
kompromisszió  körül  forogna  a  tévedés  veszélye,  alkalmasint 
nem  tétováznám  egész  személyes  jövendőmet  bármi  koczka- 
vetósre  bizni,  következnék  bár  belőle  személyes  kompromisz- 
szió,  mert  én  csak  azzal  gondolok,  hogy  lelkiismeretemmel 
tisztában  legyek;  ambicziót  sgm  életemre  nézve  nem  isme- 
rek, sem  a  história  babérjára  nem  spekulálok ;  himóv,  kitünés 
becscsel  nem  bir  szememben,  csak  a  kötelesség  bir.  Hanem 
ez  ügyben  a  hazáról  van  szó.  —  Sorsosztályrészemül  jutott 
fő-eszköznek  lenni  abban,  hogy  hazánk  egy  oly  közel  múlttal 
birjon,  mely  jövendőjének  biztos  alapot  szerzett.  Ez  alapot 
eljátszani  bün  volna.  Nekünk  bukásunk  is  egy  oly  históriai 
fejlemény,  mely  nemzetünk  életre  valóságának  kitüntetésével 
hazánkat  a  jövendő  Európa  nélkülözhetlen,  mellőzhetlen  al- 
katrészei közé  avatta.  Ezen  szerzeményét  valamely  nevetséges 
kudarcz  által  nem  szabad  elpazarolni.  Én,  a  mennyiben  raj- 

tam  áll,  gonddal  leszek,  hogy  a  mi  eddig  egy  nemzet  ügyé- 
nek van  a  történelemben  feljegyezve,  az  egy  nevetséges  ku- 
darcz  által  apró  párt-ügyecskévé  ne  sülyedjen ;  mert  ezzel  a 
haza  jövendője  gyilkoltatnék  meg.  Ha  mi  mozdulunk,  oly  ala- 
pot kell  szereznünk,  mely  biztosit,  hogy  a  nemzet  mozdul 
velünk.  Különben  a  lengyelek  sorsára  juttatjuk  a  hazát.  A 
»legiócskák«  condottieri- szerepe  minket  nem  illet. 
Ügyünk  magasabban  áll,  ha  magunk  le  nem  sülyesztjük.  Ne- 
künk öntudatos  czélnak  kell  lennünk,  nem  eszköznek  mások 
cselszövényes  czéljaira. 

Ezeket  emlitem,  mert  indokolni  akarom  azon  nézetemet, 
hogy  még  mindig  nem  látom  a  dolgot  oly  alapon,  melyen  in- 
dulnunk lehetne.  Hogy  minden  csapás,  a  mi  Ausztriát  éri, 
akár  kitol  jöjjön,  nyereség,  az  való,  s  ezért  a  mennyire  tőlünk 
függ,  rajta  kell  lennünk,  hogy  megtörténjék,  de  a  krimi  há- 
ború mutatja,  hogy  nem  mindig  akarnak  csapást,  midőn  azt 
szinlelik.  Az  oroszt  vesztő  félnek  mondják,  pedig  nyert ;  kon- 
szolidáltatott  állása,  jnert  diplomácziai  biztosítást  szerzett, 
hogy  ha  Európa  legnagyobb  hatalmai  üzennek  is  neki  hábo- 
rút, nem  merik  azt  komolylyá  tenni,  nem  merik  gyenge  olda- 
lát bántani,  nem  merik  a  lengyelt  felkelteni.  Ez  az  orosznak 
oly  eredmény,  melyért  Szebásztopol  igen  csekély  ár.  Ez  az, 
a  mi  némi  alapot  nyújt  lord  John  Russell  azon  mondásának, 
hogy  a  lengyel  ügy  holt  ügy.  Csak  egy  európai  forradalom 
fogja  talán  megczáfolhatni.  Gondatlan,  tulkapzsi  tolakodás- 
sal mi  hazánk  ügyét  még  halálosabban  kompromittálhatnék, 
mert  fel  nem  karoltatni  baj  ;  de  felkaroltatni  és  eldobatni, 
nemzeti  halál.  Nekem  biztosíték  kell  az  eldobás  ellen,  hogy 
komoly  szóba  álljak  a  dolog  felett.  Különben  feladatomnak 
nem  azt  fogom  tartani,  hogy  egy  tehetetlen  legiócskánk  para- 
dirozzon  a  »sas«  főhadiszállásán,  sem  azt,  hogy  a  Luiza-uton 
egy  katonai  sétát  tegyünk  Károlyvárosig,  s  aztán  a  megkö- 
tött béke  hirére  egy  »Plankenbewegun g«-gal  menekül- 
jün  (ha  tudunk)  Boszniába,  hanem  azt,  hogy  a  megkezdett 
háború  terrénumát,  a  játszó  felektől  függetlenül,  s  korlátoló 
béklyóiktól  menten,  ugy  igyekezzem  kitágítani,  miszerint  ha 
nem  sikerül,  hazánk  ügye  ne  legyen  kompromittálva ;  ha  pe- 
dig sikerül,  stratégiai  alapot  biztosítsak,  magyar  »nemzeties« 
és  nem  pártias  küzdelemre. 

E  tekintetek  még  határozottabb  alakot  öltenek,  ha  meg- 
gondolom, kitől  s  mi  alakban  jö  a  kezdeményezési  tapogató- 
zás ?  Ki  az  a  franczia  nagy  ur  ?  Azon  egyéniség,  ki  hajdani 
»hegypárti«  reminiscencziáinál  fogva,  a  hatalmas  rokon 
által  arra  szokott  használtatni,  hogy  oly  kis  érintkezés  tartas- 
sék  fenn  az  emigrácziókkal,  míAy  ezeket  várakozások  álmai- 
ban ringatva,  az  emigráczió  azon  részéveli  szolidaritástól 
visszatartsa,  melytől  a  hatalom  fél ;  —  de  ezen  érintkezés  is 
mindig  oly  alakban  maradjon,  hogy  a  hatalom  minden  szoli- 
daritáson kivül  álljon,  s  a  mikor  tetszik,  azt  mondhassa,  »nem 
tudok  róla  semmit. « 

Ha  a  hatalom  valóban  akarna  valamit,  meglehet  mások- 
nál is  tapogatóznék,  de  arról  biztos  lehet,  barátom,  hogy  v  e- 
lem  nem  mulasztaná  el,  bizalmat  ébreszthető  alakban  szó- 
lani s  minthogy,  ha  az  olasz  háború  csakugyan  meg  talál 
lenni,  ezzel,  (az  orosz  barátság  szükségénél  fogva)  a  lengyel 
ügyet  nem  lehet  összekötni,  nem  igen  avatna  lengyel  emig- 
ránsokat diplomácziai  titkaiba. 

Átmegyek  levelének  más  részére,  mely  arra  vonatkozik, 
hogy  mi  lábon  állok  Klapka  tábornokkal?  Feleletem:  sem  jól, 
sem  rosszul.  Nem  lakunk  egy  helyütt,  ritkán  érintkezünk. 

Hanem  négy  dolgot  tudok. ') 


De  igy  vagy  amúgy  alkalmasint  a  tevékenység  lehet- 
sége  felé  közelgünk,  azért  hazafiúi  kötelességnek  tartom  ugy 
fontoskodás  mint  álszemérmi  negélyeskedés  nélkül  tisztára 
állítani  a  helyzeteket. 

Én  ambicziót  nem  ismerek.  Legyen  a  haza  megmentve, 
nekem  nemcsak  mindegy :  akár  én,  akár  más  mentse  meg,  de 
ha   választásom  volna,  ha  láthatnám,  hogy  más  akárki  tud 


')  A  mi  itt  következik,  az  Kossuth  és  a  magyar  emigráczió  egy 
része  közti  személyes  viszonyra,  tehát  az  emigráczió  »h  á  z  i  d  o  1- 
g  a  i  r  a»  vonatkozik.  Nincs  ugyan  összefüggés  nélkül  az  alkudozás  első 
phasisaival,  de  minthogy  a  kezdetben  némelyek  véleménye  szerint 
fenforogni  gondolt  nehézségek  azon  perczben,  melyben  a  dolgok  ha- 
tározottan komoly  szint  öltének,  magoktól  elenyésztek,  Kossuth  jobb- 
nak vélte  levele  itt  következett  részét  most  nyilvánosságra  nem 
bocsátani,  Helfy. 

annyit  tenni  a  haza  javára,  mint  én,  a  mellett,  hogy  ^  győzelem 
napjára  oly  biztos  a  kivívandó  szabadságnak  konszolidácziója 
az  ö  kezében,  mind  ambiczió  ellen  (legyen  bár  nemes),  mind 
pártsurlódás  s  elvtusa  ellen,  mint  az  én  kezemben  —  azt 
mondom,  jobb  szeretem,  más  tegye,  mint  én.  Istenemre  mon- 
dom, nem  bir  előttem  semmi  vonzalommal  a  roppant  felelős- 
ség s  a  tömérdek  gond.  Dicsőség  szememben  haszontalan  töm- 
jén füst.  Szagától  is  undorodom.  Vonzalmaim,  véralkatom,  jel- 
lemem, a  harmaté ;  szeretnék,  mint  az,  áldást  hinteni  észre- 
vétlenül. Ezt  vegye  ön  ténynek,  mely  soha  és  semmi  körül- 
mények között  változni  nem  fog. 

Igen;  de  ki  mentheti  meg  a  nemzetet?  —  Mi?  —  E,om- 
emigráczió  ?  Nevetség !  Csak  a  nemzet  maga.  A  nép  tö- 
megeinek áldozatkész  csatlakozása.  —  No,  emlékezzék  ön, 
miként  a  nagy  Napóleon  hazánk  határán  állva  diadalmas  se- 
regével, szabadságra  hivta  fel  a  nemzetet  s  egy  ember  sem 
mozdult,  egy  sem ;  miért  ?  Mert  nem  volt  bizalma  a  felszóli- 
tóhoz.  Fogja  ön  mondani,  ma  másképen  vannak  a  dolgok. 
Igaz,  sok  másképen  van,  de  egy  most  is  akként  van,  mint 
volt :  a  nemzet  (a  nemzetet  mondom)  csak  annak  felhí- 
vására mozdul  meg,  a  kiben  bizik ;  másnak  nem. 

Bizalomra  sok  ember  lehet  érdemes,  de  ez  nem  elég; 
birni  kell  azt.  Érdem,  alkalommal  megszerezheti,  de  mig  meg 
nem  szerezte,  nem  birja,  s  mert  nem  birja,  a  nép  nem  mozdul 
szavára. 

No  már,  én  bizony  nem  hiszem  magamat  valami  nagy 
embernek,  de  legyen  érdemelve,  legyen  érdemtelenül,  tény : 
hogy  a  körülmények  a  nép  tömegeinek  bizalmát  csekély  sze- 
mélyemben öszpontositották.  Nem  mondom,  hogy  minden 
osztály  ragaszkodik  hozzám ;  van,  a  mely  félrehúz,  van,  a  mely 
inkább  fél,  mint  bizik,  sőt  olyan  is  van,  a  mely  gyűlöl,  de  az 
tény,  hogy  csak  én  vagyok  azon  helyzetben,  miszerint  a  józan 
észnek  magát  ajánló  alapon  prezentálván  magamat  (puszta 
kézzel  én  sem),  oly  tömegeket  költhetek  követésre,  hogy  min- 
den félreszivó  párt  elhallgat.  »Volentes  ducit;  nolen- 
tes  trahit.« 

Ezen  helyzet  a  körülmények  által  van  adva.  Vezérré 
az  ember  nem  maga  teszi  magát  a  közvéleményben,  hanem 
tétetik. 

Legyen  az  akárki,  a  ki  a  magyar  néphez  igy  szól:  »itt 
vagyok,  vezetlek,  kövess,«  a  nép  azt  fogja  mondani:  »kérem 
szépen,  liát  miért  nincs  Kossuth  Lajos  aláirva  a  rendelet- 
nek ?«  s  megcsóválja  fejét,  és  azt  mondja:  »hej  bátya,  hajó 
volna  ez  a  dolog,  itt  volna  Kossuth  Lajos. « 

Többet  mondok :  kezdjen  akárki  vezérkedést,  ha  én  nem 
mozdulok,  az  angol  nép  sem  mozdul  elejét  venni  a  titkos 
diplomáczia  szabadságellenes  cselekvésének,  mert  nem  lesz 
bizalommal  a  dolog  iránt.  És  lenne  belőle  ismét  interven- 
czió  (ezúttal  alkalmasint  porosz,  később  talán  más  is,  bármi 
»rossz  vér«  látszassék  is  most  uralkodni ;  jól  mondja  a  mai 
»Times<!::  a  háború  olyan,  mint  a  tánczvigalom ;  tudja  az 
ember,  kivel  kezdi  meg  a  tánczot,  de  nem  tudja,  kivel  fogja 
végezni)  és  ha  az  intervenczió  sem  használna,  lenne  diplomá- 
cziai  közbenjárás,  s  vele  a  magyar  függetlenség  jövendőjét 
századokra  megölő  fatális  »transakczió«.  —  De  ha  én  vezetem 
a  mozgalmat,  az  angol  nép,  mely  előtt  a  magyar  ügyet  hét  év 
óta,  meetingről-meetingre  személyesitem,  annyira  megszokta 
azt  személyemmel  azonosítani,  hogy  felszólalásomra  a  nép 
szava  ugy  dördül  végig  Land's  Endtől  John  o  groa- 
t  i  g ,  miszerint  nincs  az  az  angol  miniszter,  a  ki  nem  sietne 
minden  intervencziónak  elejét  venni,  a  ki  merné,  merhetné 
diplomácziájával  a  harcz  eredményét  ajkainktól  elorozni,  a  ki 
késni  merne  kormányunk  elismerésével,  mihelyt  kormány  le- 
szünk. Eddig  s  ennyire  a  közvéleménynyel  itt  rendén  vagyok, 
mert  ismerem  rugóit  s  bizalmas  lábon  állok  azokkal,  a  kik 
hatalmas  tömegek  élén  állanak.  A  magán  rokonszenv  (nem 
megvetendő)  aktiv  segélyéről  nem  is  szólok. 

Érdemelten,  vagy  nem  érdemelten,  mindegy ;  ez  tény, 
s  tény  marad,  mig  vagy  physice,  vagy  erkölcsileg  meg  nem 
halok. 

Ha  más  akárki  vél  vezérkedhetni,  pártocskákra  találhat 
talán  (ha  talál),  de  a  magyar  nem  olasz  ;  nálunk  párt  a  zöld- 
asztalnál felléphet  a  nemzet  nélkül,  a  nemzet  ellen  is,  de  a 
csatatérre  nem  megyén,  a  nemzet  nélkül,  a  nemzet  pedig  nem 
fog  menni. 

S  aztán  én  ellenemben,  ha  a  nemzet  követ,  versengések 
nyiltan  nem  léphetnek  fel  (Görgeyk  ellen  tudom  megóvni  a 
hazát ;  keserű  leczkebért  fizettünk,  de  tanultunk),  de  ha  más 

veti  fel  magát  választatlan  vezérnek,  lesz  harmadik,  negyedik, 
ki  azt  mondja:  í>ej,  nekem  is  van  annyi  jogom«  s  lesz  párttusa; 

az  ambicziók  versenyfutása  nem  fog  birót  választani,  lianem 
vetélkedni  fog,  s  a  szegény  haza  nagy  ügye  belesülyed  a  sze- 
mélyes vetélkedés  poklába. 

Egy  pár  száz  deserteurböl  legiócskát  alakithat 
adandó  alkalommal  akárki,  de  azt  hinni,  hogy  »h  a  d  s  e  r  e  g« 
fog  akárkinek  is  felhívására  zászlót  változtatni,  a  nélkül,  hogy 
a  nemzetet  látná  háta  mögötte,  ezt  hinni  nem  tévedés,  de  bün. 

Ezen  körülményekből,  melyeket  nem  kerestem,  nem  va- 
dásztam, de  melyeket  látni  kötelességem,  helyzetem  tisztán 
mutatkozik. 

»Per  impérium  divisu m«  háborút  vezérleni  nem 
lehet.  Ha  valaki  azt  hiszi,  engem  mellőzhet,  —  ám  tessék. 
Mit  fogok  én  tenni  ?  A  körülményektől  függ.  Ha  látom  (mint 
a  krimi  háború  alatt  láttam),  hogy  az  ügyre  veszély  nem  há- 
rul, meglehet,  nézem  s  hagyom,  de  ha  látom,  hogy  a  haza  be- 
cses múltját  s  vele  jövendő  reményeit  veszélyeztetheti,  haza- 
fiúi kötelességemtől  fogok  tanácsot  kérni. 

Ha  pedig  valaki  azt  gondolná,  hogy  én  nevemet  segédül 
adom,  —  csalatkoznék.  A  multak  kérlelhetlen  szigora  megta- 
nított, hogy  hol  az  én  nevem  előfordul,  a  felelősség  leg- 
nagyobb súlya  enyém,  és  a  kié  a  felelősség,  azénak  kell  lenni 
a  vezetés  inicziati vajának  is.  Nem  szándékom  zászlónak  lenni 
más  kezében  bizonytalan  czélokra,  sem  báránynak,  mely  el- 
vigye mások  bűneit  vagy  hibáit. 

Én  K.  tábornok  urnák  tehetségeit  nagyra  becsülöm.  Öt 
illető  helyütt  a  nagy  munka  fontos  tényezőjének  tartom,  de 
nem  hiszem,  hogy  most  még  a  nemzet  öt  főnökének  elfo- 
gadná. A  tettek  mezején  oda  emelheti  őt  a  hűség  s  nagyra- 
vágyás nélküli  népiesség,  de  most  még  nincs  ott. 

Ha  a  körülmények  engem  szólítanának  tevékenységre, 
én  mind  mulaszthatlan  kötelességemnek  tartanám,  mind  ön- 
tulbecsülés  nélkül  képesnek  érzem  magamat,  a  sereg  élén 
magam  személyemben  állani,  —  s  ha  K  .  .  .  .  tábornok  urnák 
tetszenék  —  a  hadorganizmusi  szabályszerűség  rendje  s  mód- 
jával, mellettem  a  tábor  vezérkari  főnökség  állása,  erre  neki, 
némi  (remélem  kölcsönösen  kielégítő)  magyarázatok  után,  szi- 

vesén  kezemet  nyújtanám.  —  0  katona,  ismeri  mi  sokat  mon- 
dok e  szóval.  Az  ország  polgári  kormányzatát  vinném  a  füg- 
getlenségi nyilatkozat  alapján,  mig  a  haza  azon  karba  tétet- 
nék, hogy  rendelkezhetik,  —  akkor  lelépnék  —  és  szilvafám 
árnyékában  keresném  életviharaim  jutalmát  az  eke  szarvá- 
nál ;  —  helyet  engedve  más  erőknek,  a  nemzet  bizalmának 
gyümölcseit  aratni. 

Mind  ez  nem  szó,  hanem  elv,  mely  elvem  volt  a  múlt- 
ban, az  jelenben,  s  az  marad  koporsóm  zártáig. 

Reményiem,  egyet  fog  ön  velem  érteni,  hogy  e  nyilat- 
kozattal a  becsületességnek  s  hazafiságnak  tartoztam.  Ko- 
moly megfontolás  után  találjon  az  (óhajtom)  oly  méltánylatra, 
mint  a  minő  őszinte  s  tiszta  czélból  eredett. 

S  mi  a  szillogizmus  zárlata  ?  Ez : 

Még  most  ugyan  a  tárgy,  mely  körül  levelezésünk  forog, 
nincs  oly  fokon,  hogy  realitás  volna,  de  készen  kell  lenni  az 
eshetőségekre.  Azért  kötelességem  kinyilatkoztatni,  hogy  ha 
az  »avance-ok«  csakugyan  folytattatnának  s  komoly  alakot 
öltenének,  én  a  mint  becsületérzelmem  alatti  dolognak  tarta- 
nám, más  háta  mögött  takácskodni,  ugy  a  haza  érdekével 
nem  tudnám  megegyeztetni,  hogy  az  imperiálisztikus  kétku- 
lacsosság  serleghordója  legyek.  Ha  mással  egyezkednek,  tes- 
sék, én  nem  lennék  itthon  számukra.  A  haza  ügyének  apró 
intrigácskák  horgára-függesztéséhez  nem  járulok  soha,  hanem 
megyek  a  magam  utján. 

Óhajtanám,  hogy  mindenki  számot  vessen  a  körülmé- 
nyekkel s  közszempontból  vizsgálja  meg  azokat ;  s  ha  valaki 
ugy  találja,  hogy  (ujabb  avance-ok  esetére)  a  hazafi  köteles- 
ségét teljesiti,  ha  maga  nevében  folytatja  az  érintkezést,  tes- 
sék ;  lássa  mit  cselekszik ;  ha  ellenkező  meggyőződésre  jönne, 
érezni  fogja,  miként  tudatnia  kell  a  felhivóval,  hogy  leg- 
kisebb Ígéret  vagy  feltételszabás  előtt,  a  dolgot  velem  kö- 
zölni kötelességének  tartja,  s  hogy  az  érintkezésnek  velem 
kell  folytattatni. 

A  mi  a  kivánt  megbizó  levelet  illeti,  nem  látom  még 
ugyan  oda  érettnek  a  dolgot,  hogy  reá  épen  szükség  legyen, 
azonban  annyit,  a  mennyinek  talán  most  hasznát  veheti,  bizal- 
mam jeléül  ide  rekesztek,  de  kérem,  legyen  szives  annak  hasz- 
nálatában magát  a  következőkhöz  tartani. 


KOSSUTH,    IRATAIM.   I. 

1.  A  világért  sem  kell  az  ajálkozóval  sejtetni,  hogy  so- 
rainkban szertevonás  lehet.  Ennek  tudatása  morális  csödhir- 
detés  volna.  Ha  ön,  jelen  nyilatkozatom  után  megmarad  azon 
véleményben,  hogy  a  cselekvés  eszközeinek  kezemben  ösz- 
pontositása  kívánatos,  diszkrét  tapintatának  feladatához  tar- 
tozik oda  működni,  hogy  ezt  illető  helyen  maga  megértesse 
az,  a  kivel  érintkeznek. 

2.  Különös  fontosságot  helyezek  arra,  hogy  ön  nevem- 
ben semmi  oly  lépést  ne  tegyen,  mely  részünkről  ajánlkozás 
s  békétlen  kopogtatás  szinét  viselné.  Ha  maga  a  sátán  nyújt 
is  kezet,  elfogadhatjuk  óvatos  vigyázattal,  de  kérnünk  azt 
nem  lehet.  A  kéz  visszahuzása,  vagy  megtagadása  erkölcsi 
halál  volna. 

3.  Kérném  tehát,  hogy  ezúttal  ennyire  szorítkozzék:  ke- 
ressen módot  azon  franczia  főúrral  szólani  s  mondjon  ennyit 
neki:  »Mieroslawszky  tábornok  állítólag  ön  megbízásából 
»közlött  velem,  mint  kiről  tudja,  hogy  Kossuth  bizalmát  bi- 
»rom,  ennyit  s  ennyit ;  közlöttem  megbízómmal,  s  azon  válaszát 
» vettem,  hogy  ugy,  a  mint  állítva  volt  a  dolog,  sem  oly  hiva- 
»talosságnak  színével  nem  bir,  sem  nincs  ugy  definiálva  a  fel- 
»szólitás,  s  ugy  indokolva  ellenajánlattal,  hogy  értekezés  tár- 
»gyát  tehesse.  Kötelességem  megtudni  kiván-e  ön  s  mit?  e 
»válaszra  felelni ;  ha  nem ,  kötelességem  lesz  megbízómmal 
» tudatni,  hogy  a  dologban  semmi  sincs ;  ha  igen,  jelentést 
» fogok  tenni,  s  magamat  továbbra  utasíttatni. « 

Ha  beszélgetésbe  bocsátkoznék  azon  ur,  jó  volna  vele 
éreztetni,  hogy  ha  a  szándok  komoly,az  idö  becse  javasolj  a,  hogy 
e  szándok  komolyságának  biztositéka  adassék,  nem  indefinált 
általános  Ígéretekkel,  hanem  precziz  propoziczió  alakjában. 

Szives  barátsággal  Kossuth. 

Irányi  január  14-kén  tudósított,  hogy  e  megbíza- 
tásban el  fog  járni;  egyszersmind  értesített,  hogy  Klapka 
tábornok  Londonba  megyén  velem  értekezni. 

Ez  értekezésről  az  itt  következő  feljegyzést  talá- 
lom irataim  közt: 


99 


VI. 

Értekezés  Klapkával. 
Klapka  tábornok  jan.  17-éii  hozzám  jött  Mednyánszky 
alezredes  kíséretében.  Nem  talált  egyedül.  Pulszky  és  Ibász 
voltak  nálam.  Azonban  minden  tartózkodás  nélkül  a  titkok 
kitárásába  bocsátkozott.  Elmondá,  hogy  a  háború  bizonyos ; 
hogy  mind  Parisban  Napóleon  herczeggel,  mind  Turinban 
Cavour  miniszterrel  értekezései  voltak,  s  hogy  Viktor  Emá- 
nuel királynál  is  két  órai  hosszú  kihallgatáson  volt.  Hogy  a 
király  határozottan  kimondá,  miként  ö  a  háborúra  el  van 
tökélve  »coute  que  coute,«  ö  tudja  hogy  trónusával  ját- 
szik, hogy  családja  jövendőjét  koczkáztatja  »mais  advi- 
enne  que  pourra,  je  m'y  lance«  behunyt  szemmel. 
1-ször:  Mert  tartozom  az  Olaszhon-szerte  felköltött  remények- 
nek, melyeknek  logikájától  visszalépni  nincs  többé  hatalmam- 
ban. 2-szor:  Tartozom  megbőszülni  atyám  emlékét.  3-szor: 
Tartozom  azon  gyűlöletnek,  melyben  neveltettem  ....  Monda 
továbbá  a  tábornok,  hogy  a  háború  czélja  nemcsak  Lombár- 
dia (Cavour  emphatice  kijelenté,  miként  ezért  egy  lépést  sem 
mozdulna),  hanem  az  osztráknak  olasz  földről  teljes  kiűzése, 
és  egy  észak-olaszországi  birodalom  alapítása,  s  hogy  Közép- 
és  Dél-Olaszországra  nézve  most  semmi  változtatás  nem  szán- 
dékoltatik ;  hogy  a  franczia  császárnak  szövetséges  részvéte 
(még  pedig  nagyban,  150 — 200  ezer  emberrel)  el  van  hatá- 
rozva, s  hogy  ennek  ára  Savóya  és  Nizza.  Hogy  a  király  a 
háborút  ápril  elején  akarná,  de  hogy  a  császár  még  nincs 
készen,  s  kivánja,  hogy  legalább  május  végéig  várjanak ; 
hogy  Magyarország  részvétének  szükségéről  mindnyájan  meg 
vannak  győződve;  s  azért  kapunk  pénzt,  fegyvert,  hajókat 
a  kiszállásra,  sőt  egy  franczia  hadosztályt  is  (18 — 20  ezer 
emberből  állót)  kíséretül;  —  nem  hogy  velünk  az 
országbahatoljon,  hanem  a  kikötőben  megállva  hátun- 
kat biztosítsa. 

—  É  n :  Ki  Ígérte  azt  a  pénzt,  fegjrvert,  stb.  .  .  ?  a  szar- 
díniái király  ? 

—  K Oh  nem !  Neki  nincs,  nem  adhat.  Napóleon 

herczeg  tette  ez  Ígéreteket. 

—  Én:  Hivatalosan  ?  a  császár  nevében  ? 

—  K Azt  nem;  hanem  Ígérte,  hogy  Turinból  visz- 

szajöve,  kieszközli,  hogy  a  császárral  szólhassak. 

Ezek  után  igy  folytatá :  felszólítottak  tehá^  ,  hogy  egy 
memóriáiéban  adjam  elö,  mik  a  mi  kivánataink?  —  En  ezt 
megígértem ;  és  mivel  önnek  (nekem)  a  magyar  néprei  befo- 
lyását ismerik,  önnek  beleegyezését  kívánják ;  én  tehát  azért 
jöttem,  1-ször  hogy  önnel  ezeket  közöljem,  mert  az  iránt  min- 
denki tisztában  van,  hogy  ön  nélkül  az  országban  semmit 
sem  lehet  tenni,  2-or  hogy  megkérjem,  miként  egy  hozzám 
intézendő  barátságos  levélben  fejezze  ki,  minő  feltételeket 
tart  szükségeseknek,  Magyarországnak  a  háborubani  rész- 
vétére. 

Én  erre  csak  annyit  feleltem ,  hogy  bár  jelenlevő  bará- 
taink titoktartása  felől  biztos  vagyok,  nekem  elvem  ily  dolgokat 
négy  szem  közt  tárgyalni,  azért  kérem,  jöjjön  másnap  hozzám. 

Mondott  sok  egyebet,  miből  említést  három  érdemel :  1. 
hogy  Konstantin  herczeg  s  a  Nizzában  tartózkodó  fő-oroszok 
voltak  az  elsők,  kik  egyhangúlag  odabeszéltek  Turinban 
»si  vous  voulez  la  guerre,  íl  faut  vous  adres- 
ser  auxHongrois*,  2.  hogy  Magyarországnak  királyt 
kellene  elfogadnia,  3.  hogy  az  orosz  nem  ajánlkozott  egye- 
nest részt  venni  a  háborúban,  hanem  indirekt  az  által  ígér- 
kezett segíteni,  hogy  fegyverzett  semlegességi  állást  veend  a 
határon,  mely  Ausztriát  seregei  egy  részének  ott  tartására 
kényszeritendi. 

(En:  ez  annyit  tesz,  kényszeritendi  seregei  egy  részét 
Magyarország  határán  tartani,  miszerint  legyen  mivel  el- 
nyomni első  csirájában  egy  magyar  felkelést.  K :  Ezt 

nem  akarja  az  orosz.  En:  Meglehet,  de  ez  volna  az  eredménye 
az  i  1  y  indirekt  segítségnek.) 

Másnap  eljött  K  .  .  .  .  tábornok,  s  én  neki  következőleg 
nyilatkoztam. 

Tegnap  csodálkoztam,  hogy  tábornok  ur  helyesnek  látta 
a  szardíniái  király,  Cavour  gróf  s  Napóleon  herczeggeli  beszél- 
getéseit mások  jelenlétében  tartózkodás  nélkül  feltárni,  mint 
már  azt  tudtomra  Parisban  is  többek  előtt  tette ;  —  s  nem 
kevésbé  azon  modoron,  melyen  előadása  szerint  a  szardíniái 
király,  tábornok  ur  előtt  nyilatkozott. 

A  mi  az  elsőt  illeti :  hatalmakkal  van  dolgunk,  kik  nem 
akarhatják,  hogy  diplomácziai  titkaik  többek  birtokában 
legyenek,  mint  szükséges.  Ily  dolgok  nem  társas  beszélgetés 
tárgyai.  Kérem  tehát,  tábornok  urat,  hogy  a  mit  a  haza  érde- 
kében olyannal:  lát,  hogy  velem  közlendő,  azt  másokkal  ne 
közölje. 

A  mi  a  szárdiniai  király  beszédjét  illeti,  megvallom, 
reám  inkább  lehangoló,  mint  biztató  hatást  tesz.  Történtek 
azon  oldalról  tapogatózások  irányomban  is,  s  azoknak  modo- 
rából hajlandó  valék  oly  tapintatot  tenni  fel  felőle,  mely 
magával  tisztában  van  ugy  czóljaira,  mint  eszközeire  nézve. 
A  mit  önnek  mondott,  ellenkezőt  bizonyit.  Az  egy  lovagias 
harczfi  beszédje,  ki  csak  azt  tudja,  hogy  nagyban  szándékozik 
játszani.  Mai  világban  nagy  kérdések  nem  játékkal  oldatnak 
meg.  Ezen  talán  még  lehet  segiteni.  Iparkodni  fogok. 

A  mi  a  dolog  érdemét  illeti,  az,  a  mit  a  király.  Napóleon 
herczeg  s  a  miniszter  mondottak  önnek,  sokban  lényegesen 
eltér  attól,  a  mit  azon  urak  másoknak  mondottak,  s  azok  közt 
olyanoknak  is,  kik  által  nálam  kivántak  tapogatózni.  Melyik 
verzió  a  való  ?  Csak  tények  fogják  felderíthetni.  Hanem  egy 
bizonyos:  akár  mit  mondjanak  ők,  az  legjobb  esetben  is  csak 
óhajtás,  de  nem  oly  alap,  meljni-e  hazánk  ügyét  fektetni 
szabad  vagy  tanácsos  volna.  A  császár  szándoka  az  egye- 
dül határozó.  A  mit  erről  mások  mondanak,  az  állhat  is,  nem 
is,  az  nem  biztosíték;  ő  pedig  egy  maga  tudja,  mire  vágyik, 
de  azt  még  alkalmasint  maga  sem  tudja,  vágyainak  valósítását 
meddig  merheti  munkába  venni.  Ebben  lehetnek  több  foko- 
zatok. Annyit  bizonyosan  nem  akarhat,  a  mennyi  egy  európai 
koalicziót  provokálhatna  ellene.  A  többi  nagyhatalmaknak, 
ha  aktiv  szövetségét  meg  nem  nyerheti,  legalább  semlegessé- 
gét kell  óhajtania.  Ezen  semlegesség,  meglehet,  feltételekhez 
lesz  kötve  s  nem  lehetetlen,  hogy  a  feltétel  a  z  lesz,  hogy  az 
osztrák  hatalom  az  olasz  tartományokat  kivéve,  intakt 
hagyassék.  A  többi  hatalmak  álláspontja  tehát  még  egyezke- 
désektől függvén,  akármit  óhajtsanak  is  a  király,  a  herczeg,  a 
miniszter,  az  még  koránt  sem  bizonyos,  vájjon  a  császár  mint 
határozó  hatalom,  Magyarországnak  tevékenységbe  tételét 
számításaiba  bele  illőnek  fogja-e  találni,  tul  talán  egy  kis 
legiócskának  idegen  földön  alakításán,  amúgy  lengyel  iegió 

formára  a  keleti  háború  alatt;  miliez,  ha  csak  ennyire 
szorittatnék  a  dolog,  én  nem  csak  kezet  nem  nyújtanék,  de 
meg  is  fognám  akadályozni.  Meg  kell  azt  is  jegyeznem :  ha 
megfontolom  az  orosz  politika  konzisztens  természetét,  nem 
hihetem,  hogy  ha  az  orosz  a  franczia  felsőbbségnek  Dél- 
Európában  kiterjesztésébe  beleegyezik,  azt  kárpótlás  kilátása 
nélkül  tegye.  Az  ö  kárpótlása  csak  keleten  lehet.  Ha  ehhez 
hozzá  teszem  azon  rendkívüli  erélyt,  melyet  a  franczia  kor- 
mány tengerészi  erejének  kifejtésére  (épen  nem  virágzó  pénz- 
ügyei daczára)  is  tön,  s  mit  egy  osztrák  háború  terve  nem 
okadatol,  azon  meggyőződésre  jövök,  hogy  a  tervben  lévő 
olasz  háború  alkalmasint  csak  egy  előjáték  arra,  hogy  az  oszt- 
rák Olaszországon  kivüli  birtokainak  megtartása  béréül  oly 
kötésre  kényszeríttessék,  mely  az  angolt  keleten  izolálva 
hagyja  a  hajdani  tilsiti  eszme  jövendő  valósítása  esetére. 
Háborút  nem  mindig  azért  kezdenek,  hogy  a  ki  ellen  kezdik, 
azt  tönkre  tegyék,  hanem  hogy  a  háború  osztenzibilis  czél- 
jától  egészen  idegen  czélokba  beleegyezni  kényszerítsék. 
Példa  a  múlt  orosz  háború,  melynek  rezultátuma  koránt  sincs 
a  párisi  békekötésbe  irva,  (a  Bonaparte  dinasztia  elismerése). 
A  Napoleon-ház  s  a  franczia  nemzet  előtt  a  lengyel  nemzet 
különös  igényekkel  bir ;  minő  biztatásokat  nem  adtak  nekik 
a  háború  kezdetén !  S  a  vége  ?  Egy  haszontalan  legiócska !  — 
Én  vigyázni  fogok,  hogy  hazánk  Lengyelország  sorsára  ne 
jusson.  Mi  bukásunkban  is  a  magyar  nemzet  fiatal  életrevaló- 
ságát oly  vonásokkal  irtuk  be  a  történelem  könyvébe,  melyek 
hazánk  jövendőjének  alapot  szerzettek.  Ezt  nem  szabad  elpa- 
zarolnunk. Mert  ha  még  egyszer  megbuknék  a  magyar,  mivel- 
hogy cserben  hagyatik  vala,  elmúlna  egy  század,  mig  harmad- 
ízben felkelne.  Én  nem  mulasztom  el  felhasználni  az  ajál- 
kozó  alkalmat,  sőt  teremteni  is  iparkodom,  ha  ugyan  ember 
ezt  teheti.  De  arra  is  vigyázni  fogok,  hogy  ha  előbbre 
nem  vitethetik,  legalább  hátra  ne  lökessék  a  hon  ügye. 
A  nemzet  legjobb  vérét  hasztalanul,  diverzió-képen,  mások 
javára  elpazaroltatni  nem  fogom  engedni. 

Most  a  részletekre. 

1.  Emlékirat  beadására  van  tábornok  ur  felszólítva.  Saj- 
nálom, hogy  megigórte.  Eszembe  juttatja,  mit  egy  török 
minisztertől  hallottam :  »ha  nem  tudjuk,  miként  tartsunk  egy 

vagy  más  dolgot  függőben,  emlékiratot  kérünk.  Ez  jó  mód, 
egy  pár  hónapot  nyerni.«  —  Tudják,  mire  képes  a  magyar. 
Látta  a  világ.  Ha  el  vannak  határozva  vele  szövetkezni,  nem 
kérnek  emlékiratokat,  hanem  alkusznak  a  feltételek  iránt. 

2.  Figyelmeztették  tábornok  urat,  hogy  szeretnék,  ha  én 
is  egy  önhöz  intézett  barátságos  levélben,  nézeteimet  kifejez- 
ném. Határozott  válaszom  az,  hogy  én  ezt  tenni  nem  fogom. 
Egy  ily  levelet  irni  annyit  tenne,  mint  magamat  a  Tuilleriák 
kabinetjének  markába  adni  a  nélkül,  hogy  ok  magukat  mar- 
komba adnák.  Azt  nem  teszem.  Ok  alkalmasint  tudják,  hogy 
nálam  nélkül  a  magyar  néppel  semmire  sem  mennek,  s  azt 
hiszem,  azt  is  tudják,  hogy  én  nem  vagyok  idegen  észszerű 
egyezkedésekre  lépni,  de  csak  oly  alapon,  mely  biztosítson, 
hogy  hazánk  ne  csak  eszközül  használtassék  oly  czélokra, 
melyekből  semmi  haszna.  Én  biztosíték  nélkül  szóba  sem  állok. 
Meglehet,  minden  biztosíték  mellett  is  mi  leszünk  a  meg- 
csaló ttak,  mert  a  hatalom  az  övék  (meddig?  az  más  kérdés). 
De  én  tartozom  hazámnak,  a  reám  nehezedő  felelőségnek,  tar- 
tozom a  történelemnek,  s  önmagam  becsületének,  megkívánni, 
hogy  mielőtt  én  bár  csak  erkölcsi  kötelezettségekbe  is  bocsát- 
kozzam, kezemben  biztosíték  legyen,  mely  vagy  megcsalatás 
ellen  garantirozzon,  vagy  ha  mégis  megcsalatnánk,  kimutat- 
nom engedje,  hogy  nem  alapos  ok  nélkül  nyújtottam  kezet  a 
koczka  elvetéséhez.  Óvatosságom  legalább  azon  gondolattal 
enyhíti  aggodalmaimat,  hogy  legrosszabb  esetben  meg  fogom 
tudni  akadályozni,  hogy  hazánk  jövendője  kompromittáltas- 
sék,  akár  maga  magát  túlbecsülő  fontoskodás,  akár  apró  nagy- 
ravágyások, akár  a  nemzetek  legszentebb  érzelmeivel  játszani 
nem  átalló  politikai  immorálitás  által. 

Egyébiránt  a  körülmények  eléggé  bonyolodottak  arra, 
hogy  valószínűnek  látszassék,  miként  egy  vagy  más  utón  cse- 
lekvésre lehetünk  hivatva ;  azért  szükséges,  hogy  a  köztem  és 
tábornok  ur  közötti  viszony  tisztába  hozassék.  Nyilt  leszek, 
mint  férfiúnak  illik,  hazafinak  kötelesség.  Mai  beszélgetésünk 
eredményétől  függend :  együtt,  egymás  mellett,  vagy  egymás 
ellen  fogunk-e  állani  a  jövendőben. 

Hazánk  bukásához  több  körülmény  vágott  össze,  me- 
lyek közt  mindnyájunknak,  rajtam  kezdve,  a  nagy  feladathoz 
kószületlensége  nem  az  utolsó.  A  nép  fia,  a  honvéd,  helyt 

állott  liösiesen;  de  azontúl  borzasztó  híjával  valánk  a  készült- 
ségnek. Azonban  hibák  s  balesetek  mellett,  végre  is  hazánk 
bukása  az  elhagyatottság  érzetén  kivül  egy  fö-kutföre  vezet- 
hető vissza :  a  katonai  hatalomnak  a  polgári  hatalom  irányá- 
bani  riválitására,  ama  szoldateszkai  negédre  és  nagyravá- 
gyásra, mely  a  szellem  egységét  felbontva  a  kormány  tekin- 
télyét aláásta,  hatását  paralizálta,  s  árulással  végződött. 

E  keserves  tapasztaláson  okulva,  határozott  meggyőző- 
désem, hogy  forradalomban,  mely  háborúval  van  összekötve, 
a  katonai  s  polgári  föhatalomnak  egy  kézben  kell  lenni.  Csak 
i  g  y  lehet  sikerre  számítani ;  mert  csak  i  g  y  lehet  a  riváli- 
tás  eltávoztatva ;  csak  i  g  y  lehet  egység,  s  a  gépezet  minden 
kerekeinek  összevágása;  csak  igy  lehetséges,  hogy  a  had- 
sereg s  nemzet  nem  elkülönözött  mennyiségek  legyenek ;  az 
első  a  másodikat  szoldateszkai  negéddel  lenéző,  a  második  az 
első  irányában  ingerlett  s  gyanakodó;  csak  igy  lehet  az 
egész  nemzet  egy  nagy  tartalék-hadsereg,  a  hadsereg  pedig 
polgár. 

Ez  fő-tekintet,  mert  ettől  függ  a  siker,  minden  egyéb 
ennek  alárendelt. 

En  ezen  egységnek  szükségét  ösztönszerűleg  éreztem  a 
múltban  is.  Emlékezik  tábornok  ur,  hogy  midőn  1849,  tavasz 
kezdetén  Tiszafüredről  offenzivára  mentünk  át,  s  Vetter  altá- 
bornagy fővezér  megbetegedett,  magam  akartam  a  fővezérle- 
tet átvenni,  önt  a  táborvezérkari  főnökség  magas  tisztével 
felruházni,  s  kérdem  a  többi  tábornokok  jelenlétében  öntől, 
gondolja-e,  hogy  a  csatatéren,  hol  tanácskozásra  nincs  idő, 
adhatják  elő  magokat  oly  katonai  routinet  (mondom:  r  o  u- 
t  i  n  e-t)  feltételező  rögtönös  rendelkezések  szükségei,  melyek 
lehetetlenné  teszik,  hogy  avatatlanságom  mellett,  magam  vihes- 
sem  a  fővezérletet  ?  Ön  volt  az,  ki  azt  monda,  hogy  igenis, 
lehetnek  ily  esetek,  tehát  hogy  nem  tanácsos  azt  tennem. 
Sajnálom,  hogy  ön  nézetének  engedtem.  Most,  midőn  sok 
tanulás  s  fürkészet  után  a  hadtudomány  minden  ágaiban  ma- 
gamat avatottnak  tudom,  tökéletesen  meg  vagyok  győződve, 
hogy  ha  akkor  ön  nézetének  nem  engedek,  a  haza  nem 
veszett  volna  el. 

Konszolidált  kormány  mellett,  melynek  formái  már  gyö- 
keret vertek,  s  gépezete  az  államot,  minden  irányban  történe- 

tileg  áthatotta,  a  hadvezér  szerepének  nem  kell,  s  tán  nem  is 
tanácsos,  a  kormányzó  szerepével  ugyanazonosittatni ;  ott  a 
hadvezért  tökéletesen  féken  lehet  tartani,  hogy  nagyravá- 
gyása a  hont  ne  veszélyeztesse.  Forradalomban  nem  igy  van. 
Mondja  meg  nekem  ön,  ha  én  Görgeyt  a  világosi  átadás  előtt, 
akármely  perczben  is  haditörvényszék  elébe  állíttattam  volna, 
volt  volna-e  a  katonai  s  a  polgári  hatalom  közötti  vetél- 
kedés mellett,  oly  haditörvényszék  lehetséges,  mely  reá  a 
bűnöst  kimondja?  Bizonyosan  nem;  s  igy  a  sejtett,  de  be  nem 
bizonyíthatott  árulást  csak  ugy  akadályoztathattam  volna 
meg,  ha  a  katonai  front  előtt,  saját  kezemmel  lövöm  le.  Ám  de 
ez  jel  volt  volna  a  hadseregbeli  lázadásra;  egymást  öltük  volna, 
s  a  testvérgyilkos  katonai  lázadás  bizonyos  halálba  sodorta 
volna  a  nemzetet.  Ezen  bizonyos  veszély  érzete  sugallta  haza- 
fiságomnak azon  módot,  hogy  kielégítést  nyújtsak  Grörgey 
nagyravágyásának,  miszerint  igy  az  árulót  hazafivá  változ- 
tassam. —  0  áruló  maradt ;  s  mivé  lett  szegény  hazánk ! 

Ezen  irtózatos  tapasztalás  mellett  a  bűnök  legnagyobb 
bűne  volna,  a  hazát  még  egyszer  ily  veszélyeknek  kitenni. 
Azon  kapocs  mellett,  mely  a  hadsereget  vezéréhez  köti,  merő 
oktalanság  abban  bizakodni,  hogy  hiszen  ha  veszélyessé  válik 
a  hadvezér,  le  lehet  tenni,  vagy  agyon  lehet  lőni.  Megten- 
ném kétségtelenül,  de  megmentetnék-e  általa  a  haza?  Az 
más  kérdés. 

Egy  kézben  kell  tehát  lenni  a  vezérletnek  s  a  kor- 
mányzatnak. 

Én  nem  ismerek  nagyravágyást.  A  mely  perczben  a 
hazának  szüksége  nem  leszen  reám,  én  nemcsak  nem  ragasz- 
kodandom  a  hatalomhoz,  de  nincs  a  világnak  azon  hatalma, 
mely  engem  a  csendes  magányba  való  visszavonulástól  visz- 
szatartóztatni  képes  legyen.  Én  nem  vágytam  a  helyzetre, 
melyben  vagyok.  De  a  helyzet  megvan.  Kötelességem  annak 
felelősségét  el  nem  utasítani.  A  nép  bizalma  körültem  ösz- 
pontosul.  Más  szavára  nem  íog  a  nemzet  felkelni.  Ha  én  szó- 
lítom fel,  felelős  vagyok  isten,  a  világ  s  a  nemzet  előtt  azért, 
a  mi  következni  fog.  Ha  én  vagyok  felelős,  kell  hogy  én 
legyek  a  vezér. 

Határozott  nyilatkozatom  tehát,  hogy  én  a  hadsereg 
vezényletét  kezemből  semmi  feltétel  alatt  ki  nem  adom.  Hogy 

az  én  kezemben  a  honszabadság  biztos,  azt  tudom ;  —  az 
volna-e  máséban,  nem  tudhatom. 

Mondhatná  ön,  hogy  nem  birok  kellő  katonai  tapaszta- 
lással. Kérdem  önt,  harczunk  legdicsöbb  szakában  voltak 
nekünk  úgynevezett  tapasztalt  hadvezéreink?  Bemet  kivéve, 
ki  nagy  tapasztaltsága  mellett  hibát  hiba  után  követett  el, 
sereget  prédált  el  sereg  után,  s  a  vezért  a  bátor  katonában 
elfelejtette,  a  stratégiát  a  tüzérnek  feláldozta,  —  ki  volt  rajta  s 
Dembinszkyn  kivül  [a  ki  mindig  hátrált,  de  bizony  nem 
mindig  okszerüleg  hátrált,  példa:  Temesvár]*)  ki  volt  eze- 
ken kivül  hadvezéreink  közt,  ki  valaha  csatát  intézett  har- 
czunk előtt  ?  Maga  tábornok  ur,  azelőtt  midőn  sereget  adtam 
kezébe,  hány  csatát,  nem  mondom  intézett,  de  csak  látott  is  ? 

Én  tiz  év  óta,  minden  üres  perczemet  a  hadtudomány- 
nak szenteltem.  Ismerem  a  hadtörténet  által  gyakorlati  alap- 
elvekre redukált  magas  taktikát  és  stratégiát ;  tanulmányoz- 
tam a  legnevezetesebb,  legtanulságosabb  hadjáratokat ;  ottho- 
nos vagyok  a  katonai  szervezet  s  adminisztráczió  minden 
ágazataiban;  múlt  harczunk  nekem  is  nagy  iskola  volt ;  szá- 
mot vetve  lelkiismeretemmel,  nem  csak  hiszem,  de  tudom, 
hogy  képes  vagyok  a  hadvezéri  feladatnak  megfelelni. 

Tehát  a  hadsereget  kezemből  ki  nem  adni,  változhatlan 
elhatározásom.  Vagy  i g y  lépek  fel,  vagy  nem. 


*)  Szegeden  elnökletein  alatt  tartott  haditanácsban  (jelen  voltak 
Dembinszky,  Mészáros,  Perczel,  Guyon)  el  volt  határozva,  hogy  Dem- 
binszky, ha  magát  Szegednél  a  Tisza  bal  partján  nem  tarthatná,  egyenes 
vonalban  Arad  vára  alá  vonuljon  vissza.  Török  Gábor  kormánybiztos  ren- 
deletet kapott  gondoskodni,  hogy  ezen  a  visszavonulási  vonalon  a  had 
sereg  az  élelmezést  készen  találja.  Gondoskodott  is  erélyesen  :  Arad  volt 
egyesülési  pontul  kitűzve  Görgey  hadserege  számára  is.  Ott  a  vár 
ágyúinak  oltalma  alatt  Dembinszky  Görgey  seregének  megérkeztét  biz- 
ton bevárhatá  ;  s  mi  egyesitett  erőnkkel  magunkat  a  Maros  által  elvá- 
lasztott orosz  és  osztrák  seregek  egyikére  reá  vethetők,  mielőtt  egye- 
sülhetnének, mit  a  minket  fedező  aradi  vár  miatt  csak  kerülettel  tehet- 
nek vala.  —  Dembinszky  a  helyett,  hogy  Aradhoz  vonult  volna  vissza, 
mely  a  mi  várunk  volt,  Temesvár  felé  vonult,  mely  az  ellenség  kezében 
volt,  s  vonult  oly  vonalon,  melyen  a  sereg  ellátására  nem  számithatott. 
A  nélltülözés  demoralizál.  A  temesvári  csata  elveszett.  Ennek  hirére 
Görgey  azt  mondta  :  a  kormánynak  most  nincs  mire  támaszkodnia  — 
most  én  parancsolok  —  s  megcsinálta Világost. 

Én  tábornok  ur  tehetségét  méltánylom  s  becsülöm.  Ha 
akarja  mellettem  a  táborvezérkari  főnökség  dicső  s  roppant 
fontosságú  állását  elfogadni,  azt  én  őszinte  bizalommal  meg- 
ajálom.  —  Mondanom  sem  kell,  hogy  helyzetünkben,  mint- 
hogy kívülről  kell  bemennünk  s  a  főhadiszállásról  szervez- 
nünk, ezen  állás  a  hadügyminiszteri  funkcziókat  is  természe- 
tesen magában  foglalja.  Meg  vagyok  győződve,  hogy  ily 
viszonyba  lépve  egymás  iránt,  ha  igazán  akad  alkalom,  mi 
együtt  a  nagy  feladatot  keresztül  vihetjük. 

Elmondtam  okaimat.  Csak  ilyen  viszonyban  fogunk 
együtt  mehetni.  Ha  nem,  nem. 

A  tábornok  erre  monda,  hogy  ö  azt  tökéletesen  elismeri, 
miként  nálam  nélkül  senki  sem  remélhet  a  néppel  boldogulni 
s  hogy  én  vagyok  a  nemzet  törvényes  főnöke.  0  ugyan  azon 
véleményben  volt,  hogy  tán  jobb  volna,  ha  eleinte  én  hátra- 
húznám magam,  s  hagynám  öt  a  dolgot  megindítani,  s  csak 
akkor  jelennék  meg  az  országban,  midőn  már  egy  tekinté- 
lyes hadsereggel  birnánk,  s  nagy  eldöntő  csatára  volna  kilá- 
tás, mert,  úgymond,  felkeléssel,  különösen  a  székelyföldön 
kellene  a  dolgot  megindítanunk,  s  káros  volna,  ily  rendezet- 
len, készületlen  mozgalomban  személyemet  veszélyeztetni. 
Erre  én  közbevágtam:  de  ha  a  czélzott  háború  hatalmasságai- 
val szövetségben  kezdjük  a  harczot,  én  ugyan  az  ily  felkelési 
inicziativát  meg  nem  engedem.  A  székelyeknél  én  20,000  em- 
berre számitok,  ha  mint  erő  jelenve  meg,  nekik  a  szervezke- 
désre alkalmat,  s  magkövet  nyújtunk;  azt  meg  nem  engedem, 
hogy  ezen  gyönyörű  erő,  felkelésnek  neki  uszitva  a  nélkül,  hogy 
volna  mire  támaszkodnia,  eltiportassék,  elpazaroltassék.  — 
Mely  észrevétel  után  K tábornok  igy  folytatá :  azon- 
ban hallván  kormányzó  ur  nézeteit,  én  okainak  fontossá- 
gát tökéletesen  elismerem,  nézeteiben  egyetértek,  álláspontját 
elfogadom,  s  tehetségeimet  s  tapasztalásomat  a  haza  szabad- 
ságának kivivására  felajánlom.  Nekem  soha  sem  volt  gondo- 
latomban ön  ellen  ellenzéket  csinálni ;  s  hiszem,  sőt  tudom, 
hogy  azt  a  többiek  sem  teendik.  Hogy  is  tehetnék  ?  —  Kinek 
juthatna  eszébe  az  önt  illető,  s  csak  önt  illető  állást  kon- 
trovertálni?  Miután  e  szerint  egyetértünk,  kérem,  mit  tart 
jónak,  hogy  én  tegyek  Parisban,  hova  visszamenni  kötelezve 
vagyok. 

Én:  Eemélem,  átlátja  ön,  hogy  a  mivel  a  herczeg 
kecsegtetett,  az  még  koránt  sem  a  császár  határozata. 

K. :  Ugy  van.  Az  csak  »pium  desideriu  m«.  De  biz- 
tatott, hogy  Turinból  visszajötte  után,  ki  fogja  eszközölni, 
hogy  a  császárral  szóljak.  Ugy  monda,  eddig  is  megtörtént 
volna ;  hanem  hogy  a  császár  környezete,  mely  egyhangúlag 
ellene  van  a  háborúnak,  annyira  vigyáz  a  császár  minden 
lépésére,  hogy  még  nem  lehetett  engem  elfogadnia. 

É  n :  Ez  mende-monda.  Nem  az  az  ok,  hanem  az,  hogy 
a  diplomácziai  negócziácziók  még  függőben  vannak.  Sürgesse 
tehát  a  császárral-szólást.  A  mit  ö  mondand,  majd  abból  meg- 
látjuk, van-e  a  dolognak  valódi  alapja. 

K. :  De  ha  kérdezne,  hogy  mit  kívánunk,  mit  mondjak  ? 
É  n :  Ennek  több  részlete  lehet  és  lesz.  Fegyverzet,  pénz 
s  a  többi.  De  vezéreszméül  kérem  ezt  venni :  én  a  nemzetet 
csak  ugy  szólítom  fel  fegyverre,  ha  mint  erö  jelenünk  meg  a 
határon.  Ennek  két  módja  van.  Vagy  a  szövetséges  hadsereg- 
nek, ha  győz  Olaszországban,  előhatolni  kell  Bécs  felé,  vagy 
pedig  Olaszországon  kivül  Magyarországot  is  egyetemben 
(simultanément)  harcz-szinhelyéül  kell  venni.  Igazán  szólva, 
ez  stratégiai  kénytelenség  is,  különben  nem  birnak  az  osztrák- 
kal Lombárdiában.  Tehát  egy  erős  hadosztályt  kell  nekünk 
adniok,  melylyel  a  megválasztandó  ponton  kikössünk,  de  nem 
ugy,  mint  tábornok  umak  mondták,  hogy  a  partnál  megáll- 
nak s  nem  mennek  előre  ;  köszönöm  ;  —  ez  annyit  tesz,  hogy 
ha  egy  csatácskát  vesztünk,  —  mi  ily  esetben  a  külföldön  ösz- 
szeszedett  egy  pár  ezer  emberrel  bizony  igen  meglehetne,  — 
akkor  ők  hajóra  szállnak,  s  minket  ott  hagynak  a  faképnél, 
vagy  megkötik  Milánóban  a  békét,  s  minket  vesztünkre  hagy- 
nak. Nem,  igy  nem  játszunk.  Nekem  az  kell,  hogy  a  franczia 
zászló  magyar  földön  valósággal  koczkáztatva  legyen,  —  »q  u  e 
l'honneur  du  drapeau  franeais  sóit  ef fecti ve- 
rne ntengagé  en  Hongrie.«  Tehát  a  segédhadosztály 
előre,  csatába  magyar  földön;  ez  az  egyedüli  biztosíték, 
mely  megnyugtathat. 

K. :  En  tehát  sürgetni  fogom  a  kihallgatást.  Ha  adnak, 
visszajövök  Londonba  számot  adni,  s  elintézni  a  további 
teendőt.  Ha  nem  adnak  kihallgatást  tiz  nap  alatt,  meg  leszek 
győződve,  hogy  nincs  mit  adni  a  biztatásokra  s  megyek  vissza 

Genfbe.  De  nekem  erős  reményem  van,  liogy  ez  idén  hon 
leszünk. 

É  n :  Meglehet,  nélkülök  is,  ha  a  hon  önzéstelen  szerete- 
tében egyetértünk,  mert  ha  kiüt  a  háború,  senkinek  sem 
álland  hatalmában  megakadályozni  némely  előre  nem  látott 
fordulatokat ;  de  ha  velők,  ugy  az,  hogy  Magyarország  is 
harczszinhelylyé  vétessék,  »conditio  sine  qua  n on«.  Tá- 
bornok ur,  mint  tapasztalt  katona,  nem  lesz  okoknak  hiányá- 
ban megmutatni,  hogy  miután  Németország  felé  nem  támad- 
hatják meg  az  osztrákot,  mert  ez  a  németeket  zuditaná  fel, 
pusztán  stratégiai  szempontból  is  nincs  más  választás,  mint 
Magyarországon  is  csatázniok.  Különben  pusztán  homloktá- 
madásra volnának  szoritva,  a  mi  merő  bika  viadal,  melylyel 
nehéz  lesz  az  osztrákot  a  hires  négyszögből  —  melynek  egyik 
sarka :  Verona,  nem  vár,  hanem  sánczolt  tábor  —  kiverni. 

K. :  Ez  világos,  ezt  nem  lesz  nehéz  velők  megértetnem. 
(Aláirva)  Kossuth. 

Klapka  tábornok  Parisba  visszatérvén,  őt  S  z  a  r- 
vady  meglátogatta,  s  február  8-káról  ezeket  irja: 

Klapka  tábornokot  láttam.  Ugy  nyilatkozott  kormányzó 
ur  iránti  viszonyáról,  mint  azt  csak  kívánhatni.  Arra  kért, 
írjam  meg  t.  uramnak,  hogy  a  helyzet  az  ő  Londonba  járta 
óta  nem  változott.  A  háború  egy  időre  el  van  halasztva,  lehet 
egészen  őszig.  Sem  Szárdinia  sem  Francziaország  nem  kész 
még  teljesen  a  harczra,  s  Francziaország  szeretne  még  egy 
más  ürügyet  is  találni  Olaszországon  kivül.  Itt  a  rendelkezé- 
sek jól  megvannak  téve,  de  óvakodnak  a  kompromiszsziótól  s 
egyelőre  nem  akarnak  mélyen  a  dologba  nyúlni.  Magyaror- 
szág közremunkálására  nagy  súlyt  fektetnek.  Klapka  igéri, 
hogy  kormányzó  ur  óhajtásaihoz  képest  teendi  meg  lépéseit. 

Szarvady. 

Tárgy  összefüggés  miatt  ide  iktataudónak  véltem, 
Klapka  tábornok,  bár  valamivel  későbbi  keletű,  követ- 
kező levelét: 

Vll. 
Klapka  —  Jvossiithnak. 

Jz  emigráczió  hangulata.  —   Teleki  László.  —  Beszélgetés   Napóleon   csá- 
szárral. —   Utazás  Konstantinápolyba. 

Genf,  1859.  február  24. 

ígéretemhez  képest  tudósítom  önt  a  felöl,  a  mi  utolsó  együtt- 
létünk óta  történt. 

Mindenekelőtt  azt  a  jó  hirt,  hogy  Parisban  mindannyi  hazánk- 
fiát a  kiengesztelödés  és  áldozatkészség  oly  szellemétől  találtam 
lelkesítve,  hogy  az  engem  a  legörvendetesebben  meglepett.  Kijelen- 
tettem mindenkinek,  a  ki  hallani  akarta,  hogy  minden  kilátás  egy 
jobb  jövőre  elenyészik,  ha  a  lengyelek  példáját  követve,  működé- 
sünket nyomorúságos  pártczivódással  kezdenők.  Laczi  (Teleki) 
Toursból  Parisba  jött,  hogy  velem  egyetértésre  jusson.  Osztozik 
nézeteimben  és  megigérte  nekem,  hogy  később,  ha  szükség  lesz  reá, 
Londonba  is  átrándul,  miszerint  önnel,  tisztelt  barátom,  a  különféle 
kérdéseket  megbeszélje. 

Párisi  beszélgetéseim  közben  néhányszor  reá  ütöttem  a  bokorra, 
megtudandó,  vájjon  nem  volnának-e  hajlandók  önnel  egyenes  össze- 
köttetésbe lépni.  Ugy  látszik  azonban,  erre  az  idő  még  nem  érke- 
zett meg. 

Elutazásomkor  Laczit  mindenről  értesitettem,  a  mi  történt ;  s 
kértem,  hogy  régi  állomását  újra  foglalja  el.  Beleegyezett  s  annál- 
fogva kérem  önt,  fogadja  barátságos  előzékenységgel  közeledését. 

Már  Londonban  közlöttem  önnel,  hogy  ügyeim  újra  Konstan- 
tinápolyba  kényszerítenek.  Ugy  hiszem,  azt  is  megmondottam,  hogy 
utam  onnan  hová  vezetend.  —  Kérem,  számítson  belátásomra  s  tevé- 
kenységemre, s  legyen  meggyőződve,  hogy  visszatértemkor  (mint- 
egy két  hónap  múlva)  önt  egy  igen  nagyon  jó  hirrel  fogom 
meglepni.  A  munka,  melynek  elébe  megyek,  a  legfontosabb,  s 
minden  erőmet  igénybe  veszi ;  miért  is  egyelőre  magamat  egészen 
annak  akarom  szentelni. 

Kiss  Miklós  (nemeskéri)  ezredes  alkalmasint  Londonba 
titazand,  hogy  önnek  egyet-mást  tudomására  vigyen,  a  mivel  öt  meg- 
bíztam, s  mit  papirra  tenni  nem  tanácsos. 

17-kén  láttam  a  császárt.  Kérdezett:  mi  lábon  állunk  egy- 
mással ?  Feleletem  az  volt,  hogy  a  legbarátságosabban,  s  hogy  ugy 
is  fogunk  maradni. 

Minthogy  június  előtt  a  dolog  alig  fog  kitörésre  kerülni,  tehát 
tökéletesen  elég  időm  van.  munkámat  a  keleten  bevégezni. 

Addig  is  fogadja  stb. 

(Aláirva)  Klapka. 

(Németből  fordítva.) 

A  liáboru  kitörését  megelőzött  viszonyok  válto- 
zatai közben  emigráns  társaim  között  Szarvady  Frigyes 
volt  az,  kivel  legtöbb  levelet  váltottam. 

Szarvady  ur  szép  független  állást  vivott  ki  magá- 
nak tollával  Parisban.  Tizenhét  (angol,  belga,  német, 
svájczi,  spanyol  és  hollandi)  lappal  állott  szoros  szemé- 
lyes összeköttetésben;  s  azonkivül  ötven  laphoz  szólott 
naponta  lithograíirozott  levelezései  által ;  egyszersmind 
oly  társadalmi  állást  s  oly  befolyásos  összeköttetéseket 
szerzett  magának,  miszerint  lépésről  lépésre  a  leggyor- 
sabban s  a  bámulatig  jól  volt  folyvást  értesülve  az 
európai  politikában  fel-felmerülő  viszonyok  felől.  A 
mint  a  konjunktúrák  oly  fordulatot  vettek,  hogy  hazánk 
függetlenségének  visszaszerezhetésére  kilátás  látszott 
nyilni,  Szarvady  ur  sietett  mindjárt  az  év  elején, 
munkás  közreműködését  nekem  felajánlani,  mit  annál 
nagyobb  örömmel  vettem,  minthogy  többek  között  sze- 
rencsés volt  hazánk  ügyének  egyik  meleg  barátját, 
néhai  B  i  x  i  o  Sándor  volt  franczia  kereskedelmi  minisz- 
tert, meghitt  barátjának  nevezhetni,  ki  viszont  Napó- 
leon herczeggel  a  legbizalmasabb  lábon,  C  a  v  o  u  r 
gróffal  pedig  a  legbensőbb  baráti  viszonyban  állott  s 
általa  Szarvady  Cavourral,  a  sajtó  utjáni  agitáczió 
végett,  már  huzamosb  idő  óta  összeköttetésben  volt. 

A  levelezés,  mely  Szarvady  ur  ez  ajánlkozása  foly- 
tán köztünk  kifejlett,  sokkal  terjedtebb,  mintsem  hogy 
e  kötetnek  sok  egyébb  által  is  igénybe  vett  keretébe 
egészen  befoglalhatnám ;  tehát  némi  kivonatokon  kivül 
csak  a  fontosabb  momentumokra  fogok  szoritkozni. 

VIII. 


(Kivonatolc  Szarvady  leveleihöl.  Háborús  hangulat.  —  Európai  honstelláadólc. 

-—    Értekezés    Cavour   kabinet-fönöhével.  —  Kossuth  válasza.  —    Szarvady 

értesítése  Napóleon  herczeg  házasságának  czélja  felöl.  —  Alügynök.) 

Szarvady  1859.  jan.  5-kéröl  jelentést  teszen  Kossuth- 
nak, liogy  Napóleon  császár  el  levén  tökélve  a  háborúra 
Ausztria  ellen,  most  minden  igyekezetét  oda  fordítja,  misze- 
rint az  európai  hatalmasságoknak  vagy  tevékeny  hozzá- 
járulásukat megnyerje,  vagy  legalább  barátságos  neutralitását 
biztosítsa.  E  czélból  küldetett  Malakoff  herczeg  (Pelis- 
sier  tábornagy)  Angliába,  La  E-onciére  le  Noury  tengernagy 
pedig  Berlinbe.  Ennek  közleményei  jól  fogadtattak;  de  a 
császár  tudja,  hogy  Poroszhon  magatartása  attól  függend, 
mit  határoz  Anglia.  —  Az  orosz  ekkorig  a  legkedvezőbben 
nyilatkozott,  az  utóbbi  napokban  azonban  megegyezését  azon 
feltételhez  kötötte,  hogy  a  krimi  háborúra  következett  párisi 
békekötés  állapodásai  megsemmisitessenek,  mit  nehéz  elfo- 
gadni kivált  Anglia  iránti  tekintetből. 

Azonban  a  háború  meglesz ;  mert  a  császár  azt  minden- 
áron akarja.  Reánk  azonban  eddig  nem  igen  gondol,  de  Cavour 
igen;  elannyira  hogy  Bixio  jónak  látná,  ha  Szarvady  az 
eddig  csak  közvetetten  folytatott  viszonyt  közvetlenné  fej- 
lesztené. —  Utasítást  kér. 

Január  6-káról  jelentést  teszen  beszélgetése  felöl 
N  .  .  .  .  úrral,  *)  Cavour  kabinet-főnökével,  ki  megbízásból 
Parisban  volt.  N.  ur  biztosított,  hogy  Cavour  kivánja  a  magyar 
emigráczió  közreműködését  s  Szarvady  figyelmeztetvén  öt 
arra,  hogy  hasztalan  fordulnak  az  emigráczióhoz  az  országra 
való  politikai  befolyás  czéljából,  ha  Kossuthtal  nem  egyezked- 
nek; N  .  .  .  .  ur  kijelentette,  hogy  e  felől  ö  is  meg  van  győ- 
ződve ,  de  ugy  gondolja,  Cavour  attól  tart ,  hogy  Kossuth 
Mazzinivali  összeköttetése  következtében  tán  nem  akarna 
vele  viszonyba  lépni  s  ellenezne  oly  háborút,  melyben  Napó- 
leon császár  mint  szövetséges  vészen  részt,  miként  Mazzini 


*)  N  .  .  .  .  úrra  gyakran  lesz  ez  iratokban  hivatkozás,  de  ezen 
államférfiú  jelenben  oly  magas  diplomácziai  állást  foglal  el,  hogy  nevét 
kiirni  a  diskréczió  kötelessége  nem  engedi. 


ellenzi.  —  Szarvady  biztosította  N.  urat,  hogy  Kossuthot 
sem  Mazzini,  sem  senki  a  világon  nem  fogja  attól  visszatart- 
hatni, miszerint  azt  tegye,  a  mit  a  haza  érdekei  kivannak.  — 
Mire  N.  ur  azt  kérdezte,  vájjon  hajlandó  volna-e  Szarvady 
Turinba  menni,  hogy  Cavourral  e  felöl  értekezzék  ?  Szarvady 
azt  adta  válaszul,  hogy  eziránt  utasítást  kell  Kossuthtól 
kérnie. 

E  két  levélre  Kossuth  január  8-kán  válaszolt.  Megkö- 
szönte a  közlött  adatokat,  felkérte,  hogy  folytassa  a  tájékozást, 
elismerését  fejezte  ki  a  tapintatosság  iránt,  melyet  Szarvady 
eljárásában  tapasztal  s  melylyel  kivánná,  hogy  mások  is  bír- 
nának s  aztán  utasította  Szarvadyt,  értetné  meg  minden 
adandó  alkalommal,  hogy  mi  magyarok  érezzük  állásunk 
fontosságát  s  tudjuk,  hogy  ha  szövetségre  kerülne  a  dolog, 
nem  minden  kedvezés  csak  a  másik  oldalon  s  nem  min- 
den lekötelez ettség  csak  a  mi  oldalunkon  volna;  mert 
Magyarország  közreműködése  nélkül  a  győzelem  sem  bizo- 
nyos. De  még  ha  ez  bizonyosnak  tekintetnék  is,  a  háború 
eredményének  állandó  biztonságára  nem  lehetne  számítani, 
ha  az  osztrák  ház,  Magyarország  birtokában  hagyatva,  első 
rendű  hatalom  marad. 

Ezt  véve  fel  alapul,  mi  csak  azon  esetre  vállalhatunk 
kötelezettséget  arra,  hogy  a  magyar  »nemzet«  a  háborúban 
részt  vegyen,  ha  hazánk  önálló  koordinált  czélnak  vétetik  fel. 
—  Arra,  hogy  Magyarországgal  a  hatalmak  csak  saját  czél- 
jaikra  diverziót  csináljanak ;  hogy  puszta  eszköznek  tekintsék, 
hogy  vele  mások  számára  a  parázsból  gesztenyét  kapartassa- 
nak,  Kossuth  nem  csak  soha  nem  fogja  kezét  nyújtani,  de  sőt 
határozottan  kijelenti,  hogy  ezt  meg  fogná  akadályozni  —  s 
mert  Kossuth  ugy  látja,  hogy  a  hatalmak  ép  azért  fordultak 
az  emigráczióban  nem  ő  hozzá,  hanem  másokhoz,  mert  ezeket 
holmi  testetlen  általános  Ígéretekkel  s  némi  anyagi  segély 
kilátásba  helyezésével  belevinni  remélik  abba,  hogy  egy 
oly  kis  mozgalmat  koczkáztassanak  Magyarországon,  mely  a 
hatalmak  számára  hasznos  diverzió  értékével  birna,  ép  azért 
inszisztál  Kossuth  annak,  hogy  egyenesen  vele  egyezkedjenek 
a  hatalmak  s  a  mozgalom  vezetése  az  ő  kezében  legyen ;  mert 
kötelességének  tartja  nemzetét  az  ily  felhasználtatás  szeren- 
csétlenségétől  megóvni.  —    E   kötelesség  azon   felelőségből 

—    KOSSUTH   IKATAIM,    I.  J.5 

folyik,  mely  Kossuth  vállait  terheli,  mire  nézve  s  általában 
Kossuth  álláspontjának  magyarázatául  Szarvady  is  figyel- 
meztetve lett  azon  tényállásra,  mely  fentebb  s  az  Irányihoz 
Írott  (V.  számú)  levélben  kifejtetett. 

Ezek  előrebocsátása  után  Kossuth  tudtára  adta  S  z  a  r- 
vadynak,  miként  óhajtja,  hogy  elmenjen  Turinba,  de  csak 
ugy  mint  az  ö  megbízottja,  mint  ilyen  pedig  csak  azon  esetre 
mehet,  ha  Cavour  tudja,  hogy  csak  mint  ilyen  mehet  s  mene- 
telét mégis  óhajtja ;  Kossuth  fontosságot  helyez  arra,  hogy 
ha  valami  kezdeményeztetik,  mi  a  meghívottak,  nem  pedig  a 
fííhöz-fához  kapkodó  ajánlkozók  legyünk.  Utasitotta  annál- 
fogva Szarvadyt,  hogy  ily  értelemben  nyilatkozzék  a 
Cavourkabinet-fönöke  által  szuggerált  turini  útra  nézve. 

Szarvady  ezt  B i x i o  Sándor  úrhoz  intézett  levélke 
által  tette  meg,  melyben  kijelenti,  hogy  a  magyar  haza  ügyé- 
ről lévén  szó,  ő  csak  mint  Kossuth  megbízottja  értekezhet- 
nék Cavour  gróffal,  s  felkéri  Bixio  urat,  szíveskedjék  az  ily 
minőségbeni  értekezésre  a  gróf  beleegyezését  kieszközölni. 

Bixio,  miként  Szarvady  január  11-kén  tudósított,  e 
levelet  a  Cavourkabinet-fönökének  átadta,  ki  azt  elolvasván, 
helyeselte,  s  kézbesítését  Cavournak  megígérte. 

Szarvady  értekezése  Cavour  gróffal  csak  márcziusban 
történt  Parisban.  Erről  majd  alább  leszen  szó.  Fontos  mozza- 
natot képez  viszonyaink  tisztázásában  s  egyezkedéseink  elő- 
készítésében. 

Ugyanazon  (jan.  11-kei)  levelében,  Szarvady  még  a  kö- 
vetkezőket Írja : 

1.  Napóleon  Jeromos  herczeg  holnap  megyén  Turinba,  mát- 
káját meglátogatandó,  és  január  végéig  ott  marad.  Az  összekelés 
jövő  hónapra  van  kitűzve.  Talán  nem  érdektelen  emlitenem,  hogy 
a  császár  egyik  szárnysegédét,  Niel  tábornokot  küldi  a  herczeggel. 
Napóleon  herczeg  jó  érzéssel  viseltetik  irántunk,  de  természetesen 
főképen  Olaszhon  megszabadítását  tartja  szem  előtt,  azonban  meg 
van  győződve,  hogy  Olaszhon  szabad  nem  maradhat  honunk 
önállása  nélkül.  Nagy  elővigyázattal  van ,  mert  a  császárt  csak 
lépésenkint  nyerheti  meg.  A  szard  herczegnöveli  összekelésnek 
czélja  nem  más,  mint  az,  hogy  a  császár  végképen  az  olasz  ügy 
pártfogójává  tétessék.  Viktor  Emánuel  különben  nem  adta  volna 
leányát  és  N.  herczeg  ezen  kilátás  nélkül  el  sem  vette  volna.  Fel- 
használták a  császár  több  izben  kifejtett  óhajtását,  hogy  unokatest- 
vére megnősüljön.  Az  e  tekintetbeni  ne^ocziáczió  ápril  óta  folyik. 

2.  A  császár  a  háborút  erősen  kívánja,  de  nem  akarja,  hogy 
Piemont  hadat  üzenjen,  mielőtt  Ausztria  egészen  izoláltatott.  Azért 
nagy  elővigyázattal  vannak  és  mindentől  tartanak,  mi  egyelőre  forra- 
dalmi jelleget  adhatna  a  mozgalomnak.  Félnek  Oroszországtól , 
mely  most,  mikor  látja,  hogy  szükség  van  reá,  nehézségeket  teremt. 
Azért  meglehet,  hogy  nem  fognak  akarni  egy  darabig  velünk  nyil- 
vánosan alkudozni. 

Örömemre  válik  tapasztalnom,  hogy  Turinban  elég  józan- 
eszüek  belátni,  miként  nélkülünk  nem  boldogulhatnak". 

Arról  is  biztosithatom,  hogy  mind  a  herczeg,  mind  Cavour, 
kinek  kabinet-főnöke  (N-a)  referált,  meg  vannak  győződve,  miként 
Magyarhonban  Kossuthtal,  és  csak  vele  lehet  czélhoz  jutni. 

3.  Azonban  azt  is  vettem  észre,  hogy  félnek  némileg,  önt 
uram ,  már  most  előtérben  látni.  Tőkép  mert  Oroszország  még 
nem  határozott.  Hogy  Oroszországot  megnyerjék  és  lecsillapítsák, 
ugy  értesülök,  hogy  Pétervárott  Leuchtenberg  herczeg  alatti  ma- 
gyar királysággal  kecsegtetnek,  N . . .  ur  azt  kérdezte  tőlem,  mit 
mondanánk  erre  ?  —  Azt  feleltem,  hogy  mi  ilyesmiről  még  nem  be- 
szélhetünk. Sőt  N...  tájékozása  végett  emiitettem:  »Mikint  mi  a 
forradalom  legerősebb  perczében,  midőn  az  osztrák  ház  trónvesz- 
tetté lett  kijelentve,  Magyarország  végleges  rekonstrukczióját  az 
európai  konjunktúráktól  tettük  függővé ,  harczunk  bevégeztének 
idejére.  Most  mi  is  mindenekelőtt  hazánk  függetlenségét  óhajtjuk; 
a  többit  a  mi  illeti,  az  a  körülményektől  fog  függni,  és  attól,  hogy 
az  eldöntő  perczben  a  dolgok  miként  fognak  állani. « 

4.  Arról  is  kell,  hogy  előre  tudósítsam,  miként  meglehet,  hogy 
kivánni  fogják,  miszerint  kormányzó  ur  Angolhonban  meetingek 
utján  agitáljon  a  háború  érdekében.  Más  szóval  használjon  Angol- 
honrai  befolyásával  a  nélkül,  hogy  Oroszország  visszaijesztessék  az 
által,  hogy  az  európai  forradalom  egyik  főképviselője  nyilvános 
szövetkezésbe  látszassék  lépni    a  háborút  vivő  hatalmasságokkal. 

5.  Albrecht  főherczeg  a  háború  ellen  működik.  Ugyszinte  a 
belga  király  is.  Arra  akarják  birni  a  porosz  regenst ,  hogy  a 
kamarák  megnyitásakor  tartandó  beszédjében  európai  kongreszszus 
összehívásának  szükségét  fejezze  ki 

6.  Egy  fontos  pontra  kérek  engedelmet  kormányzó  urat  figyel- 
meztetni. Ne  sokszorozzuk  in  infinitum  a  diplomácziai  ágenseket 
összevágó  pontokra  nézve.  Forradalmunk  egyik  időszakában  itt 
Parisban  mélyen  éreztük,  mennyire  káros  ez  ügyünknek.  Csak  arra 
szolgál,  hogy  kormányzó  ur  nézetei  elferdittessenek  s  törekvése  más 
szinbe  állittassék,  mint  a  minővel  valósággal  bir,  —  A  herczeg  egy 
küldöttről  beszélt,  ki  ezelőtt  pár  nappal  kormányzó  ur  nevében  nála 
járt.  —  Ez  az  ur  (monda  a  herczeg)  szerfelett  rideg  (trés  cassant) 
volt  s  oly  feltételeket  szabott,  melyek  minden  egyetértést  lehetet- 
lenné tettek.  —   Akárki   volt  az   a  küldött,  nem  jól  adta  elé  kor- 

mányzó  ur  nézeteit.  —  Én  hozzám  intézett  becses  levele  nyomán 
meg  vagyok  győződve ,  hogy  ha  háborúra  kerül  a  sor,  keresztül 
vihetjük  azt,  a  mit  ön  kivan,  t.  i.  a  negocziáczió  oly  alapját,  mely 
hazánknak  Olaszhonnal  koordinálását  biztositja. 

(Aláirva)  Szarvady. 


IX. 
Kossuth  ~  Szarvadyiiak. 

A  politikai  ügynölcölcről.  —  A  magyar  sereg  magataríásúról.  —  A  háború, 
mimnek  az  terveztetik. 

London,  1859.  jan.  16. 
A  mi  a  diplomácziai  orgánumok  nem  sok- 
szorozásának szükségét  illeti,  ön  nézetével  egészen  egyetér- 
tek s  távol  vagyok  a  sokszorozási  hajlamtól.  Teheti  azt  az 
orosz,  ki  bámulatos  diplomácziai  szervezetével  a  hivatalos 
érintkezések  mellett  a  társadalmiakat  is  felkarolja,  melyeknél 
a  nök,  s  a  társas  élet  csábjai  is  szerepelnek ;  de  mi  bizony  nem 
tehetjük.  —  Adja  Isten,  hogy  két  helyre  is  találjunk  egy  alkal- 
mas egyént.  A  múltban,  igaz,  sok  ember  szakácskodott,  el  is 
rontották  az  ebédet,  de  az  is  igaz,  hogy  oly  emberek  is  arro- 
gáltak  maguknak  diplomácziai  kotnyeleskedést,  kik  vagy  csak 
postának  voltak  küldve,  vagy  küldve  nem  is  voltak,  hanem 
saját  szakáinkra  vándoroltak  ki. 

Különben  a  tény,  mely  önnek  az  e  tárgybani  figyelmez- 
tetésre alkalmat  adott,  nagyon  különös.  —  Akárki  volt  az,  a 
ki  Napóleon  berezegnél  jan.  11-ike  előtt  magát  az  én  megbi- 
zottamnak  adta  ki,  imposztor  volt.  Ez  bizonyos.  Mert  én  I  r  á- 
n  y  i  n  kivül  senkinek  sem  adtam  sem  Parisban,  sem  Parisba 
megbizást.  Irányinak  pedig  épen  most  veszem  jan.  14-kéröl 
kelt  levelét,  melyben  tudósit,  hogy  megbizásomnak  még  nem 
vette  hasznát ;  a  herczeggel  még  nem  érintkezett. 

Legyen  ön  szives  ennek  az  imposzturának  diskrete  utána 
járni  s  a  herczeget  a  tényállás  felöl  ugyanazon  utón  felvilá- 
gositani,  a  melyen  ön  az  értesitést  vette. 

Azonban  minden  lehető  félreértések  és  divergencziák 
kikerülése  végett  szükségesnek  látom  önt  mindenről  értesi- 
teni,  a  mi  ekkorig  —  a  jelen  viszonyokat  illetőleg  —  részemről 
történt,  vagy  a  miről  jiekeni  tudomásom  vau, 

Utóbbi  időkben  nem  láttam  alkalmát,  Parisban  küldöttel 
birni.  —  Ön  csak  január  5-kóröl  irt,  s  kezemhez  7-kén  jutott 
levele  által  tette  magát  velem  érintkezésbe.  —  Irányi  bará- 
tunk azonban  deczember  7-kéröl,  (egy  hónappal  az  öné  előtt) 
majd  ismét  deczember  15-kéröl  irt  leveleivel,  Mieroslawsky 
tábornok  által  állítólag  a  herczeg  megbízásából  vele  közlött 
megkeresés  s  illetőleg  ajánlat,  és  arra  tett  saját  nyilatkoza- 
tai felől  tudósított.  Mellékelve  közlöm  önnel  mindkét  levelet.*) 
Válaszom  —  a  mennyire  emlékszem  —  ide  ment  ki : 
1.  Nem  tetszik  nekem  a  részletes  tárgyalásba  bocsátkozás 
Mieroslawszky  tábornokkal.  Minél  többet  hallani,  minél  keve- 
sebbet szólani,  s  annak  a  kinek  a  dolog  előterjesztendő,  véle- 
ményét nem  preokkupálni.  Nem  is  áll  minden,  a  mi  mondatott, 
például  az,  hogy  a  magyar  seregek  semmi  esetben  sem 
fognak  ellenök  küzdeni ;  fognak  biz  ők,  hacsak  a  háború  a 
magyar  ügygyei  tényleges  kapcsolatba  nem  hozatik.  —  Óhaj- 
tottam volna,  hogy  Irányi  barátunk  csak  arra  szorítkozzék 
válaszában,  miként  a  dolgot  velem  közölni  fogja,  s  megkér- 
dezze, van-e  a  tábornoknak  oly  megbízatása,  mely  biztosit, 
hogy  a  közlés  a  hatalom  megegyezésével,  s  reális  szán- 
dokkal történik. 

2.  A  mint  a  dolog  állitva  van,  adjon  annyit  válaszul, 
hogy  én  nem  látom  a  dolgot  oly  alapra  fektetve,  miszerint 
komoly  értekezés  tárgyát  tehesse.  Ha  a  szándok  komoly,  tud- 
ják, hol  lakom,  s  vannak  orgánumaik ;  addig  nem  látom  át, 
hogy  érdekünkben  volna  az  olaszországi  magyar  hadsereg 
állományának  kipuhatolására  eszközül  felhasználtatni. 

3.  Magán  irányzatul  hozzátettem,  miként  a  felől,  hogy 
a  császár  a  savóyai  herczegségnek  s  Nizzának  megszerzésére 
spekuláljon,  kétségem  van,  mert  minden  territoriális  hódítás 
európai  koalicziót  vonhatna  maga  után.  Ellenben,  hogy  Lom- 
bárdiát komoly  háború  nélkül  elvehetni  reménylik,  nem  cso- 
dálom, mert  van  reá  diplomácziai  előzmény.  1848-ban  az 
osztrák  ajánlkozott  Lombárdiát  szélnek  ereszteni,  azonban 
Ferencz  József  makacs  fiatal  ember,  nem  bizonyos,  hogy 
azt  az  előzményt  követni  hajlandó ;  ezt,  meglehet,  sejtik  a 
Tuilleriákban ,  azért    épen  nem   látom   hihetetlennek,  hogy 


*)  E  levelek  fentebb  II.  és  III.  sz,  alatt  olvashatók, 

szeretnének  a  magyarok  által  egy  kis  diverziót  tétetni, 
miszerint  az  osztrák,  a  becsesebb  tartomány  veszélye  által 
Lombárdia  feladására  hajlandóbbá  tétessék.  De  ép  azért, 
mert  nekik  czéljuk  valószínűleg  csak  annyi,  nekünk  a  legna- 
gyobb óvatosságra  van  szükségünk ;  ily  harmadik-negyedik 
Ivéz  által  dobott  apró  horgocskát  nem  kell  mohón  elkapnunk, 
hanem  alapot  kell  iparkodnunk  szerezni,  s  nem  nyújtani  oda 
kezünket  a  megköttetésre,  mig  az  ö  kezeik  kötetlenek.  Golyót 
érdemelne  azon  ember  közöttünk,  a  ki  imperiálisztikus  ambi- 
cziócskák  javára,  s  hazánkra  minden  valódi  haszon  kilátása 
nélkül,  a  magyar  nevet  s  vért  diverzióra  elpazarolná.  Abból, 
hogy  Lombárdia  szard  kézre  kerüljön,  bár  örvendetes  lenne, 
hazánknak  semmi  haszna;  még  csak  eventuális  stratégiai 
vagy  szervezkedési  alapot  sem  nyújtana ;  —  ép  oly  kevéssé, 
.mint  Piemont  alkotmányossága  nem  nyújtott.  Lombárdia 
megajánlott  függetlenségét  48-ban  még  a  lombárdiaiak  sem 
fogadták  el,  Velenczére  való  kiterjesztés  nélkül.  —  Erezték, 
s  helyesen,  hogy  ily  eredmény,  sem  megoldása  az  olasz 
kérdésnek,  sem  előlépés  annak  jövendő  megoldására,  inkább 
pozitív  vesztesség.  Én  árulásnak  tartanám  ily  czélra  a  magyar 
legiócska  fitogtatásával  katonáinkat  dezerczióra  késztetni. 
Megkötvén  a  békét,  mi  kilátás  maradna  a  szerencsétlenek 
előtt  ?  Elszélledés  a  föld  hátán,  Ausztrália,  nyomor.  —  De  ily 
czéllal  nem  is  lehetne  ezreket  átvonni.  (Szökevény  akad  min- 
dig és  mindenütt,  még  angol  is  dezertált  Crimeában,  —  de 
sereg?  az  más  kérdés.)  Mit  mondhatnánk  a  magyar  sereg- 
nek? jertek,  haza  vezetlek?  —  Nem.  —  Vagy  :  segítsetek 
Olaszhont  szabaddá  tenni,  hogy  hazánk  jövendő  megszabadí- 
tásának alapot  és  támaszt  nyerjünk?  Ezt  sem  mondhatnók. 
De  feltéve  a  lehetetlent,  feltéve,  hogy  20 — 25  ezer  ember 
jönne  át,  mi  kilátásunk  lehetne,  ha  előttünk  áll  100,000  oszt- 
rák az  Adige  roppant  erődítésekkel  fedett  stratégiai  vonalán  ? 
s  hátunk  mögött  a  Lombárdiával  megelégedő  szard  és  fran- 
czia  sereg  megáll,  elhagy,  vagy  épen  fegyverletételre  kény- 
szerit ?  Mi  csak  otthon  vívhatjuk  ki  hazánk  szabadságát,  a 
nép  hozzájárulásával ;  a  népet  pedig  csak  ugy  szabad  felszólí- 
tanunk, csak  is  akkor  fogna  követni,  ha  ugy  jelenünk  meg 
határán,  mint  erő,  mely  vagy  oly  támogatásra  mutathat 
ujjával,  vagy  oly  gyengének  mutathatja  az  osztrákot,  ho^y 

ha  a  nemzet  el  van  határozva  merni,  a  siker  kilátása  való- 
színű. Mik  az  ily  helyzetnek  requizitumai,  abba  nem  tartottam 
sem  szükségesnek,  sem  tanácsosnak  ereszkedni.  Ennyit  azon- 
ban jónak  láttam  irni  figyelmeztetésül,  hogy  ne  »ü  1  j  e  n  e  k« 
fel  az  illetők  minden  előszobai  mende-mondára  oly  tapo- 
gatóknak, kik  semmi  érintkezésre  biztos  alapot  nem 
nyújtanak. 

Erre  vettem  Irányi  úrtól  deczember  29-röl  egy  másik 
levelet;  feleltem  reá  január  6-án.  Mind  a  levelet,  mind  a  reá 
adott  válaszomat  küldöm.  *)  —  Ezek  meg  fogják  önnel  ismer- 
tetni mind  az  »avance«-okat,  melyek  Klapkának  tétettek, 
mind  az  álláspontot,  melyhez  én  ragaszkodni  el  vagyok  hatá- 
rozva, mind  az  Irányi  barátunknak  adott  megbízást.  Mást  sen- 
senkinek  nem  adtam. 

(Aláirva)  Kossuth. 

X. 

Szard  politikai  konzul  küldetése  Belgrádba. 

Szarvady  értesített,  hogy  Bixio  Sándor  ur  Turinba 
megyén.  Hazánk  ügyének  meleg  barátja  lévén,  a  magyar  érde- 
keknek azon  irányban,  melyet  kijelöltem,  erélyes  szószólója 
leszen  Cavournál ;  kivánja  tudni,  nincs-e  ezen  kivül  valami,  a 
mit  figyelmébe  kívánnék  ajánlani. 

Felszólítottam  Szarvadyt,  közölje  Bixio  úrral,  miként 
nagy  fontosságot  helyezek  arra  és  sürgősnek  is  tartom,  hogy 
a  szard  kormány  Belgrádba  jó  embert  küldjön,  irántunk  ked- 
vező czéllal  konzulnak,  kinek  politikai  tekintetben  a  konstan- 
tinápolyi követségtől  függetlennek  kellene  lenni ;  konzuláris 
tekintetben  maradhatna  a  régi  állás. 

Szarvady  e  felszólításomnak  a  következő  jegyzékkel  tett 
eleget. 

Szarvady  —  Bixiónak. 

Paris,  1859.  január  20. 
»S55erencsém  volt  tegnap  önnel  közölni  Kossuth  ur  vélemé- 
nyét annak  szükségessége  felöl,  hogy  a  szardíniái  kormány  Bel- 
grádba diplomácziai  ügynököt  küldjön;    és  kértem,  hogy   Cavour 
gróf  figyelmét  e  tárgyra  felhívja. 


*)  Mind  a  két  levél  fentebb  IV.  és  V.  szám  alatt  közölve  van. 


óhajtom  ma  e  dolgot  illetőleg  a  következő  okokat  előadni. 

Szerbiára  kétségen  kivül  szerep  vár  a  készülő  események 
közepette.  Ausztriával  határos  lévén,  folytonos  összeköttetésben  van 
Dél-Magyarországgal;  más  részt  Oroszhon  ott  kétségkívül  némi 
befolyást  gyakorol. 

Igen  hasznos  lehetne  a  szard  kormányra  nézve  a  készülőben 
levő  körülmények  közt,  ha  Belgrádban  (mint  ez  már  1849-ben  tör- 
tént) az  emiitett  kormány  egy  tehetséges,  tapintatos  és  tevékeny 
egyéniséggel  rendelkeznék,  ki  a  mi  az  egyszerű  konzuláris  ügyeket 
illetné,  a  konstantinápolyi  szard  követtől  függhetne,  de  ki  a  poli- 
tikai ügyeket  illetőleg  egyenesen  a  szard  kormánynyal  levelezne. 

Ezen  küldött  működésének  főczélja  lenne,  egy  részt  felügyelni 
a  Szerbiában  történhető  eseményekre,  az  orosz  működést  keleten 
szemmel  tartani  s  a  szerb  kormány  és  a  magyar  emigráczió  közti 
összeköttetéseket  az  eshetőségekre  előkészíteni. 

Hiszem,  Kossuth  umak  amott  már  van  megbízottja,  de  minden 
esetre  lesz.  A  szard  kormány  ügynöke  igen  hasznos  közbenjáró  lenne. 

Gondolom  felesleges  ez  ügy  fontosságát  Cavour  grófnak  bizo- 
nyítgatni. Természetes,  hogy  ha  a  háború  csakugyan  ki  fog  ütni,  és 
az  események  —  mint  reménylem  —  oly  fordulatot  veendnek,  hogy 
az  osztrákellenes  hatalmakkal  nekünk  az  egyezkedés  lehetséges 
lesz,_mi,  a  magyarhonbeli  nemzetiségekkel  egyetértőleg  ígyekezend- 
nénk  eljárni.  Meg  vagyok  győződve,  hogy  a  múlt  idők  tévelygéseiből 
mindnyájan  kellőleg  kiábrándultunk.  A  szerbek  teljességgel  nem 
azok,  kiknek  legkevesebb  okuk  volna  az  osztrák  iránt  elégedettek- 
nek lenni ;  ők  egy  vitéz  nemzetet  képviselnek,  melyre  számítunk, 
s  melylyel  számolni  kell. 

Legyen  szíves  ezen  dolgokra  Cavour  gróf  figyelmét  reávonni ; 
mert  az  ügy,  gondolom,  egyaránt  fontos  és  sürgős. « 

(Aláírva)  Szarvady. 

B  i  X  i  o  ur  február  l-jén  tért  vissza  Turinból  s  eljárásáról 
Szarvady  urat  a  következő  levélben  értesítette : 

Bixió  —  Szarvadynak. 

Paris,  1859.  febr.  2. 

»Vísszatértem  Turinból.  Átadtam  ön  jegyzékét  annak  a 
szükségnek  bebizonyítására,  hogy  Belgrádban  szükséges  Szárdini- 
ának egy  politikai  konzul  által  képviseltetni. 

Figyelem  már  erre  előbb  is  fordíttatott,  de  az  illető  abban  a 
véleményben  volt,  hogy  egy  titkos  megbízott  elégséges  lenne.  Ön 
jegyzéke  e  véleményt  megváltoztatá,  és  Szárdiniának  hivatalos  kép- 
viselője fog  csakugyan  küldetni  Belgrádba. 

Az  illető  igen  érti  a  fontosságát  mindannak,  mi  jelenleg  ama 
keleti  tartományokban  történik,  de  jelenleg  még  kötve  vannak  kezei, 

társa  által ;  bár  reményi:,  hogy  közeledik  a  perez,   melyben  cselek- 
vési szabadságát  visszaveheti,  és  rokonszenvét  tanusithatja. 

Az  illető  tökéletesen  hiszi,  hogy  Kossuth  nélkül  semmi  sem 
lehető  Magyarhonban ;  arról  is  meg  van  győződve,  hogy  ámbár  az 
osztrákokat  Olaszországból  talán  a  magyar  segedelem  nélkül  is  ki 
lehet  űzni,  de  Magyarország  nélkül  mindig  ki  lennének  téve  az  uj 
meg  uj  megtámadtatásnak  (des  retours  offensifs  inces- 
s  a  n  t  s)  s  az  osztrák  a  legelső  európai  általános  összeütközéskor 
olaszhoni  birtokait  visszahódithatná. 

Az  illető  eddig  Klapka  tábornokkal  tétetett  viszonyba,  de 
tudja  a  befolyásokat  kellőleg  méltányolni  és  mérlegelni,  s  ezért  igen 
kívánatosnak  nyilatkoztatá,  hogy  a  tábornok  mindenekelőtt  Kos- 
suthtal egyezzék  meg. 

(Aláirva)  A.  B.  (Alessandre  Bixio.) 

(Francziából  forditva.) 

XI. 

Ujabb  politikai  kombinácziók.  „Napóleon  Ili.  et  l'Italie"  czimü 

röpirat. 

Szarvady  jan.  20-káról  s  február  2.  és  4-kéröl  írott  leve- 
leiben a  politikai  konstelláczió  változatai  felöl  tudósított. 

Az  európai  diplomáczia  a  háború  ellen  működik.  Oda  ipar- 
kodnak, hogy  Szárdiniát  és  Francziaországot  minden  ürügy- 
től megfoszszák  hadat  izenni  Ausztriának.  Ide  vág  az  is,  hogy 
a  diplomáczia  Ausztriát  Szerbia  iránt  engedményre  birta. 

A  franczia  miniszterek  (Napóleon  herczeget  kivéve),  a 
képviselők,  az  összes  adminisztráczió,  mind  a  béke  mellett 
vannak.  —  Ez  nagyon  nehezíti  a  császár  helyzetét,  mert  ö  a 
háborút  határozottan  akarja.  Akarja,  mert  hadvezéri  nimbussal 
kivánja  magát  körülvenni,  akarja,  mert  fél  Orsini  hagyományá- 
tól ;  akarja,  mert  a  belviszonyok  igy  nem  maradhatnak,  vagy 
szabadságot  keU  adni,  vagy  háborúval  dicsőséget. 

Vannak,  kik  oda  akarják  vinni  a  dolgot,  hogy  kongresszus 
üljön  össze.  Ez  nem  sikerülend  először  azért,  mert  Ausztria 
nem  fogja  átengedni  Lombárdiát,  még  kevésbé  Yelenczét, 
(hiszen  erről  még  a  párisi  konferencziák  idejében  sem  akart 
hallani,  ámbár  akkor  a  dunai  fejedelemségek  tartattak  szeme 
elé  kárpótlásul,  ez  tény,)  másodszor,  nem  fog  sikerülni  mert 
Napóleon  császárnak  szüksége  van  háborúra. 

A  herczeg  őszintén  melegen  szivén  hordja  az  olasz  ügyet, 
s  minden  nyilatkozata  bizonyságul  szolgál,  miként  tökéletesen 

érti,  liogy  hazánknak  első  rendű  szerepet  kell  játszania,  ha 
Olaszországot  Ausztria  kezéből  végkép  kivenni  akarják.  — 
Iparkodni  fog  a  császárt  oly  messze  vinni,  a  mint  csak  lehet. 
Sikerülend-e  ?  Ez  —  a  mi  minket  illet  —  jobbadán  az  orosz 
álláspontjától  függ.  Mert,  ha  Oroszország  az  osztrák  elleni 
háborút  tűri,  függetlenségünk  helyreállítását  is  tűrni  fogja, 
s  nekünk  könnyebb  lesz  Angliát  semlegességre  birni.  —  Szar- 
vady  ténynek  tudja,  miként  ugya  herczeg,mint  a  császár  által, 
nyomatékos  körülménynek  tekintetik  az,  hogy  Kossuth  szava 
az  angol  nemzet  előtt  sulylyal  bir. 

Oroszországgal  jelenben  a  helyzet  ekként  áll:  Orosz- 
ország kivánta  1.  hogy  csak  egy  óv  múlva  kezdessék  meg  a 
háború  (ez  megtagadtatott),  2.  hogy  a  lengyel  ügy  ne  bizgat- 
tassék  (ez  megígértetett),  3.  hogy  a  párisi  békekötésnek 
Oroszországra  megalázó  pontozatai  megsemmisíttessenek.  A 
császár  némi  habozás  után  ezt  is  elfogadta,  de  Walewsky  az 
egyetértést,  s  vele  a  háborút  megakadályozandó,  a  dolognak 
oly  szerkezetet  adott,  hogy  Goresakoff  el  nem  fogadta.  —  Most 
LaE-onciére  le  Noury  tengernagy  uj  propozicziókat 
hozott  Szentpétervárról.  Alkalmasint  kedvezők,  mert  Kisse- 
leff  hétfői  nagy  ebédjén,  valóságos  ostentáczióval  emelt 
poharat  Napóleon  császárért;  —  s  feltűnt,  hogy  ebéd  után 
lord  Cowley  angol,  és  Hübner  osztrák  követ  oly  titkos-hosz- 
szasan  sugdostak  együtt,  mintha  ellendemonstrácziót  akarná- 
nak csinálni. 

Ezen  közlések  folytán  Szarvady  utasítást  kér  a  követke- 
/.ökre  nézve. 

1.  Bixio  fentebbi  levele  bizonyságul  szolgál,  hogy  Cavour 
igen  jól  tudja,  hol  kell  keresni  a  magyar  befolyást.  0  figyel- 
meztette Klapka  tábornokot  a  Kossuthtali  egyetértés  szüksé- 
gére, s  csodálkozott,  hogy  Londonba  utazása  eredményéről 
nem  vett  tudósítást.  —  Kéri  Szarvady  magát  értesittetni  a 
Klapkávali  megállapodások  felől,  s  utasíttatni,  mennyit  kell 
abból  saját  tájékozásául  használnia,  s  mit  közölhet  Bixio  által 
Cavourral. 

2.  Az  orosz  kormány  magaviseletétől  igen  sok  függvén : 
Szarvady  barátságos  ismeretségét  Or  .  .  íf  herczeg  állammi- 
niszter fiával  felhasználja  kipuhatolni,  ha  nem  is  a  kormány 
titkait  (ezt  ha  tudná  sem  mondaná  meg,  —  van  erre  más  kut- 

forrás),  lianem  azt,  liogy  miként  nyilatkoznak  Pétervárott  a 
legfelsőbb  körökben.  —  Kéri  jövendő  esetleges  haszonvétel 
szempontjából  tudomásul  venni  ez  összeköttetést. 

3.  Ausztria  egyre  azt  hangoztatja,  hogy  olasz  kérdés 
nincs,  csak  piemonti  nagyravágyás  van.  —  Napóleon  csá- 
szár a  »N  a  p  0 1  e  0  n  III.  e  t  1'  1 1  a  1  i  e«  czimü  röpirattal  épen 
most  bizonyltja  be  a  világnak,  hogy  olasz  kérdés  van. 
E  röpirat  nem  csak  a  császár  sugallatával,  hanem  jó  formán 
tollbamondásával  Íratott.  A  párisi  közvéleményben  nagy 
benyomást  tett  mint  bizonyítéka  annak,  hogy  a  császár  csak- 
ugyan háborút  akar,mert  osztrák  szempontból  lehetetlen  javas- 
latokkal lép  elő.  —  A  diplomácziai  körök  nagyon  zokon  vették 
a  röpiratot.  Szarvady  kivánna  tájékozva  lenni  Kossuth  nézete 
felöl,  s  ugy  e  tekintetben,  mint  általában  a  sajtóbani működés 
végett  irányzatot  kér. 

xn. 

Kossuth  —  Szarvadynalc. 
Válasz  Szarvady  fente  bl)i  kivánataira. 

London,  1859.  febr.  7. 

1.  On  további  eljárása  csakugyan  szükségessé  teszi, 
hogy  minden  előzményt  ismerjen.  Mellékelve  közlöm  tehát 
önnel  értekezésemnek  Klapka  tábornokkal  leírását,*)  a  mint 
azt  akkor  nyomban  jegyzékbe  vettem.  A  közlést  a  mennyire 
a  tábomokkali  kölcsönös  viszonyom  meghatározására  vonat- 
kozik, szorosan  bizalmasnak  kérem  vétetni ;  a  mi  ellenben 
vagy  a  fenforgó  eseményekre  vonatkozó  véleményem ,  vagy 
kijelölése  az  álláspontnak,  melyre  cselekvési  hivatásunk  ese- 
tére el  vagyok  határozva,  azt  biz  vast  használhatja  mindenütt, 
a  hol  szükséges. 

1.  A  sajtó  utjáni  izgatást  illetőleg.  Mig  arra,  hogy  Ma- 
gyarország a  függőben  levő  kombinácziókba  bevétethetik, 
minden  kilátás  el  nem  enyészik,  addig  a  sajtó  utján  kerülni 
kell  mindent,  a  mi  gyanakodást  ébreszthetne,  hogy  a  kompli- 
kácziók  oda  is  kiterjedhetnek.  Én  szeretem,  hogy  hazánk 
ekkorig  homloktérbe  nem  tolatott.  Ezt  gondosan  kerülve  látni 

*)  Fentebbi  VI.  sz.  alatt  olvasható. 

Idvánom  is.  Azért  hallgatok  itt.  De  ha  ama  kilátás  elenyészik, 
akkor  szükséges  lenne  erősen  izgatni  s  megmutatni,  hogy  a 
franczia  kormány  szándoka  nem  lehet  őszinte,  mert  Magyar- 
országot kihagyta  számításaiból,  ennek  kihagyásával  pedig 
az  osztrák  oly  hatalom  marad,  mely  elég  arra,  hogy  Olaszhon- 
ban minden  állandó  eredményt  meghiúsítson.  A  hires  uj 
röpirat  X-ik  pontjának  azon  része,  hogy  a  Tirol  s  a  karinthiai 
alpesek  Ausztria  valódi  erődjei,  nemcsak  hogy  igaz,  de  igazabb 
mint  a  röpirat  bevallja ;  —  nemcsak  olasz  forradalom  ellen 
igaz,  hanem  franczia  hadsereg  ellen  is.  Bizonyltja  ezt  az 
1796-iki  hadjárat,  a  legfényesebb  a  nagy  Napóleon  történeté- 
ben. Kezében  volt  egész  Olaszország,  —  még  sem  merte,  sem 
a  megveretett  Beaulieut,  sem  a  megveretett  "Wurmsert  oda 
követni ;  —  nem  merte,  bár  Ausztriát  Moreau  Németország 
felé  elfoglalva  tartotta  (mit  jelenleg  a  császár  nem  merhet). 
Honnan  Tirol  és  a  karinthiai  alpesek  ezen  stratégiai  fontos- 
sága ?  Magyarország  birtokából ;  vegyük  ezt  el,  —  mivé  lesz 
amaz  ?  Semmivé,  egy  üres  elhagyott  vár,  őrség  és  felszerelés 
nélkül. 

Ezt  most  nem  lehet  hírlapban  vitatni,  de  igenis  lehet  s 
kell  értekezésben. 

A  mit  most  tenni  lehet,  s  jó,  alkalmat  venni,  a  magyar 
nemzetiség  fiatal,  megtörhetlen  életerejét,  a  közemlókezetben 
felfrissíteni.  Alkalmat  nyújthat  erre  a  röpirat  azon  históriai 
fálzuma,  mely  az  osztrákot  csak  olasz  és  német  elemekre 
bontja;  —  hát  a  tót,  hát  a  magyar?  Egy  kormány,  mely 
nemzetiségi  viadornak  állitja  fel  magát,  s  ily  nemzetiségeket 
ignorál,  még  csak  lételöket  sem  ismeri  el,  —  ne  számítson  a 
közvéleményre.  S  ki  az,  a  kit  ignorál  ?  —  15  millió  szláv  75 
milliónyi  törzsnek  sarjadéka,  és  a  magyar,  mely  ezt  és  ezt 
volt  képes  tenni,  mely  készületlenül  felmorzsolta  egy  hadjárat 
alatt  az  osztrákot;  a  magyar,  mely  Európa  védfala  volt,  mely 
három  nagyhatalomtól  körülkarolva  ezred  éven  át  fenn  tudta 
nemzetiségét  tartani ;  melynek  azon  egysége  megvan, 
melyre  az  olasz  csak  most  vágyik,  s  mely  nemzetisége  szent 
érzelmeiben  sértve,  meg  fogja  mutatni  minden  alkalommal, 
hogy  őt  jiem  szabad  ignorálni. 

Jó  lesz  kiemelni  a  magyarnak  nemzetiségéhez  való  hő 
ragaszkodását,  jeléül  annak,   mennyire  sérti  ez  érzelmet  az 

osztrák.  Idézhető  érdekes  tény  gyanánt  Széchenyinek  (még 
mindig  az  örültek  házából,  hol  azonban,  mint  irja,  nem  az  a 
baja,  hogy  homályosan,  hanem  hogy  igen  is  világosan  lát)  a 
tudós-társasághoz  most  irott  levele,  mely  ide  megy  ki  :  »a 
magyar  romok  közt  e  társaság  maradt  nemzetiségünket  kép- 
viselni ;  a  kormány  a  revideált  statútumok  által  ezt  is  kifor- 
gatja czéljából ;  én  nem  ily  czélra  tettem  alapítványt,  s  ily 
czélra  nem  fizetek  kamatot. « 

A  német  lapokban  jó  lesz  feleleveníteni  a  »német  egy- 
ség* rég  függő  sovárgását,  melynek  1848-iki  fázisára  a 
»Brochure«  hivatkozik,  s  megmutatni  a  48-iki  történelem- 
ből, hogy  ennek  nagy  botlóköve  azon  természetellenes  agglo- 
meráczió,  melyet  osztrák  birodalomnak  hivnak.  Vagy  ennek 
szét  kell  bomlani,  mi  a  magyar  függetlenséget  főképen 
magában  foglalja,  vagy  a  német  egység  teljes  értelemben 
lehetetlen. . 

Néha  iparkodandom  a  honból  tényeket  kezéhez  juttatni. 
De  ritkán.  Magam  nem  érek  reá.  Titkárom  nincs.  Szegény 
ember  vagyok. 

2.  Politikában  érdek  határoz,  nem  az  érzelmek ;  tehát 
amit  orosz  ismerőséről  mond,  azt  jó  nyitva  tartani,  kultiválni 
és  iparkodni  tudni  minél  többet.  Ennél  több  idő  előtti ; 
s  most  legalább  erkölcsi  lehetetlenség.  —  Hazánk  gyilkosai ! 
nem  a  legyilkolt  »élö  halotté «  az  első  lépés.  De  egyet  szeret- 
nék ha  tudatna  Pétervárott  —  s  nem  hirlap  utján.  S  ez  az, 
hogy  a  tulajdonképeni  Magyarország  és  Erdély  természetileg 
körülirt  területéből  soha  sem  adunk  ugyan  fel  semmit ;  de 
Horvátország  és  Szlavónia  függetlenitésétől  nem  csak  nem 
vagyok  idegen  mint  soha,  még  1848.  előtt  sem  voltam  idegen, 
sőt  (ha  az  évszámban  nem  csalatkozom)  már  1844  körül  indít- 
ványt is  tettem  iránta  Pest  megyében,  mely  azt  el  is  fogadta : 
hanem  kezet  is  kész  vagyok  hozzá  nyújtani,  —  —  —  de 
szolgálat  természetesen  viszonzást  kivan.  Fogjanak  velünk 
kezet  az  osztrákot  megtömi.  Én  biztos  vagyok  nemzetem 
jóváhagyásáról  annyira,  hogy  e  részben  szerződésre  is  mer- 
nék lépni.  Itt  van  egy  közös  tér,  melyen  találkozhatunk,  s  mit 
a  provokáczió  nélkül  leölt  »élő  halott*  némileg  engesztelő 
lépésnek  venne.  Ha  az  oroszok  csakugyan  komolyan  harag- 
szanak   a    Habsburgokra,    annyit    megtehetnének,    hogy    a 

horvátoknak  értésökre  adják,  miként  jó  volna,  lia  kellő  tekin- 
télylyel  biró  horvát  ember  jöne  ki  egyezkedni  velünk,  kik 
irántuk  testvéries  érzelmekkel  viseltetünk.  Ez  nagyon  fontos 
és  nagyon  szükséges  volna.  M i,  nehezen  mozoghatunk  ott, 
s  nekem  nincs  pénzem  költséges  missziókra.  Ha  erre  orosz 
ismerőse  felülről  helybenhagyást  eszközölne  maga  vagy  más 

alkalmas  személy  számára,  ez  fontos  lépés  volna. 

3.  A  »N  a p  o  1  e  o  n  III.  e  t  l'I  t  a  1  i  e«  nagyon  ügyesen 
van  Írva ;  nagyon,  de  —  az  ügyesség  benne  inkább  prókátori, 
mint  államférfiúi.  Ügyes  kikapkodása  egyes  történelmi  frá- 
zisoknak. Jó  »p  1  a  i  d  o  y  e  r,«  de  azok  előtt  nem  nyom,  kik 
az  összefüggést  ismerik  mint  én  is,  de  minden  államférfiú  is 
ismeri. 

Mit  akar  a  röpirat  elérni?  A  háborút  deprekálja;  köz- 
véleményre hivatkozik ;  ez  a  szillogizmus  vége.  Jaj  bizony, 
közvéleményrei  hivatkozás  elől  az  osztrák  nem  vonul  ki  Olasz- 
országból. Magánembertől  brilliáns  röpirat  volna;  tudatva, 
hogy  a  császártól  jön,  keveset  mond  arra,  hogy  megnyugtassa 
a  franczia  felsőbbség  terjeszkedésétől  tartókat;  igen  sokat 
arra,  hogy  szuszczeptibilitást  ne  ébreszszen.  Azt  a  benyomást 
hagyja  hátra,  hogy  a  császár  fél,  mert  nem  meri  kimondani  a 
végszót,  s  mert  igen  szembetűnő  aggodalma  az  angolt,  néme- 
tet, poroszt  megnyerni ;  aggodalmában  az  ügyes  szó  ügyet- 
lenné válik,  például  mikor  az  angolra  reá  fogja,  hogy  az 
olasz  függetlenséget  gyámolította ;  a  mi  nem  igaz,  csak  refor- 
mokat javasolt,  mérséklett  reformokat,  még  a  piemonti  alkot- 
mányt is  sokallotta.  Csak  az  Ausztriának  adott  tanács  való. 
A  többi  »garbled  accounts.«  Reá  fogja  Minto  lordra, 
hogy  az  olasz  függetlenséget  angol  protektorátussal  kecseg- 
tette, a  mi  szintúgy  nem  .igaz,  mint  sok  egyéb  történeti  állitás 
is.  E  röpirat  nem  inditja  meg  a  diplomácziát. 

Hát  az  olasz  nemzetet  a  »konfederáczió«  eszméje  meg 
fogja-e  nyerni ?  —  Én  az  »E t a t s-U n i s  de  l'I t a  1  i e«  esz- 
mének barátja  vagyok ;  azt  ki  is  mondtam  évek  előtt ;  de  az 
olaszok  felzúdultak  ellene,  s  én  engedtem,  mert  tisztelem  az 
eszmét,  hogy  övék  az  elhatározás  saját  ügyükben.  Igen  ám, 
de  mikor  én  olasz  konfederáczióról  szóltam,  nem  olasz  feje- 
delmek konfederácziójáról  szóltam.  Az  »Etats-Unis  de  l'Italie« 
köztársasági   kormányformát  tesz  fel.    »Konfederált  monar- 

cliiák«  akár  Bundes-S t aat,  akár  Staaten-Bund  alak- 
ban »absolute  nonsense,«  példa  reá  a  Deutsclier 
Bund  az  egyetlen  históriai  példája  ezen  abortiv  eszmé- 
nek. Bizony  nem  vonzó  példa.  Börne  vagy  Heine  (nem  emlék- 
szem melyik?)  azt  irja:  »Deutsclier-Bund,  —  toUer  Hund.« 
Én  ezt  nem  mondom,  hanem  azt  tudom,  hogy  nem  nemzet- 
egység. 

Sok  egyebet  is  mondhatnék,  de  reánk  nézve  legfőbb  az, 
hogy  világosan  lemond  a  röpirat  Magyarországról.  Biztosítja 
Ausztriát,  hogy  az  olasz  kérdésen  tul  nincs  ellene  semmi 
tenni  valója.  Ha  még  is  alkudni  akarnak  velünk,  ugy  a  röp- 
irat hazugság.  Ha  ez  nem  hazugság  s  mégis  egyezkednek 
velünk,  ugy  meg  akarnak  csalni.  Azon  tény,  hogy  midőn  a 
török  birodalom  integritásának  konszolidácziója  végett  tar- 
tottak kongresszust,  az  osztrákot  a  török  birodalom  egy  részé- 
nek kezére  játszásával  kecsegtették  cserébe,  tanúságos  tény. 
Vigyáznunk  kell. 

A  császár  (ki  a  forradalom  gyermeke,)  határozottan 
ellöki  magától  a  forradalmári  elemet,  a  forradalom  eszméit. 
Mi,  még  ha  e  háborúval  összekötésben  küzdenénk  is,  — 
forradalom  volnánk.  Lássa,  én  azt  gondolom,  nem  rossz 
politika  volt  volna,  az  európai  forradalom  vulkánjának  egyik 
nevezetes  kráterét  »control«  alatt  hagyni  kiégni.  Ha 
igaz  a  röpirat,  ő  máskép  akarja.  Lássa..  Én  ha  ajánlkozik 
vala  hazánk  függetlenségének  kivivására  alkalom,  ily  kon- 
trol alatt  bár,  elfogadnám ;  mert  a  kevesebb  bizonyost 
hazámra  jobb  szeretem,  a  több  bizonytalannál.  —  De,  ha 
megtagadtatik  az  alkalom,  ha  ellöketik  a  magyar,  maradunk  a 
régi  utón.  A  forradalom  szolidaritásának  utján. 

—  Keserves,  mert  meglehet,  még  tovább  kell  várni,  de  meg- 
lehet hamarébb  lesz,  mint  gondolnák.  Cselekszünk  j  s  ha  kell, 

—  várunk. 

Ezek  tájékozásul.  Most  az  utasítás. 

1.  Igenis,  kérem,  keressen  mielőbb  módot  szólani  a  her- 
czeggel,  s  mondja  meg,  miként  tudja  tőlem,  hogy  mig  egy- 
részről több  utakon  »a  v  a  n  c  e«-okat  tapasztalunk,  másrészről 
a  bonyodalmaknak  ily  határozottan  az  olasz  kérdésre  szorí- 
tása megütközésre  ad  okot.  Ugy  látszik,  a  szárdiniai  király  s 
a  herczeg  vágyai  nem  találnak  a  császárnál  helybenhagyást 

Egy  oly  nemzet,  mint  a  magyar  megérdemli,  hogy  vele  játék 
ne  űzessék.  Kérdje  tehát  ön,  (de  nem  az  én  nevemben)  mit 
Írhatna  ön  nekem  azon  aggodalom  eloszlatására,  melyet  a 
röpirat  azon  nyilatkozata  okozott.  Kérjen  ön  őszinteséget, 
akármely  oldalra  hajoljon  a  mérleg. 

2.  Minden  körülményt  komolyan  fontolóra  véve,  clke- 
rülhetlennek  látom,  hogy  ha  a  hatalmak  csakugyan  szándé- 
koznak egyetértésbe  lépni  a  magyar  elemmel,  az  értekezés 
velem  személyesen  történjék  s  ha  ugy  látnák  jónak,  hogy  én 
most  még  ne  menjek  hozzájok,  (mire  nem  is  volnék  hajlandó, 
mert  menetelem  magában  is  némi  erkölcsi  kötelezettség  szinét 
viselné,  mit  ellenbiztositék  nélkül  el  nem  vállalhatnék),  oda 
kellene  hatni  mind  Turinban,  mind  Parisban,  hogy  ök  bízza- 
nak meg  valakit  velem  itt  értekezni.  — ^ 

(Aláírva)  Kossuth. 


XIII. 
Kossuth  —  Szarvadynak. 

A  franczia  trónbeszéd.  —  Annak  kétértelműsége.  —  A  császár  r  em  ényl  i, 
hogy  a  béke  nem  fog  megzavartatni. 

London,  1859.  febr.  8. 

Megjött  a  (tegnapi)  franczia  trónbeszéd  — Ha 

az,  a  mi  e  trónbeszédben  van,  igaz,  tehát  nem  lesz  háború,  hát 
minek  zavarta  a  császár  a  világot,  károsította  saját  nemzetét 
és  ámította  az  olaszokat  ?  Ha  pedig  a  beszéd  nem  őszinte  — 
—  —  —  —  —  ugy  nem  győzök  eléggé  örülni,  hogy  nem 
rohantam  a  maszlagra,  mint  mások  tevék ;  mert  a  ki  Európát 
így  ámítja,  ugyan  mit  csinálna  egy  pár  száműzöttnek  adott 
szavával? 

Kérem  is,  ne  tegyen  semmi  lépést,  mely  oda  magyaráz- 
tathatnék, hogy  nekem,  bár  csak  közvetve  is  részem  van  az 
egyezkedésben.  Ha  érdekük  ugy  hozandja  magával,  majd 
kopogtatnak  ők.  Én  nyugodtan  bevárom,  és  megyek  a  magam 

szokott  utján. — 

(Aláírva)  Kossuth. 

A  franczia  trónbeszéd,  mely  e  levelemre  alkalmat 
adott,  nem  ok  nélkül  tett  reám  oly  kellemetlen  benyo- 
mást. Kezdettől  végig  a  rosszaló  csodálkozás  hangján 
van  tartva  ama  bizonyos  kétkedés,  nyugtalanság  felett, 
mely  minden  igaz  ok  nélkül  zavarja  a  közbizalmat.  — 
Nagyon  nyomatékosan  emlékeztet  a  hiressé  vált  b  o  r- 
deaux-i  mondatra:  »A  császárság  a  béke«  —  s 
az  olasz  ügyről  következőleg  nyilatkozik  : 

» Olaszország  állapota,  s  azon  szabályszerűtlen 
(anormal)  helyzet-,  hogy  ott  a  közrend  csak  idegen 
seregekkel  tartható  fenn,  egy  idő  óta  méltán  nyugta- 
lanítja a  diplomácziát.  De  ez  nem  elegendő  indok 
háborút  hinni.  Ám  legyen,  hogy  vannak,  a  kiknek 
minden  helyes  ok  nélkül  forró  óhajuk  a  háború,  és 
vannak  mások,  kiknek  túlzott  félelmükben  kedvök  telik 
Francziaországot  egy  uj  koaliczió  veszélyeivel  ijeszt- 
getni; én  rendithetlenül  megmaradok  a  jog,  az  igazság, 
a  nemzeti  becsület  utján,  s  kormányom  magát  sem 
elragadtatni,  sem  megfélemlittetni  nem  engedendi,  mert 
az  én  politikám  soha  sem  kihivó,  sem  kislelkü  nem 
lesz.  Tartsuk  hát  távol  magunktól  a  csalriadalmakat 
(falses  allarmes),  az  igazságtalan  bizalmatlanságokat  s 
érdeksugallta  lehangolásokat  —  a  béke  —  remélem 
—  nem  fog  megzavartatni. 

XIV. 
Szarvady  —  Kossatlinalc. 

Miként  értelmezték  a  trónbeszédet  Parisban.  —  A  szard  kölcsön.  —  Cavour 
jegyzéke.  —  Anglia  magatartása. 

Paris,  1859.  febr.  9. 

A  mi  a  trónbeszédet  illeti,  itten  általánosan,  annyira  háborús- 
nak tartják,  a  mennyire  csak  lehetséges.  A  császár  egyedül  áll 
mostanáig.  Pétervárott  még  mindig  nem  mentek  semmire,  ép  ugy 
Angliában  sem.    Miniszterei  még    mindig    a  háború    ellen  mü- 

—    KOSSUTH,    IRATAIM.   I.  17 

ködnek.  Egyébiránt  az  előkészületek  folytattatnak  és  a  szard  köl- 
csön érdekében  is  intézkednek ;  *)  én  részemről  még  mindig  meg 
vagyok  győződve,  hogy  a  császár  akar  és  fog  i s  háborút  csi- 
nálni, hacsak  általános  koaliczió  nem  álland  ellene.  Az,  hogy  ö 
nem  szólhat  ugy,  mint  kinek  múltja   egészen  tiszta,  sem  ugy,  mint 


*)  A  levélben  emiitett  kölcsön  iránti  javaslat  február 
4-kén  lett  L  a  n  z  a  pénzügyminiszter  által  a  szard  képviselő- 
házban előterjesztve.  50  millió  frankra  szólott.  A  kölcsön 
indokául  a  rendkivüli  fegyverkezés  lett  felhozva,  melyet 
Ausztria  a  lombárd-velenczei  királyságban  s  különösen  a  Pó 
ós  Ticino  mentében  kifejtett.  Hivatkozás  történt  arra,  hogy 
néhány  nappal  a  szard  parlament  megnyitása  előtt  a  bécsi 
hivatalos  lap  egy  uj  hadtestnek  Lombárdiába  küldéséről  tett 
jelentést,  mely  a  már  ott  állomásozó  seregekhez  adva,  sokkal 
hatalmasabb  haderőt  képez,  mint  a  mennyire  béke  idején  a 
közrend  és  belbiztonság  fentartása  végett  szükség  lehet.  S  a 
mi  a  helyzetet  a  szomszéd  Piemontra  nézve  még  fenyegetőbbé 
teszi,  az  e  haderőnek  felosztása  és  öszpontositása,  minthogy 
ez  főképen  az  Adda  és  Ticino  közt  lett  eszközölve,  s  Kremoná- 
ban,  Piacenzában  ós  Páviában  oly  erős  tömegek  vannak  össze- 
gyűjtve, hogy  ez  elhelyezés  egyenesen  a  szomszéd  Piemont 
ellen  intézett  támadási  állásfoglalás  jellegével  bir.  Hozzájárul 
ehhez,  hogy  a  Ticino  hosszában  fekvő  községek  katonailag 
megszállva  tartatnak:  parancs  adatott  katonai  tárházak  és 
szállások  készen  tartására ;  a  piemonti  határ  mentében  gya- 
kori seregmozgalom  észlelhető,  s  legújabban  Ausztria  nem- 
csak a  lókivitelt  eltiltotta,  hanem  még  IBO  milliónyi  uj  köl- 
csönt is  vett  fel.  —  E  fenyegető  készületekkel  szemben  a 
kormánynak  kötelessége  az  országnak,  s  vele  a  nemzeti  becsü- 
letnek, szabadságnak  és  függetlenségnek  védelméről  gondos- 
kodni. —  Ezt,  s  azon  nyilatkozatot,  hogy  a  nemzetek  életében 
vannak  perczek,  midőn  az  áldozatok  szent  kötelességgé  vál- 
nak, a  kamara  hangos  helyesléssel  fogadta :  s  valóban  a  köl- 
csön február  9-kén  már  meg  is  lett  szavazva. 

E  kölcsön  alkalmából  0  a  v  o  u  r  gróf  körlevelet  intézett 
Szardínia  ügyviselőihez  külföldön,  melyben  ez  intézkedés- 
nek, s  a  Szárdiniában  és  Savóyában  állomásozott  seregek 
Piemontba  hivásának  kényszerű  szükségét  és  szorosan  védelmi 

olyan  fejedelem,  ki  tudja,  hogy  népe  szereti,  —  természetes.  Azért 
a  röpiratban  sem  Magyarországról,  sem  a  szlávokról  szó  sincs,  ö  a 
németekre  akart  hatni.  Oly  konklúzióval  lépett  elö,  mit  senki  sem 
akarhat,  s  igy  megérteti  mindenkivel,  hogy  a  háború  elkerülhetlen 
következése  a  jelenlegi  helyzetnek  s  az  európai  állapotoknak. 


jellegét  igazolta.  —  E  körlevél  Cowley  lordot,  Anglia 
párisi  követét  arra  indította,  liogy  az  angol  külügyérhez, 
Malmesbury  lordhoz  február  8-kán  irott  levelében  azon 
kérdést  vetné  fel:  miként  ha  Szardínia  osztrák  támadástól 
vél  tarthatni,  miért  nem  folyamodik  a  nagyhatalmakhoz  a 
végett,  hogy  Ausztria  szándokát  próbára  tegyék,  a  belyett 
hogy  magát  költségeskedésekbe  bonyolítaná,  melyekről  lehe- 
tetlen nem  tudnia,  togy  nem  fogják  öt  —  a  megmérközésre 
Ausztria  erejével  képessé  tenni. 

Ennek  folytán  az  angol  külügyér  február  12-kén  ugy 
Bécsben,  mint  Turinban  közbevetette  magát;  —  az  elsőbb 
helyen  a  végett,  hogy  Ausztria  nyilatkoztassa  ki,  miként,  ha 
nem  támadtatík  meg,  neki  nincs  szándokában  Szárdiniát 
megtámadni;  s  hogy  hajlandó  a  turíni  kormánynyal  oly 
egyetértésre  jutni,  minek  folytán  mindkét  részről  a  kölcsönös 
bizalmatlanság  félre  tétetnék,  s  a  fegyveres  erők  a  batárról 
visszavonatnának.  Turinba  az  angol  kormány  hasonló  taná- 
csot küldött,  csakhogy  azt  ijesztgetésekkel  s  a  szard  kormány 
eddigi  eljárásának  rosszalásával  kisérte;  komolyan  intette, 
hogy  álljon  meg  elhamarkodott,  meggondolatlan  útjában 
(headlong  career),  fontolja  meg,  hogy  egyedül  nem  bir- 
kózhatik  meg  Ausztriával,  s  hogy  akár  külnemzet  által,  akár 
pedig  általános  olasz  forradalom  által  segittetnék,  erőforrásai- 
nak csekélységénél  fogva  csakhamar  egy  alárendelt  segéd 
szerepére  sülyedne  s  a  béke  helyreállításánál  valószínűleg  azt 
fogná  tapasztalni,  miként  a  Savóyaí-ház  érdekeinek  nem  fog 
megengedtetni,  hogy  éjszaki  Olaszország  uj  berendezésének 
akár  monarchiái,  akár  köztársasági  alapon  útját  állják.  — 
Annálfogva  felszólittatta  C  a  v  o  u  r  grófot,  hogy  ne  kéjelegjen 
általánosságokban  (índulge  in  generalities),  hanem  részletesen 
adja  elö  panaszait,  ugy  Ausztriát,  mint  a  pápa  államait  illető- 
leg ;  s  mint  tapasztalt  államférfiuhoz  illik,  jelölje  ki  a  gyakor- 
latias orvoslatokat. 

Sem  a  trónbeszéd,   sem  a    röpirat  nem  magyarázzák    vég- 
kép, világosan  a  helyzetet.   Pár  heti  várakozás  nem  igen  árthat 
^  ügyünknek. 

Meggyőződésem  szerint  a  háború  még  mindig  elkerülhetlen 


A  sajtót  illető  utasításait  hiven  követendem 

(Aláírva)  Szarvady. 

XV. 
Szarvady  —  Kossuthnak. 

Bixio   közbenjárása.    —    Napóleon  herczeg   Kossuthról.    — '    A   helyzet   még 
mindig  bizonytalan. 

Paris,  1859.  február  12. 

Bixio  ur  ajálkozott  a  berezegnek  közbenjáróul,  azt  mondván 
neki,  miként  nélkülözhetlennek  tartaná  valakit  kormányzó  úrhoz 
küldeni  azon  megbízatással,  hogy  önnek  tudtára  adja  hivatalosan, 
miszerint  Francziaország  számot  tart  Magyarország  közvetlen  közre- 
működésére. 

A  herczeg  oda  nyilatkozott,  hogy  ezen  lépés  még  idöelötti  volna, 
ö  nem  akarna  minket  tévútra  vezetni,  és  mostanában  még  semmi  tény- 
legest nemigérhetne.  0  nem  tart  attól,  hogy  kormányzó  ur  —  mint  azt 
Bixio  ur  feltevésképen  kinyilatkoztatta  —  a  körülmények  által  ellen- 
séges térre  szcrittathassék,  és  meg  van  győződve  arról,  hogy  azon 
perczben,  mikor  a  helyzet  oly  alakot  öltend,  mely  a  franczia  kormány- 
nak megengedendi  világos  ajálatokkal  fellépni,  azokat  Kossuth  nem 


Mindig  azon  hamis  körben  mozogva,  hogy  az  olasz  felhő 
villanyát  holmi  reformok  sodronyán  szép  csendesen  le  lehet 
vezetni,  e  jegyzékek  képezték  a  bevezetést  azon  lázas  tevé- 
kenységhez, melyet  »Európa  békéjének*  czime  alatt  az  angol 
kormány  kifejtett  a  végett,  hogy  kedvelt  Ausztriájáról  a  hata- 
lomé-: orbitás  minden  veszélyét  elhárítsa. 

Hanem  annyi  bizonyos,  hogy  lord  Malmesbury  sem 
prófétának,  sem  próféta  fiának  nem  bizonyult  be,  midőn  azt 
jósolta  Szárdiniának,  hogy  az  események  a  Savóyai-ház  érde- 
kein keresztül  gázolandnak.  »Altro!«  szokta  az  olasz  mon- 
dani .  .  .  Bizony  »A  1 1  r  o.« 

Kossuth. 

fogja  visszautasítani,  ha  a  haza  érdekeinek  megfelelnek.*)  Tudja,  hogy 
alkalmilag  oly  ajálatokat  fognának  tenni,  melyeket  mindnyájan  el- 
fogadnánk. A  mit  ezen  irányban  most  tenne,  egészen  idöelötti  volna. 
Egyébiránt  tudja  és  érzi,  hogy  csak  kormányzó  ur  által  lehetnek 
hatással  a  magyar  népre,   és  önhez  akarnak  kellő  időben  fordulni. 

(Aláirva)  Szarvady. 

XVT. 

Haza  izent  tájékozás. 

Irányi  február  21-óii  értesített,  hogy  R.  volt  honvédszá- 
zados  pár  nap  múlva  haza  indul  s  ajálkozik  tőlem  megbíza- 
tást elfogadni. 

Ez  ajálat  következtében  a  következő 
tájékozás  lett  haza  izenvc: 

Tájékozás. 

London,  1859.  febr.  25. 
1. 

Valószínű,  hogy  az  év  folytán  (hihetőleg  nyár  felé), 
hazánknak  alkalmat  nyújthatunk  függetlensége  kivivására. 

E  remény  nem  ingatag  rokonszenvekbe  vetett  bizalmon, 
hanem  az  érdekközösség  szilárdabb  alapján  épül. 

Mind  Turinban,  mind  Parisban  tudják,  hogy  nélkülünk 
ki  lehet  ugyan  az  osztrákot  Olaszhonból  kergetni,  de  a  kiürí- 
tendő tartományokat  nem  lehet  biztosan  megtartani.  Mert 
ha  Magyarország  birtokánál  fogva  az  osztrák  elsőrendű  hata- 
lom marad,  elég  erős  lesz  az  elvesztettet  visszafoglalni,  mihelyt 
a  körülmények  kissé  változnak. 

De  tudják  még  azt  is,  hogy  Magyarország  közremunká- 
lása  nélkül,  még  az  osztráknak  Olaszországban  leendő  legyőzése 
sem  bizonyos.  150,000  ember  oly  erődített  stratégiai  állásban, 
minővé  az  Adige  melletti  híres  négyszög  alakítva  van,  rop- 
pant erő. 


*)  Ebben  aztán  a  berezegnek  ugyancsak  igaza  volt.  —  Ö,  bár 
akkor  még  személyesen  nem  ismert,  —  ugy  látszik,  jobban  ismert, 
mint  sok  más,  a  ki  évek  óta  ismert. 

A  győzelem  biztosítása  egy  másik  szimultáneus  harcz- 
szintért  is  kivan,  mely  az  osztrákot  necsak  elfoglalja,  hanem 
tőle  sokkal  több  erőt  is  elvonjon,  mint  mennyibe  a  másik  fél 
erőmegosztása  kerül. 

Ez  szintén  csak  Magyarország  lehet. 

A'  ]nult  franczia  táborukban  minden  olaszországi  had- 
járat rajnai  hadjárattal  volt  egybekötve.  Ez  most  nem  lehet, 
1.  mert  Németországot  felzuditaná,  2.  mert  különben  sem 
lenne  nyereség,  mivel  a  mennyi  erőt  elvonna  az  osztráktól 
Olaszhonban,  szintannyit  elvonna  a  másik  féltől  is.  Nem  ugy 
Magyarország  harcztérré- választásával.  Ha  csak  azt  nem  tesz- 
szük  fel,  hogy  nemzetünk,  mely  készületlenül,  s  elhagyatottan, 
az  osztrák  hatalmat  1849-ben  porrá  zúzta,  azóta  vagy  oly  gyá- 
vává lett,  hogy  jövendője  felett  kétségbe  essék,  vagy  oly  szol- 
galelküvé,  hogy  az  idegen  járomba  bele  szokjék ;  ha  csak  ezt 
nem  teszszük  fel,  elég  a  francziáknak  az  olasz  hadjárattal  kom- 
bináczióban,  engem,  bajtársaimat,  egy  20,000  főnyi  franczia 
hadosztály  kíséretében  magyar  földre  tenni,  hogy  egyrészt  az 
osztrák  sereg  egysége  bomlásnak  vitessék,  másrészt  az  oszt- 
ráktól necsak  20  vagy  25,000  embert  vonjon  el,  hanem  egy 
oly  nemzetet,  mely  pár  hó  alatt  150,000  embert  állitand  fel 
ellene,  s  mely  megmutatta,  hogy  maga  egyedül  is  bir  az  oszt- 
rákkal. 

Ily  fontos  érdekközösség  alapján  mondom,  hogy  hacsak 
a  diplomáczia  elejét  nem  veszi  a  háborúnak  (mit  alig  hihetni) 
—  Francziaország  s  Piemont,  a  magyar  nemzettel  általam,  mint 
a  függetlenségi  nyilatkozatban  kijelölt  képviselője  által,  szö- 
vetkezni fog. 

Kívánatos,  hogyennek  tudomásaelterjed- 
jen a  nemzet  között. 

2. 

Azonban,  bármi  hő  legyen  is  a  honvágy  keblemben,  bár 
egy  órai  életért  a  szabadságnak  visszaadott  hazában,  örömmel 
dobnám  oda  bérül  hátralévő  napjaimat,  jobban  szeretem  a 
hazát  mint  magamat,  s  azért  nem  fogom  engedni,  hogy  nem- 
zetünk csak  eszközül  használtassék.  Czélnak  kell  lennie.  Puszta 
diverzióra  egy  csepp  magyar  vért  sem  engedek  pazaroltatni. 
En  csak  ugy,  s  csak  akkor  szólitandom  fegyverre  a  nemzetet, 

ha  mint  erö  jelenhetek  meg  a  határon,  mely  a  nemzeti  erö 
kifejtésére  oly  támaszpontot  nyújt,  hogy  csak  a  nemzet  saját 
határozottságától  függjön  szabaddá  lenni. 

Intem  tehát  a  nemzetet,  hogy  csalóka  s 
gondatlan  felszólitásokra  ne  hajtson,  s  várja 
be,  mig  felszólítom.  Én  vérével  nem  fogok 
könnyelműen  játszani. 

3. 

A  czél,  melyet  biztosítva  kell  látnom,  hogy  azt  mondjam : 
fegyverre!  kövessetek!  a  czél :  hazánk  függetlensége. 
Sem  több,  sem  kevesebb.  A  függetlenségi  nyilatkozat  azt 
mondja:  »kormányforma-választásban  az  európai  viszonyok 
kivánatihoz  kész  magát  a  magyar  nemzet  alkalmazni. «  Én 
ehhez  tartom  magamat,  s  bár  gyűlölöm  e  szót  » király, «  (s  külö- 
nös volna,  ha  azok  után,  miket  királyoktól  szenvedénk,  nem 
gyűlölném,)  ha  hazánk  függetlensége  árául  az  fog  kívántatni, 
hogy  királyt  fogadjunk  el,  én  kész  vagyok  elfogadni. 


Ha  igy  kerül  harczra  a  dolog,  századok  múlhatnak  el, 
mig  nemzetünk  újjászületéséhez,  a  készülőben  lévőhöz  hason- 
lóan kedvező  alkalom  nyilik. 

Most  nem  fenyeget  orosz  intervenczió.  Ennek  eleje  van 
véve.  Attól  sem  kell  tartani,  hogy  az  angol  kormány  tettleg 
segitse  Ausztriát.  Áldom  az  Istent,  hogy  én,  szegény  számű- 
zött, képes  valék  oly  kiirthatlan  rokonszenvet  csepegtetni  a 
brit  nemzet  keblébe  hazánk  iránt,  miszerint  ha  mi  fegyvert 
fogunk,  nincs  az  az  angol  miniszter  a  világon,  ki  ellenünk 
működni  merjen.  A  nép  szavának  oly  mennydörgését  kelthet- 
nék fel,  a  minővel  e  szabad  országban  nincs  miniszter,  ki  daczol- 
hasson.  Az  angol  nép  érzelmeiben  a  magyar  ügy  nevemmel 
annyira  identifikálva  van,  hogy  fellépésem  esetére  könnyű  oly 
népies  tüntetéseket  előidéznem,  mely  Anglia  politikai  állásá- 
nak egész  morális  súlyát  számunkra  biztosítja,  függetlenségünk 
gyors  elismerését  is  bele  számítva,  s  nem  csekély  az  anyagi 
segély  is,  melyre  magán  utón  számithatunk. 

Vegyük  ehhez  az  aktiv  franczia  segélyt  pénzben,  fegy- 
verben, lőszerben,  kész  hadseregben  (melyek  nélkül  s  a 

franczia  zászlónak  magyar  földön  koczkáztatása  nélkül  én  nem 
hagyom  befolyásomat  felhasználtatni)  s  vegyük  azt,  hogy  az 
osztrák  Olaszországban  nem  egy  rendezetlen  forradalom,  hanem 
200,000  főnyi  rendes  hadsereg  által  lesz  elfoglalva,  és  a  siker- 
ről, ha  önmagunkhoz  hivek  maradunk,  emberi  előrelátással 
nem  lehet  kételkedni. 

5. 

Nem  kevésbé,  mint  a  győzelem  kilátása,  biztató  a  győ- 
zelem eredménye.  Szabad,  független  Magyarország 
lesz  az.  Földrajzi  helyzetünknél  fogva  hazánk  nem  félhet,hogy 
franczia  tartománynyá  ferdittethessék.  Árulás  s  nagyra- 
vágyás ellen  biztositandom.  A  polgári  hatalommal  való 
vetélykedése  a  katonai  nagyravágyásnak  volt  1849-ben  buká- 
sunk kútfeje.  Azért  minden  perczet,  mely  szent  ügyünknek  a 
világ  közvéleményében  magasan  tartása  mellett  számomra 
fenmaradt,  közel  tiz  év  óta  arra  használtam,  hogy  magamat 
katonává  képezzem  ki ;  s  az  vagyok.  Nem  adom  ki  a  sereget 
kezemből.  S  igy  a  nemzet  szabadsága  biztos  leend.  Én  nagy- 
ravágyást nem  ismerek.  Én  szabadság  után  sovárgok, 
nem  hatalom  után.  Magamról  biztos  vagyok.  Magamról 
tudom,  hogy  én  a  döntő  győzelem  napján,  épségben  tenném 
le  a  nemzet  szuverenitását  a  nemzet  kezeibe,  s  visszalépnék 
magányom  szegény  árnyékába.  A  győzelemig  pedig  meg 
fognám  tudni  óvni  a  hazát  mind  nagyravágyástól,  mind 
viszálytól. 

6. 

A  kérdés  hát  az :  akar-e  a  nemzet  szabad  lenni  ?  —  Tud- 
ván, hogy  a  szabadság  nagy  kincse  nem  adatik  ajándékul, 
azért  harczolni  kell.  Vagy  ifjú  erejének  nagyszerű  revelácziój a 
1849-ben  egyszersmind  halála  is  volt-e  a  nemzetnek  ?  hiá- 
ban  hullottak-e  el  hőseink?  hiában  haltak  el  mártírjaink? 
hiában  áll-e  a  magyar  név  szerencsétlensége  közepette  is 
magasabban  a  világ  nagyrabecsülésében  mint  valaha  állott  ? 
Minden  gondolkozó  ember  azt  vallja,  hogy  egy  független 
Magyarország  a  jövendő  Európa  nélkülözhetlen  alkatrészéül 
van  hivatva,  csak  a  magyar,  a  magyar  maga  mondana-e  le  az 
életről?  csak  ő  maga  hinné-e,  hogy  a  semmi  természetes  élet- 

^  _________ 

erővel  nem  biró,  szintoly  korhadt   mint  gyűlöletes  Ausztria 
rabjául  van  rendeltetve  ? 

Mondják:  a  nép  jó.  Tudom. 

Mondják,  csak  jelenjek  meg  sereggel  a  határon,  s  adjam 
ki  a  rendeletet,  az  egész  nemzet  felkél,  mint  egy  ember. 
Hiszem,  s  ha  eljö  a  rendeletkiadás  ideje,  sikert  is  fogok  tudni 
neki  szerezni. 

De  azt  is  tudom,  hogy  a  műveltebb  osztályok  elkábulva 
materialisztikus  hajhászatokban,  nem  viselték  magokat  a  múlt 
években  nemzeti  méltósággal.  —  Az  olasz,  ki  nem  oly  jó 
katona,  mint  a  magyar,  merészelt  nem  adni  erőszakolt 
kölcsönt,  merészelt  nem  bókolni,  nem  tettetni  félénk 
ragaszkodást,  merte  a  »vis  inertiá«-t  használni,  merészelt 
egy  élö  tiltakozás  gyanánt  állani  a  világ  előtt,  A  magyar 
megadta  magát  mint  a  bárány.  —  Szégyen 

És  most  is,  nem  azt  a  húrt  pengetik-e  a  »Kaszinóban« 
s  értelmességi  gyülhelyeikben,  hogy  illojálitás  volna  az 
osztrák  bajait  szaporítani;  hogy  lojálisnak  kell  lenni;  majd 
adnak  egy  kis  konczessziót. 

így  szólanak ;  s  valóban  félő,  hogy  ha  szorítanak  majd 
a  körülmények  s  az  osztrák  ismét  port  fog  hinteni  a  nemzet 
szemébe,  ezen  urak  készek  lesznek  a  nemzetélet  örökségét 
Ezsaukónt  egy  tál  lencseért  eladni. 

Lojalitás Bizalom Csak  nekünk   iratott-e 

hiában  a  történet  ? 

Minden  hazafi  kötelességének  ismerje 
ezen  métely  elterjedése  ellen  a  közvélemény- 
ben dolgozni.  A  felelőség  ideje  közeleg.  En- 
gesztelés a  múltnak,  de  felelőség  a  jelen  s  a 
jövendőre. 

7. 

Azonban  ha  már  igy  vannak  a  dolgok,  jelenben  jó, 
hogy  a  magyar  név  háttérben  áll.  Könnyül  alkunk  általa.  Jó, 
hogy  az  osztrák  bizik  a  magyar  tehetetlenségében.  Nem  kell 
most  e  bizakodást  meg  nem  fontolt  tüntetések  által  gyanako- 
dássá  változtatni. 

Én  nem  tanácslok  összeesküvéseket.  Ha  ugy  fejlődnek  a 
dolgok,   mint   várni   lehet,   nincs   összeesküvésekre   szükség, 

—    K0S8ÜTII   IRATAIM,    I,  10 

1848-ban  sem  konspiráltunk.  Kár  volna  a  legjobb  erőkből 
csak  egyet  is  hasztalanul  elpazarolni ;  s  attól  is  tartok,  hogy 
a  felfedezés  a  most  elbizakodott  osztrákot  a  háborúnak  min- 
denároni  megelőzésére  ösztönözné. 

Azonban  ha  összeesküvés  nem  kell  is,  mégis  sok  teendő 
van  minden  hazafi  előtt. 

8. 
Ilyenek : 

a)  terjeszteni  a  helyes  nézeteket,  s  reményt  éleszteni, 
határozottságot  edzeni  a  nemzetben ; 

b)  odahatni,  hogy  kiki  iparkodjék  magát  az  eldöntő 
perezre  készülten  tartani,  miszerint  a  mint  a  határt  átlépvén, 
sereg  éléről  az  első  kiáltvány,  s  azzal  kapcsolatban  az  első 
rendelet  kibocsáttatik,  a  nemzeti  fegyverfogható  erő,  a  kijelö- 
lendő irányban  minél  gyorsabban  összegyűlhessen  és  szervez- 
tethessék,  egyúttal  pedig  az  országban  kisebb  csapatokban 
állomásozó  ellenséges  erő  részint  lefegyvereztessék,  részint 
öszpontositása  mindenféle  utón  nehezíttessék ; 

c)  a  katonasággal,  akármi  nemzetbeli  legyen,  barátságos 
viszonyt  kell  iparkodni  fentartani ; 

d)  Erdélylyel  szoros  kapcsolatba  lépni,  s  nézeteimnek  a 
székelyek  közt  elterjesztésén  iparkodni ; 

e)  a  más  ajkú  honpolgároknál  oda  dolgozni,  hogy  aggo- 
dalmaik oszoljanak,  s  a  magyarral  saját  javukra  egyetért- 
senek ; 

/)  ha  valaha,  most  szükséges,  hogy  időnkint,  ha  lehet 
hónaponkint,  egy-egy  jó  hazafi  ide  kiutazzék,  engem  az 
otthoni  dolgokról  értesítendő,  s  tőlem  a  körülmények  fejlő- 
dése szerint  utasítást  veendő ; 

//)  engem  az  országban  levő  katonaság  számáról,  mine- 
műségéről, elhelyezéséről  időről-időre  tisztában  tartani.  Ez 
nagyon  fontos; 

h)  a  horvátokat  a  hazafiak  figyelmébe  ajánlom.  Megmér- 
hetlen  becsű  szolgálatot  tenne  a  hazának,  a  ki  kieszközölné, 
hogy  Horvátországból  valami  szabadságszerető  s  polgártár- 
sainak különösen  a  határőrvidéken  is  bizalmát  biró  egyén 
hozzám  kiutazzék,  miszerint  a  két  nemzet  jövendő  állása, 
kölcsönösen  független  viszonya,  s  a  közremunkálás  alapja  és 
feltételei  iránt  velem  tisztába  jöjjön. 


139 

Ismétlem,  összeesküvési  veszélybe  keverni  senkit  nem 
akarok.  Azért  nevet  nem  is  nevezek.  A  ki  szereti  hazáját, 
talál  módot  a  kijelölt  irányban  közrehatni.  Az  események 
fordulata  oly  biztató,  s  a  perczek  oly  válságosak,  hogy  bor- 
zasztó volna,  ha  nem  akadnának  a  hazában,  a  kik  erezik 
annak  szükségét,  hogy  most  folytonos  viszonyt  kell  velem 
fentartani.  Lehet  ezt  tenni  veszély  nélkül.  Kijönni  könnyű,  s 
könnyű  itt-ott  oly  találkozást  rendezni,  mely  minden  kompro- 
missziót  kikerül.  Tiz  évi  számkivetésem  alatt  a  nemzet  nem 
segített  soha  nehéz  működésemben ;  ne  adja  Isten,  hogy  a 
válság  perczében  a  nemzet  újjászületésének  alkalmát  elveszít- 
sük, a  nemzet  tétlensége  s  hanyagsága  által. 

Ha  szereti  ön  hazáját,  s  hiszen  annak  jövendőjében, 
vésse  ezeket  emlékezetébe  szó  szerint,  s  tegyen  ön,  mit  a 
hazafiság  ösztöne  sugalland  a  kijelölt  irányban.  Nem  hihetem, 
hogy  ne  legyen  barát,  s  bizalmas  kör  a  szegény  hazában 
melyhez  bizalmasan  szólani  lehet.  Ha  csak  annyit,  s  nem 
többet  teend  is  ön,  hogy  a  helyzetet,  kilátásainkat  ismerni 
tanulják  a  honban,  jó  szolgálatot  teszen  a  hazának. 

(Aláirva)  Kossuth. 


Hirt  kapván  a  hazából,  hogy  nyugtalanul  váratik 
a  kilátások  felöli  tájékozás:  ápril  hónap  közepe  táján 
ujolag  értesítettem  hazámfiait  az  ügyek  állása  felől.  — 
Ezúttal  megbízottam  egy  németül  is  beszélő  angol  volt, 
kinek  vallásfelekezeti  missziója  is  lévén  Angliából  Er- 
délybe, ez  által  tág  alkalma  nyilt  olyanokkal  is  érint- 
kezni, kikkel  én  egyenes  összeköttetésben  nem  állottam ; 
minél  fogva  azon  helyzetben  volt,  hogy,  mig  egyrészt  az 
általam  neki  kijelölt  hazafiaknak  izeneteimet  átadhatta 
s  válaszaikat  és  viszont  izeneteiket  átvehette,  másrészt 
az  általános  hangulatot  különféle  kútfőkből  tágabb 
körben  is  tanulmányozhatta  s  egyes  kitűnőbb  egyéni- 
ségek gondolkozási  módjával  is  megismerkedhetett. 

Utasítása  lényegben  a  fentebbi  felszólítástól  nem 
igen  különbözött,  csak  kimerítőbb  volt  s  részletekre  is 

kiterjeszkedett.  Azonkívül  három  pontra  különös  súly 
volt  utasításában  fektetve.  1.  hogy  a  közvéleménynek 
holmi  konczessziók  kilátásba  helyezésével  az  udvari  párt 
és  a  hivatalos  közegek  által  munkába  vett  félreveze- 
tése, s  holmi  lojálítási  nyilatkozatokra  csábítás,  tért 
nyerni  ne  engedtessék.  2.  hogy  a  hazafias  cselekvési 
párt  sürgős  teendőjének  ismerje  a  horvátokkal  egyetér- 
tésre, s  közreműködésük  iránt  (különös  tekintettel  a 
határőrvidékre  is)  szabatos  megállapodásra  jutni.  3. 
hogy  a  székelyek  megértsék,  miként  az  ország  azon  ré- 
szében ők  lesznek  hívatva  a  hazafelszabadítás  munká- 
jának élére  állani;  s  hogy  gondoskodva  lesz,  miszerint 
kezök   ügyében   kellő  mennyiségben  fegyver  legyen; 

—  annak  átvételi  módját  a  küldött  utasítva  volt,  rész- 
letekben megbeszélni. 

A  küldött  nagyon  ügyesen  járt  el  megbízatásában. 
Nemcsak  pontosan  teljesítette,  a  mi  küldetésének  külö- 
nösen körülirt  tárgyát  képezé,  hanem  ezen  kívül  módot 
is  keresett  kaszinókban,  társas  összejövetelekben,  minél 
több  emberrel  érintkezni;  mi  végett  Pesten  több  napig 
mulatott,  s  Erdélybe  útját  egy  felé,  onnan  vissza  más 
felé  vette,  s  az  ekként  szerzett  tapasztalások  alapján  azt 
jelentette,  hogy  a  csekély  udvari  párt  kivételével,  az 
egész  nemzetre  bizton  lehet  számítani;  az  emberek  ha- 
tározottak, végletekre  készek,  harcz  után  sovárgók.  »A 
tömérdek  ember  közt,  kikkel  érintkeztem «  —  úgymond 

—  »csak  kettőt  találtam,  a  ki  azt  a  benyomást  tette 
reám,  hogy  fél  a  forradalomtól. «  —  Kik  azok,  kérdezem  ? 

—  »A    különben   nagyon  szeretetreméltó    b.   E 

J és     T.  .  .  .     F a    tudós    akadémikus* 

feleié.  —  Ez  nem  volt  váratlan  előttem ;  hanem  volt  a 
dolognak  komikus  oldala  is. —  Néhány  nappal  küldöttem 
visszatérte  után  Parisba  menvén,  ott  Henszlmann 

Imre  úrral  találkoztam.  Emlitém  neki,  miként  ugyórtc- 
stíltem,  hogy  ismerőseink  közt  csak  két  ember  van  az 
országban,  a  ki  —  fél.  Felszólitám,  találja  ki  liogy  kik 
azok?  Bah!  feleié  Henszlmann  szokott  keresetlen 
modorában,  »azt  minden  bolond  tudja,  E.  .  .  .  s  és 
T.  .  .  y.«    —    Minden    gondolkozás    nélkül    egyszerre 

eltalálta ! 

XVIT. 
Lndvigh  —  Kossutlmak. 

Az  eszmék  fordulata  a  Tcontinensen.  —  A  helyzet  nehézségei.  —  Látogatás  fl.3 

orosz  követnél, 

Brüsszel,  1859.  febr.  13. 

A  háború  kérdése  súlyos.   A  helyzet  leirhatlanul  nehéz,  do 
senkire  sem  oly  nehéz,  mint  reá   nézve. 


Napóleon  újévi  beszéde  óta  a  háborút  elhatározottnak  látom, 

de  nagy  nehézségek  állnak  útjában.  Itt  a  kontinensen 

az  eszmék  fordulata  nagyon  feltűnő.  Azok,  kik  a  c  o  u  p  d'  é  t  a  t-t 
megtapsolták,  s  az  angol-franczia  szövetséget  egekig  emelték,  most 
csak  európai  koaliczióról  beszélnek,  s  osztrák  oldalon  állnak.  Az 
angol,  mint  mindig,  ugy  most  is  dühös  osztrák-barát,  s  meglehet,  a 
poroszt  is  maga  után  fogja  vonni.  Napóleon  e  nyugoti  veszélyek 
ellen  a  keleten  látszik  támaszt  keresni.  Ezért  kötelezte  le  magának 
a  szerbeket  és  oláhokat.  Ugy  látszik  nekem,  hogy  mig  a  nyugaton 
ellene  iparkodnak  koalicziót  készíteni,  a  keleten  a  dolog  megfordítva 
áll.  —  Bizony  még  tanuja  lesz  a  világ  annak,  hogy  a  magyar  korona 
egykori  tartományai  politikai  önállást  nyernek,  mig  maga  Magyar- 
ország osztrák  tartománynyá  sülyedt.  És  miért?  Mert  az  angol 
arisztokratikus  körök  nem  tudnak  azon  előítéletből  kibontakozni, 
hogy  nekik  Ausztriára  szükségük  van.  Nagyrészt  Olaszhon  baja  is 

ebben  rejlik, —  Nekünk 

kereken  ki  keli  mondanunk,  hogy  szövetkezünk  az  ördöggel  is,  ha 
segit  az  osztrákoktul  megszabadulnunk.  E  kérdésnél  helyzeted  sulyo- 
sodik,  s  mi  több :  nincs  embered,  ki  képes  volna  keleten  egy  osztrák- 
elleni szövetségre  a  tért  elökésziteni. Sz  ....  re 

figyelmeztetlek.  Igaz,  ö  nagy  ellenséged.  Te  erre  neki  okot  nem 
adtál,  s  azért  belátom,  hogy  nem  erezhetsz  irányában  semmi  köze- 
lítési vágyat.  De  ily  perczben,  midőn  a  haza  ügye  jöhet  kérdésbe, 
én  mégis  azon  töröm  fejemet,  ha  nem  lehetne-e  valamely  közelitési 
pontot  feltalálni. 

Tegnap  az  orosz  követet  látogattam  meg,  (kit  már  darab  ideje 
jól  ismerek).  Ugy  látszik,  szeretett  bennem  a  magyarral  beszélgetni. 

mert  bár  más  látogatók  is  jöttek,  cselédjének  azt  adta  parancsba, 
hogy  senki  számára  sincs  otthon.  Beszélgettünk  két  óránál  tovább. 
Hosszas  beszélgetésünk  leginkább  a  keletről  folyt,  de  beszéltünk 
hazánkról  is,  múltról,  jelenről,  jövőről. 

A  múltra  vonatkozólag  azt  mondta,  hogy  hiba  volt  részünkről 
a  lengyeleket  befogadni,  mire  én  azt  feleltem,  hogy  nem  azért  fogad- 
tuk be,  mintha  Oroszország  ellen  akartunk  volna  tüntetni ;  ez  eszünk 
ágában  sem  volt,  hanem  a  szlávok  elnyomásával  vádoltatánk,  a  párisi 
lengyel  emigráczió  pedig  az  osztrák  zsoldu  horvát  árulást  szabad- 
ságharczként  dicsőitette,  s  ezt  meg  kellett  hazudtolnunk. 

Mondtam  neki,  hogy  nekem  ugy  látszik,  mintha  Napóleon  azt 
kivánná,  hogy  az  első  ágyú  a  keleten  süttessék  el  az  oláhok  és  szer- 
bek által,  s  kérdem,  mit  gondol :  fogna-e  az  osztrák  interveniálni  ?  — 
A  követ  azt  monda,  hogy  ezt  nem  hiszi,  mert  az  osztrák  két  tüz 

közé  kerülne s  a  beszéd  folyamában  azon  megjegyzést 

tette,  hogy  nem  ismeri  ugyan  kormánya  nézeteit,  hanem  azt  hiszi, 
hogy  sem  független  dunai  fejedelemségek  felállitása,  sem  egy  füg- 
getlen Magyarország  nem  ellenkezik  az  orosz  kormány  érdekeivel. 
De  Konstantinápoly  ?  De  a  Dardanellák  ?  kérdezem.  Ez  más  kérdés, 
feleié  ;  tán  szabad  kikötő  lehetne,  stb. 

Számos  kérdést  tett  nekem  rólad,  s  befolyásodról  a  hazában, 
mire  kellőleg  feleltem.  Különben  ö  azt  hiszi,  hogy  a  francziák  csá- 
szárja csak  ürügyet  les  a  háborúra,  de  az  osztrák  óvakodni  fog  azt 
Szolgáltatni. 

Nekem  feltűnik,  hogy  az  orosz  követ  István  föherczeg  felől 
ismételve  kérdéseket  tett. 

(Aláirva)  Ludvigh. 

XVIII. 
Kossuth  —  Ludvighnak. 

Az  olasz  és  a  keleti  kéi'dés.  —  Óvatosság  az  orosz  diíJÍomácziával  szemben. 
—  Mentül  többet  megtudni,  és  mentül  kevesebbet  tudatni.  —  A  jnagyar  for- 
radalmár. —  Horvátország.  —  Adatok  az  orosz  intervenczióhoz   1849-ben. 

London,  1859.  febr.  24. 
Leveledet  érdekkel  olvastam.  Tekintve,  hogy  hol  és 
minő  körülmények  közt  élsz,  felfogásod  valóban  elisme- 
rést érdemel,  bár  némelyekben  tévedsz,  nevezetesen  azon 
feltevésben,  mintha  Napóleon  kivánná,  hogy  az  első  ágyú  a 
keleten  süttessék  el.  Dehogy  kívánja.  Sőt  nem  szeretné,  hogy 
az  olasz  kérdés  a  keletivel  komplik  áltass  ék,  mert  ez  az  angolt 
okvetlenül  a  nyakára  hozná.  Elég  baja  van  az  angol  osztrákos 
hajlamaival  igy  is.  Őrültség  volna  tőle,  a  tűzre  olajat  önteni. 

A  szerb  és  oláh  függetlenség  nem  aktuálitási  kérdés,  hanem 
egy  közelebb  vagy  távolabb  jövendő  reményének  kérdése.  Én 
azt  gondolom,  ilyennek  tekintik  azt  Parisban,  s  mint  ilyen 
iránt  kétségtelenül  iparkodnak  oly  állást  foglalni,  hogy  a 
szerbek  s  oláhok  Napóleonban  bízzanak,  s  tőle  reméljenek; 
de  e  reményköltésnek  az  olasz  háború  kilátásaival  csak  annyi 
összeköttetése  van,  hogy  ha  csakugyan  háborúra  kerül  a  dolog 
az  osztrákkal,  mi  nehezen  maradhatunk  ki  a  számvetésből, 
mert  nélkülünk  maga  a  győzelem  sem  biztos  Olaszországban, 
a  győzelem  eredménye  pedig  nem  igér  állandóságot.  Ezt  érzik 
Parisban,  bár  a  (főképen  angol  részről  szitogatott)  diplomá- 
cziai  nehézségekkel  szemben  még  tartózkodnak  nyiltan  beval- 
lani. S  mert  érzik,  hogy  Magyarországra  még  szükségük 
lehet,  tehát  azt  is  elég  okosak  belátni,  miként  nekünk  meg 
ily  eventuálitás  esetén  —  fatális  földleirati  fekvésünknél 
fogva  —  amott  keleti  szomszédságunkban  egy  kis  barátságos 
»könyök-térre«  (elbow  room)  szükségünk  van. 

Ez  a  kulcs  azon  dolgokhoz,  melyekből  te  egy  imminens 
keleti  lionílágráczió  sejtelmére  jutottál. 

Ezeket  csak  neked  irom.  Nem  nyilvánosságra  valók. 
Nem  is  arra  valók,  hogy  az  orosz  követnek  elbeszéld.  Az  orosz 
diplomáczia  nagyon  ügyes.  Nem  kell  előtte  kártyát  tárni. 
Minél  többet  beszéltetni,  de  minél  kevesebbet  beszélni.  Ipar- 
kodni minél  többet  megtudni,  de  minél  kevesebbet  tudatni. 
Hát  ismétlem,  épen  nem  volna  helyén,  hogy  ezekről  az  orosz 
követnek  beszélj,  sőt  ezeket  neked  ép  azért  irom,  mert  sajnálom, 
hogy  a  keleti  kérdésbe  vele  szemben  beereszkedtél.  Az  orosz 
most  eddig  legalább  az  egyedüli  a  nagyhatalmak  közt,  mely 
a  franczia  felé  hajlik ;  de  ha  oka  volna  attól  tartani,  hogy  Napó- 
leon az  olasz  kérdést  a  keletivel  akarja  összebonyolítani,  ez 
oly  változást  idézhetne  elő  a  helyzetben,  mely  a  mi  kilátá- 
sainknak útját  vágná.  Mert  az  a  Napóleon,  ki  1855-ben  kele- 
ten az  orosz  befolyás  ellen  háborút  viselt,  1859-ben  csak  nem 
léphet  fel  a  világ  előtt,  mint  az  orosz  befolyás  párthíve ;  arról 
pedig  meg  lehetsz  győződve,  hogy  az  orosz  teljességgel  nem 
lehet  barátja  a  keleti  kérdés  semmi  olj^  oldozgatásának  vagy 
foltozgatásának,  a  mely  a  vizet  nem  az  ő  malmára  hajtaná.  A 
keleti  kérdés  észszerű  megoldása  független  Magyarországot 
feltételez.  E  nélkül  a  török  birodalom    eventuális  felbomlása 

Hém  népszabadságra,  hanem  csak  az  orosz  befolyás  terjesz- 
kedésére vezethet.  Teljességgel  nem  hivatásunlt  az  oroszt  a 
magyar  kérdés  e  horderejére  figj^elmeztetnünk,  mivel  ha  az 
osztrák  iránti  neheztelésnél  fogva  most  netán  hajlandó  volna 
is  elnézni,  (miről  még,  fájdalom !  nem  vagyok  bizonyos),  hogy 
Napóleon  nekünk  kezet  nyújtson,  félek,  ez  elnézés  azon  percz- 
ben  megszűnnék,  a  melyben  meggyőződnének,  hogy  a  füg- 
getlen Magyarország  támaszul  szolgálhat  arra,  miszerint  ne 
Oroszország  legyen  a  nap,  mely  körül  a  keleti  népek  megannyi 
hold  gyanánt  forognak. 

Hát  kérlek,  kerüld  a  keleti  kérdést  az  orosz  követtel 
való  beszélgetéseidben. 

Általában  nem  lehet  eléggé  lelkedre  kötnöm,  hogy 
vigyázz,  mit  mondasz  előtte. 

Abban  tökéletesen  igazad  van,  hogy  hazánk  ügye  jófor- 
mán az  orosz  politika  irányától  függ,  mert  az  bizonyos,  hogy 
ha  Napóleon  az  orosznak  legalább  barátságos  semlegességére 
nem  számithat,  nemcsak  nekünk  nem  nyújt  kezet,  de  alkal- 
masint egy  olaszországi  háború  is  »jobb  időkre «  elhalasz- 
tatnék. 

Ily  fontossággal  birván  reánk  az  orosz  politika  iránya, 
összeköttetésedet  az  ottani  követtel  bizonyosan  kultiválnod 
kell.  Nem  hiszem  őt  ugyan  nagyon  fontos  embernek,  és  alkal- 
masint igazat  is  mondott,  midőn  azt  mondta,  hogy  nem  ismeri 
kormánya  nézeteit,  hanem  egyetmást  mégis  csak  meg  lehet 
tőle  tudni,  s  nekünk  nagyon  érdekünkben  áll  tényeket  ismerni, 
adatokkal  bimi,  melyek  a  tájékozásban  segíthetnek. 

Szükségesnek  látom  veled  tudatni,  hogy  meglehetősen 
hiteles  —  mondhatnám  hivatalos  —  kútfőkből  merített  tudo- 
másom szerint,  minő  a  szentpétervári  kabinet  eddigi  állás- 
pontja az  osztrák-franczia  viszálylyal  szemben. 

Igen  helyesen  fogtad  fel  a  helyzetet,  midőn  azt  irod, 
hogy  az  angol  dühös  osztrák-barát.  Természetesen  az  angol 
»kormány,«  nem  az  angol  nép.  Volt  gondom  reá,  hogy  ez  ne 
legyen  osztrák-barát.  Hanem  az  angol  kormány  az.  Mindent 
elkövet,  miszerint  a  háború  veszélyét  az  osztrák  fejéről  elhá- 
rítsa. Ezt  az  által  reméli  elérni,  ha  a  nagyhatalmakat  megnyeri 
azon  eszméjének,  melyet  már  a  krimi  háborúra  következett 
párisi  konferencziákon  is  nyilvánított,  hogy  az  olasz  félszige- 


145 

ten  forrongó  elégületlenséget  az  okkupáló  osztrák  és  franczia 
seregeknek  a  római  tartományokból  kivonásával,  reformokkal, 
jobb  s  szelídebb  közigazgatással  s  amnesztiákkal  kell  lecsilla- 
pitani.  Mert  hát  az  angol  kormány  sohasem  tudott  vagy  akart 
azon  tény  elismerésére  felemelkedni,  hogy  az  olasz  kérdés 
nemzeti  lét  kérdése,  mely  az  » idegen «  (osztrák)  kiűzése  nélkül 
meg  nem  oldható.  0  az  olasz  kérdést  mindig  csak  »reform- 
kérdéssé«  szerette  devalválni. 

Ily  értelemben  működik  diplomácziája  Európa  minden 
zugában.  Ily  értelemben  utasította  sir  J.  C  r  a  m  p  t  o  n  t  is 
Szent-Pétervárott  múlt  január  12-én,  s  jegyzékében  kijelen- 
tette, hogy 

» daczára  egjrrészröl  a  határozott  barátságos  indulatnak, 
melyet  az  orosz  kormány  Francziaország  iránt  tanusit,  más- 
részről meg  a  szűnni  nem  akaró  keserűségnek,  mely  Ausztria 
iránti  viszonyait  jellemzi,  ö  brit  Felségének  kormánya  mégis 
reméli,  hogy  Európa  közbékéjének  fentartására  Oroszország 
nem  fogja  közreműködését  megtagadni.* 

Gorcsakoff  berezegnek  e  felhívásra  adott  válasza  tud- 
tomra még  nem  érkezett  meg  Londonba,  de  akként  vagyok 
értesítve,  hogy  tartalma  körülbelül  ide  megyén  ki:  » Oroszor- 
szág bizonynyal  óhajtja,  hogy  a  béke  fentartassék.  Szüksége 
van  rá  a  beljavitások  végett,  melyeket  behozni  szándékozik. 
Ennyit  mondhat,  de  tovább  nem  megyén.  Nagyon  hálátlan 
munkának  találta  tanácsokat  adni  más  kormányoknak,  hát 
nem  is  ad.  Es  nyíltan  megmondta  a  herczeg,  hogy  Oroszor- 
szág szereti  Francziaországot ,  Ausztriára  pedig  haragszik, 
hát  magaviseletét  irántuk  nem  mérheti  azon  egy  mértékkel. 
Ha  háborúra  kerül  köztük  a  dolog,  meglehet  Oroszország 
semleges  marad,  olyformán,  mint  Ausztria  volt  a  krimi  háború 
alatt,  de  az  is  meglehet,  hogy  nem  marad  semleges ;  ez  attól 
függ,  hogy  mit  csinálnak  mások.  Oroszország  kezeit  tökéle- 
tesen szabadoknak  akarja  tartani. « 

Ha  ez  értesitésem  alapos ,  (okom  van  hinni,  hogy  az) 
annyit  bizonyosnak  vélek  vehetni,  hogy  ha  most  Ausztria  akár- 
hol, akárkitől  bajba  kerül,  Oroszország  ugyan  nem  interveniál 
megmentése  végett.  Magyarországon  sem,  ha  oko- 
san viseljük  magunkat. 

KOSSUTH,    IRATAIM.   I.  19 

Nem  is  hiszem,  hogy  Napóleon  azt  az  újévi  H  ü  b  n  e  r  i- 
á  d  á  t  koczkáztatta  volna,  ha  Oroszország  barátsága  felöl  biz- 
tositva  nem  volt  volna.  Hogy  van  köztük  valami  egyezség,  az 
kétségtelen.  Annak  azonban  tartalmáról  pozitiv  tudomással 
nem  birok,  hanem  ugy  hallom,  hogy  Ausztriának  Olaszország- 
ból kiűzéséhez  Oroszország  három  feltételhez  kötötte  mege- 
gyezését ;  egyik  az,  hogy  Napóleon  a  nápolyi  királyt  ne 
bántsa',  másik  az,  hogy  dinasztikus  nagyravágyásra  ne  gon- 
doljon; harmadik  az,  hogy  ne  szövetkezzék  a  forra- 
dalommal. 

íme,  barátom,  egy  pont,  mely  felöl  kimondhatlanul  fontos 
volna  jól  értesülve  lenni.  Igaz-e  ez  a  feltétel  ?  s  ha  igaz,  csak 
Olaszországra  értetik-e,  (hol  az  orosz  a  nápolyi  királyt  minden 
bajtól  menten  akarja  tartani)  vagy  pedig  reánk  is  értetik, 
ámbár  az  osztrákot  az  orosz  megalázva  látni  szeretné  ?  Kérlek, 
tapogatózzál. 

Ezzel  kapcsolatban  jól  tennéd,  ha  az  orosz  követtel  való 
beszélgetésedben  megemlítenéd  mint  olyan  dolgot,  a  miről 
tudod,  hogy  az  én  nézetem  is,  miként  nagy  igazságtalanság 
történik  velünk,  ha  a  magyart  a  »par  profession«  forradalmár- 
elemekkel összezavarják.  Mi  nem  tartozunk  e  rovatba.  Sze- 
retjük a  törvényes  rendezetü  szabadságot.  Egy  ezredév  nevelt 
bele  e  szeretetbe.  Ha  jogainkban  nem  bántott  volna  az  osztrák, 
nincs  Európában  nemzet,  melyhez  oly  nehezen  férhetett  volna 
a  forradalmi  szellem,  mint  a  magyarhoz.  De  annyi  irtózatos- 
ság után,  mennyit  mi  Ausztriától  tapasztaltunk,  az  1848-iki 
lélekháboritó  események  után  a  bizalom  kapcsa  megszakadt. 
Az  orosz  adhat  a  lengyelnek  pótlékul  az  elvesztett  szabadság 
helyett  faj -nagyságot  legalább ;  nekünk  az  osztrák  nem  adhat 
semmit Mi  független  állam  aka- 
runk lenni.  De  ezen  tul  nem  megyén  bennünk  a  forradalmári 
viszketeg.  Annyira  nem,  hogy  bár  én  köztársasági  elvekkel 
birok,  mégis  mondják  ma :  »mi"  utat  nyitunk  arra,  hogy  Ma- 
gyarország önállóvá  legyen,  de  oly  feltétel  alatt,  hogy  királyt 
fogadjon  el,«  én  azonnal  ráállok,  s  minden  befolyásomat  oda 
fordítom  a  nemzetnél,  hogy  azt  elfogadja.  El  is  fogná,  hiszem, 
fogadni.  Ha  kérdezné  a  követ,  kiről  gondolkoznánk  ez  esetben, 
felelet :  senkiről,  mi  elfogadnék,  a  kit  ajálanának  a  hatalmas- 
ságok, csakhogy  mindenesetre  örömestebb  olyat,  ki  nem  német. 

Horvátországról  ismered  nézeteimet.  Az  nem  nemzetiség, 
hanem  nemzet,  mely  körülhatározott  területtel  bin  Ha  meg- 
unta a  kapcsolatot  Magyarországgal,  s  független  akar  lenni, 
(de  független  ám,  s  nem  osztrák  tartomány !)  mi  ráállunk  cse- 
kély feltételek  mellett,  (vámszövetség  vagy  szabad  átmenet ; 
Fiumének  szabad  választás :  Magyar-  vagy  Horvátországhoz 
akar-e  tartozni,  vagy  Hanza-féle  szabad  város  lenni ;  Péter- 
váradra közös  őrség).  De  Horvátország  nem  lehet  független, 
ha  Magyarország  is  nem  az.  Tehát  fogjanak  velünk  kezet  a 
horvátok  az  osztrák  járom  lerázására. 

Ezt  azért  emlitem,  mert  ez  talán  útbaigazíthat  arra 
nézve,  vájjon  kiterjed-e  annyira  az  osztrák-gyűlölet  az  oroszok- 
nál, hogy  mi  köztünk  s  a  horvátok  közt  az  egyetértéshez 
segédkezet  nyújtsanak.  Ok  ott  szabadon  járhatnak-kelhetnek, 
mi  nem.  Miért  nem  küldeni  oda,  s  különösen  a  határőr- 
ezredekbe  biztos  és  ügyes  embereket  az  eszmét  terjeszteni,  s 
tekintélyükkel  támogatni  ?  Miért  nem  oda  dolgozni,  hogy  a 
horvátok  küldjenek  ide  egy  két  alkalmas  egyént  e  dolgot  ve- 
lünk tisztába  hozni  ? 

Különös  nyomatékkal  megjegyzem:  ez  kényes  kérdés. 
Hogy  ezt  a  legbizalmasabban  irom,  nem  kell  mondanom.  Igen 
óvatos  légy.  Jól  megítéld  emberedet.  Szólhatsz-e  vele  erről  ? 
3  elég  fontos  ember-e,  hogy  vele  igy  szólani  méltó  legyen ;  ha 
ugy  találod,  hogy  igen,  akkor  a  magad  nevében  szólj 
vele  e  pontról. 

Fejezd  ki  csodálkozásodat,  hogy  még  eddig  a  pétervári 
kabinet  nem  tudatta  a  franczia  kormányn3^al,  miként  sem 
Magy  ".rország  függetlensége  ellen,  sem  az  ellen,  hogy  velünk 
a  háboiura  szövetkezzenek,  nincs  kifogása.  Annyival  inkább, 
mert  ugy  vagyok  értesülve ,  hogy  magas  állású  oroszok 
Nizzában,  Turinban  ugy  nyilatkoznak:  »il  faut  vous 
adresser  aux  Hongrois.«  De  hivatalosan  Parisban 
még  ezt  nem  mondták. 

Végre  még  egy  megjegyzést  kell  tennem  arra,  a  mit  az 
orosz  követnek  feleletül  adtál  azon  észrevételére,  hogy  1848 — 
49-ben  »hiba  volt  a  lengyeleket  befogadnunk.*  ,  Válaszod 
helyes,  de  nem  egész.  Hiában  tettetik  azt,  hogy  a  lengyelek 
befogadása  provokálta  a  beavatkozást.  Ne  tartsanak  oly  bár- 
gyúknak, hogy  ezt  elhigyjük.  1848-ban  augusztusban  még  egy 

lengyel   sem   volt   magyar    s:.olgálatban,   midőn   az  oroszok 
Moldva-Oláhországba  bevonultak    s  Palmerston  ezt  irta  sir 
Stratford  Canningnak :  »ö  császári  felsége  a  czár  előre  látta 
az  eshetőséget,  hogy  segédkezet  kellend  nyújtania  Ausztriának 
Pesten  a  rendet  helyreállítani.*    (His  Imperial  Majesty  the 
czár  has  contemplated  the  possibility  of  his  beeing  calledupon 
to  assist  Austria  in  restoring  order  at  Pesth.)  A  beavatkozás 
a  veronai  kongresszus  szellemében  el  volt  határozva,  (azaz 
megígérve)  mielőtt  megtámadtak  bennünket.  Jellasich  csak 
akkor  kapott  parancsot  előrenyomulni,  mikor  már  az  orosz  a 
szomszédban  készen  állott.   49-ben  Bécs  nem   beavatkozást 
kért,   hanem   csak   azt  üzente :    hogy    már    most    kell. 
Azután  miből  állt  az  a  »lengyel-befogadás«  ?  Sohasem  ment  öt 
ezerre  a  lengyelek  száma,  egy  kis  légió  volt  az  egész.  No  ez 
ugyan   nem   fenyegette   az    orosz  birodalmat;    ezt  tudta  az 
orosz ;  tudta  azt  is,  hogy  én  nem  akartam  sok  lengyelt  sere- 
günkben ;  azt  is,  hogy  nem  csak  nem  akartam,  de  határozottan 
megtiltottam   a   harcztérnek   lengyel  fődre   kiterjesztését;    s 
tudta  Moldva-Oláhország  példáján,  mennyire  respektáltuk  a 
népjogot  szomszédaink  irányában,   még   akkor  is,   midőn   a 
neutrálitási  igények  világos  megsértésével  ellenünk  a  török 
föld  hadmiveleti  alapul  használtatott.   Nem  kell  könnyedén 
elfogadnunk  a  szemrehányást,  hogy  hibáztunk,  midőn  ezen 
szemrehányással  mások  saját  bűnüket  s  a  rajtunk  elkövetett 
roppant  méltatlanságot  akarják  palástolni. 
Ennyit  akartam  leveledre  válaszolni. 
Helyzetem  nehézségét  értem  s  érzem,  de  ép  azért  bizto- 
sithatlak, hogy  puszta  eszközül  idegen  czélokra  nem  fogom 
engedni  magyar  hazánkat  felhasználni.  Nem  gondolom,  hogy 
jól  cselekednénk,  ha  ugy  tüntetnők  fel  magunkat,  mint  a  kik 
nagyon  vágynak  a  kegyhalászatra.  Nekünk  meg  kell  mutat- 
nunk, hogy  állásunk  értékének  tudatával  birunk  ;  hogy  készek 
vagyunk  érdektalálkozás  alapján  kezet  kézért  nyújtani,  de  nem 
vagyunk  olcsó  szupplikánsok,  kik  a  szalmaszál  után  is  kap- 
kodnak. E  szempontból  indulva  ki,  nem  is  tartom  szükséges- 
nek, hogy  minden  ponton  szoUiczitánsaink  legyenek.  A  kiknek 
érdekükben  áll,  meg  tudják  az   utat  hozzánk  találni.   —  A 
koncziliáczió  eszméjével,    melyre  czélzasz,  kérlek,  hagyj  fel 
barátom.  Némely  embert  jobb  szeretek  nyilt  ellenségnek,  mint 

kétes  barátna.1?.  Óvakodjunk  a  megbizhatlan  elemektől.  Nem 
jó  a  keblen  kigyót  melengetni. 

Vedd,  kérlek,  e  levelemet  szorosan,  a  legszorosabban 
bizalmasnak,  s  elolvasás  után  légy  szives  eredetiben  vissza- 
küldeni. 

(Aláirva.)  Kossuth. 

XIX. 

Ludvigli  —  Kossuthnak. 

Jelentés  az  orosz  követtel  folytatott  beszélgetésről.   —   Oroszország  hangulata 

Magyarország  és  Ausztria  irányában.  —  Miklós  czár  Szobieszki  szobra  előtt.  — 

Lord  Cowley  küldetése. 

Brüsszel,  1859.  febr.  28. 


Voltam  a  követnél  pénteken  és  tegnap  is.  Találtam  ürügyet, 
nehogy  azt  higyje,  én  akarom  öt  kémlelni. 

Még  leveled  vétele  előtt  gyakran  látván  a  követet,  alkalmam 
volt  minden  viszonyt  megérinteni.  Igen  örülök  tapasztalni,  hogy 
egészen  leveled  szellemében  szóltam. 

Megemlítek  egy  pár  észrevételt. 

így,  a  magyar  kormány  alakját  illetőleg,  még  januárban  azt 
mondottam  a  követnek :  tűzhelyénél  a  magyar  szabad  és  független 
kíván  lenni.  Ezer  év  óta  megyei  rendszerében  találta  nemzeti  bol- 
dogságát. A  központi  kormány  viselhet  bármi  nevet,  az  neki  mind- 
egy. Ha  1848-ban  Kossuth  azt  mondta  volna  nekünk:  »király  kell«, 
elfogadta  volna  a  nép,  valamint  elfogadta  volna  a  köztársaságot. 
De  Kossuth  nem  akarta  sem  az  egyiket,  sem  a  másikat.  Hü  maradt 
a  törvényes  hagyományokhoz,  és  egy  szájjal,  egy  lélekkel  kormány- 
zónak választatott ;  és  megmagyaráztam,  milyen  kormánj'zó  volt 
Hunyadi,  milyen  Szilágyi  stb 

A  horvátokat,  de  kiváltképen  a  szerbeket,  a  követ  igen  gyak- 
ran hozza  elö,  de  egyebet  nem  mond,  mint  hogy  ugy  hallja :  igen 
elégedetlenek.  Feleleteimben  általánosságban  maradok,  azt  jegyezve 
meg,  hogy  a  tót-görög  vallásfajok  inkább  a  magyarhoz  mint  az  oszt- 
rákhoz ragaszkodnának,  ha  az  oroszok  irántunk  való  jóindulatáról 
meg  volnának  győződve 

A  jelen  bonyodalmakat  tárgyalva,  a  követ  azt  jegyzé  meg, 
hogy  semmi  oly  utasítása  sincs  kormányától,  mely  engedné  tudni, 
hogy  mik  nézetei,  s  azt  sem  tudja,  ha  ezen  nézetek  már  egészen 
konkretálva  vannak-e,  de  azt  mint  tényt  emiitheti  fel,  hogy  egész 
Oroszországban  kétségtelen  a  rokonszenv  Magyarország  iránt,  s  még 
inkább  egy  neme  a  megvetésnek  Ausztria  irányában.  A  kormány 
ezt  tudja  s  tudta  már  Miklós  czár  idejében  is.  Midőn  Magyarország 


150 

ellen  200,000  embert  indíttatott,  és  midőn  egy  bizonyos  egyén  a 
czártól  azt  kérdezé,  minek  oda  ily  túlzott  erőt  küldeni,  a  czár  maga  azt 
feleié:  »e  hadjárat  annyira  népszerűtlen  az  országban,  hogy  három 
hónap  alatt  azt  be  kell  fejezni. «  Azon  oroszok  Turinban  s  Nizzában, 
kik  buzditják  az  olaszokat  a  magyar  elemmel  való  szövetségre, 
egyéni  óhajtást  fejeztek  ki,  mely,  igaz,  Oroszország  általános  óhaj- 
tásával találkozik,  de  melyet  nem  lehet  a  kormány  által  osztott  érzü- 
letnek tekinteni,  ezen  ügyekre  nézve  a  kormány  még  eddig  semmi- 
féleképen sem  nyilatkozván. 

Említettem  végre  neki,  hogy  ha  a  szükség  vagy  a  körülmények 
általában  véve  ugy  hoznák  magokkal,  jövő  teendőkről  is  beszélhet- 
nénk ;  mondám,  hogy  neked  a  jelen  viszonyokról  nézeteimet  előad- 
tam, s  szolgálataimat  felajánlottam,  kikérve  tájékozásképen  véle- 
ményedet s  utasításodat,  s  említem  a  követnek,  hogy  azt  feleléd : 
»át  kell  mindenkinek  látnia,  hogy  komoly  háború  esetében  Magyar- 
országot egyik  fél  sem  felejtheti  ki  számításaiból,  és  kinek  szüksége 
van  reá,  az  meg  fogja  tudni  az  utat  is  hozzád  találni.  Ki  neked 
kezet  nyújt,  annak  viszont  te  is  kezet  fogsz  nyújtani,  de  tudnod  kell 
mi  áron.« 

A  követ  azt  válaszolá :  »Kossuth  urnák  igaza  van,  s  ö  igen 
jól  teszi,  ha  nem  keveredik  bele.  mint  bizonyos  lengyelek  minden- 
féle mozgalomba;  természetes,  hogy  a  kinek  szüksége  lesz  a  ma- 
gyarra, majd  eltalálja  Kossuth  úrhoz  az  utat.« 

A  többi  közt  kérdeztem  tőle,  mi  volt  az  orosz  beavatkozásnak 
tulajdonképeni  oka  ? 

Azt  felelte :  a  beavatkozást  senki  sem  kívánta  Oroszország- 
ban, sem  a  czárnak  nem  tanácsolta ;  az  Miklós  czár  személyes 
parancsára  történt,  s  tévé  hozzá :  később  meg  is  bánta. 


Lord  Cowley  missziója  nekem  okul  szolgált  csodálkozásomat 
fejezni  ki  a  felett,  hogy  Oroszország  nem  látszik  részt  venni  az 
egész  világot  foglalkoztató  béke-  vagy  háborukérdésben ;  hozzá 
tevém :  azt  fogja  a  világ  hinni,  hogy  még  mindig  a  krimi  háború 
következéseit  sínli. 

A  követ  azt  felelte : 

Meg  vagyok  győződve,  Oroszországnak  semmiféleképen  sincs 
érdekében  a  politikai  amalgámot,  mit  Ausztriának  hivnak,  fentar- 
tani,  de  nincs  most  az  ideje  ezt  kinyilatkoztatnia ;  ha  tenné,  min- 
denki Oroszország  ellen  fordulna,  hogy  ö  a  világ  békéjét  akarja 
megháborítani.  Még  a  német  is  a  saját  nemzetiségének  veszélyez- 
tetése felett  kiáltana  fel,  noha  az  egész  világ  tudja,  hogy  az  osztrák 
monarchia  nem  is  német.  Annyi  bizonyos,  hogy  az  orosz  Ausztria 
kedveért  többé  beavatkozni  nem  fog.  Azon  adomában,  hogy  Miklós 
czár  Szobieszki  szobra  előtt  „imbécile"  egyet  és  magára  az 
.,  i  m  b  é  c  i  1  e  "  kettőt  mondta,  igen  sok  igazság  rejlik 

(Aláirva)  Ludvigh. 

E  levélben  lord  C  o  w  1  e  y  küldetéséről  tétetik  említés,  s 
ez  Szarvady  következő  leveleiben  is  többször  előfordul.  — 
A  dolog  magyarázatot  igényel,  mit  annál  kevésbé  vélek  mel- 
lőzhetni, minthogy  a  küldetés  egy  nevezetes  szemet  képez 
azon  törekvések  lánczolatában,  melyekkel  az  angol  diplomáczia 
a  francziák  császárját  szándokainak  kivitelében  akadályozta. 

A  küldetés  czélja  a  következő  sürgönyben  lett  kijelölve : 

Lord  Malmesbury  angol  külügyér 
Lord  Go\vley  angol  követnek  Parisban. 

Külügyi  hivatal,  1859.  február  13. 

Mylord  I 

Francziaország  és  Ausztria  viszonylagos  helyzete  Európa- 
többi  részére  annyira  nyugtalanítóvá  lett,  hogy  a  királyné  kormányá- 
nak komoly  óhajtása  a  veszélyt,  melylyel  a  helyzet  fenyeget,  ha 
csak  lehetséges,  elhárítani. 

Legtöbb  kilátást  látszik  erre  ígérni  az,  ha  Nagy-Britannia  a 
két  állam  megegyezésével  barátságosan  közbelép,  miszerint  biztos 
tudomást  szerezzen  a  felöl,  hogy  mi  módon  lehetne  a  viszonyokat 
megnyugtatóbb  lábra  állítani. 

Exczellenczíád  annyira  ismeri  a  franczia  udvart,  személyes 
viszonya  pedig  Buol  gróf  osztrák  külügyérrel  annyira  bizalmas, 
hogy  egyenesen  ön  látszik  kijelöltnek  e  czél  kivitelére. 

Ön  tehát  készen  fogja  magát  tartani  a  legelső  intésre  azonnal 
Bécsbe  utazni. 

Azonban  eljárásának  sikerére  nélkülözhetlen,  hogy  ön  érte- 
sítse a  franczia  kormányt  ö  brit  Felsége  kormányának  óhajai  éa 
reményei  felöl,  s  tudja  ki,  hogy  mik  azon  pontok,  melyek  Franczia- 
ország panaszának  főbb  tárgyát  képezik,  és  minő  engedményeket 
kíván  e  hatalomtól  kíeszközleni.  Ha  ezek  arra  vonatkoznak,  a  mit 
olasz  kérdésnek  szokás  nevezni,  feltehetni  vélem,  hogy  közéjök 
tartoznak :  ugy  a  franczia,  mint  az  osztrák  seregeknek  a  pápa  tar- 
tományaiból kivonása ;  —  javítás  e  tartományok  törvényeiben  és 
közigazgatásában ;  —  s  biztosíték  Ausztria  részéről,  hogy  Szar- 
díniát meg  nem  támadja. 

Valószínű,  hogy  Francziaország  még  egy  negyedik  ponttal 
is  elő  fogna  állani,  melyet  azonban,  ugy  hiszem,  nehezebben  lehetnél 
elérni,  értem  azt,  hogy  az  Ausztria  és  a  pármai  s  modenaí  herczeg- 
sógek  közt  1847-ben  kötött  szerződések  eltöröltessenek  vagy  módo- 
síttassanak. 

A  királyné  kormánya  előre  látja,  hogy  e  kérdés  nagy  nehéz, 
seggel  találkoznék  Ausztriánál ;  a  szerződések  eltörlését  kívánni 
tőle  talán  több  volna,   mint  a  mennyit  nemzeti  büszkesége  meg- 

uiigedhet ;  Ausztriának  joga  van,  ha  ugy  tetszik,  akármelj'^  füg- 
getlen állammal  véd-  és  daczszö vétséget  kötni.  Annyit  azonban 
lehetségesnek  remélek,  hogy  mind  Ausztria,  mind  a  herczegségek 
reábirassanak  a  szerződések  azon  szakaszának  kitörlésére,  mely 
kötelezi  Ausztriát  a  herczegségeknek  segítségére  lenni  saját  alatt- 
valóik ellen.  *) 

Akármiként  legyen  is  ez,  Exczellencziád  szerezzen  magának 
minden  idövesztés  nélkül  biztos  tudomást  a  franczia  kormány  érzel- 
mei felöl  az  emiitett  tárgyakat  illetőleg,  valamint  a  felöl  is,  vájjon 
egy  oly  kölcsönös  szövetségesnek,  a  minő  Nagy-Britannia,  békés 
közbelépése  (pacific  interference)  e  perczben  kedvezőleg  fogad- 
tatnék-e ? 

A  királyné  kormánya  jobbnak  látja,  hogy  Exczellencziád  ez 
utasításokat  nem  hivatalosan  (unofficially)  teljesítse,  s  bécsi  külde- 
tését is  hasonló  jellegűnek  tekintse,  nehogy  egyik  vagy  másik 
birodalmat  bármely  véleményre  vagy  eljárásra  kompromittálni 
akarni  látszassunk. 

Ha  a  franczia  kormány  az  ön  javaslatát  kedvezőleg  fogadná, 
ön  azonnal  Londonba  jövend,  a  királyné  kormányával  személyesen 
értekezni. 

(Aláírva)  Malmesbury. 

Lord  Cowley  sietett  ez  utasításnak  a  franczia  kormány- 
nál azonnal  (febr.  14-én)  eleget  tenni,  s  február  16-án  gróf 
Walewskitöl  Napóleon  császár  egyenes  parancsára  azt  kapta 
válaszul,  liogy  Anglia  barátságának  ez  ujabb  jelét  a  császár 


*)  Az  Ausztria  és  a  modenai  berezeg  közt  kötött,  szerződésnek 
azon  pontja,  melyre  a  sürgöny  szövegében  hivatkozás  történik,  eké- 
pen  szól  : 

»3-ik  ez.  Ha  o  királyi  Fenségének  a  modenai  berezegnek  tarto- 
mányaiban oly  természetű  körülmények  fordulnak  elő,  hogy  a  törvényes 
rend  és  nyugalom  megzavarásától  lehetne  tartani,  ha  az  ily  zavargó 
mozgalmak  lázadássá  növekednének,  s  a  kormány  rendelkezésére  álló 
eszközök  azoknak  elnyomására  elegendők  nem  volnának,  ő  Felsége  a 
császár  kötelezi  magát,  ha  arra  felszólittatik,  a  nyugalom  és  törvényes 
rend  helyreállítására  a  szükséges  katonai  segítséget  kiszolgáltatni,* 

Kelt  Bécsben,  1847.  deez.  24. 

(Aláírva)  Herezeg  Metternich. 

Gróf  Volo  Tivadar. 

Egészen  hasonló  szerződés  köttetett  a  pármai  herczeggel. 

Ha  a  szerződés  e  3-ik  czikke  a  herczegségek  lakosaínak  helyzetét 
reménytelenné  tette,  a  2-ik  ezikk  egy  állandó  fenyegetést  képezett 
Piemont  ellen,  mert  ezáltal  szerződési  jog  adatott  Ausztriának,  Mode- 
nába és  Pármába  császári  seregeket  meneszteni  és  erődjeit  elfoglalni 
mindannyiszor,  valahányszor  a  közös  védelem  érdeke,  vagy  a  katonai 
elővigyázat  ugy  kívánja.  E  szerződés  Modenát  és  Pármát  nemcsak 
vcdelmí,  hanem  támadási  tekintetben  is  egver.e'^en  os??trák  birtokká 
tette. 

köszönettel  veszi,  a  javaslatot  elfogadja,  s  kivánalmait  e  követ- 
kezőkben fejezi  ki : 

Az  Ausztria  és  Nápoly,  Toskána,  s  a  herczegségek  között 
kötött  külön  szerződések  eltörlendők. 

Az  olasz  félsziget  minden  államában  oly  kormányzati 
rendszer  bozandó  be,  mely  megengedi,  bogy  az  adók  egy  vagy 
másnemű  gyűlés  által  szavaztassanak  meg. 

A  pápai  legácziók  külön  közigazgatása  a  pápa  által 
nevezendő  valamely  római  berczegre  bizassék ;  azon  megjegy- 
zéssel mindazáltal,  bogy  a  franczia  kormány  semmi  esetre 
sem  fogná  a  pápa  kezeit  erőszakolni. 

A  pápa  vallásos  czélokra  minden  római  katbolikus 
államtól  pénzsegélyt  kapjon,  s  ennek  következtében  az  adók  a 
pápa  birtokaiban  leszállittassanak. 

Lord  0  o  w  1  e  y  ez  utolsó  pontra  nézve  kijelentette,  bogy 
ebbe  az  angol  kormány  nebezen  avatkozhatnék,  a  többi  pon- 
tokra nézve  pedig  odanyilatkozott,  miként  nem  bizeleghet 
magának  azzal,  bogy  Ausztria  részéről  kedvező  fogadtatással 
találkozandnak.  Mire  Walewski  megjegyezte,  hogy  ezek  nem 
képeznek  ultimátumot,  csak  kívánságok;  hanem  hozzátette, 
^ogy  jó  hatással  volna  az  olasz  félsziget  népességére,  ha 
Ausztria  rábirathatnék,  hogy  katonai  kormányzatát  Lombár- 
diában szeliditse. 

Lord  C  o  w  1  e  y  tehát,  a  mint  utasítva  volt,  átment  Lon- 
donba, —  s  az  angol  külügyér  febr.  22-én  Írásba  foglalta  az 
ottani  tanácskozásokból  azt,  a  mi  a  gróf  Walewskivel  tör- 
tént eszmecseréből  (melynek  a  bécsi  küldetésben  vezérfonalul 
kellend  szolgálni)  kivihetőnek  látszók.  Ez  pedig  a  következő 
négy  pont : 

1.  A  római  státusok  együttes  kiürítése  Ausztria  és  Fran- 
cziaország  által. 

2.  Ugyanott  közigazgatási  reformok. 

3.  Jobb  viszonyok  biztosítása  Ausztria  és  Szardínia 
között. 

4.  Az  1847 -iki  osztrák-olasz  szerződések  eltörlése  vagy 
módosítása,  azon  megjegyzéssel,  hogy  e  szerződések  3-dik 
czikke,  mely  Ausztriát  a  herczegségekben  minden  népies  (popu- 
lar)  véleménynyilvánitásnak  elnyomására  kötelezi,  Angliában 
különös  visszatetszéssel  találkozik. 

—    KOSSUTH,    IRATAIM.   I.  20 

Kijelentette  egyébiránt  az  angol  külügyér,  liogy  nem 
kívánja  küldöttjét  szoros  utasításokhoz  kötni,  s  neki  küldeté- 
sében szabad  kezet  bagy. 

Lord  C  o  w  1  e  y  febr.  27-én  érkezett  Bécsbe.  Eljárásáról 
márczius  9-én  tett  kormányának  jelentést.  Különös  elégedés- 
sel emliti  a  szives  fogadtatást,  melyben  részesült.  Eljárásának 
eredménye  pontonkint  ide  megyén  ki : 

1.  A  pápai  terület  kiürítésének  kérdése  meg  lett  köny- 
nyitve  a  még  Londonban  létekor  az  angol  kormányhoz  érke- 
zett távirati  sürgöny  által,  mely  szerint  a  pápa  maga  kivánta 
a  kiürítést  egy  év  leforgása  alatt.  Gróf  Buol  késznek  nyilat- 
kozott a  pápa  kívánságát  teljesíteni,  oly  óvatossággal  mind- 
azáltal, mely  a  bekövetkezhető  lázadásoknak  utját  vágja. 

2.  A  római  államokba  behozandó  közigazgatási  refor- 
mokat illetőleg  gróf  Buol  hajlandó  akár  a  franczia  kormánynyal 
1857-ben  megkezdett,  de  később  elejtett  egyezkedéseket  újra 
felvenni,  akár  pedig  a  nagyhatalmak  által  1831 — 32-ben  aján- 
latba tett  tanácsokra  visszatérni.  Ausztria  ez  utóbbi  módnak 
ad  elsőbbséget. 

3.  A  mi  a  jobb  viszonyoknak  Ausztria  és  Szardínia  közti 
biztosítását  illeti,  gróf  Buol  odanyilatkozott,  hogy  forduljon 
az  angol  kormány  Turinba,  mert  nem  Ausztria,  hanem  a 
turini  kormány  nagyralátó  politikája  idézte  elő  a  jelen  válsá- 
gos helyzetet.  Addig  nem  is  lesz  a  béke  biztosítva,  míg 
Szardínia  le  nem  fegyverez.  Ausztria  e  lefegyverzésben  keresi 
Francziaország  őszinteségének  zálogát. 

4.  Az  1847-íki  osztrák-olasz  szerződések  eltörlésének 
vagy  módosításának  kérdésében  Ausztria  természetesen  érzé- 
kenyebbnek mutatkozott,  mint  a  többiekben,  de  azért  nem 
idegen,  vizsgálat  alá  venni,  vájjon  nem  lehetne-e  ezen  szerző- 
déseket valamivel  helyettesíteni,  a  mi  mindamellett,  hogy 
Ausztriát  a  felelőséggel  járó  avatkozás  kötelezettségétől 
felmenti,  még  sem  járna  azon  veszélylyel,  hogy  a  herczegsé- 
gek  a  forradalom  és  anarchia  prédájává  essenek.  —  E  pont 
tárgyalásánál  tekintettel  kellett  lenni  a  Bécsben  uralkodó 
nézetre,  miszerint  a  forradalom  veszélyének  valódi  kútfeje 
azon  herczegségekre  nézve  Szárdiniában  van.  —  E  szempont- 
ból indulva,  lord  Oowley  amúgy  társalgásílag  két  eszmét  pen- 

ditett  meg.  Az  egyik  az,  liogy  Szardínia  neutrálizáltassék ;  a 
másik,  hogy  a  kisebb  olasz  államok  szövetségbe  lépjenek 
egymásnak  kölcsönös  segítsége  végett  belrendetlenség  esetén. 
Lord  C  0  w  1  e  y  határozottan  az  elsőt  ajálja.  Mert,  úgy- 
mond, mi  a  jelen  válságnak  látszólagos  oka  ?  Szardínia  felriadt 
a  miatt,  a  mit  Ausztria  fenyegető  állásfoglalásának  nevez. 
Azt  állítja,  hogy  megtámadtatás  veszélyében  van.  Tehát  erején 
tul  fegyverkezik,  s  a  francziák  császárjától  feltételes  segély- 
ígéretet  kapott.  Ez  viszont  Ausztriában  okozott  megütközést, 
s  okot  szolgáltatott  arra,  hogy  színtoly  rettegtető  mint  költ- 
séges katonai  készületeket  tegyen.  Ha  Szardínia  semleges, 
mindezekből  semmi  sem  történhetett  volna.  E  semlegesség 
tehát  a  bajt  gyökerestől  kiirtaná.  Azon  ellenvetésre,  hogy 
Szardínia  ebben  sohasem  egyeznék  meg,  lord  C  o  w  1  e  y  azon 
(kissé  nagyon  is  koczkáztatott)  nézetnek  adott  kifejezést, 
hogy  Szardínia  beleegyezése  kívánatos  ugyan,  de  nem  okvet- 
lenül szükséges. 

Ez  azonban  csak  amolyan  futólagos  beszélgetés  volt, 
melynek  eredményét  lord  Cowley  abban  foglalta  össze,  hogy 
gróf  Buol  hajlandónak  látszott  tekintetbe  venni  a  javaslato- 
kat, melyek  e  két  terv  akármelyikének  alapján  tétetnének. 

De  míg  e  szerint  lord  Cowley  főképen  azon  négy  ponttal 
foglalatoskodott,  melyek  utasításában  kiemelvék,  nem  mulasz- 
totta el  magát  azon  többi  pontokra  nézve  is  tájékozni,  melyek 
a  franczia  kormány  kívánataí  gyanánt  lettek  vele  közölve. 

1.  Oly  kormányzati  rendszer  behozatala  minden  olasz 
államban,  hogy  az  adók  valamely  gyűlés  által  szavaztassa- 
nak meg. 

Erre  nézve  gróf  Buol  odanyílatkozott,  hogy  rágalom 
Ausztriáról  azt  tenni  fel,  mintha  ellensége  volna  a  valódi 
reformoknak.  Ellenkezőleg :  mindig  javításokra  bátorított.  De 
nem  gondolja,  hogy  elseprö  intézkedések  (sweepíng  mea- 
s  u  r  e  s)  az  olasz  nép  természetéhez  hozzáíllenek.  Azután  nem 
is  oly  rossz  a  kormányzat  az  olasz  államokban,  mint  Szardínia 
szereti  állítani. 

2.  A  pápának  a  katholikus  államok  által  nyújtandó 
pénzsegélyt  illetőleg  gróf  Buol  a  legkisebb  hajlamot  sem 
mutatott  ebbe  belemenni. 

(Biz'  azt  elhiszem !) 

Mielőtt  jelentését  bezárná,  még  felemiit  némelyeket  a 
nehézségek  közül,  melyekkel  Bécsben  küzdenie  kellett.  Ilye- 
nek voltak :  1.  a  rögeszme,  hogy  Francziaország  háborúra  van 
elhatározva  az  osztrák  ellen,  hogy  tehát  engedményekkel 
legfólebb  osak  halasztást  lehetne  elérni ;  2.  az,  hogy  Ausztria 
büszkesége  fellázad  e  gondolat  ellen,  hogy  Szardínia  indula- 
tosságának  s  nagyravágyásának  kedveért  engedményekre 
szólittatik  fel;  3.  Németország  magatartása  Francziaország  irá- 
nyában, mit  Ausztria  természetesen  magára  nézve  előnyösnek 
tart,  s  fel  is  akar  használni ;  4.  hogy  Ausztria  és  Francziaor- 
szág közt  semmi  oly  kérdés  nem  forog  fenn,  a  melyről  j  óhi- 
szemmel  fel  lehetne  tenni,  hogy  »casus  belli«-t  foglal  ma- 
gában. 

Berekesztésül  lord  Cowley  kételkedését  fejezi  ki,  hogy 
Ausztria  egyezkedésekbe  bocsátkozik,  a  mig  Szardínia  le  nem 
fegyvereztetik,  mert  Ausztria  a  szard  hadsereget  Francziaor- 
szág előhadának  tekinti,  mely  ez  utóbbinak  arra  szolgál,  hogy 
akkor  fegyverkezzék,  a  mikor  idejét  látja;  Ausztriátokat  nem 
hiszi,  hogy  békére  számithat,  mig  ez  előhad  létezik. 

Ezzel  visszatérvén  Londonba,  lord  Cowley  egy  pótló 
jegyzékben  (márczius  14.)  még  azon  meggyőződésének  adott 
kifejezést,  hogy  Ausztria  nyilatkozatai,  összehasonlítva  Fran- 
cziaország kijelentett  kívánságaival,  oly  anyagot  foglalnak 
magukban,  mely  a  békés  elintézésre  alapul  szolgálhat.  Ugy 
hiszi  azonban,  hogy  mielőtt  Anglia  valamely  javaslattal  lépne 
föl,  szükséges,  hogy  ö  (Cowley)  visszatérjen  Parisba,  miszerint 
tudhassák,  hogy  minő  hatást  tettek  közleményei  a  franczia 
kormányra. 

Lord  Malmesbury  tökéletesen  osztozott  e nézetben,  s  a 
királyné  teljes  megelégedését  adván  Cowley  lordnak  tudtára, 
öt  (márcz.  IB-én)  utasította,  hogy  azonnal  menjen  Parisba. 

Érdekkel  kutattam  a  diplomácziai  kútfőkben,  hogy  mi- 
ként fogadták  Parisban  lord  Cowley  közleményeit.  Nem  talál- 
tam erről  semmi  jelentést,  hanem  találtam  lord  Malmesbury 
sürgönyét  márcz.  19-ről,  melyben  tudósitja  Cowley  lordot, 
hogy  Malakof f  herczeg  (Pelissier  marsai),  franczia  követ  Lon- 
donban, márcz.  18-án  a  franczia  császári  korm.ány  utasításából 

kongresszust  proponált  azon  megjegyzéssel,  hogy  a  kezde- 
ményezés az  orosz  kabinettől  eredt. 

Ez  volt  a  válasz  lord  Cowley  bécsi  küldetésére.  A  dolog 
értelme  világos.  A  Tuilleriák  angol  mediáczió  veszélyével 
állottak  szemben,  mit  bajos  lett  volna  el  nem  fogadni,  mert  a 
mediáczió  visszautasítása  Angliának  ürügyöt  adkatott  nyiltan 
Ausztria  mellé  állani.  A  mediáczió  tebát  kongresszus  által 
pariroztatott,  még  pedig  (nagyon  ügyesen)  orosz  kezdemé- 
nyezés utján.  így  a  tér  nyitva  lön  tartva  az  esélyek  számára. 
Mert  Szardínia  előzetes  lefegyverzése,  annak  s  a  többi  olasz 
államoknak  részeltetése  vagy  kirekesztése,  s  a  kongresszus 
(vagy  konferenczia)  munkaköre  megannyi  ütközési  kővé  vál- 
hattak, melyen  a  kongresszus  eszméje  megbukhatott.  A  mint 
hogy  meg  is  bukott. 

Hyen  volt  lord  Cowley  bécsi  küldetésének  történelme. 

Látszik  ezekből,  hogy  a  francziák  császárjának  Olasz- 
ország iránt  táplált  szándokai  kivitelében  nagy  nehézségekkel 
kellett  küzdeni ;  számolni  lévén  kénytelen  az  európai  hatal- 
mak magatartásával,  még  márczius  közepén  sem  tudta,  hogy 
hová  fog  a  dolog  eldőlni. 

S  a  tanulság  ebből  kettő.  Egyik  az,  hogy  nagyon  téved- 
tek azon  emigráns-társaim,  a  kik  azt  hitték,  hogy  a  hatalmak 
(ez  idő  szerint  még)  azért  nem  léptek  velem  összeköttetésbe, 
mert  forradalmi  embernek  tartottak.  Nem  e  miatt  tartózkod- 
tak, hanem  azért,  mert  »komoly«  alkura  a  háború  bizonyta- 
lansága miatt  akkor  még  az  időt  nem  látták  elérkezettnek,  — 
a  mely  perczben  ez  a  bizonytalanság  megszűnt,  ők  maguk 
szólítottak  fel  egyezkedésre.  A  másik  tanulság  az,  hogy 
helyesen  cselekedtem,  midőn  mindent  elkövettem,  miszerint 
honfitársaim  részéről  oly  kötelezettség  elvállalását  s  oly  kísér- 
letek koczkáztatását  megakadályozzam,  melyek  azt,  a  mit 
akkor  még  hazámnak  volt  szabad  neveznem,  minden  haszon 
nélkül  szerencsétlenségbe  sodorhaták. 

De  van  e  dolgokból  egy  harmadik  (állandó  értékű)  tanul- 
ság is,  az :  hogy  a  diplomáczia  nagyon  csúnya  mesterség. 

XX. 

Lndvigh  János  —  Kossuthnak. 

Orosz  vélemény   a  helyzetről.    —    Napóleon  herczeg   lemondása.    —    Oro-'si 

semlegesség. 

Brüsszel,  1859.  márczius  9. 

Tegnap  ismét  meglátogattam  az  orosz  követet,  miszerint  lás- 
sam, micsoda  benyomást  tett  a  franczia  »Moniteur«  nevetséges 
kifakadása  a  háború  ellen.  Mig  nála  voltam,  két  sürgönyt  hoztak 
neki,  s  mind  a  kettőt  azonnal  felolvasta.  Az  egyik  Napóleon  herczeg 
lemondása,  a  másik  Renée-nek  (Mocquard  a  császár  titkára  vejének 
gondolom)  kivonatos  ujabb  czikke,  magyarázata  a  hires  béke-czikk- 
nek.  Ezen  meghátrálás  sehogy  sem  tetszett  a  követnek ;  még  azon 
esetben  sem  tetszenék,  monda,  ha  csel  volna.  Ki  bizhatnék  oly  em- 
berben, ki  saját  tetteit  oly  könnyen  meghazudtolja.  —  Ezt  nem  é  n, 
de  a  követ  mondta 

Szokás  szerint  sokáig  beszéltünk. 

Beszélgetéséből  ezeket  tartom  közlésre  méltóknak. 

Végre  a  császár  —  monda  —  még  is  kénytelen  lesz  a  hábo- 

í'uhoz  folyamodni Ha  ö  vissza  is  lépne,   de  Piemont  már  nem 

léphet  vissza.  —  Észrevételemre,  miként  általános  a  hiedelem,  hogy 
a  császár  Oroszországgal  megegyezett,  azt  felelte  :  Bajos  oly  ember- 
ben bizni,  ki  oly  változékony.  Egyébiránt  inszisztált,  hogy  a  hábo- 
rúnak be  kell  következni,  s  az  be  fog  következni. 

Én  a  »Moniteur«  béke-czikkének  okát  —  szántszándéko- 
san  —  a  bécsi  és  londoni  kabinetek  viszonyában  kerestem.  Válasza 
az  volt :  hiszen  tudja,  hogy  az  angol-osztrák  szövetség  régen  meg- 
van, és  hogy  az  angol  ennek  következtében  fegyverkezett,  de  épen 
azért  is  mindenféleképen  meg  akarja  a  háborút  akadályozni,  misze- 
rint a  szövetség  súlyát  magáról  elhárítsa.  De,  mondám,  ez  csak  even- 
tuális  szövetség  volt  talán  ?  —  Nem,  felelte,  a  stuttgarti  konferen- 
czia  eredménye.  Azonban  alig  hogy  egész  határozottsággal  a  szövetség 
létét  a  követ  kimondá,  mintegy  igazitani  akarván  az,on,  mit  oly  pozi- 
tiv  kimondott,  utána  tévé :  lehet,  hogy  több  is  állittatott  e  perczben, 
mint  való. 

Orosz-magyar  érdekekről  szólván,  emlitém,  hogy  a  magyar 
lapoknak  az  orosz  és  franczia  ellen  éles  tollúk  szokott  lenni,  kor- 
mányi sugalom  után,  és  emlitém,  hogy  az  olvasó  épen  abból  merit 
reményt,  hogy  az  orosz  talán  nem  lesz  mindig  az  osztrák  védője. 

Arról  bizonyos  lehet,  —  feleié  —  liogy  az  orosz  és  osztrák 
közti  kiengesztelésnek  mindenkorra  végeszakadt.  Miklós  czámak 
»szenvedél y-p olitikája«  okozta  az  orosz  érdek  félreismeré- 
sét az  avatkozásban. 

Szinte  csodálom,  hogy  egy  követ,  és  pedig  orosz  követ,  »p  o  1  i- 
tique  de  passsion«  szóval  bélyegzi  néhai  császárjának  csele- 
kedetét. 

A  keleti  dolgokról  majdnem  olyképen  beszélt,  mint  te  irtál, 
és  kimondta,  hogy  Magyarország  visszaállittása  nem  lehet  az  orosz 
érdekek  ellen  stb.  ... 

Mindenből,  mit  megtudok,  ngy  látszik,  mintha  az  orosz  mind- 
addig, mig  vasutjai  el  nem  készülnek  és  a  földnépe  felszabaditva 
nincsen,  tettlegesen  fellépni  nem  szándékozik,  ha  csak  nem  lenne 
kénytelen,  s  e  kénytelenség  Ausztriának  a  keleti  dolgokba  avatko- 
zása által  állna  be 


(Aláírva)  Ludvigh.. 

XXI. 

Szarvady  —  KossntlmaTv. 

Napóleon  herczeg  lemondása.    —    A  császár   és  miniszterei.  —    A  Mónit eur 
béke-czikke,  —  Mennyit  érnek  a  diplomaták. 

Paris,  1859.  márczius  11. 

A  „Moniteur"  békés  czikke  folytán,  miként  kormányzó  ur 
már  tudja.  Napóleon  herczeg  lemondott  miniszteri  állásáról,  s  a  hely- 
zet rosszabbra  nem  fordult.  Söt  az  utóbbi  időkben  határozottabb  lett. 

A  császár  Turinba  azt  üzente,  hogy  ő  nem  változott.  Cavour 
egy  közrebocsátandó  nyilatkozványnyal  foglalkozik.  A  király  biz- 
tositotta  miniszterét,  hogy  őt  semmi  esetre  sem  hagyandja  el  s  mint 
apja,  inkább  trónusát  hagyja  el,  ha  nem  tehet  eleget  annak,  mit  a 
nemzet  bizalma  tőle  vár. 

Napóleon  herczeg ,  Ulloa  tábornokot  fogadván ,  azt  monda 
neki:  »0n  Turinba  tér  vissza.  Mondja  meg  ott,  s  óhajtanám,  min- 
den olasz  hallhatná,  hogy  unokatestvérem  (a  császár)  és  én  nem 
változtunk,  s  nem  változandunk  Olaszhon  irányában.  De  a  csá- 
szárt —  miniszterei  árulják  el.«  A  herczeg  beszélgetés  közben  a 
minisztereket  tartózkodás  nélkül  árulóknak  szokta  nevezni. 

Midőn  az  utolsó  »M o ni t eur«-féle  czikk  megjelent  s  a  her- 
czeg lemondását  beadta,  a  császár  ezt  visszautasította  és  késznek 
nyilatkozott  a  »Monit eur«-be  egy  uj,  a  herczeg  politikájával 
jobban  összevágó  czikket  iktattatni.  A  herczeg  azt  válaszolta,  hogy 
a  többi  minisztert  kellene  elküldenie  a  császárnak,  ha  akarja,  hogy 
ö  maradjon ;  a  császár  egy  hónapi  időt  kért.  —  A  herczeg  azt 
viszonzá,  hogy  ugy  ö  is  majd  csak  egy  hónap  múlva  lép  vissza  a 
kormányba. 

Mindezen  részletek  tökéletes  történeti  hűségéről  kormányzó 
urat  biztosítom. 

A  háború  most  valószínűbb,  mint  volt  ezelőtt  tiz  noppal,  de 
csak  azért  valószinübb,  mert  Ausztria  makacskodik.  A  helyzet  azon- 
ban annyira  bizonj^talan,  hogy  nem  lehetnénk  túlzottak  az  elövigyá- 
zatban.  Kormányzó  ur  elövigyázata  tökéletesen  igazolva  van.  A 
császár  nem  oly  szilárd  akaratú,  mint  volt  eddig,  nem  valószínű, 
hogy  máskülönben  a  múlt  szombat  békés  czikkét  a  »Moniteur«- 
nek  megengedte  volna  közölni.  Fould  és  Walewski  voltak  azok, 
kik  tőle  ezt  kierőszakolták. . . . 

(Aláírva)  Szarvady. 


A  »Moniteiir«  békés  czikke,  mely  Napóleon  lierczegnek 
a  minisztériumból  kilépését  vonta  maga  után,  itt  következik : 

»A  dolgok  állása  Olaszországban ,  ámbár  már  nem  uj,  az 
utóbbi  időben  mindenki  előtt  oly  komoly  jellemet  öltött,  hogy  a  csá- 
szárt természetesen  gondolkozóba  ejtette,  mert  oly  nagyhatalom 
főnökének,  minő  Francziaország,  nem  szabad  magát  oly  kérdések- 
től elkülöníteni,  melyek  az  európai  rendet  érdeklik. 

Azon  okosság  szelleme  által  lelkesitve,  melylyel  nem  bírni 
helyzetében  vétek  volt  volna,  a  császár  lojalitással  foglalatoskodik 
a  kérdéssel,  hogy  miként  lehetne  e  kényes  és  nehéz  problémákat 
okszerűen  és  méltányosan  megoldani. 

A  császárnak  semmi  eltitkolni,  semmi  megczáfolni  valója  nincs 
sem  aggodalmait,  sem  szövetségeit  illetőleg,  politikáját  a  franczia 
érdek  vezérli  s  ez  igazolja  vigyázatát. 

Szemben  az  (szeretjük  hinni  alaptalan)  aggodalmakkal,  melyek 
Piemontban  az  elméket  nyugtalanítják,  a  császár  megígérte  Szar- 
dínia királyának,  hogy  meg  fogja  öt  védeni  Ausztria  minden  táma- 
dásától. Semmi  többet  nem  igért,  s  a  világ  tudja,  hogy  szavát  be 
fogja  váltani. 

Hát  vájjon  háborús  álmok-e  ezek  ?  Mióta  nem  tartozik  az 
okosság  szabályai  közé  a  nehézségeket  előre  látni  s  következéseiket 
megfontolni  ? 

íme,  kijelöltük  azt,  a  mi  valóság  a  császár  gondolataiban, 
kötelességeiben  és  rendelkezéseiben ;  a  mit  a  sajtó  túlzásai  ehhez 
hozzáadtak,  az  mind  merő  képzelgés,  hazugság,  őrültség. « 

(Ezután  kiterjeszkedik  a  czikk  azon  hirek  czáfolatára,  hogy 
Francziaország  erősen  fegyverkezik,  hogy  az  arzenálok  munkássága 
rendkívüli  lökést  kapott,  s  hogy  a  tengerészeti  előkészületek  nyug- 
talanitóknak  tekinthetők,  s  e  hireknek  részletes  adatatokkal  való 
megczáfolása  után  következőleg  folytattatik:) 

» Mikor  fognak  már  e  határozatlan  és  képtelen  híresztelések 
megszűnni,  melyekkel  Európa  egyik  végétől  a  másikig  a  sajtó  olyan- 
nak mutatja  be  a  császárt  a  hiszékeny  közönségnek ,  mint  a  ki 
háborúra  terel,  s  Európa  nyugtalanságaért  és  fegyverkezéseiért  a 

felelősséget  egyedül  ö  reá  hárítja  ?  Kinek  lehet  joga  az  elméket  ily 
gyalázatosan  félrevezetni ,  s  az  érdekeket  igy  minden  ok  nélkül 
megremegtetni  ? 

Hol  vannak  a  szavak,  hol  vannak  a  diplomácziai  jegyzékek, 
hol  vannak  a  cselekvények ,  melyek  akaratra  mutatnak  háborút 
provokálni  a  szenvedelmek  kedveért,  melyeket  kielégíthet,  vagy  a 
dicsőségért,  melyet  szerezhet  ?  Ki  látta  a  katonákat,  ki  számlálta 
meg  az  ágyukat,  ki  becsülte  fel  az  ellátási  készleteket,  melyek 
Trancziaországban  a  békeláb  szabályszerű  állapotához  állítólag 
annyi  költséggel  s  oly  sietséggel  hozzáadattak  ?  Hol  vannak  a  rend- 
kívüli ujonczállitások,  s  a  hadköteles  osztályok  előzetes  behívásai  ? 
Mely  nap  hivattak  vissza  a  meghosszabbithatólag  szabadságoltak  ? 
S  ki  mutathatja  ki  bárcsak  a  legcsekélyebb  elemeit  is  azon  általá- 
nos vádaknak,  melyeket  a  rosszakarat  költ,  a  hiszékenység  terjeszt, 
s  az  ostobaság  elfogad? 

Az,  miként  már  mondók,  nem  szenved  kétséget,  hogy  a  csá- 
szár éberül  figyel  a  bonyodalom  különféle  okaira,  melyek  a  látha- 
táron feltűnhetnek.  A  politikai  bölcseség  hivatása  iparkodni,  meg- 
kérlelni (conjurer)  az  eseményeket  és  kérdéseket,  melyek  a  rendet 
megzavarhatják,  a  mi  nélkül  sem  béke,  sem  üzleti  egyezkedések 
nem  lehetségesek.  A  valódi  üzletnek  nem  halasztásra  van  szüksége, 
hanem  biztonságra  és  jövendőre. 

Az  ily  előrelátás  sem  nem  izgatás,  sem  nem  kihivás.  A  kérdé- 
seket tanulmányozni  nem  annyit  teszen,  mint  kérdéseket  teremteni, 
s  elfordítani  tőlük  a  figyelmet  nem  annyi  volna,  mint  a  kérdéseket 
eltörölni  vagy  megoldani. 

Egyébiránt  e  kérdések  vizsgálata  diplomácziai  utón  van,  és 
semmi  sem  hatalmaz  fel  hinni,  hogy  a  vizsgálat  kimenetele  a  köz- 
béke megszilárdítására  kedvező  nem  lesz.« 


Tagadhatlan,  hogy  Napóleon  herczegnek  oka  volt  meg- 
ütközni e  czikk  felett,  melyen  a  Piemont  ellen  mindig  boszu- 
san  ingerült  Walewski  és  a  kiválólag  üzletes  F o u  1  d 
keze  oly  szembetünöleg  látható  volt. 

Napóleon  herczeg  az  olaszoknak  őszinte,  meleg  s  követ- 
kezetesen hü  barátja  volt ;  ilyennek  ismerték  öt  az  olaszok,  s 
ilyennek  van  Olaszország  történetirásában  is  elismerve.  Sok- 
kal értelmesebb  ember,  mintsem  hogy  be  nem  látta  volna, 
miként  az  olasz  kérdés  nem  oly  természetű,  hogy  azt  diplomá- 
cziai tatarozások  megoldhatnák.  Ennélfogva  ö  volt  C  a  v  o  u  r- 
nak  mindig  megbizható,  sokszor  egyedüli  támasza  a  Tuilleriák- 
ban  az  annyiféle  befolyások  által  okozott  libegések  között. 
Ugy  is  mint  a  császár  meghittje  s  bizalmas  tanácsadója,  úgyis, 
mint  a  leglényegesebb  lépések  eszközlésére  kiválasztott  vóg- 

rehajtó,  (minők :  a  varsói  küldetés,  a  Szárdiniával  kötött  szö- 
vetségi szerződés  stb.)  a  berezeg  sokkal  inkább  azonosítva 
volt  az  olasz  nemzetiségi  aspiráczióknak  kedvező  politikával, 
mintsem  hogy  politikai  bitelének  az  olaszoknál  való  koczkáz- 
tatása  nélkül  tagja  maradhatott  volna  azon  minisztériumnak, 
mely  Francziaország  politikájának  az  ő  nézeteivel  s  irányával 
annyira  ellenkező  látszatot  adott,  mint  azt  a  »Moniteur«  fen- 
tebbi hivatalos  manifesztumában  látjuk. 

Tehát  kilépett,  de  Szarvady  most  is,  mint  csaknem 
mindig,  jól  volt  értesítve,  midőn  fentebbi  levelében  azt  irta, 
hogy  »Napoleon  berezeg  visszalépése  által  a  helyzet  nem  for- 
dult rosszabbra. « 

Ennek  kulcsa  abban  keresendő,  hogy  III.  Napóleon  csá- 
szár nemcsak  nagyon  bizott  a  berezeg  belátásában,  hanem  őt 
—  mondhatni  —  a  gyöngédségig  szerette  is,  miként  ezt  azon 
pár  év  alatt,  mig  velők  érintkezésben  állottam,  sokszor  volt 
alkalmam  tapasztalni.  Tehát  tökéletesen  igaz,  hogy  Napóleon 
berezeg  lemondásával  a  helyzet  nem  fordult  rosszabbra,  mert 
ha  miniszteri  czimmel  nem  birt  is,  de  azért  ö  volt  s  maradt  a 
császárnak  más  ügyekben  is  nagy  befolyású,  az  olasz  ügyben 
pedig  egyedüli  minisztere. 

Erről  a  diplomáczia  is  tudott  valamit.  Egy  mulatságos 
bizonyítványát  találom  ennek  lord  L  o  f  t  u  s  Ágost  bécsi  angol 
követ  jelentésében  Malmesbury  lordhoz  1859.  jan.  27-ről, 
midőn  azon  hirrel  örvendezteti  meg  főnökét,  hogy  Parisban  a 
dolgok  biztatóbb  fordulatot  vettek,  a  francziák  császárja  a 
béke  útjára  tért  vissza,  több  okot  számlál  el,  melyek  »a  poli- 
tikai légkör  e  kedvező  változásának  előidézéséhez  hozzájárul- 
tak,«  s  ezen  okok  közt,  mint  nem  a  legcsekélyebb  sulyut, 
»N apoleon  berezeg  ideiglenes  távollétét  Pa- 
risból* különösen  kiemeli. 

A  mulatságos  a  dologban  az,  hogy  a  berezeg  ép  ekkor 
azért  volt  távol  Parisból,  hogy  (a  menyegzői  szertartással 
kapcsolatban)  unokatestvére  :  a  császár  nevében  Viktor  Emá- 
nuel királylyal  véd-  és  daczszövetséget  kössön  Ausztriának 
Olaszországból  kiűzésére.  Mely  szövetségi  kötés  megerősíté- 
sénél Napóleon  császár  különös  örömet  mutatott.*) 


*)  Nel  ratificarlo  l'Imperatore  moströ  di  gustare    un    lietissimo 
momento  di  gioja.  (Cavour  levele  Villamarinálioz,  Turin,  1859.  jan.  15.) 

S  a  diplomáczia  ép  e  perczben  látta  a  békét  a  politikai  lég- 
körben felmerülni !  Az  ember  hajlandó  kérdeni :  vájjon  a  dip- 
lomaták megérik-e  a  költséget,  melybe  a  népeknek  kerülnek  ? 


XXII. 
Szarvady  —  Kossutlinak. 

Értekezés  Gavour  kabinet-főnökével. 

Klapka  érintlcezései  Cavourral.  —  A  császár  iyérete.  —  A  kongresszus  eszmije 
előtérbe  lép.  —  Kossuth  tartózkodása. 

Paris,  1859.  márczius  21. 

A  császár  Cavour  grófot  Parisba  kérette.  Nem  jöhetett  azon- 
nal. E  napokban  váratik ;  de  kabinet-főnöke  N  .  .  .  .  ur  már  jó  ideje 
itt  van.  Tegnap  volt  alkalmam  vele  hosszasabban  értekezni.  N.  ur 
egy  nyilatkozatot  tett,  mely  világot  vet  a  hatalmaknak,  ugy  eddigi 
eljárására  irányunkban,  mint  talán  szándokaira  is.  —  En  e  nyilatko- 
zatot annyira  fontosnak  találom,  hogy  kötelességemnek  véltem  arról 
kormányzó  urnák  haladék  nélkül  jelentést  tenni. 

N.  ur  ugyanis  mondta:  hogy  Cavour  gróf  Parisból  volt  a 
Klapka  tábornokkal  való  érintkezésre  figyelmeztetve ;  s  nem  utasí- 
totta vissza  az  érintkezést,  de  szívesen  lépne  kormányzó  úrral  egye- 
nes összeköttetésbe,  mert  ismeri  nagy  hatását  a  magyar  népre. 
Azonban  nem  tagadja,  hogy  vannak  a  kik  azt  hiszik,  hogy 
franczia  támogatás  mellett  lehetséges  volna  Ma- 
gyarországot kormányzó  ur  hozzájárulása  nél- 
kül is  felkelteni.'  Klapka  tábornok  beszélt  a  császárral,  nyil- 
tan  megmondta  neki,  hogy  semmiben  sem  akar  részt  venni  ha  a 
császár  meg  nem  igéri  Magyarország  ügyét  mint  czélt  és  nem  mint 
eszközt  tárgyalni.  A  császár  megígérte,  hogy  Magyar- 
ország ügyével  ko  m  o  ly  a  n  f  ogl  al  a  t  o  sk  o  d  ni  f  og.  — 
De  tudja  ön  —  tévé  hozzá  N.  ur  » mennyire  lehet  az  eféle  Ígéret- 
ben bizni.  Mi  (a  szárdiniai  kormány)  épen  most  tapasztaljuk,  mily 
könnyen  változnak  az  elhatározások  a  legcsekélyebb  esemény  ha- 
tása alatt;  mindazáltal  annyi  tény,  hogy  a  császár  egyenes  Ígé- 
retet tett.« 

N  .  .  .  .  ur  nagyon  lehangoltnak  mutatkozott.  Ez  onnan  ered, 
hogy  a  kongresszus  összejövetele  mindinkább  valószínűvé  lesz.  Erre 
nézve  Anglia,  Porosz-  és  Oroszország  egyetértenek  s  ugy  látszik  az 
utolsó  perczben  Ausztria  mégis  csak  hajlandó  lesz  valamely  enged- 
ményeket tenni,  melyek  hatalmi  állását  Olaszországban  nem  csök- 
kentendik ;  de  a  háborút  megakadályozandják.  —  A  császár  egy 
szárnysegédjét  akarja  Turinba  küldeni,  hogy  Piemontot  kissé  lecsil- 
lapítsa. —  Azért  jö  Cavour  ide,  hogy  az  európai  diplomáczia  hatását 
a  császárra  ellensúlyozza.  —  E  körülményeknek  tulajdonítandó  N. 

ur  lehangoltsága  s  a  császár  szavának  kétes  értéke  felöl  tett  nyilat- 
kozata. Azt  is  mondta,  hogy  ha  háború  nem  lesz,  nem  csak  Cavour 
fog  visszalépni,  de  alkalmasint  a  király  is  lemond,  mert  a  dolgok 
annyira  mentek,  hogy  igy  a  mint  van,  a  helyzet  Turinban  tartha- 
tatlan. 

Hiteles,  mondhatnám  hivatalos  orosz  kútfőből  tudom,  hogy  az 
orosz  udvarnál  csak  a  reákczionárius  párt  óhajtja  a  háborút  s  ez  is 
csak  annak  hiedelmében,  hogy  a  háború  a  parasztok  felszabadítását 
elnapoltatná. 

Nem  mulasztottam  el  N.  urat  figyelmeztetni,  hogy  az,  a  mit 
most  előttem  a  kormányzó  urrali  egyenes  érintkezéstől  tartózkodás 
eredetére  nézve  felfedezett,  nagyon  igazolja  a  kétséget  a  Magyar- 
ország iránti  szándokok  őszintesége  felől ;  és  újra  is  kifejtvén  kor- 
mányzó ur  állítását  s  az  azzal  járó  kötelességeket,  figyelmeztettem 
arra  is,  hogy  mi  lehet  annak  következése,  ha  nem  sietnek  kor- 
mányzó urat  szándokaik  őszintesége  felől  megnyugtatni. 

Okom  van  hinni,  hogy  e  figyelmeztetés  komoly  megfontolás 
alá  fog  vétetni.  Egyébiránt  mindent  összevéve  nem  tudok  eléggé 
örülni  a  felett,  hogy  kormányzó  ur  eddig  oly  rezerváltan  tartotta 
magát     —      —      —      — 

(Aláírva)  Szarvady. 

XXIII. 
Kossuth  —  Szarvadynak. 

Aggályai  az  emigráczió   egy  részének   tervei  iránt.  —   Törélcvés  azok  ellen- 
súlyozására. —   Utasítások.  —  Nyilatkozat. 

London,  1859.  márcz.  26. 

Az,  a  mit  önnek  N  .  .  .  ur  mondott,  igen  szomorú 

világot  vet  a  dolgokra.  Magyarországot,  ugy  látszik,  mégis 
hajlandók  (ha  tudják,)  fellázitani,  s  erre  a  maszlag  nem  egyéb 
egy  általános  ígéretnél,  hogy  a  magyar  ügygyei  majd  komolyan 
foglalkoznak. 

Boldog  isten !  Minő  borzasztó  örvénybe  akarják  sodorni 
szegény  nemzetünket. 

A  kötelesség  parancsolja,  hogy  határozottan  lépjek  fel. 

Konstatáljuk  a  helyzetet. 

Tudja  ön,  mit  végeztem  Klapka  tábornokkal.  Három 
pont  képezi  a  dolog  velejét. 

1.  Hogy  az  események  vezetését  kezemből  ki  nem  adom. 

2.  Hogy  velem  kell  alkudni,  miszerint  kezemben  legye- 
Txok  a-  biztosítékok  j  mert  ha  ezekkel  nem  birok,  jele,  hogy 

meg  akarják  csalni  Magyarországot,  s  ezt  én  nem  fogom  meg- 
engedni. 

3.  Hogy  csak  akkor  szólittassék  fel  a  magyar  nép  felke- 
lésre, ha  már  valósággal  franczia  sereg  van  magyar  földön, 
tehát  a  franczia  zászló  ott  valósággal  koczkáztattatik.  Ez  nél- 
külözhetlen  feltétel,  mert  egy  részt  tényleges  biztositék  fran- 
czia részről ;  más  részt  most,  midőn  nem  inognak  a  tró- 
nusok egy  európai  forradalom  viharában,  mint  1848-ban,  az 
osztrák  pedig  vasutai  segélyével  készen  áll,  bármely  ponton 
elnyomni  egy  még  szervezetlen  népies  mozgalmat,  a  z ,  a  mit 
kivánok,  az  egyedüli  mód  erőnket  kifejteni  és  szervezni.  Kü- 
lönben pár  nap  alatt  elnyomnak.  Magyarországon  nem  lehet, 
mint  Parisban,  három  napi  utczai  harczczal  végezni.  Nincs  ott 
Tuilleria,  melyet  kiürítve,  a  kérdés  meg  legyen  oldva.  Ott 
(nálunk)  a  forradalom  háború. 

Klapka  tábornok  ur  mindenben  egyetértett.  Emlité,hogy 
nem  volna  tanácsos  a  részleteket,  mikben  egyetértünk,  köz- 
beszéd tárgyává  tenni  az  emigráczióban.  Én  tehát  hallgat- 
tam. 0  elment  Parisba.  Sem  szándékom,  sem  okom  jellemében 
kételkedni,  csak  annyit  mondok  tehát,  s  annyit  akarok  hinni, 
hogy  járatlan  lévén  a  diplomáczia  sikamlós  ösvényén,  nem 
eléggé  határozott  kifejezéseivel  tévedésbe  vitte  mind  a  hatal- 
makat, mind  az  emigráczió  egy  részét,  mig  ö  maga  a  tettre- 
vágyás becsületes  nyugtalanságától  elragadtatva,  a  furfangos 
hatalmak  testetlen  kecsegtetéseit  biztosított  valóság  gyanánt 
fogadta. 

0  alkalmasint  csak  általánosságban  szólott,  hogy  a  leg- 
jobb egyetértés  van  köztünk.  Ebből  aztán  mind  az  emigrá- 
czió, mind  a  hatalmak  azt  következtették,  hogy  én  hagyom 
Klapkát  tenni,  a  mit  ö  jónak  lát,  s  hogy  a  mit  teszen,  azt  én 
mind  helyeslem,  s  hogy  mert  a  hatalmak  nem  látszanak  ve- 
lem alkudni  akarni,  tehát  én  azt  sem  bánom,  ha  mással  al- 
kusznak meg  azon  a  bármely  alapon,  mely  amannak  tetszik. 
Ez  igen  nagy  tévedés  volt.  A  helyett ,  hogy  belátták 
volna  ö  s  az  emigráczió  egy  része,  miként,  ha  a  hatalmak 
velem  egyezkedni  nem  akarnának,  ez  mindenesetre  annyit 
tenne,  mint  mellőzni  azon  elemet,  mely  a  sikerre  a  legna- 
gyobb kilátást  nyújtja,  de  a  mely  nem  minden  áron  akar 
közreműködni,  —  a  helyett,  hogy  belátták  volna,  miként  ez 

igen  valószínűvé  teszi,  hogy  nemzetünket  tulaj  donképen  nem 
felszabadítani,  de  felhasználni  és  megcsalni  akarják,  —  arra 
a  konklúzióra  jöttek,  hogy  ha  velem  nem  indul  meg  a  moz- 
galom, hát  máskép  és  mással  is  közreműködnek.  így  segítet- 
ték a  hatalmakat  azon  tévedésbe  (melynek  N  .  .  .  ur  adott 
kifejezést),  hogy  elvégre  jobb  volna,  ha  én  is  közreműködném, 
de  ha  kell,  nálam  nélkül  is,  majd  franczia  segedelemmel  csak 
felkelthetik  a  magyar  nemzetet. 

Boldogtalanok !  Minő  örvénybe  sodornák  a  nemzetet. 
Nem  látják  át,  hogy  velem  azért  nem  alkusznak,  mert 
csak  puszta  kecsegtetésekkel  akarják  saját  kizárólagos  ja- 
vukra a  hatalmak  Magyarországot  megmozdítani,  s  aztán,  ha 
érdekeik  ki  lennének  elégítve,  majd  cserbe  hagynák  saját  ere- 
jére, saját  sorsára. 

Ha  az  emigráczió  kezdettől  fogva  tömören  egyhangú- 
lag azt  mondta  volna  a  hatalmaknak:  »értsetek  egyet  Kos- 
suthtal, különben  reánk  ne  számitsatok«,  vagy  nem  fejlődtek 
volna  a  dolgok,  s  minden  intempesztiv  (idő  előtti)  mozgalom 
veszélye  nem  léteznék,  vagy  ellenkező  esetben  a  dolgoknak 
más  tényleges  komoly  alapjuk  volna. 

Hogy  hazánkat  örvénybe  akarják  sodorni,  hogy  kombi- 
náczióim  alaposak  voltak,  az  már  nem  egyszerű  gyanitás,  de 
majd  azt  mondhatom,  hogy  világos  tény. 

Kiss  Miklós  ezredes  itt  van.  Klapka  küldte.  Tőle  tu- 
dom, hogy  a  császár  tulajdonképen  azt  óhajtaná,  sőt  akarná, 
hogy  a  magyar  kezdje  meg  a  mozgalmat,  mielőtt  ők  megkez- 
denék. De  e  z  már  a  mi  emigrácziónk  vérmes  tagjainak  is 
soknak  látszott,  s  tehát  ugy  hallom,  abban  állapodtak  meg, 
ha  majd  a  háború  kiüt  Olaszhonban,  néhányan  a  kelet  felől 
beszöknek  Erdélybe  s  felkeltik  a  székelyeket  azzal  az  Ígéret- 
tel, hogy  ha  felkelnek,  majd  jövend  franczia  sereg  őket  segí- 
teni, ügy  hallom,  e  mozgalom  előkészítésére  történnek  most 
lépések  a  keleten. 

Ez  a  nemzet  sorsával  veszélyes  játékká  válhatnék. 
Kiss  Miklós,  midőn  felvilágosítottam  nézeteimről  s  a 
tábornokkal  folyt  értekezésemről,  igen  csodálkozott,  s  azt 
monda,  hogy  ők  ama  tervre  azért  állottak  reá,  mert  a  tábornok 
általános  kifejezései  után  azt  hitték,  én  mindenben  egyetér- 
tek, hogy  a  tervezett  székely  felkelést  helyeslem,  hogy  azt 

akarom,  csak  tegyen  Klapka  mindent,  készítse  elö  az  ese- 
ményeket, majd  előlépek  én  a  kellő  időben. 

Ha  már  ők  is  igy  gondolkoztak,  hogy  ne  gondolkoznék 
majd  igy  a  nép  otthon ;  s  minő  irtóztató  szerencsétlen- 
ségbe sodornák  azt,  belátásomba  vetett  hiténél  s  bizalmá- 
nál fogva ! 

A  legszentebb  kötelesség  parancsolja,  hogy  megaka- 
-dályozzam.  Egy  beszéd ,  egy  czikk  a  hazai  hírlapokba  jut- 
tatva, elég  lenne  reá. 

De  mielőtt  a  rossznak  megakadályozására  kényszerűség- 
ből e  végső  eszközhöz  folyamodnánk,  kötelesség  megkísérteni, 
nem  fordithatjuk-e  ép  ezen  körülményeket  hazánk  javára  az 
által,  hogy  a  hatalmakat  felvilágosítjuk. 

E  czélból  Írtam  az  ide  zárt  nyilatkozatot.  Szükséges, 
hogy  ismerjék  ugy  N  .  .  .  ur  mint  Cavour,  a  herczeg,  mint 
a  császár. 

Kérdés:  mikép? 

Azt  nem  akarom,  hogy  az  én  írásom  menjen  ki  kézből, 
írni  én  csak  akkor  írok  nekik,  ha  ők  is  írnak  nekem.  Azt  sem 
akarom,  hogy  ugy  adassék  be,  mintha  én  küldenem  nekik. 
Észre  fogja  venni,  hogy  szándékosan  ugy  van  szerkesztve, 
mintha  az  emigráczió  felvilágosítására  volna  írva. 

Az  eljárás  ez. 

Kezdje  ön  N  .  .  .  .  urnái.  Mondja  neki:  »egy  fontos 
nyilatkozatot  vett  az  emigráczió  némely  tagja  Kossuthtól.  Én 
is  bírom  Kossuth  saját  aláírásával  ellátva.  Azok  után,  mit  ön 
(N  .  .  .  ur)  nekem  mondott,  önöket  oly  csalódásokban  látom 
lenni,  hogy  azt  hiszem,  nem  követek  el  indíszkrécziót,  ha  elol- 
vasom önnek. «   Mutassa  meg  neki  aláírásomat  és  olvassa  fel. 

Ha  azt  mondaná  »szeretném  másolatát  birni«,  adja  meg 
neki,  de  informális  alakban,  azaz:  nem  czimezve  ehhez 
vagy  ahhoz,  nem  »m egbízatásí«  modorban,  hanem  csak 
egyszerű  másolat  gyanánt,  mit  egy  ember  mással  egészen 
bizalmasan  közöl.  Azt  is  feltételül  tegye,  hogy  Cavour,  a  her- 
czeg s  a  császáron  kívül,  N  .  .  .  ur  senki  mással  ne  közölje. 

Cavour  gróf  már  most  Parisban  lesz,  ha  teheti,  vele  is 
igy  szóljon  és  tegyen,  mint  fentebb  utasítottam. 

Továbbá  írta  ön,  miként  Bixio  ur  kívánta,  hogy  leve- 
lem valami  kivonatát  mutathatná  meg  a  berezegnek.  Olvassa 

ön  fel  neki  szintén  a  nyilatkozatot,  s  adhat  neki  másolatot  (oly 
formán,  mint  N  .  .  .  t  illetőleg  mondtam)  a  herczegliez  jut- 
tatás végett. 

A  föérdek  azonban  abban  állana,  hogy  a  nyilatkozat  a 
császárhoz  jusson.  Önnek  nincs  hozzá  útja  sha  a  herczeg  meg 
Cavour  óhajtják,  hogy -illúziókban  maradjon,  nem  fogják  neki 
tudtára  adni. 

Meg  fogom  kisérteni  vagy  Kiss  Miklós  utján  Thouve- 
nel  által,  vagy  gróf  Teleki  László  által. 

Teleki  irt  egy  igen  barátságos  levelet.  Holnap  felelek  neki. 
Felvilágosítom.  Megküldöm  neki  a  nyilatkozatot  s  felkérem, 
hogy  ha  egyetért,  juttassa  a  herczeghez  s  a  császárhoz.  Ha 
pedig  nem  ért  egyet,  rögtön  tudósítson,  hogy  tudjam  magam 
mihez  tartani. 

Ebből  az  következik,  hogy  várni  kell  egy  pár  napot  a 
Bixio  általi  lépéssel,  miszerint  megtudjuk :  kapta-e  a  herczeg 
Teleki  által.  Ha  igen,  akkor  azon  mellékes  ut  mellőzendő 
lesz,  mert  nem  kell  szükségtelenül  sokszorozni  a  közegeket. 
Majd  irok. 

N  .  .  .  ur  irányában  egyébiránt  nem  áll  azon  tekintet, 
melyet  Bixióra  nézve  emliték,  vele  s  Cavourral  minél  elébb 
közölheti,  annál  jobb. 

(Aláirva)  Kossuth. 


Az  e  levélben  emlitett  nyilatkozat,  melynek 
eredetije  franczia  nyelven  van  irva,  magyar  fordításban 
a  következő: 

London,  1859,  márczius  25. 

Az  olasz  kérdés  ama  kongresszusok  egyikéhez  látszik 
utasíttatni,  melyek  1815  óta  a  nemzetek  szerencsétlenségét 
képezik,  mert  a  helyett,  hogy  korszakunk  történelmi  problé- 
máit megoldanák,  csak  a  bevégzett  tények  felsőbbségének 
tatarozgatására  szorítkozván,  a  helyzetet  inkább  elmérgesi- 
tették,  s  a  történelem  menetét  oly  ellenhatások  felé  erőszakol- 
ták, melyeknek  lehetetlen  kimaradniuk,  s  melyek  annál  heve- 
sebbek s  erőszakosabbak  lesznek,  minél  tovább  húzódik  a 
tarthatatlan  helyzet  válsága. 

Akarták,  s  meg  fogják  kapni.  A  történelem  következe- 
tessége meg  nem  hazudtolható. 

De  mivel  egyrészt  az  események  váratlan  fordulatoknak 
vannak  gyakran  alárendelve,  s  mivel  másrészt  meglepetéssel 
veszem  észre,  hogy  bizonyos  »magas«  helyeken  nemzetünket 
illetőleg  csodálatos  ábrándok  tápláltatnak,  kívánatosnak  tar- 
tom, hogy  legalább  barátaim  s  honfitársaim  nézeteim  felöljél 
értesítve  legyenek. 

Konstatáljuk  mindenekelőtt  a  tényeket : 

I.  Hogy  Ausztria  ellen  bármely  háborúnál  a  magyar 
nemzet  közreműködése  nem  megvetendő  fontosságú  dolog,  ezt 
1848 — 49-iki  szabadság-küzdelmünk  fényesen  bizonyltja. 

Miután  a  lombárdiai  háború  a  milánói  fegyverletétel 
által  már  be  volt  végezve,  s  ugy  a  bécsi,  mint  a  prágai  forra- 
dalmak már  elnyomattak,  tehát  akkor,  midőn  Ausztria  már 
erejének  legnagyobb  részével  szabadon  rendelkezhetett,  min- 
ket magyarokat  a  legármányosabb  módon  megtámadott. 
Felszitott  ellenünk  horvátot,  szerbet,  oláhot  a  legvéresebb 
polgárháborúra.  A  nemzetiségek  lázadását  a  szomszéd  Szerbia 
harczias  lakossága  40,000  emberrel  támogatta.  Legfontosabb 
váraink  közül  három  osztrák  kézben  volt.  S  mi  a  váratlan 
támadás  nyomása  által  kezdetben  a  Tisza  vonal  mögé  vissza- 
tolatva, s  igy  hazánk  területének  majd  háromnegyedétől  meg- 
fosztva, katona,  fegyver,  lőszer,  pénz  nélkül  voltunk.  És  mégis 
olyan  volt  nemzetünk  szelleme,  s  olyanok  hazánk  erőforrásai, 
hogy  mikor  polgártársaim  általános  akarata  az  ügyek  élére 
állított,  elég  volt  néhány  hét  a  haza  védelmét  oly  hathatósan 
szervezni,  miszerint  néhány  hónap  alatt  nemcsak  öt  osztrák 
hadsereget  legyözheténk  s  hazánk  földéről  az  ellenséget  kiüz- 
hetök,  de  Ausztria  hatalmát  annyira  meg  is  törtük,  hogy 
orosz  segítségre  szorult,  s  ahhoz  folyamodása  által  egész 
Európa  szine  előtt  bevallotta,  hogy  saját  erejével  a  magyar 
nemzetet  nem  képes  legyőzni. 

És  maga  Oroszország  is,  azon  Oroszország,  mely  ellen 
Francziaország,  Anglia,  Szárdinia  és  Törökország  egyesült 
erejének  egy  évnél  több  kellett,  miszerint  egyetlenegy 
alig  erődített  városát  meghódítsa,  azon  Oroszország  összes 
erejét,  még  a  császári  testőr-sereget  is  beleértve,  kénytelen 
volt  ellenünk  mozgósítani,  s  200,000  embert,  egyesítve  Ausztria 

fenmaradt  erejével,  vetett  a  mi  véres  győzelmek  által  meg- 
ritkult seregünkre ;  de  még  ez  sem  volt  elég,  még  árulásra  is 
szüksége  volt,  hogy  győzhessen. 

Ismétlem  tehát  :  Magyarország  közreműködése  egj- 
Ausztria  elleni  háború  esetében,  nem  megvetendő   segítség. 

II.  E  közreműködésnek  előnye  nemcsak  abban  áll,  hogy 
Ausztriát  hatalma  súlypontján  támadná  meg,  s  15  millió 
alattvalóját  ugyanannyi  ellenségévé  alakítaná  át,  hanem  abban 
is,  hogy  megtörné  katonai  szervezetének  egységét,  s  ezáltal 
többé-kevésbé  felbomlást  idézne  elő  olaszországi  seregében, 
mely  e  nélkül  a  legszorosabb  fegyelemnek  alávetve,  sokkal 
félelmesebb  ellenfélnek  fog  mutatkozni,  mint  azt  bizonyos 
körökbon  hinni  látszanak. 

Ily  dologra  nézve  az  ábrándok  veszélylyel  járnak. 

Magyarország  közreműködése  nélkül  az  osztrák  ellen 
a  győzelem  Olaszhonban  nem  bizonj^os,  annál  kevésbé 
könnyű. 

Azon  hiba  máris  elkövettetett,  hogy  Ausztria  a  közelgő 
veszélyről  jó  eleve  értesítve  van.  150  vagy  200  ezer  ember, 
ama  hires  stratégiai  állásban  az  Adige  és  Mincio  között, 
(mely  ma  egészen  más  erőt  képvisel,  mint  akár  1796-ban, 
akár  1848-ban)  Veronára  támaszkodva,  mely  ma  már  nem 
pusztán  egy  erődített  város,  hanem  erődített  tábor,  mely  több, 
mint  60,000  főnyi  sereget  fogadhat  be,  biztos  és  könnyű 
összeköttetésekkel  Ausztriával,  —  oly  ellenfélnek  fog  talál- 
tatni, melyet  helyzetéből  kiűzni  nem  lesz  könnyű  feladat. 

És  ha  már  maga  a  győzelem  is  sem  nem  biztos,  sem 
nem  könnyű,  a  győzelem  eredményei  mondhatlanul  bizonj'-- 
talanok,  ha  Ausztria  Magyarhon  birtoka  folytán  elsőrendű 
nagyhatalmasság  marad. 

Nem  lesz  mindig  egy  nagy  franczia  segédsereg  Olasz- 
országban. A  politikai  helyzetek  változhatnak.  És  Ausztria, 
tegyük  bár  fel,  hogy  most  csakugyan  kiüzettetnék  Olaszhon- 
ból, elvesztett  tartományait  az  első  kedvező  alkalommal  visz- 
szahódithatná. 

Az  osztrák-olasz  kérdést  véglegesen  csak  Magj^^arország 
függetlensége  oldhatja  meg. 

III.  Nos,  én  azon  nyomatékkal,  melyet  a  függetlenségi 
nyilatkozat  által  kimondott  általános  nemzeti  akaratból  meri- 


tek,  határozottan  állítom,  hogy  Magyarország  tényleges  közre- 
működése Ausztria  ellen  biztositható. 

De  mi  az,  a  mire  e  végett  szükség  van  ? 
Szükség  van  először  arra,  hogy  a  ki  a  nemzetet  felke- 
lésre szólítja  fel,  a  nép  tömegeinek,  nem  pedig  csak  egyes 
pártnak,  vagy  társadalmi  osztálynak  bizalmát  birja. 
Máskülönben  a  nemzet  meg  nem  mozdul. 
I-sö  Napóleon  császár  győztes  seregei  ólén,  az  ország 
határáról  hivta   fel   a  magyar   nemzetet:  legyen   független. 
Egy  ember  sem  mozdult.  Miért  ?  Mert  a  nemzet  nem  volt 
bizalommal  az  iránt,  ki  hozzá  szólt. 

Igaz,  sok  változott  azóta.  De  egy  nem.  S  ez  az,  hogy  ha 
az,  a  ki  felszólítja  a  nemzetet,  nem  birja  a  nép  bizalmát,  a 
nemzet  nem  fog  megmozdulni.  Részleges  zavargásokat  talán 
elü  lehetne  idézni,  (ámbár  még  ez  sem  bizonyos)  de  forradal- 
mat nem.  S  a  mi  a  zavargásokat  és  részleges  felkeléseket 
illeti,  melyek  minden  eredmény  nélkül  honfitársaim  vérét 
pazarolnák,  sokkal  becsesb  szemeim  előtt  e  vér,  mintsem  hogy 
hajlandó  lehetnék  annak  hiábavaló  kiontását  eltűrni.  Ezt 
meg  fognám  akadályozni.  Tehetségemben  van, 
és  kötelességem  volna  megtenni.  Meg  is  tenném. 
IV.  A  nemzet  bizalma  tehát  az  első  tényezője  lévén  a 
sikernek,  kérdés :  ki  az,  ki  e  bizodalmat  birja  ? 

Nem  vagyok  nagyravágyó,  de  birok  állásom  felelőségé- 
nek bátorságával,  s  elhatározásaim  kötelességeim  színvonalán 
állanak.  A  tények  tények  maradnak,  akár  tetszenek,  akár  nem, 
azokat  el  kell  ismerni  és  logikájukat  el  kell  fogadni. 
Ki  az,  kiben  a  nemzet  bizalma  öszpontosul  ? 
Feleljen  a  történelem. 

A  függetlenségi  nyilatkozat,  a  vármegyék  és  városok 
egyhangú  hozzájárulása  megállapítja. 

Lehetnek  egyéniségek,  kik  saját  egyéni  nézeteket  nyil- 
vánítanak. Nincsenek  hivatva  a  nemzet  nevében  szólani.  Csak 
a  nemzet  felelhet  e  kérdésre.  A  nemzet  felelt.  Nem  illenék 
hozzám  a  szolgálatokra  hivatkozni,  melyek  e  nemzeti  biza- 
lomra alapot  nyújtottak.  Legyen  kiérdemelt  vagy  nem,  —  a 
tény  megvan.  Míg  én  tormészetilog  vagy  erkölcsileg  meg  nem 
haltam,  az  én  szavam  az,  mely  inkább,  mint  akárki  másé,  a 
magyar  nép  szivéből  nemzeti  víszliangot  idézhet  elő. 

A  mi  a  külföldet  illeti : 

Tíz  év  óta  az  európai,  s  különösen  az  angol  közvéle- 
mény mint  a  magyar  ügy  képviselőjét  fogad. 

Ennek  is  a  függetlenségi  nyilatkozatban  van  alapja. 

Az  angol  nép  megszokta  a  magyar  nemzeti  függetlenség 
eszméjét  nevemmel  azonosítani.  128  város  (köztük  London) 
ünnepélyes  nyilatkozatai ;  a  fogadás,  melylyel  megtisztelnek, 
valahányszor  egy  gyülekezet  előtt  megjelenek ;  a  rokonszenv 
és  buzdítás,  mit  számtalan  népgyűlés  nekem  szavazott  s 
maiglan  is  szavaz :  —  e  tényt  kétségen  kivül  helyezik. 

Ha  az  angol  nép  engem  lát  egy  nemzeti  szabadságharcz 
élén  Magyarországon,  rokonszenve  előre  biztosítva  van,  s  oly 
helyzetben  vagyok,  mely  megengedi,  hogy  oly  népies  tünte- 
téseket idézhessek  elő  egész  Angliában  és  Skócziában,  hogy 
a  közvélemény  hatalmas  nyilatkozata  ellenére  nincs  az  az 
angol  miniszter,  a  ki  osztrák-barát  politikát  merhetne 
követni. 

Ha  ellenben  Magyarhonban  közreműködésem  nélkül 
forradalmi  kísérletek  tétetnének,  egy  hős  nemzet  vérével 
koczkáztatott  ily  játékra  a  brit  nép  gyanús  szemmel  tekin- 
tene, (mint  tette  1853-ban  a  milánói  lázadás  alkalmakor)  s  ha 
a  hozzám  intézendett  kérdésekre  válaszolólag  odanyilatkoz- 
nám, hogy  az  efféle  kísérleteket  czélszerütleneknek  tartom  s 
nem  helyeslem,  az  angol  nép  idegen  cselszövényeknek  tulaj- 
donítaná a  mozgalmat,  rokonszenv  helyett  ellenszenvvel, 
legalább  közömbösen  fogadná,  s  igy  szabad  tért  engedne 
kormányának,  hagyományos  osztrákpártoló  politikájának 
folytatására. 

V.  Jelzettem  a  helyzetet.  Most  nézeteimet  adom  elé. 

Többször  nyilvánosan  kijelentettem,  miként  bárki 
legyen  is  az,  ki  Ausztria  ellen  háborút  visel,  legyen  az  csá- 
szár, király,  szultán,  keresztyén  vagy  török,  késznek  fog 
engem  találni  vele  kezet  fogni,  s  nemzetem  nevében  vele 
szövetkezni,  feltéve,  hogy  kellő  biztosítékokat  nyújt,  hogy 
nemzetemet  nem  akarja  pusztán  eszközül  felhasználni  ide- 
gen ós  a  magyar  érdekeken  kivül  eső  czélok  elérésére,  hanem 
függetlenségét  a  háború  egyik,  a  többiekkel  koordinált  czél- 
jául  fogadja  el,  s  ha  ennek  folytán  a  háború  oly  hadmüködési 
terv  szerint,  s  az  eszközöknek  oly  kombináoziójával  kezdetik 

meg,  miszerint  okszerűen  lehessen  következtetni,  Hogy  a 
háború  egyik  eredményéül  Magyarország  függetlenségének 
kivívása  csak  a  magyar  nemzet  erélyes  közreműködésétől  függ. 

Nyilván  és  többször  azt  is  kinyilatkoztattam,  hogy  bár 
republikánus  érzelmű  vagyok,  (és  csodálatos  volna,  ha  az 
után,  mit  mi  magyarok  királyoktól  szenvedtünk,  nem  lennék 
az,)  jobb  szeretem  hazámat,  mint  elméleteimet,  s  minthogy 
nemzetem  függetlensége  óhajaim  legfelsőbb  czélja,  mindig 
kész  leszek  személyes  nézeteimet  őszintén  feláldozni,  s  min- 
den befolyásomat  felhasználni,  miszerint  nemzetem  azt,  a  ki 
neki  ajáltatni  fog,  alkotmányos  királyának  elfogadja,  ha  ez 
utón  a  nemzeti  függetlenséget  kivivni,  vagy  helyesebben: 
visszaszerezni,  könnyebben,  nagyobb  biztossággal  s  kevesebb 
áldozattal  lehetségesnek  mutatkoznék. 

De  másrészt  nem  lennék  méltó  azon  bizalomra,  melylyel 
nemzetem  megtisztelt,  sőt  árulója  lennék  hazám  ügyének,  ha 
nem  őrködném  a  felett,  hogy  a  magyar  ügy  ne  koczkáztattas- 
sék  hiába,  akár  rosszul  sugallott  elbizakodottság,  akár  türel- 
metlenségszülte túlzott  hiszékenység,  akár  oly  politikai  számi- 
tások által,  melyek  nem  átallanák  egy  bizakodó  nemzet  vérét 
felhasználni  a  nélkül,  hogy  áldozatainak  bérét  vehetné. 

A  mi  minket  egyéneket  illet,  nekünk  bizonyosan  keser- 
ves fájdalmat  okoz  a  gondolat,  hogy  kárhoztatva  lehetünk  nap- 
jainkat még  továbbra  is  a  számkivetésben  vonszolni,  sőt  tán 
számkivetésben  végezni  is,  de  az  egyéni  szenvedések  számba 
nem  jöhetnek,  mikor  a  hazáról  van  szó.  A  haza  pedig  várhat, 
mert  nemzetek  nem  halnak  meg. 

A  magyar  nemzetnek  még  bukása  is  azon  nagyszerű 
események  sorába  tartozik,  melyek  jövendőt  biztosítanak.  A 
nemzet  megismerte  saját  életerejét.  Ez,  és  a  nemzet  szelleme, 
és  a  geográfiai  helyzet,  és  azzal  kapcsolatos  tekintetek  Magyar- 
országot a  jövő  Európa  nélkülözhetlen  alkatrészei  közé  ikta- 
ták,  feltéve,  hogy  legjobb  erőinek  meggondolatlan  heveske- 
désekben  feláldozásával  magát  haszontalanul  ki  nem  meríti, 
s  nem  idézi  elő  saját  romlását  az  által,  hogy  bérencz  kondot- 
tieri  módjára  odakölcsönzi  karját  és  vérét  olyanoknak,  a  kik 
elégedetlenségét  és  hősiességét  hasznukra  fordítani  akarnák. 

A  magyar  nemzetiségnek  nem  szabad  odajutni,  a  hová 
jutott  napjainkban  a  jobb  sorsra  érdemes  lengyel  nemzetiség. 

Minden  erőmmel  ellenezni  fogom  tehát,  hogy  Magyar- 
országgal visszaélés  történjék. 

A  magyar  nemzetnek  nem  szabad  méltányos  viszonzás 
nélkül  mások  javára  diverzióul  felhasználtatni,  sem  felkelési 
kísérletekkel  romlásba  vitetni  amolyan  határozatlan  Ígéretek 
alapján,  hogy  ügyével  majdan  komolj'^an  foglalatoskodandnak. 
Ennek  nem  szabad  megtörténni.  Ha  megkísértetnék,  én 
megfognám  akadályozni. 

Erdeket  érdekért,  kötelezettséget  kötelezettségért.  A 
magyarnak  jellemvonása  a  lojalitás,  s  mi  sokkal  többet  szen- 
vedtünk, semhogy  diszkrécziónk  felöl  kételkedni  lehetne. 
A  helyzet  eléggé  határozott,  s  annak  logikája  világos. 
Háború  esetén  Magyarország  hatályos  közreműködésé- 
nek biztosítására,  én,  nem  mondom :  az  egyedüli,  de  aránylag 
bizonyosan  a  legjobb  kilátást  (chance)  nyújthatom.  Nem  szor- 
galmazok kedvezést,  hanem  szolgálatot  ajánlok  szolgálatért, 
segítséget  segítségért.  De  én  hazám  számára  biztosítéko- 
kat igénylek.  Biztosítékokat  és  nem  határozatlan  Ígéreteket, 
melyek  semmi  pozitív  kötelezettség  értékével  nem  birnak. 

Ha  el  akarnak  lenni  Magyarország  nélkül,  ám  legyen, 
de  akkor  ne  iparkodjanak  azt  kerülö-utakon  bajba  keverni. 

Ha  pedig  Magyarország  közreműködését  őszinte  szán- 
dokkal akarják,  nem  lehet,  hogy  a  biztosítékok  megadásától 
idegenkedjenek,  s  nincs  ok,  hogy  épen  azt  akarják  mellőzni, 
ki  a  sikerre  legtöbb  kilátást  nyújthat. 

Ha  mellőzni  akarják,  ez  annak  volna  jele,  hogy  Magyar- 
ország iránt  nincsenek  őszinte  szándokkal. 

Ez  esetben  kötelességem  volna  nemzetemet  a  szeren- 
csétlenségtől megóvni. 

Nem  érzem  magamat  hivatva,  részletekbe  bocsátkozni  a 
feltételeket  illetőleg,  melyeket  nélkülözhetleneknek  tartok  arra, 
hogy  hazánk  közreműködése  felől  kötelezettségeket  vállalhas- 
sunk. Csak  három  pontra  akarok  reámutatni,  melyek  nélkül 
én  nemcsak  sem  nevemet,  sem  közreműködésemet  nem  adhat- 
nám arra,  hogy  Magyarország  a  tervezett  háborúba  beleke- 
vertessék,  de  sőt  befolyásomat  felhasználnám,  hogy  bele  ne 
keveredjék. 

Nehogy  azonban  azok,  a  kik  nem  ismernek,  azt  hihessek, 
liogy  én  elhatározásaimban  valamely  nagyravágyó  szuszczep- 

tibilitások  által  engedem  magamat  befolyásoltatni,  (a  ki  ösmer, 
az  nem  fog  rólam  ilyest  feltenni,)  okát  kell  adnom,  hogy  miért 
nem  lehet  másként  cselekednem,  mint  a  miként  cselekedni  el 
vagyok  határozva. 

A  magyar  nép  nem  tudhatja,  hogy  mi  jött  közbe  azon 
alkudozásoknál,  melyek  folytán  hozzája  felhivás  intéztetnék. 

Ha  tehát  megfelelne  a  felhívásnak,  azért  felelne  meg, 
mert  főnökeinek  jóhiszeműsége  s  előrelátása  iránt  bizalom- 
mal viseltetik ;  megfelelne,  mert  hinné,  hogy  vére  nem  lett 
koczkáztatva  a  nélkül,  hog}'"  áldozatai  béréül  hazájának  füg- 
getlensége biztosíttatott. 

No  már  az  én  helyzetem  olyan,  hogy  a  legnagyobb  fele- 
lősség énreám  nehezedik,  akár  van  részem  a  felhívásban,  akár 
pedig  hallgatással  tűröm,  hogy  mások  öt  felkelésre  hív- 
ják fel. 

Ha  nekem  részem  van  a  felhívásban,  a  nép  az  én  jóhi- 
szeműségem, az  én  előrelátásom  iránti  bizalomból  kelne  lel. 
Én  tehát  neki  ezért  felelősséggel  tartozom. 

De  hallgassak  bár,  a  nép  mégis  azt  fogja  hinni,  hogy  a 
cselekvés  az  én  megegyezésemmel,  az  én  vezényletem  alatt 
történik,  annálfogva  a  felelősség  ez  esetben  is  engem  terhelne. 

Ezért  vagyok  kénytelen  az  itt  következő  három  pontot 
nélkülözhetlen  feltétel  gyanánt  felállítani : 

1.  A  felelőség  az  enyim  levén,  a  vezényletnek  (la  direc- 
tion)  is  enyimnek  kell  lennie.  Mások  tetteiért  felelősséget  nem 
vállalhatok. 

2.  Velem  kell  egyezkedni,  mert  ha  nincsenek  kezemben 
a  garancziák,  én  nem  lehetek  biztos,  hogy  Magyarhon  irányá- 
ban őszinte  szándokok  tápláltatnak. 

3.  Semmi  kísérlet  se  tétessék  Magyarhon  felkeltésére 
addig,  mig  a  szövetséges  hatalmak  oly  fegyveres  ereje  nem 
jelenik  meg  Magyarországon,  mely  egyrészt  okszerű  bizodal- 
mat gerjeszthet,  másrészt  a  nemzeti  szervezkedésnek  tám- 
pontul szolgálhat.  A  franczia  zászlónak  a  magyar  független- 
ség ügyével  azonosítottnak  kell  lenni  magyar  földön,  miszerint 
a  magyar  nemzet  fegyvert  fogjon.  (Ez  a  nélkülözhetlen  biz- 
tosítékok egyike.) 

Barátim  (Klapka  tábornokot  is  ideértve)  ismerik  e  néze- 
teimet. 

De  sajnálattal  veszem  észre,  hogy  ugy  Parisban,  mint 
Turinban  illúziók  tápláltatnak,  nehogy  többet  mondjak :  ugy- 
látszik  téves  magyarázatot  adtak  némely  biztositásoknak, 
melyek  hirem-tudtom  nélkül  s  nem  is  eléggé  határozott  alak- 
ban említésbe  jöhettek. 

Kívánatos,  hogy  e  tévedés  megszűnjék. 

Ha  az  emiitett  három  feltétel  ugy  a  szövetséges  hatal- 
mak, mint  Magyarország  érdekeinek  megfelelő  tárgyalás  alap- 
jául el  nem  fogadtatnék,  azon  hiedelemre  volnék  kénysze- 
rítve, hogy  hazám  iránt  őszinte  szándokok  nem  forognak 
fenn,  s  nekem  a  becsületérzés,  a  honszeretet,  a  felelőség,  sőt 
az  egyszerű  erkölcsiség  is  kötelességemmé  tennék:  megóvni 
nemzetemet  azon  veszélyektől,  melyek  felé  sodortathatnék. 

(Aláirva)  Kossuth. 


Ez  emlékiratot  Teleki  Lászlónak  is  átküldtem 
Parisba  azon  kéréssel,  hogy  annak  tartalmát  legyen 
szives  Napóleon  lierczeggel  megismertetni,  s  a  császár- 
nak is  tudomására  juttatni. 

Teleki  László  1848.  óta  Magyarország  diplomá- 
cziai  iigyviselöje  volt  Parisban,  és  e  minősége  folytán, 
ha  nem  is  hivatalosan  elismert  viszonyban,  de  »officzio- 
zus«  érintkezésben  állott  a  hatalommal,  s  bizalmas 
lábon  Napóleon  lierczeggel.  Klapka  pedig  őt  —  igen 
helyesen  —  felszólitotta,  hogy  régi  állását  most  újra 
foglalja  el. 

En  Telekit  tizenegy  év  óta  nem  láttam,  kilencz  év 
óta  nem  is  leveleztünk  egymással,  minthogy  kutáhiai 
letartóztatásom  idejében  levelet  váltván  vele  a  felől, 
hogy  minő  engedményeket  volna  tanácsos  a  nem  ma- 
gyar nemzetiségeknek  hazánkban  kilátásba  helyezni, 
miszerint  a  közös  haza  állami  függetlenségének  kivivá- 
sára velünk  egybesüljenek,  —  köztünk  e  kérdésben  némi 
elvi  eltérés  merült  fel,  minthogy  én  hazánk  területi  ép- 


177 

ségére  s  államegységére  való  tekintetből  nem  véltem 
Teleki  minden  nézetéhez  csatlakozhatni,  s  e  miatt  meg- 
szakadt köztünk  az  érintkezés. 

Ismerve  Teleki  László  önzéstelen  hazafiságát,  biz- 
tosnak éreztem  magamat,  hogy  ha  a  viszonyok  hazánk 
érdekében  cselekvésre  nyitnak  tért,  újra  találkozni 
fogunk. 

Különös  örömemre  is  szolgált  tőle  a  következő 
barátságos  levelet  venni,  mely  egyszersmind  tanúságul 
szolgál,  hogy  ez  időtájban  még  ő  sem  látott  biztos  ala- 
pot számunkra  a  viszonyokban. 

XXIV. 
Gróf  Teleki  László  —  Kossuthnak. 

Klai^ha  reményei.   —    O  biztos  alapot  heres.    —    Eltérő  nézetek  s  változatlan 
érzelmelc.  —  Kossuth  viszonválasza.  —    Teleki  nyilatkozata. 

Paris,  1859.  márczius  19. 

Igen  óhajtalak  látni  s  kezet  szoritni  veled.  Szándékom 
volt  most  Kiss  Miklós  barátunkkal  együtt  menni  el  Londonba. 
Egészségem  állapota  akadályoz.  Mégis  mennék,  ha  tudnék 
valamit,  mi  a  közlést  megérdemelné.  De  hát  igazán  semmi 
ujat  sem  tudok.  Klapka  reményeivel  táplálom  még  most  is 
keblemet.  Oly  gyönyörűek  azok,  oly  zománczosak!  Adja 
az  ég,  hogy  teljesüljenek,  valósággá  váljanak.  Én  azokhoz 
semmit  sem  tudok  adni  a  magaméból ;  elvenni  azokból  mitsem 
szeretnék.  Tudom,  volt  nálad,  s  beszélt  veled.  Bár  ne  csalat- 
koznék !  Én  biztos  alapot  keresek ;  még  eddig  nem  találtam. 
Tudom,  hogy  itt  rokonszenvvel  gondolnak  reád ;  gyűlölik  az 
osztrákot,  szeretik  az  olaszt,  s  lehetségesnek  hiszik,  hogy 
valamikor  szükség  legyen  reánk,  —  de  többet  semmit  sem. 
Mindezeket  te  is  tudod  ugy,  s  jobban,  mint  én.  Ebből  még  az 
sem  következnék  bizonyosan,  hogy  kiüt  a  háború,  valamint  az 
sem,  hogy  ha  kiüt,  olyan  lesz,  mely  nekünk  használand.  Sze- 
rintem még  hónapok  telhetnek  el,  mielőtt  tudni  fognók,  mihez 
tartsuk  magunkat. 

^-    KOSSUTH,   IRATAIM.   1.  23 


Egyébiránt  remélem,  kevés  idö  múlva  megláthatlak. 
Tizenegy  éve  már,  hogy  nem  láttuk  egymást.  Azóta,  meglehet, 
egyben-máshan  eltértek  nézeteim  a  tieidtöl ;  irántad  való  érze- 
teim sohasem  változtak. 

Isten  veled.  Hived 

(aláirva)  Teleki  László. 


Én  e  levélre  hasonló  barátságos  indulattal  vála- 
szolva, felkértem  Teleki  Lászlót,  kössük  meg  újra  közös 
honszeretet  és  czélegység  által  felszentelt  régi  barátsá- 
gunk frigyét,  s  egyesítsük  hazánk  javára  tehetségein- 
ket. E  levelemhez  csatoltam  a  fentebbi  emlékirat  egy 
példányát,  felkérve  őt,  hozza  annak  tartalmát  az  illető 
helyek  tudomására,  ha  nézeteimben  osztozik,  —  küldje 
vissza,  ha  nem  osztoznék,  miszerint  m4s  módról  gon- 
doskodhassam. 

Miként  azt  jellemétől  máskép  nem  is  várhatám. 
Teleki  László  baráti  indulataimat  a  legszivélyesebben 
viszonozta.  Parisból,  1859.  ápr.  1-röl  keltezett  válaszát 
a  következő  nyilatkozattal  kezdette  meg : 

»Köszönöm  szives  jó  soraidat.  Lelkemre  hatottak.  Mély 
megilletődéssel  olvastam  irántam  való  őszinte  baráti  indulatod 
kijelentését.  Látom,  hogy  elvekben  is  megegyezünk,  valamint 
abban  is,  hogy  a  hazát  mindennek  fölébe  helyezzük.  Sohasem 
óhajtottam  inkább,  mint  most  teszem,  nemcsak  barátod,  hanem 
frigyesed  is  lenni;  soha  ennek  nemcsak  czélszerüségét,  de 
lehetőségét  is  szembeszököbben  nem  láttam  magam  előtt,  mint 
most.  Felszólítasz  erre,  és  én  akarom. « 

Hanem  a  szóban  levő  emlékirat  idő-  és  czélszerü- 
ségére  nézve  kételyei  voltak,  annak  némely  részét 
balul  fogta  fel,  s  indokaimat  nem  mérlegelte  eléggé.  E 
kételyeit  —  független  gondolkozásának  kifolyásait  — 
ugyancsak  e  levelében  szokott  őszinteségével  velem 
közölte. 

Az  emlékiratot  kártékonynak  tartván,  sajnálta, 
hogy  Irányi  és  Szarvady  annyira  siettek  azt  Cavour- 
nak  átadni,  miszerint  a  vitatkozásnak  még  csak  helye 
se  lehessen. 

Időelőttinek  mondta  az  emlékiratot :  mert  mésf 
nincs  alap,  hát  minek  feszegessük  a  jövőt,  mondva  má- 
soknak, hogy  mi  igy  megugy  teendünk  azon  esetre,  ha 
ők  igy  vagy  ngy  lépendnek  fel. 

A  három  pont  kqzül,  melyben  véleményemet  össz- 
pontosítottam, a  harmadikra  teljesen  egyetért  velem.  O 
is  azt  hiszi  és  vallja,  hogy  mikor  annak  ideje  eljövend, 
valaha  csak  ily  alapon  lehet  alkudni.  Erre  nézve,  úgy- 
mond, bámulatos,  hogy  ő  szórul-szóra  ugyanazokat 
mondta  Klapkának,  mikor  nem  pozitívumokról,  hanem 
lehető  eventuálitásokról  beszélt  vele. 

De  a  két  első  pont  előhozatalát  nem  helyesli.  Érti 
s  roppantnak  ismeri  el  a  felelőséget,  mely  állásom- 
nál fogva  személyemet  terheli,  de  ennek  megóvására 
elégnek  tartotta  volna,  ha  akkor,  mikor  annak  ideje 
eljövend,  hogy  alku  történjék,  annyit  mondok  vala: 
» Tudni  akarom  az  alkut.  Biró  akarok  lehetni  benne, 
s  ha  ezt  nem  akarnák,  ellenezném,  hogy  részünkről 
bármi  lépések  történjenek. «  Ennél  több  szerinte  nem 
kell ,  s  a  mi  ennél  több ,  az  azok  részéről ,  a  kik 
engem  nem  ismernek,  csak  személyességekre  vitethetik 
vissza. 

Még  inkább  fenakadt  azon,  a  mit  az  emlékirat- 
ban arról  mondok,  mit  fognék  tenni  azon  esetre,  ha  fel- 
tételeim el  nem  fogadtatnának.  Kérdi :  ha  oly  alku  tör- 
ténnék, melytől  nemzetünk  feltámadását  remélhetnők, 
s  oly  gáráncziák  mellett,  miket  én  is  teljeseknek  Ítél- 
nék, elleneznék-e  mindent,  azt  akarnám-e  inkább,  hogy 
semmisem  történjék,  mintsem  hogy  az  éu  vezényletem 

nélkül  történjék ?  Kérdi:  képes  volnék-e  odamüködni, 
hogy  az  angol  az  osztrákkal  tartson  ? 

Teleki  ezt  lehetetlennek  tartja,  s  kér,  könyörög, 
világosítsam  fel,  mert  oly  iratot  nem  adhat  be,  a  mely 
• —  félremagyarázva  bár  —  ide  is  értelmezliető. 

Erre  a  következő  levéllel  válaszoltam : 

XXV. 

Kossuth  —  gróf  Teleki  Lászlónak. 

Fclciláfjositásolc.  —  Hazafiúi  aggodalmah.  —  'Mily  feltételeh  alatt  vehet  részt 

Magyarország   a  mozgalomban.  —   Visszaemlékezés   48-ra.  —   A  felelősség 

Icinja.  —  A  vezénylet  kérdése, 

London,  1859.  ápril  3. 

(Elörehocsátva  megütközésemet  a  félremagyarázatok  és 
feltevések  felett :) 

Kivánod :  világositsalak  fel.  Megkísérlem,  mert  oly  nagy 
fontosságot  helyezek  egyetértésünkre,  hogy  nagy  örömömre 
szolgálna,  ha  meggyőzhetnélek,  miként  eljárásom  helyes,  töké- 
letesen korrekt  s  hazánk  érdekében  sürgős  is,  nélkülözhet- 
len  is. 

Számot  vetve  Napóleon  császár  állásának  exigencziáival, 
évek  óta  meggyőződésem  volt,  hogy  ha  kormányon  marad, 
nem  fogja  kikerülhetni  a  háborút  az  osztrákkal. 

Nem  aggodalom  nélkül  néztem  ez  eshetőségnek  elébe. 
Mert,  ha  egy  részről  igaz,  hogy  minden  háború  az  osztrák  ellen, 
nekünk  hazánk  függetlenségére  alkalom  lehet,  s  ha  alkalommá 
válik,  akárkitől  jöjjön  is  az,  meg  kell  ragadnunk,  másrészről 
aggódva  gondoltam  reá,  hogy  ez  alkalom  Napóleontól  is  jöhet ; 
mert  ha  megfontolnám :  ki  ő  ?  minő  utón  jött  hatalomra  ?  minő 
alapra  épité  s  minőn  tartja  fenn  hatalmát?  lehetetlen  volt 
attól  nem  tartanom,  miként  ő  nem  igen  fogna  magának  lelki- 
ismeretet códnální  abból,  hogy  szegény  hazánkat  előbb  eszkö- 
zül használja,  azután  martalékul  dobja  saját  czéljaínak  eléré- 
sére. Borzadva  gondoltam  a  lehetőségre,  hogy  hazánk  lehet  az, 
melynek  árán  köttetik  béke  az  osztrák  s  Napóleon,  közt.  Lel- 
kem előtt  állott  s  áll  az  irtózatos  kép,  hogy  hazánk  Napóleonra 
támaszkodva  fegyvert  fog,  aztán  elhagyatik  attól,  a  kire  támasz- 

kodott,  (mint  Schleswig-Holstein  elhagyatott  a  porosz  által)  s 
még  tán  az,  kire  támaszkodék,  kezet  is  fog  az  osztrákkal  » ren- 
det csinálni«  (! !)  szerencsétlen  hazánkban,  (ismét  á  la  Schles- 
wig-Holstein) ha  ennek  árán  oly  engedményt  kap  az  osztráktól 
■  másutt,  mely  czéljainak  megfelel. 

Borzadva  gondoltam  e  lehetőségre,  nem  csak  az  irtózatos 
szenvedéseknél  fogva,  melyekkel  ez  összekötve  volna,  hanem 
azért  is,  mert  ebben  hazánknak  végveszélyét  látnám.  Milcorra 
nemzetünk  e  halálos  betegségből  kiüdülne,  (ha  valaha  kiüdülne) 
ott,  hol  Magyarország  van,  rég  volna  egy  más  forradalom,  de 
nem  magyar !  —  szláv !  orosz  pártfogás  alatt.  —  Olaszhon 
hazardírozhat  nem  sikerült  forradalmakat,  az  ő  jövője,  száz 
bukás  után  is  csak  olasz  marad.  Nekünk  még  egy  bukás,  s  a 
magyar  csak  lakos  lesz  saját  hazájában,  nemzet  nem  többé. 
Nem  lesz  az,  a  ki  távol  másokon  uralkodni,  másokat  abszorbe- 
álni akaró  vágytól,  a  testvériesen  megosztott  közös  szabadság 
alapján  megóvja  mind  magát  az  elmállástól,  mind  a  többi  nép- 
fajokat egy  külhatalom  szolgaságába  való  beolvadástól. 

E  veszélylyel  szemem  előtt,  kérdést  tettem  magamnak, 
minő  feltétel  alatt  lehetne  a  magyarnak  Napóleonra  biztában 
fegyverre  kelni? 

S  hónapokon,  mondhatom :  éveken  keresztül  tartott  gon- 
dolkodás után  nem  találtam  más  feleletet,  mint  ezt :  csak  ugy 
lehet  a  magyarnak  Napóleonra  biztában  fegyverre  kelni,  ha 
Napóleon  magát  Magyarország  függetlenségével,  mint  tisztán 
kitűzött  czéllal  »sans  réserve «  azonositja. 

S  mi  ezen  azonosításnak  módja,  gáráncziája  ?  Három  a 
felelet : 

1.  Hogy  az  1849-iki  függetlenségi  nyilatkozatot  vegye 
a  magyar  nemzettel  való  érintkezésének  alapjául. 

2.  Hogy  ezt  isten  és  világ  előtt  nyiltan  bevallja  az  által, 
hogy  ő  szólítsa  fel  a  nemzetet,  (mint  1809-ben  nagybátyja  fel- 
szólította,) szólítsa  pedig  ilyképen :  »En  nemzetem  akaratánál 
fogva  vagyok  a  francziák  császárja,  a  népszuverenitás  kifo- 
lyása vagyok,  én  tehát  a  népfelség  legitimitását  elismerem.  Ti, 
magyar  nemzet,  ezen  szuverenitási  jogot  gyakorolva  nem 
rendbontó  nyugtalankodás  alakjában,  hanem  történelmi  állam- 
lételetek s  nemzetéletetek  védelmében  nyert  győzelmek  után 
az  osztrák  házat  trónvesztettnek  Ítéltétek,  s  függetlenségteket 

kinyilatkoztattátok.  íme,  seregeim  nálatok  vannak,  tinektek 
segélyt  nyújtandók,  ünnepélyesen  kinyilatkoztatott  nemzeti 
akaratotok  valósítását  visszaállitni.  Fogjatok  velem  kezet  ellen- 
ségem ellen,  ki  a  ti  ellenségtek  is.  Mint  barát,  mint  szövetséges 
jövök,  szövetségesemmé  fogadtalak  azon  ember  közvetítésével, 
kit  magában  függetlenségi  nyilatkozatotokban  ti  magatok 
jelöltetek  ki  hazátok  képviselőjéül  addig,  mig  államtok  szer- 
kezetét, mint  független  nemzetet  megilleti,  véglegesen  elren- 
dezitek. Kötelezését  vettem,  hogy  benneteket  törvényeitek 
alapján  (mihelyt  szabadon  összegyűlhettek)  e  rendezés  végett 
összegyüjtsön,  miszerint  veletek,  mint  szervesen  konstatált 
független  nemzettel  a  szövetség  s  barátság  kötelékeit  állandó- 
sithassam.«  (Érted,  hogy  "'eszmét  jelölök,  nem  szavakat.) 

3.  (Melyben  magad  is  egyetértesz:)  Hogy  ily  proklamá- 
czió  a  császár  által  akkor  bocsáttassék  ki,  midőn  már  való- 
sággal franczia  sereg  lesz  magyar  földön. 

Ebben  mind  franczia  részről  gáráncziát  találok,  mind 
módot,  nemzeti  erőnket  kifejteni  s  organizálni  oly  kiterjedés- 
ben, hogy  azontúl  a  nemzet  magamagában  találja  a  biztosítékot. 

Ezután  azt  kérdezem  magamtól,  miként  lehetend  háború 
esetére  ezen  gáráncziákat  elérni,  s  végrehajtásukat  biztosí- 
tani ?  —  s  lelkiismeretes  megfontolás  után  nem  találtam  más 
feleletet,  mint  azt,  hogy  inszisztálnom  kell,  miként  velem  alkud- 
janak, s  a  franczia  sereggel  bemenve,  a  dolgokat  ideiglenesen 
én  vezessem. 

Sajnálom,  hogy  előtted  indokolnom  kell  azt,  miként  ez 
állapodásra  nem  nagyravágyás  vezetett.  Mi  tizenegy  év  óta 
nem  láttuk  egymást,  s  kilencz  év  óta  nem  váltánk  eszmecserét. 
Ugy  látszik,  te  már  nem  ismersz  engem.  Mondhatnám,  hogy 
én  ámbicziót  nem  ismerek,  hogy  előttem  hir,  név,  dicsőség, 
undorító  tömjénfüst,  mely  émelyit.  De  mondhatok  mást,  minek 
tán  több  súlyt  fogsz  adni.  Te,  barátom,  1848-ban  sürgető  kéré- 
seimnek engedve,  áldozatot  hozál  a  hazának.  Midőn  lovagias 
jellemed  s  hő  honszereteted  forróan  óhajtaták  veled  azon  téren 
maradni,  hol  minden  perczben  ezernyi  ezer  veszély  környezett 
mindnyájunkat,  meghoztad  az  áldozatot,  külföldi  missziódat 
elfogadni  oly  perczben,  midőn  a  franczia  köztársaságot  ked- 
vező politikára  bimi  hazánkra  nézve  életkérdés  lehetett.  Ezen 
áldozatod  következtében  te  nem  láthatád,  minő  pokolbeli  Ida 

az,  oly  körülmények  között  a  vezénylet  gondjait  s  felelősségét 
viselni.  Ha  láttad  volna,  elhinned,  hogy  a  ki  azt  egyszer  pró- 
bálta, lett  legyen  bár  a  legámbicziózusabb  ember,  sohasem  fog 
többé  reá  vágyni,  s  csak  a  legszentebb  kötelességek  érzete  bir- 
hatandja  reá  a  pokolbeli  kint  magától  el  nem  utasítani. 
De  elmondom  határozatom  okait. 

1.  Minden  tekintet  azt  javasolja,  hogy  ha  ily  kombiná- 
czióban  ujitjuk  meg  a  harczot,  a  függetlenségi  nyilatkozat 
alapján  tegyük  azt,  s  ott  fogjuk  fel  a  fonalat,  a  hol  az  meg- 
szakadt. Ez  törvényes  alap.  Ez  az  egyedüli  törvényes.  Ezzel 
egyszerre  egy  nemzet  vészen  állást  egy  »fait  accompli«  alap- 
ján, melyet  idegen  erőszak  felfüggeszthetett,  de  az  osztrák  ház 
irányában  legitimitását  meg  nem  ingathatta.  Minden  más  ut 
egyes  személyek  részéről  jövő  forradalmi  kísérlet,  melyet  a 
nemzet  vagy  pártol  vagy  nem.  Ez  nemzeti  tény ;  erre  állitva 
magunkat,  a  nemzetnek  engedelmeskedünk,  minden  más  alap 
a  nemzetnek  imponálniakarás  szinét  viselné,  mit  tenni  pol-' 
gárnak  nem  szabad.  Szolgái  és  nem  urai  vagyunk  a  nemzet- 
nek. Aztán  ez  ad  oly  külszint  a  fellépésnek,  mely  homogeneitást 
nyújtván  azon  alappal,  melynek  Napóleon  magát  kifolyásának 
vallja,  leginkább  elfogadható  neki,  mert  legkevésbé  forradal- 
mias.  Már  pedig  ha  a  nemzet  kijelentett  akaratát  veszszük  ala- 
pul, annak  integráns  része,  hogy  én  vegyem  ismét  kezembe  a 
vezénylet  fonalát  addig,  mig  a  nemzet  másként  rendelkezik, 
mert  a  nemzet  azt  igy  parancsolta  magában  a  függetlenségi 
nyilatkozatban.  Hogy  az  eldöntő  perczben  a  haza  lehető  meg- 
mentésének vágya  arra  birt,  miszerint  a  hatalmat  Görgeynek 
delegáljam,  ez  a  dolog  állásán  nem  változtat.  0  elárulta  a  hazát, 
erre  delegácziója  nem  terjedett ;  a  nemzet  még  máskép  nem 
határozott,  tehát  addig,  mig  ezt  teheti,  vissza  kell  állíttatni  a 
dolognak  azon  helyzetbe,  melybe  a  nemzet  tévé. 

2.  A  nélkülözhetleneknek  vélt  gáráncziák  biztossága 
a  végrehajtásban  van.  Ha  a  végrehajtás  feletti  őrködés  nincs 
kezemben,  a  gáránczia  füstté  s  gőzzé  válik.  Mert  ez  csak  a 
helyszínén  válhatik  valósággá. 

3.  Nem  szólok  a  bizalomról,  melylyel  a  magyar  nép 
irántam  viseltetik.  Én  azt  hiszem,  az  én  szavamban  bizik  leg- 
többet, s  e  bizalom  keltheti  őt  fel  legjobban,  legerélyesebben. 
Te  ezt  nem  hiszed.  —  Jó,  hát  hagyjuk  ezt.  De  van  egy  más 

tekintet,  mit  tán  magad  is  elismerendesz.  Ha  a  nemzet  feltá- 
madása belülről  történik,  a  támadás  fel  fogná  találni  vezérét, 
s  mi,  emigráczió,  akkor  semmi  sem  vagyunk.  De  ha  kivülröl, 
részünkről  adatik  a  lökés,  a  nemzet  nem  tudja,  s  nem  képes 
azt  felfogni,  hogy  mi  a  helyett,  hogy  a  szerencsétlenség  által 
szivben-lélekben  összeforrtunk  volna,  inkább  szétszakadánk, 
hogy  kiömlött  felettünk  a  visszavonás  ös  átka,  s  hogy  semmit 
sem  tanulva,  semmit  sem  felejtve,  szakasztott  mása  vagyunk 
a  Tököli-  s  Kákóczi-féle  emigrácziónak.  A  nép  ezt  nem  tudja, 
nem  hiheti.  Akármelyikünk  indítson  mozgalmat,  azt  fogja 
hinni,  mi  egyetértünk  s  kezem  benne  van.  Hallgassak  bár,  a 
felelősség  legnagyobb  része  reám  nehezedik.  No  már,  édes 
barátom,  tedd  magad,ebbe  a  helyzetbe,  s  mondd :  lehetséges-e, 
hogy  a  ki  igy  felelős,  az  kiadja  kezéből  a  vezényletet  ?  Hiszen 
nem  vagyok  én  a  világ  báránya,  hogy  másnak  akárkinek,  akár 
bűneit,  akár  hibáit  akarhassam  hordozni.  Ez  teljes  lehetet- 
lenség ! 

Mondhatnád :  igen,  de  ha  velem  nem  akarnak  érintkezni ! 
Lne  feleletem :  ez  mint  tény  nem  áll,  s  ha  állna,  nem  azért 
állna,  mert  személyem  ellen  van  kifogás,  hanem  mert  nem 
akarják  Magyarhon  függetlenségét,  csak  diverzióra  akarják 
szegény  nemzetünket  használni,  s  ebből  nem  az  következik, 
hogy  hát  hagyjam  őket  tenni,  hanem  hogy  ne  hagyjam.  —  A 
tény  nem  áll,  mert  1.  Kiss  Miklós  tudja,  miként  már  rég 
kívánták  a  hatalmak,  hogy  én  Francziaországba  menjek; 
2.  még  múlt  deczemberben  (pedig  első  felében)  egyenes  avan- 
ceokat  intéztek  hozzám;  3.  maga  Klapka  is  mind  mondta, 
mind  irta  hozzám,  hogy  engem  nem  czéljok  kihagyni  a 
játékból.  Mi  tehát  a  helyzet  kulcsa?  Midőn  az  avanceokat 
intézték  hozzám,  azt  feleltem :  tudja  a  világ,  hogy  én  akár- 
kinek kezet  nyújtok,  ki  hazámat  függetlenségre  segíteni  ajál- 
kozik.  Tehát  én  kész  vagyok  egyezkedni,  de  előre  én  egyenesen 
megmondom,  hogy  nekem  gáráncziák  kellenek,  —  idegen 
czélok  végett  diverzióra  nem  engedendem  nemzetünk  vérét 
ontatni.  Már  most  a  dolog  igy  áll :  ők  csak  diverzióra  szeretnék 
a  dolgot  redukálni,  ha  lehet;  tájékozni  kívánták  magukat: 
remélhetik-e,  hogy  Magyarország  felkeltessék,  ha  engem  ki- 
hagynak a  játékból.  Akadtak  magyarok,  kik  azt  mondták 
nekik :  igen.  Ez  tény ;  ezt  tudom,  ismerem  magukat  a  sza- 

vakat,  melyekben  ezt  diplomáticze  bevallották :  C  e  s  m  e  s- 
s i e u r s  (nem  kutatom  kik)  tout  en  reconnaissant 
lapopularitéet  l'influence  de  Kossuth,  croient 
pourtant,  hogy  franczia  segítséggel  il  sera  facile  á 
soulever  la  Hongrie  mérne  sans  K.  —  Ennek  követ- 
keztében azt  gondolák,  »soulever  la  Hongrie,«  ez 
minden,  a  mi  nekünk  érdekünkben  van,  történjék  vele  aztán 
akármi;  ha  K.-tal  egyezkedünk,  ö  gáráncziákat  kivánand, 
melyek  többre  köteleznének,  mint  mennyire  menni  akarunk ; 
asoulévement-t  elérhetjük  nála  nélkül  is,  commes  ces 
messieurs  croient,  tehát  mellőzzük,  mert  öt  mellőzve, 
mellőzzük  annak  szükségét,  hogy  magunkra  Magyarország- 
irányában  kötelezettségeket  vállaljunk.  Azonban  gyanítják, 
hogy  passzivitásomat  mégis  szükség  lesz  biztosítani,  azért 
C  a  V  o  u  r  kivánta,  hogy  Klapka  barátunk  jöjjön  Londonba 
egyetértésemet  kieszközölni.  A  császár  is  szükségesnek  látta 
öt  megkérdezni :  mi  lábon  állunk  egymással  ?  Klapka  teljes 
igazsággal  mondotta,  hogy  a  legjobban.  Ez  igaz,  mert  min- 
denben egyetértésre  jutottunk,  de  ő  természetesen  nem  felelt 
többet,  mint  a  mennyit  kérdeztek  tőle,  ők  azonban  azt  oda 
magyarázták,  miként  mi  egyetértünk  abban,  hogy  én  csak 
maradjak  háttérben,  s  a  dolog  vitessék  tovább  azon  irányban, 
melyet  ők  kivannak,  (felkelési  kísérlet  Erdélyben,  Románia 
felől  inicziálva,)  mig  a  tény  az,  hogy  egyetértünk  abban, 
miként  a  dolognak  az  emlékiratomban  kijelölt  három  pont 
alapján,  tehát  az  eddigitől  merőben  különböző  irányban  kell 
vitetni.  így  történt  aztán,  hogy  megyén  a  dolog  oly  irányban, 
melytől  én  a  hazának  romlását  látom.  Innen  afelvilágo- 
sitás  halaszthatlanul  sürgős  szüksége.  Ha  ez 
nem  győz,  ugy  álláspontjaink  annyira  eltérők,  hogy  egyetér- 
tésünk, fájdalom !  lehetetlen. 

Hogy  csak  diverzióra  szeretnék  Magyarországot  fel- 
használni, ez  nem  puszta  gyanakodás.  Ez  világosan  kitűnik  a 
tényekből :  a  franczia  kormány  még  csak  szinét  is  el  szeretné 
kerülni  annak,  mintha  vagy  forradalmat  hivna  fel,  vagy  magát 
azzal  azonosítaná: 

a)  már  első  beszélgetésünkben  azt  monda  Klapka  nekem, 
liogy  fegyvert,  pénzt  adnak,  de  sereget  csak  a  parton  állítanak 
fel,  nem  avanceiroztatnak  az  országba. 

—     KOSSUTH,    IRATAIM.    I.  24 

1b)  Kiss  jelentette  a  csikós,  gulyás  alakjában  való  beme- 
netel tervét  a  székelyek  fellazítására. 

c)  a  franczia  kormány  annyira  óvakodik  a  magyar  forra- 
dalommal azonosítás  szinétöl,  hogy  még  a  100,000  fegyvert  is 
csak  Piemont  utján  ajálkozik  adni. 

d)  a  mint  pozitive  tudom,  nem  liogy  magyar  földre  akar- 
nának sereget  küldeni,  de  már  még  csak  a  dalmát  partokra 
sem  akarnak  menni,  mert  legújabban  egy  illetékes  tekintély 
s  részes  fél  kimondá  kereken : 

»Mi  nem  küldhetünk  Magyarországra  hadsereget.  Hogy 
ezttehessük,  Bécsben  kellene  lennünk. «  (Badar  beszéd !)  »Nem 
nem;  önöknek  a  románokkal  kell  egyetértésre  jutni ;  s  azon 
oldalról  cselekedni.  Mi  küldhetünk  önöknek  százezer  puskát 
s  másként  is  segíthetjük  önöket;  —  de  sereget  nem  küld- 
hetünk.* - 

Világos-e  ez  ?  Boldog  isten !  Minő  örvény  felé  sodorta- 
tunk, s  te  hibáztatsz  engem,  hogy  én  ettől  visszaborzadok  s 
mentségre  gondolok  ? ! 

Azt  mondod:  hipotéziseken  alapszik  iratom,  ök  (a 
hatalmak)  ilyesmiről  még  komolyan  nem  is  gondolkoztak. 
Hogyan  ?  Hát  nem  komoly  tények-e  a  fentebbiek  ?  Hát  nem 
mondotta-e  Klapka  barátunk  neked  s  nekem  is,  a  mi  közte, 
Napóleon  herczeg  s  a  király  közt  közbejött?  Nem  tudsz-e 
Cavournak  ünnepélyes  engagementokat  magában  foglaló  leve- 
leiről ?  Én  csak  pár  kivont  sort  tudok  belőlük,  de  azok  igen- 
igen messze  mennek.  Nem  volt-e  Klapka  a  császárnál  ?  Nem 
vette-e  tőle  a  szóbeli  testetlen  Ígéretet,  hogy  »kom olyan 
foglalatoskodni  fog  a  magyar  ügygyei ?«  s  nem 
abban  jár-e  épen  most  a  keleten,  hogy  eredményt  szerezzen 
a  már  idézett  szavaknak :  »vous  devez  vous  entendre 
avec  les  Roumains  et  agir  de  ce  coté  de  la 
Hongrie.«  (Én  magam  is  szükségesnek  tartom  az  elsőt,  de 
azt  tisztán  megmondám  Klapkának:  »ilne  fant  pas  agir 
de  quel  coté  que  ce  soit,«  mielőtt  a  franczia  zászló 
Magyarországon  valósággal  engageirozva  volna,  s  hogy  külö- 
nösen a  derék  székelyeket  nem  hagyom  annak  kitétetni, 
miszerint  orgánizálatlan  állapotban  összezúzassanak.)  S  te  azt 
mondod,  hogy  hipotézisre  alapítom  eljárásomat  ? 

Azt  is  mondod,  hogy  iratom  idöelötti.  Erre  a  fentebbi 
a),  b),  c),  d)  ós  az  utánuk  elősorolt  tényekkel  felelek,  felelek 
azzal,  hogy  már  tényleg  charge-kiosztások,  szervezkedési  ren- 
delkezések és  egyéb  előkészületek  történtek,  felelek  azzal,  hogy 
ha  valósággal  kongresszusra  kerül  a  dolog,  a  háború  legalább 
is  el  lesz  halasztva,  ha  tehát  lesz  háború,  az  hihetőleg  április 
folytán  fog  Olaszhonban  provokáltatni,  hogy  a  kongresszusnak 
eleje  vétessék,  »mert  (ez  is  diplomácziai  vallomás)  Piemont 
állása  tarthatatlan ;«  felelek  végre  azzal :  gondolod-e,  hogy  ily 
bonyodalmak  közepette,  midőn  bármely  perez  felgyújthatja  a 
kitörést,  a  hazafiúi  kötelesség  megengedheti  addig  hallgatni, 
mig  a  dolgok  annyira  mentek,  hogy  már  vagy  csak  szubmit- 
tálni  kell,  vagy  akadályozni  kénytelenség,  de  többé  sem  mód, 
sem  idő  a  veszélyes  irányt  megváltoztatni  ?  Mondd,  kérlek, 
nem  parancsolja-e  a  józan  ész,  idején  megkisérteni,  ha  vájjon 
nem  lehet-e  a  viszonyokat  hazánk  feltámadása  igényeinek 
megfelelő  irányba  terelni  ? 

Mondod  tovább :  nem  kellett  volna  azt  kivánnom,  hogy 
velem  alkudjanak,  hogy  a  direkczió  enyém  legyen,  hanem  elég 
volt  volna  annyit  mondanom :  »tudniakarom  az  alkut, 
biró  akarok  lehetni,  különben  akadályozom.* 
Hiszen  barátom,  a  mit  te  proponálsz,  az  sokkal  több,  —  az 
diplomácziai  lehetetlenség.  Annyit  akármely  hatalom  elfo- 
gadhat, hogy  velem  egyezkedjék,  valamint  nem  volt  kifogása 
egyezkedni  Klapkával,  a  ki,  ha  forradalmárságról  lehet  szó, 
nem  kevésbé  forradalmár,  mint  én,  de  azt  semmi  hatalom  nem 
fogadhatja  el,  hogy  én  magamat  birónak  vessem  fel  felette. 

Aztán  már  szóltam  ez  elhatározásom  okairól,  csak  azt 
adom  hozzá :  hatalmakkal  van  dolgunk,  s  milyen  hatalmakkal ! 
Én  szavakban  nem  találok  gáráncziát,  én  csak 
a  végrehajtás  ellenőrzésében  látok  gárán- 
cziát. Ma  Ígérhetnek  mindent,  holnap  azt  mondhatják :  nem 
tehetjük,  »r  a  i  s  o  n  d'é  t  a  t.«  Ha  kezemben  van  a  fonal  a  t  e  1 1 
mezején,  honnan  nincs  idő  levelezni,  azt  felelhetem:  »jó; 
ha  ti  nem,  mi  sem,«  de  ha  csak  biró  voltam, a  haza  örvénybe 
sodortathatnék,  mielőtt  csak  hallanám  is,  mi  történt. 

S  ugyan  miért  ne  kivánnám  azt,  mit  annyi  ok  paran- 
csol? Mondod:  azért,  mert  személyességekre  vitethetik  visz- 
sza.  Nem,  édes  barátom,  e  részben  nyugodt  vagyok.  Ezt  ugyan 

iratomból  senki  sem  fogja  levonni.  Tiszták  annak  mind  osz- 
méi,  mind  szavai.  Légy  szives  fellépésem  indokait  s  a  végnyi- 
latkozatot figyelemmel  elolvasni. 

Azon  kijelentés  mellett  s  azon  tannság  mellett,  melyet 
életem  nyújt,  biztos  vagyok:  hazafiúi  óvakodásomat  senki 
sem  fogja  személyességekre  torzítani. 

Azt  is  emlited  még,  kogy  minek  megmondani,  bogy  igy 
meg  ugy  tennék,  ha  ez  meg  az  történnék  ?  —  Minek  ?  Annak, 
barátom,  hogy  a  férfias  egyenesség  a  legjobb  politika.  Ezt  ke- 
serves tapasztaláson  tanultam  meg.  Es  annak,  barátom,  mert 
a  hatalmak  szép  szemünkért  velünk  bizony  nem  alkusznak, 
csak  érdekök  vezetheti  rá,  hogy  tegyék,  tehát  tanácsos,  söt 
kötelesség  érdekökhöz  appellálni,  megmondván  nekik :  ha  nem 
biztositjátok  Magyarország  érdekeit,  ez  és  ez  fog  történni.  — 
En  ennek  egyenes  megmondásaért  mint  férfiú  elismerést  re- 
mélek, mint  hazafi  pedig  minden  részrehaj latlan  biró  mél- 
tánylatáról  biztos  vagyok. 

Most  végül  higgadtan  egypár  szót  leveled  legfájdalma- 
sabb részére. 

Ha  alku  történnék,  ügyünkre  nézve  kedvező,  oly  gárán- 
cziák  mellett,  miket  ón  is  teljeseknek  Ítélnék,  elleneznék-e 
mindent  csak  azért,  mert  az  én  vezérletem  nélkül  történnék  ? 
Nem  ellenezném  barátom!  Sajnálom,  hogy  neked  ezt 
még  mondanom  kell.  —  Hanem  te  nagy,  igen  nagy  tévedés- 
ben vagy.  Ha  nem  velem  végeznek,  ez  csalhatlan  jele  annak, 
hogy  nem  adatnak  meg,  nem  akarnak  megadatni  azon  gárán- 
cziák,  melyek  hazánk  feltámadására  szükségesek.  Feltevésed, 
hogy  hamegadatnának,  s  csak  személyem  volna 
az  ütközés  köve,  hibás  ;  olyan  valami,  a  mi  nem  lehet.  Ha 
nem.  csupán  diverziót  akarnak  Magyarországgal  tétetni,  érde- 
kökben  van  a  legsikeresebb  módokhoz  nyúlni,  minden  érde- 
kök azt  parancsolja,  hogy  engem  ne  mellőzzenek,  és  nincs 
semmi  érdek,  semmi  ok,  mely  azt  javasolná,  hogy  mellőzze- 
nek. Ha  komoly  szándokuk  magukat  a  magj'ar  függetlenség- 
gel identifikálni,  nem  lehet  okot  képzelni,  miért  lehessen  az 
szálka  szemükben,  kit  a  függetlenségi  nyilatkozat  a  nemzet 
vezérévé  avatott,  miért  akarjanak  mással  szövetkezni,  ki  ke- 
vesebbet tehet,  mint  én.  Az  nem  lehet.  A  dolog  igy  áll :  di- 
verziót más  által  is  remélnek  tehetni,  velem  nem ;  s  ha  engem 

mellőzni  akarnának,  azért  akarnának,  mert  nincs  szándokuk- 
ban  megadni  hazánknak  azon  gáráncziákat,  miket  te  is  szük- 
ségeseknek tartasz.  Az  általad  feltett  eset  tehát  sem  fenn  nem 
forog,  sem  jövendőben  fenn  nem  foroghat. 

De  ha  mégis  előfordulna,  ha  mind  a  gáráncziák  megadat- 
nának, mind  végrehajtásuk  biztosíttatnék,  s  csak  személyem 
volna  akadály  — :  légy  nyugodt,  áldanám  azt,  ki  a  hazát  meg- 
szabadítva, vállaimról  a  felelősség  gondjait  levenné.  A  hazáért 
meghalni  nem  nehéz,  mert  hiszen  meghalni  úgyis  kell,  de  a 
haza  javáért  felelősnek  lenni,  ez  az,  a  mi  nehezebb  mindennél. 
Hanem  aztán  természetes,  hogy  én  nem  ajálkoznám 
gyertyának,  mely  más  kezében  világítson. 

Utolsó  kérdésed :  képes  volnék-e  odamüködni,  hogy  az 
angol  az  osztrákkal  tartson?  —  Megvallom:  ily  kérdést  nem 
Teleki  Lászlótól,  de  senkitől  a  világon  nem  vártam. 

Jellememre  nem  hivatkozom.  Ezt  tennem  önérzetem 
nem  engedi.  Hanem  egy  tényt  akarok  említeni,  melynek  tu- 
dása, ugy  látszik,  hozzád  nem  jutott  el. 

Hét  éve  vagyok  Angliában.  Nem  tudom,  hány  száz  be- 
szédet tartottam,  mikre  ezreknek  ajkai  dörögték  vissza  a  he- 
lyeslést. Csaknem  minden  beszédem  hordereje  oda  volt  in- 
tézve, hogy  az  angol  nép  igazságérzete  az  osztrák  hatalmat 
megutálja,  hogy  vérébe  menjen  át  a  meggyőződés,  miként  a 
ki  az  osztrákkal  tart,  a  szabadság  ellen  foglal  állást,  követke- 
zésképen, hogy  akármi  körülmények  közt  Ausztriát  pártol- 
niuk bün  is,  szégyen  is,  rossz  politika  is  volna.  S  nem  siker 
nélkül  dolgoztam.  Még  a  gyapot-érdekbe  merült  Manchester- 
ben is  láttam  egy  négyezer  főnyi  gyülekezetet  felkelni,  mint 
egy  e  m  b  e  r  t,  s  iszonyú  három  röfögést  orditni  Ausztria  fe- 
jére, s  ott  és  városról-városra  ünnepélyes  határozatokat  sza- 
vaztatni az  osztrákkal  szövetkezés  eszméje  ellen.  Csak  múlt 
novemberben  is  (olvasni  tudván  a  láthatáron  feltünedező  je- 
leket) beszédet  mondék  az  osztrák  szövetség  ellen,  s  felmu- 
tattam a  világ  előtt  e  ház  bűneinek  lajstromát ;  e  beszédeim 
most  francziára  fordítva  ezernyi  példányokban  keringenek  a 
kontinensen. 

És  te  azt  kérded :  odaműködhetném-e,  hogy  az  angol  az 
osztrákkal  tartson  ? ! !  —  Tedd  e  kérdést  bármely  angol  mun- 
kásnak, meglátod,  mit  fog  reá  felelni. 

Bonczolás  alá  vettem  iratom  minden  betűjét,  miszerint 
lássam,  ha  nem  csuszott-e  bele  valamely  oly  homályos  kifeje- 
zés, mely  ily  balmagyarázatra  alkalmat  szolgáltathatna.  — 
Nincs  abban  ilyesminek  csak  árnyéka  sem.  A  dolog  iratom- 
ban tisztán  ki  van  magyarázva.  Légy  szives  azt  higgadtan 
még  egyszer  elolvasni. 

Mit  cselekedném  tehát  ily  esetben  ?  Azt  mondanám  az 
angol  népnek :  »Igaz  ugyan,  én  nem  látom,  hogy  a  hadakozó 
hatalmaknak  szándokukban  volna  Magyarországot  szabad- 
ságra segíteni  s  azért  figyelmeztetem  nemzetemet,  vigyázzon, 
nehogy  arra  használtassék  fel,  hogy  a  gesztenyét  más  szá- 
mára kaparja  ki  a  parázsból,  —  de  hát  minden,  a  mi  az  oszt- 
rákot gyöngíti,  Magyarországnak  erőt  ad,  s  aztán  ki  tudja, 
mi  növi  ki  magát  a  bonyodalmakból,  mint  a  régi  angol  köz- 
mondás is  tartja :  »when  rogues  fali  out,  honestmen 
may  come  bytheir  own«*):  hát  hagyjátok  őket  cziva- 
kodni,  ne  avatkozzatok  bele.«  A  nép  ezt  helyeselni  fogná,  de 
nem  érezne  lelkesedést,  mert  hiányoznék  a  magyar  momen- 
tum lelkesítő  lökése,  tehát  nem  lennének  tüntetések,  melyek 
az  angol  kormány  osztrák-baráti  hajlamait  feszélyezhetnék. 
Verekedni  ekkor  sem  fogna  az  osztrákért ;  ennek  —  azt  hi- 
szem —  útját  bevágtam.  Hanem  oly  hatalomnál,  a  minő  An- 
glia, a  pártolásnak  sok  útja-módja  van,  s  a  kormány  Ausztria 
javára  bizonyosan  mindent  megtenne,  a  íjiit  háboruba-kevere- 
dés  nélkül  csak  megtehet,  amintvalósággalmindent 
megisteszen.  Lehetetlen,  hogynetudd,  miként 
azangol  kormány  az,  mely  Európa  minden  zu- 
gában minden  követ  megmozdít,  miszerint 
Ausztria  fej  érői  a  háború  veszélyét  elhárítsa. 

**N 

Óhajtom,  hogy  hosszas  felvilágosításaim  közremunká- 


*)  Ha  a  gazemberek  hajba  kapnak,  a  becsületes  emberek  sajátjuk- 
hoz juthatnak. 

**)  A  levél  e  kihagyott  része  annak  magyarázatával  foglalatosko- 
dik,hogy  Irányi  és  S  zarv  a  dy  urak  nem  vitatkozást  lehetetlenitö  számi- 
tásból, hanem  csak  azért  siettek  az  irat  tartalmával  Cavour  t  megismer- 
tetni, mert  ez  csak  két-három  napot  időz  Parisban  s  egy  más  inczidens- 
böl  találkozniuk  kellvén  vele,  nem  akarták  az  alkalmat  elszalasztani. 

íásodat  megnyerjék.  Ha,  sajnálatomra,  ez  nem  történnék,  s  ira- 
tomat, mely  (miként  magad  is  megjegyzed)  nem  diplomácziai 
jegyzék,  csak  magán-konstatálása  nézeteimnek,  minttényt 
nem  volnál  hajlandó  illető  liel3''eken  megismertetni,  kérlek, 
légy  szives  azt  posta  fordultával  nekem  visszaküldeni. 
A  legszívesebb  tisztelettel 

barátod  változkatlanul 

Kossuth. 

U.  i.  Klapkának  is  irtam  pár  nap  előtt.  Értesítettem, 
hogy  minő  tényeknek  tudomásomra  jutása  folytán  tartottam 
halaszthatlanul  szükségesnek  álláspontomat  ez  emlékirat  be- 
adása által  definiálni  s  felszólítottam,  hasson  közre,  hogy  a 
kijelölt  biztosítékok  megadassanak.  Figyelmeztettem,  hogy 
ha  mindnyájan  nem  ezen  a  nyomon  járunk,  Lengyelország 
lesz  szegény  hazánkból.  —  Időközben  oda  kell  dolgoznunk, 
hogy  a  nemzet  a  jöhető  események  elvárására  magát  predis- 
ponálva  tartsa,  hogy  készüljön  kiki  magában,  de  ne  konspi- 
ráljon  (a  magyar  nem  tud  konspirálni  —  nincs  jellemében.) 
Ennyi  helyes,  mint  helyes  nyitva  tartani  a  kezet  anyagi  se- 
gédeszközök elfogadására ;  de  ama  biztosítékok  nélkül  köte- 
lezettségekbe nem  szabad  bocsátkoznunk. 

E  levélre  Teleki  László  ápril  7-én  felelt. 

Tudósit,  liogy  midőn  Napóleon  berezegnek  szólott 
a  dologról,  az  már  értesítést  kapott  az  egész  tárgyról,  a 
Szarvady  részéről  tett  közlések  folytán.  A  császárral 
nem  szólhatott,  de  meg  van  győződve,  hogy  eddig  már 
ő  is  mindent  tud.  Körülbelül  megvan,  a  mit  akartam. 
Az  emlékirat  eredetijét  hát  megtartja.  Mi  sikere  lesz  a 
dolognak,  majd  meglátjuk.  Ismétli  meggyőződését,  hogy 
még  eddig  semmiféle  frigy,  vagy  alku,  vagy  Ígéret, 
szóval :  olyasvalami  nem  történt,  a  miből  az  következ- 
hetnék, hogy  reánk  nézve  a  cselekvés  ideje  beállott.  Ha 
valaki  azt  javasolná,  hogy  a  dolgok  mostani  stádiumá- 
ban már  valami  cselekvéshez  lássunk,  azt  senki  hatá- 
rozottabban nem  ellenezné,  mint  ő.  Pozitive  tudja,  hogy 
most   már    Klapka  is  ugy  gondolkozik,    hogy   reánk 


nézve  cselekvésről  még  csak  azután  lehet  szó.  —  Leve- 
let vett  Klapkától.  Május  elején  Londonba  fog  menni, 
hogy  keleti  útja  tapasztalatairól  körülményesen  érte- 
9Ítsen.  Velem  való  érintkezés  nélkül  a  maga  felelőssége 
alatt  semmi  esetre  sem  fog  a  cselekvés  terére  lépni.  — 
Teleki  is  meglátogat.  Kér  hát,  várjam  be  május  elejét. 
Ha  valami  véletlenség  következtében  addig  a  liarcz 
Piemont  s  az  osztrák  közt  megkezdődnék,  de  mi  nem 
kaptuk  volna  meg  a  kellő  gáráncziákat,  mi  e  harczban 
nem  vehetnénk  részt. 

XXVI. 
Szarvady  —  Kossulluiak. 

Beszélgetés  Cavouvral. 

Paris,  1859.  márczius  30. 

Tegnap  reggel  Bixióval  Cavournál  voltam.  Nagyon  szívesen 
fogadott.  Egy  óránál  tovább  beszélgettünk.  Először  a  német  sajtó- 
ról és  az  e  téren  teendőkről  szóltunk,  azután  a  magyar  dolgokkal 
foglalkoztunk.  Beszélgetésünket  e  legfőbb  vonásokban  hiven  fel- 
jegyzem. 

(A  beszélgetés  következő  folyama  francziából  fordíttatott.) 


C  a  V  o  u  r :  Mit  gondol  hazája  ügyeiről ;  mily  érzelem 
uralkodik  ott  jelenleg  ? 

E  n :  Ép  oly  forrón  óhajtjuk  nemzeti  függetlenségünket 
visszaszerezni,  mint  1848-ban,  s  várjuk  az  alkalmat  Ausztriától 
megmenekülni.  A  nemzet  mindig  kész  lesz  felkelni,  ha  komoly 
kilátás  nyílik  a  sikerre. 

C  a  V  o  u  r :  Pedig  Ausztria,  ugylátszik,  nem  igen  tart  a 
felkeléstől. 

E  n :  Igen,  nem  fél,  mert  Ausztria  azt  hiszi,  Francziaor- 
szág  nem  akarja  végvesztét,  s  nem  fog  velünk  szövetkezni. 
De  Magyarország  bizonyosan  kész  felkelni,  hanem  azon  fel- 
tétel alatt,  hogy  az,  a  ki  őt  felhívná,  bizodalmát  birja.  Azután 
szükséges,  hogy  a  kellő  eszközök  neki  megadassanak.  —  Ki 


193 

azon  egyén,  ki  egyedül  képes  Magyarkont  felkelteni?  erre 
nézve  Bixio  ur  már  közölte  önnel  nemcsak  az  én  véleménye- 
met, de  véleményét  mindazoknak,  kik  ügyeinket  ismerik.  Az 
Kossuth.  Ez  nekünk  oly  név,  a  milyen  csak  egyszer  merül  fel 
egy  században,  s  a  nép  szivébe  mélyen  behat.  Ha  önök  nem 
birják  Kossuth  közreműködését,  ugy  ügyünket  illetőleg  sem- 
mit sem  birnak. 

Bixio:  Mindaz,  a^  mi  tudomásomra  jött,  meggyőzött, 
hogy  Szarvady  urnák  tökéletesen  igaza  van.  Kezeskedem, 
hogy  őszintén  és  minden  személyes  tekintet  nélkül  valóságot 
mond.  —  De  (hozzám  fordulva)  ön  Kossuth  urnák  egy  bizo- 
nyos leveléről  beszélt  volt  nekem,  melyet  közölni  szándékozott 
Cavour  gróffal. 

É  n :  Az  nem  levél.  Expozéja  az  Kossuth  ur  nézeteinek 
és  szándékainak,  mit  én  magam  provokáltam,  mert  ugy  véltem 
észrevenni,  hogy  egy  pár  kitűnő  tagja  az  emigrácziónak  nem 
helyesen  Ítéli  meg  Kossuth  helyzetét  s  nem  eléggé  méltányolja 
eszméit.  Kossuth  ur  ezen  expozét  az  emigráczió  egynémely 
tagjának  megküldte  a  végett,  hogy  eszméit  ismerjük.  Fran- 
cziául  Íratott,  gondolom  a  végett,  hogy  alkalmilag  felhasznál- 
hassuk, s  felvilágosíthassuk  azokat,  kik  Magyarország  tényle- 
ges közreműködését  a  küszöbön  álló  eseményeknél  komolyan 
óhajtanák. 

Cavour:  Szeretném  ez  okmány  felolvasását  hallani. 

Tehát  felolvastam  neki  majdnem  az  egészet.  Csak  a  mi 
kevésbé  lényegesnek  látszott,  azt  adtam  röviden  elő.  Nagy 
figyelemmel  s  nagy  érdekkel  hallgatta  közleményemet.  Midőn 
az  V.  szám  alatt  levő  részt  olvastam,  mely  alá  van  húzva,  s 
igy  kezdődik  :  pourvu  qu'on  me  d  o  n  n  e  des  garan- 
t  i  e  s,  (ha  kellő  biztosítékot  adnak  stb.)  azt  monda 

Cavour:  Tökéletesen  igaza  van.  Sohasem  értettem 
máskép  a  dolgot.  Bár  a  politikában  nem  mindig  lehet  az  erkölcs- 
tan elveiből  kiindulni,  sokkal  becsületesebb  ember  vagyok, 
mintsem  hogy  Magyarországnak  felkelést  tanácsoljak,  ha  a  fel- 
kelésnek nem  a  függetlenség  visszaszerzése  lenne  tisztán  meg- 
jelelt s  elfogadott  czélja.  Tökéletesen  értem  a  magyar  és  olasz 
ügy  szolidaritását.  Hiszem,  hogy  Olaszország  függetlensége 
csak  Ausztria  végmegtörésével  biztositható,  mert  mig  ez 
nagyhatalom  maradand,  mi  nyugodtak  nem  •  lehetünk. 

^    K0S3LTK,   IRATAIM.    I.  25 

Midőn  a  biztosítéki  pontot  olvastam  fel,  Cavour  közbe- 
vágott :  »Nem  tudom,  Kossuth  ur  mit  akar.  Szerződést,  mint 
fenálló  s  elismert  hatalmassággal  mi  vele  nem  köthetünk.* 

E  n :  Nem  látom  a  szerződésnek  semmiféle  szükségét. 
De  a  császár  Írhatna  Kossuth  urnák  e  tárgy  felöl. 

A  vitatkozást  ezen  pont  körül  a  felolvasás  bevégeztével 
folytattuk,  mert  Cavour  nem  felelt  tüstént  észrevételemre.  Én 
a  m.  pontra  tértem  át,  s  midőn  ezt  Kevégzém,  igy  szólott 

Cavour:  Miként  akarja  Kossuth  ur,  hogy  mi  Magyar- 
honba sereget  küldjünk  ?  Hogy  ezt  tehessük,  Bécsben  kellene 
lennünk.  Fiume  felé  nem  küldhetünk  50  ezer  embert.  Erre 
hónapok  kellenének.  Emlékezzenek,  mennyi  időbe  került  Ang- 
liának seregét  a  Krímbe  szállítani,  pedig  ők  oly  arravaló  kész- 
lettel bírtak,  a  milyennel  mi  tán  nem  bírunk.  Aztán  azt  is 
tudni  kellene,  ha  Anglia  ezt  türné-e?  Nem  vagyunk  felőle 
egészen  bizonyosak.  Önöknek  a  románokkal  kell  megegyez- 
niök.  Azon  az  oldalon  működhetnek.  Mi  fegyvert  adhatunk ; 
ha  kell  100,000  puskát  is.  Egyéb  segítséget  szintén. 

En:  Nem  kérnénk  mi  önöktől  60,000  embert.  Bár  e 
pontra  nézve  nincs  Kossuth  ur  nézeteiről  tudomásom,  mégis 
nem  hiszek  tévedni,  állítván,  hogy  annál  sokkal  kisebb  had- 
erővel is  beérnénk,  ha  kellő  módok  nyújtatnak  kellő  időben 
a  tökéletes  otthoni  előkészülésre.  Tíz  ezer  ember  Fiúménál 
kiszállítva  elég  volna.  Nem  hiszem,  hogy  lenne  a  magyar  emig- 
ráczióban,  a  ki  nem  tartaná  lehetőnek  üy  erővel,  ily  körül- 
mények közt  Magyarországig  hatolni.  S  tíz  ezer  embernek 
Fiúméba  átszállítása  könnyebb  feladat  lenne,  mint  százezer 
fegyvernek  kelet  felől  az  országba  juttatása.  —  De  ez  csak  sze- 
mélyes véleményem.  —  Ha  mi  magyarok  seregküldéshez 
ragaszkodunk,  ez  legfőképen  azért  van,  mert  ebben  látjuk 
annak  legfőbb  biztosítékát,  hogy  hazánk  puszta  diverzió  gya- 
nánt nem  fog  felhasználtatni,  s  annak,  hogy  a  hatalmasságok 
ép  ugy  mint  ön  tévé,  elismerik  a  magyar  és  olasz  ügy  szoli- 
daritását s  az  egyidejű  cselekvés  nélkülözhetlenségét. 

Cavour:  De  bizonyosak  lehetnek-e  önök  Horvátor- 
szág barátságában  ?  Ugy  vagyok  értesülve,  hogy  Zágráb  körül 
rokonszenv  létezik ;  igen,  de  a  végvidékeken,  melyeken  mégis 
át  kellend  hatolni  ? 

É  n :  Megegyezhetünk  a  horvátolvkal,  s  lia  a  franczia  zász- 
lóval jelenünk  meg,  kétsógenkivül  a  jóindulatú  horvátok  befo- 
Ij^ása  könnyen  felülmulandja  az  ellenpártét,  mert  ott  most 
nincs  Ausztriának  annyi  hive,  mint  1848-ban,  s  ott  most  nem 
idézhetne  elö  az  akkorihoz  hasonló  mozgalmakat. 

Bixio  inszisztált,  hogy  abban,  a  mi  előadatott,  ö  sem- 
mit sem  lát,  mi  kivihető  nem  volna. 

C  a  V  o  u  r  nem  felelt,  de  beszélgetésünk  reá  szembetűnő 
benyomást  tett. 

Aztán  ismét  a  biztosítékokra  tért  át,  s  monda 

C  a  V  o  u  r :  De  mégsem  tudom,  miként  lehetne  nekünk 
most  Kossuthtal  egyezkednünk.  Nem  tudom,  vájjon  ha  Napó- 
leon császár  minisztere  volnék,  tanácsolhatnám-e  neki,  hogy 
Írjon  Kossuthnak,  mig  Hübner  itt  van.  Ez  komoly  dolog.  A 
mi  engem  illet,  az  én  helyzetem  szintúgy  kényes.  Kossuth 
benső  viszonyban  van  Mazzinival,  ki  engesztelhetlen  ellenfe- 
lünk. Reám  nézve  ez  oly  politikai  ellenfél,  kinek  pártját  meg- 
semmisíthettük, de  kivel  soha  meg  nem  egyezhetünk.  Ha  köz- 
reműködését ajánlaná  is  Mazzini,  én  kénytelennek  érezném 
magam  azt  visszautasítani.  A  mi  Kossuthot  illeti,  én  szemé- 
lyesen hajlandó  lennék  vele  egyezkedni ;  de  meg  kell  mégis 
jegyeznem,  hogy  ö  egyik  szerkesztője  azon  lapnak,  melyet 
Mazzini  kiad,  vagy  legalább  neve  a  munkatársak  közt  szere- 
pel. Miért  nem  rezerválja  magát  ?  miért  nem  szakit  határo- 
zottan Mazzinival  ?  Könnyű  lenne  az  okadatolás ;  mondja,  hogy 
Szárdinia  segedelmével  reménye  van  hazája  függetlenségét 
visszaszerezni,  s  hogy  cselekedni  akar.  Egyébiránt  ki  tett  töb- 
bet nálunknál  akár  általában  az  osztrák  ellen,  akár  az  olasz 
szabadság  mellett  ?  Nem  ártott-e  Ausztriának  sokkal  inkább 
az  alkotmányos  életnek  nálunk  való  fentartása  és  kifejtése, 
mint  a  Mazzini-féle  zendülések  ?  És  mégis  Kossuth  ur  irán- 
tunk ellenséges  álláspontot  foglalt  el.  Ennyit  emlitek  a  magam 
szempontjából.  De  mondja  meg  ön  Kossuth  urnák,  hogy  őszin- 
tén óhajtom  Magyarország  függetlenségét,  s  e  czél  végett  szí- 
vesen kivánok  mindent  megtenni,  a  mi  tőlem  függhet,  de  nem 
szabad  elfelejtenem,  hogy  nem  állunk  egyedül.  Mazzini  nekem 
politikai  ellenfelem,  de  a  császárnak  a  legmegátalkodottabb 
személyes  ellensége,  ki  ellen  majdnem  minden  három  hónap- 
ban orgyilkosokat  küld,  Még  csak  nem  is  titkolja,  hogy  teszi. 

Ez  egy  sajátszerű  neme  az  örjöngésnek.  Kossuth  azon  hirben 
áll,  liogy  Mazzini  barátja.  Mily  benyomást  tenne  a  császárra 
ily  körülmények  között,  ha  én  vele  Kossuth  ur  szándokairól 
szólnék  ?  Ez  igen  kényes  dolog. 

E  n :  Engedje,  hogy  a  tényállást  preczizáljuk.  Kossuth 
és  Mazzini  szolidaritása  semmi  konstatált  tény  által  nincs 
bebizonyítva.  Ellenben  mindenki  tudja,  hogy  Kossuth  annyira 
távol  maradt  minden  olyan  gyilkolás-féle  politikai  kísérletek- 
től, mint  akár  ön,  miniszter  ur.  Ha  nevét  Mazzini  lapjában 
fitogtatják,  ez  csak  azt  bizonyltja,  miszerint  Kossuth  nem 
tulajdonit  a  dolognak  fontosságot,  s  nem  törődik  vele.  (Cavour 
k;özbevág:  Ezt  rosszul  teszi.)  A  mi  pedig  Kossuth  eddigi 
politikáját  illeti,  engedjen  egynémely  őszinte  észrevételt.  Ón 
panaszolja,  hogy  Kossuth  eddig  önök  iránt  ellenzéki  állás- 
pontot foglalt  el.  Ámde  épen  most  közöltem  Kossuth  azon 
nyilatkozatát,  hogy  a  ki  Ausztriával  küzd,  az  számithat  reá. 
Eddig  önök  Ausztriát  még  nem  támadták  meg,  önök  mind- 
össze is  otthon  alkotmányos  kormányzatot  állítottak  fel 
s  tartottak  fen.  Mi,  kiknek  czélunk  hazánkat  az  osztrák 
uralom  alól  felszabadítani,  az  alkotmányos  kormányforma 
felállítását  Piemontban  bizony  nem  tekinthettük  sikeres 
támadásnak  az  osztrák  ellen,  s  azt  hittük,  hogy  a  mi  czélun- 
kat  a  forradalmi  eszközök  hatalmasabban  előmozdíthatják. 
Törekvéseink  nem  voltak  önök  ellen  intézve,  de  azt  lehet 
mondani  párhuzamosan  haladtak  egy  közös  irányban.  Önök 
haladtak  egy  fenálló,  elismert  és  megállapított  kormány 
cselekvési  módozataival ;  mi  azon  forradalmi  utakon,  melyek 
egyedül  álltak  rendelkezésünkre.  Ámde  önök  most  egy  hatá- 
rozott inicziativához  nyúltak;  ha  ez  eredményre  vezet,  mi 
készek  vagyunk  önöket  támogatni,  ha  kellő  biztosítékot  ka- 
punk, mert  sem  Kossuth  urnák,  sem  nekünk,  sem  hazánknak 
nincsenek  kötelezettségeink,  melyek  ebben  hátráltathatnának, 
miután  most  a  cselekvési  irány  párhuzamosság  helyett  kon- 
vergálni látszik.  És  mivel  őszintén  beszéltünk,  s  kerülni 
kívánjuk  a  félreértéseket,  azt  is  megjegyzem,  hogy  ha  mi 
annyira  inszisztálunk  a  biztosítékoknak,  ez  teljességgel  nem 
önök  miatt  történik.  Ön  bírja  bizodalmát  mindazoknak,  kik 
szerencsések  önt  ismerni.  De  ön  maga  is  említette,  hogy 
nincsenek  egyedül.  Ezt  nekünk  sem  szabad  szem  elöl  tévesz- 

tenünk.  Mi  ugy  lelkiismeretünk,  mint  Koníitársaink  s  az  utókor 
előtt  igazolva  akarunk  lenni,  hogy  a  mondhatlan  áldozatokat, 
mikbe  egy  felkelés  kerül,  nem  tanácsoltuk  hazánknak  ele- 
gendő biztosítékok  nélkül,  különben  a  mi  fejünkre  szállna  a 
könnyelműen  kiontott  vér  átka.  Gróf  ur,  mint  államférfi,  meg 
fogja  teendőit  gondolni ;  nekem  kötelességem  azt  sem  hall- 
gatni el,  hogy  Magyarhonban  van  párt,  (igaz,  számra  csekély, 
de  állására  nem  jelentéktelen,)  mely  Ausztria  jelen  nehézségeit 
holmi  engedmények  kicsikarására  szeretné  felhasználni,  s  mely 
ily  áron  a  nemzettel  újra  azon  szerepet  szeretné  eljátszatni, 
melyet  Mária  Terézia  korában  játszott.  Nem  sok  ideje,  egy 
•1848-iki  miniszter*)  röpiratot  bocsátott  közre  ez  álláspont 
védelmére.  Ezen  körülmény  még  szükségesebbé  teszi,  hogy- 
ha cselekszünk,  összes  ei'őnkkel  tegyük  azt.  Ezért  elkerül- 
hetlen  szükség,  hogy  Kossuth  álljon  a  mozgalom  élére.  0 
összpontosíthatja  erőinket.  0  nélküle  minden  mozgalom  tehe- 
tetlen lesz. 

C  a  V  o  u  r  ismételten  hangsúlyozta,  hogy  tökéletesen  érzi 
közleményeim  fontosságát.  Kért,  hogy  kézbesítsem  az  expozé 
másolatát,  s  monda,  hogy  ha  valami  közleni  valóm  lesz,  irjak 
egyenesen  neki.  Bixio  ur  kézbesitendi  leveleimet. 

Megemlítem,  hogy  a  beszélgetés  közben  Cavour  azt  is 
mondta:  » Önöknek  cselekvés  előtt  biztositaniok  kell  Oroszor- 
szág jóakaratát  (bonnes  intentions),  mert  most  a  törökre  ne 
számítsanak.  Az  Ausztriával  tart.« 

E  n :  Nem  gondolom,  hogy  jelenleg  okunk  lenne  az  oro- 
szoktól tartani. 

Cavour:  De  figyeljenek  arra,  hogy  az  orosz  olyan,  mint 
a  görög :  nem  igen  tudni,  mit  gondol,  akármit  mond  is. 

Azt  is  említeni  akarom,  hogy  midőn  az  irat  azon  részét 
olvastam  fel,  melyben  I.  Napóleonról  van  szó,  Cavour  közbe- 
vágott :  » Tökéletesen  igaz.« 

Bixio  tegnap  délben  ismét  látta  Cavourt,  s  a  gróf  emli- 
íettQ,  hogy  beszélgetésünk  reá  benyomást  tett.  Megvallom: 
reám  is.  De  bennem  azt  a  meggyőződést  keltette,  hogy  nem 
tudom  ki?  eddig  rendszeresen  odamüködött,  miszerint  kor- 
mányzó ur  mellőztessék. 


*)  Szemere  Bertalan,  '  Ilelfy. 

Az  expozé  kért  másolatát  haladéktalanul  elküldtem 
Cavour  grófnak  Bixio  ur  által,  a  kit  felkértem,  hogy  levele- 
met, mely ly el  az  expozét  kisértem,  jelenlétében  olvastassa  el 
Cavourral,  s  aztán  szóval  újra  sürgesse,  kogy  a  gróf  szóljon 
a  császárral  kormányzó  úrról. 

Megtette. 

Cavour  felelete  bizonyltja ,  hog}'"  fentebb  emiitett  be- 
nyomásom nem  volt  téves.  Azt  monda :  »Nem  beszélhetek  erről 
a  császárral.  Semmiféle  lépést  nem  tehetek,  mert  kötelezettsé- 
geim vannak  Klapka  tábornok  irányában.  Meg  kell  várnom 
visszajö vételét.  De  megígérem,  hogy  határozott  interpellácziót 
intézendek  hozzá.  Az  mit  Kossuth  ur  iratában  mond,  s  az,  mit 
Szarvady  úrtól  ez  irat  átadásakor  hallottam,  ezt  kötelessé- 
gemmé teszi. « 

Erre  Bixio  ujolag  ismételte,  hogy  fontolja  meg  a  gróf  a 
dolgot,  mert  a  helyzet  valóban  olyan,  mint  azt  én  neki  elő- 
adtam. 

Cavour  erre  ezt  felelte :  »De,  őszintén,  nem  hiszi  ön, 
hogy  oly  ember,  mint  Klapka,  egy  vitéz  tábornok,  ki  hazája 
ügyét  hiven  és  bátran  védte,  ki  azt  csak  egy  minden  tekintet- 
ben tisztességes  fegyverletétel  után  hagyta  el,  nem  hiszi,  hogy 
a  hadseregre  nagyobb  befolyással  lesz,  mint  Kossuth  ?« 

Bixio  igen  helyesen  következőleg  válaszolt :  »Elég  régi 
s  őszinte  barátságunk,  hogy  ön  ne  higyje,  miszerint  szándé- 
kom önnek  udvarolni.  Mondja  csak,  mit  gondol :  népszerübb-e 
Olaszhonban  ön  (Cavour)  mint  Lamarmora  tábornok?  Te- 
gyük fel,  hogy  egyrészt  Lamarmora  a  katonasághoz  felhívást 
intézne,  másrészt  ön  azt  mondaná :  megcsaltak,  nem  tartották 
meg  az  Ígéreteket.  Nos,  kinek  szavára  hallgatna  az  olasz 
nemzet  inkább  ?« 

Ez  Cavourra  benyomást  tett. 

Még  egyet  említek  a  köztem  és  Cavour  közti  beszélge- 
tésből. 

Cavour;  Mi  Turinban  egy  bizottságról  beszéltünk, 
melynek  Kossuth,  Klapka,  stb.  volnának  tagjai.  Nem  gon- 
dolja ön,  hogy  egy  ily  bizottság  hatással  lehetne  az  osztrák 
hadsereg  magyar  elemeire  ? 

E  n :  Igen,  ha  Kossuth  ur  elfogadja.  Mire  számithat  ön 
0  tekintetben  a  felől  ön  valószínűleg  tájékozva  van,  de  vélő- 


menyem  szerint  veszélyes  volna  e  liatást  túlbecsülni.  A  ma- 
gyar ezredek  csakis  akkor  fognak  tömegestől  hozzánk  állani, 
ha  a  nemzet  már  tényleg  fegyverben  áll  az  osztrák  ellen. 

C  a  V  0  u  r  nincs  megelégedve  a  császárral.  Ez  olyformán 
van,  mint  egy  adós,  a  ki  nem  tud  fizetni.  Cavour  nem  akar 
ráállani  a  lefegyverzésre.  Már  menni  akart,  de  a  császár  meg- 
kérte, maradjon  még  holnap. 

(Aláirva)  Szarvady. 

XXVII. 
Kossuth  —  Szarvadénak. 

—  Megjegyzésed  a  Cavourral  Johjtatott   beszélgetésre.  — 

London,  1859,  ápril  2. 

(Kivonat.)  Jelentését,  valamint  eljárását,  melyre  vonat- 
ko'zik,  nagyon  köszönöm.  —  Nagy  lépés  az  előre,  hogy  a  dolgok 
a  fonák  irányból  helyes  kerékvágás  felé  vannak]  terelve.  Csak 
a  következőket  kell  figyelmébe  ajánlanom. 

1.  Nagyon  koczkáztatott  dolog  volt  Cavour  előtt  azt 
helyezni  kilátásba,  hogy  nincs  magyar  az  emigráczióban,  a  ki 
tiz  ezer  főnyi  segédsereget  elegendőnek  nem  tartana  arra,  mi- 
szerint vele  a  tengerparttól  Magyarországba  hatolni  vállalkoz- 
zék. —  Az  osztrák  gyanítja,  hogy  ha  olasz  háború  lesz,  a  dalmát 
partok  hosszában  is  megtámadtathatik.  Ez  a  dolog  természe- 
tében fekszik ;  a  történelem  is,  a  hadtan  is  reá  mutat.  Kz  oszt- 
rák tehát  erödit  mindenütt  Fiúmétól  Kattaróig  s  ott  már  30 
ezer  embert  összpontosított.  —  Princzipiális  térre  kell  szorít- 
kozni s  részletekbe  most  még  nem  ereszkedni.  Háború  esetén 
nekik  szükségük  lesz  Magyarország  közreműködésére,  Magyar- 
ország pedig  nem  fog  mozdulni,  ha  oda  sereget  nem  küldenek. 
E  mellett  kell  maradni.  Ha  ezt  el  nem  fogadják,  nem  a  szám 
vagy  szállítási  nehézségek  miatt  nem  fogadják  el,  hanem  mert 
nem  akarják  a  magyar  függetlenséget  a  háború  koordinált 
czéljául  kitűzni,  s  magukat  vele  azonosítani ;  —  ha  pedig  ezt 
elfogadják,  meglehet  ön  győződve,  hogy  ha  mi  beérnök  is  tiz 
ezer  emberrel,  ők  nem  érnék  be ;  s  annyit  küldenének,  a  meny- 


200 

nyit  a  körülmények  szerint  szükségesnek  tartanak,  miszerint 
zászlójuk  dicsőségét  ne  kompromittálják. 

2.  Cavournak  azon  mondása,  hogy  » sereget  nem  küld- 
hetnek Magyarországra,  hanem  a  románokkal  kell  megegyez- 
nünk s  Magyarország  azon  oldaláról  cselekednünk, «  egészen 
leleplezte  azt  miként  szeretnék  ugyan ,  hogy  Magyarország 
felkeljen,  mert  habár  leveretnék  is,  ez  nekik  hasznos  diver- 
zióul  szolgálna,  (s  azért  készek  titokban  pénzt  s  fegyvert 
adni  az  emigrácziónak,)  de  a  magyar  függetlenség  ügyével 
magukat  azonosítani  nem  akarják,  még  csak  szinét  is  szeret- 
nék annak  magukról  eltávolítani,  hogy  forradalommal  fognak 
kezet.  Arra  számitnak,  hogy  ha  felkelésünk  erőre  kap,  az  oszt- 
rák hajlandóbb  lesz  engedményekre  Olaszországban,  ha  pedig 
leveretünk,  ők  mossák  kezüket,  nincsenek  kompromittálva 
Európa  előtt,  —  ők  nem  tehetnek  róla ,  hogy  a  magyar  fel 
akarta  használni  a  háború  alkalmát ;  szerencsére  »a  forradalom 
leveretett.* 

Óhajtanám,  hogy  Bixio  ur,  ki  Cavourral  oly  bizalmas 
lábon  áll,  adja  értésére  ez  utóbbinak,  miként  én  belátok  kártyá- 
jukba s  nem  megyek  bele  a  hálóba.  —  Érdek  határoz.  Vesse- 
nek számot  érdekeikkel,  de  arról  legyenek  meggyőződve,  hogy 
ha  sereget  nem  küldenek,  Magyarország  nem  fog  felkelni. 
Erről  jót  állok. 

3.  Én  nem  kivánom  azt,  hogy  nekem  a  császár  irjon.  Én 
hazámnak  a  megcsalatás  ellen  biztosítását  nem  szavakban, 
nem  Írásban,  hanem  tényekben  keresem, 

4.  A  mit  a  köztem  s  Mazzini  közt  fennálló  viszonyra 
nézve  mondott  ön  Cavournak,  az  egészben  helyes.  —  Én  e 
viszonyt  bizonyosan  soha  sem  fogom  desavouálni ;  hanem 
mint  tényt  emlitem,  hogy  Cavour  nem  jól  van  értesítve.  Én 
soha  sem  voltam  Mazzini  lapjának  egyik  szerkesztője.  Nevem 
nem  szerepel,  nem  szerepelhet  a  munkatársaké  közt.  Viszo- 
nyom e  lappal  mindössze  is  annyiból  állott,  hogy  Mazzini 
felszólításának  engedve,  irtam  két  czikket,  vagyis  inkább 
egyet  két  fejezetben,  ily  czim  alatt  » visszatekintés  és  kilátás. « 
De  ez  a  jelen  háborús  kilátások  előtt  történt;  a  mióta  a  bonyo- 
dalmak megindultak  nem  irtam  egy  betűt  sem,  s  nevem  nem 
jelenik  meg  semmi  nóvsorozatban.  Ha  erre  nézve  Bixio  ur 
szives  lesz  Cavour  grófot  felvilágosítani,  nagyon  lekötelezne, 


ha  figyelmeztetné,  hogy  a  Mazzinivali  viszonyomra,  mint 
valami  komoly  nehézségre  hivatkozást  különösnek  találom, 
mert  én  ekkorig  nem  voltam  szerencsés  Piemont  irányában 
magamat  lekötelezettnek  erezhetni.  1851-ben  a  turini  kor- 
mány egyenesen  elutasította  egy  angol  ügynök  által  megkí- 
sértett közeledésemet ;  még  szerződést  is  kötött  dezertoraink 
kiadása  végett  az  osztrákkal  s  azt  nagy  sajnálatomra  végre  is 
hajtotta,  —  Természetes,  hogy  a  kormányoknál  sehol  sem  lát- 
ván kilátást  hazánk  felszabadítására,  az  európai  forradalom 
szolidaritásában  kerestem  támaszt.  Ok  nélkül  pedig  viszonyát 
senki  sem  szakítja  meg.  —  Fogjanak  velünk  kezet,  segítsenek 
hazánk  függetlenségét  visszaszerezni  s  Mazzini  maga  is  igen 
természetesnek  fogja  találni,  hogy  azzal  fogok  kezet,  a  ki  e 
czélra  segítséget  nyújt.  Hogy  erre  mindig  kész  vagyok,  azt 

neki  sokszor  megmondottam. 

Kossuth. 

Emlékiratom  megismertetésével  annyi  minden- 
esetre el  lett  érve,  hogy  mind  Cavour  gróf,  mind  Napó- 
leon herczeg  s  általa  a  francziák  császárja  tisztába  jöt- 
tek aziránt,  miként  Magyarországnak  idegen  czélok 
végett  puszta  eszközül  felhasználhatására  hiába  számi- 
tanának, mert  azt  megakadályozni  tehetségemben  is 
van,  el  is  vagyok  határozva. 

Sok  változott  azóta,  Magyarországból  Cziszlajthá- 
nia,  —  én  belőlem  pedig  a  hontalanságra  kárhoztatottból 
kitagadott  lett;  —  de  még  most  is  lelki  megnyugvá- 
somra szolgál  a  gondolat,  hogy  szülőföldemet  az  idegen 
érdekeknek  áldozatául  esés  veszélyétől  akkoron  meg- 
megmenthettem. 

De  ez  csak  negativ  eredmény  volt.  A  pozitiv  czél- 
nak,  melyre  törekvéseim  intézve  voltak,  el  vagy  el  nem 
érhetése  felöl  mindaddig  nem  igen  reméltem  tisztába 
jöhetni,  mig  azon  alapkérdés  el  nem  határoztatik,  hogy 
kongresszus  lesz-e  s  kongresszus  által  béke ;  —  vagy 
pedig  háború  ? 

—    KOSSUTH,   IRATAIM.    I.  OQ 

Ez  pedig  az  utolsó  perczig  annyira  bizonytalan 
volt,  hogy  még  maguk  az  érdeklett  felek  sem  tudták 
hányadán  vannak. 

A  mint  az  ember  most  azon  nyugalommal,  melyet 
húsz  évi  időköz  magával  hoz,  a  diplomácziai  okiratokat 
olvasgatja,  lehetetlen  nem  mosolyogni  a  felett,  hogy 
ugyanazon  dolgot  minő  különböző  szinben  látták  a  kü- 
lönböző diplomaták ;  mennyire  igaz,  hogy  diplomácziai 
körben  nem  szokás  igazat  beszélni,  s  mennyire  nem  jól 
tudták  még  maguk  a  legavatottabbak  is,  —  még  maga 
Cavour  is,  —  hogy  tulaj  donképen  mi  fog  történni. 

Lord  Malmeshury  angol  külügyér  táviratilag  érte- 
sitette  Loftus  lord  bécsi  angol  nagykövetet  márczius 
31-én,  hogy  Cavour  gróf  oly  féktelenül  erőszakosan 
beszélt  Parisban,  miszerint  kijelenté,  hogy  minden  kon- 
gresszus daczára  ő  el  nem  áll  a  háborútól  (he  will 
have  war  in  spite  of  the  congress). 

Sir  James  Hudson  angol  követ  Turinban  pedig  ápril 
3-ikáról  azt  irta  főnökének,  hogy  Cavour  nagyon  » bé- 
kés és  engesztelékeny«  érzelmekkel  jött  vissza 
Parisból ;  hogy  biztosan  reméli,  miként  a  kongresszus 
sokat  fog  tenni  (would  go  far)  arra,  hogy  Olaszországban 
az  elégedetlenség  csillapodjék  (tehát  sir  James  szerint 
Cavour  ép  azon  kongresszusban  hitt  és  remélt,  melynek 
még  eszméjét  is  lelkéből  gyűlölte,  s  melynek  megaka- 
dályozására minden  lehetőt  elkövetett,  aminthogy  való- 
ban meg  is  akadályozta),  sőt  Hudson  még  azon  tudósí- 
tással is  megörvendeztette  főnökét,  miként  Cavour  gróf 
» nagyon  örvendett,  hogy  az  angol  tory-miniszterium  a 
parlamenti  reform  kérdésében  megejtett  alsóházi  sza- 
vazat folytán  le  nem  mondott, «  (már  t.  i.  azon  iovj- 
miniszterium  le  nem  mondásának  örvendett,  mely  oly 
határozott  osztrák-barát  volt,  s  melynek  vezérelve  a^ 

volt,  liogy  Ausztriának  olasz  birtokai  sérthetlen  szent- 
ség jellegével  vannak  felruházva,  melyhez  nyúlni  nem 
szabad ! !) 

Aztán  hogy  a  hiteles  diplomacziai  tudósitásokból 
semmisem  hiányozzék,  lord  Cotoley  párisi  angol  követ 
értesitette  főnökét  ápril  5-én,  miként  a  leghatározottabb 
biztosítékokat  vette  gróf  WalewskytÖl,  hogy  Cavournak 
nem  sikerült  a  francziák  császárját  azon  »határoza- 
tában«  megingatni,  hogy  a  béke  fentartassék.  — 
Ellenben  Cavour  márczius  29-ről  ezeket  irta  Lamar- 
mora  tábornoknak:  »az  olasz  kérdés  hibák  és  szeren- 
csétlen körülmények  következtében  oly  rosszul  lett 
bevezetve,  a  mint  csak  lehet.  Majd  megmagyarázom 
Turinban.  Időközben  ime  benyomásaim : 

A  háború  kikerülhetlen. 

Késleltetni  fog  legalább  két  hónapig. 

A  háború  nemcsak  aPónál,  hanemaRhe- 
nusnálislesz. 

Miszerint  a  háborúnak  szerencsés  eredménye  legyen 
Piemontra  s  Olaszországra,  a  lehető  legnagyobb  erő- 
feszítésre kell  készülnünk.  A  francziák  akaratjuk  elle- 
nére (contre  leur  gré)  belevive  (entrainés)  a  háborúba, 
sohasem  bocsátanak  meg  nekünk  (Piemontnak),  ha  a 
vállalat  terhének  legnagyobb  része  az  ö  vállaikra  esik. 
Jaj  nekünk,  (malheur  á  nous)  ha  egyedül  a  francziák 
által  diadalmaskodunk.  Altalános  háború  esetén  csak 
ugy  menthetjük  meg  hazánkat,  ha  jobban  verekszünk 
mint  ők,  s  ha  nagyobb  erőt  állitunk  fegyver  alá, 
mint  ők.« 

így  gondolkozott  Cavour,  bizony  pedig  sem  álta- 
lános háború  nem  lett,  sem  a  Rhenusra  nem  terjedt  ki, 
sem  két  hónapig  nem  lett  késleltetve,  sem  jobban  (bár 
hasonlag  jól)  nem  verekedtek,  mint  a  francziák,  sem  a 

legnagyobb  erőfeszítést  nem  tették,  sem  több  erőt  nem 
állítottak  fegyver  alá  (sőt  távolról  sem  annyit  állítot- 
tak),   hanem  az  eredmény  sem  volt  ám  ol}^an,  a 

rrlinőt  vártak.  De  a  dologban  a  legkülönösebb  az,  hogy 
daczára  a  kötött  titkos  szerződéseknek,  daczára  a  kiált- 
ványoknak, melyek  »az  alpesektől  az  ádríaí  tengerig « 
ígértek  felszabadítást  az  olaszoknak,  és  daczára  a  velünk 
való  alkudozásoknak,  melyek  az  osztrák  hatalom  vég- 
leges megtörésének  szándokát  sejtetek:  a  háború  ered- 
ménye szórul-szóra  az  volt,  egy  hajszálnyival  sem  volt 
sem  több,  sem  kevesebb,  mint  az,  a  mit  Mieroslaioszky 
lengyel  tábornok  Irányi  Dániel  barátomnak  még  1858. 
deczember  7-én  megmondott  (lásd  fentebb  87.  lap). 
—  Tehát  egy  lengyel  száműzött  többet  olvasott  a  » sze- 
mélyes politikát;  végzetének  könyvében,  mint  Európa 

összes  diplomácziája ! így  alakulnak  a   »nagy« 

események !  így  iratik  a  történelem !  És  ily  megbízható 
mesterség  a  díplomáczía !  »Soyons  plutót  ma9ons,< 
szokta  a  franczia  mondani:  » Csapjunk  fel  inkább  kő- 
mívesnek  ! « 


A  liáboru  keletkezéséről  az  1-sö  fejezetben  nyúj- 
tott vázlat  feleslegessé  teszi,  hogy  a  háború  kitöréséig 
a  politikai  viszonyoknak  napról-napra  változott  habzá- 
sai  közben  váltott  levelezés  előadását  folytassam. 

A  háború  végre  is  kitört,  hanem  az  emlitésra 
méltó,  hogy  a  pohár  kicsordulását  egy  oly  csepp  idézte 
elő,  melytől  azt  várni  alig  lehetett  volna. 

Midőn  az  angol  kormány  q^j  perczig  sem  pihenő 
erőködéseinek  már-már  sikerült  a  kongresszus  összejöve- 
telének útjából  minden  akadályt  elhárítani,  Cavour  gróf 
Massimo  d'  Azeglio  őrgrófot  április  hóban  Londonba 
küldötte. 

Az  angol  külügyér  azzal  biztatta  magát,  liogy 
d'  Azeglionak  »specziális  missziója «  lehet  valamely  oly 
elfogadható  (fair)  javaslatot  tenni  Szárdinia  részéről 
mely  a  nehézségek  megoldására  vezethet  {Malmesbury 
—  Loftushoz  Bécsbe  1859.  ápril  14.)  s  ugy  látszik  kissé 
restelte,  midőn  kisült,  hogy  bizony  d'  Azeglio  semmi 
ily  specziális  misszióval  nem  volt  megbizva,  hanem 
inkább  csak  amúgy  általában  kivánt  az  angol  kormány 
érzelmei  felől  biztos  tudomást  szerezni.  (Malmesbury  — 
Cowleyhoz  Parisba  1859.  ápril  21.)  Hanem  én  ugy  látom, 
hogy  a  turini  küldött  nem  tartotta  hivatásának  feltárni 
az  angol  külügyér  előtt,  hogy  tulaj  donkép  mit  akar 
kieszközölni;  mert  neki  feladata  nem  az  volt,  hogy 
béke  felé  terelje  a  dolgokat,  hanem  inkább  az,  hogy 
akadályokat  görditsen  a  kongresszus  elébe,  melynek 
összejövetelét  az  angol  kormány  nyomása  már-már  kike- 
rüllietlenné  tett.  —  És  ez  d'  Azeglionak  sikerült  is.  A 
dolog  ugyanis  akként  állott,  hogy  a  kongresszus  össze- 
jövetelének főbb  akadályát  Ausztriának  azon  makacsul 
fentartott  követelése  képezte,  hogy  Szárdinia  előzetesen 
fegyverezzen  le.  —  E  kérdés  sokféle  változatokon  ment 
keresztül ;  —  kölcsönös  lefegyverzés  Ausztria  és  Szár- 
dinia részéről ;  —  ez  utóbbinak  biztosítása  megtámad- 
tatás  ellen;  —  általános  lefegyverzés,  Francziaor- 
szágot  is  beleértve  stb.  —  Cavoiir  minden  oldalról  erő- 
sen szorongattatva,  végre  Napóleon  herczeg  tanácsára 
(ki  ez  alkalommal  is  erős  támasza  volt  a  piemonti  poli- 
tikának a  Waleiüskiféle  politika  ellenében)  ápril  17 -kén 
azt  felelte:  hogy  elfogadhatná Francziaország  példájára 
az  általános  lefegyverzés  elvét,  ha  Szárdinia  a  nagy- 
hatalmakkal egyenlő  lábon  vehetne  részt  a  kongresszus- 
ban, —  de  e  nélkül  nem.  —  Az  angol  kormány  ezt  az 
akadályt  is  elhárítani  törekedett^  —  azt  hozván  javas- 

latba,  liogy  Ausztria  Francziaország  és  Szardínia  részé- 
ről » e  1  ő  z  e  t  e  s,  á  1 1  a  1  á  n  0  s,  V  a  1  ó  s  á  g  o  s  é  s  együt- 
tese lefegyverzés  legyen; —  liogy  ennek  végrehajtását 
hat  biztos  eszközölje,  kik  közül  az  öt  hatalom  minde- 
nike, és  Szárdinia  is  egyet-egyet  nevezend ;  hogy  mihelyt 
c  bizottság  összeül,  az  öt  nagyhatalom  nyissa  meg  a 
kongresszust,  s  kezdje  meg  a  tanácskozást  a  politikai 
kérdések  felett ;  —  de  az  olasz  államok  képviselői  (tehát 
Szárdiniáé  is)  hivassanak  meg  az  eleve  megnyitandott 
kongresszusban  együtt  ülni  a  nagyhatalmak  képviselő- 
ivel, ép  ugy  mint  a  laibachi  kongresszuson  történt 
1821-ben.  —  Ez  ápril  19-én  hozatott  javaslatba.  Es  volt 
dolga  a  távirdának  » 1  e s  t é  1  é g r a m m e s  se  s u c c é- 
dent  avec  rapidité«  —  mint  Pelissier  (Malakofí) 
magát  kifejezte.  —  A  franczia  kormány  a  javaslatot 
nyomban  (20-án)  elfogadta;  s  erős  nyomást  gyakorolt 
Turinra  is.  Meg  kellett  magát  adnia ;  de  volt  még  egy 
reménysugái'.  —  Piemontban  vagy  tizenkétezer  önkén- 
tesvolt fegyver  alatt  Olaszországmindenrészéből.  Cavour 
utasitotta  d'  Azeglio  őrgrófot,  iparkodjék  az  angol  kor- 
mányt »kapaczitálni«,  hogy  ezt  a  tizenkétezer  embert 
a  katonai  fegyelem  alól  feloldva,  máról  holnapra  a  köve- 
zetre dobni  annyit  tenne,  mint  a  forradalom  vészharang- 
ját meghúzni  Olaszországban.  Ez  nem  politikai  kérdés ; 
ez  a  közrend  és  nyugalom  kérdése ;  —  hát  ezeket  nem 
lehet  a  lefegyverzésbe  befoglalni  ?  —  Az  angol  kormány 
»kapaczitáltatni«  hagyta  magát.  Megirta  »kate- 
goricze«  Bécsbe,  hogy  ezt  a  lefegyverzési  részletet 
nem  tanácsolhatja  Szárdiniának.  Ez  olajat  öntött  a  bé- 
csi udvar  boszut  forraló  indulatának  tüzére.  —  O  nem 
til  egy  asztalhoz  Szárdiniával.  Neki  Szárdinia  feltét- 
len lefegyverzése  kell.  Az  önkénteseket  el  kell 
bocsátani,   0  ezt  követeli.  —  Elküldte  az  ulti- 

máturaot  Turinba  —  —   és   kongresszus  helyett  lett 
háború. « 

Mialatt  béke  és  háború  a  sors  mérlegében  libeg- 
tek, valahányszor  háború  felé  hajlott  a  valószinüség, 
közeledéseket  tapasztaltam.  Kérdések  tétettek,  hogy  mit 
csinálok?  hajlandó  volnék  e  ezt  s  amazt  megtenni? 
nem  akarnám-e  jegyzékbe  foglalni  kivánataim  részle- 
teit? Az  érintkezések  Napóleon  herczeggel  Bixio  által 
folytonosak  voltak,  ki  a  fordulatok  felől  Szarvady  utján 
folyton  tudomásban  tartott,  s  viszont  általa  nézeteim 
felől  értesitve  lőn.  April  29-én  a  herczeghez  menvén, 
Teleki  Lászlót  és  Klapka  tábornokot  a  váróteremben 
találta.  Teleki  miután  Klapkával  magyarul  pár  szót 
váltott,  e  szavakkal  íordiút  Bixiohoz:  » véleménykülönb- 
ségeinknek végok  van,  s  tökéletesen  készek  vagyunk 
Kossuthtal  együtt  működni.* 

Bixio  feleletül  sok  szerencsét  kivánt,  s  be  menvén 
a  lierczeghez,  interpellálta,  megfontolta-e  a  magyar  dol- 
gokat, s  nem  találja-e  az  időt  elérkezettnek,  hogy  Kos- 
suth Parisba  meghivassék  ? 

A  herczeg  a  legmelegebb  rokonszenvvel  nyilatko- 
zott Magyarország  felől;  igen  közel  látta  lenni  az  elha- 
tározó pillanatot,  de  még  nem  szólhat  oly  bizonyosság- 
gal mint  kivánja,  mert  nem  csak  azt  óhajtja  mondhatni, 
hogy  minden  erőködéssel  azon  van,  miszerint  Magyar- 
ország érdekei  is  felkaroltassanak,  hanem  azt  is,  hogy 
a  császár  mennyire  hajlandó  menni;  s  e  felől  teljesen 
bizonyosat  még  nem  mondhat. 

Ez  ápril  29-én  történt,  s  Napóleon  herczeg  jóindu- 
latú érdeklődésének  eredménye  az  volt,  hogy  május 
3-án  Teleki  László,  Klapka  György,  Bethlen  Gergely  és 
Puky  Miklós  Parisból  Londonba  jöttek. 

Teleki  és  Klapka  tudtomra  adták,  hogy  Napóleon 
herczeg  által,  a  császár  tudtával  és  megegyezésével,  — 
meg  vannak  bizva  engem  megkérni,  mennék  személyes 
értekezés  végett  Parisba. 

Megbeszéltem  barátaimmal  a  feltételeket,  melyek- 
nek alapján  hazánknak  a  háborúban  részeltetése  felöl 
a  franczia  hatalommal  egyezkedni  kész  vagyok. 

Barátaim  egyetértettek  nézeteimmel. 

A  meghívást  elfogadtam. 

Még  aznap  este  együtt  útnak  indultunk  Paris, felé. 

Ihász  velem  jött. 

George  Brown  név  alatt  utaztam.  Meg  voltak  téve 
a  rendelkezések,  hogy  utániban  kutatásokkal,  nehézsé- 
gekkel ne  találkozzam. 


HARMADIK  FEJEZET. 

Kossuth   útja   Pánsba.  —  Értekezés  Napóleon  herczeggel  s   III.   Napóleon 
császárral.  —  A  magyar  nemzeti  igazgatóság  első  ülésének  jegyzőkönyve. 

Kossuth  két  levele  nejéhez. 

1. 

Paris,  1859.  május  4. 

Kedves  lelkem,  angyalom ! 

Keserves  tengeri  utunk  volt.  Amerikai  összes  tengeri 
utunk  nem  kinzott  meg  oly  keservesen,  mint  ez  a  kétórai  ut. 
Még  ma  este  sem  vagyok  jó  rendben.  Azonban  egy  éji  alvás 
majd  rendbe  hoz  mindent. 

De  volt  más  kontretempszünk  is.  Útlevél  nélkül  jővén, 
szükség  volt  a  passzusvizsgálónak  annyit  mondani,  hogy  én 
vagyok  az  a  George  Brown,  a  ki  iránt  rendeletet  kellett  kap- 
nia. Kapott  is,  s  nem  is  mert  felnézni,  hanem  fejet  hajtva 
mondta :  »Bien,  bien,  connais«,  —  s  mentünk.  De  nem  akar- 
tam, hogy  ezt  mások  hallják,  azért  utolsóknak  maradtunk  a 
jelentkezéssel,  midőn  a  többi  nép  átment  a  vizsgálaton.  Idő- 
közben a  vonat  elment,  s  mi  Calaisban  maradtunk ;  csak  ma 
reggel  8  órakor  indulhattunk,  ide  este  5-kor  érkeztünk,  6-ra 
vergődtünk  helyre.  —  Klapka  és  Teleki  átöltözvén,  mindjárt 
mentek  a  Palais  Royalba,  de  már  ebédeltek,  s  igy  a  mai  nap 
elveszett.  Csak  holnap  reggel  tudom  meg  mikor  beszélhetek 
én  az  illetőkkel. 

Most  11  óra  van,  megyek  aludni ;  nem  zavar  álmomban 
a  most  érkezett  hir  (nem  tudom :  hiteles-e  ?),  hogy  a  francziák 
avant-garde-ját  megverték  s  Bourbaki  tábornok  elesett.  *)  — 
Annál  nagyobb  szükség  lesz  a  magyarra. 


*)  Hamis  hir  volt.  B  o  u  a  t  tábornok  (nem  elesett,  hanem)   halt 
meo-  Susában. 

Tisztában  vagyok  magammal  a  feltétek  iránt. 

Téged  kedves  angyalom,  szivem  egész  szerelmével  kér- 
lek, emeld  föl  lelkedet  a  körülmények  színvonalára ;  fontoki 
meg,  kogy  ka  tettre  kerül  a  dolog,  csak  oly  feltétek  alatt  kerül, 
mely  egész  múlt  életünk  legvérmesebb  reményeit  túlhaladja, 
s  kogy  elöitélet  nélkül  szabad  hinnünk,  miként  valamely  ren- 
deltetésnek kell  kötve  lenni  igénytelen  életünkhöz,  melyet  az 
események  folyama  annyi  viszontagságokon  keresztül  ily  cso- 
dálatos viszonyba  vezetett.  Tartson  fel  e  hit,  s  annak  tudása, 
hogy  nincs  szivedben  oly  érverés,  mely  az  én  szivemben  végig 
nem  lüktetne. 

Csókollak  ezerszer  lelkem,  angyalom,  s  csókolom  gyer- 
mekeimet. Jó  éjszakát  kedveseim. 

Lajosod. 

2. 

Paris,  1859.  május  5, 

Éjfél  után  két  óra  —  most  jövök  a  császártól.  Közel  két 
óráig  tartott  az  értekezés ;  rajtam  kivül  csak  a  herczeg  volt 
jelen.  Nem  tartom  tanácsosnak :  irni,  mit  s  mikép.  Elmondom. 
Szombaton  indulok  vissza  hozzátok  kedveseim ;  reggeli,  vagy 
csak  az  esti  hajóval  mehetek-e  ?  még  nem  tudom,  mert  még 
holnap  a  herczeghez  megyek  S^/g-kor  s  még  némely  rendel- 
kezni valóim  lesznek. 

Egyben  biztos  lehetsz :  nem  tágítottam  s  nem  tágitok. 
Vagy  nem  lesz  meg  a  dolog,  vagy  ugy  lesz,  hogy  te  is  azt 
mondandód:  de  már  igy  csakugyan  jól  van  a  dolog. 

Nem  gondolnád:  az  egyetlen  nehézség  nem  a  fel- 
tételekben, hanem  az  angolban  van.  E  nélkül  minden  ugy 
menne,  mint  a  vajas  kenyér. 

Pulszky  készüljön  dolgaival;  alkalmasint  keletre  fog 
menni  egy  időre. 

Most  pedig  lefekszem,  mert  reggel  7  órakor  már  Bixio 
lesz  nálam ;  ámbár  fenmaradhatnék,  mert  képzelheted,  hogy 
nem  alhatnám. 

Ölellek  forró  szeretettel.  Lajosod. 


A  levélben  nem  közölhetett  értekezések  leirása  itt  követ- 
kezik : 

Párisi  utam  1859.  május  3—8. 

Előleges  értekezés  Napóleon  herczeggel  május  5-én. 

Teleki  Lászlóval  és  Klapkával  a  délelőtti  órákban 
mentem  a  herczeghez.  A  szokásos  udvariaskodások  köl- 
csönös kicserélése  után  helyet  foglalván,  a  herczeg  kö- 
szönetet mondott  nekem  a  császár  nevében  is,  hogy  meg- 
hivásuknak  engedtem;  kinyilatkoztatta,  hogy  a  háború 
az  osztrák  ellen  komoly  horderejű  határozat;  a  császár 
óhajtja,  hogy  a  magyar  nemzet  ez  alkalmat  független- 
ségének visszaszerzésére  felhasználja,  s  ebben  segitsé- 
günkre  is  akar  lenni ;  tehát  beszéljük  meg  a  dolgot  tar- 
tózkodás nélkül;  ismertessem  meg  nézeteimmel:  hajlandó 
vagyok-e  e  czél  végett  közreműködni  és  minő  feltételek 
alatt?  0  jelentést  fog  tenni  értekezésünk  felől  a  császár- 
nak; óhajtja,  hogy  jelentésének  tárgya  olyan  lehessen, 
miszerint  a  császár  magát  indittatva  találhassa  engem 
személyesen  biztosithatni,  hogy  nézeteimet  elfogadja. 
Kér:  legyek  meggyőződve,  hogy  ő  (a  herczeg)  hazám 
ügye  iránt  a  legmelegebb  rokonszenvvel  viseltetik  s  hogy 
szerencsésnek  fogja  magát  érezni,  ha  a  derék  magyar 
nemzet  javára  a  császárrali  egyetértésünket  közbenjá- 
rásával előmozdithatja. 

E  n :  Hálával  fogadom  herczegséged  nyilatkozatát 
s  köszönetet  mondok  a  rokonszenvért,  melynek  hazám 
iránt  kifejezést  adni  méltóztatott;  én  erre  nagy  becset 
helyezek,  mert  a  rokonszenv  ily  helyről  hazámra  ál- 
dássá válhatik.  Hanem  engedje  herczegséged  reménye 
lenem,  miként  egyet  fog  velem  abban  érteni,  hogy  po- 
litikában végre  is  érdekek  határoznak;  én  tehát  arra 
helyezem  a  fősúlyt,  hogy  miután  a  császár  jónak  látta 
az  olasz  kérdést,  mely  annyi  nyugtalanság  kútforrása, 

felkarolni  s  az  olasz  nemzetiség  kioltliatlan  legitim  vá- 
gyainak kielégitése  végett  magát  háborúra  határozta  el 
az  osztrák  ellen :  a  császár  e  nemes  vállalatánál  érde- 
keink találkoznak,  —  ellenségünk  közös.  Ha  a  császár 
hathatós  segitségével  a  magyar  nemzetnek  lehetővé  te- 
szi, hogy  népjogellenesen  félbeszakitott  függetlenségi 
harczát  njból  fölvehesse,  ez  által  a  saját  háborúját  érez- 
hetőleg  megkönnyíti  s  győzelmét  a  chanceok  fokáról 
a  bizonyosság  fokára  emeli,  Magj^arország  függetlensé- 
gével pedig  a  czélnak,  mely  végett  magát  háborúra  ha- 
tározta, állandóságot  szerez,  mert  ha  az  osztrák  kiűze- 
tik is  Olaszországból,  nincs  kétség  benne,  hogy  kedvező 
alkalommal  oda  visszatér,  ha  Magyarországnak  ura 
maradván,  annak  erejével  saját  nagyravágyó  czéljaira 
rendelkezhetik.  Magyarország  függetlensége  Olaszor- 
szág függetlenségének  Ausztria  ellenében  épugy  szük- 
ségszerű komplementuma,  garancziája,  mint  Magyaror- 
szág függetlenségi  harcza  az  Olaszország  függetlensé- 
géért vivandott  harcznak  leghatályosabb  segítsége.  Én 
ez  érdektalálkozást  tekintem  kiindulási  pontnak,  de 
épen  azért  csak  azon  esetben  lehet  reményem  herczeg- 
ségeddel  és  a  császárral  egyetértésre  jutni,  ha  az  iránt 
kellőleg  biztosíttatom,  hogy  a  császár  politikájában  Ma- 
gyarország nemcsak  mint  eszköz,  hanem  mint  czél  — 
mint  koordinált  czél  —  is  helyet  foglal.  Mielőtt  tehát 
további  fejtegetésbe  bocsátkoznám,  engedje  meg  mon- 
seigneur !  hogy  felvilágosítást  kérjek  a  felől :  hogy  mik 
a  császár  szándokai  (quelles  sönt  les  intentions  de  l'Em- 
pereur)  Magyarországra  nézve  ? 

He  rezeg:  A  császár  szándoka  az,  hogy  Magyar- 
ország független  állammá  legyen.  Más  szándoka  nincs. 
Tiszteletben  kivánja  tartani  a  magyar  nemzet  souve- 
rain  jogát:  magáról  rendelkezni.  Belügyeibe  nem  akar 

avatkozni,  xísak  egyet  kivan  kikötni :  azt,  liogy  ne  ál- 
litsanak  köztársaságot,  hanem  maradjanak  az  alkotmá- 
nyos monarchiánál.  Ezt,  miután  monárchákkal  egyez- 
kednek, szövetkeznek,  remélem,  természetesnek  fogja 
ön  találni. 

Én:  Nagyon  természetesnek  találom.  Különben  is 
az  alkotmányos  monarchia  egészen  megegyezik  nemze- 
tem hagyományos  érzelmeivel.  Magyarország  egész 
múltja  monarchikus  s  egy  ezredéves  történelem  mély 
nyomot  vés  a  nemzet  jellemébe.  Én  magam  republiká- 
nus vagyok,  de  mindenekfelett  hazafi  vagyok.  Hazámat 
fölibe  helyezem  elméleteimnek.  En  azt  gondolom:  az 
érdekeket  nagyságuk  szerint  kell  sorozni.  A  magyar 
kérdés  nemzeti  és  állami  lét  vagy  nemlét  kérdése.  Ez 
a  főérdek,  mely  minden  mást  dominál.  A  kormány  forma 
másodrendű  tekintet.  E  nézet  által  vezéreltetve,  én  1849- 
ben  magam  hoztam  javaslatba:  tegyük  bele  a  függet- 
lenségi nyilatkozatba,  hogy  a  kormány  forma  végleges 
megállapitásánál  az  európai  helyzet  exigencziáihoz  fo- 
gunk alkalmazkodni.  Ezt  a  nemzet  egyhangúlag  elfo- 
gadta. Az  európai  helyzet  exigencziája,  s  különösen  az, 
hogy  monárchákkal  szövetkezünk,  határozottan  az  al- 
kotmányos monarchiára  utal.  En  tehát  a  császár  e  ki- 
kötését minden  rezerváta  nélkül  elfogadom,  s  biztosit- 
hatoni  herczegségedet,  hogy  nemzetem  is  el  fogja  fo- 
gadni közértelemmel.  Hanem,  miszerint  irányt  adhassunk 
a  közvéleménynek  hazánkban,  óhajtanám  tudni  ki  az, 
a  kinek  magyar  királylyá  megválasztatása  a  császár 
tetszésével  leginkább  találkoznék  ? 

He  rezeg:  A  császár  ezt  egészen  tetszésükre 
bizza.  Neki  nincs  e  részben  semmi  specziális  óhajtása. 

En:  Nekünk  természetesen  eszünkbe  sem  juthat  a 
magyar  koronáról  rendelkezni  akarni.  Nincs  hozzá  jo- 

gunk.  Hanem  én  ismerem  nemzetemet.  Tudom,  hogy  a 
háladatosság  jelleméhez  tartozik.  S  minthogy,  ha  mos- 
tani egyezkedéseink  folytán  Magyarország  függetlenné 
lesz,  ezt  a  császár  pártfogásának,  ezt  viszont  herczeg- 
séged  közbenjárásának  fogja  köszönhetni,  nem  tartóz- 
kodom azon  meggyőződésemnek  adni  kifejezést,  hogy 
nemzetem  herczegségednek  fogja  Szent  István  koroná- 
ját felajálani. 

Erre  a  h  e  r  c  z  e  g,  ki  velem  szemben  tilt  egy  asz- 
talkánál, felállott  székéről,  mélyen  meghajtá  magát  s 
ezeket  monda : 

» Mélyen  érzem  e  megtiszteltetés  becsét  s  igen  na- 
gyon köszönöm.  Hanem  kérem  önt,  ne  legyen  erről  szó 
közöttünk  s  ne  emlitse  ezt  ön  a  császár  előtt  sem,  ha 
majd  vele  szólani  fog.  Mi  Bonaparték  sokat  tanultunk 
nagybátyánk  történetéből.  Megtanultuk  nemcsak  azt, 
hogy  mit  kell,  hanem  azt  is,  hogy  mit  nem  kell  ten- 
nünk. Ez  utóbbiak  sorába  tartozik  az  is,  hogy  házunk 
tagjai  ne  foglaljanak  el  idegen  trónusokat,  mert  ez  euró- 
pai koalicziókat  idézhetne  fel  ellenünk.  És  engedje  ön 
kimondanom,  hogy  a  franczia  császári  trónus  olyasva- 
"lami,  miszerint  azt  még  szent  István  fényes  koronája 
miatt  sem  lehet  családunknak  kedve  koczkáztatni.*) 
Hát  ne  legyen  erről  szó  közöttünk.  Hagyjuk  annyiban. 
Menjünk  a  dolgok  praktikumára.  Mondja  meg  ön,  mit 
kivan  ?  mire  van  szükségük,  miszerint  a  magyar  nemzetet 
fegyverbe  állithassák  s  az  olasz  háború  alkalmát  füg- 
getlenségi harczuk  újbóli  felvételére  felhasználhassák?*' 

En:  Tehát  jó.  Engedelmeskedem  herczegséged 
akaratának.  Hagyjuk  a  jövendő  gondját  a  jövendőnek. 
Menjünk  a  dolgok  praktikumára. 


^■•)  Lásd  a  fejezet  végén  az  ide  vonatkozó  jegyzéket. 

Engedje  meg,  monseigneur !  hogy  a  helyzet  tisztá- 
zása végett  bevezetés  gyanánt  állásomat  konstatáljam 

Multam,  azt  hiszem,  eléggé  ismeretes  herczegséged 
előtt  is,  miszerint  ne  legyen  szükségem  azon  állitáso- 
mat  indokolnom,  hogy  az  én  hozzájárulásom  nélkül 
emeute-öket  lehet  megkisérleni  —  csakis  megkisérleni  — 
Magyarországon,  hanem  a  népet  akként  felkelteni,  hogy 
felkelése  általános  nemzeti  forradalom  erejével  birjon, 
nem  lehet.  Ez  ámultaknak  természetes  következése,  me- 
lyen én  ha  akarnám  sem  változtathatok  és  következése 
annak,  hogy  a  mig  én  élek  s  magam  magamat  politi- 
kailag vagy  erkölcsileg  nem  nulliíikálom,  Magyaror- 
szág függetlenségének  ügye  az  én  nevemmel  és  szemé- 
lyemmel annyira  azonosítva  van  és  marad  a  magyar 
nép  érzelmeiben,  hogy,  ha  az  én  hozzájárulásom  nélkül 
szólittatnék  fel  a  magyar  nemzet  forradalomra,  a  fel- 
szólítás minden  bizonnyal  kétkedéssel  és  bizalmatlan- 
sággal találkoznék  a  tömegeknél ;  a  nép  azt  mondaná : 
gyanús  dolog  ez,  mert  ha  jó  volna,  Kossuth  részt  venne 
benne ;  várjuk  be,  hogy  mit  mond  hozzá  ő. 

Hogy  a  helyzet  ilyen,  arról  meg  vannak  győződve 
jelenlevő  barátaim  is,  kik  herczegségeddel  és  a  piemonti 
kormánynyal  az  érintkezéseket  inicziálták  s  nem  gon- 
dolok csalatkozni,  midőn  azon  feltevésnek  adok  kifeje- 
zést, miként  a  helyzet  felismerésének  köszönhetem  azt 
is,  hogy  nekem,  ki  előtt  a  kontinens  ekkorig  zárva  volt, 
most  itt  Parisban  herczegségeddel  értekeznem  szeren- 
csém van. 

Császári  fenséged  csak  igazságot  fog  nekem  szol- 
gáltatni, ha  ténynek  venni  méltóztatik,  hogy  nekem 
semmi  személyes  czéljaim  nem  lévén,  én  e  helyzetet 
nemcsak  nem  ambíczionálom,  sőt  a  hozzákötött  nagy 
felelősségnél    fogva    igen    súlyos    tehernek    tekintemi 

De  mint  becsületes  hazafi  kötelességemnek  tartom  annak 
elfogadásától  nem  vonakodni ,  mert  akként  vagyok 
meggyőződve,  hogy  mig  valaki  másnak  alkalma  nem 
nyilik  engem  a  nép  bizalmában  remplászirozni,  senki 
más  nem  tömörithet  annyi  erőt  a  függetlenségi  zászló 
körül,  mint  a  bizalomnál  fogva,  melylyel  a  nép  meg- 
tisztel, én  tehetem. 

Ezeket  a  helyzet  konstátálása  végett  előrebocsátva, 
nem  szükség  indokolnom  azt,  hogy  e  helyzet  reám  igen 
nagy  felelősséget  hárit.  Ha  valakinek  a  világon,  nekem 
bizonyára  nem  szabad  nemzetem  vérével  és  sorsával 
könnyelműen  játszani.  Irtózatos  gazság  volna  tőlem,  ha 
én  hontalanságom  természetes  aspiráczióinak  engedve,  a 
magyar  nép  bizalmával  visszaélnék  s  hazámat  bajba  so- 
dornám. Nekem  elengedhetlen  kötelességem,  az  oly  igen 
sokat  szenvedett  s  folyvást  szenvedő  nemzetet  megóvni 
attól,  hogy  czéltalanul  oly  mozgalmakba  sodortassék, 
melyek  csak  szenvedéseit  növelhetnék,  s  egy  sikertelen 
felkelés  által  jövendőjét  hosszú  időkre,  talán  örökre 
kompromittálnák.  Nekem  csak  azon  esetben  szabad 
Magyarországon  forradalom  előidézéséhez  hozzájárul- 
nom, ha  jó  lélekkel  azt  mondhatom  a  nemzetnek:  ime 
oly  helyzetet,  oly  chanceokat  biztositottunk  számodra, 
hogy  hazánk  függetlenségének  kivívása  csakis  a  te  sa- 
ját elhatározásodtól  függ. 

Ebben  velem  Teleki  és  Klapka  barátaim  tökélete- 
sen egyetértenek.  S  azért  császári  fenségednek  azon 
kérdésére :  mit  kívánunk  ?  mire  van  szükségünk,  misze- 
rint nemzetünket  felszólitsuk  és  reábirjuk,hogy  az  oszt- 
rák elleni  háborúhoz  függetlenségi  harczának  megnyi- 
tásával hozzájáruljon? —  én  ugy  magam,  mint  jelenlevő 
barátaim,  az  összes  magyar  emigráczió,  sőt  a  ma- 
gyar   nemzet  nevében   is    ezt   adom   feleletül:    miként 

nekünk  mindenekelőtt  és  mindenek  felett  materiális 
garancziákra  van  szükségünk,  hogy  Magyarország  fel- 
keltésével nem  pusztán  taktikai  diverzió  czéloztatik  a 
végett,  hogy  az  osztrák  ereje  megoszlattassék  s  ez  által 
a  győzelem  Olaszországban  megkönnyittessék ;  biztosí- 
tékokra van  szükségünk,  hogy  mind  a  császár,  mind 
Viktor  Emánuel  király  Magyarország  függetlenségét  e 
háborúnál  az  olasz  czéllal  koordinált  czélnak  fogadják 
el  s  ez  elfogadást  isten  és  világ  előtt  tettleg  konstatál- 
ják ;  biztosítékokra  van  szükségünk,  hogy  ha  ez  alapon 
Magyarország  az  osztrák  ellen  fegyvert  fog,  nem  fog 
cserben  hagyatni  s  győzelem  esetében  Olaszországra 
nézve  béke  nem  fog  köttetni  a  nélkül,  hogy  Magyaror- 
szág az  osztrák  ház  uralma  alól  kivétetnék  s  független 
állammá  tétetnék. 

Mi  ezeknek  biztosítását  »conditio  sine  qua  non«- 
nak  tekintjük  s  elengedhetlen  hazafiúi  kötelességünknek 
tartjuk  herczegséged  előtt  változhatlan  elhatározásunk 
gyanánt  kijelenteni:  hogy  csak  e  feltétel  alatt  ajál- 
kozhatunk  közreműködni,  miszerint  a  magyar  nemzet 
az  osztrák  elleni  háborúban  részt  vegyen. 

Ha  e  biztosítékokat  a  császár  nem  vélné  megad- 
hatni, szivünk  vérzeni  fog  a  felett,  hogy  e  gondviselés- 
szerű alkalmat  hazánk  javára  felhasználnunk  nem  en- 
gedtetett, de  számkivetésünk  homályába  visszatérve 
azon  tudatban  fogunk  vigasztalást  keresni,  hogy  ha 
nem  használhattunk  is  hazánknak,  legalább  megóvtuk 
attól,  hogy  idegen  czélok  végett  szenvedésekbe,  szeren- 
csétlenségbe sodortassék. 

,  Teleki  és  Klapka  kijelentették, hogy  előadásommal 
tökéletesen  egyetértenek. 

Napóleon  herczeg,  ki  feszült  figyelemmel  és  szem- 
betűnő megindulással  hallgatott,  kis  szünet  után  ennyit 

—    KOSSUTH,   IRATAIM.   I.  ^8 

felelt:  el  kell  ismernem,  hogy  ez  érzelmek  önök  haza- 
íiságának  becsületére  válnak,  hanem  emlékeztetem  önö- 
ket, miként  már  kijelentettem,  hogy  a  császárnak  hatá- 
rozott szándokában  van  az,  hogy  e  háború  Magyarország 
függetlenségére  is  vezessen ;  és  azt  gondolom,  hogy  ha  a 
császár  önt  ez  intervencziója  felől  személyesen  is  bizto- 
sitan dj  a,  ebben  megnyugvást  találhatnak. 

En:  Bizonyosan  találnánk  is,  ha  csak  mima<£,ii  ik- 
ról  volna  szó :  teljes  megnyugvással  tennénk  le  sorsunkat 
a  császár  kezeibe.  De  itt  hazánkról  van  szó.  Nekünk 
hazánk  érdekeivel  kell  számolnunk,  s  ezekkel  számolva, 
nekünk  tényekre  van  szükségünk,  melyek  alapot  nyúj- 
tanak nemzetünknek  arra,  hogy  a  mi  megnyugvásunk- 
ban osztozhassék.  Nekünk  nagy  örömünkre  válik  egy 
oly  hatalmas  uralkodó  részéről,  minő  a  francziák  csá- 
szárja, e  szándok  felől  magunkat  biztosíttatva  látni,  ha- 
nem lehetetlen  hogy  eszünkbe  ne  jusson,  hogy  Magyar- 
ország szabadságharczi  történelmében  a  Tuilleriák  ily 
jóakaratú  intencziói  már  más  időkben  is  előfordultak,  de 
valósításuk  elmaradt;  nem  mintha  a  szándok  nem  volt 
volna  őszinte  és  határozott,  hanem  mert  valósításukra 
a  közbejött  viszonyok  kedvezőknek  nem  Ítéltettek.  — 
Ez  most  is  megtörténhetnék.  Az  események  fordulatait 
senki  sem  láthatja  előre.  De  hazánkra  nézve  nem  csak 
jelenét  súlyosító,  hanem  egész  jövendőjét  is  irtózatosan 
kompromittáló  szerencsétlenség  volna,  ha  ezen  inten- 
cziók  alapján  forradalmat  koczkáztatna,  s  azután,  miután 
ez  már  visszavonhatlanul  megtörtént,  a  körülmények 
akként  alakulnának,  hogy  a  császár  nem  találhatná 
tanácsosnak  magát  ez  alkalommal  nagylelkű  szándo- 
kának  valósításába  engageálni.  O  felségétől  függ  meg- 
ítélni, vájjon  magát  e  valósításba  engageálhatja-e; 
mi  csak  annyit  kívánunk,   de  ezt  kötelességünknek  is 

tartjuk  szorgalmazni,  hogy  a  magyar  forradalom  ini- 
cziálása  csak  ugy  s  csak  akkor  vétessék  tőlünk  igénybe, 
ha  és  a  mikor  a  császár  nemzetünk  iránt  táplált  nagy- 
lelkű szándokainak  valósitására  az  időt  elérkezettnek 
ítélvén,  nem  talál  nehézséget  abban,  hogy  azokra  nézve, 
miket  emliteni  szerencsém  volt,  hazánknak  a  kellő  biz- 
tosítékokat megadhassa. 

Herczeg:  Es  mik  azok  a  biztosítékok ? 

En:  A  biztosítékok,  melyekhez  ragaszkodni  elen- 
gedhetlen  kötelességünk,  a  következők : 

1.  A  franczia  császári  zászló  kibontása  magyar 
földön,  oly  számú  franczia  hadsereg  kíséretében,  a  minőt 
a  császár  e  zászló  hadi  becsületének  biztosítására  szük- 
ségesnek ítélend. 

2.  E  zászló  és  sereg  megjelenésével  kapcsolatban 
egy  proklámáczió  közzététele  a  császár  nevében  a  magyar 
nemzethez,  melyben  a  császár  kijelenti,  hogy  az  oszt- 
rákkal háborúban  lévén,  s  a  magyar  nemzetet  szövet- 
ségeséül fogadván,  mint  barát  és  szövetséges  küld  had- 
sereget Magyarországba  a  végett,  hogy  a  magyar  nem- 
zetnek segítségére  legyen  az  1849-íki  függetlenségi 
nyilatkozatot  érvényesíteni,  melyet,  —  ha  foganatja 
népjogellenes  intervenczió  által  ideiglenesen  felfüggesz- 
tetett  is,  a  francziák  császárja,  ki  dicsőségének  tartja, 
hogy  saját  trónusa  is  a  népsouverainitás  elvén  alap- 
szik —  teljes  jogérvényben  fenállónak  ismer  el,  mint- 
hogy a  magyar  nemzet  egy  dicsőséges  harcz  után,  mely 
független  államéleti  képességét  fényesen  kitüntette,  nép- 
souverainitási  jogával  élve,  az  osztrák  házat  trónvesz- 
tettnek s  Magyarországot  független  államnak  közaka- 
rattal kijelentette  s  e  jogérvényes  határozata  semmi 
ellenkező  nemzeti  határozat  által  nem  lett  megváltoz- 
tatva. 

Ezek  azon  biztosítékok,  monseigneur !  melyeket  mi 
közreműködésünk  elengedhetlen  feltételének  ismerünk. 
Hanem  biztositliatjuk  is  herczegségedet,  hogy  ha  e  biz- 
tosítékok nemzetünknek  megadatnak,  mi,  kik  a  franczia 
zászló  és  hadsereg  pártfogása  alatt  lépnénk  hazánk  föl- 
dére azon  sereggel,  melyet  időközben  a  magyar  emig- 
ráczióból,  magyar  hadifoglyokból  és  szökevényekből 
Olaszországban  alakitandunk,  ha  reá  engedelmet,  módot 
és  segítséget  nyerünk,  s  a  császár  proklamácziójára 
támaszkodva  hívnánk  fegyverre  nemzetünket,  kis  idő 
alatt  (nekünk  van  egy  kis  tapasztalásunk  a  gyors  szer- 
vezkedésben) pár  százezer  emberből  álló  vitéz,  lelkesült 
liadsereggel,  s  annak  háta  mögött  egy  egész  nemzettel 
fogmik  a  császár  győzelmére  a  közös  ellenség  ellen 
mondhatom :  döntő  sulylyal  közreműködni ;  azt  nem  is 
említve,  hogy  nemzetünknek  ily  alapra  fektetett  felke- 
lése disszolucziót  vinne  be  az  ellenség  soraiba. 

E  biztosítékok  mellett  nyugodtan  néznénk  minden 
lehető  esély  elé  nemcsak  azért,  mert  a  francziák  hatal- 
mas császárja  és  olasz  szövetségese  e  szerint  isten  és 
világ  előtt  a  magyar  függetlenségi  ügygyei  identifikálva 
volnának,  a  mi  nemzetünket  bámulatos  erőfeszítésre 
lelkesítené,  egyszersmind  harczunkat  ipso  facto  a  nép- 
jog oltalma  alá  helyezné,  hanem  azért  is,  mert  ily  mó- 
don —  de  csakis  ily  módon  —  nekünk  lehetővé  tétet- 
nék Magyarországot  kis  idő  alatt  oly  állásba  helyezni, 
miszerint  nemzetünk  elmondhatná:  jöjjön  a  minek 
jönnie  kell,  sorsomnak  ura  vagyok. 

Még  csak  egyet,  monseigneur!  Mi  proklamáczíónk- 
ban,  melyet  a  császár  proklamácziójára  hivatkozva  ki- 
bocsátanánk,  természetesen  tudtára  adnók  a  nemzet- 
nek, hogy  addig,  míg  a  nemzet  kormányt  alakít,  (a  mire 
fel  is  hivnók,)  az  ország  kormányzatát,  annak  elnök- 

léte  alatt,  kit  a  nemzet  függetlenségi  nyilatkozatában 
kormányzójává  választott,  egy  bizottsági  testület  veszi 
kezébe;  a  dolgok  gyakorlati  oldalát  tekintve,  nagyon 
kivánatos  volna,  ha,  propoziczióink  elfogadása  esetére 
erről  a  császári  proklamáczióban  is  emlités  tétetnék. 

Herczeg:  Ez,  feltéve,  liogy  propoziczióik  elfo- 
gadtattak, czélszerünek,  sőt  szükségesnek  látszik.  Csak 
meg  kell  jegyeznem,  miként  a  császár  nem  szeretné, 
hogy  valami  nagyobb  bizottsággal  legyen  dolga:  az 
ügynek  konfidencziális  téren  kell  maradni,  tehát  szá- 
mitok reá,  hogy  csak  hármukkal  lesz  dolgunk.  Van-e 
még  valami  kivánnivalójuk  ? 

Én:  Nagy  megnyugtatásunkra  szolgálna  tudni, 
hogy  most  külintervencziótól  nem  kell  tartanunk. 

Herczeg:  Azt  hiszem  nem.  Orosz  intervenczió- 
tól  bizonyosan  nem.  Erről  gondoskodva  van.  Ezt  pozi- 
tive  mondhatom. 

En:  A  többi,  a  miért  még  esedeznünk  kell,  az 
anyagi  segély:  pénz  és  fegyverzet  rovatába  tartozik. 
Mi  szegény  hontalanok  vagyunk,  e  helyzetünkben  nem 
fordulhatunk  a  pénzpiaczhoz.  Ha  a  császár  az  általam 
jelzett  alapon  nemzetünket  a  háborúban  részeltetni  ma- 
gát elhatározza,  azt  gondolom  maga  is  kivánatosnak 
fogja  találni,  hogy  a  cselekvés  terére  minél  készülteb- 
ben léphessünk.  Meg  kell  vallanom,  hogy  nekünk  nem- 
csak a  végett  van  pénz-  és  fegyverzeti  segítségre  szük- 
ségünk, miszerint  idekün  szervezkedhessünk,  hanem 
otthon  a  majdan  felhívásunkra  alakulandó  nemzeti  had- 
sereg felfegyverzése  s  első  időbeni  ellátása  végett  is  a 
császár  kegyére  lennénk  szorulva  addig,  mig  hazánk 
resourceaival  rendelkezhetendünk.  A  nyerendő  segít- 
ség természetesen  nemzeti  adósságot  képezne,  melynek 
elintézése  a  détaillokra   tartozik.    E   tekintetben  tehát 

raaguiikat  a  császár  kegyére  bizva  (noiis  remeítans  a 
la  bienveillance  de  l'Empereur),  még  csak  azt  akarom 
megemlíteni,  hogy  az  előkészületek  sikeresitése  végett 
a  császár  pártfogására  nemcsak  Piemontban,  az  admi- 
nisztratív közegek  netaláni  nehézségével  szemben  lehet 
szükségünk,  hanem  hazánk  délkeleti  szomszédságában : 
Szerbiában  s  Moldva-Oláhországban  is,  a  minek  ránk 
nézve  rendkívüli  fontosságát  nem  szükség  herczegsé- 
ged  előtt  fejtegetnem. 

H  e  r  c  z  e  g :  Ha  a  fődolog  iránt  egyetértés  lesz,  azt 
gondolom  a  többi  nem  fog  nehézséggel  találkozni.  Én 
tehát  azonnal  jelentést  teszek  a  császárnak  értekezé- 
sünk felöl.  Nem  kell  mondanom,  hogy  jelentésem  nem- 
csak hü,  hanem  rokonszenves  is  leszen.  Ha  a  császár 
hajlandó  lesz  az  ön  nézeteit  elfogadni,  ez  esetben  bizo- 
nyosan szólani  kivánand  önnel,  s  ha  igen,  ez  még  al- 
kalmasint ma  éjjel  lesz.  Hol  lesz  ön  található? 

E  n :  Kiss  Miklós  ezredesnél  a  St-Dominique-utczá- 
ban  ebédelek  s  töltöm  az  estét;  ott  fogom  várni  her- 
czegséged  parancsát. 

H  e  r  c  z  e  g :  Tudom  hol  lakik  Kiss  ezredes.  Ha  a 
császár  szólani  kivánand  önnel,  elmegyek  önért  s  ma- 
gam fogom  a  császárhoz  bevezetni. 


Ugy  is  történt.  Éjjeli  11  óra  tájban  a  herczeg  ér- 
tem jött  (nemeskéri)  Kiss  Miklós  ezredeshez  s  a  Tiiille- 
riákba  hajtattunk.  A  zászló-troíéákkal  feldíszített  te- 
remben, mely  a  császár  dolgozó  szobájába  nyílik,  a  her- 
czeg néhány  lépéssel  előre  sietett,  hogy  bejelentsen.  A 
császár  azonnal  az  ajtóig  élőmbe  jött,  kezet  szorított 
szívélyesen,  elmondta  a  szokásos  » cliarmé  de  fairé  votre 

connaissance«-t,  leültünk  niindliárman  (a  császár,  a  lier- 
czeg  és  én),  kiadatott  a  rendelet  az  ajtónállónak,  Kogy 
senki  se  háborgasson  és  —  beszélgettünk  közel  két 
órán  át. 


Értekezés  III.  Napóleon  császárral. 

1859.  május  5-en  éjjel. 

A  császár  azon  kezdte  a  beszélgetést,  miként  én  tán 
még  most  is  neheztelek  reá  azért,  hogy  midőn  Ázsiából 
visszajöttem,  Marseilleből  Francziaországon  végig  utaz- 
nom nem  engedett.  Kért:  higyjem  el,  hogy  az  neki  nehe- 
zére esett,  de  kénytelen  volt  tenni,  mert  akkor  oly  álta- 
lános volt  az  izgatottság,  hogy  tán  százezerek  tolakodtak 
volna  sarkamba,  mikorra  Parisig  érek  s  akadtak  volna, 
a  kik  ezt  kellemetlen  zavargások  előidézésére  felhasz- 
nálni megkísérlik. 

Biztosítottam  a  császárt,  hogy  én  azt  a  kis  kelle- 
metlenséget rég  elfelejtettem,  az  hazámat  nem  érintette, 
mindössze  is  csiak  nekem  okozott  egy  kis  tengeri  beteg- 
séget; az  én  hibám,  miért  vagyok  oly  rossz  tengerész. 
IVIinthogy  multakról  van  szó,  szabadságot  veszek  ma- 
gamnak megemlíteni,  miként  ennél  nekem  sokkal  inkább 
fájt  azon  reményeim  meghiúsulása,  melyeket  mint  hazafi 
az  utóbbi  keleti  háborúhoz  kötöttem.  Hanem  e  >desap- 
pointement«  a  múlté,  a  jelené  a  remény,  hogy  a  mi 
akkor  meg  nem  történt,  a  szembetűnő  érdektalálkozás 
folytán  talán  most  megtörténhetik  s  esedezem  is  a  csá- 
szárnak, méltóztassék  meggyőződve  lenni,  hogy  ha  ő 
felségében  szegény  szenvedő  hazám  megmentőjét  lehe- 
tend  szerencsém  tisztelni,  nemcsak  az  én  részemről,  hanem 

minden  magyar  részéről  is  a  legőszintébb  hála  teljes  oda- 
adására minden  körülmények  közt  bizton  számithatand. 

Császár:  Teljes  szivemből  kivánom,  hogy  ön 
hazafiúi  óhajait  valósithassam.  Szándokom  megvan  s 
biztositom  önt,  hogy  minden  tehetségemmel  rajta  leszek, 
miszerint  megtörténhessék,  a  mit  ön  óhajt.  Hanem  sok 
függ  a  körülményektől.  Ezekkel  a  politikában  számol- 
nunk kell.  A  herczeg  nekem  jelentést  tett  az  ön  nézetei 
felől.  Akként  értettem,  hogy  ön  Magyarországnak  a 
háborúban  részeltetését  két  feltételhez  köti ;  az  egyik  az, 
hogy  én  a  háborút  a  Pó  partjairól  a  Duna  és  Tisza  part- 
jaira kitérj  eszszem,  a  másik  az,  hogy  seregeimnek  a  ma- 
gyar földön  megjelenését  egy  proklamáczióval  kisérjem, 
melyben  Magyarország  1 849-ki  határozatára  hivatkozva, 
az  ön  nemzetét  mint  barát  és  szövetséges  felszólítom, 
hogy  függetlenségi  nyilatkozatát  érvényesítendő,  a  kö- 
zös ellenség  legyőzésére  fegyvert  fogjon.  Jól  fogom- e 
fel  ön  nézeteit? 

En:  Igenis  sire!  tökéletesen,  s  meg  vagyok  győ- 
ződve, hogy  ő  császári  herczegsége  sokkal  hivebb  tol- 
mácsa volt  felséged  előtt  indokaimnak,  melyek  e  ha- 
tározatra vezettek,  mintsem  hogy  azokat  ismételnem 
szükséges  legyen. 

Császár:  Nem  is  szükség-es.  A  herczeo"  önnek  hü 
tolmácsa  volt;  több  volt:  szószólója  volt,  »il  a  piáidé  votre 
cause  chaleureusement. «  En  méltánylom  az  ön  indo- 
kait. Gondolkoztam  a  dolog  felett.  A  mi  a  proklamácziót 
illeti,  ebben,  ha  a  másik :  a  seregküldés  megtörténhetik, 
nem  igen  látnék  akadályt.  A  dolog  nincs  preczedens 
nélkül  házam  történelmében  (az  asztalhoz  lép  s  arról 
egy  pergament- tekercset  vészen  kezébe).  Itt  van  a  pro- 
klamáczió  eredetije,  melyet  nagybátyám  a  magyar 
nemzethez  intézett  1809-ben.  Ismeri  ön? 

Én:  Hogyne!  Jóformán  könyv  nélkül  tudom: 
»L'empereiir  d'Autriche,  infidfele  a,  ses  traités,  mécon- 
naissant  la  générosité 

Császár:  Valóban  igy  van.  On  jó  emlékező  te- 
hetséggel bir.  —  Tehát  preczedensem  van,  s  azon  fen 
nem  akadok,  hogy  ezen  proklamácziónak  akkor  nem 
volt  sikere.  A  körülmények  másfélék  voltak.  Az,  a  mi 
1848 — 49-ben  történt,  a  szituácziót  egészen  megváltoz- 
tatta s  én  oly  magyar  hazafiak  által  lennék  támogatva, 
kikben  nemzetük  bizik.  Nagybátyámnál  ez  hiányzott. 
Hát  ezt  a  pontot  mint  elintézettet  tekinthetnők,  ha  az 
első :  a  seregküldés  kérdése  nem  forogna  fen,  melytől 
amaz  természetesen  feltételezve  van.  Hanem  már  erre 
nézve  meg  kell  vallanom:  nagy  akadályok  állnak  utam- 
ban.  A  legfőbb  akadály  Anglia.  A  most  kormányon 
levő  tory-minisztérium  határozottan  ellenséges  indula- 
tot tanusit  vállalatom  iránt,  még  magát  az  olasz  ügyet 
illetőleg  is.  Az  1815-iki  egyezményekbe  kapaszkodik, 
melyeket  mások  is,  de  bizony  én  magam  is  meglehető- 
sen összetépdeltünk.  Hiszen  azok  proskribálták  a  Napó- 
leonokat. S  én  itt  vagyok.  Hanem  hát  ürügynek  jók, 
hogy  a  rosszakaratot  fedezzék.  Képzelheti  ön,  hogy  ha 
már  Olaszországra  nézve  is  igy  viselik  magukat,  mit 
nem  tennének,  ha  a  háborút  a  Dunához  is  kiterjeszte- 
ném. Hisz  ez  annyit  tenne,  mint  az  osztrák  házat  a 
nagyhatalmak  sorából  definitive  kitörülni,  az  angol 
kormány  pedig  nagyon  ragaszkodik  ahhoz  a  dinasztiá- 
hoz; általában  az  angol  politikának  egyik  hagyomá- 
nyos maximája  az  az  antiquált  fogalom,  hogy  az  euró- 
pai súly  egyénnek  a  Habsburg-ház  nagyhatalmi  állására 
szüksége  van.  Okom  van  hinni,  hogy  Anglia  még  képes 
volna  interveniálni  is  ellenem,  —  ezt  nem  riszkirozha- 
tom.  Kérem,  vegye  ön  ezt  tekintetbe. 

—    K0S8CTH,   IRATAIM,   I.  29 

H  e  r  c  z  e  g  (közbeszól) :  De  liát  nem  lehetne  Ang- 
liát megnyernünk,  sire?  Keleten  Angliának  nagy  ér- 
dekei vannak;  hátha  pl.  Konstantinápolyt  helyeznek 
neki  kilátásba  ? 

Császár  (miközben  czigarettjét  a  lámpa  fölé 
tartja):  »I1  ne  faut  jamais  vouloir  rimpossible.«  (Soha- 
sem kell  akarni  a  lehetetlent.) 

En:  S  valóban  ez  »impossible«,  és  nem  is  gondo- 
lom, hogy  ilyesmire  szükség  legyen.  Bocsánatot  kérek, 
sire!  mit  kivan  felséged  Angliától ?  Azt  kivánja,  hogy 
szövetségese  legyen,  mint  volt  a  Krimben,  s  részt  ve- 
gyen a  háborúban? 

Császár:  Oh  nem ;  eszemben  sincs ;  csak  azt  ki- 
vánom,  hogy  neutralitása  biztositva  legyen. 

E  n :  Fel  kell  tennem,  sire !  hogy  a  mint  a  hadi- 
zeneti  természetű  osztrák  ultimátum  által  a  dolgok 
válságra  kerültek,  felséged  kormánya  bizonyosan  tett 
lépést  Londonban,  miszerint  tájékozva  legyen,  hogy 
minő  állást  szándékozik  Anglia  elfoglalni  azon  esetre, 
ha  felséged  részt  vészen  a  háborúban.  Szabad-e  kérde- 
nem, sire!  ha  nem  kapott-e  még  felséged  erre  nézve  va- 
lamely megnyugtató  hivatalos  nyilatkozatot  Angliától? 

Császár:  Nem;  válasz  kormányom  ilynemű  jegy- 
zékére még  nem  érkezett. 

En:  A  mostani  angol  kormány  kétségtelenül  na- 
gyon szeretné  Ausztriát  megsegiteni,  de  tekintve  az 
angol  közvéleményt,  annyira  nem  igen  lehet  mennie, 
hogy  pusztán  Ausztria  iránti  barátságból  Angliát  há- 
borúba keverje,  legalább  addig  nem,  mig  Anglia  vala- 
mely direkt  érdekének  tettleges  megsértésére  nem  hi- 
vatkozhatik.  En  tehát  épen  nem  csodálkoznám,  ha 
adandó  válaszában  az  angol  kormány  semlegességet 
helyezne  kilátásba. 

Császár:  Ezt  én  is  valószinüDek  tartom,  de  te- 
kintve az  angol  kormány  iránylatait,  ez  engem  nem 
nyugtathatna  meg,  ha  Anglia  politikája  a  mostani  kor- 
mány kezében  marad. 

Én:  Felséged  e  bizalmatlansága  nagyon  indokolt. 
A  feladat  tehát  az  volna,  hogy  lord  Derby  kormánya 
megbuktattassék,  és  épen  a  külpolitika  kérdésében  buk- 
tattassék  meg,  s  a  toryk  helyébe  a  wliigek  lépjenek 
kormányra,  hanem  oly  előleges  kötelezettségek  alap- 
ján, melyek  Anglia  semlegességét  tökéletesen  biztosita- 
uák.  S  minthogy  felséged  csak  ennyit  kivan  Angliá- 
tól, engedje  kijelentenem,  hogy  én  ennek  kieszközlését 
magamra  vállalom. 

Császár:  Mit  mond  on?  Gondolja  ön  ezt  meg- 
tehetni ? 

Én:  Igen,  sire!  remélem.  Ne  vegye  felséged  e 
szavamat  elbizakodott  kérkedésnek.  Én  egy  jóra  tehet- 
len  szegény  száműzött  vagyok ;  én  bizony  nem  álmo- 
dozom arról,  hogy  én  Anglia  politikájának  irányt  szab- 
hassak, hanem  ismerem  a  pártok  állását,  barátságos 
viszonyban  vagyok  azon  tényezőkkel,  melyek  ezt  meg- 
tehetik, s  remélem  kieszközölhetni,  hogy  meg  is  te- 
gyék. Ha  megengedi  felséged,  számot  adok  e  remé- 
nyem felöl. 

Mindenekelőtt  szabadságot  veszek  megemliteni, 
hogy  az  angol  nép  közvéleménye  igen  kedvezően  van 
hangolva  az  én  hazám  iránt.  Erre  tán  én  is  tettem  va- 
lamit. Mindegy.  A  hangulat  megvan.  Bizonyos  tény 
gyanánt  mondhatom,  hogy  a  múlt  keleti  háború  meg- 
kezdése csakis  azért  volt  népszerű  Angliában,  mert  a 
nép  azt  hitte,  remélte,  hogy  az  javára  válik  a  lengye- 
leknek és  szegény  hazámnak,  különösen  szegény  ha- 
zámnak (a  császár  közbeszól :  » ez  igaz ;  tudojn,*).  Ya- 


29* 


228 

lóban  síre,  néni  nagyítom  a  dolgot,  midőn  azt  állítom, 
hogy  lia  én  azt  mondhatnám  az  angol  népnek :  » A  fran- 
cziák  hatalmas    császárja  megkönyörült  szegény    sze- 
rencsétlen hazámon,  el  van  határozva  Magyarországot 
szabadságra,  függetlenségre  segíteni,  hanem  Anglia  se- 
gítségére is  szükségünk  van,  itt  az  alkalom  hatást  sze- 
rezni azon  rokonszenvnek,  melyről  oly  határozottan  s 
annyiszor  biztosítottatok,  hát  könyörüljetek  hazám  szen- 
vedésein ti  is,  segítsetek ! «   —  bizony  bizony  özönlené- 
nek   a  kérvények  a    királynéhoz,  kormányhoz,  parla- 
menthez, melyben  a   nép  kijelentené,  hogy  ez  ügyért 
minden  áldozatra  kész.  Hát  még  ha  azt  mondom :  » Nem 
kívánok  tőletek  egy  csepp  angol  vért,  egy  shilling  an- 
gol pénzt  sem ;  sőt  azt  kívánom,  tartsátok  meg  Anglia 
számára  véreteket,  pénzeteket,  csak  azt  kívánom,  hogy 
utmikba  ne  álljatok,  semlegesek  maradjatok,  ezzel  ma- 
gyar hazámnak  nagy  szolgálatot  tesztek «  —  nincs  két- 
ség benne,  hogy  Landsendtől  John  O'Groatig  »neutra- 
litás«  lesz  a  kiáltás. 

Felséged  tudja,  hogy  Angliában  a  közvélemény 
nagy  hatalom.  Nem  mintha  azok,  a  kik  a  dolgokat  in- 
tézik, tartózkodnának  annak  ellenére  is  tenni,  ha  ez 
érdekükben  van;  hanem  főkép  azért,  mert  hatalmas 
támaszokul  szolgál,  ha  reá  hivatkozniok  érdekökben  áll. 

En  hát  azon  kezdeném  a  dolgot,  hogy  reábirat- 
nám  a  londoni  lord  mayort,  elnököljön  maga  egy  nagy 
meetingen,  melyen  én  felhívnám  a  közönséget,  hogy  a 
semlegesség  mellett  nyilatkozzék.  Aztán  folytatnám  a 
közvélemény  felelevenítését  még  néhány  más  nagy 
városban  s  hirdetném  az  igét  ingyenes,  tehát  roppant  lá- 
togatott népgyűléseken.  Nincs  kétség  benne,  hogy  min- 
denütt kívánságomnak  megfelelő  határozatok  hozatná- 
nak, melyek  ugy  a  sajtóban  mint  az  ország  más  részei- 


229 

ben  viszliangot  keltenének.  —  Ezzel  az  alap  meg  volna 
vetve  arra,  liogy  a  wliig  párt  főnökei  a  közvélemény- 
nek e  nyilatkozatát  felhasználva,  épen  e  kérdésben  buk- 
tassák meg  a  tory  minisztériumot,  ha  többségre  számit- 
hatnak. De  nincs  többségük.  A  feladat  tehát  az :  több- 
séget biztositani  számukra,  a  jóakaratú  semlegességet 
kötve  ki  feltételül.  —  En  azt  gondolom,  hogy  ezt  ki- 
eszközölhetem. 

A  két  nagy  párt  (toryk  és  whigek)  körülbelül 
egyensúlyban  van  az  alsóházban,  néhány  szavazat  kü- 
lönbséggel a  toryk  előnyére.  Igaz,  hogy  a  tory-kormány 
ápril  elején  a  parlamentáris  reform  kérdésében  39  sza- 
vazattal kisebbségben  maradt,  de  a  győztes  többség 
nem  a  whig-pártból  került  ki,  hanem  a  független  állású 
képviselők  közül,  kiknek  zömét  a  Cobden  és  Brigiit 
által  vezénylett,  úgynevezett  manchesteri  iskola  képezi, 
mely  a  két  párt  közt  függetlenül  áll,  s  melyre  a  whigek 
teljességgel  nem  számithatnak,  bár  ha  alkalmilag  (mi- 
ként a  reform  kérdésben  történt)  együtt  szavaznak  is. 
—  Lord  Derby  annyira  nem  is  vélte  állását  azon  egy 
leszavaztatás  által  kompromittáltnak,  hogy  nem  mon- 
dott le,  hanem  a  választókra  hivatkozott.  Nem  is  gon- 
dolom, hogy  a  whig-párt  nyerni  fog  a  most  folyamat- 
ban levő  választások  által,  sőt  az  eddigi  eredmény 
odamutat,  hogy  a  toryk  nyernek  vagy  20  szavazatot. 
Ez  elég  arra,  hogy  a  whigek  ellenében  helyüket  meg- 
tartsák, ha  csak  a  whigeket  a  független  pártiak  több- 
ségre nem  juttatják.  Ez  a  párt  körülbelül  90  szavazat- 
tal rendelkezik  az  alsóházban,  maga  tehát  kormányt 
nem  alakithat,  hanem  ura  volt,  s  most  is  ura  lesz  a 
helyzetnek.  Ha  csak  két  harmada  is  egy  irányban 
szavaz,  az  a  mérleg-tálcza  libbenti  fel  a  másikat,  a 
melybe  ez  a  párt  a  maga  súlyát  bele  veti.   Tőle  fügo- 

minden  kormány  létele.  Ura  a  helyzetnek  minden  kér- 
désben, melyben  a  toryk  és  Avhigek  egymással  ellen- 
tétben állanak.  Ennek  a  pártnak  egyik  fő  politikai 
maximája,  liogy  Anglia  (az  egy  Belgiumot  talán  kivéve) 
a  kontinentális  háborúkba  ne  avatkozzék.  Lord  Pal- 
merston  ezt  tudja,  tehát  azt  is  tudja,  hogy  ha  ő  magát  a 
most  fenforgó  kérdésben  semlegességre  határozza,  — 
pedig  arra  kell  magát  határoznia,  mert  csak  ez  alapon 
juthat  most  kormányra  —  ez  a  párt  elvénél  fogva  e 
kérdésben  vele  fog  szavazni,  tehát  bár  saját  pártja  ha- 
tározottan kisebbségben  van,  a  tory-kormányt  akármi- 
kor megbuktathatja,  de  azt  is  tudja,  hogy  ha  csak  a 
független  párt  zömével  előlegesen  egyességre  nem  jut, 
tizenöt  napig  sem  maradhatna  kormányon,  mert  e  párt 
öt  nagyon  nem  szereti,  különösen  nem  Cobden  a  ha- 
talmas népvezér.  Nagyon  érdekes  levelem  van  tőle  e 
tekintetben.  Ez  a  kulcsa  annak,  hogy  bár  lord  Palmer- 
ston  nagyon  megunta  a  » királyné  ellenzékének «  (lier 
Majesty's  opposition)  vezére  lenni,  azért  mégsem  tar- 
totta tanácsosnak  a  Derby-kormány  ellen  bizalmatlan- 
sági szavazatot  inditványoztatni ;  ámbár  a  kormány  a 
múlt  hó  elején  leszavaztatott.  E  leszavaztatásnál  a  tory- 
párt  kevesebbsége  nem  volt  a  whig-párt  többsége. 

Ilyen  a  helyzet. 

Különösnek  találhatja  felséged,  pedig  mégis  po- 
zitiv  tény,  hogy  ámbár  ez  a  Cobden  által  vezényelt 
párt  semmi  áron  nem  akar  háborút,  én  pedig  háború 
után  sovárgok,  mert  hazám  felszabadítását  csak  igy 
remélhetem,  én  mégis  ezen  párt  embereivel  vagyok  a 
legbensőbb  baráti  viszonj^ban.  Állitani  merem,  hogy  a 
politikai  téren  minden  oly  kérésemet  szives  készséggel 
teljesitendik,  a  mely  elveikkel  nem  ellenkezik.  Szeren- 
csére a  fenforgó    kérdésben  azok  szerint,  a  miket  fel- 

séged  kijelenteni  méltóztatott,  érdekeink  az  ő  elveikkel 
tökéletesen  összhangzanak  s  igy  támogatásukra  bizto- 
san gondolok  számithatni. 

Ha  teliát  felséged  felhatalmazását  kinyerni  sze- 
rencsés lehetnék,  én  közülök  néhány  legmeghittebb 
barátommal  közölném  bizalmasan  a  helyzetet  s  arra 
kérném  fel,  hogy  miután  előbb  a  meetingekkel  a  köz- 
vélemény nyilatkozata  kellőleg  provokáltatott,  keres- 
sék föl  lord  Palmerstont  s  adják  tudtára,  hogy  pártjuk 
zömének  szavazatja  felől  biztosítják  két  feltétel  alatt; 
az  egyik  az,  hogy  ugy  ő  maga,  mint  deszignált  minisz- 
tertársai Írásban  kötelezzék  magukat,  hogy  az  angol 
kormány  e  háborúnál  még  az  esetben  is  semleges  fog 
maradni,  ha  felséged  Magyarország  függetlenségének 
helyreállítása  czéljából  a  háborút  Magyarországra  is  ki- 
terjeszti; a  másik  az,  hogy  e  politikának  biztosítása 
végett  a  minisztériumba  egy  vagy  két  tag  az  ő  párt- 
jukból neveztessék  ki,  tudtára  adván  a  lordnak,  hogy 
lia  kötelezettsége  ellenére  a  neutralítástól  eltérne,  ezek 
kilépnének  s  kilépésökkel  a  kormányt  megbuktatnák. 

Szerencsésnek  érezném  magamat,  ha  sikerült  volna 
felségedet  meggyőznöm,  hogy  ez  eljárás  sikerrel  biz- 
tat. En  a  sikert  annyira  bizonyosnak  tartom,  miszerint 
csaknem  ígérni  merném,  hogy  kevéssel  a  parlament 
összeülése  után  (a  mi  június  első  napjaira  várható)  a 
whig  párt  fog  kormányra  lépni,  s  nekem  szerencsém 
lehet  az  uj  miniszterek  semlegességi  kötelezettségét 
felségednek  írásban  bemutathatni  s  mert  a  miniszteri 
változás  épen  ez  alapon  történend,  azt  gondolom,  fel- 
séged londoni  követének  könnyű  lesz  az  uj  miniszter- 
elnökkel annak  konveniencziáját  megértetni,  hogy  a  ki- 
rályné Anglia  jóakaratú  neutralítása  felől  felségedet 
levélben  is  biztosítsa. 

C  s  á  s  z  á  r :  A  mit  ön  mondott,  nagyon  érdekes  (?s 
nagyon  fontos.  Kérem  is  önt,  hajtsa  végre  (donnez  suite) 
e  működést  s  legyen  meggyőződve,  hogy  Anglia  neu- 
tralitásának  biztosításával  hazafiúi  óhajai  valósításának 
útjából  a  legfőbb  nehézséget  háritandja  el. 


Ennek  folytán  alkalmat  vettem  hazám  ügyét  a  csá- 
szárnak melegen  szivére  kötni.  Többek  közt  azt  is  emli- 
teni  találtam,  hogy  Európa  csak  ugy  juthat  állandó 
normális  béke-állapotra,  ha  a  történelmi  kényszerüségü 
kérdések  megoldatnak;  beszéltem  a  ritka  történelmi 
dicsőségről,  mely  azon  hatalomra  vár,  mely  e  kéi-dések 
megoldását  munkába  véve,  Európa  történelmében  egy 
uj  dicsőséges  korszakot  inaugurál.  —  Ezek  frázisok,  s 
azért  részleteit  nem  is  irom  le  s  említeni  is  csak  azért 
emlitem,  mert  Napóleon  császárnak  oly  nyilatkozatra 
adták  alkalmat, .  melyet  jegyzékbe  venni  érdekesnek 
tartok.  Futólag  szemlét  tartva  Európa  állapota  felett, 
többek  közt  a  német  egység  kérdését  is  emlí- 
teni találtam,  mire  a  császár  elmosolyodva  e  szavak- 
kal vágott  közbe:  »  ah,  quant  á  cela  9a  ne  me  va  pas,  passe 
pour  deux  Allemagnes,  mais  Allemagne  une  9a  ne  me  va 
pas  nullement.c  Mire  én  csak  a  császár  azon  szavait 
ismételtem,  hogy:  »il  ne  faut  jamais  vouloir  l'impos- 
sible.«  A  kikerülhetlen  történelmi  evolucziókat  hátrál- 
tatni lehet,  de  megakadályozni  nem.  Szupprimálni  akarni 
veszélyes  lehet. 

Az  értekezés  folyamában,  természetes,  előhoztam  a 
külintervenczió  kérdését,  s  kijelentettem,  hogy  ez  ránk 
nézve,  mondhatom:  döntő  fontossággal  bir;  egyetlen- 
egy levelet  vagy  izenetet  sem  kapok  hazulról,  melyben 
azon  kérdés  elő  nem  fordulna,  vájjon  biztosak  vagyunk-e, 
hogy  nem  lesz  ellenünk  orosz  intervenczió  ? 

Erre  a  császár  határozottan  kijelentette,  hogy  az 
oroszra  nézve  tökéletesen  nyugodtak  lehetünk.  Az  nem 
csak  nem  fog  ellenünk  interveniálni,  de  sőt  annyira 
ingerült  az  osztrák  ellen,  hogy  szeretni  fogja,  ha  Ma- 
gyarország felszabadul,  de  természetesen  megvárja,hogy 
a  magyar  kérdést  a  lengyellel  ne  komplikáljuk,  s  e 
tekintetben  a  császár  nagy  óvatosságot  aj  ál  (mire  nézve 
viszont  én  siettem  a  császárt  megnyugtatni.)  A  mi  a 
poroszt  illeti,  a  császár  odanyilatkozott,  miként  addig 
még  nincs  oka  attól  tartani,  hogy  a  berlini  kabinetnek 
szándokában  volna  az  osztrákot  akár  direkte,  akár  indi- 
rekté segíteni;  a  bécsi  udvar  felhívásai  e  részben  hatá- 
rozottan vissza  lettek  utasítva.  A  császár  mindent  el  fog 
követni,  hogy  a  berlini  kabinetet  ezen  irányban  megerő- 
sítse, s  azt  hiszi,  hogy  ebben  az  orosz  által  is  támogat- 
tatni  fog.  Különben  is,  (mosolyogva  folytatta  a  császár) 
ha  várakozásom  ellenére  a  porosz  mégis  bele  találna 
elegyedni  a  háborúba,  harczszinterül  bizonyosan  nem 
Magyarországot  választaná.  De  remélem  nem  fog  bele 
elegyedni. 

Midőn  már  azt  véltem,  hogy  a  beszélgetésnek  vé- 
gére jutunk,  a  császár  amúgy  félig  kérdőleg,  félig  kérö- 
leg  azon  észrevételt  tette,  hogy  talán  mégis  csak  ren- 
dezhetnénk előlegesen  egy  kis  felkelési  mozgalmat  amott 
Erdélyben  a  székelyeknél. 

Komolyan  s  határozottan  megtagadtam,  s  kértem 
a  császárt,  mondjon  le  minden  ily  gondolatról.  A  ma- 
gyarnak nincs  természetében  a  titkos  konspiráczió.  Nem 
tud  hozzá.  Mielőtt  csak  kis  erő  is  szervezkedhetnék  a 
székelyeknél,  el  lenne  nyomva  a  mozgalom.  Erre  az  a 
kis  erő  is  elég  volna,  melyet  az  osztrák  Erdélyben  ha- 
gyott, s  a  következés  az  volna,  hogy  a  székelyeket  a 
komoly  cselekvés  idejére  is  elvesztenők.    Aztán  az  is 

megtörténhetnék,  liogy  az  erdélyi  oláhok  közt,  ha  nem 
egy  tekintélyes  erőt,  hanem  csak  egy  szakadozott  gyönge 
mozgalmat  látnának  maguk  előtt,  ma  is  akadhatnának 
oly  elvetemedettek,  kiknek  rablási,  pusztitási  hajlama 
lehetővé  tenné  az  osztráknak  az  1849-iki  irtózatosságok 
ismétlését  legalább  részben  megkisérleni.  Nem,  nem 
sire,  ez  merőben  ellenkeznék  azon  állásjjonttal,  melyre 
helyezkedni  elengedhetlen  hazafiúi  kötelességemnek  tar- 
tottam. Én  nemzetem  vérével  nem  fogok  könnyelműen 
játszani. 

Császár:  Eh  bien !  hagyjuk  annyiban,  n'en  par- 
lons  plus.  —  Van  önnek  tudomása  az  Erdélyben  levő 
osztrák  seregek  számáról  ? 

En:  Igenis  sire,  4,500  ember  van  az  Olt  völgyé- 
ben, hol  a  főpontok :  Csíkszereda,  Brassó  és  Szeben.  3,000 
ember  a  Maros  völgyében;  főpontok:  Marosvásárhely, 
Medgyes  és  Gyula-Fehérvár,  előretolt  erődített  pont, 
Déva.  Végre  4,500  ember  elszórva  Besztercze,  Deés 
Kolozsvár  táján.  Összesen  12,000  ember  egy  várral 
(Gyulafehérvár)  és  egy  erődített  várossal  (Nagyszeben). 

(Ez  elhelyezési  —  diszlokaczionális  —  pontokat 
meg  kellett  a  császárnak  mutatnom  Ausztria  s  Magyar- 
ország nagy  térképén,  mely  a  császár  dolgozószoba] á- 
jának  falán  függött.) 


A  hosszú  beszélgetésnek  a  császár  e  szavakkal 
vetett  véget:  »C'est  donc  entendu.  Én  biztosítom 
önt,  hogy  Magyarország  kooperáczióját  a  háborúban 
csak  egy  esetre  fogom  igénybe  venni:  ha  az  ön  által 
kivánt  biztosítékokat  megadhatom ;  különben  nem.  Szán- 
dokomban  van  minden  kitelhetöt  megtenni,  hogy  meg- 
adhassam. On  visszamegyen  Angliába.  Iparkodni  fog  a 

neiitralitás  biztosítását  kieszközölni.  Ezzel  nagy  nehéz- 
ség lesz  elhárítva.  A  helyzet  dískrét  közlésére  felhatal- 
mazom. Időközben  természetesen  tanácsos  hozzálátni  a 
készülődéshez.  Míg  ön  Angliában  a  magára  vállalt  fon- 
tos teendőkkel  van  elfoglalva,  társai  menjenek  Olasz- 
országba, gyűjtsék  össze  a  magyar  emigráczióból  a 
harczképes  elemeket  s  lássanak  hozzá  a  sereg  szervezé- 
séliez.  A  piemonti  kormány  kellőleg  értesítve  lesz.  Pénz- 
ről, fegyverzetről,  a  magyar  hadifoglyok  kiválasztásáról 
ott  gondoskodva  lesz.  Pietri  szenátor  lesz  a  detaillokkal 
megbízva.  Vele  fognak  önök  érintkezni.  (A  herczeghez 
fordulva) :  Hivasd  el  holnap  Pietrit.  Értesítsd  megbíza- 
tása természetéről,  hozd  őt  ezekkel  az  urakkal  rapportba, 
hadd  induljon  meg  a  munka  haladéktalanul.  (Hozzám): 
Ön  természetesen  gondoskodni  fog,  hogy  bent  az  or- 
szágban a  szellem  kellőleg  előkészíttessék.  Gondolom, 
szükségesnek  fogják  önök  látni,  hogy  Bukarestbe,  Bel- 
grádba megbízottakat  küldjenek.  Jelentkezzenek  azok 
diplomáczíai  ügynökeimnél.  Utasítva  lesznek.  Ha  elvé- 
gezte ön  fontos  vállalkozását  Angliában,  siessen,  kérem, 
ön  is  Olaszországba.  Értesítsen  Pietri  által  érkezéséről. 
Tudatni  fogom  önnel,  hol  találkozhatunk  és  —  á  re- 
voir  en  Itali e.« 

E  n  köszönetet  mondtam  a  nyájas  fogadtatásért  s 
a  reményért,  melyet  hazámnak  nyújtott  s  engedelmet 
kértem  bucsuzásképen  emlékezetébe  hozni  a  császárnak, 
hogy  a  Napoleonidáknak  sok  leszámolni  valójok  van 
az  osztrák  házzal.  Én  nemzetem  nevében  propoziczió- 
immal  alkalmat  vélek  nyújtani  a  császár  kezébe  e  szám- 
lát véglegesen  liquidálni  s  egy  igénytelen  becsületes 
ember  lelkiismeretes  meggyőződésével  kértem  a  csá- 
szárt, legyen  meggyőződve,  hogy  ha  mint  az  olasz  és 
magyar  nemzet  felszabadítóját  fogjuk  őt  évkönyveinkbe 

beirhíitni,  két  oly  hálás  nemzet  odaadását  biztositan- 
dotta  házának,  melyre  minden  körülmények  közt  biz- 
ton számithat  s  elejét  is  veendi  azon  megpróbáltatások 
lehetőségének,  melyek  előbb-utóbb  elkövetkezhetnek,  ha 
e  két  nemzet  regenerácziójával  a  hatalmi  egyensúly 
helyre  nem  állittatik  szemben  az  úgynevezett  » isteni 
jog«  képviselőivel,  kikközt  s  a  Napoleonidák  közt  fegy- 
verszünet lehet,  de  őszinte,  szivélyes  béke  soha. 
Ezzel  elváltunk. 


Gyönyörű,  tiszta  éj  volt.  A  Tuilleriákból  kijőve,  a 
berezeg  felszólitott :  gyújtsunk  szivarra  s  tegyünk  egy 
kis  sétát  a  folyam  mentén.  » Mondhatom «,  szólt  a  ber- 
ezeg, »ez  a  találkozás  sok  reményre  jogosit.  Ön  meg- 
elégedhetik az  eredménynyel.  A  császár  önnel  szem- 
ben sokkal  pozitivebb  volt,  mint  reméltem.  Mert  hát  ő 
soká  haboz,  nehezen  határozza  el  magát  valamire,  de 
ha  egyszer  elhatározta  magát,  akkor  kemény  mint  ez  a 
gránit  (a  kőpartra  ütve  öklével).  Mi  nem  mindig  értünk 
egyet.  A  coup  d'etat-kor  sem  értettünk  egyet.  Vous 
savez,  jesuis  un  peu  républicain.  Én  rosszal- 
tani  az  államcsinyt.  Nem  mintha  közömbös  volnék  a 
hatalom  birtoka  iránt,  hanem  mert  a  czimmel,  mely 
alatt  a  liatalom  birtokoltatik,  nem  sokat  gondolok.  Pre- 
zidens  vagy  császár,  —  mit  teszen  az  ?  Aztán  azt  Ili- 
szem,  egy  kis  türelemmel  a  czim  is  megjött  volna  vétek 
nélkül.  Hanem  környezete  türelmetlen  volt.  Engem  a 
dolog  annyira  bántott,  hogy  személyem  koczkáztatásá- 
val  még  figyelmeztettem  is  némely  hirneves  republiká- 
nust a  veszélyre,  mikor  még  meg  lehetett  volna  akadá- 
lyozni, Mais  que  voulez  vous  ?  Szentimentálisták,  nem 

a  tett  emberei.  A  propos :  républicains.  Mit  fognak  eh- 
hez az  ön  barátai  mondani :  Ledru  és  Mazzini  ? « 

E  n :  Bizonyosan  nem  fog  nekik  a  dolog  tetszeni. 
De  hát  én  sokszor  megmondottam  nekik,  hogy  nagy 
különbség  van  Franczia-  és  Magyarország  közt.  Fran- 
cziaország  még  mindig  csak  kormány  forma  végett  csi- 
nált forradalmat  s  jövendőben  is  csak  ezért  csináland, 
ha  csinál.  Ez  amolyan  házi  szennyes-mosás.  A  nemzeti 
lét  kérdése  soha  sem  forgott  fenn.  Nálunk  ez  a  kérdés : 
» To  be  or  not  to  be  that  is  the  question. «  Ez  nem  po- 
litikai elvek  kérdése,  ez  létkérdés.  Aztán  Francziaor- 
szágban  a  forradalom  utczaiharcz;  pár  nap  alatt  jobbra 
vagy  balra  eldől,  épen  mert  csak  kormánykérdés.  Ná- 
lunk nem  igy  van.  Nekünk  a  mi  nemzeti  létünket  egy 
olyantól  kell  revindikálnunk,  a  ki  nemcsak  ben  a  mi 
országunkban  van  birtokában  a  hatalomnak,  hanem 
egyszersmind  idegen  hatalmasság  is,  ki  idegen  hadse- 
reggel, idegen  financziával  rendelkezik  ellenünkben. 
Nálunk  hát  az,  mit  forradalomnak  neveznek,  de  a  mi 
nem  az,  hanem  küzdelem  a  létért,  nálunk  ez:  háború, 
nagy  háború  külhatalommal.  Hát  bizony  rossz,  igen 
rossz  hazafi  volnék,  ha  politikai  doktrínáim  miatt  vo- 
nakodnám elfogadni  a  kezet,  akárki  keze  legyen  is  az, 
mely  hazámat  e  nagy  háborúban,  e  küzdelemben  a 
létért,  segitni  ajánlkozik.  A  republikánus  Amerika  füg- 
getlensége kivivását  igen  nagy  részben  az  abszolutisz- 
tikus Francziaországnak  köszönheti.  Én  sokszor  mon- 
dottam Ledrunak,  Mazzininak,  hogy  én  a  szövetséget  e 
czélra  nemcsak  császároktól,  királyoktól,  szultánoktól 
vagy  akármi  néven  nevezhető  despotától,  de  még  ma- 
gától az  örökkévaló  ördögtől  is  elfogadnám,  » seulement 
je  prendrais  garde,  qu'il  ne  m'emporte  pas«  (csak  vi- 
gyáznék magamra,  hogy  el  ne  vigyen.) 

Szivarjaink  kiégtek.  A  lierczeg  rendezvoust  adott 
másnapra  a  végett,  liogy  Pietrivel  találkozzunk  —  s 
visszavitt  Kiss  ezredeshez,  hol  a  reám  nyugtalanul  vá- 
rakozott barátaimnak  a  császárrali  értekezés  lényegét 
elbeszéltem. 


A  következő  nap  Telekivel  s  Klapkával  a  her- 
czeghez  mentem.  Csakhamar  Pietri  is  megjött.  A  her- 
czeg  vállalta  magára  őt  jelenlétünkben  a  dolog  felől 
értesiteni  s  ezt  oly  szabatossággal,  oly  skrupulózus  hű- 
séggel tette,  hogy  midőn  előadását  bevégezvén,  azon 
kérdéssel  fordult  felém,  vájjon  mindent  megmondott-e 
s  jól  mondott-e  meg?  —  én  csak  annyit  felelhettem, 
hogy  nincs  egyetlen  egy  szó  sem  hozzáadni  sem  el- 
venni valóm. 

Tehát  rapportba  voltunk  téve  azzal,  kit  a  császár 
e  végre  megbizott. 

Mi  hárman  az  nap  még  » Magyar  Nemzeti  Igazga- 
tóság «-gá  konstituáltuk  magunkat  s  megtartottuk  első 
ülésünket,  melynek  jegyzökönyvét  Teleki  vette  föl. 

Aztán  rendbehozva  a  legszükségesebbeket  Pietri- 
vel, én  visszautaztam  Londonba,  hogy  a  neuti-alitás  biz- 
tositásának  kieszközlését  munkába  vegyem,  annak  be- 
végeztével  Olaszországba  menendő,  hol  időközben  Te- 
leki és  Klapka  a  seregalakitást  megkezdendik. 


Az  1859-iki  Magyar   Nemzeti  Igazgatóság  május  6-ilci  első  ülésének  (Paris- 
ban) határozatai.  (Jegyzetté  :  gr.  Teleki  László.) 

A  franczia  kormány  felszólitása  következtében  a  magyar 
haza  felszabadításának  külföldön  előkészítésére  Kossuth  Lajos, 
Teleki  László,  Klapka  György  magunkat  igazgató-testületté 

alakítván,  1859.  május  6-án  tartott  első  hivatalos  összejövete- 
lünkben a  következőket  állapítottuk  meg 

1.  A  franczía  kormány  óhajtása  levén,  hogy  az  angol 
kormány  neutralitásának  biztosítására  hassunk  mindenek- 
előtt, a  mint  ez  megtörténik,  ideiglenes  székhelyünk  Génua 
(Piemont)  leszen. 

2.  Hivatalos  levelezéseinkben,  rendelkezéseinkben  a  fran- 
czia  és  piemonti  kormányokkal  »Comité  national  hon- 
g  r  o  i  s  «,  magyarban  pedig  »  Magyar  Nemzeti  Igaz- 
gat ó  s  á  g  «  nevet  fogunk  használni. 

3.  Kossuth  Lajos  fog  elnökölni.  Az  aláírásokhoz  azon- 
ban a  többi  tagok  is  hozzá  fognak  járulni. 

4.  Az  igazgatóság  jegyzőkönyveinek  vitelére  Irányi 
Dániel,  a  hadügyi  levelezésekre  Szabó  Imre  ezredes,  a  pénz- 
kezelésre Puky  Miklós  bízatnak  meg,  kik  az  Igazgatóság  ülé- 
seiben tanácskozási  szóval  (votum  consultatívum)  bírandnak. 
Utasítással  fognak  elláttatni  s  íizetésökről  a  franczia  biztossal 
egyetértőleg  rendelkezés  fog  tétetni. 

6.  Klapka  György  jelentést  tevén  a  konstantinápolyi 
emigráczió,  Szerbia  és  a  román  egyesült  fejedelemségek  tekin- 
tetében tett  előleges  intézkedéseiről,  azoknak  kipótolása  végett 
határoztatik : 

a)  Romániába  Couza  herczeghez  politikai  és  katonai 
ügynökül  Czetz  tábornok  küldetik,  a  pénzkezelésre  annak 
idejében  az  elnök  Tanárky  Gyulát  fogja  felszólítani. 

bj  Szerbiába  politikai  ügynökül,  különösen  a  horvátok- 
kalí  egyetértés  biztosítása  végett  az  elnök  megbízatott  Pulszky 
Ferencz  ós  Ludwígh  János  közt  azt,  kit  alkalmasabbnak  íté- 
lend,  kiküldeni,  katonai  rendezésre  pedig  a  kiadandó  utasítá- 
sokhozi  szoros  ragaszkodás  kötelessége  mellett,  Vetter  altábor- 
nok  fog  kirendeltetni. 

cj  Konstantinápolyban  a  díplomáczíaí  testülettel  való 
érintkezésünk  közvetítőjéül  Karacsay  Sándor  bizatik  meg. 

d)  A  Littoráléban  és  Dalmácziában  konüdenczíális  meg- 
bízatásba Krammer,  svájczi  mérnök  küldetik.  Részletes  uta- 
sítását Klapkától  veendi. 

6,  Magyar  sereg  alakítására  Piemontban  haladék  nélkül 
hozzáfogni  szükségesnek  látszik.  A  rendezés  két  gyalog-  és 
egy  lovasdandár  alapján  leszen   megindítandó,  oly  rámázati 

rendszerrel,  hogy  a  körülményekhez  képest  hadosztályokká 
vagy  épen  hadtestekké  is  fejlődhessenek.  Az  első  gyalog- 
dandár szervezőjéül  s  parancsnokául  nemeskéri  Kiss  Miklós 
ezredes,  a  másodiknak  Ihász  ezredes,  a  lovasdandámak  Bethlen 
Gergely  ezredes  neveztetnek  ki.  Segédeiket  maguk  válasz- 
tandják.  Ezenkívül  egy  tüzér-  és  utászrészleg  szervezése  is 
nyomban  munkába  veendő.  Ezek  szervezőjéül  és  parancsno- 
kául Szabó  István  ezredes  neveztetik  ki. 

7.  Perczel  tábornok  addig  is,  mig  a  hazában  alakitható 
egyik  hadsereg  főparancsnokságával  fog  megbizattathatni,  a 
piemonti  szervezés  főfelügyelőjéül  (inspecteur  generál)  nevez- 
tetik ki. 

8.  13 gy  jelentetvén,  hogy  Sréter  ezredes  a  most  osztrák 
szolgálatban  levő  magyar  lovasságnak  a  haza  zászlója  alá 
gyűjtésében  fontos  szolgálatot  tehet,  ezen  működés  végett  az 
Igazgatóság  mellett  fog  maradni  addig,  mig  a  lovassági  átalános 
felügyelőséget  által  fogja  vehetni,  a  mire  ezennel  kineveztetik. 

9.  Amerikában  néhány  százra  menvén  a  magyar  emigrá- 
czió  száma,  a  mint  kívánatos  egyelőre  a  katonai  egyénisé- 
geknek a  piemonti  alakitásnál  mielőbbi  felhasználása,  ugy 
másrészről  tiz  évi  fáradsággal  szerzett  szubszisztencziális 
állásuknak  felbontása  azon  gondoskodást  parancsolja,  hogy 
azon  váratlan  esetre,  ha  reményeinkben  csalatkoznánk,  vagy 
a  piemonti  kormány  által  katonai  rángj  okhoz  képest  elláttas- 
sanak, vag}''  legalább  útiköltségük  megtéríttessék.  Mire  nézve 
a  franczia  kormánynyal  nyomban  egyezkedés  szükséges,  s  az 
amerikaiakhozi  felhívás  ahhoz  képest  fog  az  elnök  által  esz- 
közlésbe vétetni. 

Kelt  Parisban,  1859.  május  6-án.  Kossuth. 

Teleki  L. 
Klapka. 

Jegyzet  a  214.  laphoz. 

Napóleon   hercsey :   „  Megtanultuh  nagybátyánh  történelméből, 

hogy  házunk  tagjai  ne  foglaljanak  el  idegen  trónusokat. " 

Napóleon  herczeg  az  1859-iki  háborúban  az  V.  franczia 
hadtest  parancsnoka  volt,  mely  Toskánába  vala  rendelve, 
hogy  onnan  (Sarzanától  az    Appenineken    keresztül    Párma 

felé)  a  Póhoz  előnyomuljon.  Ennek  megvolt  a  maga  stratégiai 
fontossága.  Ez  határozta  el  az  osztrákokat  június  11-én  nem- 
csak Ankónát,  Bolognát,  Ferrarát,  hanem  a  piacenzai  várat 
is  kiüríteni. 

Azonban  az  olasz  történetírók  általában  azt  állítják, 
hogy  Napóleon  herczeg  ezen  expedicziójának  dinasztikus 
czéljai  voltak.  Mondatik,  hogy  szándokban  volt  a  herczeg  szá- 
mára Közép-Olaszországban  királyságot  alapítani,  ügy  lát- 
szik, maga  Cavour  is  ily  szándokot  gyanított,  mert  a  mint 
táviratilag  értesült,  hogy  a  herczeg  Toskánába  van  ren- 
delve, sietett  Alesszandriába  a  császárhoz,  öt  erről  lebeszélni. 
A  császár  nem  hagyta  magát  lebeszéltetni,  s  Cavour  azon 
figyelmeztetésére,  hogy  a  herczeg  jelenléte  Toskánában  egy 
franczia  hadtest  élén  gyanúra  és  féltékenységre  fog  okot  adni 
a  nagyhatalmaknál,  a  császár  csak  annyit  felelt,  hogy :  »nincs 
szándokában  franczia  herczeget  trónusra  ültetni  Közép-Olasz- 
országban, s  ha  szükség  lesz  reá,  ez  iránt  a  nagyhatalmakat 
diplomácziai  utón  meg  fogja  nyugtatni. « 

Én  határozottan  azon  nézetben  vagyok,  hogy  Napóleon 
császárnak  csakugyan  nem  is  volt  ilyesmi  szándokában.  Nem 
lehetett,  mert  sokkal  óvatosabb  ember  volt,  mintsem  hogy 
kedve  volt  volna  maga  ellen  európai  koalicziót  kihívni.  Hogy 
Toskánát  nem  akarta  Piemonthoz  csatolva  látni,  az  tény ;  hogy 
Olaszország  végberendezésénél  szem  előtt  kivánta  a  franczia 
befolyás  biztosítását  tartani,  az  is  igaz:  de  épen  mert  ezt 
kivánta,  nem  akart  egységes  Olaszországot,  hanem  erősen 
meg  vagyok  győződve,  hogy  a  mit  nekem  Napóleon  herczeg 
a  ^nagybátyjuk  történelméből  merített  okulásról*  mondott, 
azzal  nem  egy  hangzatos  szóalkatot  mondott,  nem  is  csak 
saját  magán  nézetének,  hanem  a  Bonaparte-ház  jól  átgondolt 
politikájának  adott  kifejezést. 

B  i  a  n  c  h  i  Nikoméd  a  maga  jeles  történelmében  (Storia 
documentata,  VIII.  köt.)  határozottan  elismeri,  hogy  Napóleon 
herczeg  —  "Walewski  nagy  boszuságára  —  Toskána  egyesü- 
lésének Piemonttal  meleg  szószólója  volt,  hanem  mert  Bianchi 
is  osztozni  látszik  azon  nézetben,  hogy  a  herczeg  toskánai 
expedicziója  alatt  trónvágy  lappangott,  hozzáteszi,  hogy 
Napóleon  herczeg  csak  akkor  vált  az  egyesülés  szószólójává, 
midőn  »meggyőződött,  hogy  jelenléte  Toskánában  nem  keltett 

—    KOSSUTH,   IRATAIM.    I.  fj 

íel  oly  rokonszenveket,  melyek  jövő  remények  elöpostái  letet- 
tek volna. « 

Én  azt  gondolom,  liogy  a  jeles  történetíró  ez  alkalom- 
mal tévedésbe  esett.  Én  akként  vagyok  meggyőződve,  liogy 
Napóleon  berezegnek  eszeágában  sem  volt  Olaszországban 
trónusra  spekulálni. 

E  meggyőződésemet  indokolandó,  bivatkozom  először 
arra,  a  mit  a  berezeg  nekem  felelt,  midőn  bazámnak  franczia 
segítséggel  való  felszabadítása  esetére  neki  szent  István  koro- 
náját kilátásba  helyeztem. 

^Megtanultuk  nagybátyám  történelméből,  bogy  házunk 
tagjai  ne  foglaljanak  el  idegen  trónusokat,  mert  ez  európai 
koalicziókat  idézhetne  fel  ellenünk,  —  s  a  franczia  trónust 
még  szent  István  fényes  koronája  miatt  sem  lehet  családunk- 
nak kedve  koczkáztatni.« 

E  szavak  tényt  konstatáltak,  nem  egyéni  érzelmet  fejte- 
gettek. Érzelmek,  szándékok  megengedhetik  a  kérdést,  hogy 
vájjon  őszinték-e  ?  —  de  midőn  valaki  igy  rámutat  a  hely- 
zetre, midőn  tényre  hivatkozik,  melynek  valódiságához  kétség 
nem  fér,  akkor  a  szavak  súlyt  hordanak  magukban,  mely  min- 
den egyéni  appercziácziótól  független  értékkel  birt. 

Hivatkozom  másodszor  a  kiáltványra,  melyet  Napóleon 
berezeg  május  23-án  a  livomói  kikötőből  a  toskánaiakhoz 
intézett,  s  melyben  ezek  olvashatók : 

»Az  én  küldetésem  tisztán  katonai,  nekem  belügyekkel 
nem  kell  foglalkoznom,  nem  is  fogok  foglalkozni.  UI.  Napóleon 
kijelentette,  miként  nincs  más  nagyravágyása,  mint  az,  hogy 
a  függetlenség  szent  ügyét  győzelemre  juttassa,  s  hogy  csa- 
ládi érdekek  által  nem  hagyandja  magát  vezéreltetni.* 

Ezzel  egyenesen  desavouált  minden  nagyravágyási  szán- 
dékot, s  ő  tagadhatlanul  sokkal  okosabb  ember,  mintsem  hogy 
—  ha  ily  szándékot  táplál  —  helyes  módnak  Ítélte  volna  a 
rokonszenv  megnyerésére  megjelenése  első  perczében  mind- 
járt olyasmit  mondani,  a  mit  majd  azon  szemrehányással  lehe- 
tett volna  fejére  olvasni,  hogy  hazudott. 

Különben  igaz,  hogy  hadvezérek  néha  furcsa  kiáltvá- 
nyokat bocsátnak  szélnek.  Hiszen  Gyulay  osztrák  tábor- 
nagy is  bocsátott  ki  proklamácziót,  midőn  Piemontba  betört, 
mely  kiáltványban  azt  mondta  a  népnek   hogy  ő  » felszabadi- 

tani  jött  Piemontot  az  elnyomatás  alól,  melyben  egy  felforgató 
párt  által  tartatik«,  s  aztán  a  felszabadítás  munkáját  azzal 
kezdte,  hogy  felszabadította  a  népet  a  gyomor-megterhelés 
nyomása  alól,  mert  elrablott  mindent,  mi  ehető  ugy,  ho^y  a 
kenyér  ára  500  százalékkal  rúgott  fel  a  »felszabaditás«  által 
Vercellíben,  s  nehogy  ruhanemüek  mosogatásának  gondjaival 
legyenek  elnyomva,  hát  a  lepedőt  még  a  kórházi  betegek  alól 
is  kirángatta. 

Tehát  igaz :  a  proklamácziók  nem  mindig  azt  mondják, 
a  mi  igaz,  de  Napóleon  herczeg  kiáltványának  igaz  volta  mel- 
lett kezeskedik  azon  döntő  sulylyal  bíró  körülmény,  hogy 
Napóleon  császár  azon  nyilatkozata,  melyre  a  kiáltvány 
hivatkozik,  oly  kötelezettség  erejével  birt  az  európai  hatal- 
mak irányában,  hogy  azt  megszegni  annyit  tett  volna,  mint 
ezeket  egyenesen  kihivni  az  ellenséges  avatkozásra,  melyre 
csakis  ürügyet  lestek. 

Végül  harmadszor,  hivatkozom  arra,  hogy  Oroszország, 
mely  minden  hatalom  közt  egyedül  maga  egyezett  bele 
Napóleon  császár  olaszországi  vállalatába,  beleegyezését  egye- 
nesen ahhoz  a  feltételhez  kötötte,  hogy  Olaszországnak  osztrák 
uralom  alól  leendő  felszabadítása  esetében  trónfoglalásokra 
ne  gondoljon. 

Azt  hiszem  tehát  tévednek  azon  történetírók,  kik  azt 
álliiják,  hogy  Napóleon  herczeg  toskánai  expedicziójával  tró- 
nus birtokára  akart  magának  utat  egyengetni  Közép-Olasz- 
országban. Esze  ágában  sem  volt. 

NEGYEDIK  FEJEZET. 

A  semlegesség  kérdése  Angliában.  Népgyűlési  szónoklatok.   Kormányváltozás. 

L 

Május  8-án  érkeztem  vissza  Parisból  Londonba.  — 
A  parlamenti  választások  épen  javában  folytak.  Senki 
sem  volt  Londonban  angol  barátaim  közül,  kiknek  se- 
gitségétől  függött,  hogy  Napóleon  császárnak  tett  igé- 
retemet beválthatom-e.  Cobden  —  nagy  sajnálatomra 
—  akkoron  még  csak  Angliában  sem  volt.  Észak- 
Amerikában  utazott.  Csak  június  vége  felé  váratott 
vissza.  Az  ő  hatalmas  segítségét  tehát  nélkülözni  vol- 
tam kénytelen.  Gilpin  Károly  (parlamenti  tag  Nort- 
hampton  város  részéről)  volt  reményemnek  horgonya. 

Gilpin  nevét  nem  emiithetem  a  nélkül,  hogy  em- 
lékének a  legmélyebb  tisztelet,  a  legőszintébb  kegye- 
let s  a  legmelegebb  hála  érzetével  ne  adózzam.  Gilpin  a 
legnemesebb  jellemek  egyike  volt,  melyekkel  életem- 
ben találkoztam.  Csupa  becsület.  Megtestesült  jótékony- 
ság. Személyesített  emberszeretet.  A  társas  erények  pél- 
dányképe. A  szenvedőknek  vigasztalása ;  az  elhagyatot- 
taknak kifáradhatlan  gyámola.  Ilyennek  tapasztalta  őt 
a  magyar  emigráczió  is,  mely  iránt  kiváló  rokonszenv- 
vel viseltetett.  Nem  ismertem  embert,  ki  maga  hontalan 
nem  lévén,  annyira  át  tudta  volna  érezni,  hogy  mennyi 

szenvedés,  mennyi  igény  a  testvéries  részvétre  rejlik  e 
szóban:  » hontalanság !«  Nem  ismertem  embert,  ki  állha- 
tatosabban  telj  esitette  volna  a  vallás  ama  magasztos 
parancsát  » szeressed  felebarátodat,  mint  önnön  maga- 
dat.«  —  És  engem  ez  a  jó  ember  oly  barátsággal  tisztelt 
meof,  minővel  ember  ritkán  találkozik  e  földön.  Bará- 
tom  volt,  mielőtt  ismert  volna.  —  London  városának 
tanácsa,  melynek  tagja  volt,  az  ő  indítványára  szólalt 
fel  letertóztatásunk  ellen  Kisázsiában.  Neki  köszönhe- 
tem az  ünnepély  es  fogadtatást,  melylyele  világváros  ha- 
tósága megtisztelt,  s  mely  megindította  a  rokonszenv 
ama  nyilatkozatainak  folyamát,  a  minőkkel  egy  nemzet 
elbukott  ügye  s  egy  száműzött  idegen  földön  még  soha 
sem  találkozott.  —  És  barátom  maradt  viszontagságos 
életem  minden  változatain  keresztül  közelben,  távolban 
mind  haláláig.  Barátom  volt,  hü  és  igaz,  mint  hivebb, 
igazabb  ember  nem  lehet.  —  Legyen  áldott  emlékezete ! 

Vele  közöltem  bizalmasan,  a  mi  köztem  s  a  fran- 
cziák  császárja  közt  történt;  és  ő  szavát  adta, hogy  czél- 
hoz  segit. 

Es  szavát  be  is  váltotta. 

Megbeszéltük  az  eljárás  rendjét.  Helyeselte,  hogy 
népgyülésekkel  kezdjük;  hanem  azon  nézetben  volt, 
hogy  néhány  napig  várni  kell,  miszerint  a  választások 
berekesztessenek,  nehogy  azon  vádra  adjak  alkalmat, 
mintha  idegen  létemre  azokba  avatkozni  akarnék;  — 
különben  is  szükséges  ismerni  a  választások  eredmé- 
nyét, miszerint  a  további  eljárást  ahhoz  alkalmazhassuk. 
A  választások  berekesztése  május  14-ke  körül  volt  vár- 
ható ;  öt  hat  nap  elég  lesz,  hogy  a  választási  izgalom 
lecsillapodjék  s  az  érdeklődésnek  útját  ne  állja.  —  E 
szerint  csak  mintegy  tiz  napunk  lesz  népgyülésekre ; 
mert  a  parlament  alkalmasint  a  hónap  utolsó  napján 

fog  megnyittatni.  Tehát  négy  népgyűlésben  állapodtunk 
meg  s  Londont,  Manchestert,  Bradfordot  és  Grlasgowt 
választottuk.  Gilpin  magára  vállalta  a  két  elsőről  gon- 
doskodni, reá  birni  a  lord  mayort,  hogy  a  londoni  nép- 
gyűlésen elnököljön  s  a  manchesteri  gyűlést  a  szabad 
kereskedelmi  liga  auspicziumai  alatt  összehivatni.  —  En 
gondoskodjam  Bradfordról  s  Glasgowról;  —  ő  nyom- 
ban rendbe  hozza  a  dolgot  a  lord  mayorral,  s  elmegyen 
Manchesterbe,  hogy  ott  is  rendbe  hozza;  aztán  érte- 
kezni fog  bizalmasan  pártja  befolyásosabb  tagjaival, 
miszerint  czélom  kiviteléhez  közreműködésüket  bizto- 
sítsa; én  e  közben  lássak  munkához,  hogy  legalább 
Londonban  s  Manchesterben  jól  átgondolt,  a  tárgyat 
kimentő  kész  beszédekkel  léphessek  fel. 
Ebben  állapodtunk  meg. 

Azonban  május  13-án  kihirdettetett  a  királyné 
kiáltványa,  melyben  világosan  kimondatott,  hogy  Nagy- 
britannia kormánya  » szoros  és  részrehaj  latlan 
semlegességet  kivan  fentartani  a  háború 
egész  tartama  a  1  a  1 1. « 

Ez  tagadhatlanul  megnehezítette  helyzetemet.  Né- 
mely honfitársaim  már  épen  azon  nézetben  voltak,  hogy 
többé  nincs  tárgy  az  agitáczióra,  miután  az,  amit  a  fran- 
cziák  császárja  kivánt,  t.  i.  hogy  Anglia  semleges  ma- 
radjon, hivatalosan  biztosítva  lett.  —  De  én  szem  előtt 
tartva  azt,  hogy  Napóleon  császár  határozottan  kijelen- 
tette előttem,  miként  nem  vél  megbízhatni  Anglia  sem- 
legességében, ha  a  Derbyminisztérium  marad  kormá- 
nyon, a  semlegességi  kiáltvány  által  teljességgel  nem 
láttam  elhárítottnak  azon  akadályt,  mely  a  császár  nyi- 
latkozata szerint  a  Magyarországra  való  seregkűldés- 
nek  útjában  áll;  —  feladatomat  tehát  megszűntnek 
nem  Ítéltem;  s  mindössze  is  csak  annyiban  láttam  a 

helyzetet  megváltozottnak,  hogy  más  alapra  kellend  az 
agitácziót  fektetnem,  mint  a  semlegességi  kiáltvány 
nélkül  fektettem  volna. 

Hogy  miként  gondoltam  feladatomnak  megfelel- 
hetni? az  itt  következő  beszédek  mutatják. 

II. 

Népgyűlés  Londonban  a  LondonTaTern  nagytermében. 

1859.  május  20-án. 

Elnökölt  London  városának  lord  mayorja,  az  emelvé- 
nyen jelen  voltak :  Cooper  V.,  Gilpin  C,  "White  J.  parlamenti 
tagok,  Newmann  tanár,  Nicholay  stb.  A  nagy  terem  már  jóval 
a  gyűlés  megnyitása  előtt  a  zsúfolásig  tömve  volt. 

A  lord  mayor  megnyitván  az  ülést,  megemliti,  hogy  a 
tárgy,  mely  a  jelen  nagyszámú  közönséget  összehozta,  aznap 
London  városa  községtanácsát  is  foglalkoztatá.  A  kormány 
semlegességi  nyilatkozata  a  községtanács  által  megelégedéssel 
fogadtatott,  s  ö  nemcsak  nem  kétli,  hogy  e  gyűlés  találkozni 
fog  London  városa  tanácsával  azon  óhaj  kifejezésében,  hogy 
Anglia  ne  kevertessék  e  háborúba,  de  söt  meg  van  győződve, 
miként  e  nagyszámú  gyülekezet  határozott  véleményét  tolmá- 
csolja, midőn  azon  óhajának  ad  kifejezést,  hogy  Anglia  sem- 
legessége fentartassék,  bármely  részére  Ausztriának  terjedjen 
is  ki  a  háború  s  miután  azon  kivánatának  adott  kifejezést, 
hogy  e  háború  a  népszabadság  diadalával  végződjék,  szólásra 
hivja  fel 

»Magyarország  volt  törvényes  kormányfőnökét «  (last 
legitimate  ruler  of  Hungary),  kit  azon  reményének  kifejezésé- 
vel mutat  be  a  közönségnek  hogy  az  ő  hazájának  nemzeti 
jogai  is  el  fognak  ismertetni,  s  ő  szülőföldére  győzelmes  nem- 
zetének örvendezése  közt  fog  visszatérni. 

Kossuth  (kit  a  gyűlés  hangos  és  tartós  tetszéssel  — 
[cheering]  üdvözölt)  meleg  köszönetet  mondott  a  lelkes  fogad- 
tatásért s  a  gyűlés  tárgyára  térve,  a  következő  előadást  tartotta : 


248 

Mylord  mayor !  A  politikai  láthatár  ama  felhője,  mely- 
olasz  kérdésnek  neveztetik,  végre  elkezdte  kilövelleni  a  vil- 
lanyosságot, melylyel  negyven  év  óta  terhelve  volt. 

Nagyon  nyomatékos  esemény  ez,  mely  Európa  történel- 
mében korszakot  alkothat. 

Ez  eseménynyel  szemben  azon  kérdés  merül  fel,  hogy 
minő  állást  kell  Angliának  elfoglalni  ?  —  E  kérdésre  lordsá- 
god megfelelt,  még  pedig  azon  hármas  tekintély  súlyával  felelt 
meg,  melyet  személyében  öszpontosit  mint  független  hazafi, 
mint  kipróbált  szabadságbarát,  s  mint  a  világ  kereskedelme 
fővárosának  első  tisztviselője. 

És  lordságod  válasza  az  volt,  hogy  az  álláspont,  melyet 
Angliának  a  jelen  válsággal  szemben  el  kell  foglalnia,  s  mely- 
től el  nem  kell  térnie :  a  részrehajlatlan  semlegesség  és  becsü- 
letes nem-avatkozás  álláspontja. 

Én  nagy  megtiszteltetésnek  veszem,  hogy  a  tárgyalások- 
ban részt  venni  meghivattam,  ámbár  lehetetlen  nem  éreznem, 
hogy  lordságod  tekintélyes  nyilatkozata  után  az  én  egyéni 
véleményem  alig  birhat  sulylyal  e  gyűlés  előtt. 

Azonban  bár  én  egy  nagy  nemzeti  szerencsétlenség  dűlő 
viharja  által  mint  hontalan  száműzött  vettettem  ez  ország 
partjaira,  mely  a  szabadság  hazája  s  az  elnyomottak  szentélye, 
e  világváros  közhatósága  engem  mégis  a  magyar  nemzet  kép- 
viselője gyanánt  fogadott,  a  főváros  példáját  több  mint  száz 
város  és  testület  követte,  s  Anglia  ugy,  mint  Skóczia  népének 
szabadelvű  ösztönei  igénytelen  személyemet  arra  méltatták, 
hogy  hazám  iránti  rokonszenvük  bizonyítványainak  letétemé- 
nyesévé tegyenek. 

Ezeknek  folytán  én  azon  helyzetbe  jutottam,  hogy  elnyo- 
mott nemzetem  s  az  európai  szabadság  ügyével  kiválólag  azo- 
nosítva találom  magamat  az  angol  közvéleményben.  Egyéni 
helyzetem  e  sajátságánál  fogva  lehetetlen  meg  nem  erősödnöm 
véleményemben,  midőn  azt  látom,  hogy  a  következtetés,  melyre 
lordságod  angol  szempontból  jutott  ugyanaz,  melyre  én  euró- 
pai szempontból  jutottam. 

Én  mint  száműzött,  mint  magyar,  mint  egy  leigázott 
nemzet  fia,  kinek  minden  aspirácziói  e  nemzet  felszabadítására 
irányozvák,  nem  tehetem,  hogy  forró  könyörgés  gyanánt  ne 
ismételjem  azt,  a  mit  lordságod,  éretten  számot  vetve  hazája 

érdekeivel,  mint  angol  hazafi  óhajt,  t.  i.  hogy  Anglia  a  becsü- 
letes semlegesség  és  nem-avatkozás  politikájához  szorosan 
ragaszkodjék. 

Ha  e  véleménytalálkozás  folytán  önök  azt  kérdeznék 
tőlem,  vájjon  van-e  reményem,  hogy  a  háború,  mely  épen  kez- 
detét vette,  azon  ügynek  is  előnyére  válhatik,  melylyel  szivem 
minden  érverése  azonosítva  van,  —  azt  felelném,  hogy  igenis 
van  reményem,  feltéve  hogy  Anglia  az  események  folyamát 
hamis  mederbe  nem  tereli  az  által,  hogy  a  háborúba  beavat- 
kozik. 

E  megg5'özödésem  nem  ered  azon  izgatottságból,  melyet 
a  most  fejlődő  eseményeknek  nem  lehetett  bennem  fel  nem 
költeniök.  A  szerencsétlenség  nagy  tanitó,  mylord !  és  az  idő 
jeges  ujja  hatalmas  kiábrándító.  Sokat  szenvedtem  hányatott 
életem  ez  utóbbi  tiz  évében,  de  tanultam  is  valamit ;  megta- 
nultam a  csalfa  remény  délibábjához  nem  kapkodni  hirtelen- 
kedve, és  megtanultam  higgadtan  nyomozni  az  okok  és  oko- 
zatok lánczolatának  törvényét,  mely  a  történelem  logikája 
felett  uralkodik. 

E  törvényre  helyezkedve,  reményemet  azon  elvitázhatlan 
axiómára  fektetem,  hogy  az  elnyomónak  bajbakeveredése  az 
elnyomottnak  felszabadulást  hozhat. 

Látván,  hogy  nemzetem  leigázója :  az  osztrák  császár 
egy  nagy  háborúba  keveredett,  számot  vetek  a  háborús  felek 
viszonylagos  helyzetével,  és  azon  stratégiai  szükségletekkel, 
melyeknek  e  háború  folyama  alatt  ki  kell  fejlödniök,  és  azon 
következtetésre  jutok,  hogy  nem  messze  időben  a  felszabadulás 
érelmében  lesz  azon  nemzetek  egynémelyikének,  melyeknek 
Ausztria  általi  elnyomatása  Európának  ama  nagy  alkalmat- 
lanságát (nuisance)  képezi,  melynek  elhárítása  nélkül  lehet 
ugyan  holmi  felületes  vakolgatásokat  felhányogatni,  melyekkel 
Európa  politikai  épületének  odvassága  ideig-óráig  takargat- 
ható, de  állandó  béke,  tartós  nyugalom  s  megülepedett  állapot 
merőben  lehetetlen. 

Lordságod  reáutalt  a  nyilatkozatra,  mel5mek  közzététe- 
lével a  királyné  kormánya  nyilvános  kötelezettséget  vállalt, 
hogy  a  kontinensen  kitört  háborúba  sem  közvetlenül,  sem  köz- 
vetve bele  nem  elegyedik,  és  szorosan,  részrehaj latlanul  sem- 
leges marad. 

—   KOSSUTH,  IRATAIM.   I,  3'>, 

A  kormány  c  nyilatkozata  bizonyára  kelyes  irányban  tett 
helyes  lépés. 

És  elismerést  érdemel  az  alkotmányszerü  szellem  is, 
melynek  a  kormány  tamiságát  adta,  midőn  kellőleg  tekintetbe 
vette  a  közvélemény  kivánatait,  melj^^ek  több  mint  közönséges 
nyomatékkal  nyilatkoztak  ugy  a  választások  alkalmával,  mint 
azóta  is  számos  népgyűlésen. 

Eddig  minden  jól  volna. 

Bátorkodom  azonban  figyelmeztetni  önöket,  bogy  ha  a 
kihirdetett  semlegességet  oly  állandó  szabálynak  kívánják, 
mely  későbbi  módosításoknak  kitéve  ne  legyen,  elkerülhetle- 
nül  szükséges,  hogy  a  közvélemény  nyilvánulása  meg  ne  lan- 
kadjon, sőt  mindinkább  határozottá  legyen,  miszerint  sem  hely, 
sem  alkalom  ne  adhassa  magát  elő  a  kétségre  a  felöl,  hogy  minő 
következetességet  vár  és  követel. 

A  diplomáczia,  mylord,  nagyon  sikamlóö  üzlet ;  nagyon 
tanácsos  a  siklásoknak  elejét  venni. 

A  semlegesség  egy  általános  kifejezés,  melynek  gyakor- 
lati értékét  csak  ngy  lehet  felfogni,  ha  tisztába  jövünk  az  iránt, 
hogy  a  hadviselő  felek  melyikével  fogna  kezet  a  királyné  kor- 
mánya, ha  semleges  nem  maradna. 

Ko  már  én  eddig  a  kormánynak  egyetlen  oly  nyilatko- 
zatáról sem  hallottam,  mely  reám  azon  benyomást  tenné  vagy 
tehetné,  hogy  ha  Anglia  a  semlegesség  elvétől  eltérne,  Fran- 
cziaország  és  Szardínia  mellett,  s  Ausztria  ellen  foglalna  állást, 
ellenben  több  oly  nyilatkozatra  utalhatnék,  melyből  okszerüleg 
mást  következtetni  nem  lehet,  mint  azt,  hogy  Anglia  kormá- 
nya előtt  az  alternatíva  ez :  vagy  semlegesnek  maradni,  vagy 
Ausztriát  támogatni. 

Az  mindig  el  volt  ismerve,  hogy  a  háború  kezdetén  Ang- 
liának semlegesnek  kell  maradni,  de  hozzátétetett,  hogy  az 
események  fordulatára  ügyelnie,  és  időközben  fegyverkeznie 

kell  azon  czélból,  hogy  kész  legyen  tenni —  ugyan 

mit?  Talán  azt,  hogy  visszaverjen  minden  támadást,  mely 
ellene,  vagy  gyarmatai,  birtokai  ellen  intéztetnék  ? 

Ezt  természetesen  meg  kellene  ^tennie,  és  meg  is  tenné 
dicsőségesen,  bár  a  költő  büszke  szava  szerint  a  világ  három 
szöglete  állna  is  fegyverben  ellene ;  de  hát  ennek  semmi  köze 
a  semlegesség  vagy  nem-semlegesség  kérdéséhez,  ez  megtá- 

madtatás  és  védelem  kérdése  volna,  s  a  legegyszerűbb  józan 
ész  is  elég  belátni,  hogy  ebben  a  háborúban  Anglia  ugyan 
nem  fog  megtámadtatni,  hacsak  maga  önként  bele  nem  rohan. 

Tehát  nem  a  megtámadtatás  visszaverése  végett  fegy- 
verkezik Anglia,  hanem  fegyverkezik  a  végett  (miként  ez 
nyíltan  meg  is  mondatott),  hogy  készen  legyen  érdekeit 
megvédeni. 

Ez  ellen  sem  lehetne  kifogás,  csak  hogy  e  szó :  »é  r  d  e  k« 
nagyon  határozatlan  szó ;  jelenthet  semmit,  jelenthet  akármit: 
a  mi  a  jövő  perez  szeszélyének  megfelel. 

Már  eddig  is  kaptunk  egy  kis  elöizt  e  szónak  értelmezése 
felöl.  Már  kimondatott,  hogy  ha  egy  franczia  hajóraj  az  adriai 
tengerbe  találna  hatolni,  Angliának  érdekében  lehetne  ezt 
ellenezni ;  hallottuk,  még  pedig  tekintélyes  helyről  hallottuk, 
hogy  ha  Trieszt  megtámadtatnék,  Angliának  érdekében  lehetne 
azt  megvédeni,  sőt  a  yorkshirei  "Westriding  kormányjelöltje 
már  azon  értelmezéssel  is  megörvendeztette  választóit,  hogy 
Angliának  érdekében  lehetne  Velenczét  megoltalmazni!  — 
Ugyan  mitől  ?  Természetesen  attól  a  borzasztó  szerencsétlen- 
ségtől, hogy  Ausztria  gyűlölt  járma  alól  felszabaduljon. 

Bármikép  forgassuk  is  tehát  a  dolgot,  az  alternatíva 
mindig  az,  hogy  Anglia  vagy  semleges  marad,  vagy  az  oszt- 
rákot fogja  támogatni.  Ha  Anglia  e  háborúban  a  semlegesség 
elvétől  eltérne,  önök  azon  veszélynek  volnának  kitéve,  hogy 
Anglia  zászlóját  osztrák  árboczra  lássák  szögezve,  s  Britannia 
szép  neve  Ausztriának,  a  kényuralom  és  nemzeti  jogtiprás  e 
személyesitöj ének  nevével  álljon  összefűzve  a  szabadság  elnyo- 
másának történelmében. 

A  kórdós  ezen  oldalát,  t.  i.  hogy  a  semlegességtől  való 
eltérés  ezúttal  osztrák  szövetséget  jelent,  soha  egy  perezre 
sem  kellene  szem  elől  téveszteni,  mert  ez  oly  tekintet,  mely 
minden  angol  embert  meggyőzhet,  hogy  habár  a  kormány 
semlegességi  nyilatkozata  feltétlen  helyeslést  érdemel  is,  azért 
még  igen  sok  marad  fen,  a  mit  a  közvéleménynek  szemmel- 
tartania, tisztáznia  és  ellenőriznie  kell. 

Mit  ért  az  angol  kormány  azon  nyilatkozata  alatt,  hogy 
erősen  el  van  határozva  e  háborúban  részt  nem  venni  ?  — -ez 
a  kérdések  kérdése,  mely  felől  tisztába  jönni  elkerülhetlenül 
szükséges.  —  Akként  érti-e  azt,  hogy  Anglia  semleges  lesz, 

mig  e  háború  olasz  területre  marad  szorítva,  vagy  pedig  akként 
hogy  a  semlegesség  elvéhez  akkor  is  szorosan  fog  ragaszkodni 
ha  az  események  okszerű  fejlődése  a  háborút  Ausztria  más 
részeire  is  kiterjeszti? 

Igen  óhajtanám,  hogy  a  jelen  gyűlés  erre  nézve  helyes 
megállapodásra  jusson,  s  azért,  ha  megengedik  önök,  taglalás 
alá  veszek  némely  eszméket,  miket  előítéleteknek  is  nevezhet- 
nék, mert  akként  látom  a  dolgokat,  állani,  hogy  ha  ezen  elő- 
ítéleteket a  közvélemény  határozottan  el  nem  ítéli,  Anglia, 
daczára  a  semlegességi  nyilatkozatnak,  valószínűleg  beleso- 
dortathatik  a  háborúba. 

Ez  előítéletek  a  következő  pontok  körűi  forognak : 

1.  Az  olasz  kérdés  egészen  hibás  felfogása  körűi. 

2.  Azon  fonák  tekintet  körűi,  melyre  Anglia  az  1815-iki 
kötéseket  méltatja. 

3.  Azon  fogalom  körűi,  melyet  a  diplomaták  a  háború 
lokalizácziójának  neveznek. 

4.  Azon  megfoghatatlan  balítélet  körül,  hogy  az  osztrák 
birodalom  épsége  szükséges  az  európai  egyensúly  fentar- 
tására. 

Engedje  meg  lordságod,  hogy  e  pontok  mindegyikére 
észrevételeimet  megtegyem. 

Először  is  a  mi  az  olasz  kérdés  valódi  természetét  illeti : 

Vannak  rázkodtatások,  melyek  a  rossz  kormányzásból 
erednek;  ezeknek  lecsillapítására  engedmények,  javítások, 
okszerű  reformok  elégségesek  lehetnek. 

De  bármily  rosszul  legyen  is  Olaszhon  (Piemont  kivéte- 
lével) kormányozva,  az  olasz  kérdés  nem  tartozik  a  rossz  kor- 
mányzásból eredő  kérdések  közé.  A  probléma,  melyet  az  olasz 
kérdésben  meg  kell  oldani,  nem  ilyen  vagy  amolyan  kormány- 
forma, nem  ilyen  vagy  amolyan  visszaélés  vagy  sérelem,  mely 
ilyen  vagy  amolyan  engedményt,  javítást,  orvoslást  kivan ; 
nem,  uraim !  az  olasz  kérdés  nemzeti  lét  kérdése.  És  minthogy 
ilyen  e  kérdés,  a  probléma  gyakorlati  megoldására  mindenek- 
előtt és  mindenekfelett  az  kívántatik,  hogy  Ausztria  az  olasz 
félszigetről  kiűzessék,  még  pedig  ugy,  hogy  többé  vissza  ne 
mehessen. 

Sok  politikai  kérdés  alku  tárgyát  képezheti,  de  az  olasz 
kérdésen  alkudozni  nem  lehet.  Vagy  végkép  ki  lesz  Ausztria 

szorítva  az  olasz  földről,  vagy  pedig  az  olasz  kérdés  újra  meg 
újra  felmerül,  tegyenek  bár  az  európai  hatalmak  a  mit  akar- 
nak. Nem  fogná  azt  semmi  kigondolható  belkormányzati 
reform,  semmi  tartományi  határváltoztatás  elhárítani,  ós  semmi 
terrorizmus  elfojtani.  Egyedül  az  olasz  nép  teljes  kiirtása  biz- 
tosithatná Ausztria  uralmát  Olaszhonban,  de  egj  26  milliónyi 
nemzetet  még  csak  kiirtani  sem  lehet.  —  Helyesen  fejezé  ki 
magát  lord  Napier  Palmerstonhoz  1848-ban  intézett  levelében, 
midőn  azt  irá,  hogy  »az  olaszokat  elnyomni  lehet,  de  kiirtani 
nem ;  a  remény  lelkesedése  újra  meg  újra  fellángol,  és  a  meg- 
szakított fonal  újra  meg  újra  összeköttetik. « 

Az  olasz  kérdés  e  természeténél  fogva  történt,  hogy  már 
1846-ban,  midőn  a  pápa  birtokai  még  rosszabbul  voltak  kor- 
mányozva, mint  jelenleg,  (ez  pedig  ugyan  csak  sokat  mond) 
a  mérsékelt  párt,  mondom :  a  mérsékelt  párt  képviselői  azt 
felelék  a  bajok  vizsgálatára  kiküldött  pápai  biztosoknak,  hogy 
bármennyire  elviselhetetlenek  is  a  római  népnek  különleges 
szenvedései,  a  közte  s  a  kormány  közt  fenforgó  kérdések 
mégis  csak  másodrendű  érdekkel  birnak.  A  föérdek :  Olasz- 
ország. A  római  népnek  minden  egyébnél  keservesebben  az 
fáj,  hogy  a  pápai  kormány  Ausztria  szolgájává  szegődött  Olasz- 
országban, s  azért  ki  is  nyilatkoztatták  határozottan,  hogy 
akármikor  nyilik  alkalom  Ausztriával  szembeszállani,  az  elke- 
seredés egész  erélyével  fognak  a  harczhoz  csatlakozni,  mert  a 
nép  érzelmei  egész  Olaszhonban  a  nemzetiségi  öntudat  magas- 
latára emelkedtek. 

Az  olasz  kérdés  e  természetéből  ered  az  is,  hogy  midőn 
1848-ban  Velencze  és  Lombárdia  fegyvert  ragadtak,  egész 
Olaszhon  hozzájuk  csatlakozott,  hogy  részt  vegyen  az  osztrák 
elleni  keresztesháboruban. 

Innen  ered  az  is,  hogy  midőn  ugyancsak  1848-ban  a 
franczia  köztársaság  avatkozásától  tartva  Ausztria  a  milánói 
ideiglenes  kormánynak  Lombárdia  feltétlen  függetlenségét 
felajánlotta,  azon  joggal,  hogy  sorsáról  tetszése  szerint  rendel- 
kezhessék, a  milánóiak  ez  ajánlatot  azon  kijelentéssel  utasí- 
tották vissza,  hogy  Lombárdia  sohasem  fogja  a  maga  sorsát 
velenczei  testvérei  sorsától  elválasztani,  mert  ők  nem  Lombár- 
diaért, hanem  Olaszországért  harczolnak. 

Ugyanezen  szempontból  indul  ki  most  a  saját  állapotá- 
val elégedett,  boldog  piemonti  nép,  midőn  derült  kedélylyel 
rohan  egy  nagy  háború  szenvedéseibe  s  áldozataiba;  ezen 
szempont  vezérli  Viktor  Emánuel  királyt ;  ez  vezérli  azon 
nagyszámú  republikánus  olaszokat,  kik  az  olasz  függetlenség 
zászlaját  lobogtató  király  köré  sorakoznak  ép  ugy,  mint  a 
monárchisták  sorakoztak  volna  a  köztársaság  zászlaja  alá,  ha 
az  olasz  függetlenség  zászlaját  siker  kilátásával  a  köztársa- 
sági párt  bontotta  volna  ki ;  ugyanezért  veté  magát  Toskána 
a  piemonti  király  karjaiba ;  ezért  csatlakoznak  e  király  csapa- 
taihoz Olaszhon  minden  részéből  a  harczolni  kész  önkónytesek; 
ezért  kénytelen  a  nápolyi  király  a  legszigorúbb  eszközökhöz 
iiyulni,  hogy  népét  a  nemzeti  harczhoz  való  csatlakozástól 
visszatartsa,  és  végre  ezért  látjuk  a  francziákat  jelenleg  Olasz- 
országban örömmel  és  lelkesedéssel  fogadtatni. 

No  már  mylord,  az  tény,  hogy  minden  diplomácziai  tár- 
gyaláson, melyek  az  olasz  háború  kitörését  megelőzték,  Anglia 
részéről  mint  egy  szakadatlan  fonal  azon  hibás  fogalom  vonul 
végig,  hogy  önök  kormánya  az  olasz  kérdést  nem  nemzeti  lét 
kérdésének,  hanem  mindig  olyannak  tekintette,  melyet  azon 
az  alapon  is  meg  lehet  oldani,  hogy  Ausztria  épségben  meg- 
tartsa olasz  birtokait,  feltéve,  hogy  kötelezi  magát  Olaszhon 
többi  részeinek  dolgaiba  nem  avatkozni. 

Nem  fogom  jelenleg  részletesen  fejtegetni,  mi  bámu- 
latos eszmezavar  azt  hinni,  hogy  ha  Ausztria  megmarad 
Lombárdia  és  Velencze  birtokában,  bármi  kigondolható  köté- 
sekkel biztosítani  lehessen  azt,  hogy  ne  gyakorolja  Közép-  és 
Dél-Olaszországra  a  helyzetéből  eredő  befolyás  túlsúlyát  azon 
korlátlan  kényuralmi  elv  meghonosítására,  melyben  Ausztria 
él  és  mozog,  és  létezik. 

Ennek  szabatos  fejtegetése  végett  számos  oly  diplomá- 
cziai okmányra  kellend  hivatkoznom,  melyeket  nem  lett  volna 
szabad  a  jelen  korszak  államférfiainak  szem  elől  veszteni,  de 
a  melyeknek  fejtegetése  több  időt  kivánna,  mint  a  mennyit  a 
jelen  alkalom  nekem  megenged. 

Tehát  csak  azon  megjegyzésre  szorítkozom,  miként,  ha 
csak  tisztába  nem  hozatik  egész  Európa  előtt  az,  hogy  Angliá- 
nak nincs  sem  szándékában,  sem  akaratában  Ausztriát  olasz 
birtokaiban  fentartani,    nincs  oly  semlegességi  kiáltvány,  a 

mely  önöket  azon  veszélytől  megóvhatná,  hogy  Anglia  előbb- 
utóbb  belevonassék  a  háborúba  azon  bonyolító  szövetségek 
következtében,  melyeknek  létrehozásán  hatalmas  befolyások 
fáradoznak. 

Különös  látvány  az,  uraim,  melyet  most  Németország 
felmutat. 

Hogy  a  német  nemzet,  mely  alig  tudott  valaha  egyet- 
érteni, most  késznek  mutatkozik  viszálkodásait  azon  elha- 
tározásba beletemetni,  hogy  egyesült  erővel  ellentálljon  a 
francziáknak,  ha  ezek  a  E-henust  megrohannák,  —  ez  olyan 
dolog,  hogy,  ha  Németországnak  oka  volna  ily  támadástól 
tartani,  a  német  közszellem  e  jelenségét  kétségtelenül  csak 
helyeselni  lehetne. 

Ámde  merő  hamis  fiadalom  van  ez  izgatottság  fenekén ; 
hiszen  oktalanság  azt  csak  képzelni  is,  hogy  a  franczia 
kormány  a  Rhenus  megtámadásáról  álmodozzék,  midőn  már 
is  egy  nagy  háború  terheli  vállait,  kivált  miután  egy  ily 
megtámadás  nem  is  Ausztria,  hanem  Poroszország  és  Né- 
methon kisebb  áUamai  ellen  lehetne  csak  intézve,  a  mi  a 
francziák  ellen  egy  hatalmas  európai  koálicziót  állitna  csata- 
rendbe. 

A  tény  az,  hogy  erős  izgatás  van  működésben  a  német 
nemzet  hazafias  szellemét  az  osztrák  ház  előnyére  kizsák- 
mányolni, oly  czélból,  hogy  ezen  ház  letiporva  tarthasson 
ezentúl  is  más  nemzeteket,  melyeknek  ép  annyi  joguk  van  a 
független  nemzeti  létre,  mint  a  németeknek. 

De  higyjék  el  nekem,  uraim,  daczára  a  mesterségesen 
felszitogatott  ingerültségnek,  a  német  nemzet  nemes  ösztöneit 
sohasem  lehetne  azon  szégyenletes  szerepbe  belecsábitani, 
hogy  más  nemzetek  letiprására  Ausztria  mellé  bakósegédül 
vállalkozzék,  hacsak  azt  nem  sejtetnék  a  németekkel,  hogy 
Anglia  rokonszenvez  Ausztriával,  s  hogy  Nagy-Britannia 
kormánya  Ausztriát  olasz  birtokaiban  sértetlenül  óhajtja  fen- 
tartatni. 

És  nem  lehet  tagadni,  hogy  Nagy-Britannia  kormánya 
okot  is  adott  e  sajnálatos  sejtelemre.  Hiszen  Anglia  külpoliti- 
kájának hivatalos  képviselője  már  annyira  ment,  hogy  a 
parlamentben  nyiltan  kijelentette,  miként  Ausztriának  erős 

igényei  vannak  az  angol  nép  rokonszenvére,  mivel  Ausztria 
Angliával  fajrokonságban  áll. 

Meg  kell  jegyeznem,  hogy  a  fajrokonságra  való  eme 
hivatkozás  nem  nagy  jártasságra  mutat  az  ethnograíiai  tudo- 
mányban. Hiszen  a  zagyva  elemeknek  a  bitorlások  hosszú 
sora  által  előidézett  ama  keveréke,  melyet  Ausztriának  nevez- 
nek, s  melynek  keretébe  annyi  különféle  nemzet  elkobzott 
léte  van  betemetve,  oly  kevéssé  német,  tehát  oly  kevéssé  faj- 
rokon az  angol-szász  fajjal,  hogy  bár  az  osztrák  kormány  az 
1851-iki  népszámlálásnál  felhasználta  a  megfélemlítés  és  a 
furfang  minden  fegyverét,  miszerint  Ausztriát  német  állam- 
nak tüntethesse  fel,  mindemellett  lehetetlen  volt  német  alatt- 
valóinak számát  hét  milliónál  többre  emelni,  37  millió  lakos 
közül.  A  tényállás  az,  hogy  Ausztria  az  egyedüli  hatalom 
Európában,  melynek  nemzeti  jellege  nincs.  Ennek  a  hatalom- 
nak sem  nemzetisége,  sem  hazája  nincs ;  ez  egyszerűen  család, 
uralkodóház,  a  Habsburgok  háza ;    —      —     —     —     —     — 


Azonban  bármily  ethnografiai  ismerethiányt  áruljon  is 
el  az  emiitett  nyilatkozat,  tény,  hogy  Anglia  részvéte  kapcso- 
latban Ausztria  állítólagos  jogainak  elismerésével,  hivatalos 
alakban  lett  közrebocsátva  az  angol  kormány  által;  nem 
csoda  tehát,  hogy  ugy  Németországban,  mint  az  osztrák  biro- 
dalomban azon  vélemény  van  elterjedve,  miként  daczára  a 
semlegesség  kihirdetésének,  Anglia  módot  fog  találni,  hogy 
vagy  egyenesen  segitse  Ausztriát,  vagy  támogassa  a  némete- 
ket, hogy  segíthessék. 

Ezen  benyomás  oly  hátrányos  hatással  van  az  elnyomott 
nemzetiségek  szellemére,  hogy  a  felett  minden  szabadságsze- 
rető angolnak  csak  sajnálkozni  lehet,  mig  más  részről  a  benyo- 
más Németországot  helytelen  irányba  löki,  a  mi  ha  idején  meg 
nem  szüntettetik,  Angliát  előbb  szövevényes  kombinácziókba 
fogja  bonyolítani,  utóbb  háborúba  fogja  keverni. 

Sürgős  szükségnek  vélem  tehát,  hogy  mig  a  részrehaj- 
latlan  semlegesség  és  szoros  nem-avatkozás  politikája  helye- 
seltetik, egyszersmind  az  angol  közvélemény  határozottan  a 
mellett  nyilatkozzék,  miként  semmi  körülmények  közt  sem 

fogja  megengedni,  hogy  Anglia  az  elnyomott  nemzetek  felsza- 
badulásának meghiúsítására  Ausztriának  segitsógére  legyen. 

Áttérek  most  az  1815-iki  kötések  állítólagos  sérthetet- 
lenségére. 

Annál  szükségesebb  e  kérdés  körül  az  előítéletek  ködét 
eloszlatni,  mivel  legkisebb  kétség  sem  foroghat  fenn  az  iránt, 
hogy  ha  (mitől  isten  őrizzen)  Anglia  eltérne  a  semlegességtől, 
ezen  eltérés  Ausztria  előnyére  történnék,  s  történnék  azon 
alapon,  hogy  az  1815-iki  kötések  sérthetlenségének  fentartá- 
sára  Anglia  kötelezve  van. 

Szomorú  emlékezet  az,  mylord,  hogy  azon  uralkodók, 
kik  a  nemzeti  szabadság  hangoztatásával  csalogatták  be 
Európa  népeit  az  akkori  véres  háborúkba,  melyekben  egy 
negyed  századon  át  verőket  patakokban  ontották,  s  egész 
nemzedékek  jólétét  elpazarolták,  egyedül  azért,  hogy  egyes 
dinásztiák  a  bukástól  megmentessenek,  végre  ugy  jutalmaz- 
ták meg  a  megcsalt  nemzeteket,  hogy  a  bécsi  kongresszuson 
adták,  vették,  cserélték  őket,  mintha  megannyi  birkanyáj  vol- 
nának, és  akkép  bántak  el  Európával.^  mintha  csődbe  esett 
labdaként  majorság  volna. 

így  történt,  hogy  Lombárdia,  igy  történt,  hogy  Yelencze 
a  tizenhárom  század  függetlenségével  diszes  tündérváros,  — 
át  lettek  dobva  az  osztrák  ház  kezeibe. 

Olaszország  történelme  az  utóbbi  40  óv  alatt  egy  olyan 
lap,  mely  csak  a  szenvedések  nyögéséről,  az  örökké  növekvő 
elégedetlenségről  és  gyűlöletről,  az  ennek  nyomában  újra  meg 
újra  kelő  rázkódtatásokról,  konspirácziókról,  lázadásokról, 
forradalmakról  beszél,  és  beszél  a  hazafiak  vérében  úszó  vesz- 
tőhelyekről,  Spielberg  és  Mántua  borzalmairól,  és  beszél  a 
tajtékzó  dühről,  melylyel  e  kiáltás  :  »ki  az  osztrákkal  Itáliá- 
ból !«  minden  olasznak  ajkain  remeg. 

E  negyven  év,  uraim,  egy  folytonos  tiltakozás  az  emii- 
tett istenkáromló  kötések  ellen.  A  kirablottak  negyven  éven 
át  szóval,  tettel,  szenvedéssel,  szivvérök  ontásával  hangosan 
tiltakoztak  a  rablók  alkukötése  ellen. 

És  mégis  van  ember,  ki  az  1815-iki  kötéseket  sérthetle- 
neknek  mondja ! 

En  ugy  hallottam,  uraim,  hogy  midőn  Castelreaghot  a 
lelkiismeret  furdalása  öngyilkossá  tévé,  Anglián  örömharang- 

—    KOSSUTH,   IRATAIM.   I.  ?3 


zúgás  hangzott  végig.  Hát  arra  legyünk-e  1859-ben  kárhoz- 
tatva, liogy  Angliát  egy  nagy  káboru  szenvedéseibe  lássuk 
robanni,  semmi  jobb  őzéiért,  mint  azért,  bogy  a  Castelreaghek 
elátkozott  müvét  fentartsa,  és  semmi  jobb  indokból,  mint 
hogy  az  osztrák  ház  ingó  trónusát  megtámogassa  —  ? 

Ha  sérthetetlenek  az  1815-iki  kötések,  hát  miként  van 
az,  hogy  az  alig  múlt  40  év  rostává  lyukgatta  a  kötéseknek 
papiriveit?  A  Bourbonokat  visszahelyezték  Francziaország 
királyi  székére,  és  a  Bourbonok  eltűntek.  A  Bonapartékat 
proskribálták,  s  a  restaurált  Bourbonok  királyi  székén  a  pro- 
skribált  Bonaparték  ülnek ! 

És  mennyi  változás  történt  e  »sérthetetlen  kötéseké 
ellenére  Európa  állapotában!  Van  e  változások  közt  kettő, 
mely  a  szabadságnak  kedvezett.  Az  egyik  Svájcznak  államok 
szövetségéből  szövetséges  állammá  átalakítása,  a  másik  Bel- 
gium függetlensége.  De  e  kettőt  kivéve  annak  a  rostává- 
lyukgatásnak,  melyen  azok  a  »sérthetetlen  kötések«  keresztül 
mentek,  állandó  jellege  az,  hogy  a  szabadság  minden  szegény 
növénykéje,  melyet  megkiméltenek,  a  kényuralom  könyörü- 
letlen  keze  által  kitépetett.  Elkezdve  a  krakkói  köztársaságtól, 
Lengyelország  e  szegény  mara'dványától,  melyet  Ausztria 
elnyelt,  egész  a  sajtószabadságig,  mely  Németország  számára 
ama  kötésekben  biztosítva  volt,  s  mely  oly  állapotra  lett 
lesorvasztva,  hogy  Guttenberg  hazájában  nem  maradt  egy 
négyszög  lábnyi  tér,  melyen  egy  szabad  sajtó  felállítható 
volna.  A  mi  csak  ama  »sérthetetlen  kötésekben«  nem  gonosz- 
ság volt,  az  mind  eltiportatott  a  kényuralom,  a  konkordátu- 
mok, a  jezsuiták  s  a  szellemi  sötétség  hasznára;  és  a  » sérthe- 
tetlen kötések«  mindeme  megsértései  végrehajtattak  a  nélkül, 
hogy  Anglia  hatalmas  szigonyát  csak  egyszer  is  megrázta 
volna  a  megsértések  tilalma  végett. 

Hát  lehetséges  volna-e,  hogy  most,  midőn  Ausztriának 
olasz  földről  való  kiűzése  forog  fen ;  most,  midőn  a  vállalat 
természetszerű  logikája  saját  hazámnak  kilátást  nyújthat 
azon  felszabadulásra,  melyhez  Anglia  népe  szerencsét  kivánt, 
kilátást  nyújthat  édes  hazám  azon  felszabadítására,  melyért 
az  angol  nép  millióinak  szivéből  buzgó  imádság  szállott  és 
száll  az  emberiség  atyjához,  kérdem:  azt  kelljen-e  a  történe- 
lemnek feljegyeznie,  hogy  Anglia  épen  most,  épen  ily  időbea 

s  ily  körülmények  közt  keveredik  g  yenagy  háború  veszé- 
lyeibe, épen  most  vállalja  magára  a  felelősséget,  liogy  e  hábo- 
rút hosszúvá  s  átalánossá  teszi  nem  egyébért,  mint  azért, 
hogy  az  emiitett  rothadt  szerződések  sérthetlen&égét  £en- 
tartsa  azon  Ausztria  javára,  mely  e  földön  másra  nem  való, 
mint  hogy  sötétséget  és  szolgaságot  terjeszszen. 

íme  látják  önök  Ausztriát  Piemontban  a  háborút  oly 
módon  viselni,  hogy  az  a  rég  elmúlt  barbár  korszak  borzal- 
maira emlékeztet ;  olvashatják  önök  angol  levelezők  jelenté- 
seiből angol  lapokban,  miként  engedtetik  meg  a  szigorúan 
fegyelmezett  osztrák  katonaságnak  a  fegyvertelen  lakosságra 
reábocsátott  rablók  szerepe ;  miként  irtanak  ki  egész  védtelen 
családokat ;  kemény  rabszolga  munkákra  kényszerítenek  nem 
csak  férfiakat,  de  gyönge  nőket  s  gyermekeket  is,  és  dőzsöl- 
nek oly  fertelmek  között,  melyeknek  hallatára  megalszik  a 
vér  a  polgárosodott  ember  ereiben  és  elsorolásukon  a  nyelv 
megakad. 

Ilyen  volt  Ausztria  mindig,  de  mindig !  Ezen  borzalmak 
csak  halvány  képei  annak,  a  mit  Magyarország  az  utolsó 
háborúban  tőle  szenvedett. 

Hát  meg  legyen-e  irva,  hogy  Anglia,  a  gentlemanek 
hazája,  vitéz  fiait  az  osztrák  sereg  mellé  állitja  csupán  azért, 
hogy  az  útonálló  jellegű  1815-iki  szerződéseket  Ausztria 
javára  fentartsa  ? 

Nem,  uraim,  ez  nem  lehet !  Emelje  hát  fel  Anglia  népe 
tiltakozásának  hatalmas  szavát ;  dörögjön  végig  e  szigeten  a 
tiltó  szó,  hogy  ennek  nem  szabad  megtörténni ;  adja  meg  a 
nemzet  kormányának  a  nemzet  tisztán  kifejezett  akaratának 
oszlopát,  hogy  legyen  mire  támaszkodnia ;  emlékeztesse  mi- 
nisztereit, hogy  ők  Anglia  és  nem  Ausztria  miniszterei ;  és 
erősítse  meg  az  ö  nemzeti  álláspontjukat  idegen  befolyások 
ármányos  sugallatai  ellenében. 

A  veszély  létezik,  —  igazán  mondom  önöknek  Anglia 
polgárai !  a  veszély  a  küszöb  előtt  van.  Anglia  fa-  és  vas-véd- 
bástyái  lepecsételt  rendeletekkel  küldettek  a  földközi  tengerre. 
Hátha  ama  zárt  rendeletek  viszonyban  voltak  a  ténynyel,  hogy 
az  Orion  hadihajó  akként  helyezkedett  keresztbe  a  génuai 
kikötőben,  hogy  a  franczia  seregek  partraszállását  akadályozta, 
s  e  helyzetből  egy  hüvelyknyit  sem  akart  mozdulni.  Hire  járt, 

hogy  a  génuaiak  boszankodása  nagyon  liallliató  volt,  s  hogy 
az  angol  tengerésztisztek  kénytelenek  voltak  egész  éjjel  a 
parton  maradni,  mert  a  legszegényebb  csolnakos  sem  volt 
semmi  áron  rábírható,  hogy  őket  hajójukra  visszaszállítsa. 
Hátha  hallani  találnak  önök  más  aprólékos  boszantások  ismét- 
lődéséről is,  melyek,  legyenek  véletlenek,  legyenek  szándéko- 
sak, mindenesetre  alkalmatlanságot  okoznak  a  francziáknak 
és  olaszoknak,  és  igen  alkalmasak  arra,  hogy  valamely  szeren- 
csétlen összeütközést  provokáljanak,  melynek  alapján  aztán 
lesz  szó  Anglia  becsületéről  hangzatos  változatokban,  és  meg- 
történhetik, mint  a  »Times«  helyesen  figyelmeztetett,  miként 
egy  szép  este  önök  azon  hitben  feküsznek  le,  hogy  békében 
vannak,  s  a  következő  reggel  arra  ébrednek  fel,  hogy  háború- 
ban találják  magukat,  és  mindezt  azon  dicsőséges  őzéiért, 
hogy  az  1815-iki  drágalátos  kötések  sérthetlensóge  fentar- 
tassék. 

Tartsa  a  nép  szava  Angliát  kivül  a  háborún,  mig  a  par- 
lament összeül;  a  parlament  majd  biztonságban  tartja,  ha 
összeül.  Ennyit  a  választások  biztosítottak,  de  ha  a  nép  meg 
találna  lankadni  a  vigyázatban,  egy  » bevégzett  tóny« 
fatális  ereje  jöhet  közbe,  melyen  még  a  parlament  is  nehéznek 
találná  segíteni. 

A  harmadik  pont,  melyre  világosságot  kell  vetnem  az, 
a  mit  a  diplomaták  a  háború  lokalizácziójának  neveznek. 

Ha  e  kifejezésnek  valami  értelme  van,  más  nem  lehet, 
mint  az,  hogy  a  háborúnak  olasz  földre  kell  szoríttatni. 

Attól  tartok,  mylord,  hogy  a  ki  igy  beszél,  olyasmit 
beszél,  a  mit  önök  jól  angolul  »absolute  non  sense«- 
nek  (oktalan  badarságnak)  hívnak  és  annak  adja  jelét,  hogy  a 
stratégia  legelemiebb  fogalmával  sem  bir. 

Miszerint  a  jelen  háborúnak  valami  eredménye  legyen, 
nemcsak  az  szükséges,  hogy  az  osztrákok  kivettessenek  Olasz- 
országból, hanem  az  is,  hogy  oda  vissza  ne  mehessenek. 

Taktikai  győzelmek  stratégiai  eredmény  nélkül,  fegy- 
verszünetetet hozhatnak  létre,  de  háborúnak  még  sohasem 
vetettek  véget,  s  nem  is  vethetnek. 

Az  osztrákok  erődített  védállása  mögött  a  Mincio  és 
Adige  között,  kis  távolságra  tul  a  Tagliamenton  van  a  határ- 
vonal, mely  a  lombárd-velenczei  tartományokat  Ausztria  más 

birtokaitól  elválasztja.  Már  most  képzeljük,  hogy  az  osztrákok 
homlokban  megtámadtatva  nem  biznak  magukban,  hogy  bir- 
bedt  pozicziójukban  megállbassanak,  s  visszavonulnak  a  Tag- 
liamento  mögé.  Azt  akarja-e  Anglia,  bogy  a  francziáknak  s  a 
piemontiaknak  ne  legyen  szabad  az  osztrákokat  a  Tagliamen- 
ton  túlra  követni  ?  Azt  akarja-e  Anglia,  hogy  Ausztria,  ámbár 
háborúban  van,  mégis  saját  tengerein  és  saját  területén  a 
semlegesség  szabadalmát  élvezhesse  ?  Azt  követeli-e  Anglia, 
hogy  megveretés  esetén  Ausztriának  csak  egy  bizonyos  vonal 
mögé  kell  hátrálnia,  miszerint  győztes  ellenségeinek  teljes 
biztonsággal  fügét  mutathasson,  mivelhogy  ezek  a  lokalizáczió 
elve  által  kényszerítve  lennének  az  olasz  határon  tul  nem 
lépni  ? 

Hisz,  uraim,  ez  gondolatnak  is  képtelenség ! 

Mi  magyarok,  utolsó  háborúnkban  azon  helyzetben  vol- 
tunk, hogy  három  ellenséges  hadsereget  vertünk  ki  Magyar- 
országból, melyek  a  határon  át  török  birodalmi  területre 
menekültek,  hová  mi  őket  a  semlegesség  elve  iránti  tiszte- 
letből nem  követtük.  De  Törökország  nem  fegyverezte  le  a 
Idvetett  osztrák  hadakat,  miként  ezt  a  nemzetközi  jog  szerint 
tennie  kellett  volna,  s  e  jogszegés  következése  az  volt,  hogy 
a  kivetett  seregek  visszajöttek  és  minket  újra  magtámadtak. 

Azonban  ezen  esetben  a  kivert  seregek  oly  területre 
vonultak,  mely  nem  volt  övék,  mely  tehát  a  semlegesség 
jogaival  birt  s  kötelességei  alatt  állott ;  de  a  jelen  esetben  a 
háború  lokalizácziójának  alapján  az  követeltetik,  hogy  Auszt- 
ria mint  hadviselő  fél  saját  területén  semlegesnek  tekintessék. 

Ausztria  a  jelen  háborúban  nem  egyedül  az  olasz  tarto- 
mányokból vont  erejét  használja,  hanem  használja  birodalma 
minden  zugát ;  tartozzék  bár  a  német  szövetséghez  vagy  nem, 
mindenhonnan  vonja  fegjrvereseit  s  a  hadviselet  minden  kész- 
leteit, és  mégis  az  követeltetik,  hogy  a  hatalmak,  melyekkel 
háborút  visel,  minden  osztrák  birtokot  Olaszországon  kivül 
sérthetetlennek  tartsanak,  követeltetik  az,  hogy  a  hadviselő 
Ausztria  semlegesnek  tekintessék. 

Bizony  mondom,  ez  valóságos  esztelenség ! 

De  van  még  egy  más  tekintet  is.  Ausztriának  állása  a 
híres  négyszögben,  melynek  négy  sarkát  egy-egy  vár  képezi, 
most  nem   olyan,   mint   az   1796-iki  hires  hadjáratban  volt. 

Az  akkori  törpe  óriássá  nőtte  ki  magát.  Verona  most  már 
nemcsak  erőd,  hanem  erÖditett  tábor,  mely  60  ezer  embert 
képes  befogadni.  És  a  diplomáczia  a  háború  lokalizálása  esz- 
méjének nevében  azt  követeli  Francziaországtól  és  Piemont- 
tól,  hogy  elégedjenek  meg  egy  homloktámadással,  elégedjenek 
meg  azzal,  hogy  fejjel  a  falnak  nekimehetnek,  és  arra  ne  is  gon- 
doljanak, hogy  ellenségük  hatalmát  akár  vizén,  akár  szárazon, 
területének  bármely  más  pontján,  hátba  vagy  oldalba  vegyék. 
E  követelés  valóságos  monstruózitás.  Hallatlan,  példát- 
lan a  hadviselés  történelmében.  Ha  ily  »részrehajlatlan«  az 
angol  kormány  semlegessége,  ugy  én  nem  tudom  mit  nevez- 
zünk részrehajlásnak. 

Merő  oktalanság  volna  a  felett  vitatkozni,  hogy  mit 
kellene  Angliának  tenni,  ha  Francziaország  a  Rhenusnak 
rohanna,  Belgiumot  elfoglalná,  és  Németországot  megtá- 
madná ;  mert  nincs  oly  józan  eszű  ember,  a  ki  azt  hinné,  hogy 
most  a  francziák  császárja  abban  töri  fejét,  hogy  mikép 
zuditsa  fel  maga  ellen  Porosz-  és  Németországot  azalatt,  mig 
ö  Ausztriával  van  odalen  elfoglalva.  Ha  megtámadtatnék, 
bizonyosan  védené  magát,  és  azt  hiszem,  nem  lenne  szövetsé- 
gesek hiányában;  de  azt  hinni,  hogy  most  ő  szándékozik 
támadni,  henye  képzelgés. 

A  háborút  ugy  kell  önöknek  venniök,  a  mint  valósággal 
van.  Piemont  s  Francziaország  az  egyik  oldalon,  Ausztria  a 
másikon,  s  igy  tekintve  a  helyzetet,  kérdem  önöktől,  lehet 
önöknek  szándékában  vérükkel  és  pénzükkel  biztosítani  a 
hadviselő  Ausztria  számára  Olaszországon  kivül  fekvő  birto- 
kaiban a  semlegességi  kiváltságokat  ?  Lehet  önöknek  szándé- 
kában háborúba  rohanni  a  végett,  hogy  Ausztriát  minden 
hadmozdulat  ellen  megoltalmazzák,  melyet  azok,  kikkel  hábo- 
rúban van,  Olaszország  határain  kivül  a  nemzetközi  jog  kere- 
tében ellene  intézni  jónak  láthatnak  ? 

Ha  ily  szándékuk  nincsen  önöknek,  a  mint  reménylem. 
hogy  nem  is  lehet,  hát  ne  elégedjenek  meg  határozatlan  nyi- 
latkozatokkal, hanem  menjenek  bele  egyenesen  a  dolgok 
praktikumába,  és  értessék  meg  kormányukkal  jól,  hogy  szo- 
rittassék  bár  a  háború  a  Pó  partjaira,  vagy  vitessék  át  az 
osztrák  birtokok  bármely  más  részére,  önök  azt  kivánják, 
hogy  Anglia  szoros  és  részrehajlatlan  semlegességet  tartson 

fen,  és  hogy  önök  ép  oly  kevéssé  liajlandók  egyetlenegy 
fillér  angol  pénzt,  vagy  egyetlenegy  csepp  angol  vért  elpaza- 
rolni Ausztria  biztonságáért  az  adriai  partokon,  a  Dunánál  s  a 
Tiszánál,  mint  a  Pó  partjain. 

Fontosnak  és  sürgősnek  tartom  azt,  uraim,  togy  a  köz- 
vélemény nyilatkozása  minden  kételyt  kizáró  legyen,  mert 
nem  feledhetem,  miként  ö  felsége  kormányának  nem  egy 
jeles  tagja- egyenesen  reámutatott  annak  lehetőségére,  hogy 
Anglia  hivatva  lehet  Ausztriának  segitségére  menni,  ha  az  az 
adriai  tenger  partjain  támadtatnék  meg. 

És  kérdem  én,  mi  önöknek  az  az  Ausztria,  hogy  öt  oly 
szeretettel  szorítsák  Britannia  pártfogó  keblére,  miszerint  azt 
se  sajnálják,  hogy  a  kedves  teremtés  pártfogása  végett  pata- 
kokban ömöljön  az  angolvér,  százmillió  számra  pazaroltassék 
az  angol  pénz,  kiszámithatlan  zavar  hozassék  az  angol  keres- 
kedelmi viszonyokba,  Anglia  jólétén  mély,  lehet  :  gyógyithat- 
lan  sebek  üttessenek,  a  békés  reformok  függőben  maradjanak, 
s  nemzeti  életük  fejlődése  megakasztassék  ? 

Még  egyszer  kérdem  :  mi  önöknek  az  az  uralkodó-ház, 
melyet  Ausztriának  neveznek  ? 

Előnyös  az  talán  önök  kereskedelmi  érdekeinek  ? 

Tekintsék  át  a  Tiereskedelmi  minisztérium  utolsó  sta- 
tisztikai kimutatását,  és  látni  fogják,  hogy  a  kis,  de  szabad 
Belgiummal  hatszor  oly  nagy  kereskedelmi  mozgalma  van 
Angliának,  mint  a  nagy,  de  szolga  osztrák  birodalommal. 
Uruguay  kereskedelme  közel  felér  vele,  a  filippini  szigetek,  a 
szegényes  Norvégia,  s  a  kis  Görögország  mind  Ausztria  előtt 
szerepelnek.  Arról  ellenben  biztosithatom  önöket,  hogy  ha 
amaz  össze  nem  illő  zagyvalék,  mit  Ausztriának  neveznek, 
egyszer  szétbomlasztatik,  magával  Magyarországgal  tizszer 
oly  nagy  leniie  Anglia  kereskedése,  mint  a  minő  most  az  ösz- 
szes  osztrák  birodalommal. 

Vagy  talán  igaz,  a  mit  némelyek  állítanak,  hogy  Auszt- 
ria önöknek  hű,  hasznos  és  igaz  szövetségese  ? 

Hasznos  szövetséges !  Azt  tudom,  hogy  Ausztria  Angliá- 
nak telhetetlen  dijazottja  volt;  hogy  feneketlen  zsák  volt, 
melybe  Anglia  milliókat  öntött  dolgos  népének  verejtékéből ; 
azt  tudom,  hogy  az  utolsó  franczia  háborúkban  nem  kevesebb 
mint  17  millió  font  sterlinget  ajándékoztak  önök  Ausztria- 

nak,  a  mi  a  pénznek  akkori  értéke  szerint  ugyancsak  csinos 
egy  összeg,  de  hogy  miféle  előnyt  kaptak  önök  ezen  áldo- 
zatért cserébe,  azt  eddig  még  a  történelem  nem  jegyezte  fel ; 
azt  tudom,  hogy  önök  az  osztrák  hái^at  megmentették,  de 
arról  még  nem  hallottam,  hogy  önök  akár  saját  biztonságuk, 
akár  nemzetközi  rangjuk,  akár  jólétük,  akár  szabadságuk  fejé- 
ben e  háznak  valamivel  tartoznának. 

Hogy  »drága«  szövetségesük  volt  Ausztria,  nagyon  is 
drága,  az  tagadhatatlan,  de  hogy  mennyiben  hasznos,  azt  még 
nem  birtam  felfedezni. 

Ausztria  önöknek  hűséges,  igaz  szövetségesök ! !  Emlé- 
kezzenek a  krimi  háborúra,  tekintsenek  a  Szebasztopol  mel- 
letti szomorú  temetőre  :  az  önök  hü  Ausztriája  volt  a  halál- 
rém, mely  önök  vitéz  fiait  ama  kopár  földre  küldötte  meghalni 
haszontalanul,  mig  ő  tétlenül  maradt  a  nélkül,  hogy  egy 
lövést  tett  volna,  a  nélkül,  hogy  csak  egy  ujjat  felemelt  volna, 
önök  azon  gyászos  emlékű  szivességének  viszonzásául,  hogy 
Ausztria  iránti  tekintetből  Lengyel-  és  Magyarországot  moz- 
dulatlanságra kárhoztatták,  s  a  háborút  ugy  Európa  bizton- 
ságára, mint  a  népek  szabadságára  egyiránt  meddővé  tették. 

De  ha  azon  kérdésre,  hogy  mi  Angliának  Ausztria, 
választ  nem  lelek,  arról  már  a  borzalmak  hosszú  jegyzékét 
tudnám  felmutatni,  hogy  mi  Ausztria  az  emberiség  ama  vele- 
született jogának,  melyet  szabadságnak  neveznek ;  hogy  mi  ő 
a  lelkiismeret  szabadságának,  a  mivelődésnek,  a  felvilágoso- 
dásnak, és  mindannak,  a  mit  jó  emberek  becsben  tartanak. 

Nem,  az  nem  lehet,  hogy  Anglia  leigázott  milliók  szem- 
rehányásait vonja  magára,  mivelhogy  közbelép  Ausztria  és  a 
visszatorlás  közé,  melynek  meghozta  idejét  a  hosszútűrő,  de 
igazságos  gondviselés. 

És  miért,  kérdem  én,  miért  merülne  Anglia  a  háború 
szenvedéseibe  a  végett,  hogy  e  z  t  az  Ausztriát  fentartsa  ? 

E  kérdésre  az  adatott  feleletül,  hogy  az  osztrák  biroda- 
lom épségére  Európának  a  hatalmi  egyensúly  fentartása  vé- 
gett szüksége  van. 

E  felelet  engem  fejtegetéseim  utolsó  szakaszához  vezet. 

Oh  uraim!  ez  a  szó  :  »hatalmi  egyensuly«  bár 
nem  egyéb,  mint  egy  rém,  mely  a  józan  ész  világosságát  ki 
nem  állja,  egy  rettenetes  Moloch,  melynek  jog,  igazság,  poli- 

tikai  erkölcs,  szabadság  és  nemzetek  élete  dobatott  áldozatul. 
Szűnjék  meg  végre  uj  áldozatokat  követelni,  és  Anglia  ne 
fertőztesse  magát  azzal,  hogy  az  áldozatokat  szaporítja,  az 
áldozást  megörökíti. 

Nem  volna  helyén  hosszasan  fejtegetnem  a  hatalmi 
egyensúly  elméletének  eredetét  s  azon  változatokat,  melyeken 
a  diplomaták  kezei  közt  keresztül  ment,  mig  végre  a  bécsi 
kongresszuson  egy  oly  kabalisztikus  abrakadabrává  lett,  mely 
ellentétben  a  hajdani  sziriaival,  nem  gyógyit,  hanem  teremti 
a  betegségeket,  melyeket  gyógyítania  kellene.  Csak  azt  kér- 
dezem, melyek  azok  a  hatalmak,  melyeknek  túlsúlya  ellen  a 
diplomáczia  az  osztrák  birodalom  épségét  szükségesnek  tartja, 
s  védgátnak,  ellensúlynak  tekinti  ? 

Nem  csinálnak  titkot  belőle.  Ezek  a  hatalmak  :  az  orosz 
és  a  franczid.  A  poroszról  nem  szólok.  Mert  a  porosz  és  oszt- 
rák dinasztia  közt  fenálló  vetélkedés  a  németországi  pri- 
mátus körül  forog;  ennek  tárgya  nem  az,  hogy  valami  meg 
ne  történjék,  azaz  hogy  Németország  ne  legyen  egységessé, 
hanem  az,  hogy  a  kettő  közül  melyik  legyen  fejévé  az  egysé- 
ges Németországnak,  s  nem  gondolom,  hogy  az  angol  diplo- 
maták közt  akadjon,  a  ki  azt  tartaná  jónak,  hogy  a  német 
nemzet  élére  az  épséges  osztrák  birodalom  kerüljön,  melynek 
37  millió  lakosa  közt  német  csak  7  millió  is  alig  van.  Ez  igazi 
felforgatása  volna  a  józan  értelemben  vett  európai  egyensúly- 
nak a  mellett,  hogy  a  német  nemzetnek  függetlenségével  és 
szabadságával  is  ellenkeznék,  tehát  végtelen  konvulziókat 
vonna  maga  után.  Ezt  tehát  mellőzhetjük.  Nem  a  poroszra 
czéloz  az  angol  diplomáczia,  midőn  az  osztrák  birodalom 
épségét  az  európai  egyensúlyra  szükségesnek  állitja,  hanem 
czéloz  az  oroszra  és  francziára. 

Hát  lássuk  miként  áll  ez  a  dolog. 

A  mi  az  oroszt  illeti  :  előttünk  van  a  történelem  a  maga 
czáfolhatlan  tanúságaival.  Az  orosz  már  jó  régóta  terjeszkedő 
hatalom;  régóta  fenyegeti  terjeszkedéseivel  Európa  függet- 
lenségét, szabadságát.  Volt-e  csak  egyetlenegy  perez  is  e  ter- 
jeszkedés egész  múltjában,  midőn  Ausztria  az  orosznak  magát 
elébe  vetette,  hogy  terjeszkedni  ne  engedje?  Soha,  soha! 
Arról,  fájdalom,  nagyon  is  tud  a  történelem,  hogy  czinkosává 
szegődött,  hogy  osztozkodott  vele,  (emlékezzünk  Lengyeloi" 

szagra),  liogy  tőle  orgazda-dijt  fogadott  el  a  máséból,  (ilyen 
volt  Bukovina)  hogy  segítette,  egyenesen  segítette  az  európai 
sulyegyent  felforgatni ;  minderről  igenis  tud  a  történelem,  de 
arról  nem  tud,  hogy  az  orosz  terjeszkedésnek  valaha  útját 
állta  volna.  És  miért  nem  tud?  Azért,  mert  az  orosz  szláv 
hatalom,  az  osztrák  birodalomban  pedig  17  millió  szláv  van, 
mind  elégedetlen,  elnyomott  nép,  s  köztük  olyanok  is,  melyek 
nem  pusztán  nemzetiségek,  hanem  nemzetek,  melyeknek  mint 
nemzeteknek  történelmi  multjok  van,  s  melyek  az  osztrák  ura- 
lomban nemzetlétük  eltipróját  sinylik,  gyűlölik.  Ilyen  Auszt- 
ria helyzete,  s  e  helyzetnek  az  orosz  irányában  megvan  a  maga 
logikája,  melynek  Sándor  czár  ugyancsak  érthető  kifeje- 
zést adott,  midőn  Tsitsakoff  tengernagjmak  utasításba 
adta,  hogyha  Ausztria  játékát  gyanúsnak  tapasztalná,  kiáltson 
be  ennyit  az  osztrák  birodalomba :  »Ti  tizenhét  millió !  Kelje- 
tek fel  nemzetiségtek  elnyomója  ellen !  Itt  vagyok !  segítelek !« 

Gondolkozzanak  önök  e  felett,  uraim,  és  meg  fogják 
érteni,  mi  annak  az  oka,  hogy  Anglia  és  Francziaország  minden 
kecsegtetésével,  hizelgésével,  önlealacsonyitásig  vitt  udvarlá- 
sával sem  volt  képes  rábimi  Ausztriát,  hogy  kardot  rántson  a 
krimi  háború  alatt  az  orosz  ellen. 

JEs  ezt  az  Ausztriát  önök  diplomatái  védgátnak  hirdetik 
az  orosz  ellen.  Megfoghatatlan!  Ez  nem  vakság  uraim,  ez 
ámitás,  a  külügyekben  kevéssé  járatos  angol  közvélemény 
jóhiszeműségével  üzérkedő  ámitás! 

Már  most  lássuk  miként  áll  Ausztria  szemben  a  fran- 
cziákkal. 

Múlt  november  19-én  tartottam  egy  felolvasást  Glasgow- 
ban,  s  abban  többek  közt  ezeket  mondtam : 

»Akármikor  lesz  oly  háború,  melyben  az  egyik  oldalon 
Francziaország,  a  másik  oldalon  Ausztria  áll,  a  francziáknak 
csak  meg  kell  jelenni  az  osztrák  által  elnyomott  akármely 
nemzet  határán,  és  azt  mondani:  keljetek  fel,  itt  vagyunk, 
kezet  nyújtunk  nektek,  segítünk,  rázzátok  le  az  osztrák  jár- 
mot !  —  fel  fognak  kelni,  a  felhívás  lelkesedéssel  fog  fogad- 
tatni.« 

Ezt  hat  hónap  előtt  mondtam,  midőn  a  jelen  háborúról 
még  szó  sem  volt.  És  ime,  szavaim  már  is  megvalósulnak  Olasz- 
honban.  Meg  fognak  valósulni  másutt  is,  ha  a  francziák  akarják. 

Csak  tőlük  függ,  hogy  valósuljanak.  Ezért  nemzetem  részéről, 
nemzetem  nevében  kezeskedem. 

Nem,  uraim,  nem,  az  a  hatalom,  melyet  Ausztriának 
neveznek,  nem  eleme,  hanem  akadálya  a  hatalmi  egyensúly- 
nak, —  nem  védgát,  hanem  országút,  nem  biztositéka  a  béké- 
nek, hanem  egy  Damokles-kard,  mely  Európa  nyugalma  felett 
függ,  tűzbarlang,  melyből  az  európai  vulkán  táplálkozik. 

Mesterségesen  összetákolt  hatalom,  melynek  nemzeti 
alapja  nincs,  melynek  alkotó  elemei  szerves  kohézióval  nem 
birnak;  aspiráczióik  szertehuzók,  s  összhangzásba  semmi 
kigondolható  módon  nem  hozhatók:  egy  ily  hatalom  már 
puszta  lételével  is  vitás  kérdéseket  teremt,  háborúkat  provo- 
kál. Szemünk  előtt  van  ennek  példája.  Ha  Ausztria  nem  volna 
Olaszországban,  olasz  kérdés  nem  léteznék. 

A  kik  Ausztriát  az  európai  sulyegyen  elemének  hirde- 
tik, annak  adják  jelét,  hogy  fogalmával  sem  birnak  az  osztrák 
hatalom  természetének.  Az,  a  mit  Ausztriának  neveznek,  egy 
íikticzius  hatalom,  mely  a  nagyhatalmi  állásnak  csak  külszi- 
nóvel  bir ;  fa,  mely  csak  kéregből  áll,  belül  üres.  Oka  ennek 
az,  hogy  az  osztrák  háznak  lehetetlen  nemzetiesen,  lehetetlen 
jól  uralkodni.  Neki  nem  lehet  nemzeti  politikája,  mert  német 
is,  magyar  is,  szláv  is,  olasz  is  egyszerre  nem  lehet ;  egyiknek 
irányát  csak  a  többiek  rovására  követheti,  egyiknek  áspirá- 
czióit  csak  a  többiekének  elnyomásával  valósithatja ;  egyiket 
elégedetté  csak  a  többiek  elégedetlenségével  teheti.  Ausztria 
legfölebb  csak  befelé,  saját  alattvalóinak  kölcsönös  elnyomá- 
sában fejthet  ki  erőt,  ezt  is  csak  addig,  mig  komoly  ellentál- 
lásra nem  talál  (példa  1848 — 49),  de  azt  az  egyetlenegy  esetet 
kivéve,  melyet  Mária  Terézia  idejében  a  magyar  nemzet  lova- 
giasságának  köszönhet,  kifelé  sohasem  volt  erős ;  soha !  mindig 
megverték ;  valahányszor  hatalommal  állott  szemben,  sohasem 
tudott  a  bajból  a  maga  erejével  kimenekedni,  mindig  idegen 
támaszra  szorult,  mert  az,  a  mit  osztrák  hadseregnek  neveznek, 
nem  »hazáórt«  küzd. 

Ama  nemzetekben,  melyek  az  Ausztriának  nevezett 
keretbe  foglalvák,  kétségtelenül  sok  erő  van,  de  az  nem  teszi 
erőssé  az  osztrák  birodalmat.  Azok  a  nemzetek  önmaguknak, 
önczélul  visszaadva,  minden  bizonynyal  erős  vódfalat  képez- 
nének minden  hatalmi  terjeszkedés  ellen,  mert  volna  mit  véde- 

niök :  szabadságukat,  függetlenségüket,  —  de  egy  közös  lánczra 
fűzve  Európa  békéjének  és  biztonságának  nem  támaszát,  banem 
sebezhető  oldalát  képezik,  s  ösztönül  szolgálnak  a  háborúkra 
inert  minden  hatalom  tudja,  hogy  a  ki  Ausztriát  megtámadja, 
Ausztria  elnyomott  nemzetei  közül  hol  egyikre,  hol  másikra, 
lehet :  mindenikre  is  számithat. 

Ekkép  megkisérlém  felvilágositani,  mylord  mayor,  azon 
négy  pontot,  melyet  e  gyűlés  figyelmébe  ajánlok,  annál  inkább, 
mivel  attól  fog  függni  Anglia  állásfoglalása,  hogy  mily  vóle- 
ménynyel  van  az  angol  nép  e  négy  pont  felöl. 

Van  azonban  még  egy  tekintet,  melyet  mellőznöm  nem 
lehet. 

Hallottam  mondani,  hogy  ha  az  olaszok  vagy  akár  a 
magyarok  maguk  lépnének  a  cselekvés  terére,  Anglia  nem 
jönne  kísértetbe,  hogy  avatkozzék,  de  a  franczia  avatkozás 
a  dolgon  nagyot  változtat;  a  francziák  császárjának  csak 
nagyravágyó  czéljai  lehetnek ;  ö  hóditásra  vágyik ;  ezt  Anglia 
meg  nem  engedheti,  s  ehhez  segédkezet  ama  nemzeteknek 
sem  kellene  nyujtaniok,  nehogy  egy  kényúr  helyett  mást 
kapjanak. 

íme  válaszom  ez  állításra: 

Könnyű  azt  mondani,  hogy  a  ki  el  van  nyomva,  szaba- 
ditsa  fel  magát  maga  erejével  egyedül.  Akarategysóg,  czél- 
összhangzás  erre  nem  elég;  kivált  mikor  a  felszabadulás 
munkája  háború  jellegével  bir,  szervezkedni  is  kell,  erőt  kell 
felállitani,  s  felszerelni  a  háborúra,  és  cselekvést  kell  rendezni 
előre  megállapított  terv  szerint,  —  és  mielőtt  ez  foganatosít- 
tathatnék, a  hatalom  parancsszavára  ütemben  mozgó  hadsereg 
összezúzza  a  szervezetlen  néptömegeket,  s  hóhér  és  akasztófa 
végzik  a  többit.  Ebben  van  azon  misztérium  kulcsa,  hogy 
pár  százezer  katonával  milliókból  álló  szabadságszerető  vitéz 
népet  nemzedékeken  át  igában  lehet  tartani.  Kevés  példa  van 
arra  a  történelemben,  hogy  a  felszabadulás  idegen  segély  nél- 
kül sikerült.  Az  amerikai  egyesült  államok  a  despotikus  Fran- 
cziaország  segítségével  vivták  ki  függetlenségüket.  Maga 
Anglia  is  köszönhet  valamit  a  15  ezer  hollandi  katonának,  és 
500  vitorlát  számlált  hollandi  hajóhadnak,  melylyel  orániai 
Vilmos  az  angol  szabadságnak  oltalmára  jött.  Mi  magyarok 

külsegély  nélkül  szereztük  vissza  függetlenségünket,  s  tölünL 
azt  Ausztria  csak  külsegitséggel  vehette  el. 

De  igazán  csodás  változás  történt  a  kormányok  és  arisz- 
tokraták nézeteiben,  hogy  most  oly  lármát  ütnek  az  ellen,  a 
mit  franczia  avatkozásnak  neveznek  Olaszország  ügyeibe. 

Hiszen  40  év  óta  alig  hallottunk  másról,  mint  idegen 
avatkozásról  a  szabadság  ellen.  Avatkozás  volt  Spanyolor- 
szágban, Nápolyban,  Piemontban,  Szicziliában ,  Rómában, 
Moldva-Oláhországban,  Magyarországban,  Hassziában,  Baden- 
ben,  Schleswig-Holsteinban,  mindenütff  és  mindenütt  a  nép- 
szabadság ellen,  de  eddig  nem  hallottuk,  hogy  Anglia  kardot 
rántott  volna  ez  avatkozásokat  megtiltandó.  Egy-egy  szelid 
megjegyzést  néha  koczkáztatott  Anglia,  de  saját  kedves  hazám 
esetében  még  csak  ezt  sem,  söt  megmondta,  hogy  semmi  mon- 
dani valója  sincs.  És  ime  végre-valahára  oly  eset  fordul  elö, 
hogy  egy  nemzetnek  kilátása  nyilik  felszabadulni  az  osztrák 
járom  alól,  külav9,tkozás  által,  (ha  ugyan  avatkozásnak  nevez- 
hető) és  lármaharangot  kongatnak  ellene ;  elvekre  hivatkoznak 
az  elnyomó  érdekében,  melyekre  az  elnyomottak  érdekében 
sohasem  hivatkoztanak. 

Ez  olyasvalami,  a  mit  csúfos  hipokrizisnek  nevez- 
hetnénk. 

Am  tétessék  vissza  Ausztria  azon  helyzetbe,  melybe  öt 
nemzetem  hősies  karja  dobta  1849-ben,  mielőtt  külavatkozás 
a  porból  felemelte,  és  biztosak  lehetnek  önök,  hogy  sem 
Olaszhonnak,  sem  nekünk  nem  lesz  külsegélyre  szükségünk. 
De  ha  Anglia  megengedte,  hogy  külavatkozás  mentse  meg 
Ausztriát,  s  a  nemzetek  jogait  külavatkozás  tiporja  el,  hát  ne 
legyen  legalább  az  a  botrány  feljegyezve  a  történelem  lapjain, 
hogy  Angliának,  mely  szabadsága  visszaszerzésében  külse- 
gélynek  maga  is  oly  sokkal  tartozik,  akkor  jutott  először 
eszébe  ellenezni,  mikor  a  külsegély  elnyomott  nemzeteknek 
előnyére  válhatott. 

Egyébiránt  a  jelen  esetben  külavatkozás  nem  is  forog 
fen.  Háború  van  szervezett  államok  között.  Ausztria  hadat 
izent  Szárdiniának,  mely  Francziaország  szövetségese,  —  s 
Francziaország  segiti  megtámadott  szövetségesét.  Hogy  egy 
vagy  más  elnyomott  nemzet  ez  alkalmat  a  maga  javára  fel- 

használja,  ez  nem  épen  helyes  ok  arra,  hogy  Anglia  kardját 
Ausztria  javára  Brennusként  mérlegbe  vesse. 

Hogy  minő  indokok  határozhatták  el  Francziaország 
jelen  uralkodóját  a  mostam  háborúra,  azt  tudni  nem  igénylem, 
de  azt  tudom,  hogy  mi  nincs  érdekében,  tehát  szándokában 
sem  lehet. 

A  hóditó  szerepe  nincs  érdekében,  mert  ez  romlásba 
sodorná,  mint  I.  Napóleont  sodorta.  Többet  mondok:  ama 
nagy  hadvezér  tagadhatlanul  nagyravágyó  ember  volt,  de  ha 
ma  sirjából  felkelne,  #llitani  ^merem,  minden  nagyravágyásá- 
val mai  nap  még  ö  sem  lépne  a  hóditások  útjára.  Bizonyos 
korszakokban  bizonyos  dolgok  lehetetlenek,  s  a  hóditó  szerep 
ezek  közé  tartozik.  Továbbá  tudom,  hogy  a  francziák  császár- 
jának nemcsak  nem  lehet  érdekében,  de  söt  egyenesen  érdeke 
ellen  van  a  nemzetiségek  elnyomására  czélozni,  mert  a  nem- 
zeti érzelmek  tekintetbe  nem  vétele  vezette  I.  Napóleont 
Szent-Heléna  égető  szikláira,  lánczba  vert  sasként  meghalni, 
ép  ugy,  mint  ezen  érzelmek  tiszteletben  nem  tartása  fogja 
előbb-utóbb  Ausztriát  is  vesztébe  vinni. 

Én  bizony  mondom  Hl.  Napóleon  nem  olyan  ember, 
hogy  ismételje  a  hibát,  mely  miatt  I.  Napóleon  elbukott.  Tudja 
ö,  hogy  az  elnyomott  nemzetiségekkel  jót  téve  nagy  erkölcsi 
előnyt  arathat,  ezeknek  ártva,  magának  csak  romlást  szerezhet. 

Én  véleményeimben  érdekekkel  számolok,  s  mert  tudom, 
hogy  midőn  nagy  érdekek  forognak  koczkán,  nem  valószinü, 
hogy  az  emberek  szándokosan  azt  tegyék,  a  mi  érdekük  ellen 
van,  véleményem  helyessége  felől  magamat  biztosnak  érezem. 

Végre  is  van  némi  biztosítók  magában  a  körülmények 
erejében  is.  Tegyük  fel,  hogy  a  jelen  háború  logikus  fejlődése 
saját  hazámnak  nem  pusztán  szakadozott  lázongásokra  való 
ingert,  (mit  egész  erőmből  elleneznék)  hanem  oly  kilátást  nyúj- 
tana, hogy  okszerű  számítás  szerint  függetlenségének  vissza- 
szerzése csak  saját  határozottságától  függjön,  tanácsolhatják-e 
önök  nemzetemnek,  hogy  az  alkalmat  fel  ne  használja  csak 
azért,  mert  a  felszabadulás  alkalmát  Bonaparte  kezével  nyújtja 
felé  a  gondviselés  ?  Őrültnek  kellene  lennie,  hogy  fel  ne  has23- 
nálja.  Hiszen  Magyarország  sohasem  lehet  franczia  tartomány- 
nyá.  Ez  ellen,  még  ha  saját  ereje  nem  biztosítaná  is,  már 
maga  a  távolság  is  tökéletesen  biztosítja. 

Söt  a  mi  magát  Olaszországot  is  illeti,  bármennyire  gyű- 
löli is  minden  olasz  az  osztrákot,  ennek  vasvesszeje  elég  erős 
volt  megakadályozni,  hogy  az  olasz  nemzet  felfegyverkezzék 
és  szervezkedjék ;  most,  hála  a  franczia  segítségnek,  ezt  meg- 
teheti. Használják  fel  az  alkalmat,  s  ha  baráti  segélyly el  ellen- 
ségüktől megszabadulva,  nem  tudnák  függetlenségüket  a  barát- 
tól megvédeni,  nem  érdemelnék  meg,  hogy  szabadok  legyenek. 

Midőn  nemzetek  sorsa  libeg  a  mérlegben,  jaj  annak  az 
embernek,  ki  magát  hazájánál  jobban  szeretve,  személyes 
rokon-  vagy  ellenszenve  által  hagyná  magát  vezéreltetni,  és 
nem  az  által,  a  mivel  hazájának  tartozik.  —  Én  hazámat 
magamnál  jobban  szeretem,  jobban,  mint  bármit  a  világon,  és 
e  szeretetem  J.ltal  ösztönöztetve  csak  egyetlenegy  jótéteményt 
kérek  Angliától,  azt,  hogy  ne  támogassa  Ausztriát.  Anglia 
nem  lépett  közbe  a  szabadságért,  ne  lépjen  közbe  a  zsarnok- 
ságért. 

Eészrehajlatlan  semlegesség  az  egyetlen  jótétemény,  a 
melyet  kérek,  és  ezt  sem  kérném,  ha  meggyőződve  nem  lennék, 
hogy  a  háborúba  elegyedés  az  önök  boldog  és  szabad  hazájára 
kimérhetlen  szerencsétlenséget  hozna  a  nélkül,  hogy  bármi 
jelen  haszonra  vagy  jövő  kárpótlásra  kilátásuk  lehetne.  Én 
Angliának  örök  hálával  tartozom,  s  e  tartozásomat  örömmel 
ismerem  el ;  ugy  érezném,  mintha  saját  hazámon  történnék 
szerencsétlenség,  ha  Anglia  meggondolatlanul  hivná  ki  magára 
a  szenvedések  kárhozatát  az  által,  hogy  sorsát  az  osztrák  ház 
sorsával  összecsatolja. 

Az  angol  nemzet  kezeiben  nagy  végzeteknek  koczkája 
van.  Gondolják  meg  önök,  hogy  Német-  és  Oroszország  része- 
sülése nélkül  európai  arányokat  háború  nem  vehet  fel,  már 
pedig  azt  bizonyosnak  tekinthetjük,  hogy  Németország  bár- 
mennyire fel  van  izgatva,  nem  fog  Ausztriának  segítségére 
rohanni,  hacsak  a  porosz  nem  megyén  elől,  lemondva  nagy 
Frigyes  politikájáról,  mely  Poroszországból  első  rangú  hatal- 
mat alkotott ;  s  ha  tekintetbe  vesszük,  hogy  mily  állást  fog- 
lalna el  ez  esetben  az  orosz  czár,  lehetetlen  hinnünk,  hogy  a 
porosz  régens  ily  veszélyes  lépést  koczkáztathasson,  hacsak 
Anglia  támogatása  felöl  nem  bizonyos.  E  szerint  egyenesen 
Anglia  elhatározásától  függ,  hogy  a  jelen  háború  általános 
európai  háborúra  fejlődik-e  ki,  vagy  pedig  nem;  mivel  ha 

Angliára  támaszkodva  a  porosz,  s  vele  Németország  az  osztrák 
mellett  fognak  fegyvert,  előre  lehet  látni,  liogy  az  orosz  Fran- 
cziaországot  fogja  segiteni. 

Fontolja  tehát  meg  jól  ö  brit  felségének  kormánya, 
hogy  minő  következése  lesz  annak,  ha  indulatosan  egy  meg- 
gondolatlan lépésre  hagyja  magát  ragadtatni,  s  vessen  számot 
az  irtózatos  felelőséggel,  mely  helyzetéhez  kötve  van. 

Nagyon  tiszta  az  nt,  melyet  Anglia  érdekei  kijelölnek. 
Tartsák  önök  magukat  kivül  a  bajon,  fejleszszék  saját  szabad- 
ságukat, mozdítsák  elő  saját  jólétüket,  menjenek  következe- 
tesen előre  a  haladás  utján  saját  javukra,  s  az  emberiség  és 
polgárosodás  előnyére,  és  engedjék  remélnem,  hogyha  a  gond- 
viselés irgalma  felszabadulás  kilátását  nyújtja  a  jelen  bonyo- 
dalmak folyamában  azoknak,  kiket  Ausztria  rabigában  tart, 
e  szabad  és  nagylelkű  nép  jókivánatai  és  imái  nem  az  elnyo- 
móval, hanem  az  elnyomottakkal  lesznek,  s  hogy  Anglia  nem 
lesz  utolsó  azok  közt,  kik  a  szabadság  törekvéseit  helyeslé- 
sökkel  bátoritandják,  s  rokonszenvükkel  fogják  kisérni.  (Hosz- 
szan  tartó  tetszés  nyilatkozatok.) 


Daikin  urnák  Newman  tanár  által  támogatott  in- 
dítványára elhatároztatott,  hogy  a  gyűlés  elégedéssel 
véve  tudomásul  a  semlegességi  kiáltványt,  megvárja 
a  kormánytól,  hogy  a  semlegesség  sem  nyíltan  közvet- 
lenül, sem  közvetve  meg  ne  sértessék  s  hogy  annak  meg- 
sértésére sem  szerződések,  sem  Angliát  bonyodalmakba 
keverhető  szövetségek  exigencziái  ürügyül  ne  vétessenek. 

E  határozat  egy  küldöttség  által,  melyet  a  lord 
mayor  vezérlend,  lesz  a  miniszterelnöknek  átadandó.  A 
küldöttség  május  26-kán  járt  el  megbízatásában.  A  lord 
mayor  bemutatta  a  küldöttséget.  Gilpin  felolvasta  a  gyű- 
lés emlékiratát,  s  lord  Derhy  válaszul  kinyilatkoztatta, 
miként  szerencsésnek  érzi  magát  kifejezhetni,  hogy  a 
kormány  szándokai  a  gyűlés  kívánataíval  tökéletesen 
találkoznak. 

in. 
Népgyűlés  Manchesterben. 

Manchesterben  1859.  május  24-én  zsúfolásig  megtelt  a 
hires  » szabadkereskedelmi  csarnok «  (Free  trade  Hall),  oly 
czélból,  hogy  Manchester  lakossága,  az  Olaszhonban  megkez- 
dett háború  alkalmából  Anglia  semlegessége  mellett  ujolag 
tüntessen. 

Kossuth  meghívást  kapott  a  gyűlést  rendező  bizott- 
ságtól, vegyen  részt  a  tárgyalásokban,  s  erösitse  meg  néze- 
teinek előadása  által  Manchester  lakosságát  az  annak  szüksége 
felőli  meggyőződésben,  hogy  a  nemzetnek  ernyedetlenül  fel 
kell  ügyelnie  a  kormány  eljárására,  miszerint  a  semlegességi 
nyilatkozattól  eltérés  ne  történjék. 

Kossuthot  megjelenésekor  a  gyülekezet  ezrei  rokon- 
szenvük lelkesült  nyilatkozataival  üdvözölték. 

A  gyűlésen  a  hatalmas  »gabnatörvény ellenes  szövetség* 
(anti  cornlaw  league)  elnöke :  Wilson  György  elnökölt.  Mellette 
számos  parlamenti  és  városhatósági  tag  foglalt  helyet  az 
emelvényen;  mi  a  tüntetés  fontosságát  nem  kis  mértékben 
növelte. 

Az  elnök,  miután  a  gyűlés  czélját  röviden  előadta,  köszö- 
netet mondott  Kossuthnak  megjelenéseért,  és  a  gyűlés  hangos 
helyeslésétől  kisérve  bizonyossá  tette,  hogy  valamint  ez  nem 
az  első  eset,  midőn  őt  Manchester  lelkesedéssel  fogadja,  ugy 
jövendőre  is  a  mig  csak  Angliában  marad,  bizton  számithat 
reá,  hogy  sem  egy  második  hazának,  sem  igaz,  hü  barátoknak 
hijjával  soha  sem  leszen,  —  s  ezzel  az  ülést  megnyitottnak 
nyilatkoztatva,  Kossuthot  szólásra  hivta  fel. 

Kossuth  beszéde.  ^, 

Mélyen  meg  vagyok  hatva  a  részvét  által,  molylyel  ön 
elnök  ur,  s  e  nagyszámú  gyülekezet  megtiszteltének. 

Hosszú,  komor  tiz  éven  át  viseltem  nemcsak  saját  bal- 
szerencsémnek súlyát,  hanem  elnyomott  nemzetem  bújának, 
szenvedéseinek  keblemre  nehezedő  terhét  is. 

—   KOSSLTH,    lUATAIM.   I,  35 

Viseltem  szelid  rezignáczióval,  de  nem  remény  nélkül. 
E  hosszú,  komor  tiz  éven  át  szivemnek  minden  dob- 
banása egy  imádság  volt,  bogy  tekintsen  le  könyörülettel 
szülőföldemre  az,  a  kinek  mérlegében  az  elnyomottak  könyei 
megméretnek,  s  ki  bosszutüröen  bár,  de  igazságosan  meghozza 
a  bűnhődés  napját  azokra,  a  kik  vétkeztek,  s  a  szenvedők  szá- 
mára a  megváltást. 

Nem  ingyen-kegyelem  volt  az,  a  mit  kértem  a  végzettől. 
Alkalmat  kértem,  csak  oly  kedvező  alkalmat  nemzetem  szá- 
mára, mely  a  független  nemzeti  lét  elenyészhetlen  jogának 
visszaszerzését  saját  eltökélésének  érelmébe  helyezi. 

Alkalmat  teremteni  embernek  ritkán  adatott,  de  az  adott 
alkalmat  felhasználni  a  kötelesség  érzetének  adatott. 

Ugy  látszik,  mint  ha  az  alkalom  sugara  a  láthatáron 
felcsillámlanék. 

Megöregedtem  a  gondterhes  évek  súlya  alatt,  de  még 
nem  érzem  magam  annyira  öregnek,  hogy  a  hazafi  köteles- 
ségének teljesítésére  képtelen  volnék. 

E  kötelesség  teljesítéséhez  uj  erőt  meritek  az  önök 
részvétéből;  emlékül  viszem  azt  magammal,  hogy  átadjam 
nemzetem  névtelen  hőseinek,  kik  —  ha  isten  is  ugy  akarja, 
mint  magunk  —  nemsokára  hivatva  lehetnek  kart  emelni  s 
mellüket  vészre  tárni,  hogy  hazánk  függetlenségét  vissza- 
szerezzék. 

Ausztria  császárja,  a  magyar  nemzet  elnyomója,  nagy 
háborúba  keveredett.  E  háború  Olaszországban  kezdődik,  de 
okszerű  s  eredményes  lefolyását  alig  lehet  képzelni  a  nélkül, 
hogy  az  osztrák  uralom  más  helyeire  is  ki  ne  terjedjen.  Mert  ha 
Ausztria  egy  adott  vonal  mögé  vonulna  vissza,  s  ellenfele  öt 
sem  oda  nem  követné,  sem  Ausztria  erejét  más,  nem  olasz 
pontból  hátba,  oldalba  nem  venné :  a  háborút  vagy  sohasem 
lehetne  bevégezni,  vagy  csak  akként  lehetne  bevégezni,  hogy 
haszontalan  vérontáson  kivül  semmi  eredménye  nem  volna. 

Minthogy  tehát  hadtani  szempontból  lehetetlen  okszerü- 
leg  feltenni,  hogy  a  háború  az  osztrák  uralom  nem  olasz  terü- 
leteire ki  nem  terjedend,  természetesnek  fogják  önök  találni, 
hogy  én  a  jelen  háborút  egy  gondviselésszerű  alkalomnak 
tekintem,  mely  nemzetem  számára  független  állami  létének 
visszaszerzésére  kilátást  nyújt. 


275 

Szükségesnek  tartottam  a  helyzet  e  megállapítását  előre- 
bocsátani, mert  némely  angol  lapokban  azon  észrevétellel 
találkoztam,  hogy  a  politika,  melyet  a  jelen  válságban  Anglia 
követni  jónak  látand,  Anglia  saját  házi  dolga,  abba  tehát 
nekem  nem  illik  avatkoznom. 

Én  Anglia  házi  ügyeibe  sohasem  avatkoztam,  de  Anglia 
népe  sokkal  igazságosabb,  mint  sem  igazat  ne  adna  azon  állí- 
tásomnak, hogy  a  jelen  ügy  sokkal  inkább  Magyarország  ügye, 
mint  Angliáé. 

Hiszen,  uraim,  én  ép  azért  fogadom  el  a  semlegességi 
gyűlések  meghívásait  Anglia-szerte,  hogy  figyelmeztessem 
Anglia  népét,  miként  ha  elszánt  akarattal  nem  nyilatkoztatja 
tiltakozását,  attól  lehet  tartani,  hogy  az  angol  kormány  a  mi 
házi  dolgainkba  fog  avatkozni,  s  meghiusítja  azon  kilátásokat, 
melyeket  számunkra  előkészíteni  látszik  az  igazságos  gond- 
viselés. 

E  téren  foglalok  állást  önök  előtt  ma  is,  ós  kérdem :  nem 
vagyok-e  feljogosítva  e  térre  lépni  ? 

Hogy  ezek  után  egyenesen  a  tárgy  érdemére  térjek,  ki- 
jelentem, miként  elégedéssel  olvastam  a  királyi  kiáltványt, 
melylyel  ö  brit  felségének  kormánya  nyilvános  kötelezett- 
séget vállalt  a  jelen  háborúban  részt  nem  venni,  hanem  szoros 
és  részrehajlatlan  semlegességre  szorítkozni.  A  mennyire  sza- 
vak mehetnek,  ez  valóban  hazafias  és  bölcs  elhatározás.  Nincs 
ember,  a  ki  akár  a  jelenben  oly  erkölcsi  vagy  anyagi  előnyt, 
akár  a  jövőben  oly  kárpótlási  kilátást  képes  volna  kimutatni, 
a  mely  Angliát  késztethetné,  hogy  ez  alkalommal  a  háború 
költségeibe  és  borzalmaiba  merüljön.  S  e  semlegességi  nyilat- 
kozatnak azonfelül,  hogy  megfelel  Anglia  érdekeinek,  még 
azon  érdeme  is  megvan,  hogy  valódi  alkotmányos  hódolat  a 
nemzet  akarata  iránt,  mivel  bizton  állithatom,  hogy  alig  volt 
eset,  midőn  ez  ország  közvéleménye  akár  általánosabban,  akár 
hasonló  egyértelműséggel  nyilatkozott  Anglia  külpolitikája 
felől,  mint  nyilatkozott  a  semlegesség  mellett  a  múlt  válasz- 
tások alkalmával,  és  számos  gyűlésen  azóta. 

Azonban,  ha  a  nemzet  akarata  az,  hogy  a  szó  ténynyé 
és  állandó  szabálylyá  váljék;  ha  azt  akarja  a  nemzet,  hogy 
függetlenül  a  háború  bármely  változatos  fordulataitól  a  sem- 
legesség habozás  nélküli  következetességgel  fentartassék ;  ha 

a  nemzet  biztos  Idván  lenni,  Hogy  az  igért  részrehajlatlanság 
palástul  ne  szolgálhasson  részrehajló  fogások  takargatására, 
melyek  utat  egyengetnek  előbb  közbeszólásra,  később  avat- 
kozásra; egyszóval,  ha  önök  biztosak  akarnak  lenni,  hogy 
békében  feküdve  le,  háborúra  nem  ébrednek  fel :  elkerülhet- 
lenül  szükséges,  hogy  a  közvélemény  nyilvánulása  ne  szűnjék 
meg,  söt  növekedjék,  és  e  nyilvánulás  értelme  mindinkább 
tisztává  és  határozottabbá  legyen.  Ezt  szükségesnek  tartom 
először  azért,  mivel  ha  a  királyné  emiitett  kiáltványa  a  nép 
akaratának  megfelel,  illő,  hogy  a  közvélemény  nyilvánulása 
a  királyné  kiáltványának  megfeleljen ;  másodszor  azért,  mivel 
a  helyzet  sokkal  komolyabb,  mintsem  hogy  kételkedni  lehetne, 
miként  hatalmas  és  nem  épen  alkotmányos  jellegű  befolyások 
vannak  munkában,  hogy  Anglia  oly  bonyodalmas  szövetsé- 
gekbe sodortassék,  melyek  ha  meg  nem  hátráltatnak,  Angliát 
elkerülhetlenül  háborúba  kevernék  még  pedig  oly  czélok 
végett,  melyek  a  mint  semmi  közük  nincs  az  önök  nemzeti 
érdekeihez,  ugy  (meg  vagyok  győződve)  visszataszítók  az  önök 
érzelmeinek. 

Jlz  állitásom  igazságát  be  fogják  önök  ismerni,  ha  szá- 
mot adnak  maguknak  arról,  hogy  mit  jelent  tulaj  donképen 
Anglia  semlegessége  a  most  fenforgó  esetben. 

Semlegességnek,  uraim,  nemcsak  azon  értelme  van,  hogy 
önök  magukat  bajba  nem  keverik,  hanem  az  is,  hogy  a  har- 
czoló  felek  egyikének  sem  adják  támaszukat;  szándékosan 
mondom :  egyikének  sem,  mivel  ha  a  semlegesség  elvétől  önök 
eltérnének,  nem  támogathatnák  mindakét  félt,  hanem  csakis 
az  egyik  felet.  Hogy  tehát  semlegességük  értékét  teljesen 
felismerhessék,  szükség  vizsgálat  alá  venni,  hogy  melyik  féllel 
tartana  valószínűleg  az  angol  kormány,  ha  a  semlegesség  elvé- 
től eltérne  ? 

E  kérdésre  a  feleletet  a  hivatalos  nyilatkozatokban  kell 
keresni. 

No  már  én  egyetlenegy  oly  miniszteri  nyilatkozatra  sem 
emlékszem,  mely  azon  benyomást  tette  volna  reám,  hogy  ő 
brit  felségének  kormánya  Szardínia  és  Francziaország  mellé 
állana,  ha  semleges  nem  maradna.  Ellenben  sok-sok  oly  nyi- 
latkozatról hallottam,  üielyekböl  észszerüleg  csak  azt  lehet 
következtetni,  hogy  ha  Anglia  nem  maradna  semleges,  Auszt- 


riával  fogna  kezet.  Hiszen  ö  felségének  külügyminisztere 
kinyilatkoztatta  a  parlamentben,  hogy  Ausztriának  nagy  igé- 
nyei vannak  Anglia  részvétére,  —  bár  megjegyezhetném, 
hogy  az  angol-szász  faj  állítólagos  rokonsága  Ausztriával,  mely 
e  részvét  indokául  hozatott  fel,  merőben  alaptalan  állitás 
Továbbá  minden  kigondolható  módon  emlegetni  hallottuk, 
hogy  Ausztriának  meg  kell  tartania  olasz  birtokait,  mivel  eze- 
ket az  1815-iki  kötések  alapján  birja,  mely  kötések  (a  kiáltó 
tényekről  bámulatosan  megfeledkezve)  sérthetetleneknek  állít- 
tatnak. Hallottuk  azt  is,  hogy  ha  egy  franczia  hajóraj  az  adriai 
tengerben  akarna  megjelenni,  Angliának  érdekében  lehetne 
azt  ellenezni,  de  azt  még  semmi  hivatalos  kútfőből  nem  hal- 
lottuk, hogy  ha  Ausztria  ezt  vagy  amazt  tenné,  Angliának 
ellent  kellene  állani.  Hallottuk  azt,  hogy  ha  Trieszt  megtá- 
madtatnék, Angliának  érdekében  lehetne  azt  védelmezni,  de 
azt  nem  hallottuk,  hogy  ha  Grénua,  Nizza  vagy  Livomo  támad- 
tatnék  meg,  Angliának  védelmükre  kelni  érdekében  lenne.  Sőt  a 
nyugat-yorkshirei  kerületben  megbukott  miniszteriális  követ- 
jelölt sugalmazott  nyiltszivüségében  már  épen  annyira  ment, 
hogy  azon  épületes  vallomást  tette  választói  előtt,  miként 
Angliának  érdekében  lehetne  még  Velenczét  is  megvédeni ; 
ugyan  mitől  ?  Attól  a  siralmas  szerencsétlenségtől,  hogy  Auszt- 
ria gyűlölt  járma  alól  megszabaduljon. 

E  szerint  a  hivatalos  és  félhivatalos  nyilatkozatok  nagyon 
is  világossá  teszik,  hogy  az  arisztokrácziának  minden  rokon- 
szenve, a  hivatalos  és  befolyásos  körök  minden  vonzalma  Auszt- 
ria felé  fordul  elannyira,  hogy  ha  a  semlegesség  elvétől  eltérne 
Anglia,  egy  szép  reggel  önök  arra  ébrednének  fel,  hogy  hábo- 
rúba sodortattak  nem  Olaszország,  hanem  Ausztria  támoga- 
tása végett. 

Ennyit  a  nyilatkozatokról ;  most  nézzük  a  tényeket. 

Nagy  fegyverkezésnek  jelei  állanak  szemünk  előtt,  a  mi 
önöknek  sok  pénzébe  fog  kerülni.  Azonban  elismerem,  Anglia 
sohasem  tehet  túlságos  sokat  magasztos  rangjának  a  tengeri 
hatalmak  közt  fentartására.  Ez  dicséretes  nagyravágyás. 
Hanem  az  már  nagyon  különös,  hogy  épen  akkor,  mikor  sem- 
legesség kiáltatik  ki,  a  nemzet  fegyverre  szóllittassék,  a  lövé- 
szek (riflemen)  sorakozásra  hivassanak  fel,  mintha  valamely 
Hannibál  állna  a  kapuk  előtt,  —  és  a  hajóhad  legénységgel 

tömessék  meg ;  s  a  liarczra-készülós  oly  lázas  erélylyel  foly- 
tattassék,  melyhez  hasonlót  sem  a  krimi  háború  idejében,  sem 
akkor  nem  láttunk,  midőn  India  oly  irtózatosan  lángba  borult. 
Bizony  joguk  van  önöknek  kérdezni :  mit  jelent  mindez  ? 
Azt  jelenti  talán,  hogy  a  kormány  inváziótól  fél,  ezt  készül 
visszaverni?  Igen,  de  a  legegyszerűbb  józan  ész  is  elég  belátni, 
hogy  ha  csak  meg  nem  tébolyodott  a  francziák  császárja,  nem- 
csak nem  lehet  szándokában  Angliába  belekötni,  de  söt  nagyon 
kívánnia  kell,  hogy  Angliával  békében  maradjon,  minthogy 
már  is  egy  nagy  háború  terheli  kezeit.  Elég  soká  élt  ö  az  önök 
hazájában,  miszerint  tudja,  hogy  az  angol  néppel  tréfálni  nem 
lehet;  tudja  ö  igen  jól,  mily  erőforrásokkal  rendelkezik  Anglia 
saját  védelmére;   tudja  ö,  hogy   Európának  minden  állama 
elkölthetné  utolsó  garasát,  kimerülhetne  utolsó  idegéig,  mielőtt 
6  tengerövezte  föld  védelmi  ereje  csak  meg  is  rendi ttetnék ; 
és  ismeri  ő  e  nép  szellemét  is,  tudja  ö,  hogy  a  ki  e  szigetnek 
neki  akarna  rontani,  annak  nemcsak  hadseregekkel,  hanem 
egy  nemzettel  volna  dolga,  egy  oly  nemzettel,  melynek  minden 
egyes  fia  tetötöl-talpig  hőssé  válnék  szülőföldének  védelmében. 
Nem,  nem !  Ettől  nincs  mit  tartani. 

Hódítók  büszke  lábainál 

Nem  görnyed  e  nép,  míg  Albion  áll.  *) 

Senki  sem  támadta  meg  önöket,  midőn  az  indiai  nagy 
lázadás  mint  tiszta  égből  lesújtó  villám  dördült  el  önök  felett ; 
Anglia  seregei,  hajórajai  messze  távol  voltak,  de  az  angol  nép 
otthon  volt,  tehát  ez  ország  biztonságban  volt.  Ha  akkor  nem 
lettek  önök  megtámadva,  nem  képtelenség-e  arról  álmodni, 
hogy  támadástól  most  tarthatnak  ?  Bátran  állithatom,  hogy 
Angliát  e  háború  alkalmából  ugyan  senki  sem  fogja  megtá- 
madni, ha  csak  Anglia  szántszándékkal  harczba  nem  elegye- 
dik. —  De  ha  igy  van,  mi  czélja  lehet  az  emiitett  fegyverke- 
zésnek ?  Mit  jelenthet  azon  figyelmeztetés,  hogy  Angliának 
fegyverkezni  kell,  miszerint  tűzhelyét  és  gyarmatait  megvéd- 
hesse ?  Mást  nem  jelenthet,  mint  azt,  hogy  valahol  szándék 
lappang  a  megtámadást  kihivni,  miszerint  azt  mondhassák, 


*)  This  England  never  did  nor  ever  shall  lie  at  the  proud  feet  oí 
a  concj^ueror, 

Sliakspear. 

hogy  a  kormánynak  kötelessége  volt  azt  visszaverni  s  ekként 
ürügyet  nyerhessenek  a  háborúba  avatkozni,  Ausztriának,  az 
önkény  és  bigotizmus  ama  védbástyájának  segitségére,  mely- 
nek maga  hatalmi  létele  is  oly  természetű,  a  minő,  miként 
Newman  tanár  a  »Habsburgház  büneiröl«  irott  füzetében 
mondja,  még  az  ókori  pogány  időkben  is  isten  előtt  gyűlöle- 
tesnek s  emberi  segélyre  méltatlannak  tartatott. 

E  hajlamban :  ürügyet  keresni,  vagy  ha  nem  találnak : 
teremteni,  miszerint  Ausztriának  segitségére  rohanhassanak, 
e  hajlamban  van,  uraim,  a  veszély,  mely  önöket  mától  hol- 
napra egy  nagy  háború  kiszámithatlan  bonyodalmaiba  sodor- 
hatja a  nélkül,  hogy  ebből  Angliára  akár  a  jelenben,  akár  a 
jövendőben  bármely  kigondolható  előny  hárulhatna.  Hogy  ez 
az  igazi  igazság,  miként  önök  becsületes  kon^ervativjai  mon- 
dani szokták,  e  felől  a  tények  nem  hagynak  kételkedni. 

Mondják,  hogy  Anglia  saját  védelmére  fegyverkezik,  és 
mégis  hadihajó  hadihajó  után  indíttatik  a  közép-  és  az  adriai 
tengerre.  Ne  is  mondja  senki,  hogy  e  tájon  Angliának  birtokai 
vannak,  melyeket  védeni  lehetne  hivatva.  Igenis  vannak  ott 
angol  birtokok :  Gibraltár,  Málta  ós  az  ioniai  szigetek,  melyek 
azonban  ezúttal  megtámadtatási  veszélyben  teljességgel  nin- 
csenek. Hanem  tudvalevő  dolog,  hogy  a  hadihajók  pecsételt 
titkos  rendeletekkel  indíttatnak  útra,  melyeket  a  parancsno- 
koknak a  nyilt  tengeren  szabad  csak  felbontani  és  igy  ren- 
deltetésök  felől  tudomást  venni ;  ámde,  uraim,  azt  még  senki 
sam  hallotta,  hogy  angol  tengernagyoknak  csak  a  nyilt  ten- 
geren felnyitandó  titkos  zárt  rendeletekre  van  szükségük, 
miszerint  megtanulják,  hogy  Anglia  gyarmatait  támadásoktól 
megvédeni  kötelességük.  Mit  tartalmazhatnak  ama  titkos  ren- 
deletek? azt  szabatosan  tudni  én  természetesen  nem  igény- 
lem, de  a  tények  sokszor  világot  vetnek  a  titkok  éjjelébe.  És 
ime,  alig  hogy  ama  titkos  rendeletek  a  földközi  tengerre  jut- 
nak, már  is  nagyon  jelentőségteljes  tényekkel  találkozunk. 
Ott  látjuk  az  »0  r  i  0  n«  angol  hadihajót  akként  vetni  horgonyt 
a  génuai  kikötőben,  hogy  keresztbefekvésével  a  franczia  sereg 
partraszállását  hátráltatja,  és  ezt  épen  abban  a  perczben, 
midőn  Ausztria  támadólag  lépett  fel  Piemont  ellen,  a  mikor 
tehát  a  francziák  kikötésében  minden  percznyi  késedelem 
végzetteljes  hatással  lehetett  Olaszországra.  Meglehet,  hogy 

e  tény  puszta  vélotlenség,  de  ha  az,  ugy  meg  kell  vallani, 
hogy  a  részrehajlatlan  Anglia  véletlensógei  bámulatosan 
részrehajlók  Ausztria  iránt.  —  Ott  látunk  egy  másik  angol 
hadihajót,  mely  megtagadja  Toskánától  a  nemzetközileg 
szokásos  köszöntést.  A  toskánai  nagyherc^eg  megszökött 
országából,  és  átment  Olaszország  ellenségéhez,  de  Toskána 
helybenmaradt  és  hozzájárult  Olaszhon  felszabadításának 
munkájához ;  helyes  ok  ez  arra,  hogy  az  angol  kormány  meg- 
tagadja a  legközönségesebb  nemzetközi  illemességet  a  toská- 
nai lobogótól,  mely  lobogó  nem  a  toskánai  nagyherczeg  vagy 
bárki  más  lobogója ,  hanem  csak  ép  ugy  Toskánáó ,  mint 
Anglia  lobogója  Angliáé  és  senkimásó?  Az  angol  kormány 
fentarthatja  vagy  nem,  a  mint  tetszik,  diplomácziai  össze- 
köttetését a  toskánai  kormánynyal,  de  egészen  más  dolog 
Toskána  mint  független  állam  lételétöl  az  elismerést  meg- 
tagadni, mert  Toskána  független  állami  léte  nem  valami  uj 
tény,  mely  felett  vitatkozni  lehet,  hanem  oly  tény,  mely 
Európa  közjogában  el  van  ismerve.  És  én  soha  sem  hallottam, 
hogy  a  tiszteletlenség  ily  jele  egy  oly  nemzet  iránt,  melylyel 
Anglia  békében  van,  része  lehetne  azon  pártfogásnak,  mely- 
lyel  Anglia  kormánya  a  világ  minden  sarkában,  minden  angol 
polgárnak  tartozik,  de  azt  tudom,  hogy  e  sértő  fellépés  erős 
részrehajlásra  mutat  Ausztria  iránt  és  egyike  azon  provokáló 
boszantásoknak  Ausztria  ellenfelei  iránt,  melyek  tervszerű 
szándokosságot  gyanittatnak. 

Továbbá  a  hírlapok  jelentése  szerint  az  angol  kormány 
formaszerinti  felhívást  intézett  a  francziához,  hogy  Dalmáczia 
partjai  az  adriai  tengeren.  Fiúmétól  (mely  magyar  kikötő) 
Kattaróig  semlegességi  szabadalommal  ruháztassanak  fel. 
Ámde  ezen  partok  Ausztria  birtokában  vannak,  Ausztria 
pedig  Francziaországgal  háborúban  van,  e  felhívás  tehát  nem 
kevesebbet  akar,  mint  azt,  hogy  Ausztria,  ámbár  háborús  fél, 
a  semlegesség  előnyeit  élvezhesse.  Sőt  még  ennél  is  nagyobb 
hordereje  van  e  felhívásnak.  Ausztriának  30 — 40  ezer  embere 
van  Dalmácziában,  mely  tartomány  oly  okok  miatt,  melyeket 
most  nem  akarok  fejtegetni,  jelenleg  Ausztria  legsebezhetőbb 
pontját  képezi.  Képzeljék  önök  Dalmácziát  egy  semleges 
terület  sérthetlenségével  felruházva,  és  e  30 — 40  ezer  embert 
Ausztria  onnan  mindjárt  az  olasz  harcztérre  küldené  minden 


hadíszereivel  egyetemben,  ugy  liogy  az  angol  kormány  fel- 
hívása sem  több,  sem  kevesebb  értelemmel  nem  bir,  mint  ha 
Anglia  30 — 40  ezer  ember  segítséget  küldene  Ausztriának. 
No  már  ez  csakugyan  nem  részrehajlatlan  semlegesség;  ez 
világos  avatkozás  a  háborúba  Ausztria  javára ;  ez  annyit 
teszen,  mint  Anglia  erkölcsi  erejét  s  a  középtengeri  angol 
hajóraj  hatalmát  mérlegbe  vetni  a  végett,  hogy  egyrészt 
Ausztria  ellenállási  képessége  olasz  földön  növeltessék,  más- 
részt meg  annak  hatalma  az  olasz  tartományok  határain  kivü] 
sérthetetlenné  tétessék. 

Helyzetemben  mint  magyar  száműzött,  nem  lehet,  hogy 
a  legmélyebb  fájdalommal  ne  tekintsem  az  angol  kormány  ez 
eljárását.  Ez  eljárásnak  messze  kiható  czélja  nem  más,  mint 
az,  hogy  a  háború  Magyarországtól  távol  tartassék,  s  ez  által 
az  én  letaposott  hazám  megfosztassék  a  felszabadulás  kilátá- 
sától, melyet  számára  a  gondviselés  most  előkészíteni  látszik 
azon  megpróbáltatások  logikai  folyamában,  melyek  Ausztria 
bünterhes  létét  végre  elérték. 

Szörnyűség  ez,  uraim !  —  Sajnálattal  használom  e  kife- 
jezést, de  valóban  szörnyűség,  hallatlan  szörnyűség  a  történe- 
lemben, hogy  Anglia  a  maga  hatalmas  állásának  súlyát  a 
végett  vesse  mérlegbe,  miszerint  Ausztriának,  mint  hadviselő 
félnek  a  semlegesség  kiváltságait  biztosítsa.  A  hírlapokból 
tudjuk,  hogye  hallatlan  szörnykövetelés  máris  ingerűit  jegy- 
zékváltásra adott  alkalmat ;  ós  bizonyára  háborúba  is  vezet- 
het, hacsak  az  angol  nép  hangosan  tudtára  nem  adja  kormá- 
nyának, miként  nem  fogja  tűrni,  hogy  Albion  szeplőtlen 
paizsa  bemocskoltassék  az  osztrák  háznak  a  végett  nyújtott 
segítség  által,  hogy  szentségtelen  lábát  elnyomott  nemzetek 
nyakán  tarthassa. 

Több,  az  emiitettekhez  hasonló  tényt  hozhatnék  fel,  de 
nem  folytatom  e  fájdalmas  idézéseket,  hanem  elmondom  a 
»Daily  New s«-szal,  hogy :  »a  kihívásoknak,  boszantások- 
nak  s  hívatlan  kotnyeleskedésnek  rendszeres  hadjárata  van 
folyamatban,  melyet  nem  egyenlő  mértékkel  mérő  részrehajlás 
szelleme  sugall,«  s  hogy  »nincs  egyetlen  rendelet  a  tenger- 
nagyokhoz, egyetlen  utasítás  a  követekhez,  egyetlen  czikk  a 
miniszteri  közlönyökben,    mely  el  ne  árulná  azon  ingerült 

türelmetlenséget,  melylyel  a  kormány  a  semlegesség  illedel- 
mének  igáját  viseli. « 

A  hivatalos  nyilatkozatok  és  tények  ez  összliangzó  bizo- 
nyitványára  támaszkodva ,  ismétlem  állításomat ,  hogy  ha 
Anglia  eltérne  a  semlegességtől,  nem  Francziaországot,  nem 
Olaszországot,  hanem  Ausztriát  segítené. 

Lehet,  hogy  túlságos  hosszan  fejtegettem  a  kérdés  ezen 
oldalát,  de  tettem  azt,  mert  az  egész  kérdés  e  pont  körül  forog. 

Tegyék  fel  önök,  hogy  ne  létezzék  Ausztriához  hajlon- 
gás  a  hivatalos  körökben ;  tegyék  fel,  hogy  ezen  nemzeteket 
elnyomó  hatalom  ne  találkoznék  rokonszenvvel  a  magas  tár- 
sadalmi rétegekben  s  a  veszélynek  még  csak  árnyéka  sem 
forogna  fenn,  hogy  Anglia  háborúba  sodortatik,  mivel  arról 
ugyan  biztosak  lehetnek  önök,  hogy  Anglia  nem  rázná  meg 
hatalmas  szigonyát  az  olasz  függetlenség  kedvéért,  vagy  azon 
nemzetek  akármelyikének  oltalma  végett,  melyeknek  a  jelen 
bonyodalmak  logikája  felszabadulásra  kilátást  nyújthat. 

Ily  esemény  minden  kérdésen  kivül  van,  bár  sokaknak 
fájhat,  hogy  igy  van,  de  igy  van. 

Az  egyetlen  alternatíva :  vagy  semlegesség  vagy  háború 
Ausztria  támogatása  végett. 

Háborúra  lenni  kényszerítve  mindig  nagy  szerencsét- 
lenség, de  minő  színben  jelenne  meg  Anglia,  a  szabad  alkot- 
mányos Anglia  a  politikai  erkölcsösség  törvényszéke  előtt, 
isten,  a  történelem  s  a  mivelt  világ  véleménye  előtt,  ha  a  köz- 
szellem ellankadása,  vagy  határozatlan  nyilatkozatokba  vetett 
túlságos  bizalom  folytán  Anglia  háborúba  hagyná  magát 
hevertetni  oly  kárhozatos  czél  végett,  mint  az  osztrák  ház 
fentartása,  a  mi  egyértelmű  a  szabadság  aspiráczióinak  elfoj- 
tásával, s  az  elnyomott  nemzetek  életre  ébredésének  kiol- 
tásával. 

Részemről  meg  vagyok  győződve,  hogy  az  angol  nép 
visszaborzad  ily  kárhozatos  czél  előmozdításának  gondola- 
tától. De  ekként  érezni  nem  elég.  Életbevágó  szükség,  hogy 
véleményét  határozottan  kifejezze. 

Addig,  mig  a  háború  véres  drámája  Olaszhon  földére 
szorítkozik,  attól  immár  nincs  mit  tartani,  hogy  az  angol  kor- 
mány abban  részt  vegyen.  Ennyiben  a  semlegesség  megálla- 
pított szabálynak  tekinthető.  A  belevegyülés  veszélye  akkor 

fog  kezdődni,  mikor  a  liáboru  ki  fog  terjedni,  mint  kell,  hogy 
kiterjedjen  Ausztria  más  birtokaira,  s  ekként  kiterjedve,  szülő- 
földemnek a  felszabadulásra  kilátást  nyújthat. 

Ez  az,  minek  fenyegetésekkel,  s  ha  kell :  fegyveres  avat- 
kozással is  megakadályozására  hatalmas  befolyások  vannak 
munkában.  Ha  tehát  nincs  (a  mint  hiszem,  hogy  nincs)  az 
angol  népnek  szándokában  megengedni,  hogy  Anglia  pénze 
és  kardja  nemzetek  leigázására  használtassék  fel,  szükséges, 
hogy  az  angol  nép  értesse  meg  kormányával,  miként  erősen 
el  van  határozva  semlegesnek  maradni,  akár  terjedjen  a  háború 
Olaszország  határain  tul,  akár  nem,  és  hogy  ép  oly  kevéssé 
hajlandó  egy  garast  költeni  vagy  egy  csepp  vért  is  ontani 
Ausztriáért  az  adriai  tengeren,  a  Dunánál  vagy  a  Tiszánál, 
mint  a  Pó  partján.  Ez  az  eldöntő  tekintet.  Ettől  függ  minden. 

Nem  hivom  én  fel  önöket,  a  mi  ügyünkért  harczolni, 
csak  arra  kérem,  ne  engedjék,  hogy  Anglia  a  mi  ellenségünk- 
ért harczoljon.  Maradjanak  békében,  tartsák  hazájukat  menten 
a  bajba-keveredéstöl. 

Vannak,  kik  azt  mondják  önöknek,  hogy  nem  a  szabadság 
zászlója  alatt  harczol  a  másik  fél  sem.  Tegyük  fel,  hogy  ez 
igy  van :  annálinkább  távol  kell  önöknek  magukat  tartaniok, 
mert  Angliának  nem  hivatása  egyik  despotizmust  a  másik 
ellen  támogatni. 

Ha  a  kérdés  az  volna,  hogy  harczoljanak-e  franczia 
kényuralomórt  ?  —  akkor  az  ellenvetés  érthető  volna,  de  erről 
nincs  szó.  Én  önöknek  nem  ezt  mondom,  hanem  azt,  hogy 
egyik  félért  se  harczoljanak. 

Tegyük  fel,  hogy  nem  volna  más  választás,  mint  az,  hogy 
az  érdekelt  nemzetek  kényurt  változtassanak ;  azt  mondanám 
önöknek :  hagyják  az  illető  nemzeteket  a  maguk  sorsa  felett 
határozni,  ez  az  ő  dolguk,  nem  az  önöké. 

És  ugyan  mit  felelhetnének  az  osztrák-barátok,  ha  a  Pó 
partjáról  valaki  szemükbe  kiáltaná,  hogy  Francziaországban 
a  kényuralom  személyes,  és  annál  fogva  mulandó,  mig  az 
osztrák  kényuralom  egy  állandó  öröklött  intézmény;  hogy 
Francziaországban  a  kényuralom  csak  kormányforma,  de 
Ausztriában  nemzetilét-megsemmisülés;  hogy  bárminő  lett 
légyen  is  a  kormányforma  Francziaországban,  ott  a  kormány 
mellett  mindig  volt  nemzet,  egy  nemzet,  mely  egyike  volt  és 

marad  azon  gyupontoknak,  melyekből  a  polgárosodás  fénye  az 
egész  világra  szertesugárzik,  Ausztria  ellenben  nem  nemzet, 
csak  egy  uralkodó-ház,  a  mely  ház  a  történelemben  mindig 
oly  gyupont  volt,  melyből  a  politikai,  vallásos  és  értelmi  sötét- 
ség terjeng. 

Ámde  jaj  annak,  a  ki  midőn  a  mérlegben  nemzetek  sorsa 
lebeg,  személyes  rokon-  vagy  ellenszenvek  által  hagyja  magát 
Ítéletében  vezettetni,  nem  pedig  az  által,  a  mivel  hazájának 
tartozik. 

Én  nem  tartozom  azok  közé,  kiket  szenvedély  vezet ; 
nyugodtan  számot  vetettem  a  helyzettel,  tanácsot  kértem  az 
érdekelt  felek  érdekeitől,  mely  érdekek  végre  is  útmutatói  a 
szándékoknak  s  elhatározásoknak,  —  és  én  azt  találtam,  hogy 
a  jelen  bonyodalmakban  nem  kényur-cseréről  van  szó,  hanem 
nemzetek  szabadságáról.  E  következtetés  először  azon  alap- 
szik, hogy  az  elnyomó  nehézségei  az  elnyomottra  felszabadu- 
lást hozhatnak.  Alapszik  másodszor  azon,  hogy  maga  a  végzet 
sem  tehetné  Olasz-  és  Magyarország  helyzetét  a  mostaninál 
rosszabbá,  tehát  minden  változás  csak  javulást  hozhat.  Har- 
madszor Olaszhont  illetőleg  nem  kell  felednünk,  hogy  nem 
egyedül  Francziaország  s  Ausztria  állnak  szemközt ;  ott  van 
rajtuk  kivül  a  piemonti  király  is,  s  ezt,  bármi  lehessen  is 
különben,  a  kényuralom  képviselőjének  bizony  senki  sem 
fogja  tarthatni. 

Az  olasz  kérdés  tisztán  nemzetiségi  kérdés. 

A  londoni  » Times «  a  nemzetiségi  (helyesebben  nemzeti) 
érzelmet  beteges  fantáziának,  nevetséges  ábrándnak,  hóbortos 
álomnak  nevezi.  Az  ember  lelke  elszomorodik,  midőn  azt  látja, 
hogy  a  nyilvánosság  egy  tekintélyes  közlönyén  ennyire  erőt 
vészen  azon  maxima,  melyet  Milton  a  sátán  szájába  ád :  »e  v  i  1 
be  thou  my  good«  (a  gonosz  legyen  nekem  a  jó). 

Az  olasz  kérdés  nem  nemzeti  kérdés  !  Nemzeti  kérdés 
nincs!  mert  a  nemzeti  érzelem  képzelgés,  ábránd,  hóbortos 
álomkép !  igy  mondja  a  »Times.«  —  Hisz,  uraim,  a  nemzetiségi 
kérdés  értelme  az,  hogy  Olaszhon  legyen  az  olaszoké,  Magyar- 
ország a  magyaroké,  Németország  a  németeké,  Anglia  az 
angoloké,  és  hogy  egyik  nép  se  legyen  szolgaságba  verve 
idegen  hatalom  által.  És  ezt  álomnak  nevezik ! 

Volt  idö  uraim !  midőn  a  szorongatott  hatalmak,  erre  a 
most  kigúnyolt  nemzeti  érzelemre  hivatkozásban  keresték 
mentségüket ;  s  ez  érzelem  kielégítésének  zászlaját  lobogtat- 
ták a  népek  előtt.  Tették  ezt  különösen  az  olaszoknál ;  s  tette 
nem  csak  Anglia,  de  még  maga  az  osztrák  ház  is,  melynek 
kedveért  most  a  nemzeti  érzés  kigunyoltatik.  —  Nekem  a  rut 
képmutatás  három  proklamácziót  juttat  eszembe  ama  nagy 
háborúk  idejéből,  melyek  e  század  elején  önöknek  is  annyi 
verőkbe  s  pénzőkbe  kerültenek. 

Az  egyik  proklamácziót  gróf  G  o  e  s  s  altábornagy  ellen- 
jegyzése mellett  János  osztrák  föherczeg  intézte  az  olaszok- 
hoz 1809-ben,  melyben  felhívta  az  olaszokat :  »r á z z á k  le 
azidegenur  alom  jármát!  legyenek  olaszokká! 
legyenek  független  olasz  nemzet!  ne  tűrjék 
nemzeti  életük  megsemmisítését,  adjanak  ma- 
guknak oly  politikai  szervezetet, mely  az  olasz 
félszigetről  minden  idegen  uralmat  kizár  ése 
felhívással  kapcsolatban  Ferencz  osztrák  császár  szavának 
szentségére  hivatkozva,  biztosította  Olaszország  népeit,  hogy 
az  osztrák  ház  nem  akar  hódításokat  Olasz- 
országban, hanem  biztosítani  akarja  az  ola- 
szoknemzeti függetlenségét.* 

A  második  kiáltványt  N  u  g  e  n  t  az  osztrák-angol  sere- 
gek fővezére  adtakiRavennábóll813.deczember  10-kón;  ebben 
Anglia  s  Ausztria  imígy  szóltanak  az  olaszokhoz :  »01asz- 
ország  népei!  mindnyájatoknak  egy  függet- 
len nemzetté  kell  lennetek.« 

A  harmadikat  Bentinck  angol  hadvezér  bocsátotta 
ki  Livornóból  1814.  márcz.  14-kón ;  s  ebben  Olaszország  népei 
Anglia  nevében  felszólittatnak,  kövessék  a  spanyol  nemzet  pél- 
dáját! legyenek  olaszok!  fogjanak  fegyrert  nemzeti  függet- 
lenségük kivivására ;  Anglia  kész  őket  segíteni  ha  kívánják, 
s  nem  kíván  tőlük  mást  mint  azt,  hogy  érvényesítsék  nemzeti 
jogaikat,  s  független  szabad  nemzetté  legyenek ! 

E  három  kiáltvány  nagyon  tanulságosan  bele  kiált  a 
gúnyolódásba,  melylyel  most  az  olasz  nemzeti  érzelem  illettetik. 

Az  olaszok  most  nem  tesznek  mást  mint  azt,  a  mire 
akkor  Anglia  s  maga  Ausztria  által  is  felszólittattak,  számon 

kérik  az  osztrák  háztól  a  császári  szó  ama  szentségét,  mely 
oly  rútul,  oly  irtózatosan  megszegetett. 

Az  olasz  kérdés  nemzeti  kérdés  s  mert  az,  annak  meg- 
oldásánál a  legeslegelsö  teendő  az,  hogy  Olaszhonból  az  oszt- 
rák véglegesen  kiűzessék. 

E  czélra  összpontosultak  az  olaszok  aspirácziói  közel 
egy  fél  század  óta,  de  ök  á  czélt  mégsem  érték  el,  bármily 
vitézek,  halált  megvetők,  szabadságszeretők  legyenek  is.  És 
miért  nem  ?  Azért,  mert  sohasem  volt  alkalmuk  nemzeti  ere- 
jüket szervezni,  kifejteni.  Ha  ismét  lángba  lenne  borulva 
Európa,  mint  1848-ban,  és  Ausztria  elfoglalva  birodalmának 
minden  szögletében,  a  dolog  talán  megtörténhetnék,  de  e  nél- 
kül, és  szükkörü  összeesküvésekkel  nem.  Ausztriát  Olasz- 
országból nem  lehet  kiűzni  barrikádok  mögül  vivott  néhány 
forró  nap  hősi  harczával.  Ez  a  vállalat  háború,  melyhez  a  kiű- 
zendő ellenség  erejét  külföldről  veszi.  Olaszországot  egy  ily 
ellenségtől  megszabadítani -oly  vállalat,  melyre  előre  megálla- 
pított terv  alapján  az  egész  nemzet  összhangzó  cselekvése 
volt  volna  szükséges,  de  ily  cselekvés  végett  az  összebeszélés- 
nek nem  lehetett  volna  egész  Olaszországra  kiterjedni  a  nél- 
kül, ^hogy  erről  az  osztrák  ne  értesüljön,  és  a  legkisebb 
felfedezésnek  az  volt  volna  következése,  hogy  Ausztria  fegyel- 
mezett hadserege  a  szervezetlen  néptömegeket  összezúzza  s  a 
többit  aztán  a  hóhér  végezi.  Tehát  Olaszország  Ausztria  rab- 
szolgája maradt,  mivel  a  nemzetet  nem  szervezhette  s  fel  nem 
fegyverezhette.  Én  soká  kétkedtem,  vájjon  a  szárdiniai  király 
rá  fogja-e  magát  határozni  arra,  hogy  az  olasz  függetlenség 
zászlaját  kibontsa ;  kétkedésem  onnan  eredt,  hogy  a  szárdiniai 
király  hatalmát  nem  tartottam  arra  elegendőnek,  miszerint 
Ausztriával,  diadal  reményével  szembeszálljon,  hacsak  egész 
Olaszország  hadirendbe  sorakozva,  s  fegyverrel,  lőszerrel 
kellőleg  ellátva,  nem  támogatja ;  de  mielőtt  ez  megtörténhet- 
nék, valószínűnek  láttam,  hogy  a  piemonti  sereg  Ausztria  túl- 
nyomó súlya  alatt  összeroskad,  s  e  sereg  összeroskadván,  az 
olasz  néptömegek  tömör  szervezkedésre  nem  juthatnak.  Két- 
kedtem tehát,  hogy  a  piemonti  király  kibontja  az  olasz  füg- 
getlenség zászlaját,  mivel  tudtam,  hogy  ezt  tenni  nem 
merészelhetné  idegen  segély  nélkül.  De  imo  a  segélyt  végre 
megnyerte,  és  a  segély  bizony  hatalmas.  Erre  támaszkodva 

nemcsak  kilátást,  söt  bizonyosságot  nyújt  a  király  Olaszor- 
szágnak Ausztriától  megszabadulhatni,  hanem  még  azon  neve- 
zetes előnyt  is  nyújtja,  hogy  a  függetlenség  zászlaja  körül 
Olaszország  egész  szervezett  ereje  sorakozhatik. 

Hát  a  józan  ész  nevében  kérdem :  nem  viseli-e  bélyegét 
a  sikernek  a  jelen  alkalom,  mely  az  olasz  szabadság  kivivá- 
sára nyuj  tátik?  Legyenek  az  olaszok  elég  eszélyesek  ez  alkal- 
mat felhasználni,  és  miután  külsegitséggel  megszabadultak 
az  ellenségtől,  ha  függetlenségüket  nem  tudnák  barátaiktól 
megvédeni,  sorsuk  megszűnnék  nemzeti  szerencsétlenség  lenni, 
mert  nemzeti  képtelenséggé  sülyedne. 

Azonban  mert  az  idegen  segély  Napóleontól  jő,  a  körül- 
mény hatalmas  indokul  hozatik  fel,  —  mire  ?  arra  talán,  hogy 
Anglia  Piemonttal  szövetkezzék  s  az  olaszok  mellé  álljon, 
miszerint  függetlenségi  kilátásukat  ugy  barát  mint  ellenség 
ellen  kétszeresen  biztossá  tegye  ?  —  Távolról  sem !  Arra  ugyan 
nincs  semmi  kilátás,  hogy  az  önök  kormánya  ily  czélból  ele- 
gyedjék háborúba.  Azon  érv,  hogy  az  olaszok  ne  bízzanak  a 
francziák  császárjában,  kellő  indokul  állíttatik  önök  elébe 
arra,  hogy  Anglia  segitse  az  osztrákot,  az  olaszokat  lánczon 
tartani.  Valóban  csodálatos  logika!  Hiszen  Francziaország 
segélyében  legalább  kilátása  van  Olaszországnak  a  felszaba- 
dulásra, de  Ausztria  hatalmának  fentartása  Olaszországnak 
bizonyos  szolgaság. 

Nem  tartozik  épen  reám  kutatni,  mily  czélok  vezették  a 
francziák  császárját  arra,  hogy  vitéz  serege  kardját  Olaszhon  sor- 
sának mérlegébe  vesse.  Lehet,  hogy  sok  helyrehoznivalója  lóvén 
a  közvéleményben,  érdekében  hitte  jót  tenni  egy  jó  ügynek ; 
lehet,  ugy  vélekedett,  hogy  Olaszországot  segitve  legjobban 
biztosithatja  magát  személyes  támadások  ellen;  lehet,  hogy 
látta,  miként  Olaszhon  egy  vulkán,  mely  okvetlenül  kitör 
előbb  vagy  utóbb,  tehát  tanácsosnak  vélte  biztonsági  szellen- 
tyüről  gondoskodni;  lehet  az  is,  hogy  saját  helyzetét  vélte 
javíthatni  otthon,  ha  segítségére  megyén  az  olaszoknak,  kik- 
nek annyi  igényük  van  a  francziák  testvéri  érzelmeire,  mert 
el  kell  ismerni,  hogy  a  francziák  fogékony  szivében  sok  nemes 
ösztön  rejlik.  Mindez  lehet  vagy  nem  lehet,  s  én  mindezt 
nem  tudom;  de  azt  tudom,  hogy  a  legellentétesebb  érdekek 
sokszor  ugyanegy  czélban  találkozhatnak.  Hiszen  nem  első 

eset  volna  a  történelemben,  hogy  Francziaország  korlátlan 
uralkodója  szabadságra,  függetlenségre  segit  idegen  nemze- 
teket. Emlékeznek  önök  az  amerikai  Egyesült-Államok  tör- 
ténelmére; tudják,  mennyivel  tartoznak  ezek  a  despotikus 
Prancziaországnak  függetlenségük  kivívásában.  De  bármiként 
legyen  is  ez,  én  részemről  biztosabbaknak  tartom  okoskodá- 
saimat érdekekre  mint  egyéniségekre  alapítani.  Ezen  alapra 
támaszkodva  állítottam  londoni  beszédemben,  hogy  tudom, 
mi  az,  a  mi  nincs  Napóleon  érdekében,  tehát  tudom,  mi  nem 
lehet  szándokában.  És  nagy  elődjének,  I.  Napóleonnak  példá- 
jára hivatkozva  megmutattam,  hogy  a  hóditó  szerep  vagy 
idegen  nemzetek  elnyomása  ellenkezik  III.  Napóleon  érdekei- 
vel, tehát  nem  lehet  szándokában.  És  én  azt  gondolom,  hogy 
a  francziák  császárja  tanult  valamit  nagybátyja  történelmé- 
ből ;  megtanulta,  hogy  mitől  kell  óvakodnia. 

És  végre  a  körülmények  logikájának  is  megvan  a  maga 
biztosító  ereje.  A  nemzeti  függetlenség  nem  oly  jelige,  mely 
ha  egyszer  zászlóra  Íratott,  onnan  egykönnyen  letörölhető. 
Vannak  szellemek,  melyek  nehezen  tűnnek  el,  ha  egyszer  fel- 
idéztettek. 

S  mig  egyrészről  e  tekintetek  megnyugtathatják  az  ola- 
szokat, miként  nincsenek  azon  veszélynek  kitéve,  hogy  urat 
cserélnek,  ha  a  franczia  segélyt  elfogadják,  másrészről  soha- 
sem kell  szem  elŐl  téveszteni  azt,  hogy  Olaszországban  a 
kérdés  nem  pusztán  kormányrendszerváltoztatás,  hanem  oly 
idegen  uralomtól  való  felszabadulás  körül  forog,  melylyel  a 
megküzdés  egy  nagy  háborút  feltételez ;  ez  pedig  oly  döntő 
körülmény,  hogy  valóban  dőreség  volna  az  olaszok  részéről, 
ha  nemzeti  létök  kivívásának  nagy  érdekét  személyes  ellen- 
szenveknek alárendelnék,  s  a  kínálkozó  külsegélyt  örömmel 
meg  nem  ragadnák. 

De  Magyarországra  e  tekintetek  még  döntőbb  sulylyal 
bírnak. 

Ha  komolyan  fontolóra  vesszük  a  megkezdett  háború  had- 
tani  exigencziáit,  lehetetlen  igen  valószínűnek  nem  tartanunk, 
hogy  az  osztrák  járom  lerázása  nem  fog  olasz  földre  szorít- 
kozni, föltéve,  hogy  Anglia  a  háború  természetszerű  folyamát 
avatkozásával  el  nem  rontja.  Feltéve  tehát,  hogy  e  háború 
folytán  hazámnak  alkalma  nyilik  visszaszerezni  állami  füg- 


getlenségét,  melyre  ezredéves  történelmi  joggal  bir,  s  melyet 
tiz  év  előtt  csak  népjog-ellenes  avatkozás  rabolt  el,  —  ugyan 
kérdeném,  nem  volna-e  valóságos  őrültség,  lia  mi  ez  alkalmat 
csakis  azért  meg  nem  ragadnék,  mivel  annak  áldását  a  könyö- 
rületes gondviselés  egy  Napóleon  kezével  nyújtja  felénk? 
Hiszen  ha  még  hóditási  hajlamokat  tennénk  is  fel  a  francziák 
császárjáról,  mi  magyarok  csakugyan  nem  lehetünk  azon 
veszélynek  kitéve,  hogy  hazánk  Francziaországhoz  csatoltas- 
sék ;  ettől  minket  már  maga  a  távolság  is  biztosit. 

Ilyen  a  helyzet,  uraim,  s  e  helyzet  logikájának  komoly 
átgondolása  remélenem  hagyja,  hogy  a  jelen  bonyodalmak 
az  Ausztria  által  leigázott  nemzetek  felszabaditására  vezet- 
hetnek, ha  Ausztria  Angliában  mentőre  nem  talál. 

S  ha  még  szükségem  volna  valamire,  miszerint  e  remé- 
nyemben megerősödjem,  feltalálnám  azt  azon  erőködésben, 
melyet  kifejteni  látunk  a  végett,  hogy  Ausztria  támogatására 
Anglia  a  háborúba  belenógattassék. 

Bizonyosak  lehetnek  önök,  uraim,  hogy  ily  erőlködése- 
ket nem  látnának,  ha  az  elnyomott  nemzeteknek  felszabadu- 
lásra nem  volna  kilátásuk.  Anglia  hatalmasai  irtóznak  e 
szótól :  népszabadság,  ez  a  kulcsa  az  erőködésnek,  mely- 
nek tanúi  vagyunk. 

De  hát  vizsgáljuk  meg,  mi  lesz  valószinü  folyamata  e 
háborúnak,  ha  az  angol  kormány  semleges  marad,  és  mi  lesz, 
ha  nem  marad  ? 

Ha  Anglia  semleges  marad,  a  háború  az  olasz  félszi- 
getre s  Ausztria  többi  területére  szoritkozik.  Olaszhon  előbb 
Magj'arország  később  függetlenségre  vergődhetnek.  Ezen 
eredménynek,  bármily  szemmel  nézzék  is  az  angol  főurak,  az 
angol  nép  bizonyosan  nem  kivánja  útját  állani.  Erről  meg 
vagyok  győződve.  Ezenkivül  nem  lehetetlen,  hogy  Törökor- 
szágban belső  zavargások  törnek  ki ;  lehet,  hogy  Törökország 
keresztyén  lakossága  máskép  látván  hivatlan  protektorait 
elfoglalva,  kedvet  kap  megkisérleni,  nem  vivhatja-e  ki  füg- 
getlenségét ?  E  véleményt  látszik  legalább  az  angol  kormány 
táplálni.  No  én  tudom,  hogy  Anglia  kötelezve  van  Törökor- 
szágot kültámadástól  megvédeni,  de  azt  sem  nem  tudom,  sem 
az  angol  nép  elveivel  összhangzónak  nem  hiszem,  hogy  Anglia 

kardot  rántson  Ausztria  megvédésére  csak  azért,  hogy  Török- 
ország keresztyén  népeinek  ne  nyilj ék  alkalom  függetlenségük 
kivívását  megkisérleni. 

Ha  ellenben  Anglia  részt  vesz  a  háborúban,  tekintve,  hogy 
ezt  csak  Ausztria  mellett  tenné,  akkor  a  kilátás  hosszú  és  álta- 
lános európai  háborúra  mutat.  Németország  bármennyire  inge- 
rült legyen  is,  bizonyosan  nem  koczkáztatandja  a  háboruba- 
vegyülés   merényletét   porosz  vezérlet  nélkül.   Poroszoi'szág 
pedig,  tekintve,  hogy  az  orosz   közvetlen   szomszédságában 
van,  nem  keveredik  a  háborúba,  hacsak  nem  bizonyos  Anglia 
segélye  felöl.  De  ha  Anglia  segiti  a  poroszt,  midőn  ez  Ausztria 
védelmére  kél,  az  orosz  minden  bizonynyal  szintén  közbeszól, 
de  ellenkező  irányban  a  francziával  fog  tartani.  És  ime,  itt 
van  egy  hosszú,  egy  rettenetes  európai  háború,  melynél  minden 
romlott  érdek,  minden  piszkos  nagyra  vágyás  játékba  jö.  Nem- 
zet nemzettel,  testvér  testvérrel  áll  szemben  és  ismételtetik 
Európának  ama  borzasztó   korszaka,   melyben  önök    szivük 
vérét  ontották,  mint  a  vizet,  és  hazájukat  800  millió  font  ster- 
ling adósággal  terhelték  a  nélkül,  hogy  csak  annyi  hasznot  is 
hajtottak  volna  akár  önnönmaguknak,  akár  az  emberiségnek, 
a  mi  a  mérlegben  egy  szalmaszál  súlyával  felér.   Akkor  a  vir- 
radni kezdett  szabadságtól  való  félelem  volt  az,  a  mi  az  önök 
uralgó  köreit  ösztönözte,  hogy  Angliát  ama  rettenetes  hábo- 
rúba keverjék.  Azt  kelljen-e  megérnünk,  hogy  a  kísérlet  ismé- 
teltetik ?  és  ismételtetik  semmi  jobb  czólórt,  mint  azért,  hogy 
az  osztrák  ház  korhadt  trónusát  támogatva,  a  nemzeti  szabad- 
ság kilátásai  elrontassanak  ? 

Ha  van  ember,  ki  tanúságot  tehet  az  angol  nép  szabad- 
ságszeretete felöl,  én  tehetek ;  én,  ki  nagylelkű  ösztöneinek 
élö  tanuja  vagyok ;  én,  ki  viharkörnyezte  fejemet  Anglia  párt- 
fogó keblén  nyugtattam  éveken  át;  én,  kinek  megengedte 
Anglia  népe,  hogy  kezemet  szivére  tegyem  a  reménytelenség 
napjaiban,  és  vigasztalást  merítsek  rokonszenvének  lükteté- 
seiből. Mint  szegény  hontalan  száműzött  jöttem  ide,  semmi 
fénytől  nem  környezve,  kivéve  a  világosság  ama  gyönge  vissz- 
sugárzatát,  melyet  azon  körülmény  kölcsönzött  személyemnek, 
hogy  osztályrészemül  jutott  kiváló  részt  venni  hazám  függet- 
lenségi küzdelmeiben.  Azon  emberek,  azon  társadalmi  osztá- 
lyok, melyek  most  Angliát  háborúba  szeretnék  bonyolítani 

kedvenczük :  Ausztria  végett,  hátat  forditottanak  a  szegény 
száműzöttnek,  Hiszékeny  füllel  hallgatták  a  rágalmakat,  miket 
a  rosszakarat  reá  szórt,  s  még  nevét  is  csak  lenézéssel,  meg- 
vetéssel emiitették,  és  mindezt  csak  azért,  mivel  én  szabadsá- 
gért harczoltam  Ausztria  ellen,  mivel  részem  volt  abban,  hogy 
az  osztrák  hatalom  megtörve  porig  aláztatott,  honnan  csak 
200,000  orosz  szurony  emelhette  fel.  De  épen  az,  a  mi  e  körök- 
ben okul  szolgált  a  gyűlöletre,  szeretetet  és  részvétet  keltett 
irántam  az  angol  népnél,  mely  testvéries  vigasztalással  eny- 
hítette szivem  fájdalmát,  buzdított,  hogy  bizzam  s  el  ne 
csüggedjem,  jót  kivánt  jó  ügyemnek  és  oly  népies  megtisztel- 
tetésekkel környezé  érdemtelen  személyemet,  minőket  a  leg- 
hatalmasabb kényurak  egész  hatalmukkal  sem  szerezhetnének 
meg,  minden  aranyukkal  sem  vehetnének  meg  maguknak.  Én 
6  megtiszteltetéseket  egyedül  annak  köszönhetem,  hogy  ugy 
állottam  a  nép  előtt,  mint  élő  tiltakozás  Ausztria  bitorlása, 
Ausztria  azon  hatalma  ellen,  melynek  alapja  jogeltiprás,  az 
emberiség  törvényeinek  megvetése,  politikai  szolgaság,  a  lel- 
kiismeret szabadságának  korlátozása  és  hálátlanság  és  hit- 
szegés. 

De  im  a  megtorlás  órája  közéig.  A  gondviselés,  melynek 
utjai  rejtélyesek,  oly  oldalról  kelti  fel  a  szabadság  hajnalát,  a 
honnan  emberi  előrelátás  alig  várhatá.  De  a  hajnal  világossá- 
got hoz.  Boruljunk  le  és  imádjuk  a  mindenhatót,  ki  az  embe- 
rek szándokait  markának  űrjében  hordja. 

És  e  válságos  perczben,  mely  a  szenvedések  árját  tán 
visszafordithatja,  önök  ismét  olyanoknak  látják,  a  minők 
mindig  voltak,  azokat,  kik  engem  gyűlöltek,  mivel  Ausztriát 
szerették.  Láthatják  önök,  miként  használják  fel  politikai 
hatalmukat  és  társadalmi  befolyásukat,  hogy  épségben  tartsák 
a  népsanyargatás  ama  Babilonját,  melyet  Ausztriának  nevez- 
nek. Mit  nekik,  ha  Anglia  népének  vére  patakokban  folyik ; 
mit  nekik,  ha  Anglia  pénze  százmillió  számra  szóratik  ki ;  mit 
nekik,  ha  önök  kereskedelmi  viszonyai  kiszámithatlan  nehéz- 
ségbe bonyolittatnak,  ha  a  közjóléten  mély,  talán  gyógyithat- 
lan  sebek  ejtetnek,  ha  Anglia  elöhaladása  feltartóztatik,  szabad 
intézvényeinek  békés  fejlődése  megállittatik ;  mit  gondolnak 
ők  mindezzel,  csak  Ausztria  mentve  legyen,  bár  angol  pénz- 
es angol  véráldozattal  mentetik  meg. 

De,  uraim,  ha  Ausztriának  angol  támogatói  nem  változ- 
tak éveken  át,  Anglia  népe  sem  változott,  errÖl  mai  fogadta- 
tásomban bizonyságot  birok. 

Midőn  két  év  előtt  osztrák  szövetség  foltja  fenyegette 
Anglia  fényes  paizsát,  én  ezen  tulajdon  helyen,  a  kereskedelmi 
szabadság  e  dicső  csarnokában  négy  ezer  angol  embert  láttam 
felállni,  mint  egy  embert,  s  a  kárhoztatás  három  hatalmas 
morgalmával  tiltakozni  az  osztrák  szövetség  ellen.  Tiltakozá- 
suk mennydörgéskép  rázta  meg  e  falakat  és  a  szabad  sajtó 
szárnyain  a  Downing-utcza  rejtekeibe  hatolva,  a  szövetség 
veszélyét  elháritotta.  Most  a  veszély  ismét  a  küszöbön  áll,  és 
ha  akkor  csak  mint  nemzeti  szégyen,  most  véres  háború  alak- 
jában mint  nemzeti  szerencsétlenség  fenyegeti  Angliát. 

Óvakodjatok  az  ámítástól,  Anglia  polgárai !  mert  oly  biz- 
tosak lehettek  arról,  mint  saját  létetekről,  hogy  ha  eltértek  a 
semlegességtől,  véretek  és  verejtéketek  Ausztria  biztonságá- 
ért lesz  elfecsérelve. 

De  ez  nem  lehet,  ennek  nem  szabad  lenni.  Emelje  fel  a 
nép  hatalmas  szavát;  harsogjon  Anglia  széltében-hosszában 
tiltó  szózata ;  adja  meg  a  kormánynak  a  nemzet  tisztán  kife- 
jezett akaratának  oszlopát,  hogy  reá  támaszkodhassék ;  emlé- 
keztessék önök  a  hatalom  sáfárjait,  hogy  ők  Anglia,  és  nem 
Ausztria  miniszterei;  erősítsék  meg  nemzeti  álláspontjukat 
az  ármány  suttogásainak  befolyása  ellen,  és  értessék  meg  velük 
tisztán,  határozottan,  hogy  ha  Anglia  népe,  mely  testvéries 
szeretettel  rokonszenvez  az  olasz  szabadság  és  magyar  függet- 
lenség ügyével,  azon  tekinteteknél  fogva,  melyekkel  saját 
hazájának  tartozik,  legyőzi  érzelmeit  és  megnyugszik  abban, 
hogy  a  szabadság  javára  ne  vegyen  részt  a  háborúban,  azt 
semmi  esetre  sem  fogja  megengedni,  hogy  Anglia  vére  s 
vagyona  Ausztriának,  a  szabadság  elnyomójának  javára  paza- 
roltassék  akár  az  adriai  tengeren,  akár  a  Dunánál,  Tiszánál, 
akár  a  Pó  partjain.  (Az  egész  gyülekezet  feláll,  s 
föveg-  s  kendőlobogtatás  közt  a  lelkesedés 
hangos  kitör ésével  ad  tartós  kifejezést  egy- 
hangú helyeslésének.) 

Forduljon  el  Anglia  Ausztriától  és  az  isten  is  el  fog  tőle 
fordulni. 

Tartsa  menten  Anglia  népe  saját  hazáját  a  háború  min- 
den bajától,  keservétől ;  ez  a  legjobb,  ez  a  jelen  körülmények 
közt  az  egyedüli  gyakorlatias  mód,  melylyel  a  nemzeti  felsza- 
badulás hajnalodásának  szolgálatára  lehet. 

S  ez  az  egyetlen  kérelem,  melyet  önökhöz  intézek,  és 
búcsúszavammal,   mely    meglehet    utolsó    búcsúszó,   melyet 
önökhöz  ez  életben  intézek,  kérem  a  mindenhatót,  áldja  meg 
önök  hazáját  legjobb  áldásaival  az  idők  végeiglen. 
(Angolból  forditva.) 


Lecsillapulván  a  megilletődés  helyeslő  zaja,  mely^- 
lyel  a  gyűlés  a  szónok  iránti  rokonszenvének  kifejezést 
adott,  a  tanácskozás  sora  a  határozatokra  került. 

A  tárgyalások  ezen  részét  a  Times  1859.  május 
2 5 -kei  száma  után  adjuk. 

Bazley  parlamenti  tag  örvendetes  tudomásul  A'ctte 
a  választ,  melyet  a  koimány  Manchester  városának  a 
nem-avatkozás  ügyében  tett  előterjesztésére  adott,  s 
melyben  kijelentette,  hogy  az  előterjesztést  saját  nézetei 
támogatásának  tekinti,  minélfogva  szónok  reméli,  mi- 
ként a  jelen  tüntetésből  a  miniszterek  azon  tudomást 
meritendik,  hogy  Manchester  a  nem-avatkozás  politiká- 
jához kétszeres  erővel  ragaszkodik.  Ezeknek  előrebocsá- 
tásával a  következő  határozati  javaslatot  indítványozta : 

» Mondja  ki  a  gyűlés,  hogy  az  angol  kormány  ed- 
digi avatkozásai  a  kontinentális  államok  viszályaiba, 
teljességgel  nem  biztosították  azon  káprázatos  (visio- 
nary)  czélt,  melyet  »a  hatalom  egyensúlyának «  nevez- 
nek, sem  Európa  népeinek  szabadságát  elő  nem  moz- 
dították, s  hogy  ez  avatkozásoknak  föeredménye  csak 
az  volt,  hogy  Anglia  ipara  óriási  adóssággal  és  súlyos 
adókkal  terheltetett,  a  reformok  előhaladása  gátoltatott, 
8  a  nép  jóléte  és  boldogsága  megcsökkentetett. « 

Harvey  iir,  Salford  város  mayorja,  pártolta  az  in- 
dítványt, mi  is  közegyetértéssel  elfogadtatott. 

Hadfield  parlamenti  tag  tette  a  második  indít- 
ványt : 

> Mondja  ki  a  gyűlés,  liogy  teljesen  megbízva  az 
angol  nép  hazaíiságában  és  erélyében,  saját  területének 
minden  támadástól  megvédését  illetőleg:  megelégedés- 
sel veszi  a  f.  hó  12-én  kelt  királyi  kiáltványban  foglalt 
semlegességi  nyilatkozatot,  mely  által  a  királyné  kor- 
mánya hivatalosan  kötelezettséget  vállalt  a  kontinensen 
megkezdett  háborúban  sem  közvetlenül,  sem  közvetve 
részt  nem  venni,  hanem  szoros  és  részrehaj latlan  sem- 
legességben maradni, — és  e  gyűlés  sürgeti  a  koraiányt, 
(urges  upon  the  governement)  hogy  a  semlegességi 
kiáltvány  elvéhez  szigorúan  ragaszkodjék,  akár  marad- 
jon a  jelen  összeütközés  az  olasz  félszigetre  szorítva, 
akár  pedig  nem.« 

Hadfield  ur  az  indítványt  kisérő  beszédében  Kos- 
suthra nézve  hízelgő  szavakban  rokonszenvét  fejezte  ki 
Kossuth  hazája  iránt,*)  rokonszenvét  maga  Kossuth 
iránt,  őszintén  remélve,  hogy  szivének  óhaja  teljesülni 
fog,  s  hogy  a  nemes  nemzet,  melyhez  tartozik,  el  fogja 
foglalni  a  világ  nemzetei  között  azon  helyet,  melyre  oly 
igazán  hivatva  van.  (Kossuth  felkelt  s  a  gyűlés  tapsai 
közt  kezet  szorított  Hadfield  úrral.) 

Nicholh  ur  igen  jeles  beszéddel  támogatta,  Watts 
ur  pártolta  az  indítványt,  mely  közegyetértéssel  elfo- 
gadtatott. 

Potter  T.  B.  ur  indítványba  tette :  » mondjon  a  gyű- 
lés köszönetet  Kossuth  kormányzónak  a  gyűlésen  való 


*)  H  a  d  f  i  e  1  d  ur  szavai  ezek  voltak  :  »I  deeply  sympathise  witli 
the  country  wliich  had  produced  sucli  a  man  as  Loiiis  Kossuth. « 

Helfy. 

részvéteért,  s  adjon  kifejezést  méltánylatának  magavi- 
selete iránt,  melyet  mint  száműzött  ez  országban  tartóz- 
kodása alatt  tanusitotti"^') 


IV. 

Népgyűlés  Bradfordban. 

A  következő  este  (május  25-éu)  Bradfordban  tar- 
tottam ugyanezen  tárgyban  beszédet. 

Bradford  városának  lakossága  mindig  nagy  szí- 
vességgel viseltetett  irántam.  Ott  lakott  Mitchell  J.  ur, 
tekintélyes  nagykereskedő,  azon  világliirü  Henry  (man- 
chesteri czég)  társa  s  bradfordi  fióküzletének  vezetője, 
kit  a  >  Times  «  » kereskedő-király  «-nak  szokott  volt  ne- 
vezni. Mitchell  ur  leghívebb,  legtevékenyebb  angol  ba- 
rátaim egyike  volt.  Ha  mint  felolvasó  léptem  fel,  ő  volt 
az,  ki  Bradford  jóakaró  részvétét  számomra  mindig  ké- 
szen tartotta.  Ha  pedig  hazám  érdekében  politikai  tün- 
tetések szüksége  forgott  fen,  egy  szó  hozzá  elég  volt 
arra,  hogy  két-három  nap  alatt  egyike  azon  óriási  nép- 
gyüléseknek  legyen  Bradforban  szervezve,  melyek  a 
szabad  Anglia  eleven  közéletének  sajátságaihoz  tar- 
toznak. 

így  történt  ez  alkalommal  is.  Óhajtásomhoz  ké- 
pest Bradfordban  szintúgy,  mint  a  többi  helyeken,  előbb 


*)  »That  tliis  meeting  expresses  —  to  Governor  Kossuth  —  its 
admiration  of  his  noble  conduet  during  his  residence  as  an  exile  in  this 
country.« 

Tisztelendő  Miller  Marmaduke  és  Popé  S.  ur  pártolták 
az  indítványt,  mely  is  nagy  lelkesedéssel  megszavaztatott  (was  carried 
with  the  utmost  enthusiasm). 

Kossuth  megköszönvén  a  megtiszteltetést,  W  i  1  s  o  n  György 
urnák  az  elnökösködésért  köszönetet  indítványozott,  s  ennek  lelkesült 
megszavazásával  a  gyűlés  befejeztetett.  H  e  1  í y. 

A  városi  tanács  nyilatkozott  a  semlegesség  mellett,  aztán 
megliivást  kaptam  résztvenni  a  május  25-re  rendezett 
né2)gyiilésen,  mely  számra  a  manchesterivel  vetélkedett. 
E  gyűlésen  tartott  beszédemben  főképen  a  Német- 
országban forrongott  osztrák-baráti  izgatottsággal  fog- 
lalkoztam, a  mint  következik. 


Kossuth  beszéde  Bradfordban 

május  25-én  1859. 

—  —  —  —  jja  ö  brit  felségének  kormáii3'^a  el  találna 
a  semlegességtől  térni,  bizonyosan  nem  fogná  önöknek  azt 
mondani,  hogy  ezt  azért  teszi,  mert  az  osztrák  ház  iránt 
legyözhetlen  előszeretettel  viseltetik.  Nem,  ezt  nem  mondaná, 
hanem  hivatkoznék,  a  mint  a  fenforgó  bonyodalmak  kezdete 
óta  mindig  hivatkozott  arra,  hogy  az  1815-iki  egyezménj'eket 
sérthetleneknek  kell  tekinteni ;  hogy  Ausztria  területi  épsége 
a  hatalmi  egyensúly  lényeges  alkatrészét  képezi,  s  hogy  ez 
egyensúlyt  fen  kell  tartani,  és  hivatkoznék  arra,  hogy  a 
háború  szinterének  Dalmácziára  kiterjesztése  a  török  biro- 
dalom belnyugalmára  háboritólag  hathatna. 

E  pontokat  részint  tegnap  Manchesterben,  részint  a 
múlt  pénteken  Londonban  tüzetesen  tárgyaltam  (a  mennyire 
ily  bő  tárgyat  egy-egy  beszédben  tárgyalni  lehetséges).  E 
beszédeim  az  időszaki  sajtó  utján  köztudomásra  jutván,  az 
érdeklődés,  melylyel  önök  a  fenforgó  bonyodalmakat  kisé- 
rik, hinnem  engedi,  hogy  azokat  figyelmükre  méltaták.  Nem 
akarom  tehát  önöket  e  fejtegetések  ismétlésével  untatni, 
hanem  azon  meggyőződésemnek  kivánok  kifejezést  adni,  hogy 
ámbár  azok  az  1815-iki  szerződések,  az  a  hatalmi  egyensúly 
s  az  a  törökországi  belnyugalom  a  diplomácziai  levelezések- 
ben, nyilatkozatokban  s  manifesztumokban  nagyon  sűrűn 
szerepelnek  is,  mindazáltal  nem  ezen  oldalon  van  a  veszély, 
hogy  Anglia  a  háborúba  besodortatik,  —  a  veszély  önöket 
legfőképen  Németország  felől  fenyegeti. 

Köztudomású  dolog,  hogy  a  németek,  s  a  mi  valólDan  csodá- 
latos :  még  a  szabadelvű  pártiak  is  lázas  ingerültségre  buzdul- 
tak Ausztria  mellett ;  készek  háborúba  rohanni,  hogy  Ausztria 
területi  és  hatalmi  épségét  fentartsák.  Naponkint  hirdettetik 
a  német  közvélemény  csaknem  minden  közlönyében,  s  az 
ékesszólás  demosthenesi  hevével  vitattatik  a  német  kamarák- 
ban, hogy  a  ki  Ausztriához  birtokainak  akármely  nem  német 
részében  is  hozzá  nyúl,  az  a  német  szövetséghez  nyúl,  s  hogy 
a  német  szövetségnek  Ausztriát  mindenhol,  Olaszországban 
is  meg  kell  védenie.  —  És  a  benyomást,  melyet  ezen  hirek 
okoznak,  a  diplomácziai  jelentések,  melyekkel  megismerkedni 
módomban  volt,  tökéletesen  megerősítik. 

A  dolog  annyira  ment,  hogy  ámbár  Ausztria  lépett  fel 
mint  támadó,  s  ez  által  elvette  német  pártosaitól  annak  lehető- 
ségét, hogy  Ausztria  végett  frigy-esetre  (casus  foederis)  hivat- 
kozhassanak, a  mesterségesen  felszitogatott  harczias  ingerült- 
ség mégis  oly  fokra  hágott,  miszerint  valósággal  meg  volt 
állapítva,  hogy  május  2-án,  tehát  már  az  osztrák  seregeknek 
a  piemonti  területre  történt  támadó  berohanása  után,  a  szö- 
vetséges gyűlésen  Ausztria  védelmére  Francziaország  ellen  a 
háború  szótöbbséggel  el  fog  határoztatni. 

Ez  ugyan  nem  történt  meg,  és  el  kell  ismernem,  hogy  e 
vészterhes  lépésnek  megakadályozásában  az  angol  kormány 
tiltakozásának  is  része  volt. 

Hanem  figyelmét  kérem  önöknek  két  körülményre.  Az 
egyik  az,  miként  Anglia  kormánya  nem  az  ellen  tett  kifogást, 
hogy  a  németek  Ausztriát  e  háborúban  segíteni  akarják, 
hanem  csak  az  ellen,  hogy  már  ily  korán  (at  this  early 
s t a g e)  akarják  segíteni.  Ezt  lord  Malmesbury  világosan 
ekként  adta  utasításba  Anglia  ügyvivőjének  Frankfurtban. 
A  másik  körülmény  az,  hogy  önök  kormánya  teljességgel 
nem  azt  adta  tudtul  a  németeknek,  hogy  ha  beleelegyed- 
nek a  háborúba,  Anglia  segítségére  nem  számithatnak,  mert 
Anglia  semleges  fog  maradni,  —  hanem  csak  annyit  adott 
tudtul,  hogy  ne  számítsanak  angol  segítségre,  ha  ily  korán 
avatkoznak  a  háborúba,  mert  az  angol  kormány  most  (at 
present)  a  létező  körülmények  közt  (under  existing 
circumstances)  semleges  akar  lenni. 

—   KOSSUTH,  IRATAIM,  I,  38 

Tehát  önöknek  semlegességet  hangoztatnak,  ellenben  a 
hivatalos  diplomácziai  jegyzékekben  Anglia  semlegességét 
csak  mostanra,  csak  a  létező  körülményekre 
szorítják. 

Ezek  nagyon  aggasztó  jelenségek,  uraim !  mert  azt  biz- 
vást  a  józan  észszel  ellenkező  szofizmának  lehet  nyilatkoz- 
tatni, hogy  a  körülmények  akként  alakulhatnak,  miszerint  e 
háborúban  Anglia  saját  birtokainak  megvédése  végett  legyen 
kénytelen  a  semlegességből  kilépni ;  ez  a  feltevés  merő  »n  o  n 
s  e  n  s  e,«  ha  csak  Anglia  önként  nem  keveredik  a  háborúba ; 
a  »létező  körülmények*  azon  változása  tehát,  melynek 
esetére  önök  kormánya  a  semlegességtől  való  eltérés  lehet- 
ségét  sejteni  hagyja,  másra  nem  vonatkozhatik,  mint  azon 
esetre,  ha  a  jelen  háború  nem  maradna  Olaszországra  loka- 
lizálva, hanem  Ausztria  valamely  nem  olasz  birtokaira  is 
kiterjedne. 

Az  angol  kormány  semlegességének  e  körülírása  az, 
uraim!  a  mi  engem,  mint  magyar  hazafit,  kinek  elnyomott 
hazám  függetlensége  mindennapi  imádságomat  képezi,  a  leg- 
mélyebb aggodalommal  tölt  el.  Mert  (a  mint  előbbi  beszéde- 
imben megmutattam)  az  Olaszországban  megkezdett  hábo- 
rúnak más  osztrák  birtokokra  is  kiterjesztése  oly  hadtani 
kényszerűség,  hogy  e  nélkül  kielégítő  eredményre  jutni  akár- 
hány nyert  csatával  sem  lehet. 

Én  tehát  nyíltan  bevallom,  hogy  én  a  háború  szinteré- 
nek e  kiterjesztéséhez  sokat  szenvedett  hazám  számára  a  fel- 
szabadítás oly  biztos  reményét  kötöm,  miszerint  mondani 
merem,  hogy  a  ki  e  kiterjesztésnek  útját  állná,  az  nemzetem 
ajkaitól  ütné  el  a  felszabadulás  poharát,  melyet  a  körülmények 
kedvezésében  nyilatkozó  gondviselés  feléje  nyújt. 

No  már,  uraim,  nekem  jogom  van  multamra  hivatkozva 
állítani,  hogy  én  a  német  nemzet  szabadsági  törekvéseinek 
mindig  melegen  rokonszenvező  barátja  voltam,  s  tőlem  kitel- 
hetőleg  minden  lehetőt  elkövettem,  miszerint  hazám  a  német 
nemzettel  barátságos  viszonyban  álljon;  ezt  nemcsak  a  sza- 
badság ügyének  szolidaritása,  hanem  sok  rendbeli  érdekközös- 
ség is  kívánatossá  teszi.  Es  azért  őszintén  sajnálom,  hogy 
jelenleg  óhajainkkal,  törekvéseinkkel  merőben  ellenkező  tábor- 
ban állunk. 

Azonban  nem  tartózkodom  kijelenteni,  miként  ha  biztos 
volnék,  hogy  a  német  nemzet  harczias  ingerültsége  Angliát 
a  háborúba  bele  nem  rántja,  nem  gondolom,  hogy  a  németek 
megfoghatatlan  osztrákoskodása  oly  fordulatot  idézhetne  elö 
a  viszonyokban,  miszerint  e  miatt  okom  volna  hazafiúi  remé- 
nyeim meghiúsulásától  tartani.  És  pedig  nem  gondolom  azért, 
mert  a  porosz  királyi  kormány  határozottan,  hivatalosan  ki- 
jelentette, hogy  ha  csak  Németország  nem  támadtatik  meg, 
Poroszország  még  a  szövetséges  gyűlés  többségének  szava- 
zata által  sem  engedi  magát  az  osztrák  dinasztia  specziális 
családi  érdekei  végett  a  háborúba  belerántatni,  még  azon 
esetben  sem,  ha  e  miatt  szakadás  támadna  a  szövetségben. 
Én  pedig  azt  hiszem,  hogy  a  porosz  kormánynak  ezen 
nyilatkozatára  biztosan  lehet  épiteni,  mert  a  Hohenzollern- 
háznak  teljességgel  nincs  érdekében  óhajtani,  hogy  a  Habs- 
burg-, helyesebben  Lorraine-Vaudemont-ház  nagyhatalmi 
állása  a  fenforgó  viszályból  sértetlen  kerüljön  ki.  Söt  inkább 
érdekében  van,  hogy  hatalmának  tetemes  csonkításával  kerül- 
jön ki,  különben  előbb  utóbb  maga  lenne  kénytelen  a  bécsi 
udvar  dölyfének  megalázását  munkába  venni.  Hozzá  járul 
ehhez,  hogy  ha  Poroszország  váratlanul  mégis  reá  hagyná 
magát  vétetni,  hogy  a  bécsi  udvar  védelmére  fegyvert  fogjon, 
ez,  tekintve  a  feszültséget,  mely  a  pétervári  udvar  és  Bécs 
között  fenforog,  okvetlenül  azt  vonná  maga  után,  hogy  ellen- 
kező oldalon  az  orosz  is  beleavatkoznék  a  háborúba.  Ez  pedig, 
tekintve  a  geográfiai  helyzetet,  oly  körülmény,  mely  nem  teszi 
valószínűvé,  hogy  a  berlini  kabinetben  egyhamar  a  porosz 
hadügyér  válhassék  irányadóvá,  ki  osztrák-baráti  hajlamaival 
merőben  elszigetelten  egyedül  áll.  Különben  is  bizonyosnak 
vehetjük,  hogy  a  berlini  udvar  csak  azon  esetre  eshetnék 
kísértetbe  az  osztrák  ház  családi  érdekeinek  védelmére  fegy- 
vert fogni,  ha  Ausztria  ennek  béréül  megajánlaná,  hogy  az 
elsőbbségi  vetélkedésről  lemond,  s  a  primátust  Németország- 
ban a  HohenzoUern-háznak  engedi  át.  Már  pedig  ha  valami 
a  világon,  az  bizonyos,  hogy  a  büszke  osztrák  ház  ezt  tenni 
sohasem  fogja,  hacsak  Németországból  erővel  ki  nem  löketik. 

Minthogy  tehát  a  mesterségesen  felpaskolt  osztrák 
rokonszenvek  Németországon  porosz  támogatásra  nem  számit- 
hatnak, én  meg  vagyok  győződve,  hogy  ha  ez  izgalomtól  az 

angol  segítség  reménye  is  határozottan  elvétetnék,  a  németek 
vagy  minden  ingerültségük  mellett  sem  kevernék  magukat  a 
háború  bajaiba,  vagy  ha  igen,  ugy  a  magamagában  meghason- 
lott Németország  egy  részének  a  háborúba  avatkozása  sem 
azt  nem  eszközölhetné,  hogy  a  harcz  a  Tisza  partjára  ki  ne 
terjedjen,  sem  pedig  ott  a  magyar  nemzet  jogos  függetlenségi 
aspiráczióira  veszélj'^essé  nem  válhatnék. 

De  a  dolog  egészen  más  szint  ölt,  ha  azt  veszszük  tekin- 
tetbe, hogy  épen  a  német  nemzet  harczias  elragadtatása 
szolgáltathat  ürügj'^et,  vagy  ha  ugy  tetszik:  alkalmat  önök 
kormányának  arra,  hogy  Ausztria  megmentése  végett  önöket 
a  háborúba  belekeverje  ;  ez  esetben  épen  az  angol  avatkozás 
volna  az,  mely  nemzetem  ajkaitól  a  szabadulás  poharát  elütné, 
és  az  osztrák  uralmat  még  Olaszországban  is  fentartaná. 

Nem  ok  nélkül  tartok  ez  avatkozás  lehetségétöl,  uraim! 
Nem  vagyok  én  rémlátó,  sem  alarmista.  Én  a  tényekkel  vetek 
számot. 

Hiteles  magántudósitásokból  tudom,  hogy  orosz  diplo- 
maták tartózkodás  nélkül  állitják,  miként  Ausztria  és  az 
angol  kormány  közt  valóságos  szövetség  létezik. 

Én  ennyire  nem  megyek.  Ezt  nem  állitom,  hanem  az 
lord  C  0  w  1  e  y  bécsi  küldetése  által  is  megerősített  tény,  hogy 
az  önök  kormánya  biztosította  Ausztriát  Anglia  támogatása 
felöl,  ha  az  olasz  kérdésben  némely  közigazgatási  javítások 
behozatalába  beleegyezik. 

Hogy  az  olasz  kérdés  nemzeti  lét  kérdése,  hogy  tehát 
azt  pepecselő  reformokkal  nem  lehet  megoldani,  azt  minden 
ember  tudja  egész  Európában.  Egyedül  az  önök  kormánya 
az,  mely  e  napfényvüágosságu  tény  előtt  erőnek  erejével 
szemet  huny.  És  miért  huny  szemet  ?  Azért,  mert  az  önök  kor- 
mánya hajthatlanul  ragaszkodik  azon  kiindulási  ponthoz,  hogy 
az  olaszok  nemzeti  függetlenségi  aspiráczióiról  szó  sem  lehet, 
s  a  bécsi  udvar  birtoklását  mindenütt  sérthetlen  épségben 
fen  kell  tartani.  Ezért  fejtett  ki  az  angol  kormány  a  bonyo- 
dalmak kezdete  óta  f oly  ton-f oly  vast  oly  lázas  tevékenységet 
arra,  hogy  Ausztria  fejéről  a  háború  veszélyét  elhárítsa.  Az 
angol  kormány  e  törekvésével  a  németországi  izgalom  any- 
nyira  összevág,  s  annyira  szembetűnő  az,  hogy  a  német 
izgalom  a  franczia  és  szard  kormányoknak  a  háborútól  vissza- 

riasztására  volt  számítva,  miszerint  én  egy  cseppet  sem  cso- 
dálkoznám, ha  majd,  mikor  egyszer  a  diplomáczia  titkairól  a 
fátyol  lelebben,  az  jönne  világosságra,  hogy  Anglia  kormányá- 
nak keze  benne  volt  abban,  a  mit  Németországban  meglepe- 
téssel tapasztalunk. 

Köztudomású  dolog,  hogy  az  osztrák  császár  azon 
manifesztumában,  melylyel  »népeinek«  ápr.  28-kán  a  háborút 
tudtára  adta,  határozottan  kifejezi  reményét,  hogy  nem  fog 
egyedül  állani,  és  e  reményét  egyenesen  a  németekre  ala- 
pitja.  Ámde  a  Poroszországgal  meghasonlott  németek  Anglia 
segitsége  nélkül  nem  merhetnek  Ausztria  javára  a  háborúba 
avatkozni.  Mondhatom  is  önöknek,  uraim,  Anglia  német- 
országi ügyvivőinek  jelentéseire  támaszkodva  mondhatom, 
hogy  a  németek  egész  bizonyossággal  számítanak  Anglia 
segítségére;  s  ha  ehhez  hozzáadjuk  azt,  miszerint  Anglia 
kormánya  köztudomásúlag  most  is  azon  állásponthoz  ragasz- 
kodik, hogy  az  osztrák  háznak  birtokcsonkulás  nélkül  kell  a 
viszályból  kikerülni ;  ha  hozzáadjuk  a  manchesteri  ós  londoni 
beszédeimben  említett  tényeket,  melyek  semmi  kétséget  sem 
hagynak  fen  a  felöl,  hogy  Anglia  kormánya  szembetűnő 
részrehajlást  tanúsít  Ausztria  iránt ;  ha  hozzáadjuk  azt,  hogy 
a  semlegességnek  »mostanra«  s  a  »létező  körülményekre « 
szorított  körülírásával  az  eventuáUs  avatkozásra  a  kapu  czél- 
zatosan  nyitva  tartatik,  és  a  mire  különösen  figyelmet  kérek, 
hozzáadjuk  azt,  hogy  önök  külügyminisztere  f.  hó  5-ről  lord 
0  o  w  1  e  y  által  egy  jegyzéket  adatott  át  a  franczia  kormány- 
nak, melyben  határozottan  ki  van  jelentve,  miként  Anglia 
kormánya  megvárja,  hogy  a  háború  az  olasz  félszigetre  fog 
szoríttatni :  lehetetlen  önöknek  be  nem  látníok  uraim,  hogy 
ha  Anglia  kormánya  a  mostani  osztrák-barát  minisztérium 
kezében  marad,  önök  daczára  a  királyné  semlegességi  nyilat- 
kozványának,  azon  veszélynek  vannak  kitéve,  hogy  Ausztria 
megmentése  végett  bele  fognak  kevertetni  a  háborúba,  ha  az 
nem  marad  Olaszországra  lokalizálva. 

E  veszély  ellen  Angliát  csak  a  közvélemény  erélyes  til- 
takozása mentheti  meg.  Erre  annyival  inkább  szükség  van, 
mert  önök  kormánya  vagy  csalódásban  van  az  angol  nemzet 
érzelmei  felöl,  vagy  pedig  az  olaszok  függetlenségeért  fegy- 
vert fogott  Francziaországot  egyenesen  misztifikálni  akarja. 


302 

Világos  bizonyítványát  birjuk  ennek  lord  Malmesbury 
emiitett  május  B-iki  jegyzékének  eme  szavaiban : 

»A  brit  nemzet  csaknem  egyértelmüleg  hely- 
teleníti a  jelen  háborút;  ki  akarja  kerülni  hozzájá- 
rulását annak  folytatásához,  és  komolyan  reméli,  hogy  a 
háború  az  olasz   félszigetre   fog  szoríttatni.* 

No  már  ezen  egész  nyilatkozatból  csak  annyi  igaz,  hogy 
a  brit  nemzet  semleges  kivan  maradni  e  háborúnál,  de  az 
nem  igaz,  hogy  a  jelen  háborút  helyteleníti,  és  az  sem  igaz, 
hogy  annak  az  olasz  félszigetre  szorítását  óhajtja,  söt  inkább 
saját  pozitív  tapasztalásom  után  mondhatom,  miként  a  brit 
nemzet  örvend  annak,  hogy  e  háború  az  olasz  nemzetnek 
kilátást  nyújt  az  osztrák  uralom  alól  megszabadulni,  és  lelké- 
ből óhajtja,  hogy  e  háború  Ausztria  más  tartományaira  is 
kiterjedjen,  s  az  osztrák  járom  alatt  nyögő  más  nemzeteknek, 
nevezetesen  az  én  saját  nemzetemnek  is  felszabadulására 
vezessen.  Sokkal  több  jeleit  bírom  önök  rokonszenvének 
hazám  iránt,  mintsem  kételkedhetnem,  hogy  ez  állításomat  e 
népes  gyülekezet  is  igazolandja.  (Hangosan  kitörő  álta- 
lános helyeslés.) 

Közel  nyolcz  éve  annak,  uraim !  hogy  e  szabad  és  bol- 
dog sziget  földére  léptem,  s  azon  percztől  kezdve  a  mai  napig 
annyi  bizonyságát  volt  és  van  szerencsém  venni  annak,  hogy 
a  brit  nemzet  a  magyar  szabadságügy  iránt  folyvást  a  leg- 
melegebb általános  rokonszenvvel  viseltetik,  miszerint  bátran 
merem  állítani,  hogy  bármennyire  óhajtsa  is  Nagy-Britannia 
kormánya  a  bécsi  udvar  uralmát  Magyarország  felett  fen- 
tartani,  nincs  az  a  minisztérium,  a  melj''  azt  merhetné  propo- 
nálni a  brit  nemzetnek,  hogy  fogjon  fegyvert  Magyarország 
felszabadulásának  meghiúsítása  végett,  s  nincs  olyan  parla- 
ment, mely  ily  bevallott  czél  végett  inditandott  háborúra 
egyetlenegy  csepp  brit  vért,  vagy  egyetlenegy  pennyt  meg- 
szavazna. (Helyeslés.) 

Hogy  tehát  Nagy-Britannia  jelen  kormánya  Ausztria 
hatalmának  az  osztrák  járomban  nyögő  nemzetek  feletti  fen- 
tartására  a  jelen  háborúba  beavatkozhassék,  oly  alkalomra, 
ne  mondjam :  ürügyre  van  szüksége,  melyről  felteheti,  hogy  a 
brit  nemzet  közvéleményében  nem  fog  oly  határozott  reszen- 
zussal  találkozni. 


Ezért  mondtam  én  uraim,  hogy  önöket  a  háboruba-sodor- 
tatás  veszélye  Németország  felöl  fenyegeti ;  mert  lia  a  német 
nemzet  beleavatkozik  a  háborúba,  s  beavatkozása  által  a  har- 
czot  a  Ehenusnál  is  provokálja,  azt  fogja  a  kormány  önöknek 
mondani,  hogy  ott  már  Francziaország  nem  a  népszabadság- 
ért küzd,  mint  küzd  a  Pónál  és  küzdene  a  Tiszánál,  —  s  Ang- 
liának érdekében  áll  a  Rhenusnál  sem  területi  változtatást, 
sem  a  német  nemzet  függetlenségének  semminemű  csorbítását 
meg  nem  engedni. 

Hanem  én  azt  mondom  önöknek,  uraim,  hogy  a  jelen 
háború  Németországnak  sem  területi  épségét,  sem  független- 
ségét nem  fenyegeti ;  az  a  németországi  ingerültség  egy  mes- 
terségesen előidézett  indulatosság,  melynek  más  czélja  nincs, 
mint  az,  hogy  Ausztria  hatalma  épségben  fentartassék,  misze- 
rint a  mindenféle  apró  német  despotának,  s  arisztokracziának 
tovább  is  támaszul  szolgálhasson  a  szabadsági  aspirácziók 
elnyomásában  Németországon. 

Nagyon  kívánatos,  hogy  a  brit  nemzet  közvéleménye 
a  sok  haszontalan  lárma  által  félre  ne  vezettessék  a  német- 
országi ingerültség  természetét  s  értelmét  illetőleg,  s  mert 
akként  vagyok  értesítve,  hogy  önök  gyorsan  emelkedő  városa 
igen  élénk  összeköttetésben  van  Németországgal,  ugy  keres- 
kedelmi, mint  társadalmi  tekintetben :  helyét  és  idejét  látom 
annak,  hogy  a  német  kérdést  önök  engedelmével  kissé  tagla- 
lás alá  vegyem. 

Tartózkodás  nélkül  bevallom,  miként  azt  tökéletesen 
értem,  hogy  a  bajor,  a  sváb,  a  hassziai,  nasszaui,  a  reussz-sleitz- 
greitz-lobensteini  et  hoc  genus  omne  fejedelmek  szeretnének 
oltalmára  rohanni  annak  az  Ausztriának,  a  melyben  töredé- 
keny  trónusaik  és  trónuskáik  biztonságának  támaszát  látják. 
Azt  is  tudom  érteni,  hogy  a  Metternichek,  Schwarzenbergek, 
Wittgensteinok,  "Windischgratzek,  és  a  góthai  almanach  hoc 
genus  omne  emberei  az  osztrák  kényuralom  zászlaja  alá  lázas 
készséggel  sorakoznak.  Nem  gondolom  azonban,  hogy  ezek  a 
maguk  specziális  családi  érdekeik  iránt  a  szabadságszerető 
brit  népnél  nagy  rokonszenvre  számithatnak. 

De  már  azt,  megvallom,  nem  vagyok  képes  elgondolni, 
hogy  a  német  nép,  különösen  pedig  a  német  szabadelvűek,  a 
német  demokraták,  miféle  okoskodással  birtak  azon  követkéz- 

tetéshez  eljutni,  hogy  nekik  érdekökben  áll  Ausztriát  akárhol 
a  világon,  de  különösen  a  német  szövetséghez  nem  tartozó 
hatalmi  körében  is  támogatni. 

Mert  hát  az  történelmi  tény,  hogy  a  német  fejedelmek, 
kik  most  arra  ösztönzik  a  német  nemzetet,  hogy  Ausztria 
védelme  végett  egy  nagy  háború  szenvedéseibe  rohanjon,  egy 
fél  századon  át  oly  mértékben  elnyomták  alattvalóikat,  misze- 
rint a  járom  teljesen  elviselhetlennó  vált,  s  erőszakos  kitöré- 
sekre vezetett. 

A  német  nemzet  bámulatos  türelemmel,  s  fáraszthatlan 
kitartással  küzdött  egységért  és  szabadságért,  előbb  sajtó 
utján,  majd  a  kamarában  s  végre  fegyverrel. 

És  ki  volt  az,  a  ki  Mainczban  a  politikai  inquizicziót  fel- 
állitotta  1819-ben?  a  ki  a  szövetséges  gyűlés  határozatait 
előidézte  a  sajtószabadság  ellen,  az  egyesületi  jog  ellen,  sőt 
még  a  német  egység  szimbolikus  szinei  ellen  is  ? 

Ki  volt  az,  a  ki  megtömte  a  tömlöczöket  hazafiakkal,  s 
megnépesitette  Amerika  távol  rengetegeit  nemeslelkü  német 
demokratákkal  ? 

És  ki  volt  az,  a  kire  a  német  fejedelmek  támaszkodtanak 
az  elnyomás  müvében,  melylyel  alattvalóikat  sanyargatták  ? 

Ausztria,  ós  mindig  Ausztria ;  nem  Ausztria  a  nép,  a 
szenvedések  eme  részese,  hanem  Ausztria  a  bécsi  udvar ;  ez 
volt  minden  rossznak  kútfeje,  mely  évek  hosszú  során  Német- 
országra özönlött. 

Hát  nem  különös-e,  hogy  a  német  szabadelvűek  lázas 
ingerültségbe  esnek  ezen  Ausztria  veszélye  felett,  s  verőket 
készek  ontani  azon  hatalomnak  fentartásaért,  melynek  meg- 
törését Németország  újjászületésének  hajnala  gyanánt  kellene 
üdvözölniök  ? 

Midőn  1848-ban  a  német  nemzet  képviselői  Frankfurt- 
ban a  Szent-Pál  templomban  összegyűltek,  s  egyhangúlag 
kifejezést  adtak  a  nemzet  egyhangú  kívánságának,  hogy 
Németország  egységessé  legyen,  nem  egy  osztrák  főherczeg 
volt-e,  a  ki  őket  előbb  mesterséges  fogásaival  elbolondi- 
totta,  utóbb  pedig  elhallgattatta,  s  azokat,  kik  őt  a  biro- 
dalom helytartójává  választották,  tömlöczbe  és  számkive- 
tésbe űzte  ? 

Nem  az  osztrák  ház  nagyravágyó  ellenzése  volt-e  a  szirt, 
melyen  a  német  nemzet  hazafias  törekvései  hajótörést  szen- 
vedtek ? 

Midőn  a  schleswig-holsteini  németek,  németek  akarván 
maradni,  harczra  keltek  Dánia  czentralizáló  politikája  ellen, 
nem  egy  osztrák  hadsereg  volt-e,  mely  őket  ellenségeiknek 
kiszolgáltatta  ? 

Midőn  Hasszia,  törvényes  intézményeinek  fentartására 
minden  eszközt  kimerítvén,  hiteszegett  fejedelme  ellenében 
Penn  Vilmos  szellemében  a  szenvedőleges  ellentálláshoz  folya- 
modott, nem  ismét  osztrák  hadsereg  volt-e,  mely  ellentállásukat 
megtörte  ? 

A  hol  az  1848-iki  tűzből  a  szabadság  utáni  aspirácziók- 
nak  csak  egy  szikrája  is  fenmaradt,  Ausztria  seregeinek 
patkói  által  lett  eltiporva. 

Hát  nem  különös  dolog-e,  hogy  a  szabadságszerető  német 
nép  most  ép  azt  akarja  nepsanyargató  hatalmának  teljességé- 
ben fentartani,  kit  rövid  tiz  év  előtt  mint  Németország  meg- 
testesült átkát  gyűlölt,  s  ki  a  mai  perczig  semmi  kigondolható 
irányban  de  csak  egy  hajszálnyit  sem  tett  arra,  hogy  e  méltó 
g3nilöletet  kiengesztelje  ?  — 

De  hát  el  birják-e  a  német  demokraták  feledni,  hogy  az 
a  kéz,  mely  most  a  senki  által  sem  meg  nem  támadott,  sem 
nem  fenyegetett  Németország  zászlaját  negélyzi  lobogtatni, 
tulajdon  azon  kéz,  a  melyre  Blum  és  Trütschler  vére  reá- 
száradt, s  mely  Németországban  mind  a  szabadságot,  mind  az 
egységet  elnyomta  ? 

Lehetséges-e,  hogy  Blum  Róbert  barátai  Windisch- 
grátzet  fogadják  el  vezérökül,  hogy  Guttenberg  nemzete  Met- 
ternich zászlója  alá  szegődjék  ?  s  a  schleswig-holsteiniak  egy 
Schwarzenberget  kövessenek  ? 

Bámulatos  aberráczió! 

Egy  keleti  mondás  arra  tanit,  hogy  a  ki  nem  tudja,  mit 
lesz  jó  tennie,  figyelje  meg,  mit  tesznek  ellenségei,  tegye  annak 
ellenkezőjét,  s  biztos  lehet,  hogy  jól  választott.  A  német  nép- 
nek csak  ez  egyszerű  maximát  kellene  eszében  tartania,  mi- 
szerint belássa,  hogy  Ausztria  támogatása  ép  azért,  mert  a 
góthai  almanach  embereinek  annyira  szivén  fekszik,  teljes- 

seggel  nem  oly  portéka,  mely  a  német  népnek  hasznos  üzletet 
Ígérhet. 

De  hát  vizsgáljuk  egy  kissé,  van-e  a  németeknek  vala- 
mely okuk  attól  tartani,  hogy  a  jelen  háború  Németországnak 
akár  területi  épségét,  akár  nemzetiségét,  akár  függetlenségét 
jelenben  vagy  jövendőben  fenyegethetné? 

A  mi  a  jelent  illeti,  kár  volna  az  időt  annak  bizonyitga- 
tására  vesztegetnem,  hogy  ha  csak  a  németek  nem  támadják 
meg  a  francziákat,  a  francziák  bizony  nem  fogják  e  háborúban 
a  németeket  megtámadni.  De  hiszen  erről  csak  álmodni  is 
annyira  képtelenség,  hogy  ilyesmivel  még  a  bécsi  udvar  sem 
mert  handabandázni,  bár  minden  lehetőt  előránt,  miszerint  a 
németeket  a  francziák  ellen  felingerelje. 

Nevezetesen  előrántja  a  sirból  néhai  Radovitz  tábornok 
azon  rég  üres  szalmává  csépelt  paradoxonát,  hogy  a  Rhenust 
a  Pó  partján  kell  megvédeni. 

Az  osztrák  császár  furfangos  ember.  0  benne  sem  a  fran- 
cziák császárja,  sem  senki  a  világon  nem  támadta  meg  a 
»német  szövetség  tagját,«  hanem  megtámadta  azt,  a  ki  az 
olaszokat  Olaszországban  idegen  járomban  tartja ;  de  azért  ö 
hadi  kiáltványában,  mint  a  német  szövetség  uralkodó  tagja 
beszél  »német  testvéreihez,*  s  emlékezteti  őket  az 
»olas z  vé db ásty ákr a«,  melyet  »német  testvérei 
verőkkel  szereztek  meg.« 

Ez  hát  Radovitz  paradoxona :  a  Rhenust  a  Pónál  kell 
védelmezni!  más  szóval:  Németország  nem  érezheti  magát 
biztosnak,  hacsak  Olaszország  osztrák  járomban  nem  tartatik. 
Ezt  elég  igy  kimondani,  miszerint  az  állitás  magamagá- 
ban összeessék.  Különben  is  az  állitás  történelmi  falsum.  Azok 
az  » olasz  védbástyák«  védhették  az  osztrákot,  (ha  s  a  mikor 
védték,)  de  sohasem  védhették,  sohasem  védték  Németországot. 
Semmi  franczia  hadvezér  nem  volt  soha  olyan  bolond,  hogy 
keresztülmenjen  az  alpeseken,  s  azután  újra  visszamenjen 
rajtuk,  miszerint  megtámadja  a  németeket,  kik  amott  a  Rhe- 
nusnál  tőszomszédjai.  Ez  hát  egy  elcsépelt  előítélet,  (exploded 
prejudice)  mely  szót  sem  érdemel. 

A  németországi  forrongás  nem  is  ezen  előítéletből,  hanem 
abból  táplálkozik,  hogy  az  osztrák  ármányoknak  sikerült  a 
németek  fejébe  verni,  hogy  a  francziák  császárja  olaszországi 

Liadjáratával  nagybátyja  világhódító  szereplését  szándékozik 
újra  kezdeni;  hogy  Ausztriát  leverve  majd  Németországot 
fogja  megtámadni,  tehát  a  németeknek  érdekökben  áll  Ausz- 
triát hatalma  teljességében  fentartani,  miszerint  majd  Ausztria 
a  markában  megtartott  olasz,  magyar,  horvát,  lengyel  szuro- 
nyokkal  Németországot  megvédhesse. 

Erre  először  is  azt  jegyzem  meg,  miként  akárki  és  mi 
legyen  is  különben  a  francziák  császárja,  az  bizonyos,  hogy 
nem  örült;  pedig  őrültnek  kellene  lennie,  hogy  világhóditó 
eszméket  tápláljon.  I.  Napóleont  már  egy  félszázad  előtt  is  a 
hódítási  viszketeg  Szent-Helénába  vezette  meghalni.  Azóta  a 
világ  haladt,  a  szabadságszeretet,  a  nemzetiségi  érzelem  fejlett, 
s  a  népek  erősödtek.  Ma  már  az  I.  Napóleoni  szerep  anachro- 
nizmus,  melynek  a  történelemben  nincsen  helye.  S  valóban 
nem  lehetne  eléggé  csodálkozni,  ha  a  transczedentális  hajlam 
a  német  nemzeti  jellem  sajátságai  közé  nem  tartoznék,  hogy 
egy  oly  mivelt,  oly  felvilágosodott  nemzet,  a  minő  a  német, 
igy  belevadul  az  osztrák  ármányok  hálójába,  s  ily  agyrémek 
által  űzetve  kész  volna  egy  nagy  háború  szenvedéseibe  rohanni, 
s  egész  Európát  lángba  boritani  csak  azért,  hogy  Ausztria 
tovább  is  rendelkezhessék  azon  nem  német  tartományokkal, 
melyeknek  birtoka  őt  képessé  teszi  a  német  nemzet  szabad- 
elvű nemzeti  aspiráczióit  elnyomni. 

Továbbá  megjegyzem,  hogy  ha  a  németek  senki  által 
nem  fenyegetett  saját  biztonságuk  végett  a  bécsi  hatalom 
olasz,  magyar,  horvát,  lengyel  szuronyaira  spekulálnak,  ezen 
spekuláczió  szégyen  is,  igazságtalanság  is,  rossz  számítás  is. 

Szégyen  azért,  mert  a  németek  ez  által  saját  nemzetük 
számára  azon  szegénységi  bizonyítványt  állítják  ki,  hogy 
nem  képes  magát  kültámadás  ellen  saját  erejével  megvédeni. 
Valóban  csodálom,  hogy  a  német  önérzet  e  lealacsonyító 
insinuácziót  boszankodással  vissza  nem  utasítja. 

De  nemcsak  szégyen  ez,  hanem  igazságtalanság  is.  Mert 
hát  mi  annak  az  értelme,  hogy  a  németek  biztosítani  akarják 
az  osztrák  jármot  az  olaszok,  magyarok,  horvátok,  lengyelek 
nyakán,  miszerint  a  bécsi  udvar  ezek  fegyveres  erejével  a 
saját  maguk  életképessége  felett  kétségbeesett  németeket 
megoltalmazhassa  ? 

Ennek  értelme  az,  hogy  a  németek  a  maguk  szabadságát 
más  nemzetek  szolgaságára,  a  maguk  függetlenségét  mások 
függésére  akarják  építeni.  Értelme  az,  kogy  e  szavakat :  »liaza, 
nemzeti  lét,  szabadság*  a  németek  maguk  számára  követelik, 
de  másoktól  megtagadják,  kiknek  pedig  azokhoz  szintannyi 
joguk  van,  mint  ö  nekiök. 

Meg  van  irva  az  emberszeretet  vallásának  törvényei 
között :  »ne  cselekedjél  másokkal,  a  mit  nem  kivánod,  hogy 
mások  veled  cselekedj  ének. «  Én  nem  gondolom,  uraim,  hogy 
ez  a  kétféle  mértékkel  mérés  a  jog,  igazság  és  emberszeretet 
6  megtagadása  az  önök  szabadságszerető  szivében  viszhan- 
got  kelthessen  vagy  az  angol  nép  pártolására  számithasson. 

Végre  még  megjegyzem,  hogy  ez  a  szégyen,  ez  az  igaz- 
ságtalanság egyszersmind  rossz  számítás  is.  Mert  feltéve  a 
lehetetlent,  feltéve,  hogy  Németországot  valaha  külhóditás 
fenyegethetné,  Németország  meghódítása  a  többi  nemzetek 
önállására  és  szabadságára  is  annyira  veszélyes  volna,  hogy 
ily  esetben  a  német  nemzet  az  osztrák  járom  alól  felszabadult 
nemzetek  segítségére  biztosan  számithatna ;  ellenben  ha  most 
a  németek  volnának  azok,  a  kik  avatkozásuk  által  e  nemzetek 
felszabadulásának  útját  állják,  ezekből  maguknak  megannyi 
ellenséget  csinálnának,  az  osztrák  uralom  elleni  gyűlölet  a 
németekre  is  kiterjedne,  miként  kiterjed  a  bakó  elleni  borza- 
lom a  bakó  segédjeire  is.  Ha  a  német  segítséggel  osztrák 
igába  szorított  nemzetek  szuronyai  a  németek  oltalma  végett 
csatába  vezényeltetnének,  azok  a  szuronyok  gondolkoznának, 
s  nagyon  meglehet,  hogy  épen  az  válnék  vesztökre  a  néme- 
teknek, a  miben  oltalmat  kerestenek. 

Szabad  ember  nem  vészen  önkényt  jármot  a  nyakába, 
de  az  elégedetlen  szolga  urat  könnyen  cserél.  A  kinek  nincsen 
mit  vesztenie,  annak  minden  változás  remény. 

Óvakodjanak  a  németek  más  nemzeteket  ez  útra  kény- 
szeríteni. 

De  én  azt  mondom  önöknek,  uraim,  és  óhajtanám,  hogy 
személyem  csekélysége  miatt  ne  tagadják  meg  a  németek 
sem  a  részrehajlatlan  figyelmet  szavaimtól,  ha  az  hozzájuk  el 
talál  jutni,  ■ —  én  azt  mondom  önöknek,  uraim,  ha  én  német 
volnék,  én  Németország  biztonságát  nem  a  bécsi  udvar 
által  sanyargatott  nemzetek  kényszerült  hadkötelezettségében 

keresném,  hanem  keresném  a  német  nemzeti  genius  által 
sugallott  azon  aspiráczió  valósításában,  mely  az  utolsó 
Hohenstaufen  ideje  óta  a  német  nemzetnél  nemzedékről 
nemzedékre  örökségül  szállt,  de  még  mindig  csak  a  szivek- 
ben él.  Keresném  Németország  biztonságát  Németország  egy- 
ségében. 

Ha  a  német  nemzet  nem  néz  oly  aggálytalan  bizalom- 
mal a  jövendőbe,  mint  a  minővel  nézni  ereje  s  önérzete  feljo- 
gosítja, ez  onnan  van,  mert  nem  egységes ;  onnan  van,  hogy 
Németország  csak  geográfiai  elnevezés,  ép  ugy,  mint  Olasz- 
ország :  egy  nemzetiség  lakhelye,  de  nem  nemzeté ;  csak  nem- 
zetiségé, mely  nemzetté  csak  egység  által  lehet. 

A  nemzetté  tömörült  német  nemzetiség  az  egység  ölé- 
ben oly  biztosnak  érezhetné  magát,  mint  a  csecsemő  anyjá- 
nak karjai  közt. 

Ez  az  egység  csak  két  alakban  eszközölhető.  Vagy  az 
amerikai  Egyesült-Államok  példájára  köztársasági  alakban, 
vagy  monarchiái  alakban. 

Nem  reám,  s  nem  e  helyre  tartozik  a  kétféle  szervezet 
becsét  mérlegelni,  de  tárgyamra  tartozik  figyelmeztetni,  hogy 
Németország  köztársasági  egységének  fő  akadálya,  monar- 
chikus egységének  pedig  egyedüli  akadálya  az  oszt- 
rák ház,  ép  az  az  osztrák  ház,  melynek  teljhatalmi  épségeért 
a  németek  annyira  buzognak. 

A  köztársasági  egységnek  bizonyosan  minden  német 
fejedelem  ellensége,  ez  természetes ;  de  legfőbb  akadálya 
mégis  csak  az  osztrák  dinasztia,  mert  a  többiek  alattvalóik 
aspirácziói  ellenébe  csak  alattvalóik  soraiból  szedett  fegyveres 
erőt  állithatnak,  az  osztrák  ház  ellenben  harmincz  millió  nem 
német  népek  kényszerű  fegyverét  is. 

Monarchikus  formában  pedig  az  osztrák  ház  az  egyedüli 
akadály  a  német  e^ség  útjában.  Tanúságai  ennek  az  1848-iki 
események.  A  német  nemzet  a  császári  koronát  a  porosz  király- 
nak ajánlotta  fel.  0  elfogadta  azon  feltétel  alatt,  hogy  ha  a 
német  fejedelmek  beleegyeznek.  Mindannyian  beleegyeztek, 
az  egy  Württemberget  kivéve.  Ez  természetesen  nem  lett 
volna  akadály.  Hát  min  törött  meg  a  német  nemzet  forró  óhaja 
és  határozata  ?  Megtörött  az  osztrák  ház  ellenzésén,  s  meg 
kellett  törnie,  mert  az  osztrák  ház,  a  mig  csak  nagyhatalmi 


310 

állással  bir,  sohasem  fogja  magát  arra  rezignálni,  hogy  felette 
valaki  császár  legyen.  Ha  pedig  a  németeknek  sikerülne  az 
osztrák  házat  nem  német  birtokainak  uralmában  fentartani, 
s  aztán,  felejtve  a  multak  keserves  leczkéit,  az  osztrák  ural- 
kodót választanák  császáruknak,  vagy  az  volna  a  következés, 
hogy  az  egység  újra  meghiúsulna,  mert  a  porosz  nem  fogadná 
el  német  császárul  azt,  a  kinek  zagyva  birodalmában  német 
csak  hét  millió  van,  vagy  következnék  az,  hogy  Németország 
oly  császárral  birna,  a  ki  harmincz  millió  nem  német  alattvaló 
birtokából  merített  hatalmával  a  németeket  tartaná  szolga- 
ságban, a  németekkel  pedig  azt  a  harmincz  milliót. 

Hát  nem  bámulatos  tévelygés-e,  hogy  a  németek  vérü- 
ket akarják  ontani  Ausztria  nagyhatalmi  állásának  fentartá- 
saért,  midőn  világos,  mint  a  déli  napfény,  hogy  ha  ez  nekik 
sikerülne,  vagy  a  nemzeti  egységet  vagy  a  szabadságot  áldoz- 
nák fel.*) 

E  tekintetek,  azt  gondolom,  mindenkit  meggyőzhetnek, 
hogy  a  németországi  mozgalom  nem  oly  természetű,  miszerint 
megérdemlené,  hogy  a  brit  nemzet  magát  általa  a  háború 
iszonyaiba  engedje  sodortatni;  sőt  minél  inkább  barátai  önök 
a  német  nemzetnek,  annál  inkább  rajta  kell  lenniök,  hogy 
ennek  elejét  vegyék. 

A  tény  az,  hogy  hatalmas  befolyások  vannak  munkában, 
Németországot  más  nemzetiségek  elnyomása  végett  a  bakó- 
segéd szerepébe  belevinni,  de  bizonyosak  lehetnek  önök, 
uraim,  hogy  bármennyire  elvakította  is  pillanatnyilag  a  néme- 
teket a  szenvedély,  ök  végre  sem  fognak  a  veszélybe  rohanni, 
ha  csak  azt  nem  hiszik,  hogy  Anglia  szövetségére,  támogatá- 
sára számithatnak. 

Ebben  van  önökre  nézve  a  veszély,  uraim !  s  e  veszélyt 
önökről  csak  az  háríthatja  el, .  ha  a  brit  nemzet  félremagya- 
rázhatlanul  megérteti  ugy  a  hatalom  sáfárjaival  itt,  mint  a 
brit  nemzet  félrevezetésére  spekuláló  ármánynyal  a  konti- 
nensen, hogy  Nagy-Britannia  rendithetlenül  el  van  határozva 
semlegesnek  maradni,  akár  terjed  ki  a  jelen  háború  Ausztria 
más  tartományaira,  akár  nem,  s  hogy  e  szabadságszerető  nem- 


*)  Itt  az  osztrák  ház  némely  történelmi  jellemvonásainak  elsoro- 
lása következett,  mi  a  forditásban  mellőztetett.  Helfy. 


311 

zet  ép  oly  kevéssé  fog  egy  csepp  brit  vért  s  egyetlenegy 
pennyt  áldozni  Ausztria  családi  nagyravágyásának,  hatalmá- 
nak fentartásaért  az  adriai  tengernél,  a  Dunánál  s  Tiszánál, 
mint  a  Pónál  és  Minciónál. 

Kisérjék  önök  érdekkel  a  küzdelem  folyamát,  s  lia  meg- 
történnék, a  mint  remélem :  meg  fog  történni,  hogy  a  nemzeti 
felszabadulás  szent  ügye  hasznot  húzhat  a  jelen  bonyodal- 
makból, ne  legyen  feljegyezve  a  történelem  lapjain,  hogy 
Anglia  elmulasztotta  az  elnyomottakat  szabadságra  törekvé- 
sükben helyeslésével  bátorítani  s  rokonszenvével  buzdítani. 
De  ezen  tul  ne  avatkozzanak  a  háborúba,  és  mindenekfelett 
őrködjenek,  nehogy  a  hatalom  Angliát  Ausztriának  bűnrésze- 
sévé tegye.  Vannak  Angliában  a  nép  bizalma  által  környezett 
férfiak,  kik  a  békét  elvüknek  vallják.  Azoknak  lehetetlen  nem 
tudni,  hogy  a  ki  Ausztriát  támogatja,  az  az  örökös  háborúk 
kikerülhetlen  ismétlését  támogatja,  magára  pedig  a  sötétség 
és  önkény  bajnokának  bélyegét  nyomja ;  ez  pedig  nem  oly 
szerep,  mely  Angliának  akár  jelleméhez  illenék,  akár  érdeke- 
inek előnyére  lehetne.  Hát  gondoskodjanak,  a  kiket  illet,  hogy 
a  királyné  tanácsosainak  hajlamai  a  királyné  semlegességi 
nyilatkozatával  ellentétben  ne  álljanak. 

És  ezzel  önöknek  »isten  hozzád«-ot  mondok.  A  mint 
ajkaimról  e  szó  ellebben,  szivemen  mély  megilletődés  rezeg 
át,  mert  felmerül  lelkemben  a  szives  jóakaratnak  emlékezete, 
melylyel  önök  engem  a  multakban  megtiszteltének.  Engedjék 
remélnem,  hogy  igénytelen  nevem  nem  fog  egészen  önök 
emlékezetéből  kiesni,  de  mindenekfelett  kérem  önöket,  tartsák 
meg  szives  emlékezetükben  hazám  nevét.  Izgalmas  időket 
élünk.  Ki  tudja,  mit  hoz  a  holnapi  nap.  Hozzon,  a  mit  hoz  :  a 
kötelességérzet  meg  fogja  velünk  tétetni,  a  mit  az  okosság 
tanácsol.  Mi  nem  vagyunk  professzionális  forradalmárok :  haza- 
fiak vagyunk,  s  teljesíteni  fogjuk  a  hazafi  kötelességót.  Okta- 
lan háborgásokról,  könnyelmű  játékról  egy  nemeslelkü  nemzet 
vérével,  nem  fognak  önök  hallani  Magyarországból;  de  ha 
isten  is  ugy  akarja  mint  magunk,  arról  meglehet  hallhatnak, 
hogy  nemzetem  ezredéves  jogának  teljes  erejével  emelkedik 
fel,  s  ha  hirét  vennék  önök,  hogy  magyar  hazámnak  martir- 
véráztatta  szent  földjén  a  nemzeti  függetlenség  zászlaja  újra 
kibontva  lobog,  oh!  akkor  foglalják  be  hazámat  az  örökkévaló 

kegyelem  trónusához  intézett  imáikba,  s  engedjék  hinnem, 
hogy  e  boldog  szigeten  a  szabadságszerető  brit  nemzet  rokon- 
szenvének oly  nyilatkozványai  fognak  ujra  végig  hangzani, 
melyek  megóvnak  minket  a  szerencsétlenségtől,  önöket  a  szé- 
gyentől, hogy  Anglia  kormánya  a  mi  elnyomatásunk  végett 
Ausztriát  Anglia  hatalmi  súlyával  támogatja. 
(Angolból  fordítva.) 

V. 

A  népgyűlési  körút  befejezése  Glasgowban. 

London,  Manchester  és  Bradford  után  már  csak 
Glasgow  volt  hátra,  hogy  megállapított  népgyűlési  kör- 
utamat  bevégezzem.*) 

A  glasgowi  népgyűlés  nyomban  a  bradfordi  után 
(május  26-án  vagy  27-én)  tartatott.  Az  ottani  parla- 
menti reformtársulat  nagytekintetü  bizottsága  rendezte. 

*)  Glasgowról  szólva,  felmerülnek  emlékezetemben  a 
múltnak  képei. 

Ha  a  hála,  melylyel  ugy  is  mint  ember,  ugy  is  mint 
hazafi  Nagy-Britannia  népének  általában  tartozom,  megen- 
gedhetné, hogy  a  tapasztalt  szívesség  állandóságának  fokozata 
szerint  egyes  vidékek  közt  különbséget  tegyek,  azt  kellene 
mondanom,  hogy  Skóczia  volt  az,  melyben  magamat  mint 
második  hazámban  otthonosnak  érezem,  mely  engem  mond- 
hatnám :  fiának  fogadott,  mint  ilyet,  tárt  karokkal  üdvözölt, 
és  soha  meg  nem  tagadott.  És  e  második  hazámban  kiválólag 
Glasgow  városának  szabadelvű  közönsége  volt  az,  melyről 
elmondhatom,  hogy  nekem,  mint  hazafinak  »erös  váram 
volt,«  mint  kenyérkereső  családapának  pedig  tartalékpénz- 
táram, melynek  ajtaja  mindig  nyitva  állott  számomra.  Ez 
utóbbi  tekintetben  vele  csak  Edinburgh  vetélkedhe- 
tett ;  első  tekintetben  pedig  a  mit  Glasgowról  mondók,  hogy 
»erös  váram  volt  énnekem, «  azt  elmondhatná  róla  Garibaldi 
is,  elmondhatta  M  a  z  z  i  n  i,  el  sokan  mások,  kiknek  neve  a  kon- 
tinentális szabadság  küzdelmeivel  kapcsolatos. 

A  skót  nemzeti  jellem  legkiválóbb  vonása  az  állhata- 
tosság, a  kifáraszthatlan  kitartás.  Ez  tette  azt  a  sivatag,  rideg 

Annak  tagjai  foglaltak  helyet  köröttem  az  emelvényen, 
mi  a  tüntetés  tekintélyét  jelentékenyen  növelte.  Impo- 
záns látvány  volt  a  »City  Hall«  rengeteg  helyiségét 
zsúfoltan,  tömve  szemlélni.  Beszédemből,  mely  a  közel- 
múlt napok  fáradságos  elfoglaltsága  miatt  csak  rögtön- 
zött lehetett,  a  tárgy-pontozatokon  kivül  csak  a  követ- 
kező töredékre  akadok  jegyzeteim  között: 

Bevezetés.  » Még  egyszer,  alkalmasint  utolszor 
életemben  jelenek  meg  önök  előtt  e  teremben,  melynek 
falai  oly  sokszor  hangoztatták  vissza  önök  rokonszen- 
vének nemeslelkü  nyilatkozványait  a  szegény  száműzött, 
s  a  száműzöttnek  elnyomott  hazája  iránt. 

Barátokat  látva  előttem  s  ez  emelvényen  magam 
körül,  a  kik  hiven  állottak  mellettem  a  szomorúság 
komor  napjaiban,  midőn  hazafiúi  vágyaim  csillagtalan 
egén  nem  csillámlott  a  világosság  semmi  sugara,  bará- 
tokat, kik  testvérileg  vigasztaltanak,  midőn  szivemet  a 

országot  a  jólét  fészkévé,  egy  virágzó  paradicsommá.  Azok,  a 
kik  irigyelve  nézik,  hogy  a  skót  akárhová  megyén,  akármibe 
fog,  mindig  és  mindenütt  boldogul,  azt  szokták  róla  mondani, 
hogy  a  skót,  még  ha  a  Vezúv  gyomrába  temetik  is,  onnan  is 
»kivakarja«  magát.  Gúny  akar  lenni,  s  a  legnagyobb  magasz- 
talás, mit  népről  mondani  lehet.  —  S  ez  a  kitartás,  mely  semmi 
nehézségtől  vissza  nem  riad,  a  glasgowi  népnek  kiváló 
tulajdona.  Csak  kikötőjét  kell  megnézni,  hogy  az  ember  erről 
meggyőződjék.  Glasgow  a  Clyde  partján  fekszik,  mintegy 
22  angol  mértföldnyire  a  tengertől.  S  a  Clyde  oly  csekély 
folyócska,  hogy  még  élnek  emberek,  kik  gyermekkorukban 
száraz  lábbal  ugráltak  rajta  keresztül  Glasgow  mellett ;  vize 
még  akkor  is,  midőn  a  tengerdagály  felszorította,  sohasem 
volt  mélyebb  S^/g  lábnál  e  század  elején.  S  a  glasgowiak  áll- 
hatatossága  e  sekély  folyócska  medréből,  22  mértföldnyire  a 
tengertől,  egy  óriási  tengeri  kikötőt  alkotott,  melynek  50 
holdnyi  területét  az  árboczok  erdeje  lepi  el,  s  1400  láb  hosszú 
körakpartja  mentében,  hármával  egymás  mögött,  százanként 
sorakoznak  a  hajók,  elkezdve  a  világ  legnagyobb  gőzöseitől, 

—    KOSSL^TH,    lUATAIAl,   I.  ^.q 

bú  lepte  eljkik  l>átoritottanak,liogy  ne  csüggedjem, midőn 
reményben  megfogyatkozám,  és  oktattanak  bízni  0  ben- 
ne, a  ki  a  visszapótlás  mérlegében  méri  a  szenvedőknek 
könnyeit:  a  gondolat,  hogy  e  hü  barátokat  ez  életben 
többé  látni  nem  fogom,  s  a  visszaemlékezés  mindazon 
szívességre,  melylyel  e  teremben  annyiszor  elhalmoz- 
tattam,  annyira  meghatnak  uram,  elnök  ur,  hogy  érzem, 
nem  birok  azon  elmenyugodtsággal,  melyre  szükségem 
volna,  miszerint,  nem  mondom:  kíelégítőleg,  de  csak 
türhetőleg  is  megfelelhessek  a  feladatnak,  melyet  a  par- 
lamentáris reformtársulat  tisztelt  bizottságának  felhívá- 
sára teljesítenem  kellene  most,  midőn  utolszor  szólok 
önökhöz  ez  életben.  Utolszor,  mondom,  mert  akár  tel- 
jesülnek, akár  meghiúsulnak  a  remények,  melyeket  a 
jelen  válsághoz  kötök,  azt  nem  tartom  valószínűnek, 
hogy  e  várost  még  valaha  viszontláthassam. 


melyek  Amerikáig,  Indiáig,  Ausztráliáig  viszik  az  utasok 
ezreit,  s  a  skót  ipar  munkájának  termesztvényeit.  A  glasgowi 
vámbevétel  e  század  elején  4700  forint  volt,  az  ötvenes  évek- 
ben már  7  millió  forintra  emelkedett  évenként. 

És  ez  az  állhatatos  kitürés,  mely  az  anyagi  felvirágzás 
terén  (buzdító  például  azoknak,  a  kik  évekig  tanácskoznak, 
míg  nagy  lomhán  cselekszenek  is  valami  kicsit,)  ily  csodákat 
mivelt,  magát  az  elvhüség,  a  politikai  rokonszenv  terén  sem 
hazudtolja  meg.  A  kinek  egyszer  barátságot  fogadott,  annak 
barátja  marad  állhatatosan.  A  mely  ügyet  egyszer  felkarolt, 
azt  sem  jó,  sem  balszerencsében  el  nem  ejti.  Érdeklődése  nem 
szalmaláng,  hanem  tartós  tüz,  mint  a  parázsgyüjtö  széné, 
(gathering  coal)  melyet  házi  tűzhelyén  éget. 

Ilyennek  tapasztaltam  én  glasgowi  barátaim  szívességét 
a  multakban,  s  még  most  is,  19  évi  távollét  után  ilyennek 
tapasztalom ;  ök  engem  még  most  sem  rekesztettek  ki  jó  em- 
lékezetük kegyéből.  Fogadják  távol  magányomból  hálás  köszö- 
netemet. Fogadja  különösen  John  Mac  Adam  ur,  kit  glasgowi 
barátaim  hosszú  sorából  legelői  kell  említenem. 

Pedig  ha  valaha  volt,  most  volna  nyugodt  elmére 
Bzükségem,  nemcsak  a  tárgy  fontossága  miatt,  melyet 
taglalnom  kell,  hanem  különösen  azért  is,  mert  teljesen 
lehetetlennek  találtam  egy  kidolgozott  értekezéssel 
jelenni  meg  önök  előtt,  mit  természetesnek  fognak 
találni,  ha  szivesek  lesznek  figyelembe  venni,  hogy 
mennyire  el  voltam  az  utóbbi  napokban  foglalva. 

Legyen  nekem  paizsom  ez  este  az  önök  elnézése, 
uraim!  Átgondolt  szónoklatot  nem  nyújthatok  önök- 
nek, legfölebb  némi  felvilágosítást,  de  ezt  is  csak  amolyan 
keresetlen  modorban,  mint  a  hogy  jó  barátok  bucsuzás- 
közben  beszélgetnek.* 

VI. 

A  tory  kormány  megbuktatása.  —  A  semlegesség  biz- 
tosítása. 

Glasgowi  beszédemmel,  melynek  (minthogy  rög- 
tönzött volt,)  tartalmát  nem  adhatom  —  népgyűlési  kör- 
utam  be  lett  fejezve. 

Az  eredménynyel  okom  volt  megelégedni.  Az  angol 
nép  belátta,  hogy  daczára  a  királynő  semlegességi  nyi- 
latkozatának, Anglia  részrehajlatlan  semlegessége  a  tory 
kormány  kezei  közt  biztosnak  nem  tekinthető,  s  hogy 
ha  ez  marad  hatalomban,  Anglia  egész  politikai,  szük- 
ség esetén :  anyagi  súlya  is  a  végett  fog  mérlegbe  vet- 
tetni, miszerint  a  bécsi  udvar  vagy  épségben,  vagy  leg- 
alább minél  kevesebb  bajjal  kerüljön  ki  a  háborúból. 

Beszédeimet  pártkülönbség  nélkül  minden  angol 
lap  hozta;  a  nagy  nyilvánosság,  melyre  ez  által  jutot- 
tak, az  adatok,  melyekre  a  közfigyelmet  felhívtam,  az 
élénk  eszmecsere,  melyet  beszédeim  ugy  az  angol,  mint 
a  kontinentális  sajtóban  előidéztek,  s  a  népgyűléseken 

hozott  határozatok  kétségtelenül  megingatták  az  alapot, 
mely  a  semlegességi  nyilatkozat  folytán  a  tory  kormány 
számára  biztosítottnak  látszott.  A  » nyomda-tér  villám- 
szórója«  (tlie  thunderer  of  printinghouse  square)  miként 
a  » Times  »-t  akkor  még  nevezték,  természetesen  most 
sem  állhatta  meg,  hogy  engem  élesen  meg  ne  támad- 
jon. Annak  az  irántam  való  gyűlölet  vérében  volt,  mint 
Falstaffnak  a  kérkedő  gyávaság ;  de  ha  epés  támadásai 
nekem  máskor  csaknem  ártottak,  ezúttal  azt  mondha- 
tom: használtak,  mert  azt,  hogy  Angliának  semleges- 
nek kell  maradni,  nem  ellenezhetvén,  kénytelen  volt  a 
végett,  hogy  megtámadhasson,  állításaimnak  s  követ- 
keztetéseimnek oly  elferditéséhez  folyamodni,  melyek- 
nél a  tények  szándékos  rosszakaratú  eltorzitása  nem  volt 
palástolható,  —  a  mi  nekem  alkalmat  is,  megtagadhat- 
lan  jogot  is  adott  az  elferditések  ellen  magában  a  » Ti- 
mes «-ban  felszólalni,  mi  által  nézeteimmégazon  körben 
is  mindinkább  tért  nyertek,  mely  az  akkoriban  még 
hatalomnak  tartott  nagy  city-lap  hasábjaiból  szokta 
sugalmait  meríteni ;  tért  liyertek,  mert  bármi  magasra 
duzzad  is  a  pártszenvedély  dagálya  Angliában,  az  angol 
jellemben  mindig  uralkodó  vonás  marad  az,  hogy  becsü- 
letes tusát  (fair  play)  követel,  s  elfordul  attól,  a  ki  a 
végett,  hogy  ellenének  árthasson,  ráfogásokhoz  folyamo- 
dik, s  hamis  szinben  állitja  elő  a  tényeket. 

Azonban  a  döntő  perez  közel  volt.  A  parlament 
megnyitása  május  3 l-re  váratott.  Siettem  vissza  Lon- 
donba, hogy  politikai  barátaimmal  az  eljárás  módját 
még  idején  megbeszélhessük. 

A  választások  keveset  változtattak  a  pártok  szám- 
arányán, s  a  mit  változtattak,  a  kormánypárt  javára 
változtattak.  E  párt  26  szavazatot  nyert.  Még  mindig 
kevesebbségben  volt  ugyan  a  ház  többi  pártárnyalata- 

ínak  összegével  szemben,  de  egyedül  a  whig  párttal 
szemben  határozott  többségben  volt. 

A  számarány  következőleg  számíttatott  a  lapok- 
ban. Kormánypárt  302.  Ellenzék  (minden  árnyalatot 
együvé  számítva)  353.  Összesen  655.  Az  alsóház  csak 
654  tagból  áll.  Az  egy  különbség  onnan  eredt,  hogy 
Aylesburyben  a  két  ellenpárti  követjelölt  egyenlő  számú 
szavazatot  kapott,  s  ily  esetben  angol  szokás  szerint 
mind  a  kettőnek  ülése  és  szavazata  van  a  ház  elnöké- 
nek (speaker)  megválasztásánál,  azután  uj  választás 
dönti  el  a  kérdést  közöttük.  —  E  szerint  a  kormány- 
párt 51  szavazattal  volt  volna  kisebbségben,  ha  whigek, 
függetlenpártiak  és  pártonkivüliek  mind  együtt  szavaz- 
nak ellene,  de  a  whigekkel  szemben  39  szavazat  több- 
séggel kecsegtette  magát,  mert  a  353  ellenzéki  közt  90 
nem  tartozott  a  whig  párthoz. 

A  helyzet  tehát  ép  olyan  volt,  mint  a  minőnek  azt 
Napóleon  császárnak  mondottam.  A  helyzet  ura  most 
is  a  függetlenpárt  volt,  mely  már  annyiszor  határozott 
a  minisztériumok  állása  —  bukása  felett. 

A  parlament  csakugyan  május  31-én  nyittatott 
meg.  Az  alsóházi  elnökválasztás  nem  tétetett  pártkér- 
déssé. John  Evelin  Denison  lett  egyhangúlag  megvá- 
lasztva. A  trónbeszéd  június  7-re  váratott. 

A  megnyitás  előtti  napokban  kétes  volt,  vájjon  a 
whigek  csak  maguk  közt  is  egyetértésre  juthatnak-e,  mert 
ugy  lord  Palmerston,  mint  lord  John  Russel  igényt 
tartottak  a  vezérszerepre,  tehát  győzelem  esetén  a  mi- 
niszterelnökségre ;  egyik  sem  akart  a  másiknak  engedni 
(vanitatumvanitas!);  végre  mégis  abban  állapodtak  meg, 
hogy  akár  melyikök  fog  győzelem  esetén  a  miniszté- 
rium alakítására  meghivatni,  a  másik  magát  neki  alá 
fogja  rendelni.  Ez  a  baj  ki  lévén  egyenlítve,  a  whig- 

vezérek  azon  tényből  indulva  ki,  hogy  a  függetlenek 
múlt  április  elején  velők  szavaztak  (midőn  a  kormány 
a  reform-bili  kérdésében  leszavaztatott),  annyira  biztos- 
nak vélték,  hogy  most  is  feltétlenül  velük  fognak  sza- 
vazni, miszerint  kihirdettetnék  közlönyeikben,  hogy 
mindjárt  a  trónbeszédre  adandó  válaszfelirat  alkalmával 
bizalmatlansági  szavazat  fog  a  kormány  ellen  provokál- 
tatni.  Azonban  értésére  adatott  lord  Palmerstonnak, 
hogy  jó  lesz  az  erőket  eleve  számba  venni,  nehogy 
kudarczot  valljon.  Megtette,  s  a  számbavétel  eredménye 
az  volt,  hogy  ha  csak  a  manchesteri  (szabadkereskedelmi) 
pártot  nem  sikerül  megnyernie,  többségre  annál  kevésbé 
számithat,  minthogy  némely  pártonkívüli  tagok  (neve- 
zetesen Roebuck,  sheffieldi  képviselő)  kijelentették,  hogy 
Derhy  mellett  Palmerston  ellen  fognak  szavazni.  E  kel- 
lemetlen meggyőződés  folytán  a  whig  párt  közlönyei 
kijelentették,  hogy  a  válaszfeliratnál  nem  fog  bizalmat- 
lanság inditványoztatni,  hanem  később,  majd  valamely 
más  kérdésben  fog  a  döntő  csata  megvivatni. 

Itt  volt  a  perez,  gyakorlati  érvényre  juttatni  azt, 
a  mire  politikai  barátaimat  hazám  és  Olaszország  sza- 
badságának érdekében  felkértem.  Felejthetlen  barátom: 
Gilpin  Károly  járt  el  a  dologban.  Velem  folytonosan 
érintkezve,  még  egyszer  megbeszélte  a  szabandó  felté- 
teleket pártja  befolyásosabb  tagjaival,  különösen  John 
Brighttalj  ki  Cobden  távollétében  a  párt  vezére  volt,  — 
s  a  történt  megállapodás  folytán  lord  Palmerstont  biz- 
tosította támogatásuk  felől,  három  feltétel  alatt : 

1.  hogy  atory  minisztérium  egyenesen  külpolitikai 
kérdés  alapján  buktattassék  meg; 

2.  hogy  ugy  lord  Palmerston  maga,  mint  lord  John 
Russel,  s  a  minisztérium  netán  már  dezignált  többi 
tagjai,  külön-külön  levelet  intézzenek  Gilpinhez,  mely- 

"ben  magukat  arra  kötelezik,  liogy  külpolitikájuk  alap- 
szabálya Anglia  abszolút  semlegessége  lesz,  nemcsak 
addig,  mig  a  háború  Olaszországra  szorítkozik,  hanem 
azon  esetben  is,  ha  a  Pó  partjáról  a  Duna  s  Tisza  part- 
jaira terjesztetik  is  ki; 

3.  hogy  ennek  biztosításául  azon  pártból,  melynek 
nevében  Gilpin  alkudozott,  két  tag  a  minisztériumba 
bevétessék. 

Lord  Palmerston  e  feltételeket  elfogadta,  —  a  követ- 
kező nap  mind  ö  maga,  mind  lord  John  Russel,  s  a  már 
dezignálva  volt  három  más  miniszterjelölt  a  feltételek 
második  pontjában  emiitett  leveleket  Gilpinnek  kezeibe 
l'uttaták  (ki  azt  nekem  eredetiben  nyomban 
kézbesítette,  s  diskrét  felhasználásukra 
nevezetesen  arra  is,  hogy  Napóleon  császár- 
nak megmutathassam,    felhatalmazott*)  s 

■")  Nagyon  érezhető  csorbát  okoz  dolgozatomon,  hogy  e 
leveleket  nem  közölhetem.  Magammal  vittem  azokat  Olasz- 
országba; megmutattam  Napóleon  császárnak  Valleggióban, 
ki  azokat  egyenkint  elolvasta.  De  irataim  közt  nem  találom. 
Vagy  a  császárnál  hagytam,  vagy  pedig  a  magyar  nemzeti 
igazgatóság  jegyzökönyvéhez  csatoltattak.  Teljességgel  nem 
emlékszem,  hogy  mi  történt  velők.  Fájdalom  ama  jegyzőkönyv 
sincs  birtokomban;  s  ez  még  sajnosabb  csorba  mint  amaz, 
mert  e  jegyzőkönyv  hivatalos  kútfő  az  emigráczió  történelmé- 
hez. Megkerestem  Irányi  Dániel  s  Puky  Miklós  urakat,  kik 
az  igazgatósági  tanácskozásokban  (az  első  mint  jegyző,  a 
második  mint  pénzkezelő)  részt  vettek,  vájjon  nincs-e  náluk 
a  jegyzőkönyv,  vagy  nem  tudják-e  hogy  kinél  lehet?  Nincs 
náluk  s  ép  oly  kevéssé  emlékeznek,  hogy  kinél  lett  letéte- 
ményezve,  mint  én  magam.  Sajnos  hiány.  Egyszer  majd  vala- 
honnan csak  előkerül.  De  hiában  tagadnám,  —  én  valóban 
megrovást  érdemlek,  hogy  egész  nyilvános  életemen  át 
még  csak  eszembe  sem  jutott  egy  kis  gondot  fordítani  azon 
iratok  megőrzésére,  melyek  korunk  történelméhez  adatokul 
szolgálhatnának. 

lord  Palmerston  azt  is  kijelentette,  hogy  a  harmadik  felté- 
tel folytán  Cobden  Richárd  és  Milner  Gibson  fognak  a 
minisztériumba  kineveztetni,  —  miben  ngy  Gilpin  s  poli- 
tikai barátai,  mint  én  is  teljes  megnyugvást  találtunk, 
bár  én,  ismerve  Cohdennek  Palmerston  iránti  érzelmeit, 
kételkedtem,  hogy  a  miniszterséget  elfogadja.  (Sejtel- 
mem valósult:  nem  fogadta  el.) 

E  szerint  a  dolog  óhajtásom  szerint  el  lett  intézve. 
Június  6-ra  a  szabadelvű  párt  tagjai,  árnyalati  különb- 
ség nélkül  értekezletre  lettek  a  Willis's  Roomsba  össze- 
hiva;  a  meghivó  levél  aláirói  közt  Palmerston,  Russel, 
stb.  mellett  már  Milner  Gibson  neve  is  olvasható  volt. 
A  megbizható  szavazatok  számbavétele  bár  nem  nagy, 
de  biztos  többséget  mutatott;  elhatároztatott,  hogy  a 
kormány  nyomban  a  válaszfeliratnál  fog  megbuktat- 
tatni,  s  a  bizalmatlansági  szavazat  indítványba  tételével 
Hartington  őrgróf  lett  megbizva. 

De  a  kormány  is  erősen  készült  a  viadalra,  s  min- 
dent elkövetett,  hogy  tömör  haderővel  fogadhassa  a  tá- 
madást. 

A  trónbeszédben,  melylyel  a  királyné  június  7-én 
a  már  megalakult  parlament  tanácskozásait  megnyitotta, 
a  külügyi  politikáról  ennyi  mondatott: 

j> Elrendeltem,  hogy  önök  elébe  terjesztessenek  az 
okmányok,  melyekből  meglátandják, mennyire  szakadat- 
lanok s  őszinték  voltak  törekvéseim,  hogy  az  európai 
béke  fentartassék.  Szerencsétlenségre  e  törekvések  meg- 
hiúsultak, s  háború  tört  ki  egyrészen  Francziaország  és 
Szárdinia,  másrészen  Ausztria  között.  Barátságos  bizto- 
sításokat vévén  mindkét  hadviselő  fél  részéről,  feltett 
szándokom,  köztük  szoros  és  részrehaj latlan  semleges- 
séget tartani,  s  reménylem,  hogy  isten  segitségével 
népemnek  a  béke  jótéteményeit  biztosithatom.   Mind- 

azáltal  tekintetbe  véve  Európa  helyzetét,  országaim 
biztonságára  és  koronám  becsületére  szükségesnek  tar- 
tottam tengeri  haderőmet  oly  mértékben  növelni,  mely 
a  parlament  felhatalmazásán  tulmegyen.  Bizalommal 
számitok  reá,  hogy  e  védelmi  jellegű  elővigyázathoz 
önök  hozzájárulnak.* 

Eitkán  történik  Angliában,  hogy  a  válaszfelirati 
vita  dönt  a  kormány  állása  felett.  A  vita  közben  ugyan 
birálat  alá  vétetik  a  kormány  politikája  s  eljárása,  és 
konstatáltatik  az  álláspont,  melyre  az  ellenzék  helyez- 
kedik, de  a  felirat  maga  rendesen  csak  a  trónbeszédet 
hangozza  vissza,  és  többnyire  ellenjavaslat  és  szavazás 
nélkül  fogadtatik  el. 

A  lordok  házában  most  is  igy  történt.  A  válasz- 
feliratot lord  Poiüis  (kormánypárti)  indítványozta,  s  lord 
Lifford  (ellenzéki)  támogatta;  ez  azonban  kijelentette, 
hogy  az  ellenzék  a  kormány  külpolitikáját  megnyug- 
tatónak nem  tartja,  s  azt  meg  fogja  támadni. 

Az  ennek  folytán  keletkezett  vitában  egy  pár  neve- 
zetes nyilatkozat  fordult  elő. 

Lord  Malmeshury  külügyér  emlékezetbe  hozta, 
hogy  a  mi  most  (1859-ben)  Olaszországban  történik, 
egyenes  következése  azon  politikának,  melyet  1848-ban 
lord  Granville  (whigpárti)  minisztériuma  követett,  mely- 
nek akkor  oly  alkalma  volt  Olaszországot  felszabadítani 
azon  tirannizmus  alól,  melylyel  most  Ausztria  vádol- 
tatik, a  minő  alkalom  talán  soha  sem  fog  többé  elő- 
fordulni. 

Lord  Normanhy  felhívta  a  ház  figyelmét  Szardí- 
nia, Francziaország  s  kivált  Oroszország  ármányaira, 
mely  utóbbi  arra  törekszik,  hogy  befolyását  a  földközi 
tengerre  kitérj eszsze,  holott  atilsiti  szerződés  egyik  czélja 

az  volt,  hogy  e  tengerről  minden  nem-parti  hatalom 
eltávolítva  tartassék.  Angliának  készülnie  kell,  hogy  ez 
ármányokat  meghiúsítsa;  felhívja  a  kormányt,  hogy 
minden  világuralmi  kísérletnek  ellentálljon,  s  tekintetbe 
véve  azt,  a  mi  Pármában,  Modenában,  Toskánában  tör- 
ténik, határozottan  rosszalja  a  rokonszenvet,  melynek 
lord  Palmerston  az  olaszok  iránt  kifejezést  adott. 

Lord  Broiigham  hazug  ürügynek  nyilatkoztatja 
azt,  hogy  a  háború  a  szabadság  érdekében  vivatik.  Senki 
nem  óhajthatja  forróbban,  mint  ő,  hogy  az  osztrákok 
Olaszországból  kiűzessenek,  de  azt  nem  akarja,  hogy  az 
olaszok  csak  urat  cseréljenek. 

Lord  Derhy  kormányelnök  oda  nyilatkozott,  miként 
ha  arról  volna  szó,  hogy  akár  az  olasz,  akár  más 
nemzet  magát  e^j  tűrhetetlen  járom  alól  felszaba- 
dítsa, s  az  angolhoz  hasonló  kormányrendszert  alapítson, 
minden  angol  indíttatva  találná  magát  azt  helyeselni. 
De  a  jelen  eset  nem  ilyen.  En,  —  úgymond  —  nem 
helyeselhetem  Ausztria  politikáját;  én  nem  érzek  rokon- 
szenvet az  osztráknak  sem  uralkodása,  sem  kormány- 
rendszere iránt,  de  ki  kell  mondanom,  hogy  a  jelen 
háborút  hamis  ürügyek  hozták  elő ;  ez  nem  Olaszország 
felszabadítása,  hanem  Szardínia  terjeszkedése  végett 
vivatik ;  a  mi  bizonyságul  szolgál,  hogy  az  alkotmányos 
kormányrendszer  teljességgel  nem  nyújt  biztosítékot  a 
támadó  s  terjeszkedő  politika  elfogadása  ellen,  mely  a 
kényuri  hatalmak  kizárólagos  sajátságának  tar  tátik. 
(Én  azt  gondolom,  hogy  e  bizonyság  végett  nem  volt 
szükség  máshová  menni ;  azt  a  nemes  lord  azon  övön  is 
feltalálhatá,  melyet  Anglia  a  föld  köré  húzott.)  Beszédét 
azzal  végzé,  hogy  Angliának  a  fenforgó  bonyodalmak 
közt  a  >f  egy  veres  semlegessége  álláspontjára 
kell  helyezkedni. 

A  válaszfelirati  javaslat  szavazás  nélkül  elfogad- 
tatott. 

Az  alsóházban  a  dolog  másképen  történt.  Ott  a 
válaszfeliratot  Egerton  A.  (kormánypárti)  inditványoztn 
és  Elphinstone  J.  baronet  (szintén  kormánypárti)  támo- 
gatta. 

Mire  lord  Hartington  (ellenzéki)  módositványként 
azt  hozta  javaslatba,  mondja  ki  a  ház  a  válaszfeliratban, 
miként  lényegesen  szükséges,  hogy  a  kormány  birja  az 
ország  és  a  ház  bizalmát,  s  hogy  a  jelen  kormány  e 
bizalomnak  nincs  birtokában. 

Lord  Bury  azon  kijelentéssel  támogatta  az  indit- 
ványt,  hogy  ő  teljes,  tökéletes  és  föltétlen  (absolute) 
semlegességet  kivan,  s  nem  hiszi,  hogy  a  jelen  kormány 
ennek  őszintén  barátja  lenne. 

Erre  élénk  és  hosszú  vita  keletkezett,  mely  csak 
június  10-én  késő  éjjel  (helyesebben  június  11-én  haj- 
nalban) lett  befejezve. 

Bright  (a  többséget  biztosító  párt  vezére)  június 
9-én  emelt  szót,  a  bizalmatlansági  indítvány  mellett. 
Beszédében  különösen  arra  helyezett  súlyt,  hogy  a  hí- 
resztelt semlegesség  nem  valóságos,  nem  őszinte,  mert 
oly  harczias  készületekkel  van  körülvéve,  melyeket  a 
védelmi  tekintet  teljességgel  nem  igazol.  Zeneszóval 
lett  az  utczákon  a  királyné  kiáltványa  kihirdetve, 
melylyel  a  lakosság  sürgetőleg  felhivatik,  hogy  csap- 
jon fel  hadiszolgálatra  a  tengerészetben.  E  perczben  már 
annyi  ember  van  összetoborzva,  a  mennyi  1 2  sorhajóra 
elég,  s  az  országban  több  katona  van,  mint  valaha  volt. 
Lehetetlen,  hogy  e  minden  mértéket  haladó  fegyverke- 
zés gyanút  ne  keltsen  a  francziáknál,  hogy  az  csak  elle- 
nök  lehet  intézve,  csak  Ausztria  támogatására  czélozhat, 
—  mert  Angliát  ugyan  e  háborúban  támadás  sehonnan 

nem  fenyegetheti.  Megemlíti,  miként  Németországban 
általános  a  hiedelem,  hogy  Anglia  készül  Ausztriát 
segíteni,  s  ezt  a  hiedelmet  a  kormány  nyilatkozatai  és 
a  honvédelmi  tekintet  szükségét  messze  túlszárnyaló 
fegyverkezés  bőven  indokolják.  Anglia  népe  biztos  akar 
az  iránt  lenni,  hogy  a  jelen  háborúba  nem  fog  beleke- 
vertetni ;  ez  a  nemzet  kétségbe  nem  hozható  akarata,  s 
azért  szükséges,  hogy  a  kormány  oly  kezekbe  menjen 
át,  melyek  a  külföldön  Anglia  semlegessége  felöl  minden 
kétséget  eloszlatnak,  az  ország  népét  pedig  megnyugta- 
tandják,  hogy  akarata  ellen  nem  fog  háborúba  sodortatni. 


Június  11-én  reggel  Gilpin  barátomtól  a  következő 
levelet  vettem,  melyet  a  megelőzött  éjjel  az  alsóházból 
intézett  hozzám : 

Alsóház,  1^/2  órakor  reggel,  június  11-én. 
Kedves  barátom ! 

Nem  sikerült  az  éjjel  az  elnök  szemét  magamra  vonnom, 
(to  catch  the  speakers  eye)  de  ujra  beszéltem  lord  John 
Russellel,  Sydney  Herberttel  és  sir  Charles  "Wooddal.  Ujra 
meg  ujra  megerősítették  nyilatkozataikat,  melyek  önnek 
átadott  leveleikben  foglalvák.  A  leghatározottabban  kinyilat- 
koztatták mindnyájan,  hogy  felkelés  Magyarországon  akár 
függetlenül  a  jelen  háborútól,  akár  ennek  oda  kiterjesztésével 
kapcsolatban,  nemcsak  hogy  nem  indokolhatna,  de  még  csak 
nem  is  menthetne  avatkozást  Anglia  részéről.  Lord  John 
engem  Bright  és  Sidney  Herbert  jelenlétében  biztosított,  hogy 
a  Magyarország  elleni  avatkozást  olyasminek  tekinti,  a  mi 
egyenesen  a  lehetség  határán  kívül  fekszik.  Olaszországra 
nézve  ott  vannak  az  1815-íkí  szerződések,  melyek  az  ínter- 
venczióra  egy  vagy  más  ember  véleményében  legalább  ürü- 
gyöt  szolgáltathatnak,  de  Magyarországra  nézve  még  csak 
ily  ürügyöt  is  lehetetlen  volna  találni. 

S  ez  valóban  oly  hatalmas  érv,  melynek  erejét  előttem  a 
mostani  (tory)    külügyi  al-államtitkár :   Fítzgerald  S.  is 

elismerte,  s  azt  monda,  hogy  tegnapi  beszédével  egyenesen, 
azt  a  benyomást  kivánta  a  házban  előidézni,  miként  a  jelen 
kormány  a  legszigorúbb  semlegességre  tartja  magát  kötele- 
zettnek a  jelen  háború  alatt  mindenkigondolható  kö- 
rülményekközött. 

Sidney  Herbert  (ki  valószínűleg  hadügyminiszter  lesz) 
és  sir  G.  Cornewall  Lewis  (a  ki  ha  győzünk,  vagy  bel-  vagy 
pénzügyminiszter  lesz)  lord  John  nézetében  teljesen  osztoz- 
nak. Sir  Ch.  "Wood  Anglia  avatkozását  a  háborúba  Magyar- 
ország hátrányára  egyenesen  képtelenségnek,  lehetetlenségnek 
nyilatkoztatta.  Sir  Benjámin  Hall  hasonló  meggyőződésben 
van,  s  ez  a  két  baronet  (mindkettő  miniszterjelölt)  nemcsak 
határozottan  ellenez  minden  avatkozást,  hanem  Magyaror- 
szággal melegen  rokonszenvez  is. 

Igyekeztem  lord  John  Russelt  rábirni,  emlitse  meg 
beszédjében  is  azt,  a  mit  Magyarországra  nézve  nekem  mon- 
dott ;  de  azt  válaszolta,  hogy  miután  eddig  még  Magyarorszá- 
gon tényleg  nem  történt  felkelés,  neki  annak  nem  lehet  elébe 
vágni,  (to  anticipate  it)  nehogy  azt  suggerálni  látszassók. 

Éjfél  után  1^/2  óra  van.  Szavazni  készülünk.  Mikorra  e 
soraim  önnek  kezeihez  jutnak,  már  tudni  fogja  ön:  gyöz- 
tünk-é  vagy  megverettünk.  Én  hiszem,  hogy  győzünk. 

Örökre  hü  barátja 

Gilpin  K. 

Csakugyan  győztek.  Lord  Hartington  bizalmatlan- 
sági inditványa  13  szó  többséggel  (323  szóval  310  ellen) 
elfogadtatott.  (21  tag  nem  voltjelen.)  Csekély  többség 
volt,  de  én  ezt  inkább  kedvező,  mint  aggasztó  körül- 
ménynek vettem,  mert  barátaim  maradtak  urai  a  hely- 
zetnek; nélkülök  a  whigek  24  óráig  sem  tarthatták 
volna  magukat  a  kormányon. 

A  Derby  minisztérium  beadta  lemondását.  A  ki- 
rályné elfogadta.  Lord  Granville  némi  rövid,  sikertelen 
kísérletei  után  lord  Palmerston  lett  a  minisztérium  ala- 
kításával megbízva. 

A  mit  Napóleon  császár  kivánt,  megtörtént.  Anglia 
semlegessége  biztosítva  volt.  Az  akadály,  mely  hazám 
szabadságügye  felkarolásának  útjában  állott,  el  lett 
háritva.  Adott  szavamat,  hála  angol  barátim  pártfogá- 
sának, beváltottam. 

A  minisztérium  megalakítása  néhány  napot  vett 
igénybe.  Június  18-án  lépett  hivatalba.  Én  nem  tartot- 
tam szükségesnek  ezt  Angliában  bevárni.  Igazgatósági 
tagtársaim  (Teleki  L.  és  Klapka)  s  a  Génuában  össze- 
gyűlt honfitársak  általában  hetek  óta  sürgettek,  hogy 
a  mint  csak  lehet,  menjek  Olaszországba,  hol  jelenléte- 
met fontos  érdekek  követelték.  (Lásd  a  következő  feje- 
zetet.) 

Június  16-án  elutaztam  Angliából. 

Álljon  itt  e  fejezet  berekesztéséül  felejtheti en  ba- 
rátom Gilpin  Károly  következő  levele,  melyet  már 
Génuában  vettem. 

Gilpin  —  Kossntlmalv. 

London,  1859.  jiinius  18-án. 
Drága  barátom ! 

Ide  rekesztem  az  uj  minisztérium  teljes  lajstromát. 

Különös  dolog  történt  velem,  mely  önt  alkalmasint  ép 
iTgy  meg  fogja  lepni,  mint  a  mily  váratlan  volt  énnekem.  Lord 
Palmerston  tegnap  értem  küldött,  s  felkért  vállaljak  hivatalt 
a  kormányban.  A  közsegélyezési  tanács  (poorlaw  board)  parla- 
menti titkárságával  kinált  meg.  Oly  szivélyesen,  oly  őszintén 
beszélt,  hogy  ámbár  nekem  ugyan,  a  mint  ön  is  tudja,  soha 
eszem  ágában  sem  volt  a  minisztériumban  hivatalt  keresni 
vagy  vállalni,  a  dolgot  mégis  megfontolás  alá  vettem,  s  a  fel- 
ajánlott állást  ma  elfogadtam.  Főkép  két  tekintet  birt  rá, 
hogy  elfogadjam.  Az  egyik  az,  hogy  bár  e  hivatal  politikai 
tekintetben  alárendelt  fontosságu,  mégis  erösiti  pártunk  állá- 
sát a  minisztériumban ;  másik  az,  hogy  módot  nyújt  jót  tenni 
szenvedő  embertársaimmal. 

Felhasználtam  ez  alkalmat  a  nem-avatkozás  ügyét  kime- 
ritöleg  megbeszélni  a  miniszterelnökkel.  Megemlítettem,  hogy 
a  minisztériumban  sokan  vannak,  kik  a  köztünk  történt  elő- 
leges egyezkedésbe  nem  voltak  beavatva,  s  azért  természetes- 
nek fogja  találni,  hogy  az  illetőknek  tájékozása 
végett  tudni  kívánnám,  vájjon  bizonyosak  lehetünk-e  a 
felől,  hogy  a  nem-avatkozás  elve  szigorúan  megtartatik  azon 
esetre  is,  ha  a  jelen  háború  Magyarországra  is  kiterjed,  s  külö- 
nösen a  felöl, hogy  Anglia  semmi  es.etre  sem  fogja  Auszt- 
riát segíteni. 

Palmerston  határozottan  kijelentette,  hogy  ezekre 
nézve  ép  oly  erősen  érez,  mint  én  magam  (he  felt  as 
strongly  onthesubject  as  Idid),  A  nem-avatkozás 
elve  a  jelen  háborúban  a  minisztérium  politikájának  alapelvét 
képezi,  s  ő  teljességgel  nem  tart  attól,  hogy  Anglia  a  mostani 
háborúban  részt  vegyen,  kivéve  talán,  ha  Belgium  független- 
sége fenyegettetnék,  a  mitől  ö  azonban  teljességgel  nem  tart ; 
ez  az  eset  nem  fog  előfordulni.  —  A  mi  azon  eshetőséget 
illeti,  hogy  a  háború  Magyarországra  is  kiterjedhet,  s  ezt  a 
magyarok  hasznukra  fordíthatják,  ez  olyan  eset,  a  mely  Anglia 
nem-avatkozási  politikáján  legkevesebbet  sem  változtathat, 
mert  a  háború  ez  esetben  is  a  hadviselő  felek  területére  ma- 
radna szorítkozva,  s  Kossuthnak  tökéletesen  igaza  van,  hogy 
Ausztria  hadviselő  fél  lévén,  semlegességi  kiváltságot  terüle- 
tének semmi  részén  nem  igényelhet,  legkevésbé  a  magyar 
korona  területén,  mely  a  német  konfederáczióhoz  nem  tarto- 
zik. Önnek  magyar  barátai  tehát  Anglia  magatartására  nézve 
tökéletesen  nyugodtak  lehetnek. 

Kérem  önt,  legyen  szives  ez  értesítésemet  kellő  óvatos- 
sággal használni,  mint  olyat,  a  mi  bizalmasság  természetével 
bir.  Azonban  feljogosítva  érzem  magam  annyit  mondani,  hogy 
a  császárral  bizvást  közölheti.  (You  are  at  liberty  to  communi- 
cate  it  to  the  Emperor.) 

Lord  John  E-ussellel  is  akalmam  volt  újra  szólani,  azt 
mondta,  hogy  a  mi  Magyarországot  illeti,  ő  olyan  messze  kész 
menni,  mint  akár  én  magam. 

Közöltem  önnel  a  minisztérium  vezéregyéniségeinek  né- 
zeteit. Még  csak  a  miniszterelnöké  hiányzott.  E  hiányt  most 
kipótoltam.    Óhajtottam  volna,  hogy  ön  személyesen  hallja 

azokat.  Engem,  tökéletesen  kielégítettek.  Hát  képzellieti  ön, 
hogy  minden  kétséget  kizáróknak  kellett  lenniök. 

Vegye  már  most  ön  ehhez  a  leveleket,  melyek  kezeinél 
vannak,  és  a  minisztérium  több  kiváló  tagjának,  különösen  a 
külügyémek  nyilatkozatait ;  vegye  hozzá  azt,  hogy  a  konzer- 
vatív párt  több  kitünö  tagja,  köztük  Fitzgerald  Seymore,  volt 
külügyi  al-államtitkár  is  ép  oly  tisztán,  határozottan  nyilat- 
kozott előttem,  mint  akár  lord  John  Russel ;  vegye  továbbá 
hozzá  azt,  hogy  az  alsóház  igen  nagy  része  meleg  rokonszenv- 
vel viseltetik  a  magyar  nemzet  iránt;  és  vegye  hozzá  azt, 
hogy  a  mint  ön  igen  jól  tudja,  e  rokonszenvben  az  egész 
angol  és  skót  nép  hö  lelkesedéssel  osztozik :  mindezt  tekin- 
tetbe véve,  azt  gondolom,  absolut  lehetetlenségnek 
tekinthetjük,  hogy  Anglia  a  szoros,  és  hozzáteszem  —  jóaka- 
ratú semlegességtől  eltérjen,  ha  a  háborúnak  Magyarországra 
kiterjesztésével  kapcsolatban  a  magyar  nemzet,  függetlenségé- 
nek kivivására  fegyvert  ragad. 

És  végre  is  Cobden  és  Milner  Gibson  ott  lesznek  a  kabi- 
netben. És  ön  ép  oly  jól  tudja,  mint  én,  hogy  ezek  inkább 
ötven  kabinetet  is  szétrobbantanának,  (they  wouldra- 
ther  break  up  fifty  Cabinets)*)  mintsem,  megen- 
gedjék, hogy  Anglia  ilyen  ügyben  háborúba  keveredjék 
Ausztriáért. 

E  részben  tehát  nyugodtan  haladhat  ön  nehéz  pályáján. 

Es  most,  legyen  bár,  hogy  a  gondviselés  mindig  bölcs 
de  sokszor  rejtelmes  végzete  megnyitja  ön  előtt  az  utat  saját 
szeretett  hazájába,  —  vagy  legyen  bár,  hogy  a  számkivetés 
jutand  továbbra  is  önnek  osztályrészül :  az  isten  áldja  meg 
önt,  kedves  drága  barátom;  az  isten  oltalmazza,  vezérelje, 
akármerre  megyén :  én  leszek,  mig  élek 

igaz,  hü  barátja 
. Gilpin  Károly. 

*)  Cobden,  ki  ez  időben  Amerikában  járt,  —  a  mint  már  emlí- 
tem —  a  miniszterséget  nem  fogadta  el,  de  Milner  G  i  b  s  o  n,  a  hely- 
zeten uralgó  párttal  háta  mögött,  maga  is  eléggé  erős  volt,  ha  kell 
»ötven  kabinetet  is  szétrobbantani.*  Ezt  Anglia  már  tapasztalásból 
tudta.  —  A  »Times«  szemlét  tartva  a  minisztérium  tagjai  felett,  Milner 
Gibsonról  ezt  irta:  »Milner  Gibson  ur,  a  ki  már  annyi  minisztériumot 
megbuktatott,  végre  ezt  fen  fogja  tartani. «  —  Hát  biz  az  hatalom,  a 
kiről  igy  beszélnek. 


OTODIK  FEJEZET, 
Időköziek. 

(A  marjynroh  Gcnuáhan.  —  Sereg.tzet'vezés.  —  EgTjezlcerJéa  Couzn  fejedelem-' 

mel  s  e  viszony  magyarázata.  —  Ertehezés  Obrenovics  Mihály  herczeggel.  — 

Küldetés'  Belgrádba.) 

W\^  Ón  Ano-l Iában  a  semlcíi^esRco^  blztosltfisával 
voltam  elfoglalva,  a  magyar  emigráns  tisztek  gyüle- 
kezni kezdettek  Génuába.  Az  volt  a  magyar  nemzeti 
igazgatóság  székhelyéül  kijelölve.  Onnan  indult  ki  a 
seregszervezés.  Nehezen  indult.  Csak  június  16-án  adat- 
hatott ki  a  főparancsnoki  első  napi  parancs.  Sttrü  leve- 
lezésben álltam  ez  idő  alatt  igazgatósági  társaimmal,  s 
munkatérre  váró  honfitársaimmal.  E  levelezés  több- 
nyire a  seregalakitás  körül  felmerült  változatos  viszo- 
nyokra s  azokkal  kapcsolatos  nyugtalanságra  vonat- 
kozik. S  mert  a  seregszervezés  alább  e  fejezethez  csatolt 
szakaszok  elsejében  tüzetesen  tárgyaltatik,  az  erre,  mint 
szintén  az  emigránsélet  »házi  bajaira«  vonatkozó  ez 
időbeli  levelezést  mellőzhetni  gondoltam. 

Én  június  22-kén  érkeztem  Angliából  Génuába. 
Két  nappal  a  szolferinói  nagy  ütközet  előtt,  (jun.  24.) 
melyet  a  montebelló*,  palesztrai,  casteggiói  s  magentai 
győzelmek  megelőztek.  A  harcz  véres  volt.  A  szövetsé- 

—    KOSSUTH    IRATAIM,     I.  42 


330 

gesek  taktikai  fölénye  fényesen  be  lett  bizonyitva.  Azon- 
ban 'Klapka  tábornok,  igazgató-társam,  hozzám  intézett 
egyik  levelében  azon  nézetének  adott  kifejezést,  hogy 
egy  kedvezőtlen  fordulat  lehetősége  a  Minciónál  nincsen 
kizárva.  Az  osztrák  katona  kezd  beletörődni  a  hábo- 
rúba, maholnap  eltanulja  a  francziák  támadás-modorát 
és  azután  már  csak  a  túlerő  dönt.  Ez  aggodalmak  töl- 
tik el  most  bizonyára  a  császár  keblét  is,  és  ennek  foly- 
tán remélhetjük,  hogy  őszintén  támogatand  készülődé- 
seinkben. Neki  szüksége  van  lekötelezettekre,  és  hol 
talál  készségesebbeket,  mint  Magyarhonban,  ha  nekünk 
segédkezet  nyújt  ? 

E  nézet  elméletileg  nem  volt  alaptalan,  azonban 
gyakorlatilag  dolgaink  ez  időközben  nem  haladtak  előre 
ezen  irányban.  —  A  seregszervezési  kezdetleges  moz- 
zanatokon s  a  folyó  költségek  fedezéséről  való  gondos- 
kodáson kivül  alig  történt  ügyünkben  egyéb  valami. 
Politikai  helyzetünk  tisztázására  semmi. 

A  szövetséges  hadseregek  győzelmes  előhaladása 
már  magában  is  elég  volt  arra,  hogy  igazgató-társaim 
a  császárral  közvetlen  érintkezésben  ne  lehessenek.  Még 
csak  nem  is  szólottak  vele  azon  egész  idő  alatt,  hogy 
én  Angliában  időztem.  Napóleon  herczeg,  ki  ügyünk 
hatalmas  támasza  lehetett  volna,  az  5-ik  franczia  had- 
test élén  Toskánában,  tehát  a  császártól  távol  volt. 
Turinban  pedig  a  mi  dolgunk  annyira  Napóleon  csá- 
szártól függőnek  tekintetett,  hogy  arra  nézve,  mihez 
Magyarországnak  felkelését,  mint  feltételhez  kötöttem, 
Turinban  támogatásra  igen,  de  döntő  határozatra  nem 
számithatánk.  E  bizonytalanság  visszahatott  még  azon 
munkakör  aprólékos  részleteire  is,  melyre  társaim  tevé- 
kenysége ez  idő  szerint  szorítva  volt.  Minden  lépten- 
nyomon nehézségekkel  kellett  küzdeniök.  Ezt  Klapka 

tábornok  (hozzám  irott  levelei  szerint)  annak  tulajdo- 
nitotta,  hogy  barátainkat  saját  bajaik  annyira  elfoglal- 
ják, miként  egy  vagy  más  dolog  figyelmüket  könnyen 
kikerülheti,  a  mi  aztán  nekünk  ártalmunkra  szolgál; 
de  jóakarat  hiánya  felől  nem  vélt  panaszkodhatni.  Ne- 
kem e  magyarázat  inkább  szeget  ütött  a  fejembe,  sem- 
hogy megnyugtatott  volna.  Érdekeink  közösségének 
nem  épen  biztató  felfogására  látszott  mutatni  az  elkü- 
lönitő  vonal,  melyet  barátaink  saját  bajaik  s  a  mieink  közt 
húztak.  Növelte  aggodalmamat  az,  hogy  Teleki  László 
szépítgetés  nélkül  bevallotta  leveleiben,  miként  a  szö- 
vetségesek részéről  sok  habozást  vészen  észre  irányunk- 
ban, s  hogy  teljességgel  nem  haladhatnak  előre.  Azon 
irányban  bizonyosan  nem  is  haladtak,  melytől  hazánk 
felszabadításának  reménye  függött.  A  szövetséges  ha- 
talmak Anglia  barátságos  semlegességének  biztosítására 
folyvást  igen  nagy  fontosságot  helyeztek.  Napóleon 
herczeg  nyiltan  megmondotta  Kiss  Miklós  ezredesnek, 
hogy  Anglia  politikája  annyira  rossz,  miszerint  ha  nekem 
nem  sikerülne  annak  határozott  megváltoztatását  ke- 
resztülvinni, a  dolgok  nagyon  kedvezőtlen  fordulatot 
vehetnek.  S  mikor  aztán  megindítottam  az  agitácziót,  s 
az  angol  közvélemény  mind  hatalmasabban  és  hatal- 
masabban az  őszinte,  valódi  semlegesség  mellett  nyilat- 
kozott, és  a  kormányváltozásra  kilátás  kezdett  nyilni, 
Teleki  sietett  eljárásom  felől  Napóleon  herczeget  és 
Cavour  grófot  személyesen,  a  császárt  pedig  Pietri 
utján  értesíteni;  —  nagy  elégedéssel  fogadták,  s  kíván- 
ták :  adná  hálás  elismerésüket  tudtomra,  de  arról  egy 
szót  sem  szólottak,  hogy  eljárásom  sikerének  esetére 
viszont  mi  a  háború  színhelyének  Magyarországra  kiter- 
jesztésére számithatunk,  oly  gyakorlati  lépés  pedig  tel- 
jességgel  nem  vétetett  foganatba,  mely  ily  irányban 

előkészületnek  volt  volna  tekinthető.  Általában  minden 
levél,  melyet  Olaszországból  vettem,  reám  azon  benyo- 
mást tette,  liogy  egyelőre  minden  igyekezet  csak  oda 
irányul,  miszerint  a  magyar  emigráczió  hasson  közre 
az  osztrák  hadsereg  magyar  elemeinek  bomlasztására, 
a  nélkül  azonban,  hogy  a  szolgálat  viszonzásául  a  szö- 
vetséges hatalmak  magukat  a  magyar  ügygyei  azono- 
sitanák.    En  ugy   láttam,    hogy  az    ez    irányban  való 
nógatások    által    barátaim    Génuában    hamis    állásba 
tereltetnek.    Azért  újra   meg  újra   lelkükre    kötöttem: 
tartsák  mindig  és  mindenben  szemük  előtt,  hogy  ne- 
künk minden  lépést,  a  kicsit  ugy,  mint  a  nagyot,  arra 
kell  irányitanunk,  miszerint  a  hatalmak  magukat  ha- 
zánk ügyével  nyiltan  azonositsák.  E  nélkül  a  magyar 
harczosok  átcsábítása  hazánk  érdeke  ellen  volna,  mert 
siker    esetén   könnyítené    a    szövetségesek    győzelmét, 
tehát  a  magyar  ügy  felkarolását  fölöslegessé  tehetné ; 
puszta  légionárius  condottieri  szerep  mások  javára  pe- 
dig   nem    olyan    szerep,    melyet    elvállalnunk    szabad 
volna.  Vigyázzunk,  nehogy  kifacsartassunk,  mint  a  czit- 
rom,  aztán  eldobassunk.  En  belőlem  már  csavartatott 
ki  egy  kis  haszon  —  nem  is  kellene  kicsinynek  nevez- 
nem —  értem:    a  semlegességi   agitácziót   Angliában. 
Nagy  áldozat !  nagyon  kellemetlenül  kizavart  megszo- 
kott baráti  viszonyaimból.   Tudtam,  hogy  áldozat  lesz, 
da  vigasztalt  az,  hogy  csak  személyes  lehet.  Menjünk 
egy  lépéssel  tovább  a  nélkül,  hogy  a  hatalmaknak  ha- 
zánk ügyével  azonosítását  nyernők   viszonzatul,   s  az 
áldozat  a  hazáé  lesz.  Ezt  nem  szabad  megengednünk. 
—  Nincs  okom  a  hatalmak  jó  szándokaiban  kételkedni; 
de  ugy   látszik  nekem,   hogy    a    küldiplomáczia    által 
utjokba  gördített  akadályoknak  (hibásan)  több  fontos- 
ságot tulajdonítanak,  mint  a  haszonnak,   melyet  a  mi 

ügyünk  felkarolása  igér.  De  nekünk  hazánk  érdeke 
parancsolja,  hogy  e  haszonnak  öntudatával  bírjunk.  — 
Egyezkedő  fél  vagyunk,  nem  szupplikánsok.  Nem  is  kell 
gondolni,  hogy  a  hamis  állás  béketürelmes  elfogadása, 
a  csititgatás,  a  kérlelés,  a  kicsinyes  mellöztetések  tűrése 
majd  lassan-lassan  előbbre  vezet  s  utunk  nehézségeit 
kiegyengeti.  Sőt  hátralök,  elmálaszt,  s  végre  ott  találjuk 
magunkat,  hová  hasonló  engedékenységek  folytán  a 
szegény  lengyelek  jutottak  a  krimi  háború  alatt.  Érdek 
határoz.  Ha  megvan  az  érdek,  semmit  sem  veszélyezte- 
tünk, ha  minden  lépésünkhöz,  mely  a  szövetséges  ha- 
talmaknak javára  válhatik,  hajthatlanul  hozzákötjük, 
hogy  magukat  hazánk  ügyével  azonosítsák;  ha  pedig 
vagy  nincs  meg  az  érdek,  vagy  gyöngébb,  mint  az  aka- 
dályozó ellen -tekintetek,  (^melyeknek  legnyomatéko- 
sabbját,  a  downing-streeti  —  angol  —  titkos  diplomáczia 
akadékoskodását  különben  is  remélem  elháríthatni , 
ugy  engedékeny ségek  által  magunkat  kompromittáljuk, 
hazánkat  pedig  csalóka  várakozásokba  sodorjuk. 

Ez,  s  ehhez  hasonló  figyelmeztetéseimre  a  válasz 
minden  oldalról  mindig  az  volt,  hogy  siessek,  siessek 
Olaszországba,  miszerint  jelenlétem  által  egységet  s 
összevágó  erélyt  hozzak  a  szertehuzó  irányzatokba.  Ez 
a  sürgetés  vonul  végig,  mint  egy  szakadatlan  fonal,  az 
ekkori  levelezés  egész  tömegén.  Különösen  Teleki  László 
az  idegességig  át  volt  hatva  e  szükségesség  érzetétől, 
— -  annyira,  hogy  Génuából  június  5-ről  kelt  levelében 
ezeket  irta:  » Naponta  imádkozom  istenhez,  hogy  hozzon 
ide  mentül  előbb.  Kezemet  szivemre  téve  állítom,  mint 
erős  hitemet,  hogy  seholsem  voltál  valaha  szüksége- 
sebb, mint  most  itt.  Áldjon  az  ég !  Nem  irhatok  tovább, 
mert  reszket  a  kezem ;  pedig  szeretném  még  rimánkg- 
dásomat  folytatni. « 

Ennyit  elégnek  tartottam  az  ezen  időből  való  leve- 
lezések felől  megjegyezni.  Magukból  a  váltott  levelek- 
ből csak  az  itt  következő  nebány  olyat  szemelem  ki, 
melynek  közlése  részint  az  emigráczió  szándokainak  s 
működésének  ismertetésére  szükséges,  részint  mint  tör- 
ténelmi adat  érdekkel  birhat. 

Kossuth  —  Teleki  Lászlónak  Parisba. 

1. 

London,  1859.  május  8-án. 

Délben  érkeztem  vissza  Parisból.  Egy  kissé  mindjárt 
átgondoltam  a  rögtöni  teendőket,  s  közlöm  veled  gondola- 
taimat. 

Szóba  jött  volt  köztünk  Parisban,  hogy  nem  volna-e 
tanácsos  előzetesen  egy  anonim  proklamácziót  intéznünk  a 
magyar  hadsereghez.  Minden  okot  mellette  s  ellene  átgondol- 
ván, ugy  látom,  hogy  jobb,  ha  nem  teszszük.  Mi  az,  a  mire 
szükség  van?  Az,  hogy  a  magyar  seregek  megtudják,  miként 
a  kik  átjönnek  vagy'  elfogatnak,  nem  fognak  szökevény  vagy 
fogoly  gyanánt  traktáltatni ,  hanem  charge-uk  megtartása 
mellett,  magyar  zászló  alatt  külön  magyar  hadrészleggé  fog- 
nak alakíttatni. 

Ezen  czól  az  anonim  felszólításnál,  (mely  semmi  biztos- 
ságot nem  nyújtván,  nem  is  hat)  sokkal  jobban  eléretnék  az 
által,  ha  Viktor  Emánuel  király  egy  rendeletet  bocsátna  ki  ily 
értelemben  hadügyminiszteréhez,  az  a  hivatalos  lapban  kihir- 
dettetnék, s  abból  külön  röplevélkókre  lenyomatva,  olaszok 
által  a  magyar  ezredekhez  eljuttatnék. 

Ennyi  jó ;  több,  vagy  más,  nemcsak  nem  szükséges,  de 
nem  is  tanácsos.  Igen  vigyázni  kell,  hogy  semmi  oly  lépés  ne 
történjék  idÖ  előtt,  a  minek  az  lehetne  következése,  hogy  az 
osztrák  Magyarország  iránt  megfélemlítve,  necsak  több  sereget 
ne  özönöltessen  Olaszhonba,  de  még  onnan  tán  ki  is  vonjon.  A 
siker  iránti  garanczíánk  abban  fekszik,  hogy  a 
szövetség  e  seknekMagyarországközremunká- 
lásár a  szükségük  legyen.  Minden,  amimárkez- 
detben  az  osztrákot   megfélemlítvén,  hazánk 

közremunkálásátnélkülözlietönek  mutatliatná, 
eczéltól  egyenesen  elvezet. 

Erre  nem  lehet  eléggé  vigyázni. 

A  király  rendeletének  ily  értelemben  kellene  fogalmaz- 
tatni : 

» Tekintetbe  vévén  azt,  bogy  az  osztrák  császár  a  magyar 
*  nemzetet  jogaitól,  szabadságától,  alkotmányától,  söt  nemzeti 
lététől  is  megfosztotta : 

és  tekintetbe  vévén  azt,  bogy  az  olasz  és  magyar  nemzet 
érdeke  közös,  s  jövendője  kapcsolatos,  mert  ellensége  ós 
elnyomója  egy: 

lehetetlen  kételkednem,  hogy  az  osztrákot  kényszerítve 
szolgáló  vitéz  magyarok  közt  sokan  lesznek,  a  kik  érezni  fog- 
ják, miként  helyük  mellettünk,  s  nem  hazájuk  elnyomójának 
zászlója  alatt  van. 

Azért  szükségesnek  látván  gondoskodni,  hogy  azon  vitéz 
magyar  harczosok,  a  kik  ez  érzelemtől  felénk  vezéreltetnek, 
oly  szervezést  kapjanak,  mely  a  magyar  nemzet  iránti  barát- 
ságos indulatimról  minél  inkább  tanúságot  tegyen :  ezennel 
értesítem  önt  abbeli  akaratomról,  hogy  a  hozzánk  átjött  és 
átjövendő  magyarok,  magyar  zászló  alatt,  magyar  szervezettel, 
magyar  vezényszó  mellett,  s  magyar  parancsnokság  alatt  külön 
hadrészleggé  alakíttassanak. 

A  harcz  folytában  hatalmunkba  esendő  hadi  foglyok  kö- 
zül mindazok,  kik  vagy  magyar  ezredekhez  tartoztak,  vagy  más 
ezredekhez  tartoztak  légyen  bár,  de  magyar  alattvalók,  ha 
szolgálatot  akarnak  vállalni,  (mi  tetszésökre  bizatik)  szintúgy 
azon  külön  magyar  hadrészlegbe  lesznek  beosztandók. 

Mind  a  két  kategóriába  eső  tiszteknek  viselt  rangjuk 
biztosítandó,  szerelési  segélypénzük  egyenként ....  szabatik, 
az  altiszteknek  s  közlegénységnek  pedig  fejenként  ....  had- 
fogadó dij  fizettetik  ki. 

On,  mint  hadügyminiszterem,  ezen  rendeletem  végrehaj- 
tására meg  fogja  tenni  a  szükséges  intézkedéseket.* 
Eszmét  jelölök,  nem  fogalmazok. 

1.  Maradjunk  e  mellett ;  anonim  felhívás  sikertelen  is 
volna,  káros  is  lehetne. 

Ha  igy  járunk  el,  azon  előnyt  is  nyerjük,  hogy  a  magyar 
lobogó  felüthető  a  nélkül,  hogy  viszonyunk  a  szövetségesek- 

kel  idö  elütt  dobra  üttetnék.  Ez  lényeges  dolog.  A  »Comitó 
National  Hongrois«-t  csak  akkor  tanácsos  a  világ  szeme  elébe 
állitani,  ha  már  én  is  ott  levén,  szervezett  jelenlétünk  titok 
már  ugj  sem  lehet. 

2.  Azon  tekintet,  melyet  fentebb  aláhúzva  érintek,  azon 
véleményre  vezet,  hogy  kezdetben,  mig  kilátásaink  megszi- 
lárdulnak, nincs  érdekünkben  igen  nagyon  rajta  lenni, 
hogy  akármi  csőcselék,  keverék  bár,  de  csak  sok  emberünk 
legyen.  Nincs  érdekünkben,  mert  majd  azt  mondhatnák:  »Már 
nincs  franczia  seregre  szükségünk,  van  magunknak  is ;  elég 
azt  partra  szállítani.*  Már  pedig  én  ismétlem,  mit  annyiszor 
mondék ,  s  miben  te  is ,  Klapka  barátunk  is  egyetértetek  : 
franczia  sereg  »sine  qua  non«,  ezt  más  akármi  szám  nem 
pótolhatja,  mert  nekünk  abban  van,  csak  abban  lehet  garan- 
cziánk,  hogy  a  franczia  seregküldés,  s  annak  éléről  a  nemzet- 
hez intézendő  proklamáczió  által  a  császár  magát  ügyünkkel 
a  világ  előtt  azonosítsa,  s  a  franczia  zászlót  magyar  földön 
engageirozza.  Remélem,  ebben  egyetértünk. 

3.  Az  amerikai  magyarokra  nézve,  a  mint  tudod,  azt 
határoztuk,  hogy  mindenekelőtt  biztosítani  kell  a  franczia,  s 
illetőleg  a  piemonti  kormánynál,  hogy  ha  (mit  isten  ne  adjon) 
várakozásainkban  csalatkoznánk,  azon  katonai  egyének,  kik 
Amerikából  átjövendnek,  katonai  rangjukhoz  képest  elláttas- 
sanak, a  visszamenni  akarandóknak  pedig  útiköltségeik  meg- 
téríttessenek, s  hogy  én  az  adandó  biztosításhoz  képest  fogom 
a  többi  lépéseket  megtenni. 

Kérlek,  eszközöljétek  ki  e  biztosítást,  s  tudósítsatok.  A 
biztosítás  módja  az  :  adassék  utasításba  a  washingtoni  fran- 
czia követnek  és  a  szardíniái  képviselőnek,  hogy  ha  kérdés 
tétetik  hozzájuk :  igaz-e  ez  ?  —  az  állítást  erősítsék  meg. 

4.  Vetter  altábornagy  számára  a  Szerbia  felőli  működést 
jelöltük  ki  rendeltetésül.  Remélem,  egyetértetek  velem  abban, 
hogy  neki  nem  mindjárt  kell  Szerbiába  menni.  Várjunk  ezzel, 
mig  a  horvátokkal  megkísértettük  az  alkut  Belgrádból ;  — 
ott  osztrák  konzul  van.  Vetter  ismeretesb  egyéniség,  mintsem 
lehetséges  volna  ugy  működnie,  hogy  Coronininak  három  nap 
alatt  a  dolog  tudomására  ne  jusson.  Csak  tudja  Vetter,  hogy 
ez  a  rendeltetése,  s  várja  a  további  rendeletet.  Eszembe  jut, 
hogy  Tomasovácznál  ö  verte  meg  a  szerbeket ;  kérdés,  grata 

persona  lesz-e  a  szerbeknél  ?  Erről  tájékozni  fogom  magamat 
Obrenovics  Mihály  berezegnél. 

5.  Pulszkyt  a  horvátokkal  való  egyezkedés  végett  nem 
lehet  elküldeni  Belgrádba,  mert  ö  vitte  Thunnal  és  Gáj  ellen 
a  panszlavisztikus  polémiát.  Ellenben  itt  Angliában  a  »non- 
intervenczionális«  agitácziót  kezdeményem  alapján  tovább 
fíízni-fejteni,  s  a  sajtó  utján  tovább  is  élénkségben  tartani  oly 
egyéniség,  kit  senki  más  nem  pótolhat,  —  a  sajtóval  való 
viszony  tekintetében  még  én  sem.  0  reá  tehát  itt  egyelőre 
szükség  leszen,  mig  ezen  agitácziót  befejezzük. 

6.  Ha  megegyeztek  benne,  Ludvighot  fogom  a  horvá- 
tokkal való  egyezkedés  végett  Belgrádba  küldeni.  E  dolog 
fontossága  nagyon  növekedett  a  párisi  értekezés  folytán.  Mert 
feltéve,  hogy  a  franczia  sereg  utnakinditása  elkövetkezik  is, 
attól  lehet  tartanunk,  hogy  ha  pl.  Zágrábig  nyomulna  előre, 
(legalább  is  10  étappe)  s  nem  mutatkoznék  csatlakozás,  attól 
lehet,  mondom,  tartani,  hogy  azt  mondják :  »Nem  koczkáztat- 
hatjuk  azt,  hogy  messzebbre  előre  hatoljunk,  ellenséges  vagy 
közönbös  népességet  tudva  összeköttetési  vonalunkon  hadmü- 
ködésünk  mozgó  alapjával  (a  flottával). «  Ezenfontosságnálfogva 
vigyáznunk  kell,  hogy  Szerbiában  ne  hivjuk  fel  az  osztrák 
figyelmét  titokban  nem  maradható  egyéniséggel  s  működések 
által,  mielőtt  ezen  fontos  egyezkedés  megtörtént.  Ezért  kell 
Vettemek  odaküldésével  várnunk.  Ha  a  fegyver  stb.  külde- 
mények átvétele  valakit  addig  is  ott  szükségessé  teszen, 
inkább  menjen  oda  az,  kit  Klapka  tábornok  már  odaküldött 
volt  a  múltkor,  ámbár  azt  hiszem,  ez  sem  okvetlenül  szükséges. 
Átvétetheti  azt  ideiglenesen  az  ottani  kormány  is. 

7.  Angolul  fogalmazni  tudó  titoknokra  okvetlen  szük- 
ségünk leendvén,  Tanárkyt,  mint  igen  megbizható  s  különben 
is  aranytiszta  jellemű  embert  magamnál  óhajtanám  inkább 
megtartani  elnöki  titkárul. 

8.  Pénzkezelőnek  Moldvába  Nagy  Pétert  proponálom 
Tanárky  helyett ;  megegyeztek-e,  vagy  mást  javasoltok  ? 

9.  Gondolom,  elvül  vettük  fel,  hogy  most  még  ne  menjen 
nyakra-főre  minden  ember  Génuába,  akár  van  rá  szükség, 
akár  nincs.  Különben  mit  csinálnánk  ott  velük  ?  A  segélypénzt 
nem  költhetjük  egyébre,  mint  a  mi  a  legszükségesebb.  Csilla- 
pítsuk a  békétlenkedést ;  várjanak;  majd  eljő  az  ideje  annak  is. 

KOSSUTH,    IKATAIM.    I.  ^-^ 

10.  Hanem  Vukovicsnak  méltó  igénye  van  arra,  hogy  a 
legelsők  közt  legyen,  a  kik  a  haza  ügyében  működnek.  De  e 
perczben  én  még  nem  tudok  részére  munkakört  kijelölni. 
Tudtok-e  ti  ?  s  mit  ? 

11.  Okvetlenül  és  sürgetően  szükséges,  hogy  az  itteni 
piemonti  követ  utasitást  kapjon,  kérésemre  annak,  a  kinek 
majd  kellend,  útlevelet  adni,  s  általában,  hogy  vele  bizalmas 
lábon  álljak. 

12.  Holnap  hozzálátok  a  meetingek  előkészitéséhez. 
Nagyoknak  kell  lenni,  s  azért  ingyen  bemenetel.  Tehát  biz  az 
költségbe  kerülend.  Nem  tudom,  kicsinálhatom-e  a  költséget 
bizottságok  utján.  Ha  nem,  kénytelen  leszek  a  segélypénztárt 
igénybevenni. 

13.  Láthatod  e  levélből,  hogy  bizony  nagyon  kényes 
tárgyakra  terjedend  ki  levelezésünk,  mig  mindhárman  együtt 
leszünk ;  azért  nagyon  szükséges,  hogy  az  itteni  piemonti 
követség  utján  küldhessük  leveleinket.  Legyetek  szivesek  ezt 
elintézni. 

14.  feok  magyar  erő  megyén  a  Rhénushoz.  Gondoskodni 
kellene  a  franczia  határnál,  hogy  ott  is  kaphassunk  embert. 
Valakinek  Németországba  kellene  menni,  szétnézni  minő 
osztrák  ezredek  vannak  ott,  s  hol  ?  Van-e  erre  való  emberetek, 
vagy  én  küldjek? 

Kérlek,  édes  barátom,  csatold  e  levelemhez  meg-  vagy 
nem-egyezésednek  pontonkénti  kijelentését,  s  küld  át  azonnal, 
jegyzeteiddel  kísérten  levelemet  Klapkához,  azon  kéréssel, 
hogy  jegyzeteidet  a  magáéival  kisérve,  küldje  rögtön  át  nekem, 
miszerint  lássam,  miben  értünk  egyet,  s  azokat,  a  mikben 
egyetértünk,  azonnal  foganatba  vehessük. 

Olvastad-e  a  május  3-iki  budapesti  hirlapokban  a  magyar 
önkéntes  seregek  alakítására  vonatkozó  osztrák  felhívást  ?  — 
Ez  aztán  bölcs ,  csábitó  felszólítás  ! ! !  Kőből  kell  szivének 
lenni,  a  ki  ily  »roppant  engedélyek*  mellett  nem  rohan  nyakra- 
főre meghalni  Ferencz  Józsefért !  —  Ki  kellene  zsákmányol- 
tatni a  lapok  utján.  Én  itt  teszek  rá  lépéseket. 

(Aláirva)  Kossuth. 

U.  i.  Kérlek,  izentess  nekem  Kiss  Miklós  által  azonnal, 
hol  van  itt  Obrenovics  Mihály  szállva  ?  —  Nem  tudok  nyo- 
mába akadni ;  a  követségnél  sem  tudják. 

2. 

E  levelemre  Teleki  László  (ki  csak  május  16-án 
érkezett  Olaszországba)  még  Parisból  május  lO-én  felelt, 
Klapka  tábornok  pedig  (ki  előre  sietett  Olaszországba) 
Turinból  május  17-én. 

Mindketten  nagyon  kívánatosnak  tartottak  egy  olynemü 
királyi  rendeletet,  mint  levelem  első  pontjában  javasoltam. 
Szólottak  is  iránta  nyomban  (május  16-án)  C  a  v  o  u  r  gróffal, 
ki  megígérte,  hogy  oly  szellemben  fogja  azt  javasolni, 
mint  én  kívántam,  csakhogy,  miként  Klapka  irta :  »kifejezések 
dolgában  bizonyos  mérsékletre  van  a  kormánynak  szüksége, 
helyzetére  való  tekintetböl«,  tehát  Teleki  (május  17-röl  irott 
levelének)  szavai  szerint:  »kissé  bürokratikusabb  alakban 
fog  szerveztetni,  de  hát  az  alapja  megmarad.«  Tette-e  C  a  vo  u  r 
javaslatba,  vagy  nem  ?  —  nem  tudom,  de  az  bizonyos,  hogy  a 
seregalakitási  rendelet,  a  mint  az  kiadatott,  bürokratikus- 
nak ugyancsak  bürokratikus  volt,  hanem  az  én  tervem  szel- 
lemének a  legtávolabbról  sem  felelt  meg.  Nagy  bajukba  került 
igazgató-társaimnak,  hogy  a  dolgot  jobb  kerékvágásba  terel- 
jék, s  még  számomra  is  maradt  fen  a  dolog  körül  javítani 
való.  A  seregszervezési  rendeletet  illetőleg  Klapka  tábornok 
e  levelében  arról  is  értesített,  hogy  ö  és  Perczel  tábornok 
lesznek  a  légió  szervezésével  megbízva,  a  főparancsnokság 
pedig  egy  másik  rendelet  által  Klapkára  lesz  ruházva. 

Az  anonim  kiáltványt  illetőleg  Teleki  azon  aggodal- 
mának adott  kifejezést,  hogy  ha  semmi  kiáltványt  nem  bocsá- 
tunk ki,  talán  nagyon  közömböseknek  mutatjuk  magunkat  az 
olasz  ügy  iránt;  Klapka  ellenben  oda  nyilatkozott,  hogy 
anonim  kiáltványt  csak  azon  esetben  kellene  kibocsátanunk, 
ha  az  felsőbb  helyről  határozottan  kivántatnék,  ez  azonban 
még  eddig  nem  történt. 

Hogy  Vetter  altábornagynak  nem  kell  Szerbiába 
sietnie,  abban  mindketten  egyetértettek ;  Teleki  azonban 
értesített,  hogy  alkalma  volt  meggyőződni,  miként  a  szerbek 
Vettertől  épen  nem  idegenkednek,  de  maguk  is  ugy  látják, 
hogy  ottlétének  titokban  kellend  maradnia. 

Moldva  felé  már  fegyverszállítás  levén  útban,  mindketten 
jónak  látták,  hogy  e  szállítmány  átvétele  s  a  vele  kapcsolatos 
katonai    intézkedések   végett   0  z  e  t  z   tábornok   odautazása 

sokára  ne  halasztassók.  Polgári  megbízottul  s  egyszersmind 
pénzkezelőül  Teleki  oda Vu kovicsot,  mint  a  küldöttség- 
ben első  személyt,  vélte  küldendőnek,  miszerint  ottani  köze- 
günk kellő  tekintélylyel  birjon.  Ebben  Klapka  is  egyetértett 
s  nekem  nagy  örömömre  vált  volna,  haVukovics  e  fontos 
megbízatást  elfogadja,  de  nem  volt  reá  birható.  Okul  azt  adta, 
hogy  oláhul  nem  beszél,  s  francziául  sem  elég  folyékonyan, 
miszerint  az  e  küldetéssel  járó  kényes  feladatnak  kellőleg 
megfelelhetne.  Vukovics  nagyon  lelkiismeretes  ember  volt. 
Kénytelen  valék  szabadkozásainak  engedni,  hanem  előre  kikö- 
töttem, hogy  mihelyt  Anglia  semlegessége  annyira  biztosnak 
mutatkozandik,  miszerint  Pulszky  (kit  társadalmi  s  az 
angol  sajtó  körében  szerzett  összeköttetései  az  általam  meg- 
indított agitáczió  folytatására  különösen  képesítettek)  más 
téren  lesz  igénybe  vehető,  Vukovics  fogja  ügyünket  Angliá- 
ban képviselni,  mire  ő  szives  készséggel  ajálkozott.  Nagy 
előszeretettel  viseltetett  Anglia  iránt.  Az  angol  intézmények 
természete,  azoknak  hatása,  s  az  angol  nemzeti  jellem  tanul- 
mányozása kedvencz  stúdiumát  képezték. 

Moldva-Oláhországot  illetőleg  Klapka  tábornok  ugyan- 
csak ezen  (május  17-ei)  levele  mellett  küldötte  meg  nekem 
másolatban  az  egyezményt ,  melyet  C  o  u  z  a  fejedelemmel 
kötött,*)  s  melynek  alapján  Obrenovics  Mihály  her- 
czeggel  is  értekezett,  és  e  tárgyat  illetőleg  levelében  még  a 
következőket  irta: 

»Mulhatlanul  szükséges,  hogy  továbbra  is  ez  irányban 
haladjunk  előre,  ha  ugyan  nem  akarjuk  működésünket  ujabb 
kétkedésnek  s  bizonytalanságnak  kitenni,  s  ezzel  az  összes 
eddigi  eredményt  koczkáztatni.  Jó  lesz,  ha  Vukovics  és 
L  u  d  V  i  g  h  Génuán  keresztül  veszik  utjokat,  miszerint  őket 
a  történtekről  kimeritőleg  értesíthessem,  s  ajánló-levelekkel 
láthassam  el.  Kötelességünk  gondoskodni,  hogy  állásuknak  és 
hivatásuknak  megfelelőleg  fogadtassanak,  s  barátságos  kör- 
nyezetre találjanak.  Megvallom  azonban,  csak  akkor  leszek  az 
ottani  állapotok  felöl  megnyugodva,  ha  magam  is  a  helyszínen 
leszek. « 


*)  Ez  s  a  raoldva-oláhorsz;ági  viszonyok  alább,  az  e  fejezethez 
csatolt  2.  szakaszban  tárgyaltatnak. 

Levelem  azon  pontjára,  hogy  a  magyar  önkéntes  seregek 
alakítására  vonatkozó  osztrák  felhívás  »csábító  engedményeít« 
a  sajtóban  ki  kellene  zsákmányolni,  Teleki  szívesen  ajál- 
kozott  megtenni  a  kontinensen  a  szükségelt  lépéseket,  egy- 
szersmind tudósított,  hogy  eddigelé  azért  nem  szólott  a 
hírlapokban,  mert  azt  Napóleon  herczeg  egyenesen  megtil- 
totta, és  szivére  kötötte,  hogy  ugy  viseljük  magunkat,  mintha 
Magyarhón  nem  is  léteznék.  De  a  háború  kitörvén,  e  tekintet- 
ben a  körülmények  már  megváltozottaknak  tekinthetők. 

Az  amerikai  magyarokat  illetőleg  Cavour  (május  16-án) 
oda  nyilatkozott,  hogy  most  még  nem  látja  szükségesnek 
azokat  idehívni,  hanem  az  ez  iránti  intézkedéseket  akkorra 
véli  halasztandóknak,  mikor  a  légió  alakítása  körüli  törekvé- 
seinknek már  sikerét  tapasztaltuk. 

Végre  levelem  14-ik  pontja  (a  Ehénus  felé  küldözgetett 
osztrák  ezredek  megfigyelése)  felől  mind  Teleki,  mind  Klapka 
azon  nézetben  voltak,  hogy  ezt  tanácsos  lesz  további  meg- 
beszélésre halasztani.  A  dolog  kényes  természetű,  nagy  óvatos- 
ságot igényel,  nehogy  a  német  szövetséget  felriaszszuk. 

Ez  tehát  függőben  maradt. 

Levelem  többi  pontjaira  nézve  mindketten  egyetértettek, 
s  azok  iránt,  a  mik  rögtönös  ellátást  igényeltek  (az  útlevelek 
kiszolgáltatása  stb.),  azonnal  intézkedtek. 


Fentebbi  levelem  utóiratában  felkértem  volt  Teleki 
Lászlót,  tudná  meg,  hol  találhatom  Londonban  Obreno- 
vics  Mihály  herczeget  ? 

íme  Teleki  válasza. 

Paris,  1859.  május  10. 

Mihály  herczeg  csak  holnap  megyén  Londonba,  egyenesen  a 
végett,  hogy  veled  találkozzék.  Sógorától  tudom,  hogy  pénteken 
már  a  Clarendon  Hotelben  lesz.  Egy  meghitt  embere  felkér esend 
te'ged,  veled  a  herczeggeli  találkozás  helyéről  és  idejéről  szóllandó 
a  végett,  hogy  az  a  legnagyobb  titokban  történhessék.  E  végett 
adtam  neki  néhány  hozzád  intézett  sort.  Sógora  kívánja,  hogy  elő- 
legesen is  értesítselek  olyanokról,  mikre  nézve  Mihály  herczeg  és 
Klapka  közt  értekezés  és  illetőleg  megegyezés  történt.  (Én  Mihály 
herczeggel  nem  találkoztam.)  Említek  tehát,  a  sógor  előadása  sze- 
rint, néhány  főpontot: 


a)  A  magyarhoni  szerbeknek  ott,  a  hol  többségben  s  tömege- 
sen vannak,  belkormányzat  kiterjedett  municzipális  jogok  alapján. 

b)  Vajdájuk  legyen,  főhivatalnoka  országunknak.  Rangja  a 
horvát  bán  után  következő. 

c)  Ha  Magyarhon  függetlenné  lesz,  segitse  Szerbiát  a  törökök 
ellen.    Segédsereget  küldjön  neki  (100,000  emberről  beszélnek). 

d)  Vetter  minél  előbb  küldetnék  oda  (magukra  vállalnák  a 
titokbar  ^.artás  lehetségessé  tételét). 

e'i  Mihály  berezegnek  nem  lesz  pénzre  szüksége,  ö  a  maga 
pénztárából  tenné  a  költségeket,  de  később  ez  neki  magyarhoni 
jószágokban  fizettetnék  vissza. 

f )  Mihelyt  franczia  sereg  szállna  ki  a  dalmát  partra,  s  Magyar- 
hon határa  felé  nyomulna,  azonnal  a  szerbek  is  indulnának  Zimony- 
nak,  vagy  Klapka  utasítása    szerint,  más  irányban,  s  áttörnének  a 

magyar  határon.  Gróf   H  .  .  .  .    L Klapka  megbízottjának 

mondja  magát,  s  elvállalná,  ugy  tudom,  az  igazgatóság  megbízását, 
ö  mint  Mihály  herczeg  sógora,  Szerbiában  nagy  szolgálatokat  tehetne 

nekünk.  Hiszem,  hogy  jóakaratú Az   ö  tanácsa 

után  beszélt  Mihály  herczeg  a  császárral  itt  arról,  hogy  jó  volna 
Ferencz  József  helyébe,  mint  magyar  császárt,  V-ik  Ferdi- 
nándot léptetni  fel.  Ezt  neked  csak  tájékozásul  irom,  egyébiránt 
H  .  .  .  .  maga  az  efféle  eszmékről  lemondott. 

h)  Mindennek  a  legnagyobb  titokban  kellene  tartatni  egész  a 
betörés  idejéig. 

Mindezekről  én  csak  gróf  H  .  .  .  .  Lászlóval  beszéltem.  Klap- 
kával e  tárgyról  keveset  szóltam.  Meglátod  mi  a  mondottakból  a 
való  »la  vérité  vraie«,  a  mint  becsületes  konzervatív  emberek 
szokták  mondani. 

A  100,000  ember,  mit  siker  esetében  honunktól  kivannak, 
nekem  költészeti  túlzásnak  látszik.  Én  ugyan  nem  bánnám,  ha  meg- 
igérnök  is  nekik.  Ugy  sem  lesz  arra  szükségük ;  és  aztán  Európától 
is  függ  némileg,  megadjuk-e  vagy  sem  ? 

Isten  veled.  Hü  barátsággal  igaz  hived 

Teleki  László. 

E  tárgyra  nézve  Irányi  Dániel  barátomtól  a  követ- 
kező levelet  vettem : 

Irányi  —  Kossuthnak. 

Paris,  1859.  május  11. 

Teleki  László  közlötte  velem  ön  levelét,  valamint  az  arra 
pontonként  adott  választ.  A  szerb  kivánatok  között  látom,  többi 
közt  az  van,  hogy  bizonyos  nagyszámú  sereget  ígérjünk  bizonyos 
esetlegességre.  Ez  sehogyse  tetszik  megadhatónak.  Először,  mert  a 
török,  bár  tehetetlen,  de  természetes  barátunk,  mig  ellenben  a  déli 

Bzlávok  épen  olyan  természetes  elleneink.  Másodszor,  mert  ha  mi 
interveniálunk,  eo  ipso  interveniál  más  is  és  európai  háborúba  keve- 
redünk. Söt  maga  a  szerbek  által  nekünk  igért  segítség  is,  — 
főleg  ha  a  kormánytól  ered  —  komplikácziót  idézend  elö.  A  porta 
t.  i.,  az  osztrák  kérésére,  be  fog  rukkolni  Szerbiába,  hogy  megfe- 
nyítse, erre  aztán  az  orosz  is  beleszól,  s  ha  ez  átkel  a  Pruthon,  az 
angol  sem  marad  tétlenül.  Ha  nem  lenne  mulhatlanul  szükséges, 
legjobb  lenne  mellőzni  a  szerb  segélyt,  de  ha  el  nem  maradhat, 
talán  jobb  lenne,  ha  ugy  történnék,  mint  48-ban,  nem  hivatalos 
czim  alatt.  Teleki  azt  reméli  ugyan,  hogy  a  török  nem  fogja  aka- 
dályoztatni, mert  az  orosz  azzal  fenyegetné  a  portát,  hogy  ö  is 
beavatkozik,  ha  a  souzerain  bántani  meri  a  szerbeket,  s  ez  plauzi- 
bilis nézet  ugyan,  de  még  nem  tudom,  ha  visszatartóztatni  engedi-e 

magát  a  végveszélyét  sejtő  török  kormány  ? 

Újságul  megjegyzem,  ha  még  nem  tudná,  hogy  Almássy  Pál 
amnesztiát  kapott,  s  már  haza  is  tért.  Az  ö  szállásán  és  jelenlé- 
tében terjesztette  volt  elö  Klapka  az  első  ajánlatot,  mit  a  nagj''  ur 
tett  nekünk. 

(Aláirva)  Irányi. 


Értekezésem  Obrenovics  Mihály  herczeggel  alább, 
az  e  fejezetbez  csatolt  3-ik  szakaszban  olvasható.  Itt 

csak  annyit  jegyzek  meg,  hogy  arról,  a  mit  gróf  H y 

Telekinek  beszélt,  s  a  mit  Irányi  (méltán)  aggasztónak 
talált,  nevezetesen  a  törökök  ellen  Szerbiának  adandó 
segítségről  vagy  szerb  hadsereg  betöréséről  Magyar- 
országba, értekezésemben  Mihály  herczeggel  szó  sem 
fordult  elő;  sőt  a  herczeg  világosan  megjegyezte,  miként 
sem  nem  várnák,  sem  nem  kivannak,  hogy  Magyar- 
ország Szerbia  függetlenségének  kivívásáért  harczoljon, 
ép  ugy,  mint  —  gondolja  —  mi  sem  kívánjuk,  hogy 
Magyarország  függetlensége  kivívásáért  Szerbia  har- 
czoljon.  Ez  utóbbi  tekintetben  az  értekezés  folyamában 
csak  annyit  emiitett,  miként  az  ellen  nem  volna  kifogása, 
hogy  Vetter  altábornagy,  ha  majd  a  Magyarországból 
átjövendő  önkéntesekből  Szerbiában  maga  körül  egy 
kis  erőt  gyüjtend,  néhány  száz  önkéntest  magában 
Szerbiában  is  fogadjon  fel,  kiknek  a  magyar  táborban 

jelenléte  a  két  nemzet  közti  testvériséget  jelezné,  s  a 
magyarországi  szerbekre  jó  hatással  lehetne.  —  Ennyi 
volt  az  egész,  s  ez  egészen  más,  mint  az,  a  miről  gróf 
H y  Telekinek  regélt. 


Klapka  —  Kossuthnak. 

Génua,  1859.  május  21. 
(Kivonat.) 

Valóban  lázas  izgatottságban  vagyok ;  ott  a  Pó  partján  már 
nagyban  verekednek,  és  mi  még  egy  szót  sem  szóltunk  a  magyar 
csapatokhoz.  —  Tegnap  nagyon  sürgették,  hogy  tegyünk  már  vala- 
mit, s  mivel  nem  akartunk  ez  óhajtás  elöl  ridegen  kitérni,  Teleki 
készített  egy  felhívást,  melyet  aztán  én  Perczellel  együtt  aláirtam, 
s  melyet  ma  átvisznek  a  határon,  szétosztás  végett.  A  felhívásban, 
melyet  ■/.  alatt  mellékelek,  tudtára  van  adva  a  csapatoknak,  hogy 
legközelebb  a  Nemzeti  Igazgatóságtól  bővebb  és  tárgyias  utasítá- 
sokat fognak  kapni.  Ez  a  proklamáczió  csak  előleges  értesítés  (avis) 
és  semmi  más.  —  Tehát  kérem,  meg  ne  ütközzék  rajta.*)  Teleki 
fölöslegesnek  tartotta  az  ö  aláírását  is,  és  mi  is  e  nézetben  voltunk. 

Múlhatatlanul  szükséges,  hogy  Jassyba  és  Bukarestbe 
a  küldöttek  azonnal  útnak  eredjenek.  Késedelem  bajt  szülhet.  Teg- 
nap leveleket  kaptam,  melyekből  értesülök,  hogy  az  osztrákok 
Erdélyben  újra  kezdték  a  48-i ki  játékot,  Minélelöbb 
fel  kell  világositanunk    az    otthoniakat  ügyünk  állásáról,  hogy  a 

kedélyek  megnyugodjanak. — 

(Németből  forditva.) 


Klapka. 


ILvd:  elléilslet. 


Vitézek ! 

Ne  feledjétek  el,  hogy  magyarok  vagytok. 

Az  osztrák  feldúlta  szent  honotokat,  bitorolja  mint  sajátját. 
Hőseitek  legjobbjait  akasztófán  végezte  ki.  Ki  akarja  irtani  nemze- 
tünket, s  most,  hogy  vész  közéig,  azt  várja  tőletek :  küzdjetek  mel- 
lette, ontsátok  véreteket  ügyéért. 


*)  Én  bizony  megütköztem.  Nézetem  az  volt,  hogy  proklamácziót 
a  hadsereghez  csak  akkor  kellend  kibocsátanunk,  ha  a  hatalmak  meg- 
egyeznek, hogy  azt  mondhassuk  :  » szövetségeseink  !«  s  a  magyar  kato- 
naságot felhívhatjuk  :  ^jöjjenek  szövetségeseinkkel  a  magyar  haza  fel- 
szabadításának dicsőségében  osztozni®.  E  nélkül  proklamácziók  csak 
kompromittálhatják  tekintélyünket,  mert  nem  lehet  sikerük  —  nem  is 
volt !  — 

Lehetetlen,  hogy  ezt  tegyétek ! 

Az  osztrák  császár  nem  is  akar  többé  magyar  király  lenni ; 
ha  nektek  mást  mondanának,  ne  higyjétek !  A  világnak  azt  kürtöli 
....  hogy  fegyverrel  foglalta  el  hazánkat,  s  azt  akarja,  hogy  a 
magyar  németté  váljon ! 

A  fekete-sárga  osztrák  zászló  leghalálosabb  ellenségtek  zász- 
lója, tehát  reátok  nézve  a  honárulás  zászlója. 

Nem  maradhattok  meg  alatta. 

A  magyar  zászló  itt  van  felütve  azok  táborában,  kiket  az 
osztrák  ellenségeinek  hiv. 

A  francziák  hatalmas  császárja  s  a  nagylelkű  szard  király 
seregei  közt  van  helyén  a  magyar  vitéz,  ki  honahoz  hű  maradt. 

S  pedig  nem  is  lehet  vitéz,  ki  nem  szereti  hazáját ! ! 

Az  olasz  ügy  a  magyarral  egy ;  ha  megdől  az  osztrák  kor- 
mány Olaszhonban,  kikergetendjük  azt  a  magyar  hazából  is,  s  sza- 
badok leszünk  ugy,  mint  voltak  apáink. 

Tőletek  függ  a  hon  jövője  ! 

Ti  vagytok  az  osztrák  sereg  legjobbjai !  Jöjjetek  át  a  magyar 
zászlóhoz.  Felvirradt  az  üdv  napja  Magyarhonra. 

Mi,  az  utolsó  dicső  háború  alatti  vezéreitek,  készen  állunk 
legszivesb  bajtársi  elfogadástokra,  s  otthon  is  rajtatok  függ  magyar 
véreitek  szeme. 

Legfelsőbb  rendelet  szerint  minden  áttérő  tiszt  s  altiszt  rang- 
jában, sőt  alkalmilag  előmenetellel,  minden  vitéz  jutalommal  nye- 
rend  alkalmazást  az  általunk  alakításban  levő  magyar  seregben. 

E  napokban  veenditek  a  honmentö  bizottmány  felhívását, 
mely  kezeli  ügyeinket,  mig  a  magyar  nemzet,  bilincseiből  felszaba- 
dulva képes  leend,  ősi  szokása  szerint,  sorsáról  rendelkezni. 

Kérésünk  —  rendeletünk,  vitézek,  hogy  midőn  franczia  vagy 
olasz  csapatokkal  találkoztok,  ne  késsetek  áttérni,  és  mielőbb  a 
honmentő  magyar  had  zászlói  alá  szegődni! 

Isten  áldása  a  letiport  hazára ! 

Isten  őrizze  a  magyart ! 
Génua,  1859.  május  20. 

Klapka  György  s.  k.,  Perczel  Móricz  s.  k., 

tábornok.  tábornok. 

Nemeskéri  Kiss  Miklós  —  Kossuthnak. 

Génua,  1859.  június  10. 

Tegnap  tértem  vissza  Toskánából,  hova  Bethlennel  együtt  a 
Bolognában  levő  három  zászlóalj  Gyulay-  és  két  század  Haller 
(Palatinalis)  huszár  áttéritése  végett  mentünk. 

Klapka  is  ott  volt  két  napig,  de  ö  Flórenczben  maradt,  mi 
azonban  bementünk  egyenruhában,  lóháton  a  pápai  birodalomba. 
Rosszul  volt  Ulloa  tábornok,  toskánai  seregparancsnok  és  aherczeg 

informálva,  ök  azt  mondák  nekünk,  hogy  három  olasz  miglia  (kevés- 
sel több  fél  magyar  mértföldnél)  távolságra  a  határtól  vannak  fel- 
állítva a  huszárok.  Soha  nem  is  voltak  Bolognától  két  migliánál 
tovább,  s  igy  tán  30  miglia  távolságra  a  határszéltől ;  beljebb  per- 
sze  nem  mehettünk.  Azonban  a  Romagnában  (minden  helységben 
és  városban)  létező  titkos  bizottságok  által  beküldénk,  az  általuk 
már  ismert  altisztekhez,  ama  szerencsétlen  szerkezetű  proklamá- 
cziókból  egy  csomagot,  mely  felhívások  mindegyikére  sajátkezüleg 
is  irtunk  néhány  buzditó  szót,  s  Bethlen  és  én  alá  is  irtuk.  Ezen 
felhívások  okvetlen  kézhez  jutottak;  lesz-e  sikerük,  nem  tudom. 
Bethlen  ott  maradt  Flórenczben  a  herczeg  mellett,  ennek  seregével 
menend  előre.  Én  hasznosnak  tartam  ide  visszajönni. 

Mint  igen  különös  dolgot  írhatom,  hogy  tegnap  1400  lom- 
bárdi olasz  foglyot  Afrikába  szállítottak  a  francziák,  pedig  nagy 
lelkesedéssel  kívántak  a  piemonti  seregbe  beállani,  s  midőn  látták, 
hogy  csak  a  magyarokat  tartják  itt,  azt  kiabálták  még  a  hajón  is, 
hogy  ök  is  magyarok ;  általában  sok  horvát-  és  német  fogoly 
magyarnak  adja  ki  magát,  s  verifikáczió  után  záratnak  csak  ki. 

Nem  tudom  megjelentetett-e  kormányzó  urnák,  hogy  Teleki 
Sándor,  Türr  és  Hossek  m.  hó  28-án  elküldettek  Garibaldi  táborába. 
Hossek  ma  jött  vissza  36  magyar  fogolylyal,  de  sem  ö,  sem  a  két 
fentebbi  még  nem  tudták  elérni  Garibaldit. 

Nem  tudom  emlitettem-e,  hogy  Éber,  a  »Times«  levelezője, 
pár  hét  előtt  Turinban  volt.  Ezredes  czimet  visel-  Magyar,  török 
vagy  angol  ?  nem  tudom.  Hol  s  hogy  tett  rá  szert  ?  azt  meg  ö  tudja. 
TJgy  vettem  észre,  hogy  a  szövetséges  hadsereg  közeléből  akarja 
tudósításait  irni.  Nem  volna  helyén,  ha  e  czél  elérésére  a  magyar 
minőséget  venné  igénybe.  Kormányzó  ur,  nem  kétlem,  szükségét 
látandja  annak,  hogy  a  »Times«-nek  ugy  a  háborúra,  mint  különö- 
sen az  olasz-magyar  kérdésre  vonatkozó  tudósításai  szemmel  tar- 
tassanak. 

Tegnap  haliám  egy  franczia  sebesült  ezredestől,  hogy  Espi- 
nasse  és  Cleri  franczia  tábornokok  megölettek.  A  dolog  igy  történt. 
A  két  tábornok  csupa  kíváncsiságból  előre  vágtatott  a  csatárláncz- 
hoz  ;  egy  tiroli  vadász  mellbe  lövi  Espinasset,  pajtása  leszáll  lováról, 
hogy  megnézze  a  lövés  természetét,  azalatt  a  vadász  újra  megtölti 
fegyverét  s  a  második  tábornokot  is  agyonlövi. 

Itt  köztünk  a  régi  svarzgelbizmus  kezd  mutatkozni.  Osztrák 
slendrián,  durva  goromba  káplár-tempó  akármennyi ;  már  párbajra 
kihivás  is  lett  belőle. 

Isten  hozza  kormányzó  urat  közinkbe  minél  előbb,  különben 
a  közügy  vagy  fonák  irányba  csúszik,  vagy  felakad ;  mi  meg  szépen 
egymás  hajába  kapunk. 

(Aláirva)  Kiss  Miklós. 

Irányi  —  Kossuthnak  Londonba. 

Paris,  1859.  június  6. 

*  *  *  Magyarországból  a  következő  hireket  hozta : 

Komáromi  György  Németországba  utazott,  bogy  önnek  levelet 
hozzon,  illetőleg  tovább  küldjön. 

Az  aradi  vár  nincs  fegyverezve,  sem  élelmezve,  s  mindössze 
valami  háromszáz  osztrák  tanyáz  benne. 

Temesvárt  is  csekély  az  őrség,  m.ég  pedig  magyar.  Szintúgy 
nincs  fegyverezve. 

Az  érzület  az  egész  hazában  egy,  —  párt-  és  nemzetiség- 
különbség nélkül.  Annyira  pártkülönbség  nélkül,  miként  az  emberek 
széltiben  hiszik  és  beszélik,  hogy  a  forradalmi  (lappangó)  bizott- 
mányban S Pál,  Ü József    s   még  Deák  Ferencz  is 

ben  vannak.  *) 

Az  alkotmányos  királysági  állapodást  örömmel  üdvözölték  az 
országban. 

Katonaság  az  országban  kevés  van,  s  a  mi  van  is,  folyvást 
mozog;  —  de  ugy  látszik  a  Dráva  mellett  és  Nagy-Szeben  tájékán 
több  van.  A  katonaság  azonban  nagyrészt  szintén  elégedetlen. 

Önkéntes  sok  áll  be,  de  csak  a  legalsóbb  rétegekből.  15  forint 
felpénzt  kapnak,  magyar  lobogó  alatt  szolgálnak  és  a  Rákóczit 
húzatják  nekik,  nem  organizálják  az  országban,  de  nyomban  öltözet- 
lenül kiviszik.  Egyébiránt  ezek  is  azt  mondják_,  hogy  Kossuthtal 
jönnek  vissza. 

A  hatóságok  adnak  Magyarországon  is  hódolati  iratokat,  de 
a  pesti  polgárok,  a  kiket  felhívtak,  hogy  egyenkint  Írjanak  alá  egy 
ily  irományt,  azt  megtagadták. 

Egy  hónap  múlva  150,000  embert  készül  az  osztrák  még 
szedni.  Az  utolsó  csatavesztés  után  alkalmasint  mindjárt  hozzálát. 
Már  is  igen  sok  embert  szedett  ki  Magyarországon,  ugy  szintén 
lovat  is.  A  kik  azelőtt  már  szolgáltak,  mind  tartoznak  menni,  ha 
házasok,  ha  nem.  Egy  gazdaember,  kinek  felesége  és  hat  gyermeke 
van,  kénytelen  volt  elmenni,  volt  kilencz  lova,  abból   hatot  elvittek. 

A  vasút  Temesvárig  kész.  Aradról  Nagy- Váradra  visz  egy 
szárny,  a  másik  Szolnokra. 

A  Gellérthegy  armirozva  van. 

Ennyit  *****  Pozitivabb  adatokat  az  a  derék  ember  fog 
kihozni  (a  mondott  utón  Génuába),  a  kihez  utóbbi  küldöttünk  uta- 
sítva volt. 

Debreczenböl  is  érkezett  levél,  várják,  hogy  franczia  sereg 
fog  dél  felől  betörni.  Várva  várják.  A  nem-magyar  nemzetiségekkel 
jó  egyetértés  áll  fen.  Az  önkéntes  adakozások  igen  soványak. 


*)  No  ezt  aztán  jól  tudták  ! 

44* 


348 

A  brüsszeli  Nord  adja  a  minden  egyes  koronaországra  kivetett 
szabad  csapatok  számát,  utánna  pedig  megjegyzi,  mennyi  van  már 
kiállitva.  Tartozik  adni  a  Vojvodina  két  gyalog  zászlóaljat,  egy 
osztály  lovasságot.  Kroáczia  egy  zászlóaljat,  egy  lovas  osztályt,  egy 
század  karabélyost.  Magyarország  hat  gyalog  zászlóaljat,  öt  osztály 
lovasságot  (Erdélyről  nem  szól) ;  május  23-áig  az  önkéntesek 
száma:  Kroácziában  718  ember;  Magyarországon  négy  zászlóalj  és 
két  osztály  jóformán  teljes  számban.  Erdélyről  és  a  Vajdaságról 
semmi  adat. 

Egy  magyar  lapban  azt  olvasom,  hogy  több  varasdi  család 
meghívására,  Lakatos  Sándor  tánczmester  Varasdra  megy  a  csárdást 
tanítani ;  a  kolozsvári  magyar  színész-társulat  pedig  Nagy-Szebenbe 
és  Brassóba  kapott  meghívást.  —  Jellemző  tények ! 

Irányi. 

Az  itt  előre  bocsátottakban  három  tárgy  fordul 
elő,  mely  részletes  ismertetést  igényel.  Ezek : 

1.  A  seregszervezés. 

2.  Klapka  táb.  egyezkedése  Couza   fejedelemmel. 

3.  Értekezésem  Obrenovics  Mihály  herczeggel,  s 
Ludvigh  János  küldetése  Belgrádba. 

Elsö  szakasz. 

Seregszervezés. 

A  Magyar  Nemzeti  Igazgatóság  Génuában  székelő 
tagjai  azon  értelemben  sürgették  a  seregalakitásra  fel- 
hatalmazó királyi  rendeletet,  a  mint  fentebb  május 
8-ikáról  kelt  levelemben  foglaltatik.  —  Május  vége  felé 
értesitve  lettek  Cavour  gróf  mint  hadügyminiszter  által, 
hogy  a  dekrétum  készen  van,  azonban  jobbnak  látja 
azt  addig  ki  nem  hirdettetni,  mig  legalább  pár  száz 
főnyi  katonánk  nem  lesz ;  nehogy  ha  netán  sem  önkén- 
tesek nem  érkeznének,  sem  a  foglyok  szolgálatot  nem 
vállalnának,  a  szard  kormány  magát  a  sikertelen  ren- 
delet által  kompromittálva  találja.  —  Teleki  László  ez 
okoskodást   »circulusvitiosus«-nak   nyilatkoztatta,  mert 

ép  a  végett  van  szükség  e  rendelet  kihirdetésére,  hogy 
katonánk  legyen. 

Mig  e  nézetkülönbség  miatt  a  kihirdetés  késnék, 
a  seregalakitásnak  első  kezdetleges  elemei  gyűlni  kez- 
dettek; ezeknek  összeállitása  felől  az  igazgatóság  június 
5-kén  kiadott  rendelete  által  intézkedett :  Ihász  ezredes 
(rendületlen  hüségü  barátom  és  sorsosztályosom  a 
számkivetésben  mind  e  mai  napig)  lett  az  összeszedessél 
és  sorbaállitással  megbizva.  Mogyoródy  (akkor)  száza- 
dos, és  Veress  Sándor  főhadnagy  lettek  mellé  rendelve. 

ihász  ezredes  a  következő  levélben  értesített  eljá- 
rása felől : 

1. 

Ihász  —  Kossuthnak  Londonba. 

Génua,  1859.  jun.  6. 

A  Magyar  Nemzeti  Igazgatóság  i'endelete  folj'tán  tegnap 
hozzáfogtam  jövendő  seregünk  első  elemeinek  összeszedéséhez  és 
sorbaállitásához. 

»Annádám«  jelenleg  120  emberből  áll.  Derék,  értelmes  fiuk. 
Örült  a  szivem,  a  mint  őket  felállítottam. 

A  francziáktól  parancs  érkezett,  hogy  a  foglyok  közül  a 
magyarok  kiválasztassanak  s  rendelkezésünkre  bocsáttassanak. 
Hanem  az  baj,  hogy  a  magyarság  megismertető  jeléül  a  szűk 
nadrág  (pantallón  collant)  van  kitűzve.  Pedig  az  osztrák  gonoszul 
Összekeverte  a  nemzetiségeket.  A  szűk  nadrágos,  bakkancsos  magyar 
ezredekben  tömérdek  nem-magyar  van,  ezeket  számunkra  kivá- 
lasztják ;  a  cserepár  foglyok  közt  pedig  sok  magyar  van,  kik  szíve- 
sen jönnének  hozzánk ;  ezeket  tovább  szállítják,  mert  nem  lévén 
szűk  nadrágjuk,  hiában  erősitik,  hogy  magyarok.  *) 

Tanyául  a  Génuát  körülvevő  erődök  közül  » Fonté  Castel- 
]accio«  van  számunkra  kijelölve.  Biz  az  magasan  fekszik  a  hegyen. 
Erős  kapaszkodó.  Egy  órába  kerül  a  városból  oda  jutni ;  de  hát  a 
jobb  helyeket  a  francziák  már  rég  mind  elfoglalták. 


*)  A  nemzetiségek  ez  összevissza  zavarása  folytán  itt-ott  lengyel- 
országi születésűek  is  jutottak  sorainkba.  E  miatt  a  turini  orosz  követ 
hivatalosan  panaszt  emelt.  Kijelentette  Oavour  grófnak,  hogy  ha  min- 
den lengyel  el  nem  távolittatik  a  magyar  seregből ,  Oroszország  barát- 
ságos semlegességére  ne  számítson.  —  Kénytelenek  voltunk  a  lengyel 
katonák  eltávolítása  felöl  a  legnagyobb  szigorral  intézkedni. 

A  szArd  katonai  illetménnyel  vagyunk  ellátva,  de  csak  azolc, 
a  kik  aktivitásban  vagyunk,  beleértve  a  legénységet  is.  A  többi 
tiszt  urak  a  M.  N.  Igazgatóság  által  láttatnak  el. 

Az  egyenruha  igy  lett  megállapitva.  Campagne :  barna  posz- 
tóból atilla,  fekete  zsinórral ;  a  tiszti  fokozatjel  majdnem  ugy,  mint 
harcziink  alatt  volt.  Nadrág  a  tiszteknek  szürke,  veres  sújtassál ; 
a  legénységnek  kék.  Gála  egyenruha,  mint  a  múltban  volt.  —  De 
persze  ez  még  csak  papiroson  van. 

Kikérdeztem  a  legénységet,  hogy  minő  szellem  uralkodik  az 
osztrák  hadseregben.  Azt  felelték,  hogy  a  legnagyobb  elégedetlen- 
ség ;  —  a  levertség  általános  —  a  fizetés  rossz  (30  kr.  öt  napra), 
az  ellátás  még  rosszabb.  Sokszor  két  nap  sem  látnak  kenyeret. 
A  tisztek  épen  nem  adnak  példát  a  legénységnek  a  bátorságban. 
Ütközet  alkalmával  a  gabnába  bújnak.  A  palesztrói  ütközetben 
tulajdon  embereik  hátulról  több  kárt  tettek  bennök,  mint  az  ellen- 
ség. A  demoralizáczió  annyira  megkezdődött,  hogy  vannak  csapa- 
tok, melyek  már  nem  is  szegülnek  ellen  az  ellenség  rohamának,  de 
meg  sem  futnak,  hanem  földre  fektetik  fegyveröket,  letérdelnek  s 
ugy  fogadják  az  ellenséget.  Innen  a  sok  fogoly. 

így  mondják.  Persze  nem  minden  betű  szent  igazság ;  —  de 
valami  alapja  mégis  van  a  beszédnek ;  —  mert  mind  igy  beszél, 
bár  külön-külön  kérdeztetnek  ki,  s  az  ujdon  érkezettek  a  többiek- 
kel össze  nem  is  beszélhettek. —  — 

(Aláirva)  Ihász, 

A  seregalakitás  e  kezdetleges  mozzanatakor  hazánkfiai- 
nak a  várva-várt  királyi  rendelet  tartalma  felöl  még  semmi 
tudomásuk  nem  volt,  mégis  már  maga  az,  hogy  az  alakítandó 
sereg  » magyar  légi ó«-nak  czimeztetett,  aggodalmat  kel- 
tett s  megütközésre  adott  okot.  Ez  aggodalomnak  Veress 
Sándor  főhadnagy,  hozzám  Londonba,  jun.  6-án  irott  leve- 
lében adott  kifejezést. 

»Légió  név  alatt  —  úgymond  —  mai  világban  oly  csa- 
pat értetik,  mely  azon  állam  érdekeért  harczol,  bizonyos  szer- 
ződések mellett,  mely  öt  fizeti.  E  szerint  mi,  ha  légió  vagyunk, 
nem  hazánk  érdekeért  harczolunk.  Ez  minket  végtelenül 
nyugtalanít.  Sajnos  volna  magunkat,  mint  emigrácziót,  e  név 
által  a  lengyelekkel  egy  kategóriába  helyezni,  s  a  haza  ügyét 
reménytelennek  s  elveszettnek  vallani  be.« 

Meglehet  —  írja  tovább  —  hogy  a  »légió«  szó  értelmét 
hibásan  fogja  fel;  meglehet,  hogy  e  név  csak  szándékaink 
elpalástolására  szolgál  (bár  ezen  palástolni-kellés  is  szomorú 

dolog  lenne) ;  meglehet,  iiogy  e  név  az  én  rendeletemből  vé- 
tetett fel,  s  ha  igy  van,  megnyugszanak.  De  kér  pár  sornyi 
felvilágosítást,  különösen  azon  számos  távollevő  érdekében  is, 
kik  minden  áldozatra  készek  a  hazáért,  de  csakis  a  ha- 
záért, s  tőle  várnak  tájé'kozó  tudósítást  a  távolban. 

Veress  Sándor  ure  leveléből  mint  kuriózumot  még 
(bár  más  térre  vág)  említendőnek  tartom  a  következő  pontot : 

»rurcsa  szellem  kisért  itt-ott  sorainkban.  Tegnap,  tiszti  gyű- 
lésen, a  kormányzó  ur  által  kidolgozott  szervezési  szabályzattal 
ellentétben,  S  r  é  t  e  r  ezredes,  a  ruha-bizottmány  egyik  tagja,  a 
huszárnak  osztrák  slendriános  kiálHtásától  az  utolsó  kapocsban  sem 
akart  eltérni ;  a  revolvert  nevetségesnek,  ( ! ! )  a  tarsoly  és  car- 
touche  nélküli  huszárt  pedig  nemzetiességétöl  megfosztottnak 
állította. «  j 

De  ha  már  maga  a  »légió«  czim  is  nyugtalanította 
hazánkfiait,  az  aggodalmak  felbomlással  fenyegető  elkesere- 
déssé fokozódtak,  midőn  a  május  24-röl  keltezett,  de  ki  csak 
június  10-én  hirdetett  királyi  rendelet  tartalma  tudomásra 
jutott. 

E  rendelet  (magyarra  fordítva)  ekként  hangzott : 

2. 
Herczeg  Savoia-Carignan  Ödön,  <5  felsége  helytartója 

a  királyi    államokban.*) 

A  hadügyminiszter-államtitkár  előterjesztésére : 
Rendeltük  és  rendeljük,  a  mi  következik : 

1.  czikk.  Hadseregünkben  egy  magyar  légip  alkottatik. 

2.  czikk.  A  légió  végleges  állománya  későbbi  elhatározá- 
sunkra tartatván  fen,  ezennel  megállapíttatik,  hogy  a  zászlóaljak 
és  lovasszázadok  szervezete  (ordinamento)  olyan  lesz,  mint  volt  a 
magyar  hadseregben  1848-ban  és  1849-ben. 

3.  czikk.  A  légió  szervezete  (ordinamento)  Klapka  és 
P  e  r  c  z  e  1  **)  magyar  hadseregi  tábornokokra  bizatik,  a  hadügy- 
miniszter igazgatása  (direzione)  és  hatósága  (autoritá)  alatt. 


*)  Viktor  Emánuel  király,  mint  hadvezér,  a  seregnél 
lévén,  Carígnan  herczeg  lett  a  háború  idejére,  törvény  által, 
királyi  helytartóvá  kinevezve. 

**)  Perczel  tábornok  nem  vett  részt  a  szervezésben. 
Még  május  végén,  jóval  a  királyi  rendelet  kihirdetése  előtt 

4.  czikk.  A  légióba  azon  magyar  önkéntesek  fognak  felvé- 
tetni, a  kik  az  Ausztria  elleni  háborúhoz  hozzájárulni  akarnak 
(intendano  concorrere).  Az  altisztek,  tizedesek  és  közvitézek  a 
háború  tartamára  fognak  besoroztatni. 

5.  czikk.  A  jelenleg  az  osztrák  hadseregbe  beirott  (attual- 
mente  ascritti)  azon  magyarok,  kik  a  légióba  felvétetnek,  ott 
jelenlegi  rangjukat  meg  fogják  tartani,  —  a  tisztekre  nézve  királyi 
megerösités  előrebocsátása  mellett. 

6.  czikk.  A  magyar  légióra,  s  abba  felvett  katonákra  alkal- 
maztatni fognak  azon  rendelkezések  (disposizioni),  melyek  a  többi 
önkéntes-csapatokra  nézve  múlt  ápril  24-én  kiadott  királyi  dekré- 
tum 4.   7.  8.  11.  12.  13.  14.  czikkeiben  foglaltatnak. 

7.  czikk.  A  légiónak  s  a  mondott  katonaságnak  joga  lesz  azon 
illetményekhez,  melyek  a  nemzeti  seregek  számára  megállapitvák, 
az  illető  fegyvernem  szerint.  Ütközetben,  vagy  a  jelen  háború  fára- 
dalmai, esélyei  és  veszedelmei  következtében  előfordulható  halál, 
betegség  vagy  megsebesülés  esetére,  ugyanezen  katonaságnak  és 
családjaiknak  joguk  lesz  az  1850.  június  27-én  hozott  törvényben 
ily  esetekre  megállapított  nyugdijakra  és  segélyezésekre. 

A  jelen  dekrétum  az  általános  ellenörségnél  be  fog  jegyez- 
tetni, s  annak  végrehajtásával  a  hadügyminiszter  bizatik  meg. 
Kelt  Turinban,  1859.  május  24. 


Ilyen  volt  a  várva-várt  dekrétum!  Egyszerűen  zsol- 
dos légió  piemonti  szolgálatban,  a  háború  tartamára  fogadva. 
Magyar  rendeltetésről  egy  szó  sem!  —  Még  csak  magyar 
zászló  sem!  —  Megfogható,  hogy  elkeseredést  okozott.  — 
Nemeskéri  KissMiklós  ezredes  volt  az  első,  a  ki  sietett 
a  dolog  felől  azon  kijelentéssel  értesíteni,  miként  ős  Ihász, 


elhagyta  Olaszországot,  miután  (miként  Irányi  május  30-kán 
Parisból  irta)  Grénuában  » valamennyivel  összeveszett*.  Meg- 
vannak s  maradnak  levélcsomagaimban  az  emigráczió  »házi 
életének*  nyomoruságaira  nem  épen  örvendetes  világot  vető 
e  közlemények,  telve  az  indignáczió  kitöréseivel  Klapka  és 
TelekiLászló  részéről  a  felett,  a  mit  P  e  r  c  z  e  1  tábornok 
a  génuai  viszonyok  felől  nekem  jelentett.  Minthogy  P  e  r  c  z  e  1 
tábornok  ur  ellenségemmé  lett,  a  lovagiasság  érzelme  tartóz- 
tat az  e  tárgyban  váltott  levelezés  közlésétől.  A  tábornok  ur 
később  visszatért  Génuába.  A  jó  egyetértés  helyreállt,  de  kis 
idő  múlva  újra  felbomlott. 

Mednyánszky,  Mogyoród y,  Veress  kinyilatkoztat- 
ták ,  togy  ilyen  alapon  nem  vállalnak  szolgálatot.  —  Kiss 
ezredes  e  dekrétumot  annak  tulajdonitja,  kogy  a  turini  kor- 
mányt a  győzelmek  elragadták.  —  Nem  lehet,  kogy  ez  Napó- 
leon császár  tudtával  történt  volna ;  mert  Napóleon  herczeg 
tökéletesen  egy  a  császárral ;  a  kerczeg  pedig  nem  változott 
irányunkban ,  csak  e  napokban  is  rettenetesen  sürgette  Fló- 
renczben  a  jassyi  szard  konzult,  Strambiot,  kogy  siessen, 
mert  ottléte  a  magyarok  érdekében  nélkülözhetlen.  30,000 
fegyver  is  útnak  indíttatott  oda  számunkra,  s  a  lőpor  és  ón 
június  11-kén  szállíttatik. 

Ihász  ezredes  pedig  már  épen  lelke  mélyében  el  volt 
keseredve,  a  mint  itt  következő  levele  mutatja. 

3. 
Ihász  Dániel  —  Kossuthnak  Londonba. 

Génua,  1859.  jun.  11. 

Szegény  hazánkról  említés  sincs,  a  rég  várt  dekrétumban. 
Magyar  légió  a  piemonti  hadseregben  piemonti  lobogó  alatt !  Ennyi 
az  egész ! 

Szivem  vérzik,  valahányszor  a  várból  lelovaglok,  s  ott 
hagyom  a  legszebb  remények  közt  lelkes  kis  csapatomat,  melynek 
száma  a  mai  létszám  szerint  451,  —  Még  csak  tegnapelőtt  is  a 
lelkesedés  legmagasb  fokán  láttam  őket,  a  mint  Teleki  László  (még 
nem  tudva  a  dekrétumot)  felment  a  várba  és  szivreható  beszédet 
intézett  hozzájok ;  —  mit  fognak  mondani,  ha  a  leverő  hirt  tudtokra 
adom ! Mi  sors  vár  a  szerencsétlenekre  ?  —  Ily  alapon  szol- 
gálni nem  fognak  akarni,  franczia  fogságba  nem  lehet  őket  vissza- 
küldeni, mert  akkor  hazájuknak  örökre  elvesznének,  ha  pedig  itt 
maradnak,  végre  is  ki  fognak  adatni  az  osztráknak.  —  Sir  a  lelkem, 
a  mint  reájok  gondolok.  Oly  szellem  lelkesíti  a  derék  fiukat,  hogy 
én,  ily  csapatot  vezetve  haza  felé,  nem  ismerek  akadályt,  melyet 
legyőzni  nem  tudnánk.  Vannak  köztük  úgynevezett  »jó  családok- 
ból* való  jeles,  mivelt  fiatal  emberek  is,  kik  a  hazaszeretettől 
indíttatva,  mint  közvitézek  szolgálnak  :  Benyiczky,  Nagy  Károly, 
Podhorszky,  Ottlik,  Vasváry  Béla,  Karády,  Csáky,  Batthyányi 
(nem  grófok)  stb. 

Én,  Mogyoródy  s  Veress,  kik  eddig  köztük  voltunk,  a  legna- 
gyobb elkeseredésben  vagyunk. 

Esedezem,  édes  kormányzó  ur,  gondoljon  ki  valamely  segítsé- 
get, —  hogy  ne  szaporodjék  ezekkel  a  szerencsétlenekkel  is  a 
földönfutó  magyarok  száma,  kik  közül  már  annyi  esett  áldozatul  a 
nyomornak. 

KOSSUTH    IKATAIM,     J.  45 

Most  kapom  a  rendeletet  az  itteni  osztály  tábornok :  gróf 
Biscarottitól,  hogy  holnap  vigyem  csapatomat  Acquiba,  hol  kényel- 
mesebben el  lesz  helyezve,  s  minden  szükségesekkel  ellátva.  Én 
megteszem  ezt  is.  Mogyoródyval  és  Veressel  el  fogjuk  szegényeket 
kisérni,  s  velők  maradunk,  a  mig  csak  becsületünk  megengedi.  — 

Aztán  nem  tudom  mit  csinálunk ! — 

(Aláirva )  Ihász. 


A  dolog  azonban  nem  sokáig  maradt  ez  elkeseritö 
állapotban.Teleki  László  és  Klapka  Turinba  siettek  —  s  miként 
Teleki  jun.  15-kéröl  kelt  levelében  tudósított,  kieszközölték, 
hogy  seregünknek  magyar  zászlója  legyen,  s  magyar  nemzeti 
jellege  és  hazai  rendeltetése  az  esküformában  s  fogadalmi 
kötelezvényben  is  világosan  biztosittassék. 

C  a  V  o  u  r  gróf,  midőn  ezekbe  beleegyezett,  csak  annyit 
kért,  hogy  ezekről  ne  igen  beszéljünk,  mert  a  diplomáczia 
nagyon  féltékeny  irányunkban. 

Ez  elintézés  folytán  a  seregalakitás  a  következő  napi- 
parancscsal formaszerüleg  megkezdetett : 


A  magyar  sereg  parancsnoksága. 

Napiparancs. 

Génua,  1859.  június  16. 

A  piemonti  kormánynak  f,  évi  május  24-röl  kelt  rendelete 
nyomán  egy  magyar  légió  alakitása  elhatároztatott,  a  mely  légió- 
nak szervezésével  és  vezényletével  én  bizattam  meg. 

Ámbár  a  légió  jelenleg  a  piemonti  seregnek  egy  részét  képez- 
vén, alkalmilag  a  közös  ellenség  ellen  Olaszhonban  is  vivhat,  ezen 
kivételes  állásban  csak  addig  fog  maradni,  mig  az  képes  leend 
saját  hazájába  visszatérni,  s  annak  felszabaditásában  közremun- 
kálni. A  piemonti  kormány  egyszersmind  beleegyezett,  hogy  a  légió 
magyar  nemzeti  zászló  alatt  szolgáljon,  s  csupán  csak  azt  kivánja, 
hogy  az  vagy  a  zászlón,  vagy  az  egyenruhán  oly  külső  jelet  visel- 
jen, mely  által,  mint  a  piemonti  seregnek  egy  része,  megismerhető 
legyen.  A  kormány  továbbá  nyiltan  kijelenté,  hogy  minden  kötele- 
zettség, melyet  a  magyarok  a  légióba  léptükkor  a  piemonti  király 
iránt  magukra  vállalnak,  teljes  joggal  meg  fog  szűnni  azon  percz- 
ben,  a  mint'  a  légió  hazájába  juthat,  s  ezen  elv  nyomán  az  eskü 
olyképen  fog  szerkesztetni,  miszerint  mindazok,  kik  azt  leteszik, 
magukat  már  mostantól  kötelezik  azon  nemzeti  kormánynak  enge- 

delmeskedni,  mely  később  Magyarhonban  a  függetlenség  visszaszer- 
zésére alakuland. 

Miután  ezen  feltételek  tudása  lényeges  mindenkire  nézve,  a 
ki  a  légióba  belép,  ezennel  meghagyom  Ihász  ezredes  urnák,  hogy 
azokat,  valamint  a  következő  kinevezéseket  dandárjának  első  zászló- 
aljával haladék  nélkül  közölje. 

A  piemonti  k.  hadügyminisztérium  folyó  hó  14- én,  felterjesz- 
tésünk folytán,  a  következő  tiszteket  nevezte  ki  az  alakítandó 
magyar  sereg  első  zászlóaljánál : 

Ihász  Dániel  urat  ezredesnek  és  parancsnoknak. 

Századosoknak:  Mogyoródy  Adolf,  Novelli  Antal,  Veress 
Sándor  és  Mihalovics  Lajos  urakat. 

Hadnagyoknak :  Richon  Viktor  urat,  egyszersmind  segédnek ; 
és  Jávorka  József,  Podhorszky  Ernő,  Markó  András  és  Nagy 
Károly  urakat. 

Rang  és  járandóságok,  mint  azok  a  piemonti  seregnél  vannak. 

A  Magyar  Nemzeti  Igazgatóság  Ihász  ezredest  jelölvén  ki  az 
alakítandó  egyik  dandár  vezérének,  méltán  elvárja  az  ő  ismert 
hazafiúi  készségétől  és  katonai  ügyességétől,  valamint  a  többi  tisz- 
tek közremunkálásától,  miszerint  a  sereget  rövid  idő  alatt  oly 
fegyelmi  és  szolgálati  karba  fogják  helyezni,  melynél  fogva  az 
necsak  a  szövetségesek  seregei  előtt  hozzon  becsületet  a  magyar 
névre,  hanem  főleg  azt  minden  tekintetben  képessé  tegyék  a  valódi 
czél  elérésére  és  sikeres  közremunkálásra  a  haza  felszabadításában. 

Klapka  György,  tábornok. 

* 
*  ír 

A  seregalakitás  további  főbb  mozzanatai  s  a  szolgálati 
rend  felöl  a  következők  nyújtanak  tájékozást. 

5. 
Eskiiforma. 

Esküszöm  hűséget  Magyarhonnak,  engedelmességet  a  magyar 
nemzeti  kormánynak,  mihelyt  alakuland,  hogy  hazám  jogait  és  füg- 
getlenségét kivivja. 

Esküszöm  hűséget  és  engedelmességet  Viktor  Emánuel 
királynak  azon  időre,  melyet  olasz  földön  töltendők. 

Esküszöm,  hogy  hiven  teljesitendem  minden  kötelességemet, 
mint  katonája  a  magyar  seregnek,  melynek  czélja  Ausztria,  mint 
Magyarország  és  Olaszország  közös  ellensége  ellen  harczolni. 

6. 

Fogadalmi  minta. 

Ezennel  nyilvánítom,  hogy  a  háború  folyamára  önkéntesen 
beállok  a  magyar  seregbe,  mely  magyar  zászló  és  magyar  vezény- 

let  alatt  alaldttatni  rendeltetett,  hogy  Ansztria,  mint  Magyarország 
és  Olaszország  közös  ellensége  ellen  vívjon. 

Kötelezem  magam  hűségre  és  engedelmességre  Viktor  Emá- 
nuel királynak  azon  időre,  melyet  olasz  földön  töltendek. 

Kötelezem  magam  hűségre  Magyarhonnak,  engedelmességre 
a  magyar  nemzeti  kormánynak,  mihelyt  alakuland,  hogy  hazám 
jogait  és  függetlenségét  kivivja ;  valamint  arra  is^  hogy  a  sereget 
Magyarhonba  követendem,  mihelyt  annak  magyar  földre  szállítása 
lehetséges  leend. 

Ezen  lekötelezésemet  aláírásommal  s  eskümmel  erösitem. 


Június  17-kóii  rendeletben  kapta  Iliász  ezredes,  hogy  a 
légió  június  18-kától  kezdve  e  nevet  fogja  viselni : 
»Magyar  sereg  Olaszhonban. 


Sróter  Lajos  ezredes,  gróf  Teleld  Sándor  ezredes  és 
Vaisz  Vilmos  százados  megbízattak  az  igazgatóság  által,  a 
szövetséges  seregek  főhadiszállásain  rendeletet  eszközölni  ki, 
hogy  az  osztrák  seregből  ejtett  foglyokkal  érintkezhessenek , 
miszerint  közülök  a  magyarokat  szolgálatvállalásra  bírják. — 
Sréter  ezredes  e  kiküldetés  eredménye  felől  a  következő 
érdekes  jelentést  adta  be  a  Magyar  Nemzeti  Igazgatóságnak: 


Sréter  Lajos  ezredes 

a  Magyar  Nemzeti  Igazgatóságnak. 

Brescia,  1859.  július  2-án. 

Június  30-ikán  Desenzanóba  a  szard  főhadiszállásra 
mentünk,  levelünket  átadtuk  Della  Rocca  tábornoknak,  ki, 
ugy  látszott,  nagy  zavarban  volt,  nem  tudván  mit  válaszoljon 
kérelmünkre ;  végre  hosszas  habozás  után  a  következő  választ 
adta :  »menjenek  az  urak  a  franczia  főhadiszállásra,  a  mit  ott 
adnak  és  helybenhagynak ,  azt  mi  is  megadjuk,  ő  felsége  a 
király  mindenben  a  császár  akaratát  követi. «  S  ezzel  el- 
eresztett. 

Voltában  a  franczia  főhadiszállásra  mentünk.  Megérkez- 
vén oda,  rögtön  Vernon  tábornoknál  jelentettük  magunkat ;  a 

tábornok  betegen  feküdt  az  ágyban  s  nem  fogadhatott,  hanem 
mellénk  adott  egy  zsandár  alezredest,  ki  Martinprey  tábornok- 
hoz kisérjen.  Martinprey  tábornok  nem  volt  otthon,  vártunk 
reá  a  lépcsözetnél,  senki  sem  állván  szóba  velünk.  Mintegy 
öt  peroznyi  várakozás  után  a  császár  lejött  a  lépcsőzeten.  — 
Gr.  Teleki  Sándor  ezredes  ráismervén,  figyelmeztetett;  — 
egyenes  katonai  állásba  tevén  magunkat,  ugy  köszöntünk,  hogy 
a  császár  figyelmét  magunkra  vonjuk.  Mellettünk  elmenvén, 
ugy  látszik,  egyenruhánk  feltűnt  ö  felségének,  visszafordult, 
még  egyszer  ránk  nézett,  és  mosolyogva  köszönt. 

Egypár     perez    múlva    egy    tábornok    jött    hozzánk, 
mondván : 

—  A  császár  azt  kérdezteti,  melyik  ezredből  vannak  az 
urak,  és  mi  a  nevök  ? 

—  A  magyar  légióból.  S  megmondtuk  neveinket. 

—  Mit  kivannak  ? 

—  Martinprey  tábornokkal  van  ügyünk.  Leveleket  kell 
neki  átadnunk  a  légió  dolgaiban. 

—  Hol  vannak  a  levelek  ? 

—  Felküldtük  Martinprey  tábornokhoz. 

A  tábornok  elment,  de  kevés  idő  múlva  visszajött,  érté- 
sünkre adván,  hogy  a  császár  kivan  velünk  beszélni.  A  kertbe 
vezetett.  A  császár  Martinprey  tábornokhoz  szóló  leveleinket 
olvasta;  meglátván  minket,  igen  nyájas  arczczal  élőnkbe  jött. 

Megbocsát  az  igazgatóság ,  ha  a  hivatalos  modort  mel- 
lőzve, tájékozása  végett  inkább  a  tényiratot,  s  azt  is  hossza- 
dalmasabban küldöm,  mint  egyszerű  hivatalos  jelentést,  s 
elmondom  beszélgetési  modorban  ő  felségéveli  értekezésünk 
főbb  pontjait: 

Császár:  Ön  Sréter  ezredes,  és  ön  Teleki  ezredes ; 
örülök  hogy  látom.  Honnan  jönnek? 

Teleki:  Génuából. 

Császár:  Önök  meg  vannak  bizva  a  magyar  légió 
szervezése  ügyében  ? 

Teleki:  Igenis,  sire. 

Császár:  Mennyi  emberük  van  már  ? 

Teleki:  Két  zászlóalj.   Körülbelül  900  ember. 

Császár:  Szép  eredmény,  hogy  már  annyian  vannak 

Teleki:  B-eménylem  sire,  hogy  rövid  idö  alatt  két- 
vagy három  ezerén  lesznek.  Tegnap  küldtem  Génuába  800-at, 
kik  mind  igen  jó  hangulatban  voltak. 

Császár:  Miféle  egyenruhájuk  van '? 

Teleki:  Eddig  vászon  egyenruha,  a  szard  sereg  min- 
tájára. 

Császár:  És  nincs  szűk  nadrág ? 

Teleki:  Nincs  sire. 

Császár:  Miért  nincs  ?  Szép  a  nemzeti  egyenruha. 

Teleki:  Nem  tudom,  merhetem-e  felségednek  mondani, 
miért  nincs? 

Császár:  Csak  merje,  ezredes  ur. 

Teleki:  Mert  igen  drága,  s  nem  igen  vagyunk 
gazdagok. 

Császár  (nevetve) :  Igaz,  nagyon  igaz.  Grondolja,  hogy 
Génuában  kiállíthatnák  ? 

S  r  é  t  e  r :  Kétségenkivül  sire. 

Császár:  Van  már  lovasságuk  ? 

S  r  é  t  e  r :  Igen  is  sire.  Tegnap  beszéltem  a  bresciai 
várban  11  szökevénynyel,  kik  lóval  s  fegyverrel  jöttek  át. 

Császár  (mosolyogva) :  Igen  jól  van. 

S  r  ó  t  e  r :  Van  szintén  körülbelül  50  a  depótban,  de  ló 
és  egyenruha  nélkül.  A  foglyok  azt  állítják,  hogy  a  huszár- 
ezredek csak  az  alkalmat  várják  az  átjövetelre.  De  sajnálattal 
emlitem,  hogy  kik  átjönnek,  azokat  lefegyverzik  s  elveszik 
tőlük  lovaikat. 

Császár:  Jó  volna,  ha  ama  huszárokból  csak  egy 
századunk  is  volna.  (Telekihez.)  Mennyi  magyar  létezik  az 
olaszországi  osztrák  seregben  ? 

Teleki:  50-töl  70  ezer  emberig. 

Császár:  Oly  sok  ?  Mennyi  katonával  szolgál  Magyar- 
ország ? 

Teleki:  140  egész  180  ezer  emberig. 

Császár:  Tekintélyes  szám.  Vannak  Magyarhonból 
liireik  ? 

Teleki:  Önben  remélnek  sire. 

Császár:  ügy  mondják  nekem,  nagy  izgatottság 
Ura,lkodik, 

Teleki:  A  parancsszót  várják. 

Császár:  Miféle  parancsszót  ? 

Teleki:  Felséged  szavát. 

Császár  (mosolyogva) :  Valóban,  lehetne  rá  számítani  ? 

Teleki:  Sire,  számíthatna  felséged  200  ezer  vitéz, 
loyalis  katonára. 

Császár  (Sréterhez) :  Magj^arkon  nagyon  messze  van, 
de  ha  Velencze  felé  operálunk,  nem  lehetetlen,  hogy  tör- 
ténik valami  amott.  (Egyre  mosolyogva).  —  Milyen  a  magyar 
foglyok  és  szökevények  közt  a  szellem  ? 

Sréter:  Sire,  mindnyájukra  számithat,  de  kíván- 
ják, hogy  egy  kissé  többet  tudjanak,  s  biztosabban,  mínfc  a 
mennyit  eddig  tudnak  arról,  hogy  mire  számithatunk.  —  Igen 
nehéznek  találjuk  a  kiáltványokat  a  sereghez  juttatni. 

Teleki:  Mindazonáltal  sikerült  egynémelyet  még 
Veronába  és  Mantuába  is  bejuttatnom. 

Császár:  Hát  Kossuth  ur  hol  van  ? 

Teleki:  A  mennyire  tudom,  sire.  Napóleon  herczeg 
főhadiszállásán. 

Császár  (nevetve) :  Tudtam.  Hát  Klapka  ? 

Teleki:  Jelenleg  Turinban. 

Császár:  Mit  csinál  ? 

Teleki:  A  légiót  szervezi. 

Császár:  0  szervezi,  ugy-e ?  0  parancsnokolja.  Jól 
van.  Itt  maradnak  vagy  távoznak-e  az  urak  ? 

Teleki:  Felséged  parancsait  várjuk. 

Császár:  Elkészíttetem  a  kívánt  rendeleteket.  Isten 
önökkel,  uraim. 

Kijővén  a  császártól,  a  fogadtatás  egészen  más  volt. 
A  testörök  (cent-gardes)  felálltak,  s  mindenki  beszélni  kívánt 
velünk.  A  fenemiitett  tábornok  utánnunk  jött  s  kérdezte 
szállásunkat.  Mondtuk,  hogy  egy  fogadó  előtt  áll  szekerünk  s 
ott  vagyunk  ideiglenesen.  Felmentünk  Martinprey  tábornok- 
hoz, de  ő  még  nem  volt  otthon.  Két  óra  múlva  a  másolatban 
ide  mellékelt  rendeletet  hozták  hozzánk.  Tizenegy  óra  után 
két  szállásoló  tiszt  jött  hozzánk,  szállásra  vezetendő,  de  már 
mi  az  állásban  aludtunk,  s  mivel  egy  órákkor  vissza  szándé- 
koztunk indulni,  rendelet  szerint  a  szard  főhadiszállásra,  ott 


maradtunk.  A  franczia  föliadiszállás  hat  órakor  reggel  a  Min- 
oión  átkelt  ós  Borgettoba  tótetett  át. 

Nógy  órakor  reggel  Ri voltellában  voltunk.  Nyolcz  óra 
után  Della  Rocca  tábornok  fogadott.  —  Igen  hamar  visszaér- 
keztek az  urak,  —  monda. 

Teleki:  Tegnap  megérkezvén,  ö  felsége  a  császár, 
mindjárt  magához  hivatott,  elvégezvén  ö  felségével  ügyünket, 
siettünk  exczellencziádhoz  is,  megkapni  a  rendeletet,  (meg- 
mutatván az  iratot). 

A  tábornok  rendeletet  adott,  tüstént  hasonlót  állítani  ki, 
s  felment  a  királyhoz.  Kevés  idö  teltével  visszajött  s  monda, 
mit  előre  tudtunk,  hogy  ö  felsége  a  király  kivan  velünk 
beszélni, 

A  király  igen  kegyes  szívességgel  fogadott.  Nagyon 
hosszasan  beszélt  a  háborúról.  Kérdezte  a  légió  alakítását. 
Tudakozta,  mennyi  emberünk  van.  Lehet-e  bennök  bizni. 
Milyen  a  szellem  Magyarországban?  Tudjuk-e,  hogy  az 
osztrák  sereg  egy  része  Tirol  felé  vonul.  Elbeszélte,  hogy 
egy  zászlóalj  olasz  megadta  magát  s  hogy  a  francziák  nem 
tudván  velük  szólni,  németeknek  vették.  Dicsérte  a  magyar 
katonát.  Én  emiitettem,  hogy  a  huszárokat,  kik  önkénytesen 
átjöttek,  lefegyrerezték  s  elvették  lovaikat,  s  hogy  ez  nem 
bátorítja  az  átszökni  szándékozókat.  A  király  azt  monda,  hogy 
a  peschierai  garnizonnak  legnagyobb  része  magyar.  Mind- 
ketten kinyilatkoztattuk,  hogy  készek  vagyunk  magunkat 
mindenre  felajánlani ,  proklamácziókat  beküldeni  s  magyar 
egyenruhánkban  magunkat  a  várörségnek  megmutatni.  Végre 
abban  állapodtunk  meg,  hogy  mihelyt  a  király  egynéhány 
magyar  foglyot  ejt,  utánunk  táviratoz,  s  proklamáczióval  és 
utasítással  a  foglyokat  visszaeresztjük.  A  főhadiszállás  Pozzo- 
lengóba  tótetett  át. 

Bresciában  bevárjuk  ugy  a  nemzeti  igazgatóságnak,  mint 
a  királynak  parancsait. 

(Aláirva)  Sréter,  ezredes. 


A   fent    emiitett    melléklet    magyar   fordításban 
következő  tartalmú: 


0  1  a  s  z  li  o  n  i  s  e  r  e  g. 
A  Major  générali  hivatal. 

Császári  füliadiszállás. 
Volta,  1859.  június  30. 
A  császár  szándoka  értelmében  Sréter  Lajos,  a  magyar 
léo-ióhoz  tartozó  ezredes  urnák  felhatalmazás  adatik  bárhol 
közlekedhetni  az  osztrák  seregből  ejtett  foglyokkal  a  végett, 
hogy  a  magyarokat  szolgálatvállalásra  birja  a  légióban,  moly 
Acquiban  alakulóban  van. 

Francziaország  marsalja,  major-generál  rendeletéből : 

Gr.  de  Martinprey, 
altáb ornagy-segéd,  maj or-generál . 

Jegyzék.  —  Hasonló  okmány  állíttatott  ki  gróf  Teleki 
Sándor  ezredes  és  Vaisz  százados  számára. 

A  fent  emiitett  három  tiszt  nevére  hasonló  tartalmú  fel- 
hatalmazások állíttattak  ki  Della  Eocca  altábornagy,  ö  felsége 
a  szárdiniai  király  tábor-vezérkari  főnöke  aláírásával. 

Én  június  22-kén  érkeztem  Génuába.  Akkor  mint- 
egy ezer  emberünk  volt  két  zászlóaljba  osztva,  Ihász 
parancsnoksága  alatt  Acquiban. 

Részletes  tudomást  szerezvén  magamnak  a  dolgok 
állásáról  ugy  találtam,  liogy  a  seregszervezés  még 
nincs  normative  szabályozva;  —  bogy  azokon  felül 
miket  igazgató-társaim  a  turini  kormánynál  már  kiesz- 
közöltek, még  sok  kivánni  valónk  van,  s  különösen 
kívánatosnak  tartottam  azt,  bogy  a  felszerelésben  ne 
legyünk  a  bürokratikus  hosszadalmasság  által  feszé- 
lyezve. —  Előadtam  mindezekre  nézve  nézeteimet; 
azok  megvitattattak  s  a  vitatás  eredménye  határozatba 
ment.  Sajnálatomra  az  igazgatóság  jegyzökönyve  nincs 
birtokomban;  hanem  megvan  azon  jegyzékem  magyar 
eredetije,  melyet  e  tárgyban  pár  nappal  később,  iVír-poíeorz 
herczeg  felszóllitására.  Pármában  fogalmaztam,  s  neki 
franczia  fordításban  benyújtottam. 

KOSSUTH    ]RATA]M,     J.  4.(5 

Kossuth  jegyzéke 
az  olaszhoni  magyar  hadsereg  szervezete 

felöl. 

(Napóleon    herczegnek    saját  hivánsága  folytán    benyújtva    Pannában, 

1859.  Június  28-án.) 

Azon  kilátásban,  hogy  Magyarország  függetlenségének 
helyreállitása  a  jelen  háború  folytán  munkába  vétethetik, 
Olaszhonban  egy  magyar  segédhadsereg  (armée  national  hon- 
groise)  szervezése  megengedtetvén :  az  ezen  ügy  vezetésével 
megbizott  Nemzeti  Igazgatóság  csak  ugy  remélhet  megbíza- 
tásában gyorsan  és  sikeresen  eljárhatni,  ha  módokkal  láttatik 
el  a  seregszervezést  magyar  nemzeti  rendszer  alapján  venni 
eszközlésbe  ugy  a  hadászati  (taktikai)  álladók  és  beosztás, 
mint  felszerelés  tekintetében. 

Valamint  a  már  besorozott  legénység  lelkesült  szolgálati 
készségét,  ugy  az  ellenséges  hadsereg  magyar  részének  minél 
nagyobb  számban  zászlónk  alá  gyűjtését  csak  a  következő 
feltételek  alatt  lehet  reméleni : 

1.  Ha  biztosíttathatnak  a  Magyar  Nemzeti  Igazgatóság 
által,  hogy  Olaszhonban  való  szervezésük  és  hadi  szolgálatuk 
csak  mód  és  eszköz  arra,  miszerint  a  háború  folytán  hazájuk 
földjén,  hazájuk  függetlenségének  és  szabadságának  kivívásá- 
ért harczolhassanak. 

2.  Ha  ezen  meggyőződéssel  kapcsolatban  akként  orga- 
nizáltatnak  és  szereltetnek  fel,  hogy  magukat  minden  tekintet- 
ben már  itt  külföldön  is  magyar  nemzeti  seregnek  érezhessék. 

Ezt  nem  fogják  erezhetni  s  a  magyar  tipusszal,  mely 
harczias  lelkületükre  kiszámithatlan  befolyással  bir,  nem  fog- 
nak elláttathatni,  ha  felszerelésük  a  különben  is  nagyon 
kiürült  piemonti  hadraktárak  által  kiszolgáltatható  tárgyakra 
szorittatik. 

A  taktikai  szervezésre  nézve  pedig  azon  fontos  tekintet 
fordul  elő,  hogy  az  Olaszhonban  szervezendő  magyar  hadsereg 
csak  ugy  válhatik  a  jelen  harczban  oly  fontos  elemmé,  mely 
a  háború  czéljának  elérésére  nagy  s  tán  döntő  súlyt  vethet  a 
mérlegbe,  ha  oly  rendszer  szerint  organizáltatik,  hogy  ha  a 
háború  folytán  Magyarországba  tétetik  át,  rámázatot  nynjt- 

son,  mely  lehetővé  tegye,  liogy  a  magyar  nemzet  egész  erejét 
a  lehető  legrövidebb  idő  alatt  csatarendbe  állítsuk. 

Magyarország,  a  hozzátartozó  részekkel.  15  millió  lakost 
számítván,  az  1848-iki  tapasztalás  folytán  is  160 — 200  ezer 
embert  (közte  20 — 25  ezer  lovast)  könnyen  kiállíthat. 

Ha  már  az  itt  szervezendő  sereg  csak  8 — 10  ezer 
emberre  vitethetik  is  fel,  ez  lehetségessé  fogná  tenni,  hogy  az 
egész  magyarhoni  erőnek  harczképes  lábra  állítása  hat  vagy 
nyolcz  hót  alatt  végbe  mehessen,  feltéve,  hogy  itt  a  szervezés 
a  mi  saját  rendszerünk  szerint  történt. 

Mig  ellenben,  ha  a  különben  igen  kitűnő,  de  szokásaink- 
kal és  szükségeinkkel  össze  nem  hangzó  piemonti  rendszer 
szerint  tesszük  az  organizácziót  Olaszhonban,  ez  nemcsak 
nem  fogja  otthoni  szervezésünket  könnyíteni,  de  sőt  nehezí- 
teni fogja,  mert  a  helyett,  hogy  hazánk  erejét  ebbe  beleilleszt- 
hetnők,  még  ezt  is  átalakítani  lennénk  kénytelenek. 

Azon  tekintet,  hogy  a  mibe  a  katona  már  egyszer  bele- 
szokott, attól  ne  legyen  kénytelen  elszokni,  már  1848-ban  is 
arra  vezetett,  hogy  sokat  meghagyjunk  az  osztrák  rendszerből, 
mit  talán  nem  is  helyeslénk,  —  s  ez  óvatosságnak  jó  eredmé- 
nyét tapasztaltuk.  Itt  pedig  a  piemonti  rendszer  reánk  kény- 
szerítésének az  volna  következése,  hogy  katonáink  először  az 
osztrák  rendszerből  volnának  kénytelenek  kiszokni  s  a  pie- 
montiba  beleszokni,  s  azután  ismét  a  piemonti  rendszerből 
kiszokni  s  a  magyarba  beleszokni. 

A  piemonti  zászlóaljak  gyengék;  ez  rendezett  kormány- 
nál, hol  a  pótló  rendszer  teljes  működésben  van,  czélszerü 
lehet,  s  gyenge  zászlóaljaknál  századonkint  két  tiszt  és  egy 
dobos,  meglehet  elég,  de  minálunk  a  kompletirozás  nem 
mehetend  oly  könnyűséggel ;  nekünk  tehát  erős  zászlóaljakat 
kellend  felállítanunk,  hogy  addig,  mig  a  kiegészités  rendsze- 
rét kifej thetendj ük ,  csaták  és  fárasztó  »mars«-ok  daczára 
is  zászlóaljaink  harczképes  taktikai  egységet  képezhessenek. 
Erős  zászlóaljakhoz  pedig  századonkint  két  tiszt  s  egy  dobos 
nem  elég. 

A  felruházásra  nézve  elég  annyit  említeni,  hogy  a  pie- 
monti raktárak  magyar  egyenruhát  nem  képesek  szolgáltatni. 
Tisztekben  hiány   lévén ,    ezt   az    emigráczió    soraiból 
(Törökországból,  Angliából  ós  Amerikából)  kellene  iparkod- 

nunk  pótolni.  E  tiszt  urak  utazásának  segélylyel  kellene  koiiy- 
nyittetni. 

A  sebesültek  nyugdíjazása  már  a  királyi  dekrétumban 
kötelezve  van ;  hanem  a  többi  tiszteknek  biztosittatniok  kel- 
lene, kogy  ha  hazánkba  nem  juthatnánk,  a  hadjárat  után  a 
szövetséges  hadseregek  egyikében  rangjuk,  állásuk  feltartatik, 
vagy  legalább  egy  évi  illetménynek  megfelelő  gratiíikácziót 
kapnak.  A  legszentebb  kötelességek  parancsolják  azt  is  kérdez- 
nem, minő  ellátás  biztosíttatik  a  legénység  számára  azon  sze- 
rencsétlen esetre,  ha  a  harcz  befejeztetnék  a  nélkül,  hogy  Ma- 
gyarország szabaddá  lenne  ?  Koldusok  gyanánt,  ellátatlanul  a 
hontalanokat  világnak  ereszteni,  oly  elrémítő  gondolat,  hogy 
e  részben  való  biztosítás  nélkül  őket  szolgálatvállalásra  biz- 
tatni lelkiisimeretem  nem  engedhetné.  A  legkevesebb,  mit 
maga  az  emberiség  tekintete  is  igényel  az,  hogy  béke  ne  köt- 
tessék a  nélkül,  hogy  bántatlan  hazatérhetésük,  és  e  kötés 
megtartása  biztosíttatnék.  Magában  értetik,  hogy  nóiJji  grati- 
fikáczió  is  biztosítandó  a  legénység  számára. 

Midőn  tehát  ugy  a  tisztekre,  mint  a  legénységre  nézve 
e  tekintetben  határozatot  kérnék,  egyszersmind  a  fentebbi 
okok  folytán  az  organizáczió  módjára  nézve  a  következőket 
teszem  javaslatba : 

1.  Az  organizáczió  saját  rendszerünk  alapján  történjék, 
melyet  Génuába  visszatértemkor  azonnal  be  fogok  nyújtani. 

2.  A  tisztek  kinevezése  s  előléptetése  a  Magyar  Nemzeti 
Igazgatóság  javaslatára  történjék. 

3.  A  tiszteknek  első  felszerelési  segítség,  a  legénységnek 
pedig  felpénz  utalványoztassék. 

Ez  annyira  szokásos  mi  nálunk,  hogy  annak  hiányát 
ekkorig  a  Magyar  Nemzeti  Igazgatóság  ő  felsége  a  francziák 
császárja  által  utalványozott  segélypénztárból  volt  kénytelen 
pótolni,  minek  más  levén  rendeltetése,  azon  előlegezések  meg- 
térítése kéretik. 

4.  A  Magyar  Nemzeti  Igazgatóság  egy  igazgatási  taná- 
csot (conseil  d'administration)  nevezzen  ki,  mely  a  piemonti 
kormány  által  e  czélra  kinevezendő  hadi  biztossal  együtt  szé- 
kelvén, annak  cllenőrsége  alatt  és  szoros  beszámolás  mellett, 
a  felszerelési  ügyet  rövid  utón  kezelje. 


865 

6.  Ezen  conseil  d'admiiiistration  utján  s  az  első  pontban 
emiitett  organizáczionális  alapon  a  Magyar  Nemzeti  Igazga- 
tóság egyelőre  4 — 5  ezer  ember  felszerelésének  költségvetését 
mutatandja  be,  s  mihelyt  az  a  piemonti  hadügyi  biztos  által 
megerősíttetik,  az  akként  megállapítandó  egész  összeg  a  M  N. 
Igazgatóság  rendelkezésére  bocsáttassék,  hogy  a  4.  pontban 
emiitett  eljárás  utján,  számadás  kötelessége  alatt  és  ellen- 
őrzés mellett,  a  felszerelést  szállítók  által  gyorsan  és  sikeresen 
önmaga  eszközölhesse. 

Ha  valamely  ruhanemű  (például :  köpönyegek)  a  piemonti 
raktárakból  természetben  kiszolgáltathatik,  annak  ára  a  költ- 
ségvetésből lerovandó. 

6.  Minden  költség,  mely  ezen  organizáczióra  ki  fog  adatni, 
a  magyar  nemzet  által  megtérítendő  kölcsönnek  tekintetik. 

7.  A  harcz  győzelmes  előhaladása  által  Génua  nem 
alkalmas  többé  a  M.  N.  Igazgatóság  székhelyéül,  tehát  Mila- 
nóba kellene  azt  áttenni  s  a  felszerelés  főraktárát  is  oda  he- 
lyezni annyival  inkább,  mivel  az  osztrákok  ottani  hosszas 
tanyázása  következtében,  nem  lehet,  hogy  ott  oly  mesterem- 
berek ne  legyenek,  kik  a  magyar  felszereléshez  szükséges 
munkákban  jártasak,  —  a  mit  Génuában  nem  találhatni. 

8.  Mihelyt  egy-egy  zászlóalj  felszerelve  lesz,  Piacenzába, 
Pizzighettonéba  vagy  Cremonába  lehetne  helyőrségül  alkal- 
mazandó. Ha  pedig  harcztéri  alkalmaztatása  szükségeltetnék, 
kívánatos,  hogy  a  magyar  sereg  magyar  parancsnokság  alatt, 
de  az  illető  hadtestparancsnokság-tól  való  függésben,  a  szövet- 
séges seregek  jobb  szárnyán  alkalmaztassék,  körülbelül  oly 
módon,  mint  Garibaldi  csapatja  a  balszárnyon,  miszerint  a 
magyar  seregek  azon  meggyőződés  által  legyenek  lelkesítve, 
hogy  minden  lépésük  a  hazavezetés  megközelítésére  van 
irányozva. 

9.  Elkerülhetlenül  szükséges  azonban  őket  általam  bizo- 
nyossá tenni,  hogy  szolgálatuk  czélja  a  nemzet  függetlensé- 
gének kivívásában  való  részesülés  végett  hazai  földre  vezé- 
reltetni. 

Ezen  meggyőződés  nélkül  nemcsak  a  magyaroknak  az 
osztrák  soraiból  nagy  számban  leendő  áthozatalát  nem  remél- 
hetem, de  még  csak  a  már  besorozottaknak  eskületóteli  kész- 
ségéről sem  állhatok  jót. 

10.  Általában  azon  gondolat,  liogy  saját  liazájuk  fiai 
ellen  legyenek  kénytelenek  idegen  földön  küzdeni,  sokaknál 
méltó  aggodalmat  ébreszthetvén,  szabadságot  veszek  magam- 
nak a  magyar  sereg  alkalmazása  iránt  azon  tekintetet  aján- 
lani, hogy  a  legfőbb  előny,  melyet  ezen  organizáczió  nyujtliat 
a  szövetséges  hatalmaknak,  nem  abban  áll,  hogy  kardjaikkal 
a  győzelmet  itt  Olaszországban  elősegítsék,  (mire  a  győzhetlen 
szövetséges  hadseregnek  nincs  is  szüksége,)  hanem  abban, 
hogy  a  magyar  zászlónak  az  ellenséggel  szemközt  megjele- 
nése az  ellenség  sorainak  tömörségét  megrázza  és  felbomlást 
idézzen  elő. 

E  tekintetet  kiváló  figyelembe  bátorkodom  ajálani. 

11.  Végezetül:  az  osztrák  utóbbi  időkben  sok  magyart 
idegen  ezredekbe  sorozván  be,  utasításba  volna  adandó,  hogy 
necsak  a  magyar  ezredekből  való  hadifoglyok  bocsáttassanak 
a  M.  N.  Igazgatóság  kiszemelésére,  a  mint  az  eddig  történt  s  e 
miatt  több  száz  szolgálni  képes  magyar  fogoly  szállíttatott  el 
Francziaországba,  hanem  általában  a  magyar  koronához  tar- 
tozó minden  katonára,  fajkülönbség  nélkül,  ki  kellene  e  ren- 
delkezésnek terjesztetni,  mert  szem  előtt  tartva  a  magyar 
földre  való  előrehaladás  esélyét,  különösen  vagy  egy  horvát 
zászlóalj  felállithatásának  lehetetlen  nagy  fontosságot  nem 
tulajdonitanom. 

E  javaslatok  jobbadán  megegyeznek  azokkal,  melyeket 
Czetz  tábornok  urat  megbíztam  ö  exczellencziájának,  Cavour 
grófnak  előterjeszteni. 

Kelt  Pármában,  1859.  június  28. 

Kossuth 
a  M,  N.  Igazgatóság  elnöke. 


Pármából,  Napóleon  herczegtől  Pietri  szenátorral 
Valleggióba,  a  franczia  császári  főhadiszállásra  men- 
tem. *)  E  látogatásom  alkalmával  Napóleon  császár 
óhaját  fejezte  ki,  hogy  egy  vagy  két  magyar  szüknad- 
rágos  zászlóaljat  mihamarabb  seregénél  láthasson;  én 

*)  E  látogatásról  alább  a  Vl-ik  fejezetben  leszen  szó, 

erre  azt  feleltem,  hogy  a  császár  kívánságának  kilencz — 
tiz  nap  alatt  eleget  tehetnénk,  (mert  nekünk  van  egy  kis 
gyakorlati  tapasztalásunk  a  gyors  felszerelés  körűig)  ha 
szabad  kézzel  bírnánk  a  felszerelést  a  magunk  módja 
szerint  eszközölni,  s  az  erre  szükségelt  pénz  számadási 
kötelezettség  alatt  s  ellenőrzés  mellett  rendelkezésünkre 
bocsáttatnék  a  helyett,  hogy  minden  legkisebb  részlet 
iránt  a  szard  hadügyminisztériummal  való  levelezés 
hosszadalmas  útjára  lennénk  kötelezve.  Megjegyeztem 
azt  is,  hogy  a  hűségeskü  kivánata  Viktor  Emánuel 
iránt  a  legénység  soraiban  némi  aggodalmat  kelt,  mely 
aggodalom  ugy,  a  mint  az  eskü  körül  van  irva,  kétség- 
telenül alaptalan,  azonban  megvan;  el  lehet  hallgat- 
tatni, de  kiirtani  a  szivekből  nehéz;  s  mert  kivánatos, 
hogy  a  lelkesült  szolgálati  készség  a  legénységnél  a 
lehető  legnagyobb  fokra  emeltessék,  jó  volna,  ha  ezen 
eskütől,  legalább  most  kezdetben  feloldva  lehetnénk. 

Erre  a  császár  megjegyzé,  hogy  miután  a  magyar 
sereg  saját  nemzeti  rendeltetéssel  bir,  ő  ezt  az  esküt 
nem  tartja  szükségesnek,  s  meg  van  győződve,  hogy  a 
fegyelmet  s  engedelmességet  mi  e  nélkül  is  fen  fogjuk 
tudni  a  seregben  tartani,  még  talán  jobban,  mert  a 
szard  király  iránti  hűségeskü  mellőzése  seregünk  nem- 
zeti rendeltetése  iránt  a  bizalmat  csak  növelheti.  Fel  is 
hatalmaz,  hogy  reá  hivatkozva,  e  nézetét  Cavour  gróf- 
nak adjam  tudtára.  (Cavour  gróf  a  császár  nézetét  ma- 
gáévá tette.  Az  esküt  elejtette,  csak  fogadalmi  aláirást 
kivánt  s  még  arra  is  hajlandó  volt,  hogy  a  fogadalom- 
ban Viktor  Emánuel  király  neve  elő  se  forduljon, 
hanem  csak  a  hadi  törvények  iránti  engedelmesség 
fogadására  szorittassék.) 

A  mi  pedig  a  felszerelés  gyorsítása  végett  kivánt 
szabad  kezet  illeti,    ezt  a  kívánságot  a  császár  annál 

inkább  helyesli,  minthogy  tagadhatlan,  hogy  a  szard 
hadiraktárakban  bizony  sem  szüknadrág,  sem  bak- 
kancs,  sem  zsinóros  magyar  öltöny  nincs.  E  kijelentés 
után  a  császár  e  szavakkal  fordult  a  beszélgetésünknél 
jelen  volt  Pietri  szenátorhoz:  » Kisérje  ön  el  Kossuth 
urat  Turinba,  s  mondja  meg  nevemben  Cavournak, 
miként  én  kivánom,  hogy  Kossuth  urnák  és  társainak 
a  magyar  sereg  felszerelésében  szabad  kezet  engedjen, 
mert  én  fontosságot  helyezek  arra,  hogy  minélelőbb 
szüknadrágos  magyar  csapatot  lássak  seregünknél.  Ha 
Cavour  pénz  tekintetében  nehézséget  látna,  ön  gondos- 
kodni fog,  hogy  e  miatt  a  dolog  hátramaradást  ne  szen- 
vedjen.« 

E  szerint  a  nehézségek  el  lévén  utunkból  hárítva, 
most  már  rajtunk  volt  a  sor  megmutatni,  hogy  gyorsan 
tudunk  eljárni.  Ekkor  már  embereink  száma  megha- 
ladta a  4000-et.  Táviratilag  Turinba  kérettem  igazgató 
társaimat,  az  igazgatósági  segédszemélyzetet  (Irányi, 
Puky,  Szabó  Imre  ezredes  urakat);  a  tábornokokat 
(Vetter,  Perczel,  Czetz)  s  Ihász  ezredest.  (Kiss  Miklós 
ezredes  velem  volt.)  Ülést  tartottunk,  július  4-én  meg- 
állapitottuk  a  szervezési,  felszerelési  részleteket,  nyom- 
ban alkut  kötöttünk  pár  zászlóaljnak  nyolcz  nap  alatti 
tökéletes  felszerelése  iránt  turini  iparosokkal;  a  sereg 
főparancsnoka:  Klapka  tábornok  mellé  felszerelési  bi- 
zottmányt neveztünk  ki  Czetz  tábornok  elnöklete  alatt, 
ki  egyszersmind  az  oktatás  felügyeletével  is  megbíza- 
tott; —  a  további  eljárást  szabályoztuk;  —  Cavour 
grófnak  az  egész  szervezést  felkaroló  jegyzéket  adtunk 
be,  összhangzót  a  fentebb  közlöttel,  melyet  Napóleon 
berezegnek  nyújtottam  be,  s  ennek  alapján  más  nap,  (jú- 
lius 5-kén)  Pietri  szenátor  közbejöttével,  a  dolgot  6Wo?ír 
gróffal  kölcsönös  elégedésre  tökéletesen  tisztába  hoztuk. 

Már  volt  két  dandárunk,  abban  öt  zászlóalj  telje- 
sen alakult.  Az  l-ső  dandárt  Ihász  Dániel  ezredes,  a 
2-ikat  (nemeskéri)  Kiss  Miklós  ezredes  parancsnokolták. 
—  És  azon  reményben  ringattuk  magunkat,  hogy  kis 
idő  alatt  egy  igen  tekintélyes  magyar  erőt  vezetheten- 
dünk  haza  felé  és  látni  fogjuk  ez  erő,  mint  magkő  körül 
lelkesülten  tömörülni  az  egész  nemzetet,  és  újra  küz- 
deni, mint  tiz  év  előtti  » névtelen  félisteneink «  küzdöt- 
tek hazáért,  szabadságért;  —  és  maradandóan  kivivni 
Magyarország  függetlenségét! 


És  lecsapott  reményeink  derült  egéről  a  villafran- 
kai  villám ! 

Reményeinknek  s  velük  a  további  seregalakitás- 
nak  vége  szakadt. 

»Habent  mortalia  casum.« 


Második  szakasz. 

Egyezkedés  Couza  fejedelemmel. 

Klapka  tábornok  május  22-kéii  írott  levelében  közlötte 

velem  az  itt  következő    egyezményt,  melyet  keleti  útjában 

Couza  Sándorral,  Moldva-  s  Oláhország  választott  fejedelmével 

kötött : 

Egyezmény,  (a. 

Couza  fejedelem  megengedi  a  magyar  Hazafiaknak,  kogy 
fegyverraktárakat  alkossanak  a  Szeretk  völgyében,  Bakauban, 
Románban,  vagy  Erdély  határaihoz  még  közelebb  esö  hely- 
ségekben, mint  pl.  Oknában  és  Piatrán. 

Ö  felségétől,  a  franczia  császártól,  a  herczeg  30  ezer 
puskát  fog  kérni,  melyből  10  ezer  a  moldva-oláh  hadsereg 
felfegyverzésére  lesz  szánva,  20  ezer  pedig  a  magyar  és  erdé- 
lyi felkelők  vezéreinek  rendelkezésére  fog  adatni.  —  Ezen 
fegyvereket  haladéktalanul  fogja  kérni,  tekintve  a  helyzet 
sürgető  voltát  és  azon  időt,  melyet  a  földközi  tengertan  levő 
kikötőkből  a  helyszínére  való  szállítás  igényel. 

K.0S8UTB,  IBATAIM,  1.  47 

További  egyezkedés  tárgyait  kópezendik  a  későbbi  had- 
szer küldemények,  melyek  Magyarország  és  a  fejedelemségek 
közt  szükségeik  szerint  lesznek  kiosztandók. 

A  szövetséges  kormányoktól  kért  fegyvereken  kivül,  a 
szerb  kormánytól  egy  bizonyos  számú  ágyu  fog  kéretni,  a 
mely  ágynk  egyrésze  a  moldva-oláh  kormány  által  a  magya- 
roknak fog  átadatni. 

Másrészről  Klapka  tábornok  a  lehető  legnagyobb 
tevékenységgel  fog  Parisban  és  Londonban  azzal  foglalkozni, 
hogy  nemcsak  a  fegyverek  a  szükséges  töltésekkel,  hanem 
azon  felszerelési  tárgyak  is  azonnal  elküldessenek,  melyekre 
a  moldva-oláh  és  magyar  hadaknak  azonnal  való  harcztérre 
lépése  végett  szükségük  lesz.  Foglalkozni  fog  továbbá  azzal 
is,  hogy  Parisban  vagy  máshol  elégséges  orvosi  személyzetet 
s  néhány  mérnökkari  és  tüzértisztet  szerezzen  e  két  fegy- 
vernemnek a  fejedelemségekben  leendő  szervezésére. 

A  tábornok  mindezen  kérdésre  nézve  a  fejedelem  párisi 
küldöttével  fog  egyetérteni. 

Magyar  ügyviselők  fognak  Jasszyba,  Bukarestbe  és  Ga- 
laczba  küldetni  a  végett,  hogy  a  fejedelmi  kormánynyal  foly- 
tonos viszonyt  tartsanak  fen. 

A  belgrádi  megbízottak  gondoskodni  fognak,  hogy  a 
moldva-oláh  kormányt  mindenről,  a  mi  ott  történik,  tudomás- 
ban tartsák. 

Mihelyt  Olaszországban  a  háború  kitör,  a  moldva-oláh 
kormány  a  magyar  katonai  főnök  rendelkezésére  fogja  bocsá- 
tani mindazon  eszközöket,  melyek  a  fegyvereknek,  töltések- 
nek stb.  a  határig  való  szállítására  szükségesek. 

A  mi  a  magyarokat  illeti,  ők  legtevékenyebb  segítségü- 
ket Ígérik  a  moldva-oláh  kormánynak  Bukovina  elfoglalására 
és  mindazon  nehézségek  elhárítására,  melyek  az  események- 
ből s  az  esetleges  bonyodalmakból  felmerülhetnek. 

Egyezmény,  (b. 

A  magyar  felkelés  sikerére  nagy  fontossággal  bir  az, 
hogy  a  Magyarországot  lakó  magyar,  oláh  és  szerb  nemzeti- 
ségek minden  pártszellemről,  minden  elválási  eszméről  és 
mindazon  ellenségeskedésről  lemondjanak,  melyek  1848-49- 
ben  oly  nagy  szerencsétlenségeket  okoztak. 

Tartsák  szem  előtt,  hogy  Ausztria  újra  azon  gaz  eszkö- 
zökhöz nyúlhat,  melyeket  az  emiitett  időszakban  a  végett 
használt,  hogy  ezen,  akkor  még  versengő  nemzetiségeket  egy- 
más ellen  uszitsa,  miszerint  egyiket  a  másikkal,  s  igy  mind- 
nyájukat szolgaságba  verje. 

A  magyar  nemzet  előre  meg  van  győződve,  hogy  szá- 
mára az  oláh  hazafiak  rokonszenve  biztositva  van.  Parisban 
is  megvárják  a  fejedelemségek  kormányától,  hogy  saját  érde- 
keitől vezényeltetve,  használni  fogja  Magyarországban  és 
Erdélyben  lakó  fajrokanainál  befolyását  arra,  hogy  a  kibé- 
külés létrejöjjön. 

Másrészt  a  magyar  hazafiak,  mindjárt  a  küzdelem  kezde- 
tével, nyiltan  hirdetendik  a  következő  elveket,  melyek  alkot- 
mányukba foglalandók : 

1.  Minden  régi  meghasonlás  elfeledése,  és  teljes  kibékü- 
lés a  szerbek,  oláhok  és  magyarok  közt. 

2.  Ugyanazon  jog  és  szabadság  Magyarország  minden 
lakosának,  faj-  és  valláskülönbség  nélkül. 

3.  A  község  és  a  vármegye  önkormányzata.  A  vegyes- 
ajku  polgárok  lakta  vidékek  lakosai  barátságosan  fogják  köz- 
igazgatási nyelvüket  meghatározni. 

4.  A  vallás-  és  közoktatásügyek  igazgatásában  teljes 
függetlenség  a  különböző  vallások  és  nemzetiségek  számára. 

5.  A  szerb  és  oláhcsapatok  külön  lesznek  szervezve,  és 
szerb,  illetve  oláh  nyelven  vezényeltetnek.  A  különféle  hiva- 
talokra alkalmazás  az  egész  hadseregben  mindenki  számára 
egyenjogú  lesz. 

6.  A  háború  befejezte  után  egy  Erdélyben  összehivandó 
gyűlés  határozna  ezen  tartománynak  Magyarországgal  való 
adminisztratív  egysége  fölött,  s  ha  a  többség  azt  határozná, 
hogy  Erdély  régi,  különálló  adminisztratív  helyzetébe  vissza- 
lépjen, ez  nem  elleneztetnék. 

7.  Kell,  hogy  a  testvériség  elve  vezéreljen  mindnyájun- 
kat. Ez  vezethet  csak  azon  czélhoz ,  mely  felé  törekednünk 
kell ;  s  ez  a  czél :  a  három  dunai  államnak :  Magyar-  Szerb-  és 
Moldva-Oláhországnak  konfederácziója. 

(Francziából  fordítva.) 

Couza  fejedelem  készsége,  Ausztria  ellen  a  magyar 
nemzettel  szövetkezni,  magyarázatot  igényel. 

A  krimi  háborúra  1856-ban  következett  párisi  bé- 
békekötés  XXII— XXVII.  czikkei,  melyek  Moldva-  és 
Oláliország  sorsáról  intézkedtek,  lényegükben  három 
pontra  vonhatók  össze: 

1.  hogy  a  fejedelemségek,  a  szerződő  hatalmak 
együttes  garancziája  alá  helyezve,  jövendőben  sem 
orosz  » pártfogás  «-nak,  sem  osztrák  avatkozásnak  ne 
legyenek  kitéve; 

2.  hogy  a  porta  souzerainitása  ugyan  fentartassék, 
hanem  a  fejedelemségek  minden  kiváltságaik  és  szaba- 
dalmaik élvezetében  biztosíttassanak,  s  független  nem- 
zeti közigazgatással,  teljes  vallási,  törvényhozási,  keres- 
kedelmi s  hajózási  szabadsággal  és  nemzeti  hadsereggel 
is  bírjanak; 

3.  hogy  a  fejedelemségek  szervezetét  véglegesen 
ugyan  a  békekötő  hatalmak  állapítsák  meg,  s  a  porta 
egy  hattiserif  által  hozza  foganatba,  de  a  szervezet 
olyan  legyen,  hogy  a  lakosság  óhajainak  megfeleljen. 

Ez  utóbbi  pontra  nézve  a  szerződő  hatalmasságok 
akként  intézkedtek,  hogy  a  porta  mind  a  két  fejede- 
lemségben egy-egy  :»adlioc«  divánt  hivjon  össze,  de 
oly  alapon,  miszerint  a  társadalom  minden  osztályának 
érdekeit  képviseljék,  annálfogva  a  lakosság  óhajait  hi- 
ven  tolmácsolhassák.  E  két  diván  véleményének  tekin- 
tetbevételével, a  végleges  szervezést  egy  európai  bizottság 
volt  hivatva,  a  porta  egy  biztosának  hozzájárultával,  ja- 
vaslatba hozni,  s  a  végmegállapitás  a  Parisban  e  czélból 
összeülendő  hatalmasságok  konferencziájának  lett  fen- 
tartva. 

A  békekötés  e  szándokainak  valósítása  mindenek- 
előtt azt  kivánta,  hogy  a  két  »adhoc«   diván  a  fejede- 

Icmségeklicn    oly    alapon    állittassék    össze,    miszerint 
valósággal  a  lakosság  közvéleményét  képviselje. 

Ámde  a  lakosság  igen-igen  nagy  többsége  azt 
óhajtotta,  hogy  a  két  fejedelemség  egyesittessék.  Ez 
közönségesen  tudva  volt.  Annálfogva  nem  lehetett  ké- 
telkedni, hogy  a  két  diván  az  unió  mellett  fog  nyilat- 
kozni, ha  a  párisi  békekötés  szándoka  szerint  akként 
állittatik  össze,  hogy  valósággal  a  közvélemény  képvi- 
seletének tekintethessék. 

A  porta  azonban  az  uniónak  a  leghatározottabban 
ellene  volt  s  ellenzésében  Ausztria  által  támogattatott. 
Az  unió  kérdése  már  a  párisi  békekongresszuson  is  szóba 
jött,  s  ha  Franczia-  s  Oroszország  és  Szárdinia  pártolása 
daczára  határozatba  nem  ment,  az  annak  tulaj  donitható, 
hogy  Ausztriának  sikerült  Angliát  e  kérdésben  nézet- 
változtatásra birni  és  saját  véleményének  megnyerni. 
A  divánokat  összehivó  firmánt,  szerződés  szerint  a 
porta  közölni  tartozott  a  hatalmasságok  képviselőivel,  s 
az  orosz,  franczia  és  szard  képviselők  határozottan  elle- 
nezték a  firmán  kihirdetését,  mert  ugy  találták,  hogy 
egyenesen  arra  van  számitva,  miszerint  az  unió  melletti 
nyilatkozat  lehetetlenné  tétessék.  Ez  ellenzés  következ- 
tében a  divánok  összehívásának  módja  követi  konferen- 
czián  tárgyaltatott,  melyen  Resid  pasa  elnöklete  alatt 
Thouvenel  (franczia),  RedcUff  (angol),  Prokesch  -  Osteii 
(osztrák),  Wildenhrock  (porosz)  és  Durando  Jakab  tá- 
bornok (szard)  követek  vettek  részt.  —  E  konferenczia 
ülései  Ausztria  unióellenes  makacssága  folytán  szintoly 
viharosak,  mint  hosszadalmasak  voltak.  Csak  1857. 
január  7-én  értek  véget,  s  a  megállapított  firmán  olyan 
volt,  hogy  az  unióra  szavazást  nem  tette  lehetetlenné. 
Ekkor  a  porta  és  Ausztria  mindenféle  nyomáshoz,  meg- 
vesztegetéshez folyamodtak,  miszerint  a  választások  az 

unió  ellen  üssenek  ki.  Ezt  Moldvában  Vogorides  konaki 
kajmakán  segitségével  el  is  érték.  A  franczia,  orosz, 
porosz  és  szard  követek  követelték,  liogy  az  önkény, 
erőszak,  csalás  és  lélekvásárlás  utján  eszközlött  válasz- 
tások megsemmisittessenek.  A  diplomácziai  harcz,  mely- 
ben Anglia  Ausztriát  támogatta,  előbb  a  török  minisz- 
térium leköszönésére,  utóbb  pedig  1857. augusztus  6-án, 
az  emiitett  négy  állam  részéről  a  diplomácziai  viszo- 
nyok megszakítására  vezetett. 

Azonban  Napóleon  császár  minden  áron  fen  akarta 
tartani  szövetséges  viszonyait  Angliával.  Látogatást  tett 
augusztus  elején  az  angol  királynénál,  s  ez  alkalommal 
alkura  lépett  az  angol  kormánynyal  oly  módon,  hogy 
Anglia  csatlakozandik  azon  négy  kormányhoz,  melyek 
a  moldvai  választások  megsemmisítését  kívánták,  Fran- 
cziaország  ellenben  nem  fogja  sürgetni  a  fejedelemsé- 
gek azonnal  való  egyesítését. 

Ezen  egyezmény  következtében  a  porta  engedett. 
A  Vogorides  által  összemesterkélt  moldvai  választások 
megsemmisittettek,  az  uj  választásokból  kikerült  moldva 
diván  az  unió  mellett  nyilatkozott;  hasonló  történt 
Oláhországban,  s  a  két  diván  azt  kivánta,  hogy  a  két 
fejedelemség  egy  állammá  egyesítve,  az  európai  ural- 
kodó házak  köréből  örökösödési  joggal  választandó  feje- 
delem által  kormányoztassék. 

E  közkívánat  tekintetbe  vételével  készítette  el  az 
európai  bizottság  a  fejedelemségek  szervezetének  javas- 
latát, melynek  végleges  eldöntése  czéljából  a  párisi 
békekötést  aláirt  hatalmak  képviselői,  Walewski  franczia 
külügy  ér  elnöklete  alatt  1858.  május  22-én  ugyancsak 
Parisban  értekezletre  gyűltek  össze. 

Ez  értekezleten  a  két  ellentétes  irány  heves,  inge- 
rült, átalkodott   tusát  idézett  elő;    tizennyolcz  hosszú 

ülésbe  került,  mig  végre  augusztus  1  9-én  a  két  fejede- 
lemség politikai  alkotmánya  meg  lett  állapitva,  de  meg 
lett  állapitva  oly  módon,  hogy  senki  sem  volt  vele 
megelégedve,  sem  azok,  a  kik  az  uniót  akarták,  sem 
azok,  akik  nem  akarták.  Valóságos  » fából  csinált  vas- 
karika.«  Cavour  gróf  Pes  de  Villamarina  őrgróf  hoz 
1858.  augusztus  29.  s  30-án  irott  leveleiben  ekként 
nyilatkozott  felőle:  » A  fejedelemségek  ügyében  a  hatal- 
masságok ugyancsak  rut  arczot  vágtak  (hanno  fatto  una 
brutta  figura;)  a  helyett,  hogy  nyugalmat  szereztek 
volna,  forradalmak  magvát  szórták  el.« 

Az  ekként  megállapított  alkotmány  főbb  pontjai 
a  következőkbe  vonhatók  össze : 

A  fejedelemségek  » Moldva  és  Valachia  egyesült 
fejedelemségei «  czimet  vesznek  fel. 

Saját  autonóm  kormánynyal  birandnak,  mely  a 
portától  egészen  független  lesz. 

Mind  a  két  fejedelemségben  külön  nemzet- 
gyűlés lesz,  választási  alapon. 

A  végrehajtó  hatalom  élén,  ugy  az  egyik,  mint  a 
másik  fejedelemségben  benszülött  hoszpodár  lesz, 
ki  felelős  miniszterekkel  fog  kormányozni. 

A  nemzetgyűlések  által  választandó  két 
hoszpodár  a  porta  tributáriusa  leszen,  s  invesztitú- 
ráját tőle  veendi. 

A  két  fejedelemségnek  lesz  egy  közös  központi 
bizottsága,  mely  a  két  hoszpodárnak  a  behozandó 
javításokat  kijelölendi,  s  a  fontosabb  törvényeket  szer- 
kezetbe veendi ;  lesz  azonkívül  egy  közös  főbb  tör- 
vényszékük s  egy  közös  semmitőszékük. 

A  két  fejedelemség  milicziája  egy  hadsereo-et 
képezend,  s  e  g  y  vezér  alatt  fog  állani. 

Ilyen  volt  az  európai  diplomáczia  e  remekműve. 
Zavar,  csupa  ütközés;  üdvösségnek  kevés,  kárhozat- 
nak sok. 

III.  Napóleon  császár  a  franczia  szenátus  és  tör- 
vényhozó testület  1859-iki  ülését  megnyitó  trónbeszé- 
dében február  7-én  ez  ügyről,  kapcsolatban  a  külvi- 
szonyokkal,  következőleg  nyilatkozott: 

>A  bécsi  kabinet  és  az  enyim,  —  sajnálattal 
mondom  —  gyakran  viszályban  (en  dissidence)  voltak 
a  főkérdések  felett,  s  nagyon  sok  engedékenységre 
(esprit  de  conciliation)  volt  szükség,  hogy  megoldathas- 
sanak, így  például  a  dunai  fejedelemségek  ujjáalkotása 
csak  számos  nehézség  után  lett  bevégezhető,  mely 
nehézségek  legj  ogosultabb  óhaj  aik  telj  es  kie- 
légítésének sokat  ártottak,  s  ha  az  kérdetnék 
tőlem,  minő  érdeke  van  Francziaországnak  a  Duna  által 
öntözött  ama  távol  tartományokban?  feleletem  az  volna, 
hogy  Francziaországnak  mindenütt  ott  van  érdeke,  a 
hol  egy  igazságos  és  polgárosító  ügy  diadalra  juttatása 
forog  fen.« 

A  francziák  hatalmas  császárjának  ez  ünnepélyes 
nyilatkozata  sokat  magyaráz.  Megmagyarázza  egyrészt 
a  fejedelemségek  ellenséges  indulatát  a  bécsi  kabinet 
iránt,  mely  »legjogosultabb  óhajaik  kielégítésének  aka- 
dálya gyanánt «  lett  a  világ  előtt  felmutatva,  megma- 
gyarázza másrészt  hajlamukat  velünk  szövetséges  vi- 
szonyba lépni,  midőn  ennek  kívánatos  voltára  onnan 
lettek  figyelmeztetve,  a  honnan  ily  ünnepélyes  modor- 
ban biztosíttattak,  hogy  » igazságos  és  polgárosító « 
ügyök  diadalát  a  francziák  hatalmas  császárja  Fran- 
cziaország  érdekei  közé  számítja. 

Még  bővebb  magyarázatot  nyújt  ehhez  Couza 
fejedelem  megválasztásának  történelme,  melynek  rövid 

vázlatára  ösztönöztetve  érzem  magam,  először  az  által, 
hogy  jól  esik  lelkemnek  hódolattal  hajolni  meg  a  párt- 
szenvedélyt s  magánérdeket  háttérbe  szoritó  hazafiság 
jelenete  előtt,  akárhol  találkozom  vele  a  történelemben, 
—  másodszor  azon  tekintet  által,  hogy  ha  a  történet- 
írás sokat  magasztalt,  de  sohasem  követett  tannságai 
nem  hiában  Íratnának,  a  példa,  melyet  idézek,  ösztönt 
adhatna  a  magukba  térésre  mindenhol  azoknak,  kiknek 
körében  a  pártérdek  s  a  polgárerényt  irtó  korrupczió 
piszkos  ragálya  dul. 

Moldvában  1859.  január  17-én  Couza  Sándor 
ezredes,  a  nemzetgyűlés  49  tagja  által  egyhangúlag 
hoszpodárrá  választatott  (bár  egy  konstantinápolyi  lap 
szerint  nem  volt  mese  nála  a  következő  két  kellék:  tiz 
évi  szolgálat  és  30,000  zecchino  jövedelem). 

Az  oláhországi  nemzetgyűlés  február  3-án  gyűlt 
össze  hoszpodárválasztás  végett  Bukarestben. 

Nagy  ingerültség  volt  egyrészt  a  pártok,  másrészt 
a  baloldal  és  a  helytartóság  (kajmakámság)  közt,  mely 
szenvedélyes  kitörések  kíséretében  vádoltatott,  hogy  a 
választásokra  törvénytelen  befolyást  gyakorolt. 

Az  igazolásnak,  s  vele  a  gyűlés  megalakításának 
kérdése  két  napon  át  viharos  jelenetekre  adott  alkal- 
mat, melyek  az  ülésterem  körűi  ezrenként  összegyűlt 
nép  izgatottságával  kapcsolatban  oly  szint  kezdettek 
ölteni,  mely  a  franczia  forradalom  jeleneteire  emlékez- 
tetett. 

A  harmadik  napon  Boeresco  baloldali  fiatal  kép^á- 
selő  indítványt  tőn,  alakuljon  át  a  gyűlés  titkos  bízott- 
sággá, hogy  meghallgassa,  a  mit  elő  kíván  terjeszteni. 
Az  indítvány  elfogadtatott,  s  Boeresco  mély  sajnálatát 
fejezve  ki  a  szenvedelmes  antagonízmus  felett,  mely  a 
gyűlés  két  töredéke  közt  fenforog,  kimutatta,  hogy  e 

szakadás  tengelyét  az  államfő  megválasztásának  kér- 
dése képezi,  minthogy  mindenki  a  maga  jelöltje  diada- 
lában pártja  uralmát  véli  fellelni,  s  azért  mindenki 
türhetlennek  találja  a  gondolatot,  hogy  más  jelölt 
győzzön.  Innen  a  viszály,  mely  az  erőket  szétforgá- 
csolva anarchiával,  s  ez  külokkupáczióval  fenyeget. 
Ennek  csak  az  által  lehet  elejét  venni,  ha  egyetértésre 
jutnak  a  választás  iránt.  Személy  nem  képezheti  ez 
egyetértés  gyülpontját,  mert  mindenkinek  megvan  a 
maga  személye,  kinek  megválasztásához  más  személy 
ellenében  ragaszkodik.  De  van  elv,  mely  körül,  minden 
személyiségtől  eltekintve,  mindnyájan  egyesülhetnek; 
ez  az  elv  az  unió  elve,  mert  pártkülönbség  nélkül 
mindnyájan  erezik,  hogy  csak  ez  által  lehet  a  román 
nemzetet  regenerálni.  O  hát,  ezen  elv  álláspontjára  he- 
lyezkedve azt  inditványozza,  legyen  a  két  fejedelem- 
ségnek egy  fejedelme.  Moldva  már  választott.  Hát 
válaszsza  meg  Oláhország  is  azt,  a  kit  Moldva  válasz- 
tott. Ez  nem  ellenkezik  a  párisi  kon  ven  czi  óval,  mert  az 
parancsolja  ugyan,  hogy  a  két  nemzetgyűlés  külön 
válasszon,  de  azt  nem  tiltja,  hogy  mind  a  kettő  ugyan- 
azon egy  személyt  válassza,  sőt  csak  ha  igy  választ, 
lesz  lehetséges  a  konvenczió  egyéb  rendeleteit  össz- 
hangzatosan  foganatosítani,  melyek  két  külön  államfő 
mellett  csak  súrlódásokat  szülhetnek.  A  » bevégzett 
tény « -ékben,  ha  jogszerűségre  alapitvák,  nagy  erő  rej- 
lik. Emelkedjenek  fel  a  gyűlés  tagjai  a  pártérdekek 
alacsony  színvonaláról  a  honalkotás  gondolatának  ma- 
gaslatára, s  állítsák  az  uniót  bevégzett  tényül  a  ha- 
talmasságok elébe. 

JBoeresco  beszéde  nagy  benyomást  tett.  Egy  szív- 
vel-lélekkel kitört  mindnyájuk  ajkairól  a  felkiáltás: 
féljen  Couza  Sándor  fejedelem !«    E   felkiáltás    dörgő 

viszhangot  keltett  a  kün  összesereglett  nép  ezreinek 
ajkairól.  A  metropolita  (a  gyűlés  elnöke)  térdeire  bo- 
rult s  meghatottságtól  remegő  hangon  adott  hálát  isten- 
nek, hogy  felvilágosította  a  román  nemzet  képviselőit ; 
kérte  a  mindenhatót,  tegye  termékenynyé  közöttük  a 
hazafias  egyetértés  szellemét,  s  felszólította  a  képvise- 
lőket, fogadják  esküvel,  hogy  az  egyetértést  fen  fogják 
tartani,  s  az  egyesült  fejedelemségek  egységes  fejedel- 
mét pártkülönbség  nélkül  támogatandják.  —  » Eskü- 
szünk«,  kiáltanak  mindnyájan.  Jegyzökönyvet  rögtö- 
nöztek. Mindnyájan  aláirtak.  Stirhey  György,  krajovai 
képviselő  sajnálatát  fejezte  ki,  hogy  atyja  (volt  hoszpodár, 
szintúgy  képviselő)  betegsége  miatt  jelen  nem  lehetett, 
s  kérte,  küldessék  a  jegyzőkönyv  hozzá,  hogy  beteg- 
ágyában aláírhassa.  Bibesco  Gr.  (herczeg  Brancovano)  ki- 
jelentette, hogy  atyja  (volt  hoszpodár  1842-től  1849-igj 
nem  lévén  képviselő,  nem  Írhatja  alá  a  jegyzőkönyvet, 
de  teljes  lelkéből  helyesli.  —  Visszamentek  a  gyűlés- 
terembe. Nem  voltak  »oldalok.«  Nem  voltak  pártok. 
Vita  nélkül  átestek  az  igazolás  kérdésén.  Nem  is  volt 
mi  felett  vitatkozni,  mert  a  személyes  érdeket  háttérbe 
szorított  hazafiság  a  vitát  önmegtagadással  megelőzte. 
Ghika  Sándor  herczeg  és  Golesco  Rudolf  már  előbb  ma- 
guk önként  kijelentették,  hogy  megválasztatásukat  tör- 
vénytelennek ismerik  el,  ezek  s  még  négyen  (Manó, 
Balliano,  Hagiadi  és  Plechoiano)  a  képviselők  névsorá- 
ból kitöröltettek,  a  többi  QQ  igazoltatott;  ezek  közül 
kettő  (Stirbey  herczeg  és  Slatiniano)  betegség  miatt 
távol  volt;  a  64  képviselő  titkos  szavazásra  szólittatott 
fel;  a  metropolita,  egyik  kezében  a  kereszttel,  másikban 
az  evangéliummal,  előmondta  az  esküt  e  szavakban: 
» esküszöm,  hogy  adandó  szavazatomnál  semminemű 
személyes  érdek,  semmi  idegen  sugallat  és  semmi  más 

tekintet  által  nem  leszek  vezéreltetve,  mint  egyedül  a 
közjó  tekintete  által, «  —  a  képviselők  megesküsznek, 
azután  szavaznak.  64-en  szavaztak,  s  felbontatván  a 
szavazatbárczák,  Couza  Sándornak  64  szavazata  volt. 
Titkos  szavazással,  egyhangúlag  lett  megválasztva !  Es 
megkondultak  a  harangok,  és  a  nép  örömkiáltásai  ren- 
gették a  levegőt,  a  lelkesedés  le  nem  irható. 

Ilyen  szellem  kell  ahhoz,  hogy  nép  hazát  alkosson, 
vagy  ha  elveszett,  visszaszerezze. 

Az  oláh  nemzeti  gyűlés  e  szintoly  ügyes,  mint 
hazaíias  eljárása  tettleg  valósította  azt,  a  mit  a  párisi 
konferenczia,  főkép  Ausztria  ellenzése  miatt,  meg  nem 
adott,  de  Napóleon  császár  trónbeszéde  a  nemzet  leg- 
jogosultabb  óhajának  nevezett,  —  s  Couza  a  fejedelmi 
széket  február  20-án  Bukarestben  el  is  foglalta;  azon- 
ban még  fenmaradt  a  porta  invesztitúrájának  s  a  garan- 
tlrozó  hatalmak  jóváhagyásának  kétes  kérdése.  A  porta 
tiltakozott  a  választás  ellen,  s  felhivta  a  párisi  egyez- 
ményt aláirt  hatalmakat:  határozzanak  felette.  Ujolag 
konferenczia  ült  össze. 

Nem  tartozik  tárgyamhoz  ennek  ingerült  vitatko- 
zásaira s  változatos  mozzanataira  kiterjeszkedni.  Elég 
annyit  említenem,  hogy  végre  is  győzött  ugyan  a  jog- 
alapu bevégzett  tény  ereje,  de  mert  a  bécsi  kabinet, 
mely  Couza  kettős  megválasztatását  a  párisi  konferen- 
czia határozatai  kijátszásának,  s  a  garantirozó  hatal- 
mak tekintélyét  sértő  kihívásnak  nevezé,  a  fejedelem- 
ségek unióját  nem  kevesebb  határozottsággal  ellenezte, 
mint  maga  a  porta,  s  ellenkezésében  az  angol  tory 
kormány  által  is  támogattatott ;  hónapokon  át  a  való- 
színűség a  mellett  szólt,  hogy  a  dolog  fegyverre  fog 
kerülni.  A  porta  tekintélyes  haderőt  vont  össze  Bulgá- 
riában. Az  oláh  kormány  május  közepén  nyolcz  millió 

kölcsönt  csinált  s  Imsz  ezer  embert  összpontosított  a 
Dunánál.  Az  ingerültség  Keleten  a  legmagasb  fokra 
hágott,  s  a  hírlapok  köztudomásra  hozták,  hogy  Ausz- 
tria vöd-  és  daczszövetséget  ajánlott  a  portának.  Ez  oly 
kiterjedésben,  mint  a  minőben  Ausztria  kivánta,  nem 
lett  ugyan  elfogadva,  de  a  felől  alig  lehetett  kételkedni, 
liogy  ha  a  porta  s  az  egyesült  dunai  fejedelemségek 
között  a  dolog  összeütközésre  kerül,  a  bécsi  kabinet  a 
porta  mellett  foglaland  állást,  s  a  fejedelemségek  oszt- 
rák fegyveres  avatkozásnak  nézhetnek  elébe. 

Ez  magyarázza  Couza  fejedelem  készségét  a  ma- 
gyarokkal szövetkezni.  Erdekeink  találkoztak;  Couza 
fejedelemnek  érdekében  állott  Ausztriát  Magyarország- 
ban akként  elfoglalva  látni,  hogy  az  oláh  dolgokba 
fegyverrel  ne  avatkozhassék,  nekünk  pedig  érdekünk- 
ben állott,  hogy  Erdélyt  felfegyvereztessük,  szervezke- 
désünkben azon  oldalról  szabad  kézre,  gyámolitásra 
számithassunk,  s  a  dunai  fejedelemségekkel  oly  lábon 
álljunk,  miszerint  ne  lehessen  attól  tartanunk,  hogy 
szabadságharczunk  Erdélyben,  az  1848 — 49-iki  irtóza- 
tosságok ismétlése  mellett,  polgárháborúval  kompliká- 
lódik. 

A  Klapka  tábornok  által  kötött  egyezményben 
van  még  egy  pont,  mely  szintúgy  egy  kis  magyaráza- 
tot igényel;  értem  azt,  a  mely  Bukovinára  vonatkozik. 

Ez  természetesen  azon  feltevésből  származott,  hogy 
az  unió  kérdése  a  bécsi  kabinetet  a  fejedelemségek  ellen 
fegyveres  avatkozásra  indíthatja;  s  e  feltevésből  in- 
dulva, Bukovina  esetleges  elfoglalásának,  helyesebben : 
visszafoglalásának  óhaját  Couza  fejedelem  részéről  nem 
lehet  természetesnek  nem  találni.  Mert  Bukovina  Mold- 
vához tartozott,  Moldvából  szakittatott  ki,  s  annak  a 
bécsi  udvar  birtokába   kerülése  a  legrutabb  üzelmek 


382 

közé  tartozikj  melyeket  a  történelem  feljegyzett,  Buko- 
vina birtoka  még  csak  nem  is  lióditáson  alapszik. 
Nagyon  rut  történet  az.  Midőn  Kaunitz  és  Galiczyn  a 
szerencsétlen  Lengyelország  felosztása  felett  alkudoz- 
tak, Kaunitz  azt  osztrák  zsákmány  részt  kicsinyelte,  mire 
Galiczyn  azt  felelte:  » majd  kipótoljuk  a  máséból,  (a  törö- 
kéből) a  kinek  sok  van,«  és  ugy  lőn,  a  miként  beszéle. 
Az  orosz  megtámadta  a  törököt,  megszállotta  Moldva- 
Oláhországot,  s  Moldvának  egy  részét,  (a  mostani  Buko- 
vinát), a  mely  nem  volt  az  övé,  1774-ben  odaajándékozta 
a  bécsi  udvarnak,  nyomatékul  a  lengyel  zsákmányra. 
—  Nem  csoda,  liogy  Couza  fejedelem,  báboru  esetére, 
erről  megemlékezett. 

Ennyit  a  Klapka  által  kötött  egyezmény  megér- 
téséhez. 

Sajnálattal  kell  azonban  megjegyeznem,  hogy  bár 
a  bukaresti  nemzetgyűlés  febr.  5 -ikei  nevezetes  ülésében, 
a  metropolita  felhívására  a  képviselők  mindannyian 
esküvel  fogadták,  hogy  az  egyetértést  fentartandják,  s 
az  unió  elvét  személyesítő  fejedelmet  támogatandják, 
mégis  sem  ezen  fogadás,  sem  a  fenforgó  veszélylyel 
kapcsolatos  érdektalálkozás,  sem  azon,  még  ennél  is 
magasabb,  mert  állandó  tekintet,  hogy  a  szláv  néptenger 
által  körülvett  román  nemzet,  függetlensége  érdekében, 
geográfiai  helyzete  által  Átlagosan  a  magyar  nemzettel 
való  szövetséges  viszonyra  van  utalva,  nem  birt  elég  erővel 
arra,  hogy  az  irántunk  táplált  gyűlöletből  kivetkőztesse 
azon  románokat,  kik  a  népvándorlás  előtti  időszakból 
merített,  s  onnan  is  csak  regeszerüleg  mentett  képzele- 
tes  igények  alapján  Erdélyre  spekulálnak  s  rajongá- 
sukban elfelejtik,  hogy  ha  az  államalakulás  Európában 
a  népvándorlási  időszak  alapjára  löketnék  vissza,  nem- 
csak Európa   nemzeteinek   kilencz  tizedrésze   létjogát 

vesztené,  hanem  magának  az  oláh  nemzetnek  számára 
is  még  azon  szép  földön  sem  maradna  hely,  melyen 
mint  nemzet  él.  Nemzet,  mit  csak  történelem  teremt. 

Ezen  szubverziv  irányzatú  rajongók  indulatosan 
ellenezték  a  román  és  magyar  nemzet  közti  szövetséget. 

A  fejedelemválasztás  kérdése  függőben  volt.  A 
porta  s  Ausztria  lépésről  lépésre  védték  unióellenes 
álláspontjukat.  Még  május  vége  felé  is,  midőn  már  a 
bevégzett  tény  elvi  elfogadását  nem  ellenezhetek,  az 
invesztitúra  megadásának  oly,  részint  alaki,  részint 
lényegi  nehézségek  gördittettek  elébe,  melyek  mind  oda 
voltak  irányozva,  hogy  Couza  kettős  megválasztatásá- 
nak unionális  horderejét  meghiúsítsák.  Először  az  mon- 
datott, hogy  az  invesztitúra  két  külön  firmánban  adatik 
meg,  miszerint  a  » nem-unió «  elve  fentartassék ;  majd 
ismét  engedélyeztetett  ugyan  az  egy  firmán,  de  azon 
kikötéssel,  hogy  jövendőben  Moldva-  és  Oláhország 
ugyanazon  egy  személyt  fejedelemmé  ne  választhassa. 
Couza  ezt  (teljes  joggal)  a  fejedelemségek  önkormány- 
zati joga  megsértésének  tekintvén,  levelet  intézett  Napó- 
leon császárhoz,  s  annak  átadásával  s  az  unió  ügyének 
képviseletével  és  a  velünk  való  szövetség  gyakorlati 
részleteinek  Olaszországban  leendő  foganatositásával 
Bal  .  ...  no  urat  bizta  meg. 

Bal  ....  720  ur,  Couza  fejedelem  politikájának  meleg 
párthive,  irányunkban  a  legbarátságosabb  indulatot 
tanúsította,  mit  hálával  ismerek  el.  Azonban  Oláhország- 
nak egyik  legkitűnőbb,  nagybefolyásu  s  emigráns  korá- 
ból külföldön  is  nyomatékos  összeköttetésekkel  biró 
államférfia:  Br  .  ...  no  ur,jónak  látta  ugyanazon  időben 
nyugatra  utazni,  s  bár  hivatalos  állással  nem  birt,  sze- 
mélyes tekintélyének  súlyával  maga  kezére  akart  poli- 
tikát csinálni. 

Br  ....  no  iir  határozott  ellenségünknek  mutatta 
magát  s  mindent  elkövetett,  miszerint  a  Klapka  által 
kezdeményezett  szövetséget  meghiúsítsa. 

Erre  vonatkozólag  följegyzésre  méltók  a  követ- 
kező adatok: 

(jróf  Teleki  László  —  Kossuthnak. 

Génua,  1859.  jiinius  29. 

Az  ide  mellékelt  levelet  ma  vette  Strzelecky*) 

Bal n  ó  t  ó  1.  Küldöm  pour  l'acquit  de  ma  conscience.  Tu- 
dom, hogy  az  egész  dolog  állásáról  kellőleg  informálva  vagy, 
s  te  tudod  legjobban,  mit  lehessen  az  oláhokkal  tenni.  Br....no 
maga  ugyan  nem  kapaczitálható  egyéniség,  ilyennek  ismerem 
öt,  de  mégis  remélni  merem,  hogy  az  ezután  teendő  lépé- 
seknek sikere  lehet. 


(Aláirva)  Teleki  László. 

líA.  elléitelet. 

Hal no  J.  —  Strzeleckynek. 

Visszakerültem  Genfből és  várom,  hogy  a  politika 

tengerének  dagálya  vagy  apálya  a  császárhoz  vigyen,  vagy  pedig 
a  sik  tengerre  vezessen  ki  (a  mit  végre  sem  bánnék). 

Ebből  láthatja  ön,  hogy  még  nem  tudom  mit  fogok  tenni, 
és  mikor  fogok  eltávozni. 

Cavour  visszaérkezett  a  főhadiszállásról,  de  én  még  nem  lát- 
hattam ;  mindez  igen  kellemetlen,  és  ha  nem  tartanék  Br  ....  no 
intrigáinak  sikerétől,  (Br  ....  not  itt  találtam)  küldetésemet  befe- 
jezettnek tekinteném  a  berezeg  (Couza)  levelének  a  császárhoz 
küldése  által. 

Br a  hatalomra  akar  visszakerülni,   s  mint  ezt  már 

máskor  tette ,   a   császárt,   Cavourt  és  Napóleon  herczeget  akarja 
felhasználni  az  odajutásra.  Ha  ez  sikerül,  (s  ez  az  egyedüli  dolog,  o 
mi  nyugtalanít,)   vége  a  mi  ügyünknek.  Br....nos   aza 
pártja  Magyarország  dühös  ellenségei. 

(Aláirva)  Bal no. 

(Francziából  fordítva.) 


*)  Strzelecky  ur  Klapka  tábornoknak  a  keleti  ügyekben  különö- 
sen avatott  s  meghitt  barátja  volt. 


á85 
Czetz  tábornok  —  Kossuthnak. 


1850.  július  2. 


Van  szerencsém  Cavour  gróffal,  kormányzó  ur  megbízásából 
tartott  utolsó  beszélgetésemről  még  a  következőket  jelenteni : 

B  r  .  .  .  .  n  0  urnák  tegnapelőtt  nyiltan  kimondta  Cavour  gróf, 
hogy  ha  ő  es  pártja  az  erdélyi  kérdést  csak  meg  is  penditenék,  ö 
(a  miniszterelnök)  az  oláh  dolgokról  többé  mitsem  akar  hallani. 

E  nyilatkozat  következtében  B  r  .  .  .  .  n  o  ur  még  azon  este 
elindult  Parisba ;  tehát  a  császárhoz  a  főhadiszállásra  nem  megyén. 

B  a  1  ....  n  0  ur  ma  este  megyén  Génuába,  kormányzó  urat 
ott  bevárandó. 

(Aláírva)  Czetz. 

Cavour  gróf  fentebbi  nyilatkozatának  magyará- 
zatát egy  jegyzék  adja,  melyet  e  levéllel  egy  kötegben 
találtam,  s  mely  (francziából  fordítva)  ekképen  szól: 

Br  .  ...  no  nyilatkozata. 

En  nem  hiszek  a  magyar  urak  szabadelvüsógében  és 
mérsékletében.  Álarcz  az,  mely  arra  van  számítva,  hogy  a  csá- 
szárt megcsalják.  Én  tudom,  bogy    kizárólagosabbak,  mint 

valaba,  s  én  nem  biszek  Magyarországnak .  De  ba 

még  másképen  volna  is,  mi  sohasem  juthatunk  egyetértésre 
Erdély  iránt,  melyet  mi  Magyarországnak  át  nem  engedhe- 
tünk semmi  szín  alatt.  A  Kárpáton  túli  románok  velünk  akar- 
nak egyesülni,  mi  megígértük  nekik,  hogy  támogatni  fogjuk ; 
árulás  volna,  ha  őket  Magyarországnak  átengednök.  A  törté- 
nelmi jog,  melyre  Magyarország  hivatkozik,  nevetséges. 

Nagyon  sajnos  dolog,  hogy  ily  érzelmek  is  táplál- 

tatbatnak.  Csak  óhajtanom  lehet,  hogy  Br wo  urat, 

ki  hazájának  történelmére  azóta  nagy  befolyást  gya- 
korolt, a  gyakorlati  tér,  melyen  mint  államférfiú  műkö- 
dött, mind  a  magyar  nemzet  iránt  igazságosabb,  mind 
az  állami  jogok  iránt  méltányosabb  nézetekre,  mind 
saját  hazája  érdekei  iránt  helyesebb  felfogásra  vezette 
legyen. 


K0880TH,  IRATAIM,,  I.  49 

A  villafrankai  békekötés  a  Klapkaféle  egyezmény 
gyakorlati  foganatosításának  is  iitját  állta;  de  a  látszó- 
lagos viszonynak  véget  nem  vetett.  Nem  örvendetes 
folytatásáról,  mely  a  » látszólagos*  szóhoz  magyaráza- 
tul szolgál,  Irataim  második  kötete  fog  szólani. 

Ez  alkalommal  csak  annyi  történt,  liogy  a  szá- 
munkra keletre  szállitott   30,000  fegyver  felől  Couza 

fejedelem  megbízottjával :    Bal no    úrral    szerződést 

kötöttem,  mely  szerint  a  fegyverek  egy  része  rendel- 
kezésünkre raktárban  volt  tartandó,  másrésze  pedig  a 
román  kormány  használatára  engedtetett  át  oly  felté- 
tel alatt  mindazáltal,  hogy,  három  havi  időt  engedő  fel- 
szólítás előrebocsátásával,  ugyanannyi  fegyvert  akár- 
mikor rendelkezésünkre  bocsát. 

Ehhez  azonban,  természetesen,  az  eredeti  adomá" 

nyozóknak  is  szólójuk  volt,  minek  folytán  e  fegyverek 

dolga  fázisokon  ment   keresztül,   melyek  a  következő 

évek  történelmére  tartoznak  s  1863.  május  17-én  egy 

Varsóban    kelt  köszönő   levéllel  végződtek,    mely  igy 

kezdődik: 

Le  gouvcrnement  national  Polonais 
á  M.  L,  Kossuth 

s  aláírásul  egy  pecsétbélyeggel  van  ellátva,  melyen  a 
lengyel  sas  e  szavakkal  van  körülvéve : 

Ezad  Narodowy.  Ro-wnosc.  Wolnosc.  Niepodleglosc.'^) 


Harmadik  szakasz. 
-    •       (Ertehezés    Olrenovics   Mihály  herczeggel.    Küldetés  Belrirádla.) 

Szerbia  ugy  miként  1839-ben  s  1842-ben,  1858. 
végén  is  fejedelmet  változtató  forradalmat  csinált.  Ez- 
úttal minden  nehézség  nélkül,  szép  csendcsen.  A  skup- 
stina  deczember  22-én    küldöttség  által    tudtára   adta 

)  Nemzeti  Igazgatóság.  Egyenlőség.  Szabadság.  Függetlenség. 

Karagyorgyevics  /S'a«ílor  fejedelemnek,  hogy  letétetett,  s 
helyébe  a  már  több  mint  nyolczvan  éves  Obrenovics  Milos 
(Mihály  herczeg  atyja)  lett  iijra  megválasztva.  Sándor 
herczeg  tiltakozott,  s  a  belgrádi  (török)  várban  keresett 
menedéket ;  de  Konstantinápolyban  nem  találván  párt- 
fogásra, már  január  első  napjaiban  beadta  lemondását, 
s  Obrenovics  Milos,  miután  megválasztatása,  személyére 
nézve  s  az  örökösödési  elv  kizárásával,  a  porta  által 
már  január  14-én  megerősíttetett,  húsz  évi  száműzetés 
után*)  újra  Szerbia  fejedelmévé  lett. 

*)  Alkalmat  veszek  itt  1848-ból  egy  történetecskét  jegy- 
zékbe tenni,  mely  —  tudtomra  —  ekkorig  nem  jutott  nyil- 
vánosságra. 

A  honvédelmi  bizottság  elnöke  voltam,  midőn  1848, 
őszkor  egy  (ha  nem  csal  emlékezetem)  magát  Petrovics  nak 
nevező  uri  ember  Szerbiából,  pár  sor  Írással  jelent  meg  nálam 
egy  Obrenovicspárti  hírneves  államféríiutól,  mely  sorok  által 
tudtomra  adatott,  hogy  átadójuk  egy  nagyon  fontos,  de  szoro- 
san titkos  küldetésben  jő  hozzám  s  bizalmas  kihallgattatást 
kér.  Elfogadtam,  de  csak  szerbül  tudott,  én  pedig  szerencsét- 
lenségemre nyelvét  nem  értettem.  Tolmácsra  volt  szükségünk. 
Szétnézvén  az  előteremben,  ott  láttam  Duscheket,  kinek 
önfeláldozó,  becsületes,  hü  hazafias  szolgálatai  azóta  annyi 
rágalommal  lettek  megjutalmazva.  Megkérdeztem,  nem  tud-ö 
valamely  megbízható,  becsületes  hazafit,  ki  köztem  s  a  magát 
fontos  küldetésben  járónak  bemutatott  szerb  uri  ember  közt 
tolmácsul  szolgálhatna ?  Duschek,  kis  gondolkozás  után,  az 
akkori  budai  görög  nem  egyesült  püspököt  ajánlotta,  ki  becsü- 
letes hazafinak  ismertetett,  a  4:8-íki  mozgalomhoz  nyíltan 
csatlakozott,  s  fia  a  pénzügyminisztériumban  volt  alkalmazva. 
Más  kútfőkből  is  tudomást  szerezvén  magamnak,  hogy  mi 
hírben  áll  a  püspök  ur  hazafisága,  őt  elfogadhatónak  találtam, 
s  másnapra  magamhoz  kérettem.  Tolmácsul  szolgált,  miután 
előbb  becsületszavát  adta,  hogy  a  mit  hallani  fog,  akármi 
legyen  is  az,  titokban  fogja  tartani. 

Az  ő  tolmácsolása  mellett  a  szerb  küldött  a  következőket 
adta  elő: 

Klapka  tábornok,  miként  a  Couza  fejedelemmel 
kötött  egyezkedést  velem  közlő  levelében  irta,  ez  egyez- 
mény alapján  7l/i7os  fejedelem  fiával:  Obrenovics Mihály 
lierczeggel  is  értekezett.  A  párisi  viszonyainkról  ekként 
nyert  tudomás  folytán  Mihály  herczeg  azon  gondolatra 
jött,  hogy  miután  Napóleon  császár  az  olasz  kérdés 
alkalmából  a  magyar  ügy  felkarolásától  nem  idegen, 
talán  arra  is  rá  lenne  birható,  hogy  —  a  mint  mondani 
szokás  —  » egy  füst  alatt «  a  keleti  kérdést  is  felkarolja. 
Ennek  megkísérlése  végett  1859.  májusban  Parisba 
ment,  s  a  császárral,  kevéssel  a  hadsereghez  Olaszor- 
szágba utazása  előtt  értekezett. 

A  császár  Mihály  berezegnek  határozottan  tagadó 


Önöknek  —  úgymond  —  nem  kis  alkalmatlanságot  okoz- 
nak azok  a  szerbek,  kik  ezrenként  özönlenek  át  Szerbiából, 
hogy  önök  ellen  harczoljanak.  Én,  az  Obrenovicspárt  vezérei 
által  meg  vagyok  bizva  önnek  ajánlatot  tenni,  hogy,  ha  elő- 
adandó kívánságaim  teljesíttetnek,  mi  önöket  ez  alkalmatlan- 
ságtól megmentjük.  Kérdésemre,  hogy  miként  gondolják  ezt 
eszközölhetni  ?  ekként  felelt :  »Mi  meguntuk  Karagyorgyevics 
Sándor  uralmát ;  forradalmat  akarunk  csinálni,  hogy  öt  elcsap- 
juk, s  az  öreg  M  i  1  o  s  t  visszahívjuk ;  ha  nálunk  a  forradalom 
Idüt,  bizonyos  lehet  ön,  hogy  a  mi  szerbjeink  tömegestől  haza- 
sietnek Magyarországból,  miszerint  kíkí  a  maga  pártjához 
csatlakozhassék.«  Azután  kérdésemre,  hogy  mit  kívánnának 
tőlünk  ?  azt  adta  feleletül,  hogy  két  dologra  volna  szükségük, 
t.  i.  először :  néhány  ezer  darab  aranyra,  (nem  nagy  összeget, 
ugy  emlékszem :  hat  ezerét  mondott)  másodszor :  arra,  hogy 
küldjek  valakit  Mílos  herczeghez  Münchenbe,  s  adassam  tud- 
tára, hogy  miután  párthívei  az  ö  közellétét  szükségesnek 
tartják,  mi  neki  a  magyar  korona  területén  vendéglátást 
ajánlunk,  szívesen  látjuk ;  ha  ezeket  megteszem,  ők  forradal- 
mat csínálnak,  annak  hírére  a  szerbek  mind  hazamennek  s  az 
Obrenovicsház,  restauráczióját  a  mi  segítségünknek  köszön- 
hetvén, bizonyosan  gondoskodni  fog,  hogy  vissza  ne  jöjjenek. 
En  erre  azt  mondtam,  hogy  a  második  kívánságra  nézve  nem 

választ  adott.  Az  olasz  kérdést  veszélyes  dolog  volna  a 
keleti  kérdéssel  összebonyolítani.  Magyarország  egészen 
más  tekintet  alá  jő.  Ott  a  háború  az  osztrák  ház  terüle- 
tére marad  szorítva,  s  minthogy  a  császár  Ausztriával 
már  háborúban  van,  a  harcztérnek  kiterjesztése  Magyar- 
országra, mely  a  német  szövetséghez  sem  tartozik,  nem 
olyan  dolog,  hogy  európai  íntervenczióra  plauzibilis 
ürügyül  szolgálhatna,  s  mégis  a  háború  lokalízácziójá- 
nak  eszméjébe  annyira  beledisputálták  magukat  az 
angol  diplomaták,  miszerint  a  háborúnak  csak  Magyar- 
országra is  kiterjesztése  attól  függ,  vájjon  sikerülend-e 
Kossuthnak  Anglia  neutralitását  biztosítani.  Kossuth 
ezt  reméli,  de  ha  a  háború  a  keleti  kérdéssel  is  kom- 


volua  nehézség,  de  a  mi  azokat  az  aranyokat  illeti,  nekem  a 
dolog  azért  nem  tetszik  komolynak,  mivel  hat  ezerét,  s  nem 
hatvan  vagy  hatszáz  ezerét  kér ;  hat  ezer  aranynyal  nem  gon- 
dolom, hogy  forradalmat  csinálhassanak.  Mire  a  küldött  hatá- 
rozottan állította,  hogy  nekik  ez  elég,  s  meg  is  magyarázta, 
hogy  miért  elég.  Nekik  —  úgymond  —  pénzre  csak  a  végett 
van  szükségük,  hogy  pártjuk  vidéki  notahilitásait  »kellö  ki- 
sérettel«  Kragujeváczra  összegyüjthessék,  miszerint  ott  Sándor 
herczeg  letétele  gyülésszerüleg  dekretáltassék.  A  többi  aztán 
az  ö  dolguk.  A  letétel  ki  lévén  mondva,  természetesen  egy 
ideiglenes  kormány  állíttatik  fel,  mely  ha  Sándor  herczeg 
megadja  magát,  mindenütt,  ha  pedig  ellentáll,  legalább  azon 
vidékeken,  melyek  a  mozgalomhoz  csatlakoznak,  kész  enge- 
delmességre talál,  s  a  forradalom  további  költségeinek  fedezé- 
séről annál  könnyebben  gondoskodhatik,  mivel  náluk  minden 
ember  fel  van  fegyverezve,  ez  a  költségrovat  tehát  náluk 
forradalmi  küzdelem  esetén  nem  létezik.  Azon  további  meg- 
jegyzésemre, hogy  egy  ismeretlennek  előadását  semmiesetre 
sem  tekinthetném  elegendő  alapnak,  a  küldött  odanyilatkozott, 
hogy  ezt  igen  természetesnek  találja,  annyira  természetesnek, 
miként,  ha  oda  akarnám  is  neki  adatni  a  kívánt  hat  ezer  ara- 
nyat, ő  azt  el  nem  fogadná,  hanem  arra  kér,  adjak  rendeletet 
a  péterváradi  várparancsnoknak,   küldjön    egy   megbízható 

plikáltatnék,  Anglia  bizonyosan  nem  maradna  sem- 
leges, s  a  dolog  beláthatlan  bonyodalmakra  vezetne. 
Erről  hát  szó  sem  lehet.  De,  folytatá  a  császár,  ön 
(Mihály  herczeg)  bizonyosan  érti  azt,  hogy  Magyar- 
ország függetlensége  Szerbiának  érdekében  van.  Ez 
annyira  világos,  miszerint  egyenesen  ez  alapon  véltem 
méltányosnak  önöket  felszólittatni,  hogy  a  magyar 
hazafiaknak  előkészületeikre  Szerbiában  tért  nyissanak 
s  támogatást  nyújtsanak.  Nagyon  óhajtom,  hogy  erre 
nézve  egyetértés  jöjjön  létre.  Jól  tenné  ön,  ha  átrán- 
dulna Londonba,  s  Kossuthtal  bizalmasan  értekeznék. 
Ezeket  nekem  Mihály  herczeg  beszélte.  Atrándult 
Londonba,  bizalmas    titkára:    Zu  .  .  cs  ur  kiséretében. 


ombert  Belgrádba,  (a  küldött  megmondta,  hol  található  s  minő 
jelszóval  szólítandó,)  ö  el  fogja  vezetni  pártjuk  fö  embereihez, 
—  a  pénz  csak  azon  esetre  vétetnék  igénybe,  ha  ezek  a  küldött 
állításait  megerősítik,  s  a  pénzt,  melynek  Peterváradra  kellene 
küldetni,  akkor  sem  ő  fogná  felvenni,  hanem  az.  kit  a  főnökök 
erre  megbizandnak. 

Utána  járattam  a  dolognak,  s  a  küldött  előadásának 
korrektségéről  meggyőződvén,  azt  gondoltam,  hogy  a  dolog 
megérdemli  a  kísérletet.  Szabó  Imre  (később)  ezredest 
Münchenbe  küldtem,  hírt  vinni  Mílosnak,  ki  erre  nyomban 
Zágrábba  ment,  —  a  hat  ezer  aranynak  Péterváradra  leendő 
átvitelével  s  ott  a  szerb  megbízottnak  való  átadásával  pedig 
ugyan  csak  azt,  t.  i.  a  budai  görög  nem-egyesült  püspököt 
bíztam  meg,  ki  az  értekezleten  tolmácsul  szolgált,  a  dologba 
tehát  be  volt  avatva. 

A  püspök  ur  átvette  az  aranyakat,  becsületszavát  adta, 

hogy  megbízatását  híven  teljesitendí,  és elment,  de  nem 

Péterváradra,  hanem  a  lázadó  szerbek  táborába,  azoknak  adta 
át  az  aranyakat,  maga  meg  Újvidéken  maradt  —  —  püs- 
pöknek!!    V 

Az  Obrenovicsok  Szerbia  fejedelmi  székébe  csak  tíz 
évvel  később  kerültek  vissza. 

Jónak  látta  találkozásunkat  titokkal  venni  körül,  ne- 
hogy a  különben  is  gyanakodó  angol  torykormány  a 
dolognak  neszét  vegye.  Néhai  Ludvigh  János  barátom 
levén  a  belo-rádi  küldetésre  általam  kiszemelve,  én  őt 
utasitásvétel  végett  Brüsszelből  Londonba  rendeltem. 
O  és  Zu  ,  .  cs  ur  rendezték  el-  találkozásomat  Mihály 
]ierczeggel.LwJvi^/i  szállásán  találkoztunk  éjnek  idején. 
Mihály  herczeg,  miután  a  császárral  történt  beszél- 
getéséről értesitett,  megjegyezte,  hogy  ö  mindig  rokon- 
szenvezett ügyünkkel,  őt  hozzánk  személyes  és  családi 
kapcsok  is  csatolják.  Neje  magyar  hölgy,  (gróf  Huny ady- 
Icány)  s  ő  hosszú  számkivetésének  nagy  részét  Magyar- 
országon (Ivánkán)  töltötte,  s  a  magyar  vendégszeretet- 
ért, melyben  részesült,  hálával  tartozik.  Örvendeni  fog, 
ha  hazám  ügyének  segítségére  lehet,  s  mindent  kész 
megtenni,  a  mit  helyzete,  saját  hazája  érdekeinek 
veszélyeztetése  nélkül,  tennie  megenged. 

Én  megköszöntem  a  herczeg  rokonszenves  jó  indu- 
latát, hanem,  miután  politikában  érdek  határoz,  óhajtani 
liallani,  miként  fogja  fel  a  Szerbia  s  Magyarország 
közötti  érdektalálkozást,  melyre  egyetértésünket  fektet- 
hetjük; mert  sokkal  nagyobb  véleménynyel  vagyok 
igazságszeretete  felől,  mintsem  meg  ne  volnék  győ- 
ződve, miként  támogatásához,  melyre  igen  nagy  becset 
helyezek,  sem  Szerbiát,  sem  magyarországi  fajrokonait 
illetőleg  oly  árt  kötni  nem  kivan,  mely  Magyarország 
területi  épségével  s  állami  egységével  ellenkeznék,  — 
mit  tehát  mi  el  nem  fogadhatnánk. 

Erre  a  herczeg  kinyilatkoztatta,  hogy  ilyesmire 
gondolni  esze  ágában  sincs.  0  érdekközösségből  indul 
ki,  s  azt  a  következőkben  látja: 

Először  is :  Mi  szerbek  —  ug}' monda  a  herczeg  — 
bár  a  századokon  át  tartott  török  járom  miatt  polgáro- 

sodásban  elmaradott,  nyers,  de  fiatal,  pezsgő  erejéuek 
öntudatával  biró  nép  vagyunk,  mely  meg  nem  elégszik 
azzal  a  félfüggetlenséggel,  melyet  apám  vezérlete  alatt 
kivívott  s  a  drinápolyi  egyezmény  1829-ben  megerősí- 
tett. Mi  teljesen  független  állam  akarunk  lenni,  miként 
őseink  voltak.  A  tributárius  helyzet  a  porta  iránt,  az 
invesztitúra,  melyet  Konstantinápolyban  kell  kikoldul- 
nunk, sérti  nemzeti  önérzetünket,  s  az  a  török  pasa  ott 
a  belgrádi  várban,  a  török  várágyuk,  melyek  főváro- 
sunkra tátongnak,  a  török  katonák,  kik  utczáinkon 
hetvenkednek,  minden  perczben  léleklázitólag  emlékez- 
tetnek, hogy  szolganép  vagyunk.  Független  állam 
akarunk  lenni,  s  bizunk  magunkban,  hogy  valamint 
Cserni  György  alatt  a  század  elején,  s  apám  alatt 
1816-ban  s  után  meg  birtunk  birkózni  a  törökkel,  ugy 
most,  miután  saját  rendezett  kormányunk,  tehát  szervez- 
kedési tehetségünk  van,  a  törökkel  még  inkább  meg- 
birkózhatunk, csak  a  kellő  alkalmat  kell  meglesnünk ; 
hanem  a  mi  bajunk  az,  hogy  az  osztrák  hatalom  itt  van 
tőszomszédunkban,  erről  tudja  az  egész  világ,  hogy 
terjeszkedni  vágyik  kelet  felé,  a  keleti  tartományokat 
eventuális  zsákmánynak  tekinti,  melyben  osztozkodni 
remél,  s  azért  mindig  kész  az  avatkozásra,  valahányszor 
szomszédságában  mozgalom  támad,  mely  nagyravágyási 
czéljaival  ellenkezik.  Nincs  kétség  benne,  hogy  ha  mi 
kitűzzük  a  függetlenség  zászlaját,  a  bécsi  udvar  okvet- 
lenül interveniál,  kivéve  ha  orosz  pártfogás  alatt  fogunk 
fegyvert ;  ily  esetben  a  bécsi  udvar  nem  fogná  Szerbiát 
megszállani,  mert  az  orosztól  fél.  Igen,  de  mi  szabad, 
független  nemzet  akarunk  lenni,  azt  pedig  tudjuk,  hogy 
orosz  segítséggel  menekednünk  a  török  függéstől,  any- 
nyit  tenne,  mint  csak  névleg  lenni  függetleneknek,  s 
valóságban  Oroszországtól  függni,  szóval :  urat  cserélni. 

Tehát  mi  az  osztrák  hatalom  szomszédságában  találjuk 
függetlenségünk  főbb  akadályát.  Ez  a  szomszédság  az, 
mely  minket  arra  kárhoztat,  hogy  vagy  török  tributá- 
riusok  maradjunk,  eventuális  osztrák  uralom  kilátásá- 
val, vagy  pedig  orosz  vazallusokká  legyünk.  Ezt 
Szerbiának  minden  lakosa  ösztönszerűleg  ép  ugy  érzi, 
mint  én  magam.  Innen  az  a  dühhel  határos  mély 
gyűlölet,  melylyel  az  osztrák  iránt  viseltetünk.  Emlé- 
kezzék ön  Garasanin  diplomácziai  jegyzékére,  melyben 
a  krimi  háború  alatt,  midőn  Ausztria  Szerbiát  is  meg- 
szállani  ajálkozott,  a  mint  már  Moldva-Oláhországot 
megszállotta,  Európának  hivatalosan  tudtára  lőn  adva, 
hogy  a  szerb  nemzet  Ausztriát,  mint  a  kielégithetlen 
kapzsi  nagyravágyás  megtestesülését  gyűlöli,  mint  az 
ördögöt.  Ez  szórói-szóra  igaz.  Nekünk  tehát  érdekünk- 
ben van,  hogy  az  osztrák  hatalom  szomszédságunkból 
eltávolittassék,  s  ez  csak  Magyarország  függetlensége 
által  eszközölhető.  Nekünk  érdekünkben  van,  hogy 
Magyarország  függetlenné  legyen,  nem  mintha  azt 
vámok,  vagy  kivánnók,  hogy  Magyarország  a  mi 
függetlenségünk  kivivásáért  harczoljon;  ezt  nem  kíván- 
juk ép  ugy,  mint,  gondolom,  önök  sem  kivánják,  hogy 
Magyarország  függetlenségének  kivivásáért  Szerbia 
harczoljon;  (én  közbeszólva:  bizonyosan  nem  kívánjuk!) 
hanem  érdekünkben  van  Magyarország  függetlensége, 
mert  tudjuk,  hogy  a  független  Magyarország  irányunk- 
ban nagyravágyási  szándokokat  nem  táplál,  nem  táp- 
lálhat, mivel  az  nemzetiségi  érdekeivel  szembeszökőleg 
ellenkeznék,  függetlenségünknek  pedig  nem  lehet  ellen- 
sége, mert  a  helyzet  olyan,  hogy  ha  Szerbia  saját  erejé- 
vel függetlenné  nem  lesz,  előbb-utóbb  okvetlenül  orosz 
vontató-kötélre  kerül,  ezt  pedigMagyarországnak  ugyan- 
csak van  oka  nem  óhajtani.  Mi  annálfogva  megvagyunk 

győződve,  hogy  a  független  Magyarországban  egy  oly 
Szomszédot  birandunk,  mely  függetlenségünk  útjában 
nemcsak  akadály  nem  lesz,  de  sőt  annak  saját  érdeké- 
ben jóindulatú  barátja  lesz.  S  ez  az  egyik  érintkezési 
pont,  melyben  érdekeink  találkoznak. 

A  másik  találkozási  pont  az,  melyet  ön  a  múlt  ke- 
leti háború  alatt  itt  Angliában  tartott  beszédeiben  több 
Ízben  hangsúlyozott,  t.  i.  liogy  a  kisebb  nemzetek  csak 
ugy  képesek  független  nemzeti  létüket  a  nagyhatal- 
mak általi  elnyeletés  ellen  megóvni,  ha  kültámadás 
ellen  kölcsönös  védelemre  szövetkeznek.  E  nézetben  mi 
tökéletesen  osztozunk.  Mi  tudjuk,  hogy  ha  kivívjuk  is 
függetlenségünket,  azt  ily  szövetség  nélkül  nehéz  volna 
fentartanunk.  E  részben  érdekünk  közös,  egymásra 
vagyunk  utalva,  s  minthogy  önök  a  Couza  fejedelem- 
mel kötött  egyezményben  —  mely  velem  közöltetett 
—  maguk  is  kijelentették,  hogy  a  Magyar-  s  Moldva- 
Oláhország  és  Szerbia  közti  védszövetséget,  vagyis  a  du- 
nai konfederácziót  oly  czélnak  tekintik,  mely  felé  töre- 
kedni kivannak,  erre  nézve, további  fejtegetés  nélkül, csak 
annyit  jelentek  ki,  hogy  ebben  tökéletesen  egyetértek. 

Lehet  még  egy  harmadik  találkozási  pont  is,  mely 
inkább  konjekturális  természetű  ugyan,  de  mégis  megem- 
lítem, mert  őszintének  akarom  a  köztünk  való  viszonyt, 
s  ehhez  a  nyíltság  szükséges.  Nem  tudom,  miként  gon- 
dolkozik ön  a  török  birodalom  jövendője  felől.  En  azt 
hiszem,  hogy  annak  felbomlása  csak  idő  kérdése.  A 
felől  azonban  bizonyos  vagyok,  miként  önöknek  ép 
ugy,  mint  nekünk,  azt  kell  kivánniok,  hogy  ha  felbom- 
lik, ne  az  orosznak  s  osztráknak  essék  zsákmányul, 
hanem  a  népszabadság  legyen  örököse.  Ez  lehetetlen, 
ha  az  osztrák  bírja  Magyarországot,  mert  az  prédára 
les.  De  van  egy  másik  tekintet  is.  Ha,  felbomlás  esetén, 

a  török  birodalom  azon  része,  melyet  szlávok  laknak, 
több  apró  államocskára  dekomponálódnék,  ezek  okvet- 
lenül orosz  befolyás  alá  kerülnének.  Ez  ismét  olyan 
dolog,  a  mi  önök  érdekével  ellenkezik ;  de  ellenkezik  a 
mienkkel  is,  mert  nem  szeretnénk  orosz  hatalmi  túlsúly 
által  körittetni.  Ezt  csak  ugy  lehet  kikerülni,  ha  a  keleti 
szlávok  oly  kompakt  tömeggé  tömörülnek,  mely  állami 
lételüket  önálló  vitalitással  ruházza  fel.  No  már  én  azt 
hiszem,  hogy  nem  a  horvátok,  hanem  mi  szerbek 
vagyunk  hivatva  ez  evcntuális  tömörülésnek  magkövét 
képezni.  A  horvátok  a  periférián  vannak,  mi  a  körben 
ben.  Nekik  vallásuk,  Írásmódjuk,  történelmük  egészen 
különböző,  mig  nekünk  történelmünk,  vallásunk,  Írás- 
módunk ugyanaz,  a  mi  a  többi  keleti  szlávoké.  Hanem 
ezt  csak  közbevetőleg  mondom.  Nem  tartozik  beszélge- 
tésünk napirendjére.  Erre  csak  az  tartozik,  hogy  ezen 
eventualitás  szempontjából  is  találkoznak  érdekeink, 
mert  mindkettőnknek  érdekében  áll,  hogy  ha  a  török 
birodalom  szétbomlik,  nem  osztrák  és  orosz. nagyravá- 
gyás,  hanem  a  népszabadság  legyen  örökösévé.  Engem 
tehát  mind  ezen  tekintet,  mind  Szerbia  függetlensége 
kivívásának,  mind  a  kivivandott  függetlenség  biztosí- 
tásának tekintete  arra  ösztönöz,  hogy  Magyarországot 
függetlennek  óhajtsam,  s  önöknek  a  függetlenség  kiví- 
vásában, a  mennyire  hazám  veszélyeztetése  nélkül 
lehetséges,  annál  inkább  segítségükre  legyek,  minthogy 
ezt  a  francziák  császárja  is  óhajtja,  a  kinek  pedig  jóa- 
karatát kultiválni  nekem  személyesen  is,  hazámnak  is 
érdekünkben  áll. 

Kijelentettem  a  berezegnek,  hogy  érdekeink  közös- 
ségének e  beható  felfogását,  melyet  tőle  hallani  szeren- 
csém volt,  ugy  Magyarország,  mint  Szerbia  független 
jövője  zálogának  tekintem,  s  a  herczeg  azon  mondása- 

ból,  liogy  nem  tudja,  miként  gondolkozom  a  török 
birodalom  jövendője  felől,  —  alkalmat  vettem  kinyi- 
latkoztatni, miként  én  személyes  hálával  is  tartozván  a 
portának,  szivemből  óhajtom  ugyan,  hogy  sikerüljön 
birodalmát  a  kor  igényeihez  alkalmazkodva  akként 
regenerálni,  miszerint  fenmaradását  remélhesse,  de  min- 
dig azon  nézetben  voltam,  hogy  azon  önkormányzati 
vívmányok  után,  melyek  ugy  Szerbia,  mint  Moldva-  s 
Oláhország  számára  immár  szerződésileg  biztosítva  van- 
nak, ezeknek  teljes  függetlensége  nemcsak  nekünk 
magyaroknak,  hanem  magának  a  portának  is  annyira 
érdekében  van,  miként  én  valóban  csodálkozom,  hogy 
a  török  államférfiak  ezt  be  nem  látják.  A  Szerbia  és  az 
egyesült  dunai  fejedelemségek  felett  fentartott  névleges 
felsőség  a  portára  nem  erő,  hanem  gyöngeség  forrása, 
mert  sérti  a  nemzeti  önérzetet,  s  a  szerbeket  s  oláhokat 
a  porta  ellenségeivé  teszi  a  nélkül,  hogy  a  veszély  és 
kár,  mely  e  helyzetből  reá  hárul,  akár  anyagi,  akár 
2)olitikai  tekintetben  valamely  érezhető  előny  által  kár- 
pótoltatnék. (Az  a  nyomorúságos  tributum  szót  sem 
érdemel.)  Az  egész  souzerainitás  merő  oktalan  hiúság, 
melyért  a  porta  előbb-utóbb  keservesen  meg  fog  lakolni, 
ha  hozzá  ragaszkodik.  Én  ezt  az  alatt,  mig  Törökor- 
szágnak előbb  menekült,  utóbb  kényszerült  vendége 
valék,  iparkodtam  megértetni  a  török  államférfiakkal, 
—  fájdalom,  hiába;  a  szegény  száműzöttnek,  kinek 
hatalom  nincsen  kezében,  szava  nyomatékkal  nem  igen 
bir;  azt  gondolom  azonban,  hogy  ha  Magyarország 
függetlenné  leszen,  annak  ily  értelmű  tanácsa,  melynek 
háta  mögött  erő  áll,  nyomatékra  számithatand.  Ezt 
csak  azért  emlitem,  mert  meggyőzni  óhajtom  a  hercze- 
get,  miként  azon  nyilatkozatom,  hogy  mi  magyarok, 
Szerbia  függetlenségének   szívvel-lélekkel   barátai  va- 

gyünk,  nem  csupán  mostani  helyzetünk  szükségei  által 
van  sugalmazva,  hanem  hazám  legfőbb  érdekeinek  fel- 
fogására épitett,  mély,  komoly  meggyőződésből  ered, 
mely ly el  maga  a  porta  iránt  tartozott  személyes  liála- 
érzet  sincs  ellentétben. 

A  mi  az  európai  török  birodalom  felbomlásának 
esélyét  illeti,  nem  tagadhatom,  hogy  miután  a  törökök 
oly  időszakban  kerültek  Európába,  midőn  a  földet, 
melyet  meghóditottak,  már  nem  pusztán  zagyva,  szer- 
vezetlen népfajok,  hanem  történelmi  alakulásu  valósá- 
gos nemzetek  lakták,  ez  a  történelmi  alap,  kapcsolatban 
a  vallással  és  a  nemzeti  érzelem  elevenségével,  oly  ellen- 
téteket fejtett  ki,  melyeket  kiegyeztetni  nem  igen  lehet. 
Én  tehát  a  török  birodalom  eventuális  felbomlását 
magam  is  igen  valószínűnek  tartom,  s  csak  azon  meg- 
győződésemnek adok  kifejezést,  miként  a  történelem 
logikájával  számot  vetve,  hazámra,  sőt  mondhatom: 
Európára  nem  az  a  lényeges  dolog,  hogy  a  török  biro- 
dalom keresztyén  nemzetei  török  uralom  alatt  marad- 
janak, hanem  az,  hogy  sem  az  orosz,  sem  az  osztrák 
uralma  alá  vagy  hatalmi  szférájába  ne  kerüljenek,  ha- 
nem miként  a  herczeg  igen  helyesen  megjegyezte,  a 
népszabadság  legyen  a  török  uralom  örökösévé.  A  török 
birodalom  fentartását  —  a  mivel  azonban,  mint  már 
emiitettem,  Szerbia  s  az  egyesült  dunai  fejedelemségek 
függetlensége  teljességgel  nem  áll  ellentétben  —  eddig 
is  nem  az  tette  az  európai  politika  egyik  elfogadott 
maximájává,  mintha  a  keleti  keresztyén  nemzetek  felsza- 
badulása ellenkeznék  Európa  érdekeivel,  hanem  az, 
hogy  a  török  birodalom  épsége  az  osztrák  ház  osztoz- 
kodási vágyával  komplikált  orosz  hatalmi  terjeszkedés 
ellen  védgátnak  tekintetett ;  de  azt  nem  lehet  tagadni, 
hogy  ezt  a  védgátat  a  népek  szabadságában  is  fel  lehet 

s  pedig  állandóbb  biztossággal  fel  lehet  találni.  Én  meg 
vagyok  győződve,  hogy  a  független  Magyar-  s  Horvát- 
ország, Szerbia  és  a  dunai  fejedelemségek  kültámadás 
elleni  védszövetsége  Európa  nyugalmának  és  függet- 
lenségének minden  hatalmi  túlterjeszkedés  ellen  a  mos- 
taninál biztosabb  védgátját  képezné.    Nem  is  hiszem, 
hogy  ezen  konfederáczió  és  Lengyelország  helyreálli- 
tása  nélkül  az  európai    államrendszer    amott  Keleten 
normális  megülepedésre  juthasson.  Ha  már  most  azon 
feltevés  szempontjából  indulunk  ki,  hogy  a  török  ura- 
lomnak a  népek  szabadsága  válhatik  örökösévé,  váj- 
jon   e    népek    szabadságukat  valamely  tömörülésben, 
vagy   pedig   nemzeti    egyéniségük  fentartása   mellett, 
szövetkezésben  fogják-e  keresni ?^ —  ez  ő  tőlük  függ; 
én,  tekintve  az  eleven  nemzetiségi  érzelmet,  mely  Bul- 
gáriában, Montenegróban,  Boszniában  észlelhető,  meg- 
lehet, a  szövetkezést  tartom  valószinübbnek,  hanem  ez 
puszta  konjektura,  én  csak  a  felől  kivánom  a  herczeget 
biztosítani,  hogy  én  a  török  birodalom  felbomlása  ese- 
tére a  keleti  szlávoknak,  ha  nekik  ugy  tetszenék,  egy 
államba  tömörülését  ép  ugy  nem  tartanám  Magyaror- 
szágra veszélyesnek,  mint  amott  éjszakon  a  szintúgy 
szláv  nemzetiségű  Lengyelország  regeneráczióját  nem- 
csak nem    tartom,  de    sőt    mint    szabadságbarát    is    s 
mint   magyar  is,  lelkem  hő  óhajának    vallom.  Reánk 
nézve  a  lényeges  az,  hogy  a  délszlávok,  ha  a  török  biro- 
dalom felbomlik,  sem  osztrák,  sem  orosz  vontató-kötélre 
ne  kerüljenek,  hanem  szabadok  s  függetlenek  legyenek 
ugy,  a  mint  jónak  látják. 

Egyetértésünk    alapjának    e    kölcsönös    kifejtése 
után  átmentünk  a  teeud^i:  gyakorlati  részleteire. 

1.  A  legelső  s  legfcntosabb  az,  hogy  a  horvátok- 
kal s  a  horvát-szlavón  határőrséggel  egyetértésre  jus- 

sunk.  Ez  legfontosabb  azért,  mert  mi  a  háborúban  való 
részvétünkre  feltételül  szabtuk,  hog-y  az  adriai  tenger 
felől  franczia  hadsereg  nyomuljon  Magyarországba,  s 
ebben  igen  nagy  akadály  volna  az,  ha  a  francziák  Hor- 
vátországban barátságosan  nem  fogadtatnának.  Mi  e 
szempontból  arra  is  készek  vagyunk,  hogy  Horvátor- 
szágnak teljes,  tökéletes  függetlenséget  biztosítunk,  ha 
nem  akarják  a  magyar  koronával  nyolczszáz  év  óta  fen- 
álló  kapcsot  fentartani.  Nem  mozoghatván  magunk  ott 
szabadon,  ez  alkudozásokra  legalkalmasb  helynek  Bel- 
grádot gondoljuk,  s  oda  e  végett  Ludvigh  János  urat 
szándékozunk  kiküldeni.  A  belgrádi  franczia  és  szard 
ügyviselők  utasítva  lesznek  őt  pártfogolni  s  kiküldeté- 
sében gyámolítani.  De  arra,  hogy  ez  az  alkudozás  meg- 
történhessék, szükség  volna  Szerbiából  Szlavóniába, 
Horvátországba  és  a  határőrvidékre  egy  alkalmas  egyént 
kiküldeni,  ki  ott  járatos,  szabadon  mozoghat,  a  helyzetet 
ismeri,  társadalmi  összeköttetésekkel  bir,  s  kinek  fel- 
adata volna :  a  legbefolyásosabb  hazafiakkal  s  vezér- 
egyéniségekkel bizalmas  viszonyba  lépni,  s  őket  reábiriii, 
hogy  Belgrádba  menjenek  egyezkedni  Ludvighgal,  ki 
erre  kellő  felhatalmazással  s  utasítással  lesz  ellátva.  E 
személy  megválasztása  nagyon  kényes  feladat,  végtelen 
fontosságú  érdekek  vannak  hozzákötve.  Kénytelenek 
vagyunk  e  végett  a  herczeg  bölcsességéhez  folyamodni, 
s  jóakaratát  igénybe  venni. 

A  herczeg  megígérte,  hogy  gondoskodni  fog  oly 
személyről,  ki  a  kitűzött  czélnak  minden  tekintetben 
megfelel. 

2.  Ha  egyezkedésre  jutunk  a  horvátokkal,  azoknak 
a  harczkészület  végetti  költségekkel  ellátásáról  a  szö- 
A^etséges  hatalmak  természetesen  gondoskodandnak. 
Hihető  azonban,  hogy  a  megválasztandó  személy  kikül- 


cletése  s  a  horvát  hazafiaknak  belgrádi  útja  stb.  több 
költséget  fog  igénybevenni,  mint  a  mennyivel  viszo- 
nyaink mostani  kezdetleges  állapotában  rögtön  rendel- 
kezhetünk, kérdem,  számithatunk-e  azon  kegyességre, 
hogy  a  herczeg  szükség  esetében  előlegezéssel  segitsé- 
gtinkre  lesz,  a  minek  megtérítéséről  gondoskodni  szent 
kötelességünknek  ismerendjük.  —  Ezt  a  herczeg  teljes 
készséggel  megígérte. 

3.  Reméljük,  hogy  ez  alkalommal  a  magyarországi 
szerbek  velünk  tartandnak.  Mi  a  nemzetiségi  kérdésben 
készek  vagyunk  a  legvégső  határig  menni,  melyet  ha- 
zánk területi  épségének  s  politikai  egységének  tekintete 
megenged.  Közöltem  a  herczeggel  e  tekintetben  néze- 
teinket. *)  Megemlítettem,  hogy  már  is  felszólítottuk,  s 
ezentúl  is  sürgetni  fogjuk  a  mozgalom  vezéregyénisé- 
geit a  hazában,  hogy  szerb  nemzetiségű  hazánkfiaival 
ez  alapon  egyezkedjenek,  s  kérem  a  herczeget,  méltóz- 
tassék ez  egyetértést  hathatós  befolyásával  támogatni. 

A  herczeg  engedményeinket  tökéletesen  kielégítők- 
nek találta;  szavát  adta,  hogy  az  egyetértésnek  előmoz- 
dítására minden  lehetőt  el  fog  követni,  s  pozitív  adatok 
alapján  előre  is  biztosított,  hogy  e  részben  nem  lesz 
nehézség. 

4.  Fegyverszállítás  iránt  a  keletre  már  történt 
intézkedés,  s  ha  az  angol  semlegesség  biztosítása  a 
harcztérnek  Magyarországra  kiterjesztésére  vezetend, 
még  több  fegyver  is  fog  szállittatni.  Az  eddigi  szállítás 
Moldvába  volt  szánva,  czélunk  lévén  azonban  a  Szer- 
biával határos  megyéket  is  annak  idején  harczképes 
állapotba  tenni,  engedelmet  kérünk,  hogy  fegyvereket 
Szerbiába  is  szállíttathassunk  s  azokat  ott  a  használat 


*)  Ezek  majd  alább,  a  juniiis  22-én  Génuából  hazakül- 
dött tudósítás  mellett  fordulnak  elö. 

idejére  letárolhassuk.  Vájjon  e  fegyvereket  egyenesen 
Szerbiába,  vagy  pedig  Moldvából  át  szállithatjuk-e,  s 
vizén  vagy  szárazon,  és  ha  igy,  mily  utón  lesz  tanácso- 
sabb a  szállitás,  és  a  letárolásra  Belgrád  lesz-e  a  leg- 
alkalmasabb hely,  vagy  inkább  Maidanbeku,  hol  a  mint 
tudom  a  szerb  kormánynak  üresen  álló  nagy  kincstári 
épületei  vannak,  —  mindezek  oly  részletek,  melyeknek 
elhatározása  a  helyszínére  tartozik.  —  Én  itt  ezekre 
nézve  csak  in  thesi  megegyezését,  pártfogását,  a  szálli- 
tási  nehézségek  legyőzésére  támogatását  s  azon  enge- 
delmét kérem,  hogy  annak  idején  az  illető  személy  a 
herczeg  parancsait  kikérhesse. 
Megigértetett. 

5.  Ugy  vagyok  értesitve,  hogy  herczegségteknek 
20  üteg  ágyuja  vau,  mindenik  6  ágyúval.  Ha  jól  tudom, 
ezek  egy  részének  átengedése  iránt  a  mi  érdekünkben 
is  történtek  Couza  fejedelem  részéről  lépések  herczeg- 
ségteknél.  Nagy  megnyugtatásomra  szolgálna,  ha  sze- 
rencsés lehetnék  megérteni,  hogy  e  lépések  kedvező 
fogadtatásra  találtak,  s  különös  kegyességnek  tekinte- 
ném, ha  az  aldunamelléki  szervezkedés  számára  is 
egynehány  ágyút  kaphatnánk. 

A  herczeg  megemlítette,  hogy  első  tekintetben  már 
történt  intézkedés ;  a  másodikat  is  kilátásba  helyezte, 
hanem  megjegyezte,  hogy  az  ágyuk  Szerbiában  öntet- 
vén, használhatóságuk  felől  jó  lesz  szakértőleg  meg- 
győződni, s  hogy  ágyús  lovakról  magunknak  kellend 
gondosko  dnunk. 

6.  Mi  aldunavidéki  hadaink  vezérletére  Vetter  al- 
tábornagyot szemeltük  ki.  Neki  tehát,  a  mint  a  franczia 
expediczió  végleg  el  lesz  határozva,  Szerbiába  kellene 
menni,  onnan  a  hazában  levő  sereg  szervezése  felől 
intézkedni  s    átjövendő  magyarországi    önkéntesekből 

—     KOSSUTH,   lUATAIM.    I,  gj 

maga  körül  egy  kis  erőt  szervezni,  melylyel  annak 
idejében  a  liazába  átkelhessen.  Kérdem,  remélhetjük-e, 
hogy  e  szervezkedésre  engedelmet  nyerünk,  s  ha  igen, 
nincs-e  a  berezegnek  Vetter  személye  ellen  kifogása? 
A  berezeg  kijelentette,  hogy  teljességgel  nincs. 
A  szándoklott  szervezkedésbe  is  beleegyezik,  sőt  az 
ellen  sem  volna  ellenvetése,  ha  a  két  nemzet  közti 
testvéri esség  konstatál ása  végett  Vetter  néhány  száz 
önkénytest  magában  Szerbiában  engageirozna,  kiknek 
a  magyar  táborban  jelenléte,  ugy  hiszi,  a  magyarországi 
szerbekre  jó  hatással  lehetne.  Hanem  világosan  meg- 
jegyezte, hogy  Vetter  altábornagy  Szerbiába  csak  akkor 
menjen,  ha  már  a  franczia  seregexpediczió  tökéletesen 
bizonyos  lesz,  mit  ö  a  hadi  szervezkedési  engedélynek 
is  nélkülözhetlen  feltételéül  kénytelen  tekinteni,  mert 
ha  Francziaország  által  nem  támogattatnánk,  s  csak 
saját  magunk  merényletére  csinálnánk  forradalmat, 
Szerbiára  nézve  nagyon  koczkáztatott  dolognak  tar- 
taná, ott  nekünk  katonai  szervezkedésre  tért  nyitni,  azt 
nem  is  emlitve,  hogy  o  maga  is  végetlen  kompromisszió- 
nak  volna  kitéve.  Nem  kell  felejteni,  hogy  nem  ö  maga 
az  uralkodó,  hanem  az  atyja,  kinek  a  hosszas  számkive- 
tés emléke  sokkal  inkább  fáj,  mintsemhogy  koczkázta- 
tott lépésekre  reábirható  volna.  Ludvigh  ur  kiküldetése, 
a  horvátországi  misszió,  a  fegyverszállítás  oly  dolgok, 
melyek,  ha  kellő  óvatossággal  történnek,  eszközölhetők 
a  nélkül,  hogy  az  öreg  fejedelem  csacska  környezetének 
tudomására  jussanak ;  vigyázzon  is  Ludvigh  ur,  hogy 
küldetése  legalább  addig,  mig  a  horvátokkal  az  egyez- 
kedés megtörténik,  a  legnagyobb  titokban  maradjon; 
ne  vonja  magára  a  figyelmet,  ne  tudassa  ottlétét  Magyar- 
országba, nehogy  magyaroknak  Belgrádba  csoportosu- 
lása az  osztrák  konzulátusnak  feltűnjék,  s  ne  is  érint- 

kezzék  a  dolgot  illetőleg  másokkal,  mint  a  kiket  ő  (a 
herczeg)  ki  fog  jelölni;  ez  nagyon  lényeges,  de  ha  egy- 
szer már  hadiszervezkedésre  kerül  a  dolog,  az  az  öreg 
fejedelem  tudta  nélkül  nem  történhetik,  különben  dühbe 
jönne,  s  mindennek  véget  vetne,  ha  megtudná,  hogy  ily 
dolgok  hire-tudta  nélkül  merényeltetnek ;  tehát  szükség 
lesz  az  ő  helybenhagyását  kieszközölni,  mit  a  herczeg 
magára  vállal,  de  csak  ugy,  ha  arra  mutathat  reá,  hogy 
a  írancziák  császárja  áll  hátunk  mögött.  Különben  nem. 

Ebben  maradtunk.  Azokról,  a  miket  a  herczeg 
sógora  beszélt  Telekinek,  t.  i.  szerb  seregről,  a  Magyar- 
ország által  Szerbiának  adandó  fegyveres  segitségről 
stb.  szó  sem  volt. 

Ludvigh  még  tájékozta  magát  a  belgrádi  viszonyok 
felől.  Június  elején  szállt  hajóra  Marseilleben,  természe- 
tesen álnév  alatt.  Június  22-én  embert  küldött  Belgrád- 
ból Horvátországba,  s  mielőtt  az  küldetésében  eljárhatott 
volna,  a  villafrankai  béke  mindennek  véget  vetett. 
Ludvigh  végjelentését  szóval  tette.  (Nincsenek  róla 
jegyzeteim.)  Levelei  tehát  nem  igen  birnak  politikai 
fontossággal,  de  világot  vetnek  az  akkori  viszonyokra, 
s  azért  némely  részét  közlendőnek  tartottam. 

Szemelvény 

Ludvigh  János   belgrádi   útjából  Kossuthhoz 

írott  leveleiből. 

1. 

Belgrád,  1859.  június  22. 
Csak  ma  indult  el  emberünk.  Gondoltam,  hogy  megérkezé- 
semig legalább  ember  iránt  körültekintenek,  de  hiába,  nem  gondos- 
kodtak semmiről,  és  Garasaninnak  még  tudomása  sem  volt  a 
dologról.  Igaz,  beteg  volt,  s  őt  más  ember  nem  pótolhatja.  Pár 
szavam,  melyet  nevedben  mint  e  tartomány  legügyesebb  államfér- 
fiához  intéztem,  igen  jól  esett  neki,  mert  tőled  jött.  *) 

*)  Grarasanint  személyesen  nem  ismertem,  de  Sumlában 
és  Kutáhiában  tartózkodásom  idején  több  levelet  váltottam 

Emberünk  odavaló  származású,  a  hová  ment,  s  igy  inkábo 
fogja  az  illetőket  felkereshetni,  mint  más. 

A  mennyire  alkalmam  volt  mindenféle  emberekkel,  osztrák 
konzulokkal,  katonatisztekkel  stb.  utazni,  és  álnevem  fedezete  alatt 
társalogni,  tapasztaltam,  hogy  az  osztrák  chauvinizmus  csak  a 
német  lapokban  létezik.  Találkoztam  az  orosz  czár  egyik  segédjével 
is,  de  tőle  csak  annyit  hallottam,  a  mennyit  úgyis  tudtunk,  t.  i. : 
»nous  n'aimons  pas  les  Autrichiens«,  az  odesszai 
osztrák  konzul  pedig  azt  mondta  nekem:  »unsere  Stellung  ist  in 
Russland  eine  höchst  unangenehme,  doch  habén  wir  bei  Hof  eine 
freundliche  Partei. «  Szerettem  volna  megtudni,  melyik  az  a  freund- 
IJche  Partei,  s  mivel  sehogysem  emiitett  nevet,  azt  kell  gyanitanom, 
hogy  a  freundliche  Partei  csak  képzelet. 

Utamban  két  hadigözöst  láttam,  az  egyik  a  »Schlick«,  a 
másiknak  nevét  nem  kérdeztem.  Amaz  egy  vontatóhajón  matrózo- 
kat vitt  fölfelé.  Mi  Gyurgyevó  mellett  megállottunk,  egy  telivér 
osztrák  tiszt  a  hajóra  lépett,  s  miután  nekünk  mindenféle  nevetséges 
győzelmi  rodomontadeokkal  kedveskedni  megszűnt,  a  »Schlick« 
gözösbeli  önkénteseket  a  kapitány  gondoskodása  alá  ajánlotta, 
mire  a  mi  kapitányunk  ezt  válaszolta :  »Diess  sind  ja  keine  Frei- 
willige,  es  sind  Matrosen,  die  in  ihre  Heimat  zurückkehren.«  — 
»Herr  Hauptmann,  felelt  a  katonatisz't,  es  sind  Preiwillige*,  és  a 
másikhoz  fordulván,  ismételte :  »Und  für  diese  Freiwillige  sorgen 
Sie.«  Ekként  tudtam  meg,  hogy  a  megszűnt  hajózás  következtében 
kenyér  nélkül  maradt  matrózoknak  a  hazaszállítást  megígérték,  s 
mikor  hajóra  szálltak,  önkényteseket  csináltak  belőlük. 

Mind  Galaczban,  mind  Orsován  saját  szemeimmel  meggyőződ- 
tem, hogy  ötven  ügyes  honvéddel  egy-egy  hadigözöst  kézre  lehetne 
keriteni,  a  mi  az  Al-Dunán  és  Száván  a  felkelési  rendezkedósre 


vele.  Mély  belátásu,  tág  látkörü,  szabadelvű  államféríiunak 
tapasztaltam.  Irántam  s  az  enyémek  iránt  mindig  nagy  szíves- 
séget tanúsított,  s  különös  hálára  kötelezett  azon  gyöngéd 
figyelmű  oltalom  által,  melylyel  szegény  halálra  üldözött  nöm 
személyes  biztonságáról  gondoskodott,  midőn  hazánkból  ezer 
veszély  közt  Belgrádba  menekült. 

Az  orosz-török  bonyodalmak  alatt  Miklós  czár  nevemet 
ürügyűl  vette  fel,  hogy  Garasanint,  ki  a  szerbeket  szabad 
nemzetnek  s  nem  orosz  szolgáknak  akarta,  miniszteri  állásá- 
ból kizavarja.  Az  angol  kékkönyvben  a  következő  jegyzék 
olvasható : 

»B, o s e  ezredes  —  John  Eussel  lordnak.  Konstanti- 
nápoly, 1853.  mároz,  11.  A  szerb  ügyvivő:  Nikolajevios 

nagyon  előnyös  volna.  Mondtam  G.-nak,  hogy  szóljon  erről  szövet- 
ségeseddel, az  ifjú  herczeggel. 

Az  öreg  herczeg  mindent  tudni  akar,  de  vele  még  mitsem 
akarnának  tudatni,  mivel  ö  szól,  mielőtt  valamit  teime.  Garasanint 
nem  igen  szenvedheti,  ő  pedig  az  egyedüli  ember _,  ki  tud  is,  képes 
is  valamit  tenni.  Innen  magyarázom  a  londoni  véghetlen  titkolód- 
zást is  ott,  hol  reá  szükség  nem  volt.  Tartanak  nemcsak  az  osztrák- 
tól, de  az  öreg  úrtól  is.  —  Az  olasz  ügynök  nekem  tetszik.  Tőle 
tudom,  hogy  a  régi  franczia  ügynök  ittléte  komoly  baj,  mert  inkább 
osztrák,  mint  franczia  ügynök  szerepét  viseli.  Az  olasz  elégedetlen, 
hogy  a  nervus  rerum  gerendarum  hiányzik,  és  uj  franczia  kollegája 
még  nincsen  itt.  Unatkozik,  mint  unatkozom  én,  és  mégsem  igen 
láthatjuk  egymást.  Azt  állítják,  hogy  a  város  hemzseg  osztrák 
kémektől,  szinte  sokallom  már  mindennap  ezt  hallani,  de  a  kémek- 
től való  végtelen  félelemnek  az  olasz  ügynök  más  okát  is  adja. 
Neki  azt  mondták,  hogy  ha  az  öreg  ur  megtudná,  mi  szándékban 
vagyunk  mi  itten,  mindkettőnket  elkergetne,  nem  az  osztrák  ked- 
véért, hanem  mert  neki  mindent  fel  nem  fedezünk. 

Utamban  a  gőzhajókon  magyar  legényeket  találtam.  Az  egyik 
tört  német  és  fél  magyar  nyelven  azt  mondta :  tudjuk  már,  hogy 
Kossuthnak  van  egy  ezredje,  bárcsak  jönne  már !  -  Kérdeztem,  ha 
társai  is  ekként  gondolkoznak-e  ?  —  Hogy  gondolkozhatnának 
másként,  volt  felelete.  S  minthogy  egyetmást,  mit  állitólag  az  útban 
hallottam,  s  az  újságban  olvastam,  terjesztési  czélból  neki  elmond- 
tam, —  ha  a  hajófedélzeten  megjelentem,  azonnal  mellettem  ter- 
mett, hogy  velem  szóba  álljon. 

Több  efféle  találkozás  kedvessé  tette  unalmas  utamat.  Kellett 
azonban  az  osztrákok  szájából  mást  is  hallanom,  de  ez  nem  boszan- 
tott,  sőt  mulattatott.  Ellenben  alig  tudtam  magam  visszatartóztatni 
egy  másik  esetnél.  Egy  Szerbiában  lakó  nőnek  jó  német  beszédére 
azon  megjegyzést  tettem,  hogy  nem  gondoltam  volna  szerb  nő  ajká- 
ról oly  tiszta  német  beszédet  hallhatni,  tán  nem  is  Szerbiában  lakott 


ur  tegnap  meglátogatott  s  izgatottan  arról  értesített,  miként 
nehiány  nap  előtt  Mencsikoff  herczeg  kötelességévé  tette, 
tudósítani  Szerbia  fejedelmét,  hogy  rögtön  el  kell  bocsátania 
Garasanín  urat,  mert  az  Kossuth  és  Mazzíní  urak 
tanítványa;  s  az  orosz  követség  egy  tagja  kereken  tudtára 
adta,  hogy  ha  a  fejedelem  ezt  meg  nem  teszi,  Oroszország 
lázadást  vagy  valami  nagy  katasztrófát  fog  eszközölni  Szer- 
biában !  Níkolajevícs  ur  kijelentette,  hogy  Garasanín  egészen 
ártatlan  abban,  a  mivel  vádoltatik. «  —  Büszke  lehetnék  az 
ily  tanítványra,  de  bíz  azzal  nem  kérkedhetem.  Hanem  hát 
így  »uralkodik«  a  szent  orosz  autokráczia. 

ezelőtt?  ■ —  Karloviczi  vagyok,  volt  felelete.  —  Tehát  magyar- 
országi ?  mondám  én.  —  Nem,  én  osztrák  Szerbiába  való 
vagyok  .  .  . 

Egy  pár  hete,  hogj^  Zakó  és  Herkalovics  itt  jártak ;  sajnálom, 
hogy  már  nem  találtam.  Épen  hallom,  hogy  három  zászlóalj  jött 
Zimonyba,  többnyire  somogyi  fiuk ;  még  fegyverük  nincs.  Az  orsovai 
oláhokról  odavalók  azt  állitják,  hogy  jóérzelmüek. 

A  csajkások  flottilleja  Zimonyban  van. 

Bécsi  bankárral  lakom  egy  vendéglőben.  Francziafaló.  Hát  én 
meg  vele  szemben  osztrákfaló  franczia  vagyok.  Taglalgattuk  Ausz- 
triát, s  ö  a  forradalomgyülölö  bevallotta,  hogy  bécsi  felkeléstől 
tart,  mivel  a  munkás  és  mesterember,  szóval :  a  szegény-  és  közép- 
polgári osztály  igen  elégületlen,  *)  és  többek  közt  azt  monda,  hogy 
ö,  kinek  üzlete  van  Konstantinápolyban,  gyára  Csehországban,  és 
bankja  Bécsben,  csak  annyi  adót  fizet,  mint  egy  szegény  háztartásu 
mesterember. ■ 

(Aláirva.J  Ludvigh. 


*)  Ez  az  elégedetlenség  eszembe  juttatja,  hogy  azon  idő- 
ben a  jó  bécsiek,  Bach,  Bruck  miniszterek,  Rauscher 
érsek,  ós  Grünne  császári  szárnysegéd  iránti  »megelége- 
désük«-ben  a  következő  epigrammal  mulatták  magukat : 

Wenn's  B  a  c  h-erl  vertrocknet, 

Und's  B  r  u  c  k-erl  bricht, 
"Wenn's  R  a  u  s  c  h  e  r-1  verstummet, 

Und's  G  r  ü  n  n  e  verschwindet 
Kommt's  Glück.  Eher  nicht. 

Hát  bizony,  ki  is  száradt,  be  is  tört,  el  is  némult,  el  is  tűnt  — 

de  hol  van  a  » Glück ?« pardon!  hisz  ott  van  Bosznia! 

Az  aztán  » Glück !« 

Midőn  ezeket  imám,  hirt  hoznak  a  lapok,  hogy  a  bécsi 
reichsrath  körében  bizonyos  mozgalom  mutatkozik  a  sereg- 
leszállitás  czóljából.  Ez  meg  azt  a  másik  epigrammot  juttatja 
eszembe,  hogy  kevéssel  az  59-iki  háború  előtt  Bruck  miniszter 
azt  indítványozta,  hogy  az  osztrák  himnus  ezen  szavaihoz : 
»Gott  erhalte  unser'n  Kaiser«,  tétessék  hozzá  »und 
unsere  Armee«,  mert  ha  azt  az  isten  valamely  csodával 
nem  »e  r  h  a  1 1  o  1  j  a,«  az  állam  ugyan  nem  képes  reá.  —  így 
állt  a  dolog  már  húsz  év  előtt,  —  hát  most ! 

Belgrád,  1859.  július  9. 

Nem  vettem  még  semmi  tudósítást  emberemtől,  s  ez  nekem 
kin,  mindamellett,  hogy  G-.  a  hallgatást  természetesnek  találja  s 
épen  nem  kételkedik  eljárásának  eredményéről. 

A  szolferinói  győzelem  hirére  az  itt  állomásozó  szerb  katona- 
tisztek mind  a  franczia,  mind  a  szárdiniai  konzulnak  gratuláltak. 
A  franczia  konzul  örömében  pénzt  dobált  ki  az  utozára,  az  éjféli 
sötétségben  ácsorgott  nép  közé.  Poharazás  közben  a  szard  ügynök- 
nek is  nagyon  megjött  harczi  kedve,  s  másnap  nekem  bizonyit- 
gatta,  hogy  minek  várakoznánk  még,  üssünk  rajta  az  osztrákokon, 
foglaljuk  el  Zimonyt,  a  többi  magától  jő.  Harcz vágya  ellen  már 
csak  unalomból  sem  tettem  volna  kifogást.  » Üssünk  rajta !«  mon- 
dám. Annyit  tudok,  hogy  1800  ember  van  Zimonyban  és  közte 
számos  régi  honvéd,  Pancsován  pedig  valami  2400  ember  van,  — 
mindenesetre  jobb  a  kevesebb  számúval  kezdeni. 

Ily  párbeszéd  folytán  magára  vállalta  az  ifjú  herczeggel 
szólni,  s  tőle  40,000  frtot  kölcsönül  kérni.  Én  öt  erre  annálinkább 
biztattam,  hogy  tudjam,  mit  mondand  a  herczeg.  Válasza  az  volt, 
hogy  ha  a  franczia  sereg  nem  jön  Magyarországba,  ö  a  magyar 
mozgalmat  nem  fogja  segíteni.  Itt  is  igaz  az:  » csatlakozunk,  ha  ti 
lesztek  az  erősebbek. « 

Felséges  egy  látvány  az  inneni  vártérről  a  túlsó  part  áldásos 
lapályain  jártatni  a  szemet.  Egy  tekintet  elég  a  múlt  megmagyará- 
zására  A  török  a  várat  folyvást  erősítteti  és  szokatlanul  mozog. 

De  az  ö  készülete  nekünk  nem  árthat. 

A  szerb  gyűlöli  a  svábot,  de  Belgrádnak  nagy  része,  épen 
ugy  mint  a  túlsó  parti  szerb,  szereti  ha  svábul  kotyoghat.  Ha  a 
magyarnak  nemzeti  kormánya  volna,  itt  is  német  szó  helyett 
magyart  lehetne  hallani.  Csakugyan  nemzeti  lét  kérdése  felmenteni 
a  magyart  nemcsak  a  német  uralom  alól,  hanem  még  literatúrai  és 
társalgási  befolyása  alól  is. 

Itteni  unalmamban  mégis  tanultam  valamit  a  szerb  történe- 
lemből, azt,  hogy  Kinizsi  Pál  szerb  volt ;  jele,  hogy  a  szerbeknek 
akkor  malmuk  volt,  most  pedig  nincsen.  —  —  — 

(Aláírva.)  Ludvigh. 

3. 

Belgrád,  1859.  július  13. 

A«  itteni  kormányt  és  az  apa  s  íiu  közti  viszonyt  legjobban  a 
következő  esemény  jellemzi :  E  napokban  egy  hivatalnok,  —  talán 
élete  koczkáztatásával  —  megsúgta  az  ifjú  berezegnek,  hogy  kor- 
mányi parancs  fog  nyomban  útnak  indulni,  nem  tudom  mely  határ- 
széli falu  elöljáróihoz,  miszerint  három  embert  rögtön  akasztassanak 
fel.  E  három  ember  sem  meg  nem  volt  idézve,  sem  kí  nem  hall- 
gatva, sem  vizsgálat  ellenük  nem  volt  rendelve,  sem  el  nem  voltak 

Ítélve.  Az  ifjú  herczeg  elmegyen  az  öreghez  s  kérdést  teszen ;  az 
öreg  azt  felelte:  » ahhoz  semmi  közöd. «  —  Hiszen  épen  mivel 
közöm  nincs,  el  akarok  innen  menni,  mert  ily  eljárásnak  nem 
lehet  jó  következése ;  ekként  senki  sincs  életéről  biztosítva,  ha 
ember  vesztésre  egyéb  nem  kívántatik,  mint  fondorkodó  embernek 
feladása.  —  » Nekem  ez  igy  tetszik,  s  igy  akarom, «  viszonzá  az 
öreg,  mig  a  fiatal  herczeg  az  ország  odahagyásával  fenyegetödzött, 
mitől  megint  az  öreg  félt,  s  csak  e  félelem  akadályozta  meg  a 
három  ember  felakasztatását. 

F.  hó  12-én,  mig  az  ifjú  herczeg  S.-ban  járt,  az  öregnek 
kedve  kerekedett  nyolcz  előkelő  embert,  többnyire  régi  szenátort 
elfogatni.  Miért  ?  —  senki  sem  tudja.  Garasanin  azt  mondja,  hogy  ő 
nem  hiszi  őket  bármiben  is  vétkeseknek,  s  ha  ők  elfogattak,  bizony 
ö  maga  sem  érezné  magát  az  elfogatás  ellen  biztosnak,  ha  az  öreg 
azt  nem  hinné  róla,  hogy  a  franczia  császárnál  jó  hirben,  kegyelem- 
ben áll;  ez  a  hit  az  ö  »salva  guardiája.« 

A  közönségben  az  a  hir  jár,  hogy  Sándor  herczeget  akarták 
volna  visszahívni.  Ez  nem  áll,  de  az  bizonyos,  hogy  az  öreg  furcsa 
szeszélyü  kormányzata  sok  rossz  vért  csinál.  A  fiatal  he"rczeg  maga 
akart  miniszterváltozást  megkísérlem,  de  erélytelen  fellépése  az 
öreg  akaratossága  ellenében  mindaddig  eredménytelen  lesz,  mig 
nem  lesz,  ki  a  franczia  császár  nevében  szóljon.  Nem  lehet  eléggé 
hangsúlyoznom,  hogy  L  e  s  s  e  p  s  jöjjön  már  valahára.  Csak  ha  ő  a 
franczia  császár  nevében  erélyesen  föllép,  lehet  a  mostani  viszony 
megváltoztatását  remélenünk,  hogy  Mihály  herczeg  ígéretei  való- 
sittathassanak.  Ha  Lesseps  sarkára  áll,  Garasanin  miniszter  lesz. 
Pedig  ö  a  mi  egyedüli  emberünk.  Ha  ő  hatalomra  jő,  minden  meg- 
lesz, a  mit  te  tanácsolni  és  kívánni  fogsz,  máskülönben  a  »szövet- 
ség«  puszta  szó  marad.  Igaz,  maga  az  öreg  is  annyira  gyűlöli  az 
osztrákokat,  miszerint  épen  nem  lepne  meg,  ha  egy  szép  reggel  azt 
hallanám,  hogy  parancsot  adott  Ausztriát  megtámadni,  csakhogy 
másnapra  inasa  valami  mesét  találna  ki,  s  harmadnap  arra  ébred- 
nénk, hogy  minket  támadnak  meg.  Nyomorúságos  állapot  ez.  Vál- 
toztatni kell  rajta.  Ne  késsék  Lesseps. 

A  magyar  föld  lakosait  csak  a  gyávaság  és  félelem  birja 
adakozásra,  és  azok  is  csekélyek.  Egy  kis  franczia  seregnek  meg- 
jelenése az  egész  országot  ki  fogja  tisztítani  az  osztráktól.  Nem  jut 
a  határszéli  szerbeknek  a  nemzeti  kérdés  eszébe.  Igy  van,  hihetően 
a  horvátokkal  is,  legalább  nekem  ezt  mondják.  Az  első  sikertől 
függ  minden.  ..." 

—  július  14. 

Tegnap  az  osztrák  konzul  az  előleges  békealkudozás  távsür- 
gönyét kihirdette.  Már  a  fegyverszünet  és  a  két  császár  találko- 
zása is  váratlan  volt,  de  még  váratlanabb  a  béke.  Mi  történhetett 
ennél  valótlanabb  ?  Zimonyban  már  a  béke  egyik  feltételét  is  hir- 

dették,  Ausztria  lemondását  Lombardiáról  a  Mincióig,  —  de  feltűnő, 
hogy  Szárdiniáról  nincsen  szó,  s  ez  még  reményt  ad. 

Nem  tudom  mi  tévő  legyek.  Két  hétig  még  itt  várok,  részint 
hogy  ujabb  rendeletedet  vehessem,  részint  hogy  emberem  visszajö- 
vetelét  bevárjam,  s  jövőre  összeköttetést  alapítsak. 

(Aláirva.)  Ludvigh, 


Kossuth  —  Ludvighnak. 

Genf,  1859.  juHus  31. 

A  béke  komoly,  igen  is  komoly.  Mindennek  vége.  Remé- 
nyeink le  vannak  sújtva  oly  megfoghatlan  váratlanul,  mint 
mikor  a  villám  csap  le  a  felhőtlen  kék  égről. 

Bámulni  fogsz,  ha  majd  elbeszélem  a  detailleokat. 
Borzadni  fogsz,  ha  elmondom,  minő  kipótolhatlan  a  helyzet 
kedvezése,  —  mind  ben  a  hazában,  mind  kün,  —  melyet 
vesztettünk.  Irtózatos !  S  annál  irtózatosabb,  mert  semmi  ki- 
gondolható tekintetben  nincs  indokolva  a  csapás. 

Elrendezvén  a  már  öt  zászlóaljra  szaporodott  s  pár  hét 
alatt  négyszer  aimyira  szaporodandott  légió  ügyét,  pár  hetet 
roncsolt  lélekkel  az  Alpesek  közt  töltök,  mielőtt  angol  magá- 
nyomba visszabújnék. 

Azért  ne  irj  többet,  annálkevósbbó,  mert  Cavour  nem 
miniszter  többé,  —  s  utazni  ment  ö  is.  Vagy  épen  nem,  vagy 
csak  igen  későn  kapnám  leveledet.  A  július  17-ild  chiffre- 
soraidat  is  csak  ma  kaptam  Cavourtól,  ki  történetesen  itt  a 
szomszédban  volt. 

Azt  kivánom,  hogy  a  jövendőre  való  tekintettel  igye- 
kezzél az  egyetértést  Szerbiával  konszolidálni,  a  horvátokkal 
megállapítani,  s  mindkettővel  a  rapportban-lótelt  elrendezni, 
mert  bár  reménytelenül  nézek  a  jövendő  elé,  az  abnormis 
békekötés  után  Európa  állapota  még  abnormisabb,  mint  ez 
előtt.  Semmi  nincs  megoldva,  semmisem  állandó  s  az  esemé- 
nyek fordulata  kiszámithatlan. 

A  mint  pedig  az  egyetértést  vagy  eszközlötted,  vagy 
látod,  hogy  nem  eszközölheted,  nincs  ott    mit  vesztegetned 

az  időt,  indulj  haza, (mit  mondok!  nincs  nekünk  »haza«) 

indulj  vissza. — 

Isten  vigasztaljon  mindnyájunkat.  (Aláirva  álnév  alatt) 

Kossuth. 

—   KOSSUTH,   niATAIM.   I.  gg 


410 


Ludvigli  —  Kossuthnak. 

Brüsszel,  1859.  szeptember  25. 

Kiegészítéséül  szóbeli  és  kiküldetésein  alatt  tett  Írásbeli- 
jelentéseimnek,  mind  a  keleti  viszonyok,  mind  az  egyének  megismer- 
tetésére nem  lesz  felesleges  még  ezeket  elmondanom : 

1.  A  szerbekre  vonatkozólag. 

Nem  tapasztaltam  egyik  rétegében  sem  a  népnek  magyar- 
ellenes érzelmet.  A  magyar  név,  melyet  a  német  lapok  az  Ungar 
kifejezés  ellenében  szakadás  és  felingerlés  czéljából  mintegy  guny- 
képen  használtak,  a  szerbeknél  most  megbecsülési  indulatot  fejez  ki, 
mintha  hozzátétetnék :  a  jeles,  a  vitéz. 

Ellenben  a  németet  a  megvetés  hangján  svábnak  mondják,  és 
6  megnevezésben  részesitik  mindazokat,  kik  osztrák  protekczió 
alatt  állnak,  ha  mindjárt  ráczok  volnának  is ;  de  a  magyar  még 
osztrák  protekczió  alatt  is  magyar  marad. 

Visszamenve  az  1848-iki  eseményekre,  a  nemzetiség  kérdése 
nem  foglalkodtatá  a  tömeget ;  azt  inkább  vallással  izgatták,  söt  az 
első  önkény tosek  fejében  nem  volt  más  czél  s  gondolat,  mint 
rablás. 

Kétségkívül  kellemetlenül  hangozhatott  a  szerb  vezérek 
füleibe  az,  hogy  » rablócsoport «-nak  neveztük,  és  én  is  mondom, 
hogy  minekünk,  ha  a  multakra  akár  a  sajtóban,  akár  beszédben 
visszatérünk,  ily  jellemző  kifejezésektől  a  jövő  érdekében  óvakod- 
nunk kell.  De  a  dolog  igaz,  nagyon  is  igaz.  S  ennek  Szerbiában 
történelmi  alapja  van.  —  Népek  hajlamait  és  jellemeit  történetök- 
böl  kell  tanulni ;  azért  nézeted  igen  helyes  volt,  midőn  már  a  her- 
czeggel  való  értekezés  előtt  is  a  fegyveres  segély  szóba  hozott 
módját  elvből  elutasitád. 

A  mostani  kormánynak  minden  jóindulata  daczára  csak  óva- 
kodva hihetünk.  Nem  a  jelen,  hanem  a  múlt  int  ez  óvakodásra. 
Emlitém,  hogy  épen  nem  lenne  nehéz  a  mostani  kormányt  reábirni, 
hogy  rajta  üssön  az  osztrákon,  de  ez  sem  a  júliusi  igen  kedvező 
körülmények  közt  nem  volt  tanácsos,  sem  a  jövendőben  nem  az. 
Nem  kell  nekünk  egyéb,  csak  szabad  mozoghatás  az  ő  földjén,  s 
ügyes  felvígyázat  az  osztrák  kémekre.  Rövid  idő  alatt,  kivándorolt 
magyarokból  és  határszéli  bolgárokból  valami  félreeső  helyen  kis 
hadsereget  lehetne  rögtönözni. 

Ha Obrenovics Milos  meghal,  fia  változtatni  fogja  kormányát, 
ha  addig  forradalom  vagy  összeesküvés  nem  változtatja.  De  ő  benne 
is  megvan  a  bizalmatlankodás,  mely  a  nemzetnek  vérébe  ment  át. 
Mind  a  mostani,  mind  a  múlt  kormány  embereinek  nagy  része 
neveletlen,  mint  Milos  maga.  Régi  pandúrok,  inasok.  De  van  sok 
fiatal  ember,  ki  Pesteri,  Bécsben,  Parisban  stb.  tanult,  s  ezek  több- 
nyire   a    katonai   pályát    követik.    Igen    valószínű,    hogy    a  fiatal 

Iierczeg  ezeket  veendi  minisztériumába.  Ezen  fiatalságban  nincs 
egy  csepp  osztrák  rokonszenv,  söt  érzi  az  osztrák  beavatkozás 
súlyát.  Garasanin  szükséges  emberévé  váland.  Mert  most  is  volt 
alkalmam  tapasztalni,  hogy  csak  ö  előtte  tárta  ki  szive  érzelmeit, 
de  mindamellett  apja  bizalmatlankodási  árnyéka  öt  is  kiséri.  ügy 
látszik  mintha  apja  öbelé  is  beleverte  volna  a  gyanút,  hogy  Garasa- 
nin fejedelemségre  vágyódik. 

A  kormánynak  minden  státustudománya :  —  a  konspiráczió. 
A  múlt  kormány  konspiráczió  félelméből  üldözte  az  embereket,  és 
konspiráczió  következtében  bukott  meg.  A  mostani  kormány  kon- 
spiráczióból  támadt,  s  abban  keresi  léterejét.  Nem  ártand  megmon- 
dani, kik  viszik  a  kormányt. 

Milost,  gondolom,  eléggé  ismertettem.  0  élőképe  a  szerencse- 
hősnek. 0,  kinek  még  családi  neve  sincs,  pandúrból,  kondásból 
fejedelemségre  vitte  fel,  a  mi  különben  becsületére  válnék,  ha  mint 
fejedelem  is  pandúr  nem  volna.  Obrenovics  felvett,  kölcsönzött  név. 
Anyja  első  férjének  neve  volt,  s  minthogy  Milos  ennek  testvérénél, 
Obrenovicsnál  szolgált,  az  ö  nevét  vette  fel. 

Első    minisztere  Raj Z  v  .  .  .  . ,     egy   volt   pandúr ; 

egyike  azoknak,  kik  az  előbbi  fejedelem  ellen  összeesküdtek  Rani- 
sics  pap  áldása  alatt ;  háromszor  halálra  volt  itélve. 

H pénzügyminiszter,  bosnyák  paraszt ;  Milost  számki- 
vetésében Bécsbe  követte,  és  ott  keveset  megtanult  németül. 

TJgr igazságügyér,    tudatlan,    de    becsületes    ember. 

írást  nem  tud,  de  megtanitották  neve  aláirására. 

M  e  1  .  .  k  0  régi  inasa  Milosnak,  most  fösegédje  és  főtanács- 
adója. 

Ily  és  ezekhez  hasonló  emberekben  bizni  nem  lehet. 

Azért  misszióm  ezek  előtt  titok  maradt,  mi  különben  is 
Mihály  berezeg  kivánata  volt.  Csak  a  herczeg  titoknokai :  Zukics 
és  Lesjanin,  meg  Garasanin  értekeztek  velem;  és  értesitve  volt 
még  Magazinovics,  Garasaninnak  hű  embere,  kivel  a  szard  konzulá- 
tusban szoktam  találkozni. 

A  szard  konzul  bácskai  huszármenekültet  vett  tolmácsul,  s 
az  ö,  s  egy  más  ott  lakó  fiatal  magyar  segitségével  valami  400 
magyar  kocsis,  inas,  mesterlegény  stb.  fegyverfogásra  össze  volt 
Írva,  s  késznek  nyilatkozott,  szólitás  esetére  előállni.  De  komolyan 
a  dologhoz  látni  Belgrádban  nem  lehetett,  s  jövőben  sem  lehet. 
Arra  távolesö,  de  mégis  a  Dunához  közelfekvő  hely  szükséges.  De 
hogy  ennek  jó  eredménye  legyen,  egy  Garasanin  kell  hozzá. 

A  szard  konzullal  fentartom  a  viszonyt,  miszerint  az  ottani 
események  fonala  kezünkből  ki  ne  essék. 

írtam  már  Garasaninnak,  a  konzulnak  és  Zukicsnak  néhány 
sort.  Felkértem  az  utóbbit,  hogy  Konstantinápolynak  küldjön 
nekem  tudósítást  emberünk  eljárásáról  a  horvátoknál.  —  ChiíFre- 
levelezési  kulcsul  .  .  .  könyvet  választottunk. 


?2* 


412 

2.  Moldva-Oláliország  reánk,  még  Erdély  szomszédságától  is 
eltekintve,  igen  nagy  fontossággal  bir ;  30,000  magyar  lélek  magá- 
ban Bukarestben,  s  nem  tudom  hány  ezer  Galaczban  és  Jassyban, 
és  a  csángók,  —  nem  csekély  dolog. 

Hanem  bizonyossá  tehetlek,  hogy  Klapka  bámulatosan  misz- 
tifikálta magát,  midőn  azt  hitte,  hogy  Couzát  s  kormányát  ügyünk- 
nek megnyerte.  Ellenségei  hazánknak.  Neked  különösen  ellenségeid. 
Hűség  és  szövetség  csak  üres  szavak.  Rosszabb :  —  álarcz !  Én 
nem  szabadulhatok  azon  gyanúmtól,  hogy  az  első  terv  alatt  dákoro- 
mán üzelmek  lappangtak.  Azért  gyűlölnek  téged  oly  dühösen,  mert 
az  által,  hogy  a  franczia  seregküldésnek  oly  határozottan  inszisz- 
táltál,  terveiket  keresztülvágtad.  E  nélkül  ök  foglalták  volna  el  a 
tért  Erdélyben.  *)  Napóleon  császár  trónbeszédében  az  oláh  kérdést 
is  előrántotta,  hogy  minél  több  casus  bellit  akaszszon  az  osztrák 
nyakába  bünlajstrom  gyanánt,  s  mikor  aztán  a  hírlapok  tele  voltak 
a  román  nemzetiség  regenerácziójának  hangoztatásával,  Bukarest- 
ben a  Hóra  Gloska-tánczot  nemzeti  dicsfénynyel  vették  körül !  — 
és  Klapka  azt  hitte,  hogy  ö  majd  oláh  segítséggel  Magyarországot 
csinál !  Rá  sem  ért  volna  észrevenni  magát,  mikorra  elteszik  láb 
alól,  ha  a  te  »vagy  franczia  sereg,  vagy  nem  mozdulunk*  szavad 
utjokat  nem  állja. 

Lehet,  hogy  ez  üzelmeknél  Couza  inkább  csak  eszköz  volt 
mások  kezében,  mint  intéző.  Lehet,  bár  nem  bizonyos,  de  az  tény, 
hogy  Couza,  ha  általában  valamire  támaszkodhatik,  csak  a  »jeune 
Roumanie« -pártra  támaszkodhatnék,  mely  1847-ben  alakult,  titkos 
társaság  által  vezettetik,  s  feje  Ghika  J.,  volt  számoszi  kormányzó. 
A  magyar  dákorománok,  kik  az  előbbi  kormánjrtól  elutasittattak, 
most  hivatalban  vannak. 

Különben  én  azt  hiszem,  hogy  legyen  bár  Couzának  kezében 
a  fermán,  czimezze  bár  magát  nagyhetykén  »nous  Jean  Alexandre 
1-er  prince  regnant«-nak,  az  ö  napjai  meg  vannak  számlálva;  nem 
tarthatja  fen  magát,  nincs     alapja,  nincs  gyökere,  tehetetlen  is, 

csak  a  franczia  sas  szárnyai  fedik.  De  meddig  fogják  fedni  ? • 

De  a  mig  fedik,  azon  kellene  lenned,  hogy  csak  azon  feltétel  alatt 
fedjék,  ha  a  dákorománoktól  elvál.  Erre  ott  helyben  is  hatni  kel- 
lene, s  e  végett  oly  tekintélyes  ügyvivőre  van  ott  ügyünknek 
szüksége,  ki  oláhul  beszél,  s  a  franczia  kormány  tekintélyével  tud- 
jon Couza  előtt  megjelenni,  az  embereket  kitanulni  és  odahatni, 
hogy  a  megelégedetlen  bojárpártból  olyanok  alkossák  a  miniszté- 
riumot, kik  nekünk  barátaink.  Vannak  ilyenek  (itt  nevek  következ- 
nek, élő  emberek  nevei).  E  fontos  feladatra,  lelkem  teljes  meggyő- 
ződése szerint,  senkisem  oly  alkalmas,  mint  Karacsay  Sándor. 
Mig  olyan  körben  élt,  mely  ellened  áskálódott,  ö  reá  is  hatott 
környezetének  frondeur  szelleme,  de  ez  tökéletesen  elmúlt.  Számit- 

*)  E  nézet  nem  volt  alaptalan,  miként  Irataim  Il-ik  kötetében 
olvasható  lesz. 

hatsz  reá.  Higgadt  gondolkozású,  okos  ember,  ki  ha  franczia  támo- 
gatással léphet  fel,  képes  kivinni,  a  minek  kivitele  érdekünkben  áll. 
Ezek  után  Ludvigh  még  a  belgrádi  várról  s  a  török  viszo- 
nyokról is  ir.  Levelének  e  részéből,  a  változott  viszonyok  folytán, 
elég  lesz  kivonatul  a  következő : 

A  boszniai  muzulmánok  nem  mások,  mint  a  régi  földesurak. 
Ezek,  noha  egy  nemzetbeliek  a  szerbekkel,  mégis  tartanak  tőlük  és 
saját  parasztjaiktól,  nehogy  ugy  kivetkőztessenek  birtokaikból, 
mint  a  szerbiai  törökök,  de  szintúgy  félnek  a  tanzimáttól,  azért 
óhajtanak  a  porta  közvetlen  kormányzata  alul  menekülni  és  csak 
hűbéri  viszonyban  maradva,  a  dunai  fejedelemségek  normájára  saját 
kormányt  nyerni. 

Emlitém,  hogy  a  magyarhoni  ráczok  szelleméről  a  legjobb 
hireket  vettem.  Orsova  mellett  találkoztam  több  bánáti  oláhval ; 
mind  várt  téged,  mind  remélt.  Az  erdélyi  oláhokról  ugyanezt  mond- 
ják nekem  Krivácsy  és  Dunyov,  kik  kijövetelükkor  jártak  köztük. 
A  horvátokról  ugyanezt  haliam,  de  H  .  .  .  .  cs  elmenetelemkor  még 
vissza  nem  érkezvén,  a  jelentést  az  adatokkal  várom. 

Meg  kell  még  említenem,  hogy  utamban  hallottam,  kik  avat- 
koznak vagy  »avatkoztatnak«  az  országban  a  felkelés  elrendezésébe 
és  kik  játszák  a  vezérszerepet.  Én  e  titokba  sohasem  voltam 
beavatva  s  nincs  is  erre  óhajtásom,  de  én  elborzadtam  a  felett,  a 
mit  hallottam.  ^")  — — ■ 

(Aláirva.)  Ludvigh. 


*)Éni 

HATODIK   FEJEZET. 
(Ut  Olaszországba.) 

Elsö  szakasz. 

Kossuth  levelei  nejéhez  olaszországi  útjából. 

(Köztük :  találkozás  Napóleon  császárral  Valleggióban.) 

1. 

Paris,  1859.  június  16. 
Kedves  lelkem,  angyalom ! 

Még  nincs  nyolcz  óra  este  s  már  nemcsak  megérkez- 
tem, de  már  irhatok  is. 

A  tenger  csendes  volt,  nem  lettem  rosszul.  Boulogneba 
a  legényem  (a  ki  kapitális  fiu,)  előttem  érkezvén  meg  a  lovak- 
kal, ügyesen  tudtára  adá  a  hatóságoknak,  hogy  ma  reggel 
jövök,  s  ugy  látszik,  hogy  utasítással  kellett  birniok,  mert  a 
vám-  és  utlevéli  tisztek  kalaplevéve,  a  legnagyobb  előzékeny- 
séggel fogadtak,  kézipodgyászainkat  (pedig  fegyver  is  volt 
köztük,)  még  csak  a  vámhivatalba  sem  engedték  vinni.  Nevem 
mindenemnek  szabadjegyül  szolgált,  a  rendőrbiztos  maga  vitte 
el  útlevelemet  a  bélyegjegyet  ráüttetni,  s  mig  ebédelek,  az 
alpréfet  bocsánatot  kéretett,  hogy  ezen  kis  passzuális  forma- 
litás miatt  a  passzusvizáló-szobán  kellett  átmennem  a  he- 
lyett, hogy  a  sorompókötelet  nyomban  kiakasztották  volna, 
miszerint  minden  teketória  nélkül  egyenesen  a  kocsira  ülhes- 
sek. A  vasúton  külön  osztályt  adtak,  s  megkínáltak,  hogy 
dohányozzam.  Parisba  érkeztemkor  meg  sem  állítottak  kézi 
podgyászainkkal  s  igy  azt  hiszem,  nagy  ládáinkhoz  sem  nyúl- 
nak, miknek  kihozatalára ,  hogy  magam  ott  ne  lebzseljek. 
Irányit  kértem  fel, 

Szóval :  eddig  minden  csupa  előzékenység  és  szívesség. 

Barátaim  amott  Génuában  fontosságot  helyeznek  arra, 
hogy  egy  kis  nyilvános  fogadtatás  legyen.  Untat  a  gondolat ;  — 
tudod  mennyit  kínoztak  fogadtatásokkal  két  világrészben ;  — 
csömörlöm  tőlük ;  de  hát,  meglehet,  igazuk  van ;  ilyen  izgalmas 
időkben  a  »nép  szava«  tisztázhatja  kissé  a  levegőt  körültűnk 
a  gőztől,  melylyel  a  »magas«  diplomaták  szeretnének  körül- 
venni, hogy  amúgy  suttyomban  vehessék  hasznunkat  —  ész- 
revétlenül. —  Nem  vitatom,  hanem  megadom  magam  a  csö- 
mörnek. Majd  elmúlik.  Hát  ma  éjjel  még  telegrafálok  Génuába, 
vájjon  a  fogadtatás  tekintete  megengedi-e,  hogy  ne  tengeren 
érkezzem;  ha  igen,  ugy  Svájcznak  szeretnék  menni,  hogy 
lássam  a  vidéket,  hol  három  hét  múlva  epedő  lelkemnek  egész 
melegével  reméllek  keblemre  szoríthatni  s  kalauzod  lenni  a 
természet  ama  csodái  között,  melyeknek  nagyszerűsége  ir 
gyanánt  fog  hatni  roncsolt  kedélyedre,  kedves,  szenvedő  lelkű 
angyalom. 

Nem  tud  szemem  mást  látni  most  is,  mint  ama  határta- 
lan bút  és  szenvedést,  mely  egész  valódon  elömlött,  életem 
élete,  a  bucsu  perczében.  Köny  tolul  szemembe,  reá  gondolván. 
— De  vigasztalódjál,  kedves  angyalom,  vigasztalódjál  a  viszont- 
látás örömének  előérzetével,  vigasztalódjál  azon  gondolattal, 
hogy  annyi  csodálatos  viszontagság  között  nem  hiában  őrkö- 
dött felettünk  valami  névtelen  hatalom.  Mi,  mint  nemzetünk- 
ről Írva  van,  elmondhatjuk  magunkról,  hogy  »megbünhődtük 
már  a  multat  és  jövendőt.*  Az  nem  lehet,  hogy  számunkra  ne 
legyen  fentartva  az,  mi  után  lelkünk  egyedül  sóvárog :  gon- 
doktól ment  nyugalom  éltünk  estéjén,  hol  csak  egymásért 
egymásnak  élve,  s  életűnket  fűszerezve  látva  jó  gyermekeink- 
nek szeretete  s  biztosított  jövője  által,  mosolylyal  emlékez- 
hessünk vissza  a  viharokra,  melyeken  keresztül  jutánk  a  nyu- 
galmas révparthoz. 

Adjon  e  gondolat  erőt  lelkednek,  kedves  angyalom,  hogy 
lelked  ereje  erőt  adjon  testednek,  megbimi  a  vihart,  mely 
még  reánk  vár.  Lásd,  ismerve  angyali  jó  szereteted  bensősé- 
gét,  én  elég  önző  akarok  lenni  téged  arra  figyelmeztetni,  hogy 
nekem  a  te  erődre  szükségem  van,  miszerint  veled  karöltve 
elbírhassam  a  gondok  terhét,  melyek  vállaimon  feküsznek.  Ha 
bút  tudok  lelkedben  és  szenvedést  látok  arczodon,  érzem  e 

perczben  is,  liogy  nem  bírnám  meg  azon  gonJterliet.  Pedig 
mégis  csak  van  valami  azon  gondolatban,  hogy  talán  hivatva 
vagyunk  egy  nemzet  felvirágzásának  szemléleténél  azt  mon- 
dani egymásnak :  »Ez  a  mi  müvünk. « 

Holnap  Bixiónál  ebédelek.  Este  nyolcz  órakor  indulok 
tovább.  Hajóval-e,  vagy  szárazon  Génuába  ?  —  Nem  tudom.  De 
ha  hajón  s  az  nagyon  korán  reggel  talál  érkezni  oda,  korábban, 
mintsem  hogy  tüntetés  lehetne,  s  én  hiában  kinzom  meg 
magam  a  tengeri  betegséggel,  az  boszantó  lesz  — . 


Paris,  1859.  június  17. 

Kikutattuk,  hogy  a  legközelebbi  tiz  nap  alatt  minden 
nap  indul  hajó  Marseilléböl  Génuába,  tehát  abban  állapodtunk 
meg,  hogy  Irányi  ma  este  indul  a  Mont-Cónisnek  Génuába, 
hová  vasárnap  reggel  négy  órakor  érkezik;  ott  tisztába  jö  az 
iránt  a  fogadtatás  tekintetében,  mikor  és  hogyan  tanácsos  ér- 
keznem, s  telegrafál  nekem  Lyonba,  hol  az  ut  elválik :  vagy 
Turinnak,  vagy  Marseillenek.  Én  holnap  reggel  megyek 
Lyonba  s  holnap  ott  hálok ;  hogy  aztán  vagy  Marseillenek 
vagy  a  Mont-Cénisnek  menjek,  az  Irányitól  veendő  telegramm 
szerint,  —  s  hétfőn,  legfölebb  kedden  Génuába  érkezzem. 

Tegnap  Bixio  volt  nálam.  Jelentik,  hogy  ma  Villama- 
rina, a  piemonti  követ  akar  meglátogatni. 

Most  kapom  Pulszky  levelét.*)  Perczel  levelének  tartal- 
mát mégis  ismernem  kellene  —  a  tirádák  kihagyásával  —  arra 
nézve :  1.  Ki  ellen  dühöng  s  miért  ?  2.  Mit  válaszol  azon  inté- 
semre, hogy  a  génuaiakkal  tisztába  kell  jönnie  ?  3.  Mit  felel 
azon  kérdésre,  hogy  mit  válaszolt  neki  Teleki  ?  4.  Mit  mond 
arra,  hogy  akar-e  Génuába  menni  vagy  sem  ? 

Klapka,  gondolom,  mint  a  piemonti  kormány  által  kine- 
vezett légió-parancsnok  adta  ki  azt  a  proklamácziót.  Ha  igen, 
nagy  hiba,  melyen  megtörhet  az  egész  ügy,  mert  ha  nem 
mi  nevezzük  a  parancsnokot,  a  légió  nem  magyar,  hanem 
piemonti,  s  ilyennel  én  nem  identifikálom  magamat.  Ez  eltérés 
kijelentett  elveinktől,  —  mit  el  nem  fogadhatok,  sem  a  ma- 
gyart  abba   sodortatni  nem   engedhetem.   El  kellett   volna 


*)  Lásd  a  mellékletet  •/.  alatt. 

Pulszkynak  azon proklamácziót  küldenie;  itt  »Times«-t  venni 
nem  lehet,  pedig  ismernem  kellene.  •//. 

Hibákat,  tévedéseket,  mig  bevégzett  ténynyé  nem  vál- 
nak, helyre  tudok  hozni,  de  fait  accomplit  megváltoztatni 
nem  lehet ;  vagy  el  kell  fogadni  vagy  desavouálni.  Az  elsőt, 
hogy  tegyem,  nagy  garancziáknak  kell  kezembe  adatni,  s  igy 
alkalmasint  a  második  lesz  belőle,  s  ha  ez :  csak  kettő  közt 
egy  lehet  az  eredmény :  vagy  az,  hogy  semmiből  semmi  sem 
lesz  s  ti,  kedves  angyalaim,  nem  jöttök  Olaszországba,  hanem 
6  helyett  én  is  Ventnorba,  —  vagy  az,  hogy  piemonti  földről 
a  Pón  túli  helyekre  teszszük  át  a  szállást,  alkalmasint  Toská- 
nába,  ha  ugyan  a  császár  megnyugtatólag  nyilatkozik,  miről 
nagyon  kételkedem. 

Most  azt  hallom,  hogy  a  herczeg  megindult  volna  sere- 
gével előre  s  hogy  Ferrarába  megyén.  Ez  tehet  előkészületet 
velenczei  expediczióra,  tehet  előlépést  a  nekünk  oly  fontos 
part  felé  stb. 

Ivdlellékletels. 

/• 
Pulszky   —  Kossuthnak. 

London,  1859.  június  16.  —  Perczeltöl  jött  tizenkét  lapos 
levél  vastag  papiroson.  Filozofál ;  dühöng ;  megalázza  magát ; 
újra  dühöng,  profétizál  s  kétszer  emliti,  hogy  ö  a  messiás,  ki  a  hazát 
megváltandja.  Nincs  az  egész  levélben  sem  faktum,  sem  eszme, 
mely  érdemes  volna,  hogy  postapénzt  fizessünk. 

A  mai  »Times«  második  kiadása  hozza  Klapka  proklamáczió- 
ját,  a  légió  s  üres  ígéret  alapján.  Figyelemre  méltó. 

(Aláirva)  Pulszky  Ferencz. 

Klapka  proklamácziója. 

Vitézek ! 

Tíz  éve  már,  hogy  legjelesebb  honfiaink  a  vesztő  helyen  vér- 
zettek el ;  tiz  éve  már,  hogy  magyar  hazánk  osztrák  rabigában 
nyög;  tiz  éve  már,  hogy  az  osztrák  császár  bitorolja  és  tapodja 
lábaival  hazánk  szent  jogait ;  tíz  éve  végre,  hogy  a  magyar  hadfi 
rabszolgaként  idegen  urat  szolgál,  ki  sérelmeit  bottal  orvosolja  s 
honszeretetét  bítófával  és  golyóval  jutalmazza. 

De  ütött  a  bosszú  órája :  tornyosul  a  zivatar  az  álnok  osztrák 
ház  felett,  elhagyták  baráti,  és  maga  az  orosz  czár  is,  nem  mint 
ez  előtt  tiz  évvel,  segedelmére,  de  megfenyitésére  készül. 

KOBSÜTn,  inATAIM.  I.  r,f> 

Olasz  sorstársaink  már  is  fegyvert  ragadtak  szabadságuk 
kivivására;  hogyan  maradnátok  ti,  magyar  hadfiak,  az  ellenség  sorai 
közt,  hogyan  küzdenétek  azok  ellen,  kik  fel  keltek  lerázni  a  szol- 
gaság jármát. 

Az  nem  lehet,  hogy  ti  zsarnokság  zsoldosi  legyetek  !  Ide  jer- 
tek vitézek !  ide,  hova  titeket  a  haza  szent  ügye  szélit ! 

Ti  még  nem  felejthettétek  el :  hányszor  futamlott  meg  az 
osztrák  szuronyaitok  elöl ;  nem  felejthettétek  el  az  isaszegi,  piskii 
szolnoki,  nagysarlói  és  komáromi  dicső  napokat ;  nem  felejthetté- 
tek el,  hogy  Magyarország  nagy  és  szabad  volt. 

íme  eljött  az  idö,  hogy  azt,  mi  elveszett,  visszaszerezzétek 
és  megboszuljátok  a  pesti  és  aradi  kegyetlen  vérlakomákat,  melyek 
az  egész  világot  borzalommal  tölték  el. 

Nem  állunk  most  egyedül  s  elhagyatva.  —  A  vitéz  piemonti 
király  az  olasz  hadsereg  élén  áll,  és  mellette  a  franczia  nemzet 
hatalmas  császárja.  E  két  nemzet  lobogója  egyesült;  Frank-  és 
Olaszhon  a  támadás  jelszava ! 

Reánk  számitanak,  minket  várnak,  hogyan  lennénk  mi  utol- 
sók résztvenni  e  harczban,  melynek  sikerétől  egyszersmind  hazánk 
felszabaditása  is  függ. 

Csatlakozzatok  bátran  és  bizalommal  a  franczia  és  olasz 
seregekhez,  mert  csak  gyáva  kétkedhetik  a  jó  eredmény  felett,  s 
csak  áruló  harczolhat  osztrák  zászló  alatt. 

Gyülekezzetek  azért  a  magyar  lobogó  alá,  melyet  ime  kitűz- 
tünk számotokra ;  hazánkban  is  megeredend  a  harcz,  a  francziák 
császára  és  Szárdinia  királya  elismerték  ügyünk  szentségét ;  ro- 
konszenvüket birjuk ;  az  olasz  hadfiak  hozzánk  fognak  csatlakozni, 
csatlakozzatok  tehát  ti  is  az  olaszokhoz. 

Alkossunk  egy  magyar  hadat  Olaszhonban,  melylyel  küzdve, 
hazánkba  visszatérhessünk,  a  magyar  nemzet  becsület-  és  függet- 
lenségi harczában  résztveendök. 

Hazánk  szabadsága  áldozatot  kivan,  őseink  vérükkel  szerezték, 
védték  és  tartották  fen  azt  századokon  át,  mi  is  vérünkkel  szer- 
zendjük  azt  vissza. 

Régi  vezéreitek,  hontársaitok  számitnak  reátok,  mert  tudják, 
minő  sziv  dobog  a  magyar  hadfi  kebelében ;  részemről  hiszem,  hogy 
meg  fogtok  felelni  hazafiúi  felhívásomnak. 
Turin,  1859.  április  26-kán. 

Klapka  György 
tábornok. 

3. 

Lyon,  1859.  június  19. 

Eddig  volnánk.  Megkaptam  a  választ  párisi 

sürgönyömre  Génuából. Kívánják  tengeren  érkezzem  nap- 
pal. Ez  csak  ugy  lehetséges,  ha  Marseilleböl  a  holnaputáni 
hajóval  indulok.  Tehát  itt  töltöm  a  mai  komor  hives  napot. 


Mintiia  nem  volna  elég  bajom :  Perczel  Móricz  ma  reg- 
gel szobámba  toppant.  Megyén  Génuába.  De  nem  együtt 
megyünk.  0  szárazon  s  kedden  Génuában  lesz;  ón  szer- 
dán leszek  ott.  Nem  is  bánom ;  végezzék  el  egymás  között 
bajaikat.  Nekem  nem  volt  vele  más  bajom,  mint  az,  bogy 
hosszú  tirádákat  kellett  hallanom  a  múltról ;  de  ha  a  teendők 
iránt  a  jövőben  oly  érzelmű  maradna,  a  minő  most,  nemcsak 
a  hazának  fontos  szolgálatokat  tehetne,  hanem  ón  is  hü  szö- 
vetségest találnék  benne.  —  De  hogy  fog  ennyi  diskordans 
elem  együtt  dolgozhatni  ?  Én  nem  tudom.  Ha  egyszer  hata- 
lom s  tekintély  talál  lenni  kezemben,  eltávolithatom  a  rosszat 
s  hatását  növelhetem  a  jónak,  de  a  mostani  állásban  bizony 
kinos  helyzetben  vagyok.  —  Egyrészt  jóakarat  böszültséggel, 
melynél  a  kedves  »Én«  minduntalan  felülkerekedik,  (az  ördög 
legyen  indulat-őr,  nekem  sem  kedvem,  sem  időm  reá,)  másrészt 
jóakarat  tehetetlenséggel,  majd  ismét  rosszakarat,  intriga, 
?.pró  ambiczió,  szertehuzás  s  én  közöttük  semmi  más  hata- 
lommal, mint  melyet  személyiségem  erkölcsi  hatása  nyújt- 
hat, —  valóban  nem  csoda,  hogy  már  én  is  indulatos  kezdek 
lenni. 

Ha  ugy  fordulnak  dolgaink,  hogy  Olaszhonba  jösz,  ked- 
ves angyalom,  akkor  igy  kérlek,  igy  kivánom,  hogy  utaz- 
zatok. *)    —     —     —     —     —     —     —     —     —     —     — 

Időközben  vigyázz  egészségedre.  Ne  kinozd  magad  az 
apró  gondokkal.  Hidd  el,  a  csodálatos  sorsfolyamban,  mely 
reánk  méretett,  a  holmi  haszontalan  butorlommal  való  rendel- 
kezésekkel nem  érdemes  magadat  kinoznod.  Hányd  Tanárky 
nyakába,  válla  jó  széles,  megbírja,  és  szive  jó,  nem  idegen  a 


*)  Itt  a  legapróbb  részletekig  kiterjedő  utasítás  következik  az  uta- 
zásra, itt-ott  egy  kis  humorral  fűszerezve,  például:  »Dijonban  huszonöt 
perez  veszteglés  étkezésre.  Table  d'hote  hat  tál  étel,  borral,  gyümölcscsel 
három  frank.  Az  én  fogamnak  kevés  volt  az  idö  mind  leörölni,  de 
Figyelmessy  valódi  mester  ;  csak  ugy  nyelte,  mint  kutya  a  legyet.*  Ez 
utasítás  egyébiránt  nagyon  magán  hordja  annak  bélyegét,  hogy  Magyar- 
ország egykori  kormányzójának  családja  mennyire  megszokta  a  szűken 
költést.  —  Levélíró  szükségesnek  látta  rábeszélő  tehetségét  itt-ott  még 
családfői  tekintélyével  is  támogatni,  miszerint  nejét  reá  birja,  hogy  első 
helyi  jegyeket  vegyen  ;  s  négy-öt  frank  meggazdálkodása  végett  magá- 
tól a  legegyszerűbb  kia  kényelmet  meg  ne  tagadja. 

Helfy. 

martirság  e  nemétől,  de  biz  az  én  lelkem  angyalom  annak  a 
holmi  limlomnak  csak  ne  legyen  martirja  stb. 

4. 

Marseille,  1859.  június  20. 

Megérkeztem  ide  is,  de  tele  vagyok  boszusággal. 

Tudósitottalak  Lyonból,  hogy  sürgönyt  kaptam  Gónuá- 
ból,  mely  által  arra  kérettem.  Hogy  tengeren  érkezzem  nap- 
pal. Lehetetlen  volt  feltennem,  hogy  meg  nem  tudták,  ha 
érkezik-e  nappal  gőzhajó  Marseilleből.  Tehát  eljövék,  mert 
igen  természetes,  hogy  a  hajón  érkezés  oly  alkalmat  nyújt, 
minőt  a  vasúton  érkezés  nem  nyújthat  arra,  hogy  valami 
demonstráczió  történjék,  melynek  hazánk  érdekében  méltán 
fontosságot  tulajdonítanak  barátaink. 

S  im  itt  vagyok,  s  a  tény  az,  hogy  már  e  hónap  elejétől 
kezdve  a  gőzösök  nem  délben  tizenkét  órakor,  hanem  reggel 
hét  és  fél  órakor  indulnak  s  igy  másnap  reggel  nem  tiz  óra- 
kor, hanem  ötkor  érkeznek  Gónuába,  midőn  még  egy  lélek 
sincs  ébren  az  utczán. 

A  demonstráczió  lehetőségének  tehát  vége  van. 

Hiába  jöttem  ide,  hiába  teszem  ki  magam  huszonkét 
órai  tengeri  betegség  szenvedésének ! 

Nagyon  boszus  vagyok ! 

Különben  mai  utam  érdekes  volt  volna.  A  gyönyörű 
Lyontól  a  szép  Rhone  folyó  völgyében  utazánk,  festői  szép- 
ségű hegylánczba  rámázva;  minden  dombcsucson  egy-egy 
váromladék,  korhadó  emléke  azon  kornak,  midőn  még  a  vas- 
pánczélos  lovag  hegyi  sasfészkéből  zsarnokoskodott  a  völgy 
népe  fölött,  mert  az  emberélet  ama  nagy  nivellátora,  a  puska- 
por nem  száUitotta  le  egy  szinvonalra  a  nép  fiához. 

Távolról  néha  jobbra  a  Pireneusok,  balra  az  Alpesek 
tűnnek  fel,  s  a  semmin  nem  bámuló  gőzló  ragadja  az  embert 
egy  rövid  nap  alatt  éghajlatokon  keresztül.  Eeggel  még  csak 
zöld,  fejletlen  gabnakalászt  láttam,  délben  már  aratást ;  gyü- 
mölcsökre következett  a  szőlő,  szőlőre  a  levelefosztott  sze- 
derfa,  melyet  a  chinai  eredetű  bogár  selyemmé  változtat 
gyomrában,  mig  végre  az  olajfa  előbb  egyenkint,  utóbb  a 
szirtek  terrasszain  tömegekben  tűnik  fel  s  a  tikkasztó,  lanyha 
lég  figyelmezteti  az  embert,  hogy  délszakon  van.  Az  ég  boltja 

oly  sötétkék  ma  is,  mint  mikor  a  proven9ali  troubadourok 
ihletet  merítettek  belőle.  De  minden  egyéb  megváltozott,  csak 
az  ember  bérencz  lelke  nem.  Train  train  után  vitte  a  fürge 
francziát  meghalni  —  nem  hazájáért,  de  mert  parancsolák,  — 
train  train  után  hozta  az  osztrák  foglyokat,  kik  parancsra 
küzdöttek,  nem  tudva :  miért  ?  s  most  foglyok,  távol  hazájuk- 
tól, nem  tudva :  miért  ? 

Magam  is  szólottam  egy  transzportbeliekkel ;  csehek  vol- 
tak, de  csak  ugy  felderült  arczuk  nevemre. 

Itt  Figyelmessyt  küldtem  megnézni  a  fogoly  tábort.  A 
"Wilhelm-ezredbeliek  vannak  ma  itt,  holnap  tovább  mennek 
Hét  magyart  talált  köztük;  azt  tanultam  tőlük,  hogy  a 
magyarokat  összevissza  szórják  a  német-tót  ezredekbe  s  igy 
vész  el  a  magyar.  Mondták,  hogy  Génuában,  a  kiken  bakkancs 
és  szűk  nadrág  volt,  kiállíttattak  a  fogolysorból,  s  ők  is  mond- 
ták váltig,  hogy  magyarok  s  maradnak  is,  de  cserepárruhá- 
ban levén,  »marsch«  volt  a  felelet. 

Holnap  nem  irok,  mert  hajón  leszek,  s  alkalmasint  bete- 
gen. Már  is  undorit  a  tengerszag,  mely  a  zsúfolt  kikötőből 
ablakomon  bejö.  Le  kellene  feküdnöm,  de  szobám  olyan, 
mintha  a  poloskák  miriádjai  szándékoznának  rajtam  élődni 
az  éjen  át.  —  No  de  csak  meg  nem  esznek  tán  egészen. 

Francziaországban  az  embercsalád  szabad  érintkezése 
amaz  akadályaival,  miket  málhakutató  vámosoknak  neveznek, 
nem  volt  semmi  bajom ;  Olaszországban,  remélem  még  ke- 
vésbé lesz,  mert  a  párisi  szard  követ  Villamarina  különösen 
»recommendált  grácziájukba«,  felkérvén  útlevél-pótlékul  adott 
iratában  »a  határ-  és  vámhatóságokat :  kiváló  tekintettel  lenni 
(d'avoir  des  égards  particuliers),  Kossuth  ur  iránt,  a  ki  kísé- 
retével a  király  államaiba  utazik. « 

Génua,  1859.  junms  24. 

Röviden  kell  irnom  s  csak  tényeket  van  időm  felje- 
gyezni. 

A  tengeren  sokat  szenvedtem,  nagyon.  —  Mint  iram, 
igen  korán  órkezénk,  tehát  fogadtatásról  szó  sem  lehetett. 
A  magyarok  persze  hogy  a  hajóra  jöttek^  s  a  kiszállás  néjjjj 

időbe  kerülvén,  mégis  jött  egy  pár  száz  ember  össze  a  parton 
s  »evviva«-ját  megkiáltofcta.  Az  emberek  itt  is,  Turinban  is, 
szerenádokról  beszélnek.  Nem  tudom.  Aligha  lesz  reá  idö,  ha 
volna  is  akarat.  A  mi  különös  ebben  a  Génuában,  az,  hogy 
nincs  népében  a  háború  iránt  lelkesedés,  teljességgel  nincs. 

Megérkezvén,  alig  jöttem  csinos,  igen  tiszta  s  minden 
alkalmatlan  állattól  ment  szállásomra,  hogy  Turinból  tele- 
gramm érkezett,  üdvözletet  jelentő  Cavourtól  megérkezésem- 
hez, s  óhajtását,  hogy  minél  előbb  szeretne  velem  szólani. 

Ma  tehát  Turinba  megyek. 

Onnan  holnap  Piacenzába  a  herczeghez. 

Onnan  holnapután  Bresciába  a  császárhoz. 

Magyarjaink  közül  egy  sem  beszélt  a  császárral  mióta 
itt  vannak.  —  Én  bizony  nem  teszek  hosszú  teketóriákat,  ha- 
nem néhány  nap  alatt  tisztában  akarok  lenni  minden  iránt. 

A  légió  (minthogy  már  igy  kell  nevezni,  de  csak  olasz 
és  franczia  nyelven,  magyarban:  ómagyar  sereg  Olaszhon- 
ban«  a  neve),  a  légió  ügye  nem  áll  oly  jól,  mint  akarnám,  de 
nem  is  oly  rosszul,  mint  gyanítok.  Zászló  magyar,  uniformis 
magyar,  (ha  lesz,  mert  nagy  a  nyomorúság)  az  esküforma  az, 
hogy  hűséget  és  engedelmességet  esküsznek  a  magyar  nemzeti 
kormánynak,  mihelyt  ez  a  haza  felszabadítását  munkába 
veendő,  aktivitásba  lép;  addig  pedig,  mig  olasz  földön 
vannak,  a  piemonti  királynak.  Ez  a  szó :  mig  olasz  föl- 
dön vannak,  a  föbaj,  mert  azt  foglalja  magában,  hogy  ha 
kívántatik,  küzdeni  kénytelenek  itt.  Borzasztó,  hogy  magyar 
magyar  ellen  legyen  küzdeni  kénytelen  idegen  földön,  idegen 
ügyben.  Másrészt  meg  nem  lehet  tagadni,  bajos  azt  kívánnunk, 
hogy  a  piemonti  király  országában  fegyveres  erő  létezzék,  mely 
tőle  független  legyen.  Vegyük  fel,  hogy  48-ban  nálunk  a  lengyel 
légió  nem  akart  volna  nekünk  hűséget  esküdni,  megtűrtük 
volna-e  ?  Azonban  tudom,  hogy  a  mi  helyzetünknek  lényege- 
sen másnak  kell  lennie,  mert  a  mi  embereink  csak  a  hazáért 
s  nem  másért  akarnak  küzdeni.  —  Ezen  különféle  igényeket 
nem  lesz  könnyű  kiegyenlítenem,  azonban  azzal  vigasztalom 
magamat,  hogy  minden  a  fökórdéstől  függ,  s  ha  azt  jól  tisz- 
tába hozhatom,  ezen  secondaíre  nehézségek  magukban  ele- 
nyésznek, ha  pedig  föügyűnkből  semmi  sem  lesz,  ugy  minden 

különben  is  dugába  döl,  s  a  legénység  választása  tisztában 
álland :  vagy  piemonti  szolgálatot  vállalnak,  vagy  mint  franczia 
foglyok,  előbbi  állapotjukba  visszatétetnek;  különben  majd 
megkísérlem  kivinni,  hogy  az  eskületételtöl  dispenzáljanak. 

A  legénység  már  két  zászlóaljra  megyén,  ezerén  felül 
vannak.  A  zászlóaljak  gyengék,  négy  századból  állanak.  Növel- 
hetnök  számukat,  de  én  bizony  nem  igen  kapok  rajta,  mig  a 
födolgot  tisztában  nem  látom. 

A  Klapkaféle  proklamáczió,  melyet  a  » Times «  közlött, 
csak  tervben  volt ,  nem  adatott  ki  Klapka  tudtával,  s  nem 
is  irta  alá.  Indiscrétió  által  jutott  egy  Mrlapszerkesztönek 
tudtára,  ki  a  tervet  mint  tényt  publikálta.  Megmondatik  hir- 
lapilag,  hogy  autorisatió  nélkül  történt  a  közlés.  De  a  baj 
az,  hogy  egyszerűen  revokáltatni  még  nagyobb  baj  volna, 
mint  a  minő  az,  hogy  publikáltatott.  —  Sikere  persze  nincs 
s  nem  is  lehet.  Hogy  ezek  az  emberek  nem  tudják  megérteni 
azt,  miként  befolyását  játsza  el,  a  ki  oly  lépést  teszen  nyil- 
tan,  melynek  nem  lehet  sikere ! 

Én  nem  adok  ki  proklamácziót,  hacsak  azt  nem  mond- 
hatom :  jertek,  hazavezetlek. 

Ihász  tele  gonddal-bajjal  Acquiban  van  a  legénységgel. 
Nagy  a  nyomorúság  az  ellátásban.  Bejött  hozzám  tegnap  éjjel. 

Grondold :  ki  volt  az  első,  ki  kezet  fogott  velem  a  parton  ? 
Iiegaldi,az  improvizátor,ki  dühös  deklamácziójával  oly  hahota- 
kitöróst  idézett  elő  a  gyermekeknél  hajdan  Kutahiában.*) 


*)  Regaldi  hírneves  olasz  költő,  ki  különösen  mint  rögtönző  nagy 
hírben  áll.  A  keleten  utazott,  midőn  családommal  Kutahiát  laktam.  Pár 
napig  vendégem  volt.  Egy  reggel  felkértem,  rögtönözzön  valamit ;  gyö- 
nyörködtessen prózai  magányunkban  költői  géniuszával.  Szíves  volt 
megtenni.  Nőm  s  három  gyermekünk  egymáshoz  szorongva,  várakozás- 
teljesen helyet  foglaltak  a  török-dívánon,  »harrend  der  Dinge  die  da 
kommen  sollen«.  Pár  percznyi  »recueillement«  után  Regaldi  a  költői 
tüz  egész  délszaki  hevével  rágyújtott  a  szóra  nagy  hatalmasan.  Gyer- 
mekeim (nagyon  gyermekek  voltak  még,)  fülök  tövéig  elvörösödnek, 
meresztgetik  rá  szemeiket  s  arczizom-rángatózás  közt  szorongatva  össze 
ajkaikat,  állják  a  dicsőséget  egy  darabig.  A  nyelvet  persze  nem  értet- 
ték, hanem  a  bősz  intonáczió,  s  a  heves  gesztikuláczió  oly  hatással  volt 
reájok,  hogy  egyszer  csak  mind  a  három  gyermek  irtózatos  kaczajba 
tört  ki,  melyet  lehetetlen  volt  lecsillapítani.  —  Az  improvizácziónak 
vége  szakadt. 

A  génuai  kormányzó  eljött  »pour  presenter  ses  liom- 
mages«,  a  mint  magát  kifejeznie  tetszett. 

Génua,  a  mennyit  belőle  láték,  megérdemli  históriai 
nevét :  »Genova  la  superba«,  de  a  »leliunyt«  nagyság  tipusza 
leng  felette. 

Ablakom  előtt  az  aqua  sola,  parkszerű  sétahely,  lombos 
fáival  s  örökké  csergő  patakzuhamával  kellemes,  de  klímája 
megkisérti  az  idegent.  A  diétára  nagyon  kell  vigyázni.  A 
mieink  közül  sokan  váltólázt  s  diszenteriát  kapnak,  sok  bete- 
günk van. 

Ha  maradunk  Olaszhonban,  máshova  kellend  mennünk, 
mert  én  ugy  látom,  hogy  a  háború  messze  előre  haladván, 
Génua  nekünk  haszontalan  és  alkalmatlan  hely. 

Tegnap  egész  napom  abban  tölt  el,  hogy  a  comité  rap- 
portjait  meghallgattam  s  magamat  mindenről  informáltattam. 
Két  óra  éjfél  után  vetett  az  ágyba.  Több  álom  is  reám  fért 
volna,  de  kedvesebb  az  álomnál  az,  hogy  jókor  felkelve,  irha- 
tok neked,  mielőtt  Turinba  mennék. 

Mindennap  iparkodandom  imi,  de  meglehet,  hogy  nem 
mindig  tehetem  posta  indultáig,  azért  megbocsáss,  ha  két  napi 
levelet  néha  egyszerre  veendesz. 

Ma  űrnapja  van;  e  hatemeletes  házak  által  képezett 
szűk,  homályos  utczák  (a  meleg  klima  e  sajátsága),  a  merre  a 
proczesszió  menend,  hosszanta  kifeszített  vászonnal  vannak 
végig  fedve  ez  alkalomra  oltalmul  a  nap  ellen.  Szememnek 
furcsán  esik  a  sok  mindenféle  alakzatú  pap  s  barát ;  rég  láttam 
ily  számban  e  faját  az  emberi  nemzetnek. 

Nagy  munkáknak  megyek  elibe,  kevés  reménynyel ;  de 
legyen  igy  vagy  ugy,  Svájczot  és  Felső-Olaszhont  már  mégis 
csak  megnézzük  együtt. 

Pulszky  most  csak  megtudhatja  a  minisztériumnál,  a  mi 
diplomácziai  lépés  porosz  vagy  orosz  részről  közbejött.  Ott 
van  helyzetünk  kulcsa. stb. 


E  levél  utolsó  pontjára  felvilágosításul  szolgálnak 
a  következő  jelentések: 

Pulszky  —  a  kormányzónak. 

London,  1859.  június  24. 

1.  Voltam  Monckton  Milnesnél.*)  Mondtam,  Jbogy  kívántam 
volna  neki  a  külügyi  hivatalában  mint  alstátus  titkárnak  tisztel- 
kedni;  ö  felelt,  hogy  lord  John  az  alsóházban  foglalván  helyet, 
alstátus  titkárrá  felsőházi  tagot  kellett  kinevezni.  —  Lord  John 
—  folytatá  —  »is  quite  at  sea«,  azaz  nem  tudja,  mit  kellessék  ten- 
nie, de  mindenesetre  békíteni  kíván,  és  sokat  vár  a  porosz  propozí- 
czióktól  és  Eszterházy  feltételeitől.  Én  megmondtam  neki,  hogy  a 
porosz  propozicziók,  bár  mik  legyenek  is,  mindenesetre  el  nem 
fogadhatók,  s  hogy  Eszterházynak  nincsenek  feltételei.  Tapogatózni 
jö ;  »he  comes  to  feel  his  way.«  (Ez  azóta  tökéletesen  beteljesedett. 
A  porosz  propoziczió  nevetséges.  Lombárdia  »visszaadása«  az 
osztráknak,  hanem  a  kisebb  olasz  államokkal  kötött  külön  szerző- 
dések megsemmisítése ;  és  kongresszus.  Szóval  a  régi  Cowley  basis, 
melyet  a  háború  előtt  Ausztria  el  nem  fogadott.  Eszterházynak 
pedig  valósággal  nincs  semmi  propozicziója.)  Mílnes  továbbá  emlí- 
tette, hogy  Bajorország  akarja  Magyarországot  »megvédeni«  s  oda 
garnízonokat  küldeni.  Ezzel  valószínűleg  ijeszteni  akart.  Én  azt 
kereken  tagadtam,  mert  ezen  hír  alaptalanságát  Persignytől 
megtudtam,  s  említem,  hogy  ez  a  német  semlegességet  csak  ugy 
megszegné,    mintha  Olaszországba  küldenék  seregeiket  a  bajorok. 

Mindebből  azt  látom,  hogy  itt  minden  áron  paczífikální  akar- 
nak, s  félnek  a  magyar  díverziótól.  Nagyobb  s  bátrabb  politikáról 
nincs  fogalmuk  s  csak  a  status-quot  szeretnék  valahogy  összefér- 
czelni.  Mílnes  mondta,  hogy  legközelebb  meglátogat,  s  beszélgeté- 
sünket e  tárgyról  folytatni  fogja. 

2.  H  0  r  n  e  r  veje**)  a  porosz  mobílizáczió  hírére  tüstént  el 
akart  utazni  Berlinbe.  Levelet  kapott  a  minisztertől :  ne  siessen,  s 
ne  aggódjék  két  fia  felett,  kiknek  be  kellett  rukkolniok,  csak  men- 
jen kényelmesen,  a  mint  eredetileg  szándékozott  Parisba  s  dol- 
gozzék ott  a  könyvtárban ;  nincs  semmi  összeütközés- 
ről szó.  — 

(Aláírva)  Pulszky  Perencz. 


*)  Tekintélyes  alsóházi  tag.  Pontefracti  képviselő. 

**)  Hornerék  (köztiszteletben  álló  igen  tekintélyes  angol  család,) 
meleg  magyar-barátok,  Pulszkyékkal  igen  bizalmas  viszonyban  voltak. 
Az  öreg  Horner  ur  egyik  veje  német  ember  volt ,  tanár  Berlinben,  s 
oly  helyzetben  volt,  hogy  a  porosz  kormány  szándokai  felöl  általa 
kapott  hir  tökéletesen  hitelesnek  tekintethetett,  —  Horner  ur  egy  másik 
veje  a  halhatatlan  emlékű  nagy  geológus :  sir  Charles  Lyell  volt.  — 
Barátságos  viszonyom  e  derék  családdal  kedves  emlékeim  közé  tar- 
tozik. 

b. 

London,  1859.  jun.  27. 

1.  A  porosz  propozicziók  elmaradtak  Ausztria  kérelmére. 
Ferencz  József  annyira  bizott  a  győzelemben,  mely  aztán  elmaradt, 
hogy  kikérte  magának :  ne  legyen  még  szó  a  békéről.  Mi  fog  most 
történni,  miután  oly  irtózatosan  megveretett  ?  azt  nemcsak  mi  nem 
tudjuk,  de  alkalmasint  maga  a  porosz  sem  még,  mert  előbbi  pro- 
pozicziója,  az  a  Cowleyféle,  mely  az  1815-ki  alapra  lett  volna 
teendő,  most  már  nevetséges. 

2.  Ma  tartom  az  első  sajtó-  és  meeting-konferencziát.  N  e  w- 
m  a  n  (tanár)  elnököl.  Nehéz  most  itt  összekolompolni  az  embere- 
ket ;  de  remélem,  szisztematizálni  fogjuk  munkálkodásainkat. 

3.  Én  jónak  látom  most  ugy  a  lapokban,  mint  magánkörökben 
a  következő  eszmét  terjeszteni :  Az  utolsó  csata  megmutatta,  hogy 
Ausztriának  nincs  ellentállási  hatalma.  Ha  most  rögtön  béke  köttet- 
nék, az  orosz  csakhamar  találna  alkalmat  háborúra,  s  Magyarország 
elfoglalására.  Ha  tehát  nem  akarja  Európa  az  orosz  terjeszkedését, 
nekünk  kell  a  felszabadulásra  alkalmat  adni. 

(Aláírva)  Pulszky  Ferencz. 

c. 
Szarvady  —  Irányinak  közlés  végett  Kossuthtal. 

Poroszország  magatartása.  —  Garancziák,  miket  Fi-ancziaországtól  köveid. 

Paris,  1859.  július  1-én. 

Itteni  tudósitásaimból  sejdítem,  hogy  kifáradni  kezdenek,  és 
attól  tartok,  hogy  Poroszország  lecsillapítása  kedvéért  egyenesen 
meg  fogják  ígérni,  hogy  Magyarországot  nem  izgatják. 

A  helyzetről  a  következő  értesítéseket  veszem  : 
Walewski  gróf  kapott  valószinüleg  egy  jegyzéket  a  berlini 
kabinettől  Pourtalés  által,  a  melyben  a  sereg-mobilizácziónak  békés 
értelmet  adnak.  E  jegyzék  szerint  ama  sereg  csak  Landwehrböl 
áll,  s  a  mozgósítás  tehát  nem  bír  nagyobb  fontossággal,  mint  azon 
dispozicziók,  melyeket  más  államok  is  vettek.  —  Czélja  egyedül  csak 
a  német  szövetség  másodrendű  államai  megnyugtatása,  s  Poroszhon 
helyzetének  erősítése  egy  jövendő  kongresszusban.  Ezen  mozgósítás 
egyszersmind  arra  is  volna  szánva,  a  német  államokat  biztosítani, 
ha  esetleg  lázadás  ütne  ki  Magyarhonban  vagy  Galicziában.  Egyéb- 
iránt a  porosz  kormány  elhatározta,  hogy  Ausztriának  olaHzhonbaní 
állását  nem  fogja  védelmezni. 

A  berlini  kabinet  állitólagosan  Oroszországnak  és  Angliának 
egy  programmot  terjesztett  elö,  mely  körvonalozza  Poroszhon  cse- 
lekvési terét  akár  egyedül,  akár  együttesen  más  hatalmakkal.  — 
Francziaországtól  a  következő  előleges  garancziákat  kivannak : 
1-ör  hogy  az  olasz  kérdés  megoldása  kongresszus  elibe  vitessék, 
2-or  hogy  Francziaország  területe  ne  szaporittassék ,  3-or  hogy 
Olaszhonban  ne  állittassék  fel  semmi  trónus  Napóleon  családtag 
számára. 

Ha  e  programm  teljesitése  háborút  igényelne,  állitólagosan 
készek  lennének  reá. 

Ugy  mondatik :  Leopold  belga  király  nem  volt  idegen  e  pro- 
gramm megállapitásától.  —   —   —   —   —   —  — 

(Aláirva)  Szarvady. 

(Folytatása  Kossuth  leveldneh  nejéhez.) 
6. 
Turin,  csütörtök  este,  1859.  június  23. 

Holnap  reggel  tíz  órakor  Cavourhoz  megyek  s  aztán, 
ha  lehet,  vasúton  Stradellába,  Piacenza  felé  a  herczeghez,  —  a 
mi  ugyancsak  messze  van,  —  tehát  nem  tudom,  holnap  irha- 
tok-e, inkább  még  ma  irok,  feltéve,  liogy  nem  unod  cseve- 
gésemet. 

A  hatalmakkal  nagyok  nehézségeink,  kétségtelenül ;  az 
osztrák  pozicziót  poziczió  után  hagy  el ;  meglehet,  azt  gon- 
dolandják,  végezhetnek  nálunk  nélkül  is,  —  ez  baj  a  hazára, 
de  ránk  nézve  a  dolgot  tisztába  hozza,  én  tisztában  vagyok 
magammal,  Hogy  mit  parancsol  a  rám  nehezedő  felelősség ; 
feltételeimtől  nem  tágítok,  orrunknál  fogva  magunkat  hurczol- 
tatni  nem  engedem,  sem  czitrom  gyanánt  kipréseltetni.  Vagy 
—  vagy.  Ha  igen :  igen,  ha  nem :  nem.  Az  iránt  pedig  nem 
aggódom,  hogy  hozzájok  ne  jussak.  Én  megyek  egyenesen,  s 
ha  ott  vagyok,  az  elfogadás  csak  órák  kérdése  lehet  s  nem 
napoké.  —  A  második  pedig,  a  mit  mondani  akarok  az,  hogy 
a  saját  sorainkban  levő  nehézségek,  nem  is  képzeled,  mily 
könnyen  elsimulnak  jelenlétem  befolyása  alatt.  E  felett  nem 
is  aggódom  már. 

Már  most  jelentést  teszek : 

A  génuai  kormányzó  és  a  génuai  parancsnok  megelőzték 
látogatásomat;  mindketten  hozzám  jöttek,  mielőtt  én  hozzájok 
mehettem  volna. 

Öt  órakor  megindulván  vasnton  Turin  felé,  az  útközben 
Gsö  stácziókon  a  népnek  szimpathiája  gyakran  ki-kitört  kangos 
éljenzésekben.  Alesszandriában  tiz  perezre  megállván,  valósá- 
gos ováczió  lett  a  dologból,  ügy  történt,  kogy  épen  az  állomá- 
son találtunk  száznegyven  embert  saját  kis  seregünkből,  kik  uj 
adalékul  Ihász  seregéhez  útban  voltak  Acqui  felé.  Sorba  állít- 
tattam s  végigmentem  soraikon,  egy  pár  szives  szót  szólva 
hozzájuk.  Nem  képzelheted,  minő  sziv  mélyéből  ömlengő  éljen- 
zésekbe  törtek  ki  a  szegény  fiuk.  Már  robogott  a  gőzkocsi  s 
hatalmas  füttyei  felett  hallók  dörgeni  utánunk  a  szűnni  nem 
akaró  »éljen«-eket.  Az  enthuziazmus  persze  ragályos:  a 
nép  összegyűlt,  polgár  és  katona,  pap  és  nő  tolongott  kocsim- 
hoz s  orditá  az  »evviva«-kat  ragyogó,  gyakran  könyes  sze- 
mekkel. Egy  zuáv,  orrán  egy  hegedni  kezdő  keresztvágással, 
valódi  tipusza  ama  rettenthetleneknek,  hozzám  tolongván, 
kezet  fogtam  vele  s  ragyogó  arczczal  ment  el,  mondván :  »il 
m'a  serré  la  main,  ah !  comme  je  suis  content !«  —  Astibanmég 
az  öreg  tábornok-helyparancsnok  is,  érdemjelekkel  boritva, 
levett  kalappal  adta  szavát  az  »ewiva«-khoz.  Sokan  kezemet 
akarák  csókolni,  alig  tudék  menekülni,  és  gondold :  Alessan- 
driában  olasz  beszédkét  tarték.  Hol  tanultam  ?  Nem  tudom. 
De  hallottam,  a  mint  mondák  egjrmásnak :  »Mily  szépen  beszél 
olaszul !«  —  Csodálatos,  mint  egész  életem. 

Ideérkezve  találtam  Cavour  levelét,  holnap  tiz  órakor 
fogad. 

Gyönyörű  ország  ez !  Nem  mondhatom,  mily  nagyszerű 
szépek  az  Alpesek  a  távolból.  Egy  ponton  mig  balról  a  Monte- 
Viso  égbenyúló  óriását  bámulám,  egy  csúcs  felett  megállott 
lángkoszoru  gyanánt  a  leszálló  nap ;  fénysugara  oly  bámula- 
tos szépségű  látványt  nyújtott,  minőt  a  művészet  nem,  csak 
a  természet  képes  nyújtani.  S  a  vidék,  melyet  ez  óriások  kerí- 
tenek, oly  vidor,  oly  életdus,  oly  fiatal  és  szép ! 

Oh  látnod  kell  ez  országot,  látnod  karomra  fűződve, 
hogy  egymás  által  kétszeresen  érezzük  a  természet  magasztos 
benyomásait. 

Turin,  1859.  június  24. 
Ma  reggel  Cavournál  voltam  másfél  óráig ;  holnap  reg- 
gel kilencz  órára  még  egy  találkozást  kért  ki.  így  hát  ma 

itt  kell  maradnom,  mert  a  posta  Paris  felé  csak  egyszer  me- 
gyén napjában :  kilencz  órakor  este ;  a  tegnap  éjjel  irott  leve- 
lemliez  még  toldalékot  irhatok. 

Cavoumak  elmondám,  mi  alapra  fektetem  Magyarország 
közremunkálásának  ajálatát,  minő  biztatást  kaptam  a  csá- 
szártól, minő  feladatot  vállaltam  magamra  Angliát  illetőleg, 
minő  sikerrel  teljesítettem,  s  im  most  itt  vagyok  és  azt  mon- 
dom :  országot  kormányoztam  nehéz  körülmények  között,  az 
én  életem  egy  nagy  praktikus  iskola  volt,  azért  tegyük  félre 
a  szentimentálitásokat,  ne  beszéljünk  szimpatkiákról,  az  mind 
üres  hang  a  politikában,  —  érdek  az,  s  csak  érdek,  és  semmi 
más,  a  mi  önöket  arra  bírhatja,  hogy  nekem  hazám  felszaba- 
dítására kezet  nyújtsanak  azon  feltételek  alatt,  melyektől  én, 
lelkiismeretemmel  számot  vetve  nemcsak  el  nem  állok,  de 
melyeknek  teljesítése  nélkül  hazámat  vérfürdőbe  kevertetni 
nem  is  engedem.  —  A  gróf  egyetért  velem,  hogy  az  olasz  kér- 
dést Magyarország  függetlenné  tétele  nélkül  nem  lehet  állan- 
dóra megoldani;  egyetért  velem,  hogy  Olaszhon  független^ 
sége,  ellenség  ugy  mint  barát  ellen,  csak  egy  független 
Magyarországgal  való  szövetség  utján  biztositható :  nem  két- 
lem tehát,  megvan  az  akarat  teljesíteni  azt,  mire  a  császár 
nekem  kilátást  nyújtott,  de  meglehet,  mondám,  politikai  aka- 
dályaik vannak,  melyek  által  kényszerítve  látják  önök  magu- 
kat végmegoldásnak  nem  inszisztálni,  hanem  holmi  fél  meg- 
oldással is  beérni,  a  jövendőnek  hagyva  a  jövendő  gondjait. 
Én  hát  tudom,  ha  érdekeik  kívánják  s  lehetségesnek  látják 
tenni,  mit  érdekeik  kivannak,  realizálják  a  császár  által  nyúj- 
tott kilátásokat,  ha  nem :  nem ;  én  hát  nem  csinálok  magam- 
nak illúziókat,  hogy  én  persvadeálhatom  önöket,  én  nem 
kérek-könyörgök,  nem  appellálok  szimpathiákra,  hanem  mint 
praktikus  ember  praktikus  státusférfinak,  csak  azt  mondom : 
hozzuk  a  dolgot  tisztába,  mondják  meg  nekem  tisztára,  hatá- 
rozottan, számithatunk-e  bizton  a  Parisban  nyert  kilátások 
realizácziójára,  vagy  nem?  Ha  azt  mondják:  » szeretnők,  de 
nem  lehet«,  jó;  meglehet,  a  hazafi  szeméből  egy  keserves 
köny  csordul  ki,  megadom  magamat  a  kénytelenségnek,  rezig- 
nálom magam  azon  kilátásnak,  hogy  hontalanul  halok  meg, 
vigasztalásul  vive  magammal  azon  meggyőződést,  hogy  csak 
én  leszek  kompromittálva,  hazám  nem,  annak  jövendője  ser- 

tétlen  maradt;  ha  azt  mondják:   »megtesszük«,  konczertálni 
fogjuk  a  kivitel  módjait  és  idejét;  ha  azt  mondják:  »megtesz- 
szük,  de  még  várni  kell  eddig  és  eddig«,  várok  s  a  várakozás- 
hoz csak  azt  kötöm  hozzá,  hogy  időközben  ne  akarjanak  min- 
ket holmi  másodfontosságu,  de  reánk  nézve  nagyon  kényes 
engagementokba  sodorni.    (Például:    A  császár  engem   arra 
szólitott  fel,  hogy  ha  Angliában  bevégeztem  agitácziómat, 
jöjjek  ide,  s  elnökletem  alatt  komitét  alkossak  s  többek  közt 
a   magyar   sereghez   proklamácziót   intézzek.   Azt  feleltem: 
igen,  majd  ha  ideje  lesz.  S  mikor  lesz  ideje  ?  Akkor,  mikor 
sikerét  lehet  reméni.  Mikor  lehet  ez  ?  Akkor,  ha  azt  mond- 
hatjuk :  » Jertek,  hazavezetlek  küzdeni  a  haza  szabadságáért, 
szövetségben  a   hatalmas   franczia   császárral.*    Ily   mondás 
leleplezi  a  köztünk  levő  viszonyt.  Akarja-e  a  császár,  hogy 
ez  már  megtörténjék?  Nem,  feleié,  még  nem;   majd  május 
vége  után.  —  Jó ;  most  már  kérdem :  hogy  állunk  ?  mi  kilátá- 
sunk ?  leleplezhetjük-e  a  tervet  a  világ  előtt  ?  Ha  nem  ?  nem 
irok  alá  proklamácziót,   mert  nem   ismerek  nagyobb  hibát, 
mint  oly  lépést  tenni,  melynek  nem  lehet  sikere.  Igen,  de 
másokat,  kik  nem  birják  jól  felfogni  az  állást,  belevittek  félig- 
meddig  a  proklamácziókba.  Mi  lett  a  sikere  ?  Semmi.  A  hiba 
tehát  világos.  Azonban  a  foglyok  közül  megkezdték  az  urak 
az  organizácziót,  maholnap  elkövetkezik  az  eskületétel  ideje, 
azok  a  szegény  fiuk  nem  értik  az  érdekközösségeket,  nekik 
hiában  beszélünk  Olaszországról,  ők  csak  ezt  értik :  »küzdeni 
a  hazáért*,  —  s  ha  esküre  hivatnak  fel,  borzasztón  álland  sze- 
mük előtt  a  gondolat,  hogy  idegen  földön,  magyar  magyar 
ellen,  testvérgyilkos  kezet  kötelezzék  magukat  emelni  —  és 
nem   fognak   esküdni.   Gondolja  meg  a  gróf,   minő  komoly 
ennek  a  következése !  ?  De  ha  én  azt  mondhatom  nekik :  » Jót- 
állok nektek,  hazamegyünk,  nem  fogtok  itt  küzdeni,  kivévén, 
ha  utunkat  állná  az  ellenség ;  az  eskületétel  szükséges  arra, 
hogy  hazafelé  útnak  indulhassatok*,  akkor  leteszik  az  esküt, 
s  igen  szívesen.  Igen,  de  hogy  én  adhassam  nekik  ezen  bizto- 
sítást s  biztosságot,  magamnak  kell  birni  vele,  mert  ha  magam 
sem  vagyok  bizonyos,  csalás  volna  arra  másokat  akarni  hite- 
getni. Látja  tehát  a  gróf,  hogy  még  ezen  másodrendű  dolog 
is  a  fökérdés   tisztábahozatalától  függ.    Mindenesetre  tehát 
joggal,  igazsággal  kívánhatom,  hogy  bizonytalanságban  ne 

tartassunk  annyival  inkább,  mert  a  nemzetet  kétes  remények 
alapján  fermentáczióban  liag3m.i  a  legszomorúbb  következé- 
sekre vezetendő  veszélyes  játék  volna. 

Ez  volt  lényege  előadásomnak.  Szembetűnő  volt,  miként 
melegedett  s  nyiladozott  a  miniszter  az  előterjesztés  folytá- 
ban. Végre  előterjesztésemet  tökéletesen  jogosnak  s  méltá- 
nyosnak ismerte  el,  s  Ígérte  azt  a  császárnál  befolyásával 
támogatni  s  felszólított:  foglalnám  nézeteimet  Írásba,  mire 
én  azt  feleltem,  bogy  én  jobb  módnak  látom  direkt  haladék- 
talanul a  császárhoz  menni  személyesen,  miután  előbb  a  her- 
czeggel  szóltam.  —  0  ebben  egyetértett,  bogy  ez  még  helye- 
sebb eljárás,  s  ajálatot  tett,  hogy  ez    ügyben    mindekkorig 

használni  szokott  meghitt  ügynökét  (N urat)  velem  küldi, 

miszerint  nekem  kezemre  járjon  s  az  ő  (Cavour)  nevében 
engem  a  két  főhadiszálláson  támogasson.  Egyszersmind  meg- 
kért, látogassam  meg  még  egyszer  holnap  reggel  kilencz  óra- 
kor, hogy  N  .  .  .  .  urat  kellőleg  utasíthassa.  Mire  én  említem, 
hogy  ezt  annál  szívesebben  elfogadom,  mert  még  a  légió 
iránt  is  tisztába  kell  vele  jönnöm. 

Ez  ügyben  egyébiránt  magammal  tisztában  vagyok  az 
utolsó  detaíUeig. 

Czecznek,  Irányinak,  Kiss  Miklósnak  igen  jó  hasznát 
veszem.  Kisst  magammal  viszem  a  főhadiszállásokra  teendő 
utamban  (persze  Figyelmessy  mellettem  marad  személyes 
segítségemül ;  Kissnek  az  emberekkel  való  eljárásban  veszem 
nagy  hasznát  ott,  ö  ismerős  velük  s  tud  franczíául ;  F.  egy 
szót  sem  tud).  Vettemek  egy  szómmal  engedelmet  eszközlék 
a  király  főhadiszállásán  jelen  lehetni  mint  volontair,  s  etudi- 
rozni  az  uj  hadi  szerkezetet  a  harcz  mezején.  Cavour  aján- 
lólevelet   ad  neki  a  királyhoz ;  három  perczembe  került. 

A  franczia  ármádiának  felszerelési  tökélye  minden 
fogalmat  meghalad. 

A  financzíális  dolgot  is  nekem  kellend  elintéznem.  Pietri 
nem  lóvén  Génuában,  alig  van  egy  pár  ezer  nyomorult  frank 
a  kasszában.  Valóságos  garasos  koldus-manípuláczió  volt  az 
egész.  Ennek  nem  szabad  tovább  így  menni.  Majd  elintézem. 

Akárhogy  dől  el  dolgunk,  még  ha  semmi  sem  lesz  is 
belőle,  ahhoz  a  te  szegény  öreged  mint  egy  igen-igen  kedves 

reményhez  ragaszkodik,  melyen  dobogó  kebellel  csügg,  liogy 
te,  kedves  angyalom,  s  fiaim  lejöttök,  a  mint  csak  leket.  Ha 
lesz  ügyünkből  valami,  a  végett,  hogy  együtt  viseljük  a  bajt 
s  gondokat,  (lám,  lelkem  angyala,  mily  önző  ez  a  te  rossz  öre- 
ged ;  örömet  kellene  neked  nyújtanom,  de  szegény  hányatott 
fejem  baj  s  gond  osztályára  hivja  fel  hü  szeretetedet)  ha  pedig 
dolgaink  dugába  dőlnek,  el  kell  jönnötök,  látni  az  Alpeseket, 
Svájczot,  Olaszországot.  Örülök  e  gondolatnak,  mint  a  gyer- 
mek örül  ártatlan  örömeinek ;  valahányszor  leveleidet,  érzel- 
meidnek ama  hü  tolmácsait  elolvasom,  (pedig  sokszor  olva- 
som,) szivem  összeszorul  s  köny  jő  szemembe,  —  de  nem 
szégyenlem  e  könyeket,  mert  férfiú  szempilláit  nedvesitik,  ki 
szembe  tud  nézni  az  ördöggel  a  nélkül,  hogy  ütere  sebeseb- 
ben verne,  ha  a  kötelesség  szent  érzelme  hivja  fel  hazáért  és 
szabadságért,  —  de  könyek  közt  is  mosoly  vonul  ajkaimra  a 
gondolat  felett,  hogy  én  ez  isteni  helyeken  nemsokára  viszont- 
látandlak,  s  hogy  karomra  támaszkodandasz,  midőn  azt  mon- 
dandód :  »mi  bámulatos  szép  az  örök  természet  annak ,  ki 
szépségét  fel  tudja  fogni,  s  ki  érezni  tud.«  —  Azért  ugy-e 
eljössz  még  akkor  is,  ha  csak  ugy  mennétek  keresztül  e  vidé- 
keken, mint  a  vándor  madár,  ki  jő  s  megy  hontalanul.  Az 
eszközöket  én  elcsinálom. 

Már  most  nem  irhatok  többet.  Egy-egy  szimpathetikus 
olasz  utat  tör  szobámba  s  veszi  időmet.  Délután  kikocsiztam 
megnézni  a  várost  és  környékét;  tömeg  állta  el  utamat 
»evviva«-ival.  Most  megy  ki  szobámból  egy  derék  tiszt  Gari- 
baldi alpesi  vadászaiból,  mankón,  mert  megsebesült  Lemnó- 
nál ;  nálunk  szolgált  Monti  légiójában  s  érdemjelünk  disziti 
mellét ;  büszke  reá,  mint  nem  tudom  mi  érdemjelre  volna ;  a 
szerény  ezüst  koszorú  egy  fejjel  magasbbá  teszi,  s  ő,  kinek 
alig  húzták  ki  a  golyót  lábából,  esküszik,  hogy  nem  hal  meg 
megelégedetten,  ha  még  egyszer  nem  küzd  Magyarhonért 
Magyarhonban.  Különös  varázs  van  hazánk  nevében  s  két- 
szerte különös,  hogy  én,  ki  soha  nem  vadásztam  hirt,  nevet, 
oly  nagy  mértékben  feltalálom  azt  idegen  földön  is,  mit  nem 
keresek.  S  miért '?  Talán  épen  mert  nem  keresem,  s  mert  bár 
érdemem  nincs,  de  ellenségeim  sem  birnak  egy  foltot  vetni 
arra,  hogy  jellemem  a  szerény,  de  önzéstelen  becsületesség. 

7. 
Párma,  vasárnap,  1859.  juníiis  26. 
—  —  Tegnap  még  két  órakor  Turinban  voltam,  ma  két 
órakor  Pármában  vagyok. 

Vegyék  íiucskáink  elö  Olaszbon  földabroszát  s  köves- 
senek. 

Turinból  Alessandriának  Stradellába,  Piacenza  felé 
vasúton  mentem. 

Utamba  esett  Tortona,  Pontecurone,  Vogbera,  Casteggio, 
Montebello,  St.  Giulietta,  az  e  barczban  első  úgynevezett 
montebellói  csata  színhelyét  képezök. 

Nem  tudom  miként  történhetett  (talán  mert  kocsit  s 
lovakat  rendeltettem  Alessandriából  Stradellában  telegraf 
által),  de  a  nép  mindenütt  tudta,  hogy  valamelyik  trainnel 
jövök  s  mindenütt  tömegek  vártak  a  stáczióknál,  mindenütt 
hangzott  a  szűnni  nem  akaró  »ewiva  l'Ungheria,  evviva 
Kossuth<r,  s  boldognak  látszott,  ki  kezemet  megszorithatá 
vagy  megcsókolhatá,  mert  ezt  sem  valék  gyakran  képes  meg- 
akadályozni. —  Különösen  érdekelt  Casteggio,  hol  a  Stradellá- 
nak  előrenyomult  osztrákokat  a  lakosság  maga  vitézül  feltar- 
tóztatá  s  hol  a  nap  folytában  törtónt  ama  fényes  attaque  a 
piermonti  lovasság  részéről,  mely  a  derék  fiuknak  ötszáz  közül 
kétszáznak  áldozatába  került. 

Utam,  azt  mondhatom,  ováczió  volt.  De  még  csak  azután 
következett  egy  jelenet,  mely  még  engem,  az  ily  dolgokhoz 
az  unalomig  szokottat  is,  megfoghatlansága  által  bámu- 
latra indit. 

Előrebocsátom,  hogy  Turinból  kedvetlenül  mentem  el. 
Emlitém  utóbbi  levelemben,  hogy  Cavournál  voltam,  emlitém 
értekezésünk  tárgyát  s  hogy  eredményével  okom  volt  meg- 
elégedni minden  tekintetben,  valamint  azt  is,  hogy  tegnap 
reggel  kilencz  órára  még  egy  találkozásban  egyeztünk  meg  a 
detailleok  végett. 

Este  azonban  (tegnapelőtt)  előbb  Valerio  követ  jött  hoz- 
zám Cavour  megbízásából,  utóbb  pedig  a  külügyminiszteri 
főtitkár  (Minghetti)  levélben  tudósított,  hogy  Cavour  öt  és  fél 
órakor  telegrammot  kapott  a  császári  főhadiszállásról,  melynek 
következtében  hat  és  fél  órakor  kénytelen  volt  oda  elindulni. 

—   KOSSUTH,  IRATAIÉI.  I.  55 

hogy  tehát  lehetetlen  az  elrendezett  második  értekezésünk, 
hanem  hogy  a  külügyminisztériumban  levelet  fogok  kapni 
a  pármai  provinczia  főkormányzó]  ához  azon  meghagyással, 
hogy  tegyen  mindent,  a  mit  kivánandok,  hogy  minél  hama- 
rabb Napóleon  herczeg  főhadiszállására  juthassak,  s  hogy 
sajnálja,  hogy  N  .  .  .  .  urat,  kit  engem  elkisérni  kirendelt,  a 
fenforgó  körülmények  közt  teljes  lehetetlen  nélkülöznie  s 
hogy  kénytelen  őt  magával  vinni. 

Boszankodtam,  mert  sok  elintézni  való  volt  hátra,  detail- 
leokban,  kivált  a  légió  ügyében ;  de  gondolám,  a  fődolog  a  fő- 
dolog, minden  attól  függ,  az  nem  Turinban  intéztetik  el  s  a 
mennyiben  Cavour  grófnak  arra  befolyása  lehet,  már  tisztába 
jövékvele  elégedésemre.  Időmet  tehát  zászlóaljaink  megnyng- 
tatására,  vagyis  inkább  békés  várakozásra  intésére  (levél 
utján)  s  a  légió  ügyébeni  feltételeim  s  ajálataim  iránti  uta- 
sítás kidolgozására  forditám  s  másnap  a  minisztériumba 
mentem  a  pármai  kormányzóhoz  szóló  levélért  (épen  akkor 
jött  a  solferinói  véres  csatáról  a  győzelmi  tudósítás)  s  hirét 
kapván,  hogy  a  herczeg  ma  Pármában  lesz,  útnak  indultam  s 
napot  éjjellel  pótolva,  itt  vagyok. 

Epén  jő  izenet  a  herczegtöl,  hogy  menjek  hozzá.  Nem 
irhatok  tovább.  — A  posta  megyén. 

8. 

Párma,  1859.  június  27. 

Dolgaink  komor  fordulatot  öltenek.  Tegnap 

sokáig,  nagyon  sokáig  voltam  a  berezegnél.  0  mint  mindig, 
tele  van  jóakarattal,  de  szerencsétlen  detachirozása  által,  mely 
őt,  mig  óriási  harczok  vívatnak,  tétlenségre  kárhoztatta,  nem- 
csak saját  nemzete  irányában  hamis  állásba  hozatott,  hanem 
a  helyzet  ismeretét  is  elvesztette.  Örömest  jönne  a  főhadi- 
szállásra, de  hadtestparancsnoknak  seregét  elhagyni  lehetetlen. 
—  Én  tisztán  állitám  fel  a  helyzetet  igy : 

»Megmondtam,  hogy  feltételem  sine  qua  non-ja  franczia 
hadsereg  küldése  Magyarhonba  s  annak  éléről  függetlenségi 
proklamáczió.  Azt  felelték,  kettő  az  akadály :  Anglia  és  takti- 
kai készületlenség.  Kértek,  az  elsőt  iparkodjam  elhárítani,  s  ki- 
látást nyújtottak,  hogy  a  másodikat  két — három  hónap  alatt 
elháríthatni  remélik.  Azóta  közel  két  hónap  múlt  el.  En  az 

első  akadályt  elháritottam  s  most  kérdem:  küldenek-e  sereget, 
vagy  nem  ?  Tiszta  választ  kérek.  Vagy  azt,  liogy  igen,  s  ha 
igy,  akkor  konczertáljuk  az  időt  és  módot ;  vagy  azt,  hogy 
nem,  s  hazafi  lelkem  megtörik  talán,  de  rezignálom  magam 
s  megyek  vissza  Angliába,  áldozatja  az  adott  Ígéretek  iránti 
bizalmamnak.  Ha  azt  mondják :  ^Megtesszük,  de  várni  kell«, 
várunk,  de  időközben  nem  hagyjuk  magunkat  oly  lépésekbe 
engageiroztatni,  melyek  minket  kompromittálnának  a  nélkül, 
hogy  hazánknak  használnánk.  Ez  az  én  utam,  melytől  el  nem 
állok.  Tiszta  választ  kérek. « 

Feleletül  nehézségeket  emlegettek,  politikaiakat  s  tak- 
tikaiakat ;  nincs  emberük,  tömérdek  vérbe  kerül  a  harcz,  elébb 
az  olasz  ügyet  kell  elvégezni,  nem  lehet  egyszerre  azt  is 
nyakukba  venni.  Verona  rettentő  poziczió,  hátha  megveret- 
nek? Nem  lehet  pozitive  kötelezést  adni.  De  tegyem  azt, 
kapaczitáljam  a  magyar  seregeket,  hogy  jöjjenek  által,  küzd- 
jenek itt  az  osztrák  ellen ;  ha  ezt  teszem,  a  császár  moraliter 
kötelezve  lesz  Magyarország  irányában  s  nem  hagyhat  el. 

Feleletem  volt :  »Nem  teszem,  sem  hazám  iránti  köteles- 
ségem s  lelkiismeretem  nem  engedi,  sem  az  okosság,  mert 
kábaság  volna  oly  lépést  tenni,  melynek  nem  lehet  sikere. 
Nem  lehet  pedig,  hacsak  azt  nem  mondhatom :  jertek,  a  csá- 
szár segítségével  haza  vezetlek.  —  Ha  véres  a  harcz,  ha  nincs 
emberük,  ha  Verona  kemény  falat  s  a  győzelem  kétes :  annál 
szükségesebb  a  magyarhoni  operáczió ;  oda  harminczezer 
embert  vetni  a  legnyereségesebb  spekuláczió,  mert  két  hónap 
alatt  százötven — kétszázezer  segítséget  ad,  Ausztria  élete- 
rejét vágja  el,  az  olasz  kérdést  megoldja,  mit  itt  nem  oldanak 

meg  soha,  soha« . 

Enfin  —  szó  és  szó  és  szó.  Nekem  egyéb  kell.  Feltéte- 
leimtől el  nem  állok.  Vagy,  vagy ;  ha  nem :  nem. 

Ma  még  a  herczeghez  megyek.  Levelet  ad  a  császárhoz. 
Holnap  indulok  Cremona  felé  Bresciába. 

»Ce  sarait  facheux,«  monda,  ha  visszatérnék.  Elhiszem. 
Kevés  a  kilátás,  nagyon  kevés. 


Bár  komor  kedélylyel,  folytatom  utam  leírását. 
Már  tudod,  mily  melegen  fogadtak  Stradelláig  minden 
stáczión.  Most  következik  a  csodálatos. 

Stradellán  tul  már  nincs  vasút.  Tiz  órakor  estve  indul- 
tam kocsin. Piacenzába  éjfél  után  két  órakor  érkeztem.  Éjen  át  a 
falusi  postaállomásokon  elveszett  nyoma  a  tudomásnak,  hogy 
ki  az  utazó.  Piacenzába  ismeretlenül  érkeztem,  a  várkapu-ört 
alig  tudtuk  kapunyitásra  fellármázni.  »Clie  diavolo  fate  cosi 
tardi,«  volt  a  fogadás.  A  St.-Marco  fogadóba  ismeretlenül 
szálltam  be  s  mentem  aludni. 

Piacenza,  a  mint  tudod,  pármai  határvár,  melyet  az 
osztrák  —  az  1815-iki  bécsi  szerződésnél  fogva,  tékát  negy- 
vennégy év  óta  garnizonirozott  —  tizenhét  nap  előtt  hagyott 
el,  sok  eröditvényt  légbe  röpitvén  s  az  ut  mentében  levő 
eperfákat  haszontalan  kegyetlenséggel  levagdalván;  tizen- 
hét nap  előtt  három  osztrák  hadtestnek  ott  volt  főhadi- 
szállása, Culoz  és  Benedek  ott  tanyáztak. 

Békén  aludtam  s  nyolcz  órakor  reggelihez  ültem,  még 
mindig  ismeretlenül.  Ekkor  a  pinczér  behozza  a  vendégköny- 
vet, Kiss  Miklós  beirja  a  nevemet,  a  pinczér  azt  mondja:  »gra- 
zie«,  s  megyén.  Az  ajtónál  bepillant  a  könyvbe,  hátranéz  oly 
szemmel,  minő  egy  vulkán  első  tüzrohamához  lehet  csak  hason- 
lítható, —  s  rohan  le  eszeveszetten  a  lépcsőkön,  és  nem  került 
öt  perczbe,  nem,  alig  háromba  s  harminczezernyi  lakosság 
tudja,  fut  az  utczákon,  mintha  a  lármaharang  hivná,  rohan 
mindenfelöl  ablakom  alá,  orditja  az  »evviva«-kat,  mintha  az  ég 
boltját  akarná  szavával  leomlasztani.  A  maire,  az  összes  mu- 
niczipalitás  szobámban  terem  tisztelegni,  szolgálatját  ajálani, 
parancsaimat  kérni;  jő  a  tiszteletreméltó  Montanelli,  volt 
toskánai  miniszter,  ki  balkarját  48-ban  mint  önkónytes  Ourta- 
tonénál  elveszte,  sok  nemzetörtiszt  kíséretében,  de  ő  maga 
közemberruhában,  jő  az  egész  világ.  Fél  óra  múlva  kocsira 
ülék,  s  mig  ezt  tehetem,  kezemet,  ruhámat  csókolja,  a  ki  hoz- 
zám fér.  Nagy  bajjal  kimozdulunk,  de  alig  vagyunk  az  utczán, 
kifogják  a  lovakat  s  vontatnak  kezeikkel  az  egész  városon 
keresztül,  mig  minden  utczáról  hullámzik  felém  a  tömeg, 
ezrek  kisérnek,  virágok  hullnak  az  ablakokból,  s  a  nép  a 
fiatal  szabadság  első  mámorának  egész  frenezisével  tiszteli  a 
szegény  hontalan  vándort.  Es  miért  ?  Mert  nevét  a  szabadságé- 
val azonosítja,  melynek  érzelme,  mint  egy  mágnesi  folyam- 
láncz  futja  végig  az  emberiség  idegeit. 

És  mégis  mennyi  szolgaság!  mennyi  elnyomás  van  ű 
világon !  s  mily  régóta  van  és  meddig  leszen ! ! 

Oly  jelenet  volt,  minőt  Bécsben  láttál  48-ban.  De  itt  az 
az  öt  perez  volt  a  csoda,  melynek  kulcsát  fel  nem  foghatom. 
Tán  a  lelkeknek  is  van  telegráfja,  mely  sebesebben  dolgozik, 
mint  a  sodronyon  végigfutó  villany. 

Két  órakor  Pármába  értem.  A  berezeg  azelőtt  való  napon 
érkezvén,  a  város  gálában  volt  ezernyi  zászlóival  s  minden 
ablakról  kiakasztott  függönyökkel,  takarókkal.  Midőn  a  fogadó- 
kapuba befordulnánk,  két  együttálló  ember  közül  egyik  azt 
mondja  a  másiknak,  reám  mutatva:  »Cavour.«  Megrázom  feje- 
met tagadás  jeléül,  erre  felcsillámlik  szemében  az  eltalálás 
szikrája,  nekidühöngve  kiáltja  el  magát :  »Kossuth,  Kossuth. ! 
Evviva  Kossuth !«  s  mikorra  a  kaputól  a  grádicsig  értünk, 
már  százankint  volt  a  tömeg  körültem,  ép  oly  enthuziazmussal 
le  a  ruha-  s  kézcsókokig,  mint  Piacenzában,  mikor  pedig  a 
grádicstól  szobámig  értem,  már  ezrek  hullámzottak  ablakom 
alatt;  a  mint  a  »fori«-ós  »evviva« -kiáltásoknak  engedve, meg- 
mutattam magam  az  ablaknál,  más  ezrek  hullámzottak  elő,  s 
ez  igy  ment  órákig,  órákig,  mig  a  herczeghez  kocsiztam.  Ma 
sem  szűntek  meg  e  jelenetek.  A  virágbokréta  csak  ugy  hull, 
mint  az  eső.  Lakásom  előtt  tiszteletőrség  (national-garde)  van 
felállítva.  A  tartomány  kormányzója  egy  páholyt  bocsátott  ren- 
delkezésemre ;  nem  mentem,  nehogy  vadászni  látszassam  a  po- 
pularitást, (mi,  a  herczeg  is  itt  levén,  rossz  politika  volt  volna) 
de  bár  nem  voltam  jelen,  mégis  éljenezték  szegény  nevemet. 

Szóval :  ha  a  szimpathia  megmenthetné  szegény  hazá- 
mat, mentve  volna ;  de  a  nép  csak  szeretni  tud,  sorsa  pedig 
magának  is  más  kezében  van,  ugy  a  mienk  is.  De  akármi  lesz 
belőle,  nem  állok  el  feltételeimtől:  vagy  franczia  hadsereg 
Magyarországba,  vagy  én  vissza  az  exiliumba. 


E  levelet  nyitva  küldöm  Szarvadyhoz,  hogy  használ- 
hassa a  fogadtatásra  vonatkozó  tényeket,  (mint 
szintén  Pulszky  is)denemazt,  amiazegyezkedésro 
vonatkozik. 

S  mert  nyitva  küldöm,  nem  engedek  érzelmeimnek  irá- 
nyodban s  gyermekeim  irányában.  Szentség  az  előttem,  melyet 
idegen  kéz  meg  ne  illessen, ^ 

9. 

Párma,  kedd,  1859.  június  28. 

Még  mindig  Pármában  vagyok,  s  csak  holnap,  29-éu 

indulhatok.  Milánóba  megyek  éjre,  onnan  30-án  a  főhadi- 
szállásra ;  meglehet,  ott  két — három  nap  is  eltartóztatnak  s 
meglehet,  július    B-ike  előtt   nem  vetődöm  vissza    Gónuába 

(semmi  esetre  sem  3-ika  előtt). 

A  mi  dolgainkat  illeti,  egy  megnyugtatásod  lehet,  az, 
hogy  arról,  miszerint  reá  akarnának  birni,  hogy  franczia  sereg 
nélkül  kezdjünk  valamit,  már  szó  sincs,  szó  sem  lesz.  Hatá- 
rozottságomat látva,  erről  ann3dval  inkább  lemondtak,  mert 
minden  oldalról  megerősödnek  a  meggyőződésben,  hogy  nél- 
külem bizony  nem  lehet  a  dologban  semmire  menni,  s  mert  én 
nem  tágitok  feltételeimben,  tehát  megadták  magukat  a  kény- 
telenségnek,  hogy  vagy  franczia  sereg  megy  Magyarhonba, 
vagy  Magyarhon  nem  mozdul. 

A  kérdés  tehát  csak  oda  megyén  ki :  adnak-e  sereget  ? 
tudva,  hogy  ha  nem  adnak,  én  nem  engedem  nemzetünket 
bajba  keverni  s  itt  hagyom  az  egész  komédiát. 

Impresszióm  az,  hogy  Ígéretet  fognak  tenni,  de  hogy  a 
végrehajtás  idejét,  mint  körülményektől  függőt,  függőben 
fogják  tartani. 

Ha  ez  lesz  az  eredmény,  akkor  várunk  s  időközben  teen- 
dőnk jóformán  a  sereg  alakításra  lesz  szoritva;  mire  nézve  a 
dolog  rendj ét-módját  tisztába  fogom  hozni  mostani  körutam- 
ban ;  miszerint  a  szervezés  oly  alapra  legyen  fektetve,  mely 
seregünk  magyar  nemzeties  jellegét  megóvja;  a  rendeltetés 
felőli  kétséget,  s  vele  az  elégedetlenséget  eltávolitsa ;  s  műkö- 
désünket a  bürokratikus  slendrián  hosszadalmas  avatkozá- 
saitól a  lehetőségig  függetlenítse. 

A  berezegnél  mindennap  vagyok.  Napról  napra  javulnak 
kilátásaink.  0  tiz  nap  múlva  a  császárral  lesz,  s  mint  mondja, 
tőle  el  nem  vál  többé. 

Igen  nagy  fontosságot  tulajdonit  az  organizácziónak ; 
azt  mondja,  (s  ez  a  második  czitromfacsarás,  mit  én  igen  is 
értek)  ha  vagy  tiz  ezer  ember  áthozatalával  dezorganizácziót 
tudnék  vetni  az  osztrák  hadseregbe,  oly  kötelezettség  hárulna 
a  császárra,  hogy  erkölcsi  lehetetlenség  volna  szégyen  és  gya- 
lázat nélkül  Magyarországot  elhagyni. 

De  én  a  proklamácziót  természetes  kényfcelenségnek 
látom  ugyan,  mint  már  Parisban  megmondottam,  de  csak  ugy 
fogom  kiadni,  lia  biztositást  veszek  s  megegyezést  arra,  hogy 
azt  mondjam :  »jertek,  a  czél  Magyarhon  földón  magyar  sza- 
badságért küzdeni ;  a  szövetséges  hatalmak  segítségével  remé- 
nyünk van  hazamenni. « 

Süi'getvén,  hogy  a  császár  főhadiszállására  megyek,  a 
herczeg  ugyan  mind  sauf  conduit-t  mind  a  császárhoz  levelet 
adni  ajálkozott,  de  megkért,  készíteném  el  tervét  ugy  annak, 
minő  proklamácziónak  kiadására  kívánnám  a  hatalom  meg- 
egyezését, mint  annak  is,  minő  terv  szerint  akarnám  az  organi- 
zácziót,  hozzáadván,  hogy  mihelyt  látja  e  terveket,  egyszerre 
megmondhatja :  megegyezik-e  abban  a  császár  vagy  nem  ? 

Én  hát  elkészítettem  magyarul,  Kiss  Miklós  és  Bethlen 
most  kínlódnak  a  fordítással ;  nincs  időm  reá,  hogy  magam 
vesződjem  vele.  Holnap  fogom  beadni. 

En  attendant  a  herczeg  ma  arra  akart  birni,  hogy  ne 
menjek  addig  a  főhadiszállásra,  mig  javaslataimat  s  levelét 
egy  tiszt  által  el  nem  küldi  és  választ  nem  vészen.  De  ón 
nem  tágiték.  —  Szerencsére  Pietri  ma  megérkezett,  velem 
szólandó.  0  üg3ninket  igen  jól  fogja  fel,  érdekeinknek  meleg 
szószólója.  Elmondtam  neki,  mit  akarok  a  császártól  s  ő  a 
herczeg  előtt  jelenlétemben  odanyilatkozott,  hogy  tökéletesen 
igazam  van  s  joggal  kívánhatom  lelkiismeretem  megnyugta- 
tását, mielőtt  akármi  további  lépést  tennék.  így  hát  most 
éjfélkor  a  dolog  ugy  áll,  hogy  holnap  bemutatván  a  projek- 
tumot, átveszem  a  herczegtől  a  levelet,  s  Pietritől  is  egy  meg- 
hitt emberhez  szólót.  Holnap  megyek.  Miként  fog  holnap  a 
dolog  állani,  nem  tudom.  Pietri  utánam  Ígérkezett  jönni ; 
helyes  okot  mondott,  miért  lehetetlen  nyomban  velem  jönnie. 
A  proklamáczió  tervét  mulatságból  leirom,  ha  birom  s 
idezárom.*)  Figyelmezz  a  dátumra,  ha  azt  megengedik,  nagy 
dolgot  engednek ;  hanem  kötve  hiszem. 

Épen  most  veszem  jun.  23-iki  kedves  soraidat.  A  dolog 
ugy  lesz,  a  mint  mondod:  huzzák-halasztják;  sem  ki  nem 
játsszák  a  tromfot,  sem  el  nem  dobják.  —  De  mindig  abban 
keresem  a  vigasztalást,  hogy  a  hont  nem  kompromittáljuk 


*)  Lásd  alább  e  fejezet  Ill-ik  szakaszában. 

magunkra  nézve  pedig  meg  tudandjuk  mutatni,  iiogy  szent 
kötelességet  teljesiténk,  midőn  megkisérlettük :  tehetünk-e 
valamit  a  hon  javára  ? 

U.  i.  Most  izeni  Pietri,  hogy  együtt  megyünk ;  kapott 
levelet  a  császártól ;  kivan  velem  szólani.  így  hát  le  vannak 
győzve  az  apró  nehézségek.  Két  nap  nyerve  van.  —  E  levelem 
titok  maradjon,  egyedül  körötökre  szorítva. 

10. 

Milánó,  csütörtök  éjjel,  1859.  június  30. 

Tegnap  nyolczvan  kilométer  (tiz  mfld)  kocsiút  után,  mi 
végett  d.  u.  három  órakor  ültem  kocsira,  éjfélkor  ebédeltem 
s  két  órakor  mentem  aludni  egy  piszkos  szobába,  hol  Urbán 
tábornok  tizenhét  napig  dőzsölt,  öt  órakor  keltem  fel  a  vasút 
végett,  ma  csak  tizenegy  óra  estve  vetett  Milánóba,  hol  reg- 
gel tizenegy  órakor  kellett  volna  megérkeznem,  de  hol  egy 
convoi  sebesültnek  előre  jelzett  átmenetét  kellett  egy  pár 
óráig  bevárni  (mert  a  vasút  csak  egy  pár  sines),  hol  a  vas- 
utórák össze  nem  vágtak,  Buffalóránál  a  vasút  s  az  osztrákok 
által  felvetett  pompás  hid  még  nem  járható,  a  magentai  csata- 
mezőn a  diligence  nem  birt  s  igy  gyalog  mentünk,  (ez  bámu- 
latos hely ;  ha  innen  ki  tudták  az  osztrákokat  verni,  kiverik 
mindenhonnan,)  enfin  a  sok  akadály  miatt ,  mi  ily  zavaros 
transzport-torlódásnál  közbej  ő,  csak  most  érkeztem  e  pompás 
városba,  melyet  majd  veled  nézek  meg.  —  Nagyon  fáradt 
vagyok ;  holnap  reggel  négy  órakor  indulok ,  de  azért  nem 
tudok  aludni  menni  a  nélkül,  hogy  egy  pár  sorral  meg  ne 
njrugtassalak,  hogy  egészséges  vagyok,  semmi  bajom,  —  s  a 
nélkül,  hogy  esengő  lelkem  szárnyain  neked ,  kedves  angya- 
lom s  gyermekeinknek  jó  éjszakát  kívánjak. 

Dolgainkról  ennyit :  Pietri  velem  van ;  a  császártól  sür- 
göny jött  e  szavakban : 

»L'Empereur  an  Sénateur  P.  —  Je  vous  re9evrai  a  v  e  c 
plaisir  avec  votre  ami  (hogy  már  én)  Iá  o u  j  e 
serai.« 

Mit  mondasz  ehhez?  —  Holnap  remélek  nála  lenni 
Cavrianában. 

Szerelmem  áldása  veletek. 

11. 

Valleggio,  császári  főhadiszállás,  1859.  július  2. 

Hogy  a  főhadiszállásról  irom  e  sorokat,  sokat  mond 
reám  nézve ;  hogy  e  főhadiszállás  Valleggióban  van,  a  Minción 
tul,  sokat  mond  a  háború  folyamára  nézve. 

Az  osztrák  két  egész  uj  hadtest  (60,000  ember)  által 
megerősítve  elbizakodott,  s  a  helyett,  hogy  tul  a  Minción 
védelmi  állásban  várta  volna  be  a  franczia  támadást,  maga 
támadott,  de  támadott  oly  pozicziókra  támaszkodva,  melyek 
még  erösebbek,  irtózatosabbak,  mint  Magenta.  Láttam  mind- 
kettőt, végig  mentem  tegnap  a  szolferinói  csatatéren,  hol 
néhány  nap  előtt  a  halál  oly  pazar  aratást  tartott.  A  francziák 
tizenkétezer  osztrák  halottat  s  háromezer  sebesültet  szedtek 
fel  a  csata  után ;  ez  utóbbiak  el  vannak  látva  testvérileg,  a  hét- 
ezer fogoly  útban  van  Génua  felé,  hogy  közülök  a  zászlónk  alá 
szegődni  akarókat  kiszemeljük,  a  tizenkétezer  halott  temetve 
van.  —  Én  csak  sírjaikat  láttam,  de  azokat  láttam  elszórva  a 
letaposott  paradicsomon,  melyen  az  átlyukgatott  csákók,  töl- 
tés-táskák stb.  még  most  is  szerte  hevernek,  s  a  lég  bűzhödt 
szagától  a  rothadó  lényeknek,  mik  pár  nap  előtt  ember  voltak, 
itt-ott  büszke,  bátor  sziwel,  mely  itt-ott  világokat  átkaroló 
eszméket  rejte  magában,  s  most  porrá  rothadó  anyag,  melyet 
pár  hó  múlva  az  eke  fordít  meg,  hogy  búzát  teremjen 

Melancholikus  látvány!  Lehetetlen,  hogy  ne  edzze  a 
keblet  oda  működni,  hogy  óriási  erőfeszítés  által  oly  karba 
tétessék  az  emberiség,  miszerint  ily  látványok  lehetetlenekké 
váljanak.  ... 

De  nincs  időm  elmélkedni. 

Az  osztrák  elvesztvén  ez  óriási  csatát,  hol  két  részről 
négyszázezer  ember  vívott,  nem  bírta  többé  a  Mínciót  védeni 
s  feladta.  Ferencz  József  —  —  — •  —  —  —  —  —  —  — 

—  —  —  —  —  — azután  visszament  Veronába.  — 

Mikor  Milánóból  elindultam.  Napóleon  császár  főhadiszállása 
Cavríana  volt ;  mikor  három  és  fél  órai  vasúti  előrehaladás  után 
az  1848-ban  Haynau  által  annyira  megkínzott  Bresciába  értem, 
melyen  tul  nincs  vasút,  a  császárt  már  Noviban  mondották ; 
midőn  odaértem,  már  átment  a  Minción  Valleggióba.  Utána 

—   KOSSUTni   IRATAIM.  I.  '  56 

mentünk ;  jó,  liogy  Pietri  velem  volt ;  nevemet,  magas  politikai 
tekintetek  miatt,  nem  biggyeszthettem  a  főhadiszállás  után 
ezernyi  ezer  ágyu-municzió,  proviánt,  bor,  széna,  tiszti  pod- 
gyász,  markotányosnö,  vezeték-lovak,  elkésett  gyalogság  s  a 
százezernyi  tábor  impedimentumait  képző  mindenféle  szállító 
ajkára,  kiknek  szekerei  mértföldekre  fogak  el  végetlen  co- 
lonneban  a  keskeny  utat,  de  Pietri  szava :  »par  ordre  d  l'Em- 
pereur«,  az  itt-ott  utbavetödött  tábori  rendőrség  segítségével 
mégis  lehetővé  tette,  hogy  rák  módra  előbb-előbbre  oldalog- 
junk, mig  végre  egy  genie-tiszt  átvezetett  egy  rögtönzött 
deszkahidon,  melyre  szekeret  nem,  csak  lovat  és  embert  eresz- 
tenek, —  s  igy,  hova  különben  hat  órakor  érkeztünk  volna, 
ha  akadály  nincs,  tiz  órakor  csakugyan  megérkezénk.  —  Lát- 
tál tábort  talán  49-ben ;  képzelj  egy  ezernyi  ezreknél  számo- 
sabb tábort  egy  parányi  kis  helyre  szorítva ;  képzelj  egy  itcze 
vizet  egy  meszelyes  üvegben,  s  képzelhetended  a  torlódást. 
Ily  későn  táborban,  hol  még  a  császár  is  hajnalban  kél,  bizony 
nem  kaptunk  volna  zugot,  hová  árva  fejünket  lehajtsuk,  de 
Pietri  ismervén  a  Grand  próvőt  (ezredes  tábori  rendőrfőnök), 
a  vége  az  lett  a  dolognak,  hogy  bizony  nekünk  ágyunk  is  van 
s  falatoztunk  is  egy  karvastagságú  s  fokhagymával  bőven 
ellátott  kolbászból,  melyet  csak  tábori  levegő  segítségével  bir 
meg  az  én  gyomrom ;  —  s  megbírta,  egy  óra  van  éjfél  után, 
midőn  ezt  irom  s  bajom  nincs ;  csakhogy  álmos  vagyok,  mint 
a  vakondok,  s  előre  viszket  a  bőröm  a  gondolattól,  hogy  balha 
lesz  elég  s  büdösféreg  is,  de  par  contre  coup,  sem  viz,  sem 
mosdóedény  az  ujjnyi  porból  kibontakozni. 

Holnap  nyolcz  órakor  reggel  (azaz  ma)  bekopogtatok  a 
császárnál,  s  ha  nyomban  elfogad,  még  ma  visszaindulok  — 
hová  ?  meddig  ?  a  lóhiány  s  akadály  tudja.  De  ha  tán  előre- 
mozdul a  császár,  tehát  nyomban  nem  fogadhatna,  bizony 
még  az  is  meglehet,  hogy  Veronában  végzem  e  levelet.  Mert 
ennek  a  francaia  seregnek  semmi  sem  lehetetlen.  Egy  osztrák 
fogoly  ezredes  igy  szólt  nekik :  » Je  ne  sais  pas  si  le  bon  Dieu 
est  avec  vous,  mais  je  sais  que  vous  avez  le  diable  avec  vous, 
car  vous  vous  battez  comme  des  diables  —  11  n'y  a  pas  moyen 
de  vous  résister.«  És  ez  igaz. 

Milánó,  jul.  3. 

Voltam  a  császárnál  nyolcz  órakor  reggel.  Nemcsak  rög- 
tön elfogadott,  de  egy  egész  órán  tul  magánál  tartott,  még  a 
szardíniái  király  is  kénytelen  volt  vagy  félóráig  várni ;  (hajnal- 
ban indult  Peschiera  alul,  melyet  ostromol).  Pietri  jelen  volt  az 
értekezésen  s  ezt  monda,  mikor  kijövénk :  »C'est  étonnant,  il 
vous  a  re9u  avec  des  égards  extraordinaires  et  vous  a  traité 
avec  une  considération  affectueuse.«  S  igaz.  —  Nem  biztatok 
minden  detailtitkot  levélre,  de  abból  is,  a  mit  irnom  lehet, 
látni  fogod  kedves  lelkem,  angyalom,  hogy  bizony  nem  ipar- 
kodtunk eg3nnást  misztifikálni,  hanem  nyiltan  szólottunk 
egymással  s  tisztán  kimondtuk  mindkét  részről,  hogy  mire 
számithatunk  egymás  irányában. 

Legelőször  is  számot  adtam  eljárásom  eredményéről 
Angliában.  Csak  szóval  tettem,  nehogy  kérkedni  látszassam; 
de  Pietri  közbeszólt:  »a  legkülönösebb  az  sire!  hogy 
Kossuth  urnák  zsebében  vannak  az  angol  miniszterek  levelei, 
melyekkel  kötelezettséget  vállaltak^,  hogy  Anglia  semleges 
marad,  ha  Magyarországba  megyünk  is.«  —  Valóban  ?  kérdé  a 

császár,  —  láthatom  ? Átadtam  neki  a  leveleket.  —  ügy 

látszik  nagyon  érdekelte ;  egyről  egyig  elolvasta,  közben-köz- 
ben  egyet  mosolygott;  s  fejét  csóválta,  mintha  csodálkoznék. 

Aztán  én  vettem  át  a  szót.  Láthatja  felséged  —  mondám 
—  hogy  abban,  a  mit  elvállaltam,  nemcsak  hiven  eljártam,  de 
nagyobb  sikerrel  is,  mint  a  mennyit  Ígértem,  most  hát  felhiva 
érzem  magam  kérdezni :  miután  ez  akadály  el  van  hárítva, 
mi  felségednek  határozata  Magyarország  iránt  ? 

Ö :  Van  még  egy  akadályom:  a  porosz.  Lord  John  Eussel- 
tól  már  kaptam  egy  sürgönyt,  melyben  ön  ide  utazása  követ- 
keztében (mert  az  ön  mozdulatainak  az  európai  diplomáczia 
igen-igen  nagy  fontosságot  tulajdonit)  megerősíti  ugyan  — 
mondhatom  —  hivatalosan  —  Anglia  semlegességének  bizto- 
sítását, de  azon  hitének  ad  kifejezést,  hogy  ha  a  magyar  ügyet 
felfogom,  a  németeket  provokálom. 

É  n :  Anglia  semlegessége  biztosítva  lévén,  én  ezt  nem 
tartom  valószínűnek.  Azonban  feltéve,  hogy  a  németek  csak- 
ugyan provokáltatnának,  engedje,  sire !  kérdenem,  akar-e  fel- 
séged oly  bókét  elfogadni,  mely  az  olasz  kérdést  nem  oldja 
meg? 

O :  Hacsak  vagy  meg  nem  veretem,  vagy  európai  »mé- 
diation  armée«  nem  kényszerít,  nem  fogadok  el  oly  bókét. 

Én:  Egyike  sem  fog  ezen  alternatíváknak  történni. 
Anglia  nélkül  nem  leliet  fegyveres  európai  mediáczió.  Armi- 
rozott  mediáczió  feltételes  hadizenet,  s  Anglia  ezt  nem  fogja 
tenni,  nem  teheti,  erről  biztos  leliet  a  császár.  Én  hát  felséged- 
nek ezt  mondom :  » Nálunk  nélkül  nem  lehet  e  kérdést  meg- 
oldani. Felséged  emlékezzék  vissza  saját  házának  történetére. 
Ebben  az  osztrák  házban  egy  igen  szerencsés  vitalitás  van. 
Felséged  nagy  elődje  hányszor  szétmorzsolta  azt,  megalázta, 
földhöz  sújtotta,  de  aztán  békét  kötött  vele,  hatalomnak  hagyta, 
—  ós  az  felkelt  ismét  a  porból  (s'est  relévé)  s  veszélyesebbé 
vált  a  Napoleonháznak,  mint  előbb  volt. 

0 :  C'est  vrai,  parfaitement  vrai. 

Én.  Eh  bien,  si  vous  ne  l'écraserez  pas  sire  á  présent, 
midőn  markában  tartja  sorsát  felséged,  azt  mondom,  »elle  se 
relévera  plus  dangereuse  que  jamais«,  s  nemcsak  újra  kellend 
az  olasz  háborút  kezdeni  egy  pár  év  múlva  s  pedig  kedvezőt- 
lenebb viszonyok  közt,  de  nem  fog  addig  nyugodni,  mig  fel- 
séged ellen  egy  európai  koalicziót  idéz  elő.  Ah !  Én  végig 
mentem  Lombárdián,  s  láttam  a  magentai  és  szolferinói  csata- 
mezőt :  a  ki  ily  országot  s  ily  csatákat  vesztett,  annak  keblé- 
ben a  boszu  kiirthatlan.  Borzasztó  hiba  volna  ily  ellenségtől 
az  árthatás  eszközeit  el  nem  venni.  Ártalmatlanná  pedig  csak 
Magyarország  függetlenné  tétele  által  lehet.  Másképen  nem- 
csak Olaszhonba  visszajő,  de  egy  európai  koalicziót  kovácsol 
össze  felséged  ellen. 

O :  Minden,  a  mit  ön  mond,  alapos,  igaz,  —  szórul-szóra 
egyetértek  önnel.  Minderről  meg  vagyok  győződve. 

E  n :  Ha  igy  van,  én  hát  kérdem  felségedet,  gondolja-e, 
hogyha  reális  eredményt  akar, Magyarország  mellőztével  lehet- 
séges lesz  a  némettel  nem  provokálnia  a  háborút  ?  —  Én  azt 
mondom,  nem  lesz  lehetséges.  Tegyük  fel,  kiveri  felséged  Ve- 
ronából az  osztrákot ;  ha  a  lokalizáczió  elve  áll,  felséged  nem 
üldözheti,  átmegy  az  osztrák  az  Isonzón  s  fügét  mutat,  mert 
német  földön  van.  Háborús  félnek  saját  territóriumán  neutra- 
litást  engedni  oly  képtelenség,  melyre  szót  nem  találok. 
(Császár:  Ce  n'est  que  trop  vrai,  —  c'est  absurde,  absurde, 
on  n'en  pourrait  jamais  finir,  —  c'est  absurde.)  Igen  »on  n'en 

pourrait  finir,«  teMt  sire !  űzni  fogja  ön  a  megvert  sereget 
tul  az  Isonzón,  német  földre  s  meglesz  a  provokáczió.  Én  hát 
azt  mondom,  ha  Magyarországra  nem  küld  felséged  sereget, 
a  német  territóriumot  kénytelen  entamirozni  s  az  összeütközés 
bizonyos ;  ha  ellenben  Magyarországra  megyén,  az  osztrákot 
semmivé  teszi,  s  a  német  háború  ekkor  is  meglehet,  de  koránt- 
sem bizonyos,  mert  Magyarország  korántsem  német  föld,  s 
bizony  ha  felséged  egy  oly  nemzet  szövetségét  biztositá 
magának,  mely  200,000  harczost  állit  fel,  s  verekszik  mint  az 
oroszlán,  a  porosz  háromszor  is  meggondolja  magát,  mig  kar- 
dot huz,  midőn  a  E-henustól  Malakoff  herczeg  száznyolczvan- 
ezer  emberrel  indul  ellene,  hátában  pedig  harmincz — negy- 
venezer francziával  egyesülve  kétszázezer  magyar  áll. 

0 :  C'est  pourtant  vrai.  Aussi  je  vous  dis  franchement 
loyalement,  el  vagyok  határozva,  erősen  el  vagyok  határozva 
Magyarországot  függetlenné  tenni,  ha  csak  valami  olyas  vá- 
ratlan nem  jő  közbe ,  miről  ön  is  kénytelen  lesz  elismerni, 
hogy  lehetetlenség.  Látom  érdekemet,  e  nélkül  Olaszország- 
ban sem  érnék  czélt,  s  a  jövőt  veszélyes  bizonytalanságnak 
tenném  ki.  Tehát  vegye  ezt  bevégzett  ténynek.  Meg  akarom 
tenni,  vous  disje;  —  beszéljünk  a  módokról  s  időről,  comment 
fairé  ?  Még  mindig  el  van-e  ön  határozva,  hogy  franczia  sereg 
odaküldése  nélkül  nem  hivja  fel  nemzetét  feg3rverfogásra  ? 
E  n :  Erősebben  el  vagyok  határozva,  mint  valaha.  Meg- 
mondom okát.  De  deux  choses  une.  Vagy  (organizáczió 
hiányában)  nem  volna  elég  erős  a  mozgalom  s  az  osztrák 
agyon  ütné,  mielőtt  felséged  segitséget  küldhetné,  ha  akarna 
is  küldeni  s  ekkor  jöhetne  aztán  franczia  sereg,  a  magyar 
ötven  évig  sem  mozdulna,  vagy  egyszerre  oly  erőt  venne  a 
mozgalom,  hogy  az  osztrákot  megijesztené,  s  ekkor  odahagyná 
Veronát,  oda  Olaszhont,  békét  kötne  minden  áron,  minden 
seregét  reánk  vetné,  szükség  esetében  a  poroszt  is  segitségül 
hivná,  s  az  bizton  mehetne  segitségére,  mert  csak  velünk 
volna  dolga,  nem  felségeddel  is.  —  Nagy  érdekek  forognak 
szóban,  sire!  egy  nemzet  élete.  Nagy  rajtam  a  felelősség, 
nyíltan  kell  szólanom :  ez  esetben  a  franczia  zászló  nem  levén 
magyar  földön  engageirozva,  s  az  osztrák  oly  békét  aj  alván 
fel  Olaszországra,  minőt  felséged  kivan,  felséged  elfogadná 
s  szegény  hazám  volna  az  áldozat. 

0:  Lojális  őszinteségét  őszinteséggel  viszonzom :  igenis 
elfogadnám.  Ön  is  ugy  tenne  helyzetemben. 

É  n :  Hihető,  de  ép  azért  én  nem  tehetem  ki  hazámat 
áldozatul. 

0 :  Jól  van.  Ön  ugy  cselekszik,  mint  jó  hazafinak  kell. 
Elfogadom  a  bázist:  vagy  sereget  küldök  Magyarországra, 
vagy  nem  kivánom,  hogy  a  magyar  felkeljen.  S  küldök  sere- 
get, ha  csak  teljesen  a  lehetőség  határán  kivül  nem  lesz.  Arra, 
hogy  küldenem  lehetséges  legyen,  némely  operácziók  bevég- 
zése szükséges ;  csak  ha  ezt  sezt  szerencsésen  végrehajtot- 
tam, akkor  küldhetek  sereget.  (Ezen  detailleokat  nem  merem 
levélre  bizni.)  Ha  időközben  netán  Európa  (fegyveres  inter- 
mediáczió  által)  oly  békére  kényszerit,  melyet  elfogadhatok, 
akkor  nem  lesz  magyarországi  expediczió,  különben  meglesz 
s  Magyarországot  az  első  esetben  legalább  megóvta  ön  a  kom- 
promissziótól.  En  attendant  iparkodjanak  önök  maguknak 
sereget  készíteni ;  adok  pénzt  s  minden  faczilitást ;  érdekük- 
ben van,  hogy  ha  Magyarországra  megyünk,  a  franczia  sereg 
mellett  az  uraknak  is  legyen  seregük. 

E n :  Kétségtelenül,  de  franczia  sereg  mellett, 
—  ez  conditio  sine  qua  non.  Mint  embernek  nekem  felséged 
szava  elég,  de  mint  hazafinak  nekem  garanczia  kell,  s  ezt 
abban  találom,  hogy  hazám  földén  a  franczia  zászló  engagei- 
rozva  legyen ;  —  ha  nem :  nem. 

O :  C'est  entendu ;  ha  nem :  nem. 

Ezt  búcsúzáskor  is  igen  határozottan  ismételte.  Nagyon 
szivélyesen  vált  el ;  »au  revoir.« 

Megemlítettem,  hogy  Gorcsakoff  körlevele,  melyben  ő  is  a 
háború lokalizácziójáról beszél,  aggodalmat  költött  felbennem 
az  iránt:  vájjon  az  orosz  politika  nem  változott-e ?  mert  ha 
orosz  intervencziótól  volna  ok  tartanunk,  ez  helyzetünket 
nagyon  megnehezitené  —  tudod,  a  szlávok  miatt. 

A  császár  e  részben  tökéletesen  megnyugtatott. 

Aztán  felolvastam  a  proklamáczió  tervét.  —  Mikor  a 
végére  értem,  a  hol  az  áll:  »kelt  a  franczia  császári  főhadiszál- 
láson*, a  császár  elnevette  magát  s  azt  mondta:  ez  kissé  még 
korán  volna,  jobb  lesz  másunnan  datálni, 

Elhiszem ! 

Yégre  még  a  seregszervezésröl  beszéltünk.  —  Helyeselte 
nézeteimet.  Egy  kis  komplimentumot  is  vágott.  Azt  mondta : 
iigy  látszik  tapasztalt  seregszervezö  vagyok.  —  Nagy  fontos- 
ságot helyez  reá,  hogy  minél  hamarabb  egypár  zászlóalj  ma- 
gyar nadrágost  küldjek  táborába.  Mondtam,  hogy  nyolcz — tiz 
nap  alatt  megtehetnek,  ha  szabad  kezünk  volna.  Hát  lesz ;  Pietri 
velem  jö  Turinba  a  császár  nevében  elhárítani  az  akadályokat. 
—  Nem  lesz  eskü  a  piemonti  királynak.  A  császár  azt  monda : 
»pour  quoi  fairé  ?  c'est  de  la  folie  qne  de  le  demander.« 


Tehát  mindenesetre  jöjj  kedves,  édes  angyalom.  Jöjj, 
siess  karjaim  közé.  Ha  hazamegyünk,  jöjj,  mert  megyünk; 
ha  nem  megyünk,  jöjj,  hogy  velem  légy,  mig  itt  vagyok  s 
együtt  megyünk  vagy  előre,  vagy  hátra ;  mindenesetre  néhány 
hétig  itt  leszünk. 

Pulszkynak  holnapután  irok.  Készítse  elö  a  bankósajtó- 
szerzödést,  hogy  mihelyt  pénzt  küldök,  megköthesse.  Küldök. 


Jegyzék:  A  császárral  Valleggióban  tartott  beszél- 
getés részleteit  kiegészíti  a  Magyarországba  küldött  két 
tudósítás  másodika,  mely  ötöd  napra  a  beszélgetés  után  lett 
Génuából  útnak  inditva,  s  alább  e  fejezet  H-ik  szakaszában 
közöltetik. 

12. 

Turin,  hétfö,  1859.  július  4. 

Megérkeztem  hosszas  szakgatott  ut  után  oly  forróságban, 
minőről  nekem  fogalmam  sem  volt.  Most  nyolcz  és  fél  óra  este, 
szobám  tág  s  magas  ablakaim  nyitvák  a  királyi  palota  előtti 
térre,  s  mégis  a  hőség  olyan,  hogy  balkezem  ujjain,  a  mint  a 
papirost  tartom,  végigfolyik  az  izzadtság.  Hát  még  délben! 

És  mégis  egészséges  vagyok,  mint  a  makk ;  most  kelek 
fel  az  ebédtől,  ettem,  mint  egy  arató  tót.  De  az  én  kedves 
angyalom  lelke  nyugalma  végett  vigyázok  is  magamra,  mint 
a  kényes  leány.  Flanelt  hordok ;  vizet  tisztán  nem  iszom,  ezt 
itt  nem  szabad  idegennek,  —  olasz  ugy  sem  teszi ;  gyümölcsöt 
keveset  eszem,  mert  itt  ártalmas  idegennek,  s  e  kinos  vigyá- 
zat következtében,  tiz  napi  borzasztó  ut  daczára,  e  nagy  hőség- 
ben még  csak  fejem  sem  fájt. 

Ide  hivattam  sürgöny  utján  a  komitét,  a  tábornokokat 
s  Hiászt,  hogy  az  organizáczió  s  egyéb  előkészületek  felöl 
tanácskozva,  a  miniszterrel  s  a  császár  küldöttével  holnap 
rendbe  jöjjünk. 

Már  holnap  négy  ezerén  felül  mennek  embereink ;  de  ne 
bnsulj,  ha  ötven  ezerre  mennének  is :  vagy  franczia  sereggel, 
vagy  nem,  —  ez  már  nem  is  kérdés. 

A  tegnapi  levelemet  folytatom  holnap ;  ma  nem  lehet, 
sok  dolgom  van. 

13. 

Turin,  kedd,  1 859.  július  5. 

Annyira  el  vagyok  foglalva,  hogy  teljes  lehetetlen  sza- 
vamat, a  császárral  volt  értekezésem  többi  érdekes  részleteiről 
mára  igért  tudósításom  iránt  beváltanom. 

Tegnap  a  seregszervezés  részleteit  elvégeztük  sok  más 
egyeben  kivül.  Ma  Cavour  miniszternél  voltunk.  Szükségesnek 
láttam  Pietri  jelenlétében  elmondani  a  grófnak  a  császárral 
való  értekezésemet,  miszerint  hivatkozhassam,  hogy  ugy  van, 
a  mint  mondom,  s  nincs  félreértés  részemről  abban,  a  mint  a 
dolgot  felfogom.  —  Ezen  előadásnak  természetesen  megvolt 
a  hatása.  Eddig  készülő  seregünk  szerelésében  s  ellátásában 
ezer  volt  a  hiány,  az  akadály,  most  már  megyén  a  dolog, 
simán  mint  a  vaj.  A  mit  nem  tudnak  raktáraikból  kiszolgál- 
tatni, szállítók  által  magunk  csináltatjuk,  megkötjük  a  szer- 
ződést, bemutatjuk  megerősítésül,  s  kifizetik.  Sorsukat  a  tisz- 
teknek s  legénységnek,  a  haza  nem  mehetés  esetére  biztosí- 
tottam. —  Tisztjeink  nincsenek ;  az  őrmestereket,  káplárokat, 
szóval:  minden  alkalmas  embert  hadnagygyá  teszünk,  de 
kevés;  Angliából,  Amerikából,  Törökországból  vagyunk  kény- 
telenek néhányat  elhozatni.  Az  útiköltséget  is  rezolválta  a 
kormány. 

Egy  nyilatkozata  nagyon  jelentékeny  volt  a  miniszter- 
nek. »Már  most,  úgymond,  félreteszem  a  diplomatát  s  mint 
olasz  hazafi  szólok.  Ha  Magyarország  fel  nem  szabadul,  mi  az 
egész  háborúval  nem  sokat  nyerünk,  s  legjobb  esetben  is  igen 
veszélyes  jövendőnek  nézünk  elébe.  Eh  bien,  az  európai  diplo- 
mácziának  igen   nagy  hajlama  van   ügyünkbe  avatkozni,   s 

holmi  haszontalan  félbékét  reánk  tuszkolni.  Én  ezt  óhajtom 
megakadályozva  látni,  s  az  önök  organizácziója  egy  mód  e 
czélt  elérni.  Tekintélyes  magyar  erőnek  magyar  zászlóval, 
magyar  egyenruhában,  magyar  vezénylet  alatti  szervezése,  s 
az  ön  által  kiadandó  proklamáczió  minket  kompromittál,  s  ép  ez 
az,  a  mit  szeretek.  Én  óhajtom,  hogy  kompromittálva  legyünk. 
Akkor  nem  lesz  a  félbékéböl  semmi,  s  önök  függetlensége 
által  Olaszhon  függetlensége  biztosítva  lesz.  Én  egyébiránt 
tökéletesen  értem  K.  ur  politikáját.  O  garancziát  keres  s  azt 
abban  találja,  hogy  a  franczia  és  piemonti  zászlók  magyar 
földön  engageirozva  legyenek,  s  azt  mondom:  tökéletesen 
igaza  van.« 

Nemde  nevezetes  ?! 

-Bizony  meglehet,  hogy  lesz  ügyünkből  valami,  s  én  lelki- 
ismeretemben érzem,  nem  kis  szolgálatot  tettem  hazámnak, 
midőn  azt  biztosítottam,  hogy  ha  lesz,  oly  alapon  lesz,  mely 
a  veszélyt  és  szenvedést  a  lehető  legkisebb  fokra  szállítja,  a 
sikert  a  lehető  legnagyobb  fokra  emeli  s  a  feláldoztatás  ellen 
biztosit. 

Ha  nem  lesz  semmi  a  dologból,  legalább  nem  lesz  hazánk 
kompromittálva,  s  mink  sem,  mert  minden  józan  embernek 
el  kell  ismerni,  hogy  nagy  kötelesség  mulasztás  volt  volna 
meg  nem  kisérleni,  a  jelen  viszonyokat  hazánk  javára  fel- 
használni. 

—  —  —  (A  levél  többi  része  családi  s  házi  dolgokra 
vonatkozik.) 


Második  szakasz. 

Két  tudósítás  haza. 

I. 

Génua,  1859.  június  22-én. 
Salita  dei  Capucini  31. 
Tisztelt  honfitárs !    Teleki   László  tagtársunk  közlötte 
velünk  azon  levelet,  melyet  hozzá  intézni  méltóztatott.  Az 
alólirt  igazgatóság  érdeme  szerint  méltányolván  becses  köz- 
leményét, arra  ezennel  következőleg  válaszol : 

—    KOSSUTH,   IRATAIM.    1.  57 

"  A  piemonti  és  franczia  kormányok  részéről  az  osztrák 
ellen  viselt  háború  alkalmat  igér  szolgáltatni  a  magyar  nem- 
zetnek elvesztett  önállását  és  szabadságát  visszaszerezni. 

Huzamosabb  idö  óta  folytatott  előleges  értekezés  után 
a  franczia  császár  múlt  május  hó  elején  meghívta  Kossuth 
Lajost  Parisba,  vele  Magyarországnak  a  háborúban  részeltetése 
iránt  személyesen  tanácskozni.  Telekivel  és  Klapkával  egyet- 
értöleg  Kossuth  késznek  nyilatkozott  a  mondott  czélra  közre- 
működni a  következő  feltételek  alatt : 

1.  Hogy  Magyarország  felkelése  ne  diverziónak  használ- 
tassák, hanem  a  nemzet  teljes  és  végképeni  felszabadítására 
szolgáljon. 

2.  Hogy  ezen  felkelést  egy  tekintélyes  franczia  seregnek 
az  országba  benyomulása  megelőzze  s  illetőleg  elősegítse. 

A  franczia  császár  e  két  mulaszthatlan  feltételt 
elfogadta  s  reményét  fejezte  ki,  miszerint  két-három  hónap 
múlva  a  körülmények  megengedik  neki  sereget,  lőszert  s  a 
nemzet  felfegyverzésére  megkivántató  fegyvert  küldeni.  Ez 
esetre  felhívást  fogna  intézni  a  magyar  nemzethez,  melyben 
kifejtené,  hogy  miután  a  nemzet  184:9-ben  függetlennek  nyi- 
latkoztatta magát,  ő  ezen  határozatnak  újra  életbeléptetésére 
segédhadat  küld  az  országba.  Ezen  felhívás  által  magát  a 
függetlenséggel  azonosítván,  azt  előre  biztosítaná. 

A  mit  eme  segítség  fejében  viszont  kivan  a  császár 
nem  egyéb,  mint  az,  hogy  függetlenségét  kiviván,  ne  köz- 
társaságot, hanem  alkotmányos  királyságot  alapítsunk;  bel- 
ügyeink rendezésébe  egyébiránt  nem  fogván  ő  avatkozni. 

Számot  vetve  a  haza  iránti  kötelességével  és  a  körül- 
ményekkel, Kossuth,  nemkülönben  Klapka  és  Teleki,  valamint 
a  többi  menekült  magyarok  ez  érintett  ajálatot  és  föltételt 
elfogadták,  s  az  alólirtak,  a  szövetséges  hatalmak  kivánatához 
képest  is  bizottmánynyá  alakultak  Magyar  Nemzeti  Igazga- 
tóság nevezete  alatt,  a  nemzet  felszabadításának  müvét  előké- 
szítendők s  ideiglen  vezetendők.  Ezután  Teleki  és  Klapka 
még  a  múlt  hónapban  Génuába  jöttek,  többi  közt  sereget 
alkotni  a  menekült,  fogoly  s  szökevény  magyarokból,  —  Kos- 
suth pedig  a  császár  kívánatára  visszatért  Londonba,  hogy 
az  angol  kormány  semlegességét  biztosítani  igyekezzék. 

A  sereg  szervezése  magyar  lobogó,  magyar  tisztek 
alatt  örvendetesen  halad ;  már  a  második  zászlóalj  alakul. 
Kossuth,  meglepő  sikerrel  oldotta  meg  feladatát  Angliában. 

Az  uj  kormány  főemberei  kötelezték  magukat  a  semle- 
gességi politikától  el  nem  térni  még  azon  esetben  sem,  ha 
Magyarországba  tenné  át  a  harcz  színhelyét  Napóleon.  Az 
angol  nemzetnek  a  Kossuth  által  rendezett  meetingekben 
nyilatkozott  rokonszenve  hazánk  iránt,  kezeskedik  arról,  hogy 
a  kormány  be  fogja  váltani  adott  szavát. 

Elvégezvén  ekkép  eme  nagyfontosságú  feladatát,  Kossuth 
a  franczia  és  piemonti  kormányok  beleegyezésével  s  illetőleg 
utlevelökkel  mai  napon  szintén  ide  érkezett  Génuába,  a  további 
teendők  iránt  társaival  s  aztán  a  piemonti  kormánynyal  s 
Napóleon  császárral  értekezendő.  Holnap  indul  Turinba  s 
onnan  a  főhadiszállásra.  Óhajtottuk  volna  addig  halaszthatni 
jelen  válaszunkat,  mig  ezen  ujabb ,  s  reméljük  :  elhatározó 
találkozás  eredményét  is  megírhatnék.  De  tartván  attól,  nehogy 
levelünk  vétele  előtt  hazatérjen,  sietünk  önt  a  dolog  eddigi 
állásáról  értesíteni,  fejlődéséről  annak  idején,  hihetőleg  néhány 
nap  múlva  tudósitandván  önt. 

Ezeknek  előrebocsátása  után  áttérünk  azon  kérdésekre, 
melyekre  feleletet  s  illetőleg  utasítást  vár. 

A  mint  egyfelől  nem  kételkedünk^  hogy  a  kellő  pilla- 
natban az  összes  nemzet  mint  egy  ember  fel  fog  támadni, 
elrablott  jogait  visszaszerzendő,  ugy  másfelől  veszélyesnek 
vallunk  nemcsak  minden  időelőtti  kitörést,  hanem  minden 
olyan  cselekményt  is,  mely  az  ellenséget  a  közelgő  veszélyre 
figyelmessé  tenné.  A  felszabadítás  reményét  terjeszteni  kell 
ugyan  a  jók  között,  s  inteni  a  hazafiakat,  hogy  készen  tartsák 
magukat  fegyvert  ragadni,  de  csak  ugy  s  akkor,  ha  franczia 
sereg  lépend  az  ország  földére.  Addig  semmiféle  organizáczió 
ne  történjék.  Hanem  abban  igenis  megegyeztünk,  hogy  addig 
is  néhány  próbált  és  helyes  tapintatu  férfin  kitüzessók  kerü- 
letenkint  a  végre,  hogy  önnel  s  ön  által  ezen  bizottmánynyal 
összeköttetésben  legyen.  E  czélra  nem  kételkedünk  az  ide 
mellékelt  okleveleket  átküldeni.  Mi  a  távolból  nem  igényel- 
hetjük magunknak  név  szerint  kijelölni  azon  férfiakat,  kik 
ezen  roppant  felelősséggel  járó  tisztre  legalkalmasabbak  len- 
nének. Önnek  belátására  bizzuk  tehát  megválasztani  azokat  a 

illetőleg  az  üresen  hagyott  helyeket  a  kinevezési  oklevelek- 
ben kitölteni.  Eddig  senki  más  nincs  megbízva  a  teendők 
központosításával ;  ha  ön  elvállalja  a  bizottmány  utasításainak 
foganatot  szerezni,  hazafiúi  köszönettel  veendjük.  A  szintén 
ide  zárt  megbízás  önben  helyezett  bizodalmunk  tanúsága. 
Azonban  tudtára  adjuk,  hogy  a  múlt  hónapban  többi  között 
H.  P.-lal  találkozott  egy  küldöttünk,  öt  az  eddig  történtekről 
értesítette  és  1500  frankot  adott  neki  által  a  végre,  hogy  a 
kivánt  tudósítások  áthozatala  végett  kijövendő  egyénnek  úti- 
költségül adja. 

A  fentebb  leirt  alkudozások  a  franczia  és  piemonti  kor- 
mányokkal —  megértetek  önnel,  hogy  innen  és  nem  kelet 
felöl  várunk  segítséget.  Szolgáljon  ez  útmutatásul  arra,  mikép 
kelljen  a  más  oldalról  történt  vagy  történhető  ajánlatokat 
fogadni. 

Pénz  dolgában  még  eddigelé  szűken  vagyunk,  azonban 
küldünk,  a  mennyit  lehet,  nemsokára.  Egyébiránt  reméljük, 
miszerint  igyekezni  fognak  a  cselekvés  pénzbeli  eszközeiről  a 
hazában  is  gondoskodni. 

A  mi  a  köztünk  fentartandó  összeköttetést  illeti,  leg- 
jobb lenne  ngyan,  ha  jelentéseit  különös  megbízottak  által 
küldözné  hozzánk,  de  ha  ez  elég  gyakran  nem  volna  eszkö- 
zölhető, tehát  a  következő  utón  várjuk  el  tudósításait  s  köz- 
lendjük  mi  válaszainkat:  Jasszyban:  Mr.  Place,  franczia  konzul; 
Belgrádban :  Mr.  Astengo  szardíniái  konzul  által. 

A  czélt  ismerve,  tudni  fogja  ön,  mire  kelljen  figyelmét 
fordítania  tudósításaiban.  Csupán  példakép  emiitjük  meg  eze- 
ket :  az  országban  levő  osztrák  fegyveres  erőt,  annak  számát, 
nemzetiségét,  elhelyezését,  a  várak  mi  karban  lételét  stb.  Igen 
kívánatos,  hogy  a  kiküldendő  egyének  közül  egyik  vagy  másik 
az  ország  mostani  közigazgatási,  törvénykezési  s  adózási  rend- 
szerét ismerje,  miszerint  tudhassuk,  mit  kelljen  annak  idején 
rögtön  megváltoztatni,  mit  ideiglen  meghagyni. 

Még  most  az  iránt  nem  nyilatkozhatunk,  vájjon  fog-e 
kelleni  honvédtiszteket  küldeni  vagy  sem.  Azonban  a  kerületi 
biztosok  Ívják  össze  mindazon  tiszteket,  lakhely  ők,  rángj  ok  s 
^#/®gy vernem  megemlitóse  mellett,  a  kiket  annak  idejében 
alkalmaznunk  lehetne.  Ezen  jegyzéket  szives  lesz  ön  majdan 
kezünkhöz  juttatni. 

Hátra  van,  hogy  még  egy  föfontosságu  tárgyra  irányoz- 
zuk íigyelmét :  az  idegen  nemzetiségek  iránti  viszonyunkra. 
Igyekezzék  mind  az  oláhok  és  a  szászok,  ugy  a  szerbek  és 
horvátok  érzelmeit  és  kivánatait  kipuhatolni. *)  E  végetl; 
tessék  az  illető  nemzetiségek  legbefolyásosabb  képviselőihez 
fordulni.  Mig  egyrészt  biztositandja  őket,  hogy  Magyarország 
területi  épsége  s  az  1848-iki  törvények  alapján  mindent  készek 
vagyunk  megadni,  mit  csak  testvér  testvértől  kivánhat,  más- 
részt tessék  őket  felszólitani,  hogy  ha  azontúl  valami  kívánal- 
maik volnának,  közöljék  azokat  velünk,  ha  lehet:  saját  idekül- 
dendő  embereik  által.  A  48-diki  törvényeket  azonban  ha 
kiindulási  pontul  tekintjük  is,  korántsem  szándékunk  válto- 
zatlanul megtartani,  sőt  inkább  olyformán  óhajtjuk  az  azokban 
letett  elveket  tágítani  és  kifejteni,  miszerint  minden  érdek, 
nemzetiségi  ugy  mint  vallási,  tökéletes  megnyugvását  lelhesse 
a  magyar  alkotmány  szárnyai  alatt.  Szolgáljon  vezérfonalul 
az  idemellékelt  alkotmányterv,  melyet  az  alólirt  elnök  dol- 
gozott ki  és  mely  alapelveiben  mindnyájunk  jóváhagyását 
birja. 

Es  most  isten  önnel,  tisztelt  polgártárs.  Nehéz,  de  dicső 
munkát  bizunk  önre ;  vezérelje  lépteit  a  bölcseség  és  igazság 
hatalmas  istene. 

Kossuth  Lajos, 
elnök. 

Klapka  György. 

Teleki  László. 

A  levélben  érintett  alkotmányterv  sokkal  hosszabb, 
semhogy  el  lehetett  volna  küldeni ;  azért  csak  alapelvét 
s  annak  is  csak  a  nemzetiségi  kérdésre  vonatkozó  oldalát 
fogom  ezúttal  megismertetni. 

Valamint  a  vallás,  a  nemzetiség  is  társas  érdek.  Ehhez, 
mint  amahhoz  az  államnak,  mint  ilyennek,  semmi  köze.  Az 
alkotmány  biztosítván  az  egyesülhetés  jogát,  a  polgároknak 


*)  Ludvigh  János  volt  képviselő  és  kormánybiztos  utasitva  -van 
a  horvátokkal  alkudozni  Belgrádból.  Ha  Horvátország  és  Szlavónia  az 
1848,  előtti  viszonyt  íentartani  nem  akarná,  készek  vagyunk  azoknál? 
önállását  elismerni  bizonyos  feltétek  al^tt, 

szabad  nemzetiségi  mint  egyéb  érdekeik  védelme  s  fejlesztése 
végett   egyesülni    s   egyesületeket    szervezni    községenkint, 
megyénkint,    országosan,   épen   ugy,    mint    a  protestánsok 
vallásos  érdekeik  tekintetéből  egyesülvék  községek,  megyék, 
kerületek  szerint  s  az  ágostai  liiten  levők  országosan  is.    De, 
miképen    ezen  vallásos  társulatok,   a  nemzetiségbeliek   sem 
követelhetnek  területi  hatóságot  polgári  tekintetben,  hanem 
szorítkozni  fognak  nemzetiségi  érdekeik  ápolására.   E  szem- 
pontból azonban  teljes  rendelkezési  szabadsággal  birandnak, 
választhatnak  főnököket,  kiket  tetszésszerinti  czimmel   fel- 
ruházhatnak,   valamint    a   vallási    társulatok   választhatnak 
elnököket,  hiván   azokat  pátriarchák,  metropoliták,  érsekek, 
püspökök,  szuperintendensek,  felügyelök,  gondnokoknak  vagy 
akárhogyan.  Tarthatnak  gyűléseket  s  hozhatnak  határozato- 
kat az  alkotmány  és  törvény  korlátain  belől  s  az  állam  nem 
igényelhet  egyebet,  mint  azt,  hogy  ezen  gyűlések  nyilvánosak 
legyenek.    Ez    elv  ugy   fog   alkalmaztatni  a  magyar,  mint   a 
többi  nemzetiségre;  egyiknek  sem  lesz  legkisebb  kiváltsága, 
s  a  kormány,  mint  ilyen,  egyiket   sem  fogja  pártfogolni  a 
többinek  vagy    valamelyiknek  rovására.  Mennyiben  pedig  a 
kormánynak,  országgyűlésnek,  megyének,  községnek  hivatalos 
nyelvre  van  szüksége,  e  részben  a  fentebbi  elv  akképen  fogna 
alkalmaztatni,  miszerint  mindenhol  a  többség  fogja  elhatá- 
rozni, micsoda  nyelven  vitessenek  a  közügyek,  a  kisebbségnek 
joga  sértetlen  hagyatván.    Valamely   megyének    gyűlése  pl. 
elhatározza,  hogy  a  folyó  évben    román,  vagy  szláv,  vagy 
szerb,  vagy  német,  vagy  magyar  nyelven  fogja  vezetni  a  köz- 
dolgokat, azért  a  többi  másajku   polgároknak  joguk  lesz  a 
maguk  nyelvén  nemcsak  folyamodni,  törvényszék  előtt  perle- 
kedni, de  a  gj'űlésekben  is  szólani.  A  kormány  pedig  a  h  i  v  a- 
talos  magyar  nyelvhez,  ha  a  megye,  melyhez  intézi 
rendeletét,  más  nyelvet  fogadott  el  hivatalosnak,  e  nyelven 
szerkesztett  fordítást  tartozik  mellékelni  közleményéhez,  vala- 
mint a  megye  hasonló  módot  fog  követni  a  kebelében  levő 
községekkeli  érintkezésében.  így  viszont  a  megye,  ha  hiva- 
talos nyelve  nem  a  magyar,  fordítást  kapcsoland  a  kormány- 
hoz intézett  jelentéséhez.  A  törvények  pedig  az  országban 
divatozó  valamennyi  nyelvre  lefordíttatván,  az  illető  nyelve- 
ken is  ki  fognak  hirdettetni. 

II. 


Napóleon  császárral  való  második  talál- 
kozásomaszolferinóiütközetután,  Valleggió- 
ban,  1859.  július  3-án.*) 

A  császár  főhadiszállására  tett  utamig  történtekről 
hazánkfiai  június  22-én  irott  levelünk  által  tudósittattak  s  a 
császárral  Parisban  május  elején  történt  első  értekezésemről  a 
honba  különös  küldött  által  még  bővebb  értesítés  is  ment. 

Azoknak,  a  miket  most  irunk,  megértése  végett  szükség 
lesz  megemlékezni  arra,  miként  társaim  megegyezésével  is 
Magyarországnak  a  háborúban  részeltetésére  nézve  alapfelté- 
telül kötöttük  ki  azt,  hogy  a  császár  Magyarországra  sereget 
küldjön  s  ezzel  mind  nekünk  nemzeti  erőnk  kifejtésére  ós 
szervezésére  módot  nyújtson,  mind  pedig  a  franczia  zászló 
becsületének  magyar  földön  mérlegbe  vetése  által  minket  biz- 
tosítson, hogy  a  mi  feláldozásunkkal  s  hazánk  függetlenségé- 
nek helyreállítása  nélkül  béke  nem  köttetik.  Emlékezetben 
kell  azt  is  tartani,  hogy  ezen  seregküldés  főakadályát  Napóleon 
császár  Anglia  politikájában  vélte  találni,  mert  attól  tartott, 
hogy  ha  ő  maga  saját  felhívásával  kezdeményezné  a  magyar 
forradalmat,  Anglia  hajlandó  volna  a  német  birodalmat  tett- 
legesen támogatni  az  osztráknak  adandó  segítségben.  Miután 
Turinban  Cavour  gróffal  s  Pármában  Napóleon  herczeggel 
értekeztem  volt,  július  3-án  a  főhadiszállásra,  Valleggióba  meg- 
érkeztem, Pietri  franczia  szenátor  társaságában,  kinek  a  csá- 
szár távirat  utján  eleve  tudtára  adta,  hogy  szívesen  lát.  És 
valóban,  oly  szívesen  is  fogadott,  hogy  Pietri  szenátor  ur,  ki 
értekezésünk  alatt  jelen  volt,  nem  tartóztathatta  magát  azon 
megjegyzéstől,  hogy  »il  vous  a  re9u  avec  des  égards  particu- 
liers  et  vous  a  traitó  avec  une  considération  afifectueuse." 

Elmondottam  Angliában  működésem  sikerét  s  bizonyít- 
ványokkal győztem  meg  a  császárt,  hogy  ha  sereget  küld  is 


*)  E  tudósításban  jórészt  ismételve  van  ugyan  az  ami  már  fen- 
tebb egy  levélben  (lásd  223 — 236  lapon)  előadatott ;  de  mert  oly  érdekes 
részleteket  is  tartalmaz,  melyek  ama  levélben  elö  nem  fordulnak :  ez 
amazt  kiegészíti. 

Helfy. 

Magyarországba  s  nemzetünket  függetlenségi  harczra  Hvja 
fel,  Angolország  kormányának  semlegességére  számíthat,  mig 
Anglia  népének  rokonszenvét  ép  ez  által  biztositandja.  Kér- 
dem tebát,  bogy  miután  az  általa  kijelölt  föakadály  ekként 
el  van  báritva,  teljesíteni  fogja-e  azt,  a  mire  kilátást  nyújtott 
s  el  van-e  készülve  Magyarországba  sereget  küldeni  ? 

A  császár  azt  feleié,  bogy  még  van  egy  akadály :  Porosz- 
ország, mely  fenyegető  állást  vön  s  a  német  szövetség  minden 
erejét  okvetlenül  magával  vonja. 

En  azon  véleményt  nyilatkoztattam  ki,  hogy  félek:  a 
nehézség  nem  annyira  Poroszországban,  mint  az  orosz  kor- 
mány politikájának  változásában  keresendő ;  mert  nem  gondol- 
hatom, hogy  a  porosz  Anglia  támogatására  semmi  esetben 
sem  számithatván,  fenyegetni  merhetné  Francziaországot,  ha 
biztos  nem  volna,  hogy  az  orosztól  nincs  mit  tartania.  A  csá- 
szár kért,  mondanám  el  okaimat,  melyek  gyanittatják  velem, 
hogy  az  orosz  politika  változást  szenvedett,  s  én  több  össze- 
vágó tény  közt  legtöbb  súlyt  helyeztem  azon  körülményre, 
hogy  mig  a  császár  első  találkozásunkkor  határozottan  bizto- 
sított, hogy  az  orosz  hazánk  függetlennétételét  nem  ellenzi 
s  az  osztrákot  semmi  kigondolható  esetben  nem  fogná  ellenünk 
segíteni,  azóta  Grorcsakoff  berezeg  ismeretes  körlevelében  az 
orosz  kormányt  is  a  háborulokalízáczíója  s  az  ug3rn.evezett  euró- 
pai egyensúly  fentartása  mellé  láttam  nyilatkozni;  tudom 
pedig,  hogy  ez  utóbbi  egy  erős  Ausztriának  fentartását 
jelenti,  mig  az  első  a  háborúnak  oly  alapon,  mint  én  feltételül 
szabni  hazám  iránti  kötelességemnek  tartottam,  Magyar- 
országra kiterjesztését  lehetetleníti.  Én  pedig,  bármi  nyug- 
talanul várjam  is  a  perczet,  melyben  a  szabadság  harczát  újra 
felvehetjük,  mégis  szorult  kebellel  arra  kérem  a  császárt,  mond- 
jon le  inkább  Magyarországnak  a  harczba  keverése  gondola- 
táról, mintsem  hogy  orosz  intervencziót  vonjanak  nyakunkra 
ellenünk,  mert  ily  két  ellenkező  befolyás  alatt  hazám  népeinek 
egységére  nem  mernék  számítani,  sőt  megszakadástól  tartanék 
s  inkább  számkivetésben  halok  meg,  mint  kezet  nyújtsak  arra, 
hogy  testvérgyilkos  belharcz  által  hazámnak  egysége  s  vele 
jövendője  kompromittáltassék. 

A  császár  határozott  szavakban  megnyugtatott,  hogy  az 
orosz  kormány  részéről  semmi  sem  jött  közbe,   minélfogva 

attól  kellene  tartania,  hogy  az  orosz  akár  Magyarország  füg- 
getlensége, akár  Francziaország  iránt  ellenséges  irányt  vehet. 
Csak  annyit  ismert  el,  hogy  a  nemzetiségi  harozot  nem  épen 
szereti  Oroszország,  mert  attól  tart,  hogy  ha  Olaszhonban 
kezdve,  e  zászló  Magyarországon  keresztülvitetik,  a  lengyel 
nemzetiségre  is  ingerlöleg  hathatand.  »J'accepte  le  fait, 
mais  j  e  n'a ime  pas  le  mot«  voltak,  úgymond,  a  czár 
szavai ;  de  ellenséges  politikájától  nem  tart,  azonban  figyel- 
meztetésem folytán,  magának  e  részben  még  ujabb  megnyug- 
tatást szerezni  Ígéretet  tön. 

E  szerint  a  még  fenforgó  akadály  a  német  szövetségre 
levén  szorítva,  kérdem  a  császárt,  hajlandó-e  oly  békét  kötni, 
mely  az  olasz  kérdést  megoldatlanul  hagyja  s  Európa  előtt 
lekötött  szavát,  hogy  Olaszországnak  az  Alpesektöl  Adriáig 
az  osztráktól  függetlenné  kell  lennie,  be  nem  váltja  ? 

A  császár  azt  felelte,  hogy  ha  csak  meg  nem  veretik,  ily 
békét  el  nem  fogad. 

E  nyilatkozat  folytán  kértem  a  császárt,  fontolja  meg, 
hogy  az  osztrák  házban  fatális  szívósság  van,  a  mint  ezt  a 
Napóleonok  háza  a  múltban  igenis  keservesen  tapasztalhatta. 
Nem  egyszer  volt  földhöz  sújtva  a  nagy  császár  által,  de  mert 
e  hütelen  fajt  jótéteményekkel  lekötni  nem  lehet,  hatalma 
pedig  meghagyatott,  minden  porbasujtás  után  felemelkedett, 
veszélyesebb,  mint  azelőtt.  Végig  mentem  Lombárdián,  s  meg- 
vizsgáltam a  magentai  és  szolferinói  csatatéreket,  és  mély  meg- 
győződéssel mondom  a  császárnak,  hogy  a  ki  ily  országot  s 
ily  csatákat  vesztett,  az  soha  meg  nem  bocsát.  Nincs  pedig 
veszélyesebb  hiba  politikában,  mint  valakit  halálosan  sérteni 
s  hatalmat  hagyni  kezében  a  boszura.  Ha,  mondám,  most, 
midőn  felséged  az  osztrák  házat  markában  tartja,  annak  hatal- 
mát Magyarország  függetlenitésóvel  semmivé  nem  teszi,  nem- 
csak hiában  folyandott  annyi  hős  vitézeinek  vére,  nemcsak  az 
olasz  harczot  rövid  idő  múlva,  de  kevésbbé  kedvező  feltételek 
alatt  újra  kellend  kezdeni,  de  bizonyossá  merem  tenni  arról  iö, 
hogy  az  osztrák  ház  nem  fog  nyugodni,  mig  egy  európai  koali- 
cziót  nem  vezet  fegyverben  a  Bonaparte  dinasztia  ellen. 

A  császár  illetődötten  e  szavakra  fakadt:  »Igaz,  igaz, 
minden  szó  igaz,  mélyen  meg  vagyok  róla  győződve. « 

—    KOSSUTH,   IRATAIM.   I.  57 » 

Én  folytatám:  Ha  meg  van  erről  felséged  győződve, 
miért  féljen  a  porosztól  most,  midőn  Anglia  semlegessége 
biztosítva  van,  az  orosznak  pedig  barátságos  neutralitásában 
bizik  felséged  ?  Én  igy  vélekedem :  a  lokalizáczió  elvéről  sok 
beszéd  volt  mindekkorig,  de  én  ezt  eszményileg  a  históriában 
hallatlan  képtelenségnek,  gyakorlatban  pedig  teljességgel  kivi- 
hetlennek  Ítélem,  ha  csak  felséged  egy  második  kampoformiói 
békére  nem  hajlandó. 

»Arra  ugyan  nem,<  vágott  közbe  a  császár. 

Tegyük  fel,  hogy  felséged  vitéz  seregei  kivetik  az  oszt- 
rákot Veronából ;  ha  neki  csak  a  Tagliamenton  kellend  vissza- 
vonulnia, s  ott  biztosan  megállhatand  s  azt  mondhatandja : 
»nem  mer  felséged  követni,  mert  a  német  szövetség  földjén 
vagyok, «  —  ugy  én  nem  értem,  miért  visel  felséged  háborút, 
sem  vége,  sem  eredménye  soha  nem  lehet.  Nincs  nagyobb 
képtelenség,  mint  háborús  félnek  saját  földén  semlegességi 
szabadalmakat  biztosítani. 

»C'est  vrai,  c'est  parfaitement  absurde,  —  monda  a  csá- 
szár —  aussi  je  ne  in'y  soumettrai  pas.« 

^^  ^SJj  —  folytatám,  —  felségednek  csak  kettő  közt 
lehet  választása :  vagy  német  szövetségi  földre  követni  a  meg- 
vert osztrák  sereget,  vagy  Magyarország  felől  s  Magyarország 
által  vetni  véget  a  háborúnak,  —  első  esetben  a  porosz,  ha 
csakugyan  avatkozni  szándékozik,  okvetlenül  provokálva  lesz. 
A  második  esetben  is  avatkozhatik  ugyan,  de  avatkozása  nem 
bizonyos,  mert  Magyarország  nem  német  föld  s  én  valóban 
azt  gondolom  kétszer  is  meg  fogja  a  porosz  gondolni,  ha  egy- 
részről a  malakoffi  herczeg  160,000  francziával  a  Rhénusnál, 
másrészről  pedig  Magyarország  felől  egy  franczia  hadsereg  s 
200,000-re  bizton  számitható  magyar  harczos  közt  látja  magát. 

Erre  a  császár  igy  nyilatkozott :  Ön  észrevételei  alapo- 
sak, érdekeink  közösségéről  meg  vagyok  győződve  s  azért 
szavamat  adom  önnek,  hogy  akarom  Magyarhon  független- 
ségét s  erősen  el  vagyok  határozva  e  háború  folytán  segéd- 
kezet nyújtani  a  magyar  nemzetnek  függetlensége  kivivására. 
Ez  tény,  azért  ne  szóljunk  erről  többet,  hanem  szóljunk  a 
módról,  időről  s  eszközökről.  Még  mindig  azon  meggyőződés- 
ben van-e  ön,  hogy  franczia  seregnek  odaszállitása  nélkül  a 
magyar  nemzet  fel  ne  keljen? 

Én  felelém:  E  meggyőződésem  erősebb,  mint  valaha 
volt,  s  ha  megengedi  felséged,  okát  adom.  Két  dolog  közül 
egy  törtémiék:  vagy  olyan  volna  felkelésünk,  hogy  mielőtt 
organizáczió  által  erőre  kapna,  az  osztrák  által  elnyomatnék, 
ö  ekkor  bizonyos  vagyok,  hogy  ha  a  háború  folytán  felséged 
csakugyan  szükségét  látná  sereget  küldeni  Magyarhonba,  a 
hasztalan  harczkisérletben  vére  vesztett  magyar  nehezen  hall- 
gatna felséged  szavára,  vagy  pedig  olyan  volna  a  felkelés,  hogy 
kezdetben  mindjárt  az  osztrákot  komolyan  megfélemlítené.  Ezt 
ugyan  nehezen  hiszem,  mert  az  erő  az  organizáczióban  fekszik  s 
ezt  annál  kevésbé  volna  időnk  végrehajtani,  mert  a  magyar 
nyilt  jellemű,  nem  tud  konspirálni.  De  ha  mégis  megtörténnék, 
semmi  sem  bizonyosabb,  mint  az,  hogy  az  osztrák  idehagyná 
Olaszországot,  minden  áron  békét  ajálana  felségednek,  egész 
erejét  mi  reánk  vetné ;  s  ha  kellene,  a  porosz  is  segítségére 
sietne.  Miért  ne  tenné  ?  Hisz  akkor  csak  velünk  lenne  dolga, 
nem  felségeddel  is.  És  bocsássa  meg  felséged  az  ügy  nagy- 
sága miatt  őszinteségemet,  ekkor  felséged,  nem  lévén  még 
Magyarországban  engageirozva,  mindaz  pedig,  a  mit  Olasz- 
országra nézve  kivánt,  megaj áltatván ,  felséged  a  békét 
okvetlenül  elfogadná,  és  szegény  nemzetem  volna  az  áldozat. 

Erre  a  császár  kinyilatkoztatá,  hogy  őszinteségemet 
őszinteséggel  kívánván  viszonozni  kijelenti,  hogy  igenis  ez 
esetben  a  békét  elfogadná.  Ön  is  azt  tenné,  ugy  monda,  az  én 
helyzetemben,  —  mire  megjegyzem,  hogy  épen,  mert  ezt  ter- 
mészetesnek találom,  hazámat  az  olaszországi  béke  könnyítése 
végett  áldozatul  ejteni  nem  akarhatom. 

A  császár  ezen  észrevételeket  méltányolva  biztosított, 
hogy  elhatározta  magát  Magyarországra  sereget  küldeni,  fel- 
téve, hogy  mig  ezen  szándokát  végrehajtani  a  hadi  munkálatok 
folyama  megengedné,  időközben  egy  európai  fegyveres 
mediáczió  békére  nem  kényszeríti ;  mire  én  viszont  megjegy- 
zem, hogy  a  fegjrveres  mediáczió  a  feltételek  el  nem  foga- 
dása esetére  hadizenet  kénytelenségét  vonván  maga  után, 
ezen  akadálytól  sem  Anglia,  sem  Oroszország  részéről  nincs 
mit  tartani. 

Ezen  biztositások  folytán  szabadságot  vettem  magam- 
nak az  idő  iránt  kérdést  tenni,  midőn  ezen  expediczióra  a 
nemzetet  előkészítenünk  kellend.  A  császár  válasza  részint 

rhénusi  seregének  teljes  organizált  állapotba  helyezésére, 
részint  a  véres  csaták  által  megritkított  olasz  hadsereg  kiegé- 
szítésére vonatkozott;  mire  azon  megjegyzést  tevém,  hogy 
30 — 40,000  embernek  Magyarországra  vetése,  erönyerés  tekin- 
tetéből is  a  legjobb  spekuláczió,  mert  két  hónap  alatt 
150 — 200,000-nyi  lelkesült  magyar  szövetséges  sereget  bizto- 
sitand;  másrészt  azonban  a  császár  válasza  egy  bizonyos 
hadmunkálat  elöbocsátása  körül  forgott,  melyet  nem  lehet 
megneveznem.*)  Elég  legyen  annyit  mondanom,  hogy  oly 
kikötő  forgott  kérdésben,  mely  a  Magyarországra  szánt  had- 
seregnek hajókra  szállítását  könnyűvé  teendi. 

Ezek  után  a  császár  figyelmeztetett,  hogy  érdekünkben 
van  a  kijelölt  időre  minél  nagyobb  erélylyel  itt  a  foglyokból  s 
átj  övökből  magyar  sereget  alkotni  s  felszólított,  hogy  ennek 
szervezésében  minél  nagyobb  erélyt  fejtsünk  ki,  miszerint 
mihamarabb  egy  pár  zászlóaljat  magyarosan  felszerelve  s 
magyar  zászló  alatt  seregéhez  küldhessünk,  megkisértendök, 
minő  befolyást  gyakorland  a  magyar  zászló  megjelenése  az 
osztrák  hadseregre.  Mire  én  előterjesztvén  az  akadályokat, 
mik  eddig  organizácziónknak  gyors  kifejlődését  hátráltaták,  a 
császár  meghagyá  Pietri  szenátornak,  hogy  engem  Turinba 
kisérjen,  s  adja  ott  a  kormánynak  tudtára,  miként  a  császár 
kívánságainkat  mindenben  teljesíttetni  óhajtja,  s  ajálja,  hogy 
eljárásunk  mindenben  könnyittessék,  miszerint  seregünk  töké- 
letesen magyar  alapon  s  a  piemonti  király  irányábani  eskü 
nélkül  mielőbb  szerveztessék. 

Ezeknek  folytán  elérkezettnek  véltem  az  időt,  hogy  az 
osztrák  hadseregben  szolgáló  magyarokhoz  proldamácziót 
intézzünk,  a  mi,  mig  dolgaink  ily  alapra  fektetve  nem  voltak, 
sem  a  Magyar  Nemzeti  Igazgatóság  neveben,  sem  különösen 
az  én  hozzájárulásommal  nem  történt.  Felolvastam  tehát  a 
császárnak  proklamácziónk  tervét,  mely  oda  volt  irányozva, 
hogy  a  császárt  ügyünkkel  minél  inkább  identifikálja.  A  csá- 


*)  Velencze  bevétele,  minthogy  e  nélkül  (az  adriai  tengerparto- 
kon nem  lévén  kikötő  a  császár  rendelkezésére)  Génuában  vagy  Livor- 
nóban  kellene  a  Magyarországra  szánt  sereget  hajókra  szállítani,  a  mi 
a  távolság  miatt  végtelen  nehézséggel  járna. 

U  t  ó  j  e  g  y  z  é  k,  1859.  s  z  e  p  t. 

szár  tett  némely  észrevételeket,  de  megegyezését  adta  ahhoz, 
hogy  a  háborúnak  Magyarországra  ki  kell  terjednie,  mert 
Olaszország  függetlensége  Magyarhonnak  függetlensége  nél- 
kül nem  biztositható,  hogy  magyar  zászlónk  olasz  földön  a 
szövetséges  hatalmak  pártfogása  alatt  lobog,  hogy  itteni  sere- 
günk nemzeti  erőnknek  otthon  kifejtésére  magkövül  szolgá- 
land,  ha  majd  zászlónk  a  győzelmes  franczia  sas  mellett  fog 
lobogni  s  hogy  nemsokára  reméljük  felhívhatni  bajtársainkat, 
kövessenek  minket  haza  a  szövetséges  hatalmak  segítségével, 
hazánk  függetlenségét  és  szabadságát  kivivni. 

Ilyen  volt  értekezésünk ;  s  midőn  bucsut  vevék,  szeren- 
csét kivánva  a  császár  fegyvereinek,  ezek  voltak  végszavaim : 
Nehogy  félreértés  legyen  közöttünk,  engedje  meg  felséged 
ismételnem,  miként  én  azon  meggyőződésben  távozom,  hogy 
ha  csak  időközben  felséged  békére  nem  kényszeríttetik,  N. 
N.  helynek  bevétele  után,  felséged  sereget  küldend  Magyar- 
országba, nemzetünket  fegyverfogásra  szólitandja  fel  s  füg- 
getlenségünk kivívásában  a  franczia  zászlót  engageirozandja, 
s  hogy  e  nélkül  a  magyar  nemzetet  felkelésre  bimi  nem  aka- 
randja.  Mely  nyilatkozatomat,  szives  kézszorítás  között,  a 
császár  tisztán  megerősítette. 

A  császári  főhadiszállásról  Turinba  mentem,  s  Cavour 
miniszterelnöknek  nemcsak  Klapka  és  Teleki  társaim,  hanem 
Pietri  szenátor  ur  jelenlétében  is  a  császárrali  értekezésemet 
elbeszéltem  s  felszólitám  a  szenátor  urat,  hogy,  mert  az  érteke- 
zésen jelenvolt,  mondja  meg,  jól  fogtam-e  fel  annak  tartalmát. 
Mit  ő  tartózkodás  nélkül  igenelt,  sőt  hozzá  adá,  hogy  inkább 
kevesebbet,  mint  többet  mondók  annál,  a  mi  történt. 

A  jelentés  Cavour  miniszter  úrra  szembetűnő  hatással 
volt;  nemcsak  a  magyar  sereg  gyors  és  magyar  rendszerű 
szervezése  iránt  előadott  kívánságainkat  pontról  pontra  elfo- 
gadta, hanem  még,  úgymond,  a  diplomatát  egy  perezre  kivet- 
kőzi s  mint  hazafi  azt  mondja:  Önök  garancziát  keresnek, 
hogy  nemzetök  idegen  czélokra  nem  fog  felhasználtatni  és  a 
garancziát  a  franczia  és  piemonti  zászlónak  (mit  ekkor  hallot- 
tunk először  ily  czélból  említtetni)  magyar  földön  lobogtatá- 
sában  keresik :  és  önöknek  igazságuk  van.  —  Monda  még  azt 
is,  hogy  ő  tart  az  európai  diplomácziának  Olaszország  ügyébe 
avatkozásától,  s  azért  is  kivánja  a  magyar  sereg  organizá- 

cziójáfc  mindenképen  elömozditni,  mert  ez  őket  az  európai 
diplomáczia  előtt  kompromittálandja,  és  ő  kompromittáltatni 
óhajt. 

Kelt  Génuában,  1859.  július  8-án. 

Kossuth  Lajos, 
a  Magyar  Nemzeti  Igazgatóság  elnöke. 


Harmadik  szakasz. 

A  fentebbi  tudósitásban  emiitett  proklamáczió  szövege 
itt  következik : 

Kiáltvány  a  magj'ar  katonasághoz. 

Üdvözlet  nektek  nemzetünk  nevében,  vitéz  magyarok !  édes 
hazánk  felszabaditásának  reményei ! 

Emlékeztek  az  óriás  harczra,  melyet  tiz  év  előtt  vivtunk 
hazáért  és  szabadságért  a  hitszegő  osztrák  ház  ellen,  midőn  az  ha- 
zánk felett  az  elnyomás  s  nemzeti  enyészet  pallosát  merészlette 
hálátlanul  kinyújtani. 

A  nemzet  felkelt,  mint  egy  férfiú. 

A  magyar  gyalogezredek  harczosai  letépték  a  sárgafekete 
zsinórt,  a  szolgaság  ama  szégyenbélyegét,  —  s  a  háromszínű  magyar 
lobogó  alá  sorakozva,  a  magyar  honvéd  nevét  világhírűvé  tették. 

A  magyar  huszár  karddal  kezében,  ellenséges  tartományokon 
keresztül  utat  tört  magának  szülőföldére,  hogy  része  legyen  édes 
hazánk  megmentésének  dicsőségében. 

Egyedül  álltunk  az  óriás  harczban,  elhagyatottan  az  egész 
világtól,  —  de  a  honszeretet  s  ősi  vitézségtek  győzelemre  vitt. 

Eennen  lobogtatok  a  törvény  és  szabadság  zászlaját  s  az 
igazságos  isten  vitéz  karjaitok  által  a  zsarnokság  jelképét:  az 
osztrák  sárgafekete  zászlót  porba  sodorta. 

Győztünk !  s  győzelmünk  méltó  béréül  a  nemzet  kimondta 
közakarattal,  hogy  Magyarországnak  nincs  s  nem  lesz  többé  királya 
az  osztrák  házból,  mely  örökre  trónvesztettnek  Ítéltetek,  mert  a 
közte  s  nemzetünk  közt  fenállott  kötést  hitszegő  kezekkel  maga 
tépte  szét. 

A  magyar  katona  az  osztrák  iránti  eskü  alól  törvény  által 
feloldoztatott  s  az  irántai  hűség  a  haza  iránti  árulásnak  nyilatkoztatott. 

Tudjátok,  mi  következett : az  osztrák  idegen  segítsé- 
get koldult  ki  ellenünk  s  azzal  és  árulással  jármot  vetett  szegény 
hazánkra. 

Es  hazánk  e  járom  alatt  siralom  völgyévé  lön.  Legjobbjaink 
a  hóhér  keze  által  vesztek  el.  Alkotmányunk  eltöröltetett,  törve- 

nyeink  lábbal  tiportattak,  ösi  szabadságunk,  melyet  az  egész  népre 
nyelv-,  faj-  és  valláskülönbség  nélkül  kiterjeszténk,  közszolgaság- 
gal váltatott  fel,  hazánk  az  élö  nemzetek  sorából  kitöröltetett,  apái- 
tok s  testvéreitek  szájától  az  élelem  falatja,  az  elviselhetlen  adók 
által  elragadtatik,  ti,  vitézek,  erőszakkal  idegen  földre  hurczoltattok, 
véreteket  testvérnépek  elnyomásáért  ontani,  nyomor,  inség,  szolga- 
ság terül  el  hazánk  felett,  a  magyar  saját  honában  rabszolgává  lön, 
s  felette  német  kény,  német  erőszak  uralkodik. 

S  e  sorsot,  e  szenvedést,  mely  fajunkra  boszuból  méretett,  a 
tíz  év  előtt  hitegetéssel  elámitott,  de  már  kiábrándult  horvát,  szerb, 
oláh,  tót  polgártársaink  jutalmul  kapták. 

Az  osztrák  a  hűségért  is  csak  csalással  s  hálátlansággal  fizet. 

Ennyi  bün  visszatorlásért  kiált,  —  a  szegény  szenvedő  haza 
felszabaditásért  kiált. 

A  visszatorlásra  itt  az  idő,  a  felszabaditásia  itt  az  alkalom! 

A  francziák  hatalmas  császárja  s  Piemont  lovagias  királya 
választott  eszközei  a  gondviselésnek,  mely  által  az  igazságos  isten 
az  osztrák  ház  bűneit  megbünteti  és  letörli  a  szenv<ídés  könyüit  ez 
elnyomott  nemzetiségek  szemeiről. 

De  szabadságot  nem  adnak  az  egek  ajándékul.  —  »Segits 
magadon  és  az  isten  megsegit,«  ez  a  gondviselés  törvénye. 

A  harcz  olasz  földön  kezdődik,  de  magyar  földre  ki  kell  ter- 
jednie. Ügyünk  közös,  elnyomónk  egy,  szabadságunk  elválaszthat- 
lan.  Egyiké  a  másiké  nélkül  nem  biztositható. 

S  a  ki  hazánk  elnyomójának  ellensége,  az  hazánknak  termé- 
szetes barátja. 

A  magyar  háromszínű  lobogó  száműzetve  volt  a  föld  színéről 
tiz  évig,  de  most,  —  hála  legyen  az  istennek,  —  szabadságunk 
van  azt  olasz  földön  kitűzni. 

Es  kitűztük  azt  e  barátságos  földön,  a  szövetséges  hatalmak 
pártfogása  alatt. 

Kitűztük  oly  czéllal,  hogy  összegyűjtvén  körülte  Magyarhon 
hü,  vitéz  fiait,  őket  magyar  zászló,  magyar  szerkezet,  magyar  ve- 
zénylet alatt  magyar  sereggé  alakítsuk,  magkövet  képezendöt,  mely 
körül  nemí!;etűnk  összes  ereje  sorakozhassék,  ha  majdan  a  háború 
folytán  a  győzelemhez  szokott  franczia  sas  oldala  mellett  nemzeti 
zászlónk  hazánk  szent  földén  loboghatand. 

E  zászló  alá  hívunk  benneteket,  vitézek!  bajtársaink!  Hívunk 
benneteket  szenvedő  hazánk  nevében,  szabadságunk,  függetlensé- 
günk nevében !  Hívunk  benneteket  a  dicsőség,  a  honszeretet  nevé- 
ben !  Hívunk  ama  szent  föld  nevében,  hol  bölcsötök  ringott,  mely-^ 
nek  porával  apáitok  hamvai  vegyültek  s  melyen  kívül  a  magyarnak 
széles  e  világon  nincs  számára  hely ! 

E  zászlót,  Magyarország  függetlenségének  zászlaját,  meg 
fogjátok  látni  a  szövetséges  hatalmak  soraiban  a  harcz  mezején. 

Az  nem  lehet,  hogy  ti  az  ellen  szentségtélen  kezet  emeljetek. 

A  ti  helyetek  itt  van  ezen  az  oldalon,  nem  ott,  hol  zsarnok 
erőszak  tart. 

Ti  nem  tartoztok  hűséggel  Perencz  Józsefnek !  O  nem  ki- 
rálya Magyarországnak.  Törvényeink  szerint  a  magyar  hűséggel 
csak  törvényesen  koronázott  királynak  tartozik.  Ferencz  Józsefnek 
idegen  erőszakkal  szerzett  hatalmát  sem  koronázás,  sem  választás 
nem  szentesiti.  0  bitorló,  kit  a  nemzet  közakarata  ünnepélye- 
sen elitélt. 

Ti  a  nemzetnek  tartoztok  engedelmességgel,  mert  hűséggel 
a  hazának  tartoztok. 

Minden  szuronydöféssel,  minden  kardvágással,  melyet  hazánk 
elnyomójáért  tesztek,  édes  hazátok  szivét  sebzitek. 

Dezertor  az,  ki  a  haza  zászlóját  hagyja  el :  a  haza  zászlaja 
itt  mi  velünk  van,  azt  követni  szent  kötelesség,  elhagyni  dezerczió. 

Ide  hát  vitézek !  hová  a  haza  s  dicsőség  hiv,  s  hol  reátok  a 
nemzet  áldása  vár.  Siessetek  sűríteni  sorainkat,  melyeket  már  kö- 
zületek rendezénk.  Siessetek,  legyőznünk  segiteni  az  utunkban 
levő  akadályokat,  miszerint  ha  isten  is  ugy  akarja,  mint  magunk, 
mielőbb  azt  mondhassuk  nektek :  „Utánunk,  vitézek,  haza !  támo- 
gatva a  szövetséges  hatalmak  győzelmes  fegyverei  által,  vissza- 
szerezni hazánknak  saját  szent  földjén,  függetlenségét  és  szabad- 
ságát!« 

Éljenek  a  szövetséges  hatalmak,  Olaszhon  megmentöi,  a 
magyar  nemzet  barátai ! 

Éljen  Magyarország  függetlensége  !  Éljen  a  szabadság !  Éljen 
a  haza ! 

Kelt a  franczia  császári  főhadiszálláson 

ban*)  1859.  július 


Sok  adat  érkezett  kezemhez,  melynek  alapján  hatá- 
rozottan állithatom,  hogy  ha  franczia  sereggel  jelenünk 
meg  a  hazában,  az  egész  nemzet  faj-,  nyelv-,  valláskü- 
lönbség nélkül  felkél,  mint  egy  férfin.  —  Oly  általános 
egyetértést,  mint  a  minő  ekkor  az  országban  volt,  nem 
mutat  a  magyar  történelem. 

Nem  tartom  szükségesnek  ezt  részletes  adatokkal 
bizonyítgatni.  Minek! 


*)  Francziául  olvastam  fel  e  kiáltványt  a  császárnak,  s  midőn 
odáig  jutottam,  hogy  »kelt  a  franczia  császári  főhadiszálláson, «  —  a 
császár  elnevette  magát  s  azt  mondta :  »Mégis  csak  jobb  lesz,  ha  Génuát 
vagy  Turint  ir  ön.« 

Hanem  Pulszkynak  itt  következő  jelentése,  azt 
hiszem,  érdekkel  fog  olvastatni,  mint  adat  ahhoz,  hogy 
miként  Ítéltek  akkoron  hazánk  viszonyairól  olyan  ott- 
honi notabilitások,  kiket  én  ngyan  soha  sem  számí- 
tottam Magyarország  állami  függetlenségének  elszánt 
bajnokai  közé. 

Annak  megítélését:  vájjon  e  notabilitások  jól  fog- 
ták-e fel  az  otthoni  helyzetet  ?  —  olvasóim  közül  azokra 
bízom,  kik  azon  helyzetben  éltek  s  emlékezhetnek. 

Pulszky  —  Kossuthnak. 

London,  1859.  augusztus  19. 

Epén  midőn  tegnapi  levelemet  bezártam,  jött  Magyar- 
országból egyike  a  mostani  notabilitásoknak,  L  —  y  M t, 

s  következő  képét  adta  a  hazának : 

A  paraszt  az  adó  daczára  felszedte  magát  az  egész 
Tisza  mentében  s  az  alföldön ;  jobb  lábon  áll,  mint  azelőtt ; 
ö  csak  egy  nevet  ismer :  a  tiédet,  átkozza  a  németet,  vár  fel- 
szabadulásra s  kész  áldozatra.  A  kis  nemesség  megromlott, 
elparasztosodott,  a  kétszáz  holdas  nemes  jóformán  bocskoros, 
fiait  nem  képes  neveltetni;  a  középbirtokos  jobban  gazdálko- 
dik, mint  azelőtt, kevesebb  közte  a  pazarló. 

A  nagy  ur,  kivéve  azokat,  kik  Bécsben  élnek,  megmagyaro- 
sodott. Mindezeknél  csak  egy  eszmének  van  vitalitása :  a  nem- 
zetiségének ;  demokráczia  nem  kell  nekik ;  még  a  kis  nemes- 
ség is  fél  tőled,  mert  bizonyos  oldalról  elhitették  vele,  hogy 
szocziálista  vagy  s  birtokegyenlöségre  törekszel.  Ugyanezért 
]ó  hatást  gerjesztettek  utóbbi  beszédeid,  melyek  lefordítva  a 
» Times «-ból,  kéziratban  keringenek  az  országban.  Előbbi 
beszédeidet  is  olvasták,  de  kevésbbé  szerették,  mert  sajnálták, 
hogy  a  franczia  császárt  szidod,  s  a  haza  megmentésének 
egyik  lehető  tényezőjével  rossz  lábra  állítottad  magad.  Ujabb 
frigyed  ezen  klasszisnál  népszerűbbé  tett.  Midőn  Lussín  meg- 
szállásának híre  megjött,  mindenki  kész  volt,  a  tizenöt  éves  gye- 
rektől a  hatvan  éves  emberig,  fegyvert  fogni  s  a  franczia  sereg- 
hez csatlakozni.  Egyébiránt  többet  vártak  s  még  most  is  várnak 

—    KOSSUTH,   IRATAIM.    í.  ,^9 

az  orosztól.  Orosz  ágens  folyvást  beutazgatja  az  országot,  s 
talál  visszhangra.  Egy  katholikus  püspök  azt  mondta,  hogy 
ha  ez  által  megmentheti  az  országot  a  némettől,  egész  nyájá- 
val együtt  áttér  s  göröggé  lesz.  A  városokban  még  most  is 
erős  a  municzipális  szellem ;  polgármestereik  csehek,  a  városok 
birtokai  eladósodottak,  az  osztrák  elleni  gyűlölet  itt  találja 
tetőpontját.  Pesten  a  polgárleányok  magyarul  beszélnek,  oszt- 
rák tiszt  nem  kap  bálban  tánczosnőt,  s  a  vén  polgárok  panasz- 
kodnak, hogy  fiaik  elfelejtik  a  német  szót  az  iskolában,  habár 
a  tudományokban  németül  taníttatnak,  —  mert  a  fiuk  esprit 
de  corpsja  száműzte  a  németet  a  társalgásból.  Van  azonban  egy 
rossz  nemzedék,  azok, kik  1848-ban  tizenöt-tizenhat  évesek  vol- 
tak ;  ezek  félénkek,  szubszervilisek ;  hazafiságuk  kirekesztőleg 
magyar  nyelvükben  mutatja  magát,  egyébként  gyávák.  A 
mostani  fiatalság  s  iskolás  gyermek  ellenben  jobb,  mint  valaha. 
A   régi  oppoziczió  lejárta  magát,   meghúzódott,  bátortalan; 

jobbak  a  volt  konzervatívok,  mint  M  .  .  .  .  th  Gryuri,  Ü i 

Józsi  stb.,  ezek  készek  akármire.  Uj  talentumok  nem  tűntek 
fel,  talán  mert  nincs  alkalmuk  kitűntetésökre. 

A  gazdasági  egyesületek  most  az  egyetlen  intézmény, 
mit  az  osztrák  megtűr ;  ezek  most  szaporittatnak  ugy,  hogy 
minden  megyében  legyen  egy,  s  ezek  magvai  a  nemzeti  kor- 
mánynak, ezek  képviselik  a  megyéket. 

Apponyi  ós  Jósika  Samu  e  háború  elején  megmondták 
Ferencz  Józsefnek,  hogy  az  ország  megért  a  lázadásra,  s  hogy 
fel  fog  lázadni,  ha  konczessziókat  nem  ad.  Ferencz  József 
megköszönte  figyelmeztetésüket,  s  mondta,  hogy  konczesz- 
sziókról  nem  lehet  szó  ez  egyszer,  mert  különben  igazolná  a 

szard  kormány  panaszait  a  világ  előtt.  L y  folytatja,  hogy 

ennek  hirére  ő  és  barátai  megizenték  Apponyinak,  hogy 
kevesebbel  nem  elégszenek  meg,  mint  a  sze- 
mélyes kapcsolat  eszméjének  tökéleteskivi- 
telével,*)  s  az  az  ö  jelen  meggyőződése  is ,  hogy  a 
konczessziók  ideje  lejárt,  hogy  minden  magyar  hiszi,  hogy 
nem  sokára  lesz  ismét  akár  franczia,  akár  orosz  háború,  s 
hogy  bármelyik  többet  fog  adni,  mint  az  osztrák,  azonban 


*)  S  az  óta?  —  »q[uantum  (nem  mutatus,  lianem)  mutati  ab 
illís  U 

jobban  várják  az  oroszt,  mint  a  francziát.  A  uyelvviszály 
megszűnt,  horvát  és  rácz  barátja  a  magyarnak,  mert  tudja, 
liogy  csak  általa  menekedhetik  meg  a  némettől. 

Sok  személyes  adatot  is  adott,  melynek  hasznát  vehetjük, 
de  levélre  nem  lehet  bizni. 

(Aláirva)  Pulszky. 

U.  i.  Ha  azóta  Kemény  Zsigával  találkoztál,  bizonyára 
ugyanezt  hallhattad  tőle,  vagy  még  többet.  Ugy,  a  mint  én 
hallottam. 

HETEDIK  FEJEZET. 

(A  fegyva'szüneti  katasztrófa.  —  Vége  a  remény  éknek.) 
I. 

A  fegyverszünet. 

Ekként  álltak  dolgaink.  Reményteljesen.  Klapka 
Turinban  maradt,  a  felszerelés  iránt  ott  kötött  szerző- 
dések végrehajtását  siettetni.  Én  hasonló  czélból  és 
harczosaink  soraiban  a  jó  szellemet  s  fegyelmet  meg- 
erősiteni,  július  6-án  Génuába  mentem.  —  S  im,  július 
8-án  hirt  hoznak  a  hirlapok,  hogy  fegyverszünet 
köttetett. 

Villámcsapásként  ért  e  hir,  de  a  dolog  annyira 
Iiihetetlennek  látszott,  hogy,  mint  a  vizbefuló  a  szalma- 
szálhoz,  mi  is  kapkodtunk  azon  körülményhez,  miszerint 
a  hirlapok  szárazan  csak  fegyverszünetet  emiitettek  a 
nélkül,  hogy  annak  természetét  részleteznék.*)  Hát  nem 
békeelőzmény,  hanem  csak  amolyan  pár  napra    szóló 

*)  Nem  is  részletezhették.  —  Július  6-án  este  irt  a  leg- 
nagyobb titokban  Napóleon  az  osztrák  császárnak  Veronába ; 
Fleury  tábornok  által  békeelözményül  fegyverszünetet 
ajálva.  Erről  senki  sem  tudott.  Az  osztrák  császár  7-én  vála- 
szolt: elfogadta  az  ajálatot  s  Napóleon  császárra  bizta 
találkozásukra  időt  és  helyet  határozni.  8-án  lett  a  fegyver- 
szünet megkötve,  franczia  részről  Vaillant  marsai,  osztrák 
részről  báró  Hess,  szard  részről  gróf  Morozzo  della 
E  0  c  c  a  között.  A  két  császár  9-én  találkozott  Villafranká- 

fegyverszünet  forog  fen,  a  minő  háborúkban  néha  elő- 
fordul ?  —  —  De  tudnunk  kellett :  hányadán  vagyunk  ? 
Helyzetünket  a  bizonytalanság  tarthatatlansággal  fenye- 
gette. Én  tehát  Pietri  szenátorhoz  nyomban  következő 
levelet  intéztem: 

(Trancziából  fordítva.) 

Kossuth  —  Pietri  szenátornak. 

Génua,  1859.  július  8. 

Csak  néhány  napja,  hogy  exczellencziád  jelenlétében 
hazámra  nézve  oly  biztató  kilátásokat  volt  szerencsém  venni 
ö  felségétől  a  császártól,  mely  kilátások  ugy  engem,  mint 
társaimat  nemcsak  azon  reményre  jogositottak,  hogy  e  háború 
folytában  Magyarország  függetlenségének  helyreállítása  mun- 
kába fog  vétetni,  hanem  egyszersmind  ugy  a  császár,  mint  a 
turini  kormány  egyenes  kivánsága  folytán  is  arra  birtak,  hogy 
a  magyar  hadsereg  szervezését  minden  kitelhető  erélylyel 
siettessük. 

Immár  az  5-ik  zászlóalj  van  alakításban.  Szellemök  a 
legjobb  s  mi  minden  befolyásunkat  felhasználtuk  azt  meg- 
erősíteni. Tisztekre  lévén  szükségünk,  a  piemonti  kormány 
megegyezésével  kizavartuk  száműzött  honfitársainkat  állása- 
ikból, Angliába,  Törökhonba,  Amerikába  felszólításokat  kül- 
dénk,  hogy  sorainkhoz  csatlakozzanak,  s  ben  a  hazában 
megtettük,  a  mi  szükséges  volt,  hogy  a  nemzet  a  felkelésre 
hangolva  legyen. 

S  im  e  körülmények  közt,  mint  villám  a  tiszta  égről,  ugy 
csapott  le  ránk  a  tudósítás,  hogy  fegyverszünet  köttetett. 


ban.  Tanuk  nélkül  értekeztek  Guadíni  Morellí  házában 
Napol  eonherczeg  11-én  vitte  a  pontozatokat  Veronába. 
Ferencz  József  egyes  pontok  iránt  nehézségeket  csinált.  Na- 
póleon herczeg  forradalommal  fenyegetőzött  Olasz-  és  Ma- 
gyarországban. A  béke  alappontjait  az  osztrák  császár 
aznap  este  nyolcz  órakor  Veronában,  Napóleon  császár  este  tíz 
órakor  Valleggíóban  aláírták.  Viktor  Emánuel  király  pedig 
felkiáltott:  »Povera  Itália !« 

Örömest  keresnék  ennek  értelme  iránt  saját  gondolkozá- 
somban megnyugtatást  a  nélkül,  liogy  exczellencziádat  irány- 
adás végetti  kéréssel  terhelném,  de  nem  titkolhatom,  hogy  sem 
én,  sem  társaim  nem  tudunk  eligazodni  az  irányra  nézve, 
melyet  e  tény  folytán  működésünkben  követnünk  kell.  Ha  e 
fegyverszünet  békepraeliminárék  értelmével  bir,  ugy  azon 
működéseinknek,  melyekre  felhivatva  valánk,  vége  szakad  s 
mi  súlyosan  kompromittálva  vagyunk.  De  tartóztat  e  véle- 
ménytől azon  tekintet,  hogy  e  fegyverszünet  csak  oly  békének 
lehetne  praelimináréja,  mely  a  császár  czéljait  ki  nem  elégi- 
tendné,  a  közvéleményt  Olaszhonban  s  Európaszerte,  söt  magá- 
ban Francziaországban  is  desappointirozná,  az  olasz  kérdést 
nemcsak  végelemzésben,  (mely  Magyarhon  függetlenségét, 
mint  postulatumot  feltételezi)  hanem  ideiglenes  tekintetben 
is  megoldatlanul  hagyná ;  a  helyett,  hogy  Európának  nyugal- 
mát biztosítaná,  elégedetlenségre  s  forrongásra  adna  okot,  a 
háborúnak  kevés  idö  múlva,  de  kevésbbé  kedvező  viszonyok 
között  megujitását  kikerülhetlenné  tenné,  söt  Francziaország 
ellen  egy  jövendő  európai  koaliczió  magvát  vetné  el. 

E  tekintetek  azon  reményre  vezetnek,  hogy  a  fegyver- 
szünet nem  bir  békepraeliminárék  erejével.  Ez  esetben  azonban 
még  kevésbbé  vagyunk  képesek  magunkat  állásunk  iránt  tájé- 
kozni, mert  attól  tartunk,  hogy  e  fegyverszünet  nagyon  nehe- 
zíteni fogja  a  császár  Magyarország  iránti  szándékainak 
kivitelét.  Én  ugyanis  meg  vagyok  győződve,  hogy  e  fegyver- 
szünet csak  Ausztriának  fog  javára  szolgálni. 

Alig  van  valami  veszélyesebb  taktikai  szempontból, 
mint  egy  roppant  diadalok  által  a  győzhetlenség  önérzetére 
lelkesült  hadsereget  győzelmei  folyamában  feltartóztatni,  s  az 
ellenségnek  időt  adni,  hogy  demoralizácziójából  felemelkedjék. 

A  szolferinói  csata  után  az  osztrák  hadsereg  erkölcsi  ereje 
annyira  meg  van  törve,  hogy  nyilt  téren  többé  alig  képes 
csatát  elfogadni.  Másrészről  pedig  Magyarországon  az  ujon- 
czozást  a  megyék  meg  kezdik  tagadni  s  általában  a  népérzelem 
annyira  fel  van  hangolva,  hogy  biztos  tudósítások  szerint  a 
katonai  parancsnokok  sürgetőleg  kémek  erősítéseket,  de  Bécs- 
ből azon  választ  kapják,  hogy  az  osztrák  kormány  teljességgel 
képtelen  egy  katonát  is  küldeni  Magyarországba,  s  hogy  a 
néppel  való  összeütközést  minden  áron  kerülni  kell. 

Szóval :  az  osztrák  háznak,  mint  elsőrendű  hatalomnak, 
léteié  a  császár  intésétől  függ. 

Mindezen  körülmények  a  fegyverszünet  folytán,  rövid 
idő  alatt  Ausztria  javára  változandnak  meg.  Demoralizált 
hadserege  önbizalmát  maga  a  fegyverszünet  ténye  felemeli, 
uj  seregek  csatlakozása  pedig  helyreállíthatja,  kétkedést  ger- 
jesztvén a  jövő  iránt ;  azon  bomlasztó  proczesszust,  melyet  a 
magyar  zászlónak  olasz  földön  felemelése  megindított,  meg- 
állíthatja, a  magyar  nemzetet  határozottságában  meghökkenti, 
s  ha  mig  innen  az  elhagyattatás  kilátása  lehangolja  a  lelkesült 
készséget,  másrészt  ha  osztrák  részről,  a  mint  várni  lehet,  némi 
engedmények  jönnek  közbe,  attól  lehet  tartani,  hogy  Magyar- 
ország közremunkálása  helyrehozhatlanul  koczkáztatva  lesz. 

Azonban  a  fegjrverszünet  eme  következményeit  a  császár 
kétségtelenül  számba  vette,  s  azért,  különösen  a  mi  helyze- 
tünkre szorítkozva,  lehetetlen  exczellencziád  előtt  titkolgat- 
nom,  hogy  mi  ezen  fegyverszüneti  tény  által  a  legirtózatosabb 
helyzetbe  jutottunk. 

Mi  lesz  szegény  hazánkból,  mely  ő  felsége  a  császár 
szankcziója  alatt  közbejött  itteni  mozgalmaink  hirére  fellel" 
késült,  szavunkra  várt,  s  a  váratlan  hirre  minden  jobb  jövő 
felöl  kétségbeesik,  ha  csak  haladék  nélkül  meg  nem  nyugtat- 
hatjuk ? 

Miként  fogunk  állani  azon  vitéz  bajtársaink  előtt,  kik 
szavunk  iránti  bizalomból  zászlónk  alá  sorakoztanak  ? 

Hogyan  fogjuk  őket  a  kétségbeesés  lépéseitől  vissza- 
tarthatni, ha  hitöket  igy  meghiúsulva  s  magukat  igy  felál- 
dozva látják  ?  Még  csak  tegnap  lelkesítem  fel  őket  az  elszánt- 
ságra, rendre,  fegyelemre  s  hazafias  önfeláldozásra  kilátásaink 
reményeivel,  s  ma  már,  ha  kérdeznek,  mit  várhatnak,  mibe 
bizhatnak  ?  nem  tudunk  nekik  felelni. 

Természetes  pedig,  hogy  azt  kérdendik  e  szerencsétle- 
nek, mi  sors  vár  reájuk  ? 

Es  mi  magunk  is  miként  fogunk  állani  ezen  hazánkfiai, 
nemzetünk,  a  világ  előtt? 

Nincsen  szükségem  exczellencziád  előtt  helyzetünk  irtó- 
zatosságát festeni.  Exczellencziád  bizonyosan  igazat  adand 
nekem,  ha  azt  mondom,  hogy  helyzetünk  a  fegyverszünet  által 
lehetetlenné  vált.  Miért  is  arra  kérem  exczellencziádat,  társaim 

nevében  is,  legyen  közbenjárónk  a  császár  előtt,  hogy  a  liely- 
zet  irányunkban  tisztába  bozassók. 

Mit  várhatunk  ?  mit  tegyünk  ?  kiadjuk-e  az  előterjesztett 
proklamácziót  ?  folytassuk-e  a  szervezkedést  ?  terjesszük-e  ? 
s  ha  nem,  mit  tegyünk  azon  mintegy  négyezer  katonával, 
kik  zászlónk  alá  gyültenek  ? 

Oly    kimondhatlan    fontos    érdekek    forognak  itt    fen, 
miszerint  lehetetlen  exczellencziádat  sürgetően  nem  kérnem, 
hogy  a  császárnak  irántuk  való  határozatát  minél  előbb  kiesz- 
közölni s  tudtunkra  adni  méltóztassék. 
Fogadja  stb. 

(Aláirva)  Kossuth. 

Pietri  szenátor  azt  mondta  szóval,  feleletül  e  levélre, 
hogy  ő  is  csak  annyit  tud,  a  mennyit  a  hirlapok  hoztak. 
Nem  érti,  meg  nem  foghatja,  lehetetlennek  hiszi  a  dol- 
got, annyira  váratlan,  annyira  rettenetes.  Telegrafált 
a  császárnak,  futár  által  elküldte  levelemet.  —  C'est 
impossible!  impossible!  —  Valami  van  alatta,  a  mit 
nem  értünk.  Ne  veszítsük  el  a  reményt.  Várjunk.  En 
attendant  folytassuk  a  működést,  mintha  semmi  sem 
történt  volna. 

Ugy  tettünk,  halálos  lelki  kinok  közt.  Pár  nap 
múlva  Pietri  egészen  kikelt  arczczal,  e  szavakkal  top- 
pant be  hozzám :  Malheur !  malheur  á  nous !  C'est  fini. 
Tout  est  perdu !  Lisez  ce  ci ! 

A  császár  egy  sajátkezű  levele  volt  Pietrihez.  Sír- 
tam, mint  a  gyermek,  alig  birtam  elolvasni.  Tartalma 
a  levélnek  ide  ment  ki:  » Megfontoltuk  a  helyzetet  min- 
den oldalról  a  herczeggel  s  a  királylyal,  és  bármi  nehe- 
zen esett  is,  azon  megállapodásra  jutottunk,  hogy  békét 
kell  kötnünk.  Ezúttal  tovább  nem  mehettünk.  A  ha- 
bomnak most  vége  van.  Mondja  meg  ön  Kossuthnak, 
miként  végtelenül  sajnálom,  hogy  hazája  felszabadítása- 

nak  most  abban  kell  maradni.  Nem  tehetek  máskép. 
Lehetetlenség.  De  kérem  őt,  ne  csüggedjen,  bizzék 
bennem  s  a  jövendőben.  Időközben  legyen  meggyő- 
ződve barátságos  érzelmeim  felől  s  kérem,  saját  szemé- 
lyére s  gyermekeire  nézve  rendelkezzék  velem. « 

Midőn  a  levélnek  e  pontjához  értem,  nem  tudtam 
érzelmeimnek  eléggé  parancsolni,  hogy  lelkem  mély 
felháborodása  egy  keserű  felkaczagásba  ne  törjön  ki. 
»Igen,  igen«,  mondám,  milyenek  azok  a  koronás  fők! 
Ilyeneknek  ismerik  azt,  a  minek  neve  ember.  Ördögbe  a 
hazával!  Konczot  az  embernek,  majd  megvigasztalódik! 
—  Mondja  meg  ön,  szenátor  ur,  urának,  hogy  a  fran- 
cziák  császárja  nem  elég  gazdag  arra,  miszerint  Kossuth 
Lajost  alamizsnával  kínálhassa,  s  Kossuth  Lajos  nem 
elég  alávaló  arra,  hogy  azt  elfogadja.  Kizavart  viszo- 
nyaimból. Legyen.  Az  én  fiaim  majd  megkeresik  kenyerü- 
ket munkájukkal.  —    Je  vous  salue« 


Hát  mindennek  vége  volt!  Nem  maradt  egyéb 
hátra,  mint  seregünk  becsületes  feloszlatásáról  s  a  zász- 
lónk alá  sorakozott  szegény  jó  magyar  fiuk  személyes 
biztositásáról  gondoskodni.  Klapka  is  igy  látta  a  dolgot 
Turinban,  honnan  hozzánk  Génuába  a  következő  leve- 
let irta: 

(Németből  fordítva.) 

Klapka  —  a  Magyar  Nemzeti  Igazgatóságnak  Génaában. 

Turin,  1859.  július  13. 

Cavour  gróftól  jövök.  Beadta  lemondását.  Magán  kivül 
van  a  kifej  ezhetlenül  nyomorult  magaviselet  felett.  Napóleon 
herczeg  volt  főképen  az,  a  ki  a  békét  sürgette,  a  ki  mindenkire, 
olaszokra,  magyarokra  panaszkodott,  s  azután  a   békeelöz- 

—   KOSSUTH,   lUATAIM.    I.  -  60 

menyeknek  az  osztrák  főhadiszálláson  formulázását*)  magára 
vállalta.  —  Itt  mindenki  földhöz  van  sújtva.  —  Cavour  meg- 
ígérte, hogy  a  légióról  gondoskodni  fog.  Elkerülhetlenül  szük- 
séges, hogy  6  kérdés  rendbehozatala  végett  az  igazgatóság 
mindkét  tagja  azonnal  idejöjjön,  mert  e  légkörben  ezentúl 
nekünk  semmi  teendőnk  nincs.  —  Ijesztőül  használtak  fel 
minket,  hogy  Ferencz  Józsefet  Lombárdia  mihamarabbi  áten- 
gedésére reá  vegyék.  —  Cavourt  a  császári  találkozás  után 
Napóleon  többé  el  sem  fogadta.  —  így  állnak  a  dolgok ;  várom 
önök  megérkezését.  Már  csak  egy  vagy  két  napunk  van.  Tehát 
sietség. 

(Aláirva)  Klapka. 


Tehát  Turinba  mentünk,  Pietri,  Teleki  és  é  n,  hogy 
e  dolgot  rendbehozzuk. 

Az  elrendezés,  melynél  sok  baj  és  kellemetlenség 
jött  közbe,  külön  fejezet  tárgyát  képezi. 

n. 

(K^  érdélces   epizód.  —  Toskána  biztonsága  Jcülavatkozds  ellen.  —  Cavour 
hatalmas  nyilatkozata.) 

Hanem  Turinban  két  epizód  adta  magát  elő,  melyet 
méltónak  tartok  a  feljegyzésre.  Mindkettő  érdekes.  A 
második  még  hozzá  egy  nevezetes  történelmi  mozza- 
nat is. 

I.  A  királyi  lak  előtti  térre  nyiló  fogadó  ablakai- 
ból néztük,  a  mint  Napóleon  császár  és  a  király  nyitott 
kocsiban  megérkeztek.  Kevés  ember  volt  a  téren. 
Egyetlenegy  árva  »ewiva«  sem  hallatszott.  Még  csak 
kalapját  is  ritka  ember  emelintette  meg.  —  Sic  tran- 
sit  glória  mundi ! 

Késő  este  hozzám  jönnek  a  derék  (csonka)  Monta- 
nelli  és  Celestino  Bianchi,  (később  Ricasoli  miniszter- 

*)  Inkább  elfogadtatásuk  kieszközlését.  A  pontozatokat  készen 
vitte  magával  Valleggióból. 

elnök  bizalmas  államtitkára),  kik  a  toskánai  forradalmi 
kormány  nevében  arra  szólítanak  fel,  liogy  nekünk  már 
nem  levén  légiónkra  szükségünk,  adjuk  azt  nekik  — 
kölcsön!  —  Elnevettem  magam.  —  Uraim!  mondám, 
mi  nem  vagyunk  a  légió  urai,  sem  condottieri   kapi- 
tányok, s  légionáriusaink  sem  nem  rabszolgák,  sem  nem 
zsoldosok.   Azok  szabad  emberek,  kiket  a  honszeretet 
vezetett  a  magyar  zászló  alá,  de  csakis  az  alá.  Ha  volna 
köztünk  ember,  ki  önök  propoziczióját  hajlandó  elfo- 
gadni, az  az  ő  s  az  önök  dolga,  de  mi  nem  teszszük 
hazánkfiainak  azt  az  aífrontot,  hogy  bőrük  felett  alku- 
dozzunk. Hagyjuk  ezt  annyiban,  hanem  én,  mint  olasz- 
barát, azt  kérdem  önöktől,  szerencsés  emberektől :  minek 
törik  önök  a  fejüket  légiókon  ?  ki  ellen  akarnák  önök 
a  légiót  harczra  vezetni  ?  hacsak  nem  a  Pitti  palota  pár 
tuczat   lakája   ellen?    Hiszen  a  toskánai  nagyherczeg 
nem   áll   hadsereg   élén?    Önök    szerencsés    emberek. 
Önöknek  plebiscitra,  a  szavazó  urnára  van  szükségük, 
nem  hadseregre.  Aztán  bocsássanak  meg,  de  önök  nem 
jól  számítanak.  Idegen  seregek  zsoldba  fogadása  inter- 
vencziót   provokálhatna   önök    ellen.    Övakodjanak    e 
provokácziótól.    Ha  ezt  nem  teszik,  dolgaik  oly  simán 
maradnak,  mint  a  vaj. 

Bianchi:  De  mi  ép  azért  akarunk  haderőről  gon- 
doskodni, mert  intervencziótól  tartunk  s  az  önök  légiója 
kész  haderő. 

En :  Ne  tartsanak  tőle ;  ha  idegen  légiókat  vinnének 
be  Toskánába,  akkor  lehetne  intervenczió,  mert  moz- 
galmuk nem  birna  tisztán  toskánai  jelleggel,  szélesb 
jelleget  öltene,  s  meglehet,  akadna  hatalmas  ember, 
a  ki  azt  mondaná:  »9a  ne  me  vas  pas,  je  ne  me  lais- 
serai  pas  deborder  par  la  revolution.«  De  ha  önök 
tisztán  toskánai  keretben  maradnak,   azok   után,  a 

mik  történtek,  nem  kell  intervencziótól  tartamok 
Nem  lesz. 

MontanelU :  Biztosit  ön  minket  erről  ? 

En :  Már  hogy  én  ?  Kedves  vitéz  barátom !  az  én 
biztositásommal  bizony  nem  sokra  mehetnének,  hanem 
mondok  én  önnek  valamit.  (Az  ablakhoz  vezettem.) 
Látja  ön  azt  a  világot  amott  a  királyi  lak  második 
emeletén  ?  Az  a  király  dolgozó  szobájában  van.  Jele, 
hogy  a  király  még  fen  van.  Menjen  ön  oda.  Izentesse 
be  ön  az  ajtónálló  által  a  királynak,  hogy  T  o  s  k  á  n  a 
akar  vele  szólani.  Igaz,  éjfél  után  van  az  idő,  de  ne 
féljen  ön,  Piemont  Toskánát  éjfél  után  is  elfogadja. 
Mondjon  ön  ennyit  a  királynak:  Sire!  Kossuth  azt 
mondja  Toskánának,  hogy  nem  lesz  intervenczió ;  igaz-e 
vagy  nem?  Majd  meglátja  ön,  hogy  mit  felel? 

Montanelli  elrohant.  Szép  holdvilág  volt;  az  ab- 
lakból néztem,  mint  szalad  a  téren  keresztül  a  királyi 
lak  felé,  dühösen  hadonázva  megmaradt  egy  karjával. 
—  Félóra  múlva  visszajő,  ujongva  tör  be  szobámba  s 
nyakamba  borul.  »Nem  lesz  intervenczió!  nem  lesz 
intervenczió!  a  király  becsületszavát  adta  rá.« 

Ecce!  gratulálok!  Boldog  emberek! 


II.  Elmentem  Pietrivel  Cavourhoz,  a  légió  becsü- 
letes feloszlatásának  rendbehozását  megbeszélni.  Amint 
beléptünk  és  helyet  foglaltunk,  Pietrí  igy  kezdé  a  tár- 
salgást: »Azt  beszélik,  gróf  ur,  hogy  ön  lemondott. 
Remélem,  ez  nem  igaz.« 

Cavour :  Sőt  igaz.  Lemondtam. 

Pietri:  Ah,  ez  sajnos,  nagyon  sajnos.  A  császár 
nagyon  fogja  sajnálni. 

Cavour:  Mit  akar  ön?!  Politikában  az  ember 
gyakran  transzigái  idő  és  módok  felett,  néha  kényte- 

Jen  elvek  felett  is  transzigálni ;  de  van  egy,  a  mi  felett 
emberséges  ember  sohasem  transzigái,  s  ez  :  a  becsület. 
Az  ön  császárja  engem  megbecstelenitett,  igen  m^am, 
megbecstelenitett,  j>il  m' a  deslionoré.«  Istenem,  m-am ! 
szavát  adta,  szentül  fogadta,  liogy  meg  nem  áll,  mig  az 
osztrák  végképen  ki  nem  tizetik  Olaszországból,  és 
ezért  bérül  magának  Savoyát,  Nizzát  kötötte  ki.  Én 
reá  birtam  királyomat,  fogadja  el  az  alkut,  vesse  ma- 
gát alá  ez  áldozatnak  Olaszországért.  Az  én  becsületes, 
jó  királyom,  szavamban  bizva  ráállt.  S  most  az  ön 
császárja  a  bért  elviszi,  de  minket  meg  itt  liagy  félúton  a 
faképnél.  Érjük  be  Lombárdiával,  s  hogy  a  vásár  még 
szebb  legyen,  konfederáczió  béklyóiba  akarja  beleverni 
királyomat  Ausztriával,  a  többi  olasz  fejedelmekkel,  a 
pápa  elnöklete  alatt.  —  No,  csak  ez  kellene  még!  Meg- 
becstelenitve  állok  az  én  királyom  előtt.  Rettenetes! 
rettenetes ! 

En:  Bizony  rettenetes!  Hiszen  a  Minció-határt 
(Lombárdiát)  maga  a  bécsi  udvar  odaajálotta  feltétle- 
nül még  1848-ban.  Ezt  tudom,  mert  akkor  miniszter 
voltam.  Dolgom  volt  a  kérdéssel.  S  a  lombárd  provizó- 
rius  kormány  eléggé  olasz,  eléggé  hazafi  volt  az  ajá- 
latot  Velencze  nélkül  el  nem  fogadni.  S  most  önök  ezt 
kapják  annyi  kiontott  vér  jutalmául.  S  még  csak  nem 
is  ingyenbe  kapják,  mint  a  lombárdok  kaphatták.  Oda 
kell  cserébe  adniok  Nizzát,  Savoyát.  Aztán  az  a  konfe- 
deráczió eszméje!  Elképzelem  magamnak  a  piemonti 
királyt  abban  a  »grotesque«  társaságban  hetediknek, 
a  hol  a  pápa  elnököl,  s  jobbján  Ausztria  foglal  helyet, 
s  mellette  a  négy  osztrák  szatelles.  Ha  ezt  a  pozicziót 
Viktor  Emánuel  elfogadja:  mediatizálja  magát. 

Cavour:  ügy  van.  Tökéletesen  ugy  van.  Hanem 
én  azt  mondom  önnek,  s  ez  előtt  az  ur  előtt  mondom, 

a  ki  előtt  szólnom  annyi,  mintha  császárja  előtt  szól- 
nék :  » Cetté  paix  ne  se  fera  pas !  ce  traité  ne  s'exécutera 
pas.  Je  prendrai  par  une  main  Solaro  della  Margarita 
(a  klerikális-konzervativ  párt  főnöke)  par  l'autre  Maz- 
zini  s'  il  le  faut !  Je  me  ferai  conspirateur !  (a  mellére 
ütve)  révolutionnaire !  mais  ce  traité  ne  s'exécutera  pas. 
Non!  mille  fois  non!  Jamais,  jamais!«*)  —  —  — 
(Egy  kis  szünet  után,  mely  alatt  Pietri  lesütött  szem- 
mel, szótlan  hallgatott.)  Eh  bien !  a  francziák  császárja 
megyén.  Menjen!  De  én  és  ön,  monsieur  Kossuth,  mi 
maradunk  a  magunk  utján.  Nemde?  Mi  ketten  megtesz- 
szük,  a  mit  a  francziák  császárja  nem  mert  bevégezni. 
Es  istenemre !  mi  nem  állunk  meg  félúton ! 

(Pardieu!  nous  ne  nous  arréterons  pas  á  mi- 
chemin.) 

Én:  Számoljon  reám,  grófúr! 


Cavour  e  nevezetes  nyilatkozata  az  előbeszéd  volt 
ahhoz,  a  mi  1860.  szeptemberében  köztünk  történt. 
De  téged  üldöz  a  fátum,  szegény  hazám ! 
Cavour  1861.  tavaszkor  meghalt. 


*)  »Ez  a  béke  nem  lesz  meg !  Ez  a  szerződés  nem  fog 
végrehajtatni.  Egyik  kezemet  Solaro  della  Margaritának  (a 
klerikális-konzervativ  párt  főnöke)  nyújtom,  másik  kezemet 
Mazzininak,  ha  kell!  Konspirátorrá  leszek!  Forradalmárrá 
leszek !  de  ez  a  békekötés  nem  fog  végrehajtatni.  Nem,  ezer- 


szer nem !  Soha,  soha ! 


NYOLCZADÍK  FEJEZET- 

(Az  olaszhoni  magyar  sereg  féloszlatásánálc  történetéhez.) 

A  megdöbbenés  közben,  melyet  a  villafrankai 
fegyverszünet  első  hirei  okoztak,  hasonlón  a  fulladozó- 
hoz, ki  szalmaszárhoz  kapkod,  mi  is  kapkodtunk  a 
reményhez,  hogy  az  a  fegyverszünet  tán  mégsem  birand 
békeelőzmény  természetével. 

A  reménynek  ez  utolsó  gyönge  szála  is  csakhamar 
elszakadt,  s  nem  maradt  egyéb  hátra  számunkra,  mint 
a  magyar  sereg  becsületes  feloszlatásáról  gondoskodni. 

A  villafrankai  egyezményben  csak  általánosság- 
ban ennyi  volt  kikötve : 

»a  hadviselő  felek  földterületein  az  utóbbi  esemé- 
nyek alkalmával  kompromittált  személyeknek  ugy 
egyik,  mint  másik  részről  teljes  és  tökéletes  amnesztia 
biztosittatik. «  *) 

Nem  saját  merényletünkre,  hanem  a  barátságos 
hatalmak  biztatására  fogván  hozzá  a  seregalakitáshoz, 
mi  az  amnesztia  ez  általános  kikötésével  be  nem  érhet- 
tük, s  joggal  véltük  követelhetni,  hogy  a  magyar  sereg 
azon  tagjaira  nézve,  kik  magukat  hazamenetelre  hatá- 
rozandják  el,  nagyobb  biztosítékok  eszközöltessenek,  a 
haza  nem  menők  pedig  ellátásban,  illetőleg  kártalaní- 
tásban részesüljenek. 

*)  Traités  publiques  de  la  maison  de  Savoye  tom.  VIII. 
pag.  660. 

Hogy  mit  lehetett  rögtön  elérnünk,  s  mire  kap- 
tunk biztató  Ígéreteket,  —  kitűnik  a  Magyar  Nemzeti 
Igazgatóság  itt  következő  három  rendeletéből,  melyek- 
nek harmadika  egyszersmind  a  sereghez  intézett  bucsu- 
szózatunk  volt. 


A  Magyar  Nemzeti  Igazgatóság. 
Az  első  (második)  magyar  dandár  parancsnokságának. 

Turin,  1859.  július  14. 

Néhány  nap  előtt  értesíttetett  a  magyar  sereg,  hogy  ha  béke 
nem  köttetik,  hazánk  függetlenségének  helyreállitásáért  fogunk 
Jiarczolni  franczia  segitséggel,  ha  pedig  béke  köttetik,  a  magyar 
zászló  alá  gyűlt  tisztek,  altisztek  és  legénység  sorsának  biztosítá- 
sára Ígéretet  vettünk  a  hatalmaktól. 

Reá  nehezedett  a  sors  szegény,  szenvedő  hazánkra;  a  béke 
megköttetett ;  jelen  kilátásaink  elenyésztenek.  De  a  magyar  nem- 
zetnek van  jövendője,  ha  magunk  magunkhoz  hivek  maradunk,  s 
hon  vagy  külföldön,  szerencsében  vagy  nyomorúságban,  keblünk- 
ben tápláljuk  a  hazafiság  szent  érzetét.  Az  alkalom  késhetik,  de  el 
fog  jönni. 

A  jelen  körülmények  között  nem  marad  egyéb  teendőnk, 
mint  a  sereg  mindenrendü  tagjainak  biztosításáról  gondoskodni. 

Tegnapelőttről  kelt  biztosítást  bírunk  a  franczia  császártól, 
hogy  a  magyarok,  minden  különbség  nélkül,  büntetlenül  hazame- 
hetnek, ha  akarnak.  Ennek  biztosítását  a  szövetséges  hatalmak 
részéről  még  bővebben  sürgetni  fogjuk,  s  a  kik  a  hazamenetelt 
választanák,  azoknak  számára  némi  gratifikácziót  is  iparkodandunk 
eszközlení. 

Biztosítást  vettünk  a  császártól  arról  is,  hogy  a  kik  a  haza- 
meneteli engedelemmel  élni  nem  akarandanak,  rangjuk  megtartá- 
sával franczia  szolgálatba  elfogadtatnak.  Ha  volnának,  a  kik  ezt 
választják,  azokat  név,  rang  és  fegyvernem  szerint  jegyzékbe  kell 
venni,  s  a  jegyzéket  ide  azonnal  beküldeni. 

Azokra  nézve,kik  sem  a  hazameneteli  engedelemmel  élni,  sem 
franczia  szolgálatba  lépni  nem  akarnak,  kettő  közötti  választást 
veszünk  igénybe.  De  ez  még  elhatározástól  függ.  Vagy  azt  t.  i., 
hogy  piemonti  szolgálatban  levőknek  tekintessenek,  és  félzsoldot 
kapjanak  addig,  míg  aktív  szolgálatra  hívatnának  fel,  vagy  pedig 
azt,  hogy  rangjukhoz  képest  egy  évi  dijt  kármentesítésül,  s  egy- 
szermíndenkorra  szolgáló  kiegyenlítésül  kapjanak.  Hogy  ezen 
utóbbi  követelésünkben  minél  sikeresebben  s  gyorsabban  járhassunk 
el,  szükséges,  hogy  egyenkint  lajstromát  vegyük  azoknak,  és  minél 

hamarább,  kik  vagy  az  egyévi  átalányt  vagy  a  félzsoldot  óhajtják 
választani,  magában  értetvén,  hogy  ha  e  másodikat  a  kormányok 
meg  nem  adnák,  mindazokat,  kik  sem  hazamenni,  sem  franczia 
szolgálatba  állani  nem  akarnak,  az  egyszermindenkorra  szóló  kárta- 
lanítás rovatába  tartozandóknak  tekintendjük. 

Meghagyatik  a  dandárparancsnokságnak,  ezen  rendeletet 
tudatni  és  foganatba  venni,  s  megváratik  a  parancsnokságtól, 
tisztikartól  s  a  vitéz  legénységtől,  hogy  mig  személyes  biztosítá- 
sukról atyai  érzékkel  gondoskodunk,  a  rend  s  fegyelem  épen  fog 
tartatni,  s  a  magyar  név  a  szerencsétlenségben  is  szeplőtlen 
marad. 

Jobb  jövendőt  a  hazának  I  Kitürést  és  erőt  —  fiainak  1 

A  Magyar  Nemzeti  Igazgatóság : 

Klapka  Gryörgy,  Kossuth  Lajos,  Teleki  László, 

tábornok.  elnök. 


A  Magyar  Kemzeti  Igazgatóság. 

Czetz  tábornok  umak  Astiban. 

Turin,  1859.  július  15. 

Azon  rendelet,  melyet  az  igazgatóság  meghagyásához  képest 
tábornok  ur  a  dandárparancsnokoknak  tegnap  kiadott,  ujabb  érte- 
kezés folytán  következő  magyarázatot  nyert :  t.  i.  az  indemnizáczió 
követelése  csak  a  tiszt  urakra  érthető,  nem  pedig  az  altisztekre  és 
legénységre  is.  A  megszorítása  amaz  első  rendeletnek  továbbá 
abból  áll,  hogy  a  piemonti  félzsold  szolgálatra  kevés  lévén  a  kilá- 
tás, ezt  előlegesen  nem  emiitettnek  kell  tekinteni.  így  tehát  minden 
intézkedés  a  következő  pontokra  szorítkozik : 

1.  Az  altiszteknek  és  legénységnek  büntetlenül  hazamenetel 
biztosittatik ;  megígértetett,  hogy  az  elszállításról  gondoskodás  lesz 
és  a  Nemzeti  Igazgatóság  követelte ,  hogy  az  amnesztia  mellett 
köttessék  ki  az  is,  hogy  a  hazamenendök  többé  osztrák  katonai 
szolgálatra  ne  kényszeríttessenek.  Mind  Pietri  szenátor,  mind 
Cavour  gróf  ezt,  a  végbékekötés  esetére  elfogadhatónak  vélték. 

2.  A  kik  hazamenni  nem  akarnának,  mindig  csak  az  altiszte- 
ket és  legénységet  értve,  franczia  szolgálatba  elfogadtatnak,  magá- 
ban értetvén,  hogy  a  kinek  sem  hazamenni,  sem  franczia  szolgál  5itba 
lépni  nem  tetszik,  itt  maradhat,  kenyerét  munkájával  keresendő. 

3.  A  hazamenendő  legénységre  nézve  egy  pár  heti  zsold 
gratifikácziót  iparkodandunk  eszközölni.  De  egy  évi  zsoldra  terjedő 
adományról,  fájdalom,  szó  sem  lehet. 

4.  A  tiszt  urak  számára  egy  évi  dij  indemnitást  követelen- 
diink,  rangilletékük  szerint.  Megadják-e?  —  nem  tudjuk. 

5.  Ha  az  itt  altisztekből  előléptetettek  között  volnának  o\ja- 
nok,  kik  a  büntetlen  hazamenetel  szabadságát  az  egy  évi  díj  ado- 
mány melletti  számkivetésnek  elébe  teszik,  szükség,  hogy  azoknak 
nevéről  haladék  nélkül  értesittessünk. 

A  Magyar  Nemzeti  Igazgatóság : 

Klapka  György.  Kossuth,  Teleki  László, 

elnök. 


3. 

A  Magyar  Nemzeti  Igazgatóság. 

Ihász  Dániel  és  nemeskéri  Kiss  Miklós,  ezredes  dandárparancsnok 

uraknak. 

Turin,  1859.  július  16. 

Tudósítottuk  dandárparancsnok  urakat,  mikép  a  francziák 
császárja  és  a  piemonti  kormány  részéről  hivatalosan  értesittettünk, 
hogy  a  reményeinket  váratlanul  lesújtott  békeszerződés  alappont- 
jaiban általános  amnesztia  köttetett  ki  azok  számára,  a  kik  haza- 
térni kivannak. 

Vitéz  hazánkfiai  sorsának  biztosítása  szivünkön  feküdvén^ 
kötelességünknek  éreztük  sürgetni,  hogy  a  béke  végmegkötésekor 
az  is  világosan  kiköttessék,  hogy  a  kik  ezen  amnesztia  folytán  a 
hazatérésre  határozandják  magukat,  az  osztrák  császár  által  többé 
katonai  szolgálatra  ne  kényszeríttessenek. 

Vigasztalásunkra  szolgál  ezredes  urakat  tudósithatni,  hogy 
közbenjárásunknak  engedve,  a  francziák  császárja  ezen  feltételt  a 
békekötésben  biztosítani  megígérte. 

A  hazamenendők  elszállításáról  a  szövetséges  hatalmak  gon- 
doskodni szintúgy  megígérték.  Időközben  a  dandárok,  a  szokott 
fegyelem  mellett,  mostani  állapotukban  fognak  fentartatni,  s  tisz- 
tek, altisztek  és  legénység  az  eddigi  ellátásban  folytonosan  része- 
síttetni. 

Ez  elörebocsátottak  napiparancsban  kiadandók,  a  tisztikar 
pedig  értesítendő,  hogy  a  rendelkezésünkre  álló  pénzösszeg  erejéig 
engedelmet  eszközlénk  a  szövetséges  hatalmaktól  tiszt  uraknak 
némi  kártalanítást  kifizettethetni.  Mire  nézve  az  igazgatósági  pénz- 
tárnokot utasítottuk. 

Az  altisztekből  itt  tisztekké  előléptetett  urakat  figyelmeztes- 
sék az  ezredes  urak,  hogy  a  kik  haza  kívánnak  menni,  érdekükben 
áll  a  beadandó  állomány-lajstromban  tiszti  rangjukhoz  nem  ragasz- 
kodni, különben  rangjuk  az  osztrák  elleni  aktív  szolgálatba  lépés 
jeléül  vétetvén,  vagy  tiszti  minőségben  haza  nem  eresztetnének, 
vagy  pedig  üldözést  vonhatnának  magukra.  Tiszti  rangjuknak 
különben  is  hon  csak  a  nemzeti  szabadságharcz  újból  felvétele 
esetére  lehetne  érvénye,  magában  értetik,  hogy  akármikor  fog  ezen 

forrón  óhajtott  perez  elkövetkezni,  ezen  uraknak  a  jelen  alkalom- 
mal nyert  tiszti  rangjukhoz  való  igénye  sértetlen  marad. 

Továbbá,  reményünk  van  kieszközölhetni,  hogy  az  altisztek- 
nek s  legénységnek  az  elmenetelkor  tizenöt  napi  bérgratifikáczió  fog 
kifizettetni. 

Klapka  tábornok,  mint  seregparancsnok,  a  tisztéhez  tartozó 
kötelességeket  befejezendő,  még  egy  ideig  itt  marad.  Együttvéve 
azonban  a  vitéz  sereg  irányában  állásunk  mint  Igazgatóság  jelen- 
ben befejeztetik. 

Befejezzük  azt  sebzett  kebellel,  de  nem  reménytelenül,  meg- 
hajolva a  hiúsult  kilátások  miatt,  de  nem  megtörve.  Visszatérünk 
az  örömtelen  száműzetés  sivár  útjára,  —  tűrni,  szenvedni  készek, 
ha  kell ;  tenni  eltökéltek,  ha  s  mikor  lehet.  Hazánk  iránti  köteles- 
ségérzetünket semmi  viszontagság  nem  fogja  soha  megingatni,  s  e 
kötelességérzethez  azon  meggyőződés  csatlakozik,  melyet  a  jelen 
viszonyok  minden  balvégzet  mellett  erösitnek,  hogy  magyar  hazánk 
függetlensége  Európa  rendes  állapotba  jutásának  oly  mellözhetlen 
feltétele,  mely  nélkül  sem  az  olasz,  sem  bármely  más  nagy  európai 
kérdés  meg  nem  oldható.  Ezért  vallásos  hitünkhöz  tartozik,  hogy 
édes  hazánknak  szabad  s  független  jövendője  van,  csak  nemzetünk 
összesen  s  egyenként  magához  hü  maradjon. 

Visszatérünk  a  számkivetésbe  azon  öntudattal,  minek  alapja 
nem  maradand  ismeretlen  nemzetünk  s  a  történelem  előtt,  hogy 
vétkeztünk  volna  a  jó  polgár  kötelessége  ellen,  ha  részvétre  hivatva 
fel,  midőn  hazánk  elnyomója  ellen  egy  óriási  harcz  volt  készülőben, 
elmulasztottuk  volna  megkisérleni,  ha  nem  fordithatjuk-e  hazánk 
felszabadításának  alkalmává  az  ajálott  kilátásokat. 

A  végzet  máskép  akará,  de  vigasztal  azon  öntudat,  melyet 
igazolni  is  képesek  vagyunk,  hogy  oly  alapra  fektettük  működé- 
sünket, s  oly  biztosítékokat  szereztünk  meg,  melyek,  ha  a  háború 
ily  kora  váratlanul  véget  nem  ér,  hazánk  függetlenségének  helyre- 
állítását nemzetünk  férfias  eltökélésének  érzelmébe  helyezendették, 
most  pedig,  hogy  béke  köttetett,  szenvedő  hazánkat  legalább  nagy 
szerencsétlenségtől  óvták  meg. 

Ez  is  vigasztalás,  mert  sértetlen  maradt  hazánk  jövendője, 
mely  óvatosságunk  nélkül  veszélyeztetve  lehetett  volna. 

S  most  nincs  egyéb  hátra,  mint  mély  illetődéssel  bucsut  venni 
bajtársainktól. 

Köszönjük  hű  közremunkálását  mindazoknak,  kik  nehéz  pályán- 
kon hazánk  iránti  szent  kötelességeink  teljesítéséhez  nekünk  segéd- 
kezet nyujtottanak. 

Köszönjük  vitéz  bajtársainknak  az  ösztönszerű  készséget, 
melylyel  honszerető  szivük  szent  sugallatából  sorainkba  siettek. 

E  késszég  a  nemzet  ép  szellemének  nyilatkozványa,  melynek 
csak  alkalom  kell,  hogy  széttörje  az  idegen  jármot,  mit  idegen  erő- 
szak nyakunkba  vetett. 

Az  alkalom  késhetik,  de  eljövend,  s  vele  a  honszabadulás 
örömünnepe. 

Köszönjük  a  férfias  méltóságot  és  szent  becsületet,  mely  nem- 
csak a  magyar  nevet  szeplötlenül  őrizte  meg  idegen  földön,  de  a 
népek  között,  ngy  mint  a  hatalmak  Ítéletében  is  hitet,  bizalmat, 
tiszteletet  s  rokonszenvet  növelt  a  magyar  iránt. 

A  kik  hazamennek  szülőföldünkre,  táplálják  kebelükben  a 
honszeretet  szent  tüzét  hiven  és  ernyedetlenül,  s  amint  magukkal 
viszik  becsülésünket  s  testvéries  szeretetünket,  ugy  mi  viszont 
azon  hitben  búcsúzunk  tőlük,  hogy  ha  majd  megelégelve  nemzetünk 
szenvedéseit,  a  gondviselés  felhozza  hazánk  bús  egére  a  szabadulás 
hajnalát,  az  Olaszhonban  alakult  magyar  sereg  elszórt  tagjai  helyt 
állnak  magukért,  hazáért,  szabadságért. 

Vigyenek  üdvözletet  a  szeretett  honnak,  áldás  legyen  utaikon. 

Jobb  jövendőt  a  szenvedő  hazának ! 

A  Magyar  Nemzeti  Igazgatóság : 

Kossuth,  Teleki  László.  Klapka, 

elnök.  tábornok. 


Azonban  seregünk  azon  tagjainak,  kik  haza  szán- 
dékoztak menni,  sorsa  a  békekötö  hatalmak  egyezkedé- 
sétől függött.  Ez  egyezkedésnek  pedig  csak  megindulása 
sem  könnyen  ment.  Francziaország  és  Ausztria  abban 
állapodtak  volt  meg,  hogy  meghatalmazottakat  fognak 
azonnal  (incessamment)  Zürichbe  küldeni,  miszerint 
a  villafrankai  előzetes  megállapodások  békeszerződéssé 
változtattassanak.  Gyors  elintézés  reményében  a  fegy- 
verszünet csak  augusztus  16-ig  volt  megkötve. 

A  franczia  kormány  már  július  19-én  felszólitotta 
követe:  La  Tour  d'Auvergne  herczeg  által  a  turini 
kabinetet,  hogy  küldjön  ő  is  meghatalmazottat  Zürichbe; 
de  a  turini  kormány  előbb  tudni  akarta,  hogy  mi  körre 
szándékoltatnak  az  alkudozások  kiterjesztetni?  Mert 
Viktor  Emánuel  király  azon  kikötéssel  irta  alá  a  villa- 
frankai előzetes  pontokat,  hogy  csak  az  őt  illető  intéz- 
kedésekre nézve  vállal  kötelezettséget.  Ezt  azért  tette 
mert  a  villafrankai  egyezményben  az  is  benne  volt,  hogy 

a  toskánai  és  modenai  fejedelmek  visszalépnek  birto- 
kaikba, hogy  a  két  császár  egy  olasz  konfederáczió 
alkotását  fogja  elömozditani  (favorisent  la  création  d'unc 
confédération  italienne)  s  ennek,  Velencze  birtokánál 
fogva,  Ausztria  is  tagja  lesz.  A  turini  kormány  teljes- 
séggel nem  akarta  a  kibirtoktalanitott  fejedelmek  vissza- 
helyezéséhez megegyezését  adni,  s  a  közép-olaszországi 
népek  rendelkezési  szabadságát  korlátozni,  a  konfede- 
rácziónak  pedig,  a  mint  tervezve  lön,  határozott  ellen- 
sége volt,  mert  —  nagyon  helyesen  —  akként  volt 
meggyőződve,  hogy  ha  e  terv  valósulna,  a  Szavoya  ház 
és  Piemont  nemcsak  megfosztatnának  az  olasz  ügyekre 
való  jogszerű  befolyásuktól,  hanem  valósággal  az  oszt- 
rák császár  hűbéresévé  lennének.  E  nehézségek  foly- 
tán a  zürichi  tanácskozásoknak  már  megkezdése  is  kése- 
delmet szenvedett.  Szárdinia  képviselője:  Desamhrois 
Lajos,  mielőtt  Zürichbe  ment  volna,  előbb  Parisba 
rándult,  miszerint  magát  a  császár  szándokai  felől  tájé- 
kozza; még  aug.  3-án  is  Parisban  volt,  s  midőn  végre 
a  konferenczia  Zürichben  összejött,  annyi  nehézség  me- 
rült fel  mindjárt  kezdetben,  miszerint  a  fegyverszü- 
net kikötött  első  határideje  (aug.  16.)  lejárt  anélkül, 
hogy  a  konferenczia  valamit  végzett  volna.  (Húzódott  is 
négy  egész  hónapig;  csak  nov.  10-én  lett  végleg  bere- 
kesztve.) 

A  bizonytalanság  türelmetlenné  teszen.  Nyugtalan- 
ság kezdett  beharapózni  szegény  seregünk  soraiba. 
Klapka  tábornoknak,  ki  mint  főparancsnok,  a  feloszla- 
tási  ügy  legombolyitása  végett  Olaszországban  maradt, 
helyzete  napról-napra  nehezedett.  Tett  a  maga  részéről 
is  az  elhatározás  siettetésére  lépéseket,  hozzám  pedig 
(Svájczba)  a  következő  levelet  intézte: 

Klapka  —  Kossuthnak. 

Turin,  1859.  augusztus  14. 

Még  mindig  a  kínos  bizonytalanság  állapotában  vagyunk  — 
Zürichből  ez  óráig  hir  nem  érkezett.  Lamarmora  azt  mondja : 
legyünk  türelemmel.  Tehetnök  könnyen,  ha  a  légió  szervezve  és 
fölfegyverezve  volna,  és  az  esküt  letette  volna ;  igy  azonban  jobbára 
rábeszéléssel  és  szelid,  sima  intézkedésekkel  kell  azt  együttartanunk, 
s  ezek  oly  módok,  melyekkel  ha  egy  ideig  boldogulhatunk  is,  de 
sokáig  bizonyosan  nem.  Történtek  is  már  több,  igen  kellemetlen 
súlyos  kihágások  s  csaknem  mindennap  többen  jelentkeznek,  kik 
feltétlenül  vissza  akarnak  térni  az  osztrákokhoz. 

Ezek  aggasztó  jelenségek.  Kérem  is  önt,  tisztelt  barátom,  irjon 
Pietrinek  Parisba,  hogy  a  kérdés  megoldása  siettettessék. 

Néhány  nap  előtt  igen  barátságos  levelet  kaptam  Napóleon 
herczegtöl,  válaszul  kérésemre,  vetné  magát  közbe  szegény  embereink 
javára  a  császárnál. 

Válasza  igy  szól : 

»Közlöttem  a  császárral  ön  levelét  a  katonai  szolgálat  aluli 
felmentés  tárgyában,  a  magyar  légió  azon  tagjaira  nézve,  a  kik  haza 
menendnek.  A  császár  azt  felelte,  hogy  e  tárgyban  a  leghatározot- 
tabb rendeletet  intéz  képviselőjéhez  Zürichbe,  s  én  nem  gondolom, 
hogy  ez  nagy  nehézségekkel  fog  találkozni.* 

Levele  végén  ezeket  mondja : 

» Tartsa  ön  emlékezetében,  miként  azoknak,  kik  emanczipá- 
cziót  és  szabadságot  akarnak,  nagy  hibájuk  az,  hogy  készen  soha 
sincsenek.  Oly  időket  élünk,  hogy  az  események  mindig  azok  szá- 
mára érkeznek,  a  kik  fel  tudják  használni.  Hát  ne  veszitse  el  ön 
reményét.  A  mi  elveszettnek  látszik,  meglehet  csak  el  van  halasztva. 
Szükség,  hogy  a  viszonyok,  melyek  önök  főnökei  és  egy  hatalmas 
személyiség  közt  létrejöttek,  ne  szakadjanak  meg  egészen. « 

Ez  a  levél  s  a  »Constitutionnel«  11 -ki  s  a  »Patrie«  jul.  27-ki 
és  augusztus  11 -ki  czikkei,  igaz  csak  egy  kis  méz,  melyet  a  keserű 
labdacsok  után  nyújtanak  nekünk ;  de  hát  egyedül  s  barátok  nélkül 
állunk  a  világon ;  s  az  idő,  melyben  élünk,  izgalmas  és  esemény- 
terhes ;  nem  tanácsos  tehát  könnyedén  törnünk  s  oly  összekötte- 
téseket feladnunk,  melyek  más  körülmények  közt  az  ügynek,  melyet 
képviselünk,  hasznára  lehetnek.  —  Ne  felejtsük,  hogy  daczára  a 
váratlan,  rögtönös  békének  Ausztria  erősen  megrázkódtatott ;  ezzel 
hát  valami  még  is  csak  eléretett ;  és  ne  felejtsük,  hogy  nekünk 
bizonyosat  soha  nem  is  Ígértek ;  hanem  csak  lehető  eventuali- 
tások  esetére  készülődésre  ösztönöztek.  Igaz,  hogy  a  velünk  játsza- 
tott szerep  nem  valami  nagyon  dicsőséges  volt,  de  a  körülmények 
azt  könnyen  másfélévé  alakíthatták  volna;  s  akkor,  hogy  álltak 
volna  a  dolgok,  ha  készületlenek  voltunk  volna  ?  A  mit  tettünk,  az 

kötelei  sédünk  volt,  olyasmi  volt,  a  mit  nem  leketett  elmulaszta- 
nunk a  n  íslkül,  hogy  hivatásunkhoz  hütelenekké  ne  lennénk.  Magyar- 
országnak nincs  oka  e  felett  panaszkodni  —  nem  csak  semmit  nem 
vesztett,  de  söt  nyert,  fel  lett  rázva  halálos  álmából ;  és  sorsára 
Európa  most  újra  érdekkel  néz. 

Minél  többet  gondolkozom  helyzetünk  felett,  annál  több  meg- 
nyugtatást találok.  Olaszország  roppant  nagy  lépést  tett  előre, 
nálunk  pedig  újra  életre  ébredtek.  Nem  valószinü,  hogy  a  reakczió 
egyhamar  újra  felülkerekedhessék.  Tehát  ismétlem,  tisztelt  barátom, 
ne  szakítson  ön  Parissal ;  csak  ott  van  elegetidö  erő  és  azon  vasakarat, 

mely  a  vén  Európát  rakásra  döntheti. 

(Aláirva)  Klapka. 

(Németből  forditva.) 


Teleki  Lászlóval  együtt  lévén  Svájczbaü,  mi  már 
Klapka  tábornok  e  levelének  vétele  előtt  kétszer  irtunk 
Pietrinek,  de  választ  nem  kapván,  azt  kellett  gyaníta- 
nunk, hogy  leveleink  (talán  távolléte  miatt)  nem  jutot- 
tak kezéhez.  Azért  abban  állapodtunk  meg ,  hogy  én 
újra  irok  ugyan  Pietrinek  s  levelemhez  egy  emlékiratot 
csatolandók  a  császárnak  beadandót,  de  ennek  haladék- 
talan eljuttatását  a  császárhoz  biztositandók,  a  M.  N. 
Igazgatóság  hadügyi  referensét:  Szabó  Imre  ezredest 
küldjük  Parisba  azon  utasítással,  hogy  ha  Pietri  nem 
volna  ott,  forduljon  Napóleon  kerczeghez,  kérje  fel  őt 
emlékiratomnak  a  császár  kezeihez  eljuttatására  s  annak 
hathatós  közbenjárásával  pártolására  és  kövessen  el  a 
körülmények  szerint  minden  lehetőt,  hogy  a  dolog  füg- 
gőben ne  tartassék, 

A  Szabó  ezredesre  bizott  levél  és  emlékirat  itt  kö- 
vetkeznek : 

5. 
Kossuth  —  Pietri  szenátornak  Parisban. 

Vevey  (Svájcz),  1859.  aug.  2Ó. 
A  fegyverszünet   első  határideje  aug.    15-kén  lejárt   a 
nélkül,  hogy  az  olaszhoni  magyar  sereg  számára  igért  bizto- 

^itékok  véglegmegállapittattak  s  azoknak  alapján  az  elbocsá- 
tás eszközöUiotö  volt  volna.  Ennek  következtében  kétség, 
nyugtalanság  és  türelmetlenség  terjedt  el  a  sereg  sorain  el- 
annyira, hogy  helyzetünk  a  sereg  irányában,  ha  a  villafrankai 
végzetes  nap  óta  mindig  kinos  volt,  most  már  a  szó  szoros 
értelmében  tarthatlanná  vált. 

Ha  a  zürichi  konferencziák  hosszadalmassága  folytán  a 
bizonytalanság  még  húzódni  talál :  félünk,  hogy  a  rendetlen- 
ségnek, s  azzal  kapcsolatos  kitöréseknek  nem  leszünk  képe- 
sek elejét  venni. 

Elég,  hogy  annyi  fájdalommal  lépünk  ki  a  helyzetből 
Olaszországban,  óhajtanánk  legalább  közbotrány  nélkül  kilép- 
hetni; óhajtanánk  akként  kilépni,  hogy  sem  magunk  ne 
tegyünk,  sem  a  mieinket  tenni  ne  engedjük  a  legkisebbet  is,  a 
mi  nem  volua  összhangzásban  a  tiszteletteljes  tekintettel , 
melylyel  a  császárnak  tartozunk,  és  melyet  a  legteljesebb  dis- 
kréczióval  kivánnánk  tanusitani. 

A  dolgok  ez  állásában  ugy  a  hazafiúi  kötelesség,  mint  a 
becsület  és  emberiség  kényszerítenek,  hogy  még  egyszer  a 
császár  jóakaratához  vagy  is  inkább  szánakozásához  folya- 
modjam. 

Két  levelünk,  melyet  társammal  gr.  Teleki  Lászlóval 
a  szenátor  úrhoz  intéztünk,  válasz  nélkül  maradván :  postai 
tévedésektől  kell  tartanunk.  Annál  fogva,  tekintve  az  ügy 
sürgős  voltát,  jónak  láttam  e  soraim  átadóját,  Szabó  Imre 
ezredes  urat  azon  megbízással  Parisba  küldeni,  hogy  exczellen- 
cziádnak  egy  emlékiratomat  azon  kérésemmel  adja  át,  méltóz- 
tatnék azt  a  császárnak  előtérj eszteai  s  tapasztalt  jó  akaratá- 
val ö  felségének  tekintetbe  vételre  ajálani. 

Szabó  ezredes  ur  ezen  kivül  meg  van  bizva,  exczellen- 
cziádnak  vagy  (ha  parancsát  venné)  magának  a  császárnak  is 
az  olaszhoni  magyar  sereg  helyzetének  részletei  felől  jelen- 
tést tenni. 

Engedj  0  meg  szenátor  ur,  hogy  e  nem  kevesbbé  komoly, 
mint  sürgős  ügyben  jóakaratú  érdeklődését  különösen 
kikérjem. 

Törött  sziwel  hagyom  el  a  kontinenst.  Utam  szeptember 
2-ka  körül  Parisnak  vezetend.  Nagyon  óhajtanék  egy  szives 
kézszorítással  önnek  isten  hozzádot  mondani,  s  köszönetemet 

kifejezni  exczellencziádnak,  szerencsétlen  liazám  iránti  rokon- 
szenvéért s  mindazon  jóságáért,    melyet    személyem    iránt 
tanusitani  méltóztatott. 
Fogadja  stb. 

(Aláírva)  Kossuth. 

(Francziából  fordítva.) 

6. 

E  m  1  é  k  i  r  a  t. 

Kevés  nappal  azután,  hogy  a  császár  általi  utolsó  fogad- 
tatásom folytán  tisztába  jöttünk  az  állapodások  felöl,  melyek- 
nek az  olaszhoni  magyar  sereg  szervezésénél  alapul  kell 
vala  szolgálniok:  a  villafrankai  béke  által  ép  azon  percz- 
ben  lettünk  meglepetve,  midőn  a  reánk  hárult  feladat  végre- 
hajtását munkába  vettük. 

Feladatunknak  megfelelni  e  szerint  többé  időnk  nem  vala. 

A  következés  az  volt,  hogy  elbocsáttatásának  vártában 
a  magyar  sereg  fegyelmi  szabályzat  nélkül  maradt ;  és  maradt 
szolgálatképtelenül,  mert  feg3rvertelen ;  ugy,  hogy  a  rendé- _ 
zetlen  állapot  nehézségeit  még  a  legénység  kényszerült  mun- 
kátlansága  is  növeli. 

E  helyzet  hátrányainak  ellensúlyozására  semmi  mód 
nem  volt  tehetségünkben,  kivévén  az  erkölcsi  befolyást, 
melyet  a  seregre  gyakorolhatánk. 

Mindazáltal  olyan  volt  a  legénység  szelleme ,  hogy 
daczára  legdrágább  reményei  meghiúsulásának,  ez  erkölcsi 
befolyás,  a  császár  részéről  nyújtott  Ígéret  által  támogatva, 
elég  volt  arra,  miszerint  a  fegyelmi  törvények  hiánya  sajnos 
következményekben  ne  legyen  érezhető  mind  addig,  mig  a 
sereg  tagjai  rezignácziójukban  azon  kilátás  által  feltartattak, 
hogy  ha  nem  is  hamarébb,  de  legalább  a  fegyverszünet 
augustus  15-kére  szabott  első  határidejének  lejártával  vissza 
fognak  hazájukba  térhetni  azon  biztosítékok  oltalma  alatt, 
melyeket  császár  ő  felsége  felhatalmazása  folytán  nyújtott 
biztatásaink  remelniök  engedtek. 

Azonban  a  fegyverszünet  két  hónappal  meghosszabbítta- 
tott, a  zürichi  békekonferenoziák  hosszura  húzódnak,  s  az  ebből 
eredt  bizonytalanság  a  szerencsétlen  sereg  bizalmát  tőből 
megingatva,  nem  csak  nyugtalanságot  szór  soraiba,  hanem 

^  KOSSUTH,  IRATAIM.  I.  62 

kaput  is  tár  az  izgatásoknak,  melyek  a  néma  elégedetlenség- 
től nyilt  panaszokig  haladva,  rendetlenségi  kísérletekre  vezet- 
hetnek, melyeknek  lehetetlen  volna  elejét  vennünk,  ha  a  jelen 
bizonytalanság  még  tovább  húzódik,  s  ha  az  igért  biztositá- 
sok megvalósítása  elhalasztatnék. 

A  dolgok  e  helyzetében  mi ,  a  császár  akarata  szerint 
alakult  magyar  nemzeti  igazgatóság  tagjai,  a  rend  fentartásá- 
nak  az  olaszhoni  seregben  felelősségét  többé  el  nem  vállalhat- 
nók,  mert  az  e  felelősséggel  járó  kötelességeket  teljesíteni 
annál  kevésbbé  lehetne  tehetségünkben,  minthogy  az  osztrák 
hadi  foglyoknak  visszabocsátása  már  teljesen  végrehajtatott ; 
mi  tehát  nem  tudnók  mit  mondjunk  azoknak,  kiket  Franczia- 
országnak  saját  császárja  által  hangoztatott  hatalmas  szava 
összegyűjtött  a  nemzeti  függetlenség  zászlaja  alá ;  s  kik  oly 
szerencséseknek  érezték  magukat,  verőket  e  nemes  ügynek 
felajálhatni,  mely  saját  hazájok  ügyével  azonosítottnak 
mutatkozott. 

Es  van  még  egy  más  tekintet  is,  mely  magasabb  esz- 
merend körébe  tartozik. 

Bár  az  események  folyama  ellenünk  fordult ;  mi  még  a 
fájdalmak  mélységében  is,  melybe  reményeink  elvesztése 
taszított,  sem  nem  akarunk,  sem  képesek  nem  vagyunk  azon 
vigasztaló  hittől  megválni,  hogy  a  császár  jóakaró  érzelmei 
szerencsétlen  hazánk  iránt  nem  változtak  meg. 

E  hit  által  lelkesítve  forrón  óhajtjuk,  hogy  e  jóakaratú 
érzelmek  viszonzásául  nemzetünk  fentarthassa  a  császár  iránt 
azon  hálateljes  bizalmat,  melyet  szerencsések  valánk  nemze- 
tünk minden  osztályánál  elterjedve  látni,  azon  valóságos 
nemzetközi  viszonyok  hirére,  melyek  ő  felsége  a  császár 
auspicziumai  alatt,  az  olasz  háború  kezdetén  megállapittattak ; 
s  melyek  bizonyosan  nem  lesznek  fontosság  nélkül  azon  európai 
nehézségek  tekintetében,  melyekkel  a  jövendő  túlterhelve  van. 

De  ez  óhajunk  nem  valósulhatna,  ha  az  olaszhoni  magyar 
sereget  illető  biztosítékoknak  elhalasztása  valamely  sajnálatos 
rendetlenséget  vonna  maga  után ;  vagy  ha  seregünk  legény- 
ségének az  igért  kikötések  nélküli  hazamenetele  számukra 
oly  bajok  és  szenvedések  kútfejévé  válnék,  miszerint  okuk 
volna  sajnálni,  hogy  a  magyar  seregbeli  szolgálatot  a  hadi 
foglyok  helyzetének  elibe  tették. 

Őszinte  hálával  értesültünk,  hogy  ö  felsége  a  császár 
utasításokat  méltóztatott  adni  nem  csak  az  amnesztiát  illető- 
leg, hanem  arra  nézve  is,  hogy  seregünk  tagjai  osztrák  katonai 
szolgálat  alul  mentesittessenek,  s  részükről  minden  költség 
nélkül  házi  tűzhelyeikhez  szállíttassanak. 

De  tekintve  a  kiszámithatlan  szerencsétlenségeket, 
melyekkel  a  magyar  sereg  végelbocsátását  megelőzni  kellő 
kérdések  elintézésének  halogatása  fenyeget:  kényszerítve 
vagyunk  császár  ö  felségéhez  azon  esedezéssel  járulni,  mél- 
tóztassék zürichi  meghatalmazottjait  a  szükséges  rendeletek- 
kel ellátni,  miszerint  az  olaszhoni  magyar  sereg  ügye,  mely 
a  koníerencziákon  tárgyalt  egyéb  kérdésekhez  hasonlítva 
jelentéktelen,  de  reánk  nézve  végtelenül  fontos  is,  sürgős 
is,  tovább  függőben  ne  tartassék,  hanem  a  békekötés  többi 
feltételeitől  függetlenül,  a  császár  utasításainak  értelmében 
mihamarébb  akként  intéztessék  el,  hogy  a  villafrankai  egyez- 
ményben kikötött  amnesztián  kívül  a  katonai  szolgálat  alól 
felmentő  végelbocsátás  (congé  definitív)  s  ingyen  hazaszállí- 
tás is  biztosítva  legyenek. 

Isten  adja,  hogy  az  ígért  garancziák  valósítása  későn  ne 
érkezzék. 

Vevey,  1859.  aug.  20-kán. 

(Aláírva)  Kossuth, 

a  M.  N.  Igazgatóság  elnöke. 
(Francziából  fordítva.) 


Szabó  Imre   ezredes  a  következő  levéllel  tett  jelentést 
eljárásáról. 


Szabó  Imre  ezredes  —  a  Magyar  Nemzeti  Igazgatóságnak. 

Paris,  1859.  augusztus  23. 

Megbízatásom  folytán  tegnapelőtt  elhagytam  Genfet,  s  tegnap 
reggel  megérkeztem  ide.  Legelsöbb  is  elmentem  Pietri  szállására ; 
nincs  itt,  a  Pyreneusokban  van  s  hihetőleg  nemsokára  a  császárt  is 
meg  fogja  látogatni ;  azért  az  elnök  által  hozzá  szóló  levelet  neki 
átküldtem  néhány  sor  kiséret  mellett.  Ezután  nem  lévén  más  mód, 
elmentem  a  herczegliez,.  ki  szívesen  fogadott,  s  jái'ásom  ügyébe 
részletesen  bement,  mondván,  hogy  a  császár  ez  ügyben  már  sze- 

mélyesen  s  részletesen  adott  embereinek  utasítást ;  hogy  Pietri  nem 
lévén  itt,  kész  az  emlékirat  áttételét  magára  vállalni,  melyet  neki 
ennélfogva  e  végre  átadtam,  s  ismételt  sürgetésemre  kijelentette, 
hogy  azt  egy  (tegnap  este  csakugyan  útnak  is  inditott)  császári 
futárral  fogja  saját  levele  kíséretében  átküldeni,  maga  is  sürgetni, 
s  engem  a  feleletről  azonnal  értesíteni. 

Tudakozódott  a  légióról,  részletekben  annak  mintlétéröl  s  ellá- 
tásáról ;  tökéletesen  osztozik  azon  véleményben,  hogy  mindent  el 
kell  követni,  miszerint  annak  bármi  panaszra  oka  ne  legyen. 

Emlité,  hogy  a  mint  a  dolgok  állnak,  a  béke  —  ha  lesz 
—  állandó  nem  leend.  A  zürichi  konferencziákban  semmi  fölött  sem 
tudnak  megegyezni.  Határozottan  monda,  hogy  adósság  elvállalásá- 
ról szó  nem  lévén  a  praelimináris  feltételeknél,  azt  Szardínia  nem 
fogja  elvállalni ;  emlité,  hogy  Ausztria  financziális  állapota  annyira 
nyomasztó,  hogy  azon  az  utón  semmikép  sem  haladhat. 

Monda,  hogy  az  igazgatósági  elnök  a  császárra  igen  kellemes 
benyomást  tett,  hogy  a  császár  öt  igen  becsüli  (l'apprécie  beaucoup) ; 
nem  szerette  hallani,  hogy  az  elnök  Angliába  készül ;  kivánná  ezen 
eszméről  leteríteni,  monda,  hogy  Anglia  semmit  sem  tett  érette, 
hogy  jobb,  ha  Francziaországban  marad,  hogy  itt  az  élet  is  olcsóbb, 
hogy  az  angolok  nagy  egoisták,  hogy  éveken  át  az  olasz  független- 
ségért s  szabadságért  lármáztak,  s  most,  mikor  arra  kilátás  volt, 
ö  k  voltak  a  legnagyobb  akadály  a  császár  nézetei  s  óhajtásai  vég- 
bevitelében ;  gondolja,  hogy  néha-néha  oda  átmehetne,  de  hogy  itt 
kellene  megtelepednie ;  igen  óhajtaná  az  elnököt  idejövetele  alkal- 
mával látni,  kivan  erről  értesítve  lenni,  (gondolom,  elmegy  azon 
időtájban  falura,  de  ugy  vevém  ki,  hogy  arra  vagy  bejönne,  vagy 
magához  meghívná  az  elnököt).  Nagyon  ajálja  a  császárral  való 
összeköttetést  kultiválni,  —  a  dolgok  jelen  állását  nem  látja  fenáll- 
hatónak. 

Bajnak  monda,  hogy  mindnyájan  nem  voltunk  készen ;  (erre, 
a  mi  minket  illet,  elmondtam  a  köztünk  elismert  nézetet) ;  az  ola- 
szokkal nem  volt  megelégedve ;  igen  jó  emberek  —  monda  —  de 
nem  akarnak  verekedni,  s  ebben  vele  biz  egyetértek,  megemlékezve 
a  léha,  semmit  nem  tevő  fiatalságra,  melyet  ezrenkint  láttam 
Génuában,  Turinban  és  Milánóban  tétlen  csoportozni  s  mulatni. 

Kérdezősködött  Bethlen  Gergelyről,  s  monda:  »c'est  un  bien 
brave  homme,  que  j'estime  beaucoup ;«  azután  Klapka  tábornokról, 
s  átalában  arról^  vájjon  akarnának-e  tisztjeink  szái'd  szolgálatba 
lépni  ?  Feleletem  volt,  hogy  ha  akarnának  is,  ugy  látom,  a  szard 
kormány  nagy  nehézségeket  tenne  ez  ügyben,  miután  minden  párt- 
fogása mellett  még  kedvencze :  Bethlen  Gergely  ügye  sem  tett 
nagy  haladást. 

Monda,  hogy  mi  igen  vitéz  nemzet  vagyunk,  s  hogy  mindenek- 
felett szeretjük  hazánkat,  de  hogy  másutt,  mint  hazánkban,  nem 
akarunk  verekedni.  Erre  is  kellőleg  feleltem. 

Ezek  után  félbeszakasztá  a  társalgást,  s  ekkor  előhoztam, 
hogy  magamért  semmit  sem  mernék  kérni  vagy  sürgetni,  de  egy 
nagy,  reánk  nézve  becsületi  ügy,  melylyel  a  császár  neve  s  becsülete 
is  elválaszthatlanul  és  szorosan  van  összekötve,  —  lévén 
most  reám  bizva,  ismételve,  au  risque  de  lui  déplaire,  sürgetem, 
hogy  utasitásom  határozott  választ  kieszközölni,  hogy  a  nélkül  nem 
mehetek,  menni  nem  fogok ;  erre  Ígérte,  hogy  azonnal  megteszi 
maga  az  erre  szükséges  lépést,  s  megirja  tüstént  a  levelet  a  császár- 
nak. Ezek  után  szives  és  udvarias  bókokkal  elbocsátott. 

(Aláírva) 

Szabó  Imre. 

A  császár  azonban  csak  utasítást  adliatott  képvi- 
selőjének Zürichbe,  a  dolognak  az  ottani  konferenczián 
kellett  elintéztetni;  azért  szükségesnek  láttuk  az  elinté- 
zés siettetésére  a  turini  kormány  zürichi  megbizottjai- 
nál  is  lépéseket  tenni.  —  E  végett  Teleki  László  szives 
volt  Zürichbe  személyesen  átrándulni;  s  eljárásáról  a 
következő  két  levélben  értesitett : 

8. 
Gróf  Teleki  László  —  Kossuthnak. 

(Á  magyar  létjió  ügyénéle  elintézéséről.   —  A  zürichi  Iconferencziáról.) 

St.  Gallen,  1859.  augusztus  25. 

—  —  — Hétfőn  értem  Zürichbe,  esti 

hat  óra  tájban;  azon  nevet  használtam  ott,  mit  neked  említettem,  s 
mit  te  fel  is  jegyeztél,  mert  czélszerütlennek  találtam,  hogy  kiket 
nem  illet,  (s  köztük  például  Colloredo  gróf  is  az  ö  személyzetével) 
megtudják  Zürichbe  érkeztemet.  Ezen  óvatosságomat  ottani  bará- 
taink igen  helyeselték. 

Megérkeztem  után  azonnal  írtam  N  .  .  .  a  .  nak,  ki  másnap 
kétszer  látogatott  meg ;  először  mielőtt  főnökével  szólott  volna, 
másodszor  pedig  az  után. 

Mindent  elmondtam  neki,  miről  köztünk  szó  volt.  Igyekeztem 
öt  arról  meggyőzni,  hogy  mennyire  érdekében  áll  velünk  együtt 
Piemontnak  és  Frankhonnak  is,  hogy  az  ügy,  melyért  jöttem,  minéí 
elébb  dőljön  el.  Kiemeltem  a  nagyobb  politikai  tekinteteket,  a  köz- 
tük és  hazánk  közt  az  utolsó  háború  alkalmával  támadt,  s  kölcsönös 
bizodalmon  és  rokonszenven  alapuló  jó  viszonyt,  melynek  fentartása 
mindnyájunknak,  nekik  is  szintúgy  mint  nekünk  érdekünkben  áll, 
minthogy  annak  a  jövő  bonyodalmaira  oly  nagy  hatása  lehetend,  ? 

anuyira  hasznossá,  gyümölcsözővé  válliatik  egykoron,  nemcsak 
reánk,  de  reájuk  nézve  is. 

Megkisérlettem  bebizonyítani,  miszerint  ezen  jó  viszony  fen- 
tartása  különösen  attól  függ,  hogy  a  magyar  légió  dolga  miként 
végződik ;  arra  pedig,  hogy  jól  végződjék,  nem  elég  az,  hogy  a  mit 
mi  e  tekintetben  kívánunk,  s  mit  a  császár  meg  is  igért,  az  meg- 
adassék;  hanem  hogy  mentől  elébb,  sőt  haladéktalanul  adas- 
sék meg. 

A  légió  állapotáról  egészen  a  Szabó  által  küldött  emlékirat 
szerint  szóltam 

N  ....  a  maga,  ki  teljesen  be  van  avatva  mindenbe,  s  jól 
tudja,  Cavoar  miként  gondolkozik  ez  ügyről,  s  mi  lábon  van  velünk, 
igen  jól  megértette,  mily,  nemcsák  káros  és  fájdalmas,  de  mai  á 
p  r  0  p  0  s  is  volna,  ha,  midőn  azokra  nézve,  mik  megadandók, 
minden  részen  teljesen  tisztában  vagyunk  s  egyetértünk,  csupán 
az  rontana  el  mindent,  ha  a  megadandó  pár  héttel  később  adatnék 
meg,  mint  kellett  volna. 

Azt  is  elmondtam,  hogy  gyakran  történik,  miként  békekötések 
alkalmával  némely  pontok  előbb  határoztatnak  el,  mások  ellenben 
halasztatnak ;  mint  például  a  párisi  kongresszus  alkalmával  is  tör- 
tént, most  pedig  a  hadifoglyokra  nézve,  kik  már  hazabocsáttattak 
mindkét  részről. 

Ehhez  még  hozzátettem,  hogy  a  magyar  sereg  iránti  rendel- 
kezés szoros  kapcsolatban  van  a  foglyok  kérdésével,  legalább  ezzel 
mindenesetre  homogén  tárgy ;  mert  hiszen  a  légió  katonái  nagyob- 
bára  hadi  foglyokból  állottak. 

Azonkívül  még  arra  is  figyelmeztettem,  mennyire  jogában  áll 
Piemontnak  követelni,  hogy  e  tárgy  ne  halasztassék,  miután  ő  tartja 
a  légiót,  s  továbbá,  ha  a  halasztás  miatt  arra  nézve  valami  zavar 
történnék,  az  Piemont  kebelében  történnék  stb. 

N  ....  a  mindezeket  tökéletesen  belátja,  ö  mindent  meg  fog 
tenni  mellettünk,  a  mit  tehet,  csakhogy,  a  mint  mondja,  az  ő  be- 
folyása korlátolt.  Azt  hiszi,  hogy  a  császái'nál  kellene  eszközölni  a 
siettetést.  Hiszen  e  tekintetben,  gondolom,  minden  lehetőt  már  meg- 
tettünk. Azt  állítja  egyébiránt,  s  mint  teljesen  bizonyost  állítja,  hogy 
két  hét,  legfeljebb  húsz  nap  alatt  be  lesznek  fejezve  a  konferen- 
cziák.  —  Kérdezem,  miként  lehessen  ez,  miután  annyiféle  kérdésre 
nézve  oly  különbözők  a  nézetek  a  konferenczia  tagjai  között  ?  — 
Feleié,  hogy  el  lesz  végezve  az  elvégezhető,  t.  i.  Lombárdia  átadása 
s  az  amnesztia,  és  több  eiféle. 

Az  olasz  herczegségekre;,  legácziókra,  ugy  mint  egyátalában 
a  konfoederáczióra  nézve  nem  lehető  az  egyesség  sem  most,  sem 
később ;  e  miatt  tehát  nem  fog  hosszabbra  nyúlni  a  konferenczia. 

N  .  .  .  a  még  azon  felül  azt  is  mondta,  hogy  franczia  részről 
erősen  állíttatik,  miszerint  ezen  részről  sem  a  herczegségek,  sem 
pedig  a  legácziók  dolgában  nem  történendík  iatervenczió, 

Ugy  látszik  egyébiránt,  hogy  a  császár  kezdi  akarni  a  kon- 
gresszust. 

A  mi  kérdésünk  minden  bizonynyal  az  itteni  konferenczián 
dölend  el ;  annak  eldöntése  tehát  N  .  .  .  a  szerint  tovább  húsz 
napnál  nem  haladhat. 

Ugy  vettem  észre  mindenből,  mit  Zürichben  tapasztaltam, 
liogy  a  franczia  követ  sokkal  barátságosabb  indulattal  viseltetik 
Ausztria  iránt,  mint  Piemont  iránt,  minket  nem  is  emlitve ;  mit  a 
kérdéses  egyénről  hallottak  után  itélve,  már  ezelőtt  is  hittem. 

A  franczia  követ  el  van  látva  a  kellő  utasításokkal,  s  külö- 
nösen szivére  kötve  legfelsőbb  helyről,  hogy  a  mi  katonáinkra  nézve 
az  amnesztián  kivül  (mi  nem  kérdés  többé)  még  a  katonai  szolgálat 
alóli  mentességet  is  sürgesse.  Hanem  azt  mondja  a  franczia  követ, 
hogy  reá  kell  bizni  azon  időpont  meghatározását,  mikor  ez  leg- 
helyesebben s  legsikeresebben  történhetnék.  E  szerint  attól  tartok, 
hogy  ő  még  erről  az  osztrák  követtel  nem  is  szólott.  De  az  fel  sem 
tehető,  hogy  ő  ezt  mellőzze ;  s  a  piemonti  követ  sem  fogná  engedni., 
hogy  mellőztessék. 

Miután  N  .  .  .  főnökével  értekezett,  este  visszajött  hozzám 
azon  Ígérettel,  hogy  a  szard  követ  a  francziánál  a  légió  tárgyának 
minél  elébbi  vógelintézését  sürgetni  fogja.  —  Többre  N  .  .  .  a 
a  követtel  nem  mehetett.  Ö  e  sürgetést  mindjárt  holnap  meg 
fogja  tenni. 

Arra  kértem  N  ...  át,  hogy  azon 

esetre,  ha  uj  instructiók  nélkül  az  illetők  nem  mernék  légiónk 
ügyét  különválasztani  a  többitől,  igyekeznék  odahatni,  hogy  erre 
nézve  utasítást  kérjenek.  Ezt  sem  teszi  a  követ  (gondolom,  mert 
genirozza  öt  a  franczia),  noha  átlátta,  mennyire  érdekében  van  az 
ö  kormányának  a  tárgyat  siettetni.  A  követtel  magával  nem  talál- 
koztam, mert  ugy  vettem  észre,  hogy  félt  volna  engem  fogadni ; 
igen  helyeselte,  hogy  ugy  intéztem    el    mindent,  miszerint  senki 


ittlétemről    ne   tudjon 


(Aláírva)  Teleki  László. 


Gróf  Teleki  László  —  Kossuthnak. 

(Diplomácziai  tárgyalásoh   a  magyar  légió  ügyében.  —  A  zürichi  honferm- 
czia  hangulata.  —  Találkozás  Bernben  némely  honfitárssal.) 

Lucern,  1859.  szept.  2-án. 

Most  áttérek  zürichi  missíómra.   Mit 

első  ottlétem  alatt  mondtam  és  hallottam,  azt  neked  megírtam,  s 
írod,  hogy  vetted.  Második  megjelenésem  által  sem  mozdíthattam 
dolgunkat  előbbre.  Lelkére  beszéltem  N  .  .  .  .  ának,  ismételve  kéré- 
semet, hogy  ha  nem  merik  maguk  fejétől  a  légió  dolgát  elválasztani 
a  többitől,  ugy  hát  kéi-jenek    instrnctiót,    vagy  kérjen  legalább  a 

szard  követ.  Nem  merik  tenni  ezt  sem.  Félnek  attól,  liogy  a  szard 
kormány  ilyen,  minden  inczidens  nélküli  instrukcziókérést  rossz  nevén 
venne.  —  Hiába  mondtam  N  .  .  .  .  ának,  hogy  az  inczidens  meg  van, 
mert  én  előhoztam  a  dolgot,  ha  akarják  memoiret  is  adok  be.  Azt 
felelte  reá,  hogy  hiába  volna  itt  adni  bememoiret,  minthogy  ok  azt 
tekintetbe  nem  vehetik,  ha  a  kormány  nem  parancsolja  nekik. 

Ugy  látszik,  Des  Ambrois  inkább  franczia  pajtásától  fél,  mint 
kormányától.  Ha  memoiret  adna  be  az  ember,  Bourqueneyhoz  is 
kellene  annak  szólni ;  ö  pedig  azt  félne  siettetni.  Azt  tapasztaltam 
mindenből,  hogy,  fájdalom !  a  szard  követ  a  franczia  irányában  igen 
alárendelt  szerepet  játszik.  így  például  kérdeztem,  mit  mondott  a 
franczia  követ,  mikor  a  piemonti  a  légió  dolgát  nála  sürgette  (a 
mint  megírtam  neked,  hogy  sürgetni  fogja),  az  volt  erre  a  válasz, 
hogy  ö  ismételte  azt,  a  mit  az  előtt  is  mondott  már,  hogy  neki 
t.  i.  pozitiv  instructiója  van  e  tárgyban,  s  meg- 
teszi a  teendőt,  de  a  démarcheok  idejét  reá  kell 
bizni;  ö  az  osztrák  követnek  ugy  és  akkor  hozandja 
elő  a  dolgot,  a  mint  és  amikor  leghelyesebbneks 
legczélszerübbnek  itélendi. 

Aztán  Des  Ambrois,  ugy  látszik,  nem  mert  tovább  insistálni. 
Szegény  ember ! 

Kérdeztem,  mit  tegyünk  ?  —  N  ....  a  folyvást  azt  mondja, 
hogy  a  császárnál  kell  a  dolgot  szorgalmazni.  —  Mondja,  hogy  ha 
memoiret  adunk  be  a  franczia  kormánynak,  párját  közölhetnők  a 
konferencziával.  —  Igen,  de  mi  a  franczia  kormánynak  nem  adha- 
tunk be  memoiret, et  pour  cause  —  azt  pedig,  a  mit  a 

császárnak  irunk,  nem  közölhetjük  a  konferencziával ;  —  az  minden 
illedelem  ellen  volna,  ugy-e  ? 

Zürichi  missziómnak  vége  tehát  az,  hogy  semmi  pozitivumot 
nem  végezhettem.  —  N  ....  a  a  maga  és  piemonti  követ  nevében, 
legjobb  akaratukról  biztosított;  mondta,  hogy  értik,  teljesen  értik, 
minő  sürgető  ezen  dolog ;  hanem  mind  a  mellett  is  instrukczió  nél- 
kül a  különválasztásban  mire  sem  mehetendünk,  azt  pedig  magunk- 
nak kell  szorgalmaznunk,  bizonysága  ennek  az,  hogy  azt  nem  is 
merték  előhozni  a  franczia  követnek. 

Igen  szomorú  állapotban  látom  ezt  a  zürichi  konferencziát. 
Ugy  veszem  észre,  hogy  c'est  Mons.  Colloredo  quiy 
tient  le  haut  du  pavé  —  parlagrace  de  sonExcel- 
lence  l'ambassadeur  de    Francé. 

Már  most  arra  térek  át,  hogy  miért  kell  annyira  sietnem 
Bernbe.  —  Köztünk  maradjon,  igen  kérlek;  előtted  ily  dolog  nem 
lehet  titok.  —  Magyarhonból  jöttek  ki  s  találkozni  akartak  velem 
L  .  .  .  .  y  M  .....  t  és  T  .  .  .  a  K  .  .  .  .  n  *.)  L  .  .  .  .  y  már  nem 

*)  A  magyar  olvasónak  nem  lesz  nehéz  e  neveket  kiegészíteni. 
Hja  !  furcsa  idők  voltak  azok  !  s  még  furcsább  az,  hogy  mi  rettenetesen 
megváltoztak. 

várhatott,  minthogy  zürichi  utam  következtében  nem  vettem  levelét 
idején,  s  tehát  nem  válaszolhattam ;  még  csak  T  .  .  .  a  van  külföl- 
dön. —  Igen  kér,  hogy  tegyem  lehetővé  a  találkozást.  Kérdezni 
valójok  is  van,  s  ugy  látszik,  mondani  valójuk  is.  Nem  jöhet  sem 
Svájczba,  sem  Trankhonba,  mert  útlevele  csak  Belgiumra,  Hollan- 
diára és  Némethonra  szól.  Én  nem  mehetek  most  Belgiumba ;  útle- 
velem ideje  kitelt ;  nem  tudom,  két  nap  alatt  kaphatok-e  ujat,  és 
Belgium  mindenesetre  igen  messze  van.  Tehát  Némethonba  adtam 
neki  légyottot,  Manheimba  vagy  Kölnbe,  a  hová  inkább  akarja; 
természetesen,  idegen  név  alatt  megyek  oda,  s  vigyázok  magamra. 


(Aláirva)  Teleki  László. 


10. 
A  császár  válasza  emlékiratomra  a  következő  köz- 
léssel lett  Szabó  Imre  ezredesnek  tudtára  adva: 

Paris,  1859.  szeptember  3. 
O  császári  fensége  Napóleon  herczeg  értesitést  vett  a 
császártól,  hogy  Bourqueney  urnák  irott  Ígérete  van 
Rechberg  gróftól,  hogy  az  Olaszországban  alakított  légió 
magyar  katonái  tűzhelyeikhez  haza  fognak  küldetni  (seront 
renvoyós  dans  leurs  foyers). 

A  herczeg  megbízott,  kérjem  fel  önt,  ezt  Kossuth  úrral 
tudatni,  válaszul  jegyzékére. 
Fogadja  stb. 

(Aláirva) 

A  herczeg  magántitkára. 
Em.  Hubaine. 
Szabó  ezredes  umak. 


Tehát  az  osztrák  kormány  annyit  ígért  meg,  hogy 
katonáink  tűzhelyeikhez  haza  fognak  küldetni.  Lehe- 
tetlen volt  e  határozatlan  kifejezésben  megnyugvást 
találnunk.  Jóakaratú  magyarázattal  jelenthetett  ugyan 
végelbocsátást  is,  de  jelenthetett  ideiglenes  szabadságo- 
lást, sőt  még  ennél  kevesebbet  is,  s  bizony  nem  ringat- 
hattuk magunkat  azon  ábrándban,  hogy  az  osztrák 
kormány  azt  kedvezően  magyarázandja. 

KOSSUTH,  IRATAIM.   I.  63 


498 

Klapka  tábornok  is  osztozott  ez  aggodalomban,  s 
ezaggodalmáuak   a  következő  levélben  adott  kifejezést. 

11. 
Klapka  —  Kossuthnak. 

Turin,  1859.  szeptember  6. 

Minthogy  a  fökérdések  már  el  vannak  rendezve,  annál  fogva 
most  már  csak  azt  kell  szabatosan  tudnunk,  mit  ért  az  osztrák  kor- 
mány ezen  kifejezés  alatt:  »ils  seront  renvoyés  dans  leurs  foyers.« 
Ezt  tudnunk  szükséges,  nehogy  embereinknek  többet  ígérjünk,  mint 
a  mennyit  Bécsben  megtartani  szándékoznak.  Ugy  egyik,  mint  má- 
sik esetben  haza  kell  őket  küldenünk ;  de  azt  jobb  lelkiismerettel 
tehetjük,  ha  előbb  minden  módot  kimerítettünk,  sorsukat  ott  oly 
kedvezővé  alakítani,  a  mint  csak  lehetséges. 

Kérem  annálfogva,  tisztelt  barátom ,  legyen  szives  azonnal 
(Napóleon)  herczeghez  s  általa  a  császárhoz  fordulni,  miszerint  a 
kissé  határozatlan  »renvoyés  dans  leurs  foyers«  kifejezésnek  ma- 
gyarázata itt  táviratilag  tudtunkra  jusson. — Ez  —  a  mint  mondám  — 
pour  acquit  de  consience,  mert  a  dolgot  idő  folytával  csakugyan 
nem  lehetend  ellenőriznünk. 

(Aláírva)  Klapka. 


E  levél  szeptember  8-kán  Parisban  talált.  Minthogy 
annak  tartalmával  mind  én,  mind  Teleki  László  tökéle- 
tesen egyetértettünk,  azonnal  Napóleon  herczeghez 
siettem.  Indokoltnak  találta  aggodalmainkat,  megigérte 
közbenjárását  a  császárnál,  de  minthogy  az  még  mindig 
Biarritzben  volt,  felszólított,  készítsek  egy  irott  jegyzé- 
ket, melyet  ő  késedelem  nélkül  a  császárhoz  fog  jut- 
tatni, s  erélyesen  támogatandja. 

En  siettem  e  felhívásnak  eleget  tenni.  Jegyzékem- 
ben előadtam,  miként  az  osztrák  kormánynak  a  császári 
távsürgönyben  velem  közlött  Ígérete  sokkal  határozat- 
lanabb, mintsem  hogy  seregünk  haza  menendő  tagjai 
számára  a  katonai  szolgálattóli  végleges  felmentést  biz- 
tosithatná; sőt  annyira  határozatlan,  miszerint  attól 
lehetne  tartani,  hogy  lia  magyarázata  az  osztrák  kor- 

máiiy  tetszésére  marad,  annak  oly  értelmezés  fog  adatni, 
mely  a  végrehajtásban  még  magát  az  amnesztiát  is  illii- 
zoriussá  teendi.  —  Kértem  tehát  a  császárt,  utasítaná 
táviratilag  zürichi  képviselőjét,  ^ottr^'z^eTze?/ urat,  Auszt- 
riától oly  magyarázatot  eszközölni  ki,  mely  biztosítást 
nyújthat,  hogy  a  »renvoyés  dans  leurs  foyers«  kifeje- 
zés által  nem  ideiglenes  szabadságolás,  hanem  végelbo- 
csátás s  katonai  szolgálat  alul  felszabadítás  értetik.  — 
Kiemeltem  jegyzékemben  azt  is,  hogy  az  elbocsátás 
gyakorlati  végrehajtása  különös  (ad  hoc)  biztosok  kine- 
vezését teszi  szükségessé,  miszerint  minden  egyes  légio- 
nárius személyenként  elbocsátó  levéllel  legyen  ellátva, 
mely  számára  az  amnesztiát  és  katonai  szolgálat  alul 
felmentést  dokumentálja.  —  Ily  módon  történt  az  elbo- 
csátás a  komáromi  kapitulácziónál  is  1849-ben.  — 
Szükséges  tehát,  hogy  Bourqueney  ur  rendeletet  kapjon 
e  czélra  egy  osztrák  kormánybiztos  kinevezését  s  Ales- 
sandriába  küldetését  kieszközölni. 

Napóleon  herczeg,  honfitársaim  iránt  folyton  tanu- 
sitott  jóakaratát  ez  alkalommal  is  kitüntette.  Kérése- 
met melegen  támogatva,  jegyzékemet  a  császárnak 
Biarritzba  külön  futár  által  még  az  nap  (szept.  8-kán) 
elküldette. 


Azonban  ugyanazon  napon,  midőn  e  jegyzéket 
beadtam,  Klapka  tábornok  helyzete  nehézségeinek  nyo- 
mása alatt  hozzám  a  következő  levelet  irta: 

12. 
Klapka  —  Kossuthnak  Parisban. 

Turin,  1859.  szept.  8. 

A  légióban  a  dolgok  állása  oly  mértékben  rosszra  fordult, 
hogy  nagyobb  botrányok  elhárítása  végett  feloszlatását  el  kellett 
határozni. 


63* 

Ide  melléklem  az  egyezkedést,  melyet  e  czélra  a  hadügymi- 
niszterrel kötöttem. 

A  jövő  hét  végével  tehát  itt  már  csak  azok  lesznek,  kik  inkább 
külföldön  maradnak  s  kiknek  nagyobb  része  Amerikába  akar  menni. 
A  légió  feloszlása  azonban  nem  szabad  hogy  bennünket  azon 
lépéseknek  a  franczia  kormánynál  megtételétől  visszatartson,  melyek 
legalkalmasabbak  az  osztrákokat  megakadályozni,  hogy  az  ö  »ren- 
voyer  dans  leurs  foyers«  kifejezésüknek  ferde  értelmezést  adhassanak. 
Az  első  szállitmánynyal  elküldjük  az  oláhokat,  szlovákokat 
és  mindazokat,  kik  eddig  a  legmegbizhatlanabbaknak  mutatkoztak.  — 
Aztán  igy  folytatjuk  az  utolsó  szállitmán3dg,  melyre  legjobbjainkat 
tartjuk  fel;  miszerint  —  ha  az  osztrákok  újra  szósze- 
gést követnének  el  —  ezeket  künn  tarthassuk.  A  belépés  a 
piemonti  hadseregbe  mindenkinek  szabad  s  valóban  nem  volna  rossz, 
ha  pár  százan  magukat  erre  határoznák. 

A  mi  a  tiszteket  illeti,  remélem,  hogy  számukra  még  egyet- 
mást  kieszközölhetek,  különösen  Ihász  ezredest  és  a  török  tiszte- 
ket illetőleg,  kik  a  legtöbbet  áldoztak. 

Én  magam,  a  mint  a  légió  feloszlott  és  minden  rendbe  hoza- 
tott, visszautazom  Svájczba,  hogy  ott,  mint  becsületes  genfi  nyárs- 
polgár, foglalatosságaim  után  lássak.  De  a  mi,  tisztelt  barátom, 
önt  illeti,  nézetem  az,  hogy  ön  ne  adja  fel  az  összeköttetéseket,  me- 
lyekbe az  utóbbi  események  bennünket  belevezettek.  —  Ön  ez 
utón  ügyünk  érdekének  még  sokféleképen  javára  lehet.  Én  nem 
igen  csinálok  többé  magamnak  reményeket,  ez  azonban  nem  fog 
visszatartóztatni,  hogy  minden  jövő  alkalommal  kötelességemet  ép 
ugy  teljesítsem,  mint  a  miként  ez  úttal  teljesítettem.  S  ez  ösvényen 

mindig  újra  találkozandunk. Kérem    Teleki    László 

barátunkat  a  légió  feloszlatása  felöl  értesíteni.  —  Az  igazgatóság 

búcsúszavát  holnap  fel  fogom  a  seregnek  olvastatni stb. 

(Aláirva)  Klapka. 

U.  i. 

Kiss  (nemeskéri)  ezredes  Astiból  ezt  irja:  „8-kán  seregestöl 
el  akartak  menni;  hová?  azt  maguk  sem  tudták. « 

A  kétségbeesés  ily  fokáig  vitte  a  bizonytalanság  e  szegény 
embereket. 

A  mi  lelkiismeretünk  tiszta,  a  többiről  ki  tehet ! 
(Németből  fordítva.) 

7- 

2!v<Cellé^let. 

Jegyzetek  a  magyar  légió  elbocsátása  felöl. 

Az  osztrák  kormány  hozzájárulván  a  szövetséges  hatalmak 
által  oly  végből  hozzáintézett  kívánathoz,  hogy  a  magyar  légióhoz 
tartozott  katonák  sorsa  biztosittassék :  megígérte,  hogy  őket  házi 
tűzhelyeikre  visszaküldendi  (promettant  de  les  renvoyer 

dansleursfoyers)  a  (szard)  hadügyminiszter,  és  a  légió 
parancsnoka :  Klapka  tábornok  abban  állapodtak  meg,  hogy  a 
légió  azonnali  elbocsátása  (licentiement  immédiat)  a  következő 
módon  hajtassék  végre : 

1.  A  légió,  600  —  800  fönyi  csapatokra  osztva,  Alessandriá- 
ból  Peschierába  fog  küldetni. 

2.  Minden  csapat  egy  piemonti  tiszt  vagy  biztos  által  fog  a 
mondott  helyre  vezettetni  s  a  határig  egy  magyar  tiszt  által  fog 
kisértetni. 

3.  Minden  altiszt  és  közharczos  tizenöt  napi  zsoldot  fog  eluta- 
zásakor kapni,  azon  kivül  egy  köpönyeget  s  azon  nélkülözhetleu 
ruhaneműt,  a  melyre  szüksége  leszen. 

4.  Mindazokra  nézve,  a  kik  Amerikába  mennek,  ö  felsége  a 
király  kormánya  egyetértésre  jutand  a  franczia  kormány  nyal  a 
végett,  hogy  Havreig  vasutakon,  onnan  pedig  az  Egyesült  Államokba 
ingyen  szállítást  nyerjenek. 

6.  Egy  magyar  törzstiszt  Alessandriába  fog  küldetni,  mi- 
szerint magát  az  ottani  katonai  intendanturával  összeköttetésbe  téve, 
a  sereg  elutazása  megkönnyittessék  s  elrendeztessék. 

Turin,  1859.  szept.  8. 

(Francziából  forditva.) 


Klapka  tábornok  két  nap  előtti  (szept.  6 -ki)  levele 
után  a  sereg  feloszlatásának  e  rögtönzött  elhatározása 
váratlanul  lepett  meg.  Teleki  László  is  Parisban  lévén, 
tanácskoztunk  a  dolog  felett,  s  bármennyire  méltányol- 
tuk is  a  rendkivüli  nehézségeket,  melyekkel  Klapka  bará- 
tunknak küzdenie  kellett,  még  is  azon  meggyőződésre 
jutottunk,  miként  a  nehézségek  ugyan  tökéletesen  indo- 
kolhatják azt,  hogy  a  sereg  azon  nyugtalanabb  része, 
mely  várni  nem  akar,  s  minden  biztositék  nélkül  is 
menni  akar,  halogatás  nélkül  elszállittassék,  de  azt 
nem  indokolhatja,  hogy  azok  is  haza  küldessenek,  a  kik 
hajlandók  bevárni,  hogy  minő  eredménye  lesz  azon 
lépéseknek,  melyekkel  a  tábornok  két  nap  előtti  felszó- 
lítása folytán,  a  császári  távsürgönyben  tudtunkra 
adott  határozatlan  Ígéret  megnyugtató  értelmezését 
sürgettük. 

Ennek  folytán  több  rendbeli  sürgöny  váltások  jöt- 
tek közbe. 

Azonban  Klapka  tábornok  felvilágosított,  liogy 
nem  lehetett  e  lépések  eredményére  várnia,  mert  a 
bomladozó  sereget  tovább  összetartani  teljes  lehetetlen- 
ség volt.  A  minek  bizonyságául  közlötte  velünk  a  törzs- 
tiszti karnak  jelentését,  melyben  Ihász  és  (nemeskéri) 
Kiss  Miklós  ezredes  dandár-parancsnokok,  s  Mogyoródy, 
Tiiköry,  Eherhárdt  és  Kiss  József  őrnagyok  és  zászlóalj- 
parancsnokok kijelentették,  hogy  a  rend  fentartásáért 
a  seregben  a  felelősséget  továbbra  magukra  nem  vállal- 
hatják; mert  a  nyugtalanság  annyira  erőt  vett  a  legény- 
ségen, hogy  ha  a  hazaküldés  rögtön  nem  eszközöltetik, 
minden  perczben  oly  súlyos  természetű  kihágásoknak 
néznek  elibe,  melyek  a  magyar  névnek  eddig  megőr- 
zött becsületét  s  a  sereg  jó  hirét  bemocskolnák,  és  a 
legénység  személyes  érdekét  is  veszedelmesen  kocz- 
káztatnák. 

A  helyzet  tarthatlansága  felől  Kiss  Miklós  ezredes 
itt  következő  levelében  részletesebben  értesitett : 

13. 
Nemeskéri  Kiss  Miklós  ezredes  —  Kossuthnak. 

Asti,  1859.  szept.  12. 

Már  két  hónapja,  hogy  az   igazgatóság 

szívszaggató  búcsúszavából  megtudtuk,  miként  minden  remény 
elveszett,  hogy  ezúttal  fegyverrel  kezünkben  törhessünk  utat  a 
hazába.  De  mert  katonáink  sorsának  biztosítása  a  zürichi  konferen- 
cziákon  lehetett  csak  eszközölhető,  mindent  elkövettünk,  hogy  a 
hazafiúi  remények  meghiúsulása  daczára  a  legénység  türel- 
mét el  ne  veszítse,  s  rendetlenség  ne  harapódzék  el  soraiban.  — 
Sikerült  is  sokáig  az  áldott  jótermészetü  legénységet  példás  fegye- 
lemben tartani. 

Az  utolsó  időkben  azonban  sok  mindenféle  ok  összevágott, 
hogy  a  sereg  erkölcsi  állapota  szomoritóvá  váljék.  A  hosszas  bizony- 
talanság aláásta  a  közszellemet,  s  e  helyzet  súlyát  anyagi  nélkülö- 

zések  is  fokozták.  —  Én  ugyan  meglehetősen  kijöttem  az  itteni 
hatóságokkal,  ellenséges  indulatot  nem  tapasztaltam,  mint  a  fran- 
cziák  tapasztaltak  *),  de  bizony  sok  rokonszenvet  sem.  Hanem  az 
utóbbi  időkben  seregünk  ellátása  nagyon  el  lett  a  piemonti  kormány 
által  hanyagolva ;  még  az  ing  is  leszakadt  már  embereinkről,  fázni 
kezdettek  a  nyári  foszlányban  stb.  s  minden  zaklatásunkkal  sem  bir- 
tunk  ruházatra  szert  tenni.  —  Akadtak  osztrák  szellemű  bujtogatok 
is,  különösen  a  papok  és  zsidók  közt.  Aztán  levelek  érkeztek  a  hazá- 
ból, hogy  már  igen  sok  katona  lett  szabadsággal  hazabocsátva.  Az 
Alessandrián  és  Astin  keresztül  vonult  negyven — ötvenezer  franczia 
katona  is  felizgatta  embereinket,  azt  mondván  nekik,  hogy  Napóleon 
császár  már  rég  kiadta  —  aláirva  —  mindenegyes  legény  számára 
az  útlevelet,  csak  a  tisztek  tartják  őket  vissza,  hogy  a  fizetést 
tovább  húzhassák.  Ezek  s  más  itt  el  sem  sorolható  körülmények 
azt  eredményezték,  hogy  a  honvágy  egyszerre  oly  hatalmasan  meg- 
szállta a  legénységet,  miszerint  már  a  szökés  harapózott  be  soraikba, 
a  mi  ha  egyszer  megindul,  ragályos  betegséggé  válik ;  már  1 60 
szökött  el  az  összes  seregből.  A  legénység  összebeszélt,  hogj'  egy 
szép  reggel  riadót  veret  s  útnak  indul.  A  szökevényeket  —  nemze- 
tünk szégyenére  —  a  gendarmeria  kötözve  hozta  vissza  az  osztrák 
határról.  Az  alessandriai  zászlóalj  már  pár  hét  óta  a  citadellába 
tétetett  át,  s  ugy  szólva  foglyul  őriztetik.  Szóval,  igy  törvénj^, 
fegyver,  eskü  és  remény  nélkül  a  sereget  tovább  becsülettel  együtt- 
tartani lehetetlen  volt.  Minden  pillanatban  oly  botrány  törhetett  ki, 
a  minőről  egy  nappal  előbb  senki  sem  álmodhatott.  így  történt, 
hogy  mi  dandárnokok  és  a  törzstisztek  kénytelenek  voltunk  a  fő- 
parancsnokságnak szept.  10-kén  kijelenteni,  miként  mi  a  rend  fentar- 
tásáért  vagy  a    kihágások  megelőzéseiért   többé    felelősséget  nem 


*)  A  francziák  s  olaszok  közti  viszony  illusztrácziójára  Kiss 
ezredes,  egy  elébbi  (aug.  4-kei)  levelében  ezeket  irja  :  »Az  olaszok  hálá- 
datlanal  viselik  magukat  nem  is  a  császár,  hanem  a  dicső  franczia  had- 
sereg irányában.  —  E  napokban  a  dzsidás  és  guide  gárda-ezredek 
vonultak  át  —  haza  tértükben  Alesszandrián  keresztül. —  Szalmát  kértek 
éjjelre.  A  hatóság  megtagadta.  —  Azt  mondta,  hogy  nincs.  —  A  két 
ezredes  kénytelen  volt  300  embert  lóra  ültetve,  requiziczióhoz  folya- 
modni ;  s  ezek  a  városi  raktárban  húsz  ezer  emberre  s  lóra  való  szalmát 
találtak. —  Ezt  mind  a  két  ezred  parancsnoka  személyesen  monda  nekem. 
—  E  két  ezred  Astin  vonult  keresztül.  —  Az  ezredesek  az  egész  tiszti- 
karral díszbe  öltözve  jöttek  hozzám  látogatóba,  nem  akarom  mondani 
»tisztelegni,«  mig  az  itteni  parancsnok  tábornoknak  s  az  itt  állomásozó 
három  ezredesnek  feléje  sem  mentek.  —  Én  összehivatván  tisztikaro- 
mat, megvendégeltem  a  két  fraternizáló  tisztikart ;  mialatt  a  franczia 
ezredi  zenekar  erkélyem  alatt  játszott;  van  okom  hinni,  hogy  a  francziák 
jó  emléket  vittek  magukkal  a  magyar  tisztikarról ;  mig  az  olaszok  ellen 
csak  ugy  dörgött  ajkaikról  az  epés  kifakadás.  Kiss  Miklós. « 

vállalhatunk,  s  az  azonnali  feloszlatást  vagyunk  kénytelenek  sür- 
getni   

A  feloszlatás  —  miként  kormányzó  ur  már  értesítve  lesz  — 
eszközlésbe  lévén  véve,  csak  a  felöl  akarom  korm.  urat  megnyug- 
tatni, hogy  a  legénység  a  legjobb  benyomás  alatt  megyén  haza,  — 
szeretettel  válik  meg  tisztjeitől.  —  Tudják,  hogy  itt  minden  lehető 
el  lett  sorsuk  biztosítására  követve ;  s  hogy  ha  netán  besoroztatná- 
nak  is,  ennek  nem  mi  leszünk  okai,  hanem  az  osztrák  szószegés.  — 
Be  vannak  oktatva ;  fel  vannak  világosítva  kötelességeik,  mondan- 
dóik és  teendőik  felöl  a  hazában.  — •  A  hazatérő  magyar  fiukban 
a  szabadság  ügyének  megannyi  apostola  megyén  haza  stb. 

(Aláírva) 

(nemeskéri)  Kiss  Miklós. 


Szerencsére  a  császárhoz,  Napóleon  herczeg  pár- 
toló közvetítésével  eljutott  szept.  8-ikai  jegyzékem  nem 
maradt  eredmény  nélkül. 

Napóleon  császár  Viktor  Emánuel  királyhoz  szept. 
16-án  Biarritzból  a  következő  távsürgönyt  intézte: 

Eredeti. 
Empereur  au  Eoi  de  Sardaigne. 

Turin. 
Le  Comte  de  Eechberg  a  promis  par  écrit,  que  les  Hong- 
rois  de  la  Légion  étrangére  (hongroise)  seront  amnistiós  *)  et 
dógagés  de  tout  service  militaire. 


*)  Erre  (az  amnesztiára)  nézve  Nicomede  Bianchi 
többször  idézett  jeles  munkájában  (Storia  documentata  della 
Diplomazia  Europea  in  Itália)  VIII.  kötet,  195.  lapon  nagy 
csodálkozásomra  ezeket  olvasom : 

»Abbiamo  accennato  al  progetto  di  sollevare  l'Unghei'ia 
mentre  la  Francia  e  il  Piemonte  combattevano  l'Austria  nella  Lom- 
bardia. Gli  accordi  segreti  tra  l'Imperatore,  Cavour  e  Kossuth  erano 
progrediti  di  molto  álla  conclusione  deli'  armistizio  deli'  8  di  luglio. 
Pertanto  i  plenipotenziari  francesi  e  piemontesi  tenevano  commis- 
sione  di  tutelare  possibilmente  l'avvenire  dei  soldati  ungheresi,  pas- 
sati  sotto  le  bandiere  di  Vittorio  Emmanuele  durante  la  guerra. 

Fordítás. 
A  császár  Szardínia  királyának. 

Turin. 
Eechberg  gróf  megigórte  Írásban,  liogy  az  idegen  (ma- 
gyar) légió  magyarjai    amnesztiáitatnak,  s  minden   katonai 
szolgálat  alól  felmentetnek. 


E  távirat  a  legénység  hazaszállítása  közben  közöl- 
tetett Klapka  tábornokkal,  s  így  a  hazamenőknek  meg- 
adott annyi  megnyugtatást,  a  mennyit  az  osztrák  kor- 
mány írásban  lekötött  szava  adhatott. 

Részünkről  megtétettek  a  kellő  lépések,  miszerint 
értesítve  legyünk:  vájjon  a  lekötött  szó  beváltatott-e, 
az  adott  ígéret  megtartatott  e  ? 

Fájdalom!  nem  váltatott  be;  fájdalom!  nem  tar- 
tatott meg.  »Es  íst  eíne  alté  Geschichte,  doch  bleíbt  síq 
immer  neu.« 

Erről  majd  Irataim  második  kötetében  lesz  szó. 


Seregünk  tehát  feloszlattatott.  A  hazakívánkozók 
Alessandríából,    Milánón  át  csapatonként  Peschierába 


Non  giunsero  a  ottenere  peressi  piena  amnistia, 
ma  si  la  promessa  che  non  verrebbero  puniti  come  ribelli  e  diser- 
tori.  (Lettera  Rechberg  al  Conte  Károlyi  plenipotenziario  austriaco 
a  Zurigo,  Vienna  24.  Agosto  1859.) 

A  jeles  történetirónak  ez  előadása  merőben  ellenkezik 

1.  a  villafrankai  békeelözménynyel,  melyben  szórói-szóra  ez 
olvasható:  »Amnistie  pleine  et  entiere  est  accordée  de  part  et 
d'autre  aux  personnes  compromises  a  l'occasion  des  derniers  événe- 
ments  dans  les  territoires  des  parties  belligérantes«  ; 

2.  Napóleon  császár  fentebbi  távsürgönyével,  melynek  hite- 
lessége felöl  kezeskedem ; 

3.  ellenkezik  a  zürichi  békekötésnek  XXI.  czikkével  (Fran- 
cziaország  és  Ausztria  közt)  és  XXII.  czikkével,  (Francziaország, 

—   KOSSUTH,  IRATAIM.   I.  64 

szállíttattak.  Az  ottani  osztrák  várparancsnok  :  Gál 
tábornok  kijelentette,  hogy  késedelem  nélküli  hazakül- 
désükről gondoskodva  lesz.  A  szállitás  könnyítése  vé- 
gett a  sereg  négy  osztályra  osztatott  fel.  Minden  osztály 
öt  századból  alakíttatott  össze,  s  egy-egy  százados  által 
vezettetett  Desenzanóig,  egy-egy  piemonti  tiszt  társasá- 
gában. A  vezénylettel  Mihalovics,  Veress,  Valentini  és 
Novelly  századosok  lettek  megbízva.  A  huszárcsapat  az 
utolsó  osztályhoz  csatoltatott. 

A  piemonti  kormány  mindent  megtett,  hogy  kato- 
náink a  szükségesekkel  ellátva,  jó  emlékkel  hagyják  el 
az  olasz  földet.  Az  Ingyen  szállitás  vasúton  történt. 
Minden  legény  kapott  köpönyeget,  fehérneműt,  tizenöt 
napi  zsoldot,  kenyér-  és  husadagot. 

Minden  hazatávozó  ily  elbocsátó-le  véllel  lett  ellátva : 

O  exczellencziájának,a  szard  király  had- 
ügyminiszterének megbízásából. 

Bizony ittatik,  hogy  e  sorok  előmutatója  (például : 
Markos  János  gyöngyösi,  hevesmegyei  születésű)  azon 
magyar  katonák  (hadifoglyok)  számába  tartozik,  kik  a 
villafrankai  békeelőzményekben  foglalt  megállapodások 


Ausztria  és  Szardínia  között)  melyek  ekként  szólanak :  »Poiir  con- 
tribuer  de  tous  leurs  efforts  a  la  pacifications  des  esprits,  les  hautes 
parties  contractantes  déclarent  et  promettent  que  dans  leurs 
territoiresrespectives,  et  dans  les  pays  restitués  ou cédés 
aucun  individu  compromis  a  l'occasion  des  derniers  évé- 
nements  dans  la peninsule  de  quelque  classe  ou  condition 
qu'il  sóit,  ne  pourra  étre  poursuivi,  inquieté  ou 
troublé  dans  sa  personne  ou  dans  sa  propriété 
araisondesa  conduite  ou  deses  opinionspoli- 
tiques.« 

Teliát  vagy   Bianchi    téved,    vagy  ka  nem   téved, 
Bechberg  idézett  levele  »m a  1  a  f  i d e  s«  vádja  alá  esik. 

által  amnesztiáitattak,  s  a  züriclii   konferencziákon  a 

három    meghatalmazott  közt  kötött    szerződés    szerint 

házi  tűzhelyeikhez  való  szabad  és  azonnali  visszatérést 

nyertek. 

Alessandria,  1859.  szept.  12. 

Petitti 

tábornok  vezérőrnagy. 
(Olasztól  fordítva.) 

A  tiszt  urak,  ugy  a  hazamenök,  mint  a  kim  mara- 
dók három  havi  fizetésüknek  megfelelő  gratifikácziót 
kaptak.  *) 

A  künmaradó  altisztek  és  közvitézek  közül  az 
igazgatósági  pénztárnak  a  dandárokhoz  áttett  maradé- 
kából minden  közemberre  100,  minden  tizedesre  120, 
minden  őrmesterre  150  frank  jutott. 

Azok  számára,  kik  Amerikába  vagy  a  dunai  feje- 
delemségekbe akartak  menni,  ingyenelszállitás  bizto- 
sittatott. 

Engem  a  seregfeloszlatás  végmozzanatairól  Ihász 
ezredes  a  következő  levéllel  értesített: 

Ihász  Dániel  ezredes  —  Kossuthnak. 

Acqui,  1859.  szeptember  19. 
Mint  olaszhoni  magyar  sereg  pályafutásunkat  bevégeztük. 
Tegnap  búcsúztunk  el  Alessandriában  az  utolsó  csapattól.  Jelen 
volt  az  olaszhoni  összes  magyar  tisztikar.  A  búcsúzás  leirhatlanul 
szivreható  volt.  Fájdalmunkat  csak  az  enyhítette  némileg,  hogy  az 
osztrák  katonai  szolgálattól  mentesítés  biztosítása  megérkezett,  még 
mielőtt  a  harmadik  szállítmány  elindittatott  volna.  Tudjuk,  hogy  az 
osztrák  szavában  bizni  nem  lehet,  de  megnyugvást  keresünk  azon 


*)  Ezt  a  piemonti  kormánytól  kapták ;  ezenkivül  Napó- 
leon császár  részéről  P  i  e  t  r  i  szenátor  a  tisztek  számára  kár- 
talanítás czimén  (á  titre  d'indemnité)  százezer  frankot  reszol- 
vált,  a  mi  a  tisztek  közt  rangfokozat  szerint  még  júliusban 
kiosztatott. 

gondolatban,  hogy  Napóleon  császár  csak  nem  hagyancl  talán  ma- 
gával játékot  űzni.  Én  a  haza  menők  közül  vagy  száz  becsületes  és 
lelkes  altisztnek  és  közharczosnak  adresszeket  adtam  Angliába  a 
végett,  hogy  ha  rosszul  bánnának  velők,  tudósithassák  azon  adresz- 
szek  utján  kormányzó  urat.  Jól  megbeszéltem  velők  mind  a  levele- 
zés módját,  mind  azt,  hogy  mire  kell  otthon  vigyázniok,  s  miként 
kell  magukat  viselniök,  hogy  szegény  hazánknak,  ha  még  jövőben 
alkalom  akad,  hasznára  lehessenek.  Hazatérő  embereink  Veronában 
gyűjtetnek  össze.  Ott  megyénkint  osztályoztatnak.  A  felső-megyeie- 
ket Bécsnek,  Pozsonynak  viszik,  a  többieket  más  utón.  Veronában 
az  osztrák  hatóság  az  első  csapatot  illendően  fogadta.  A  többiekről 
még  nem  kaptunk  tudósitást.  —  A  hadnagyi  karból  visszatértek  a 
hazába :  M  a  r  k  ó  főhadnagy  ur  és  K  o  m  j  á  t  h  i,  S  z  a  1  a  y,  H  e  t  é- 
nyi,  Kiss,  Ottlik,  Sched a,  Horváth,  Ruszka,  Pallos, 
Molnár  és  Kertész  hadnagy  urak.  Az  ittmaradt  tiszt  urak 
majdnem  mind  modénai  szolgálatba  lépnek;  nevezetesen:  Bethlen 
Gergely,  Krivácsy  és  Zsurmay  ezredesek,  Novell i,  Eeh 
Valentini,  Dóba y,  Benedicti,  Mihálovics,  Mayer  és 
Pap  Pál  századosok,  Jávorka,  Palmanoés  Richon  főhad- 
nagyok, Vasvár y,  Guyon,  Isléri  és  Saller  hadnagyok. 
Tegnap  itt  volt  Frapolli,  modenai  hadügyminiszter,  személyesen 
beszélt  az  odamenö  tiszt  urakkal  s  velők  megegyezett.  Az  altisztekből 
és  legénységből  harminczkettő  vállalt  szolgálatot  Modenában,  köztük 
húsz  huszár,  kiket  Bethlen  toborzott  a  hazatérők  utolsó  csapatjá- 
ból.  —  E  napokban  a  Don  Miguel-ezredből  egy  őrmester  Lombár- 
diából transzportot  hozott  Alessandriába.  Szolgálatát  végezvén 
jobbnak  találta  a  némethez  többé  vissza  nem  menni,  s  a  modénai 
magyarokhoz  csatlakozott.  Mantuából  két  magyar  szökevény  jött. 
Azt  beszélik,  hogy  ha  a  magyar  ezredeket  nem  sietnek  Olaszhonból 
eltenni,  nagyon  megkevesedik  az  osztrák-magyar  hadsereg,  s  a 
modenai  fog  szaporodni.  —  Amerikába  ingyen  átszállittatnak 
huszonnégyen,  Oláhországba  huszonheten.  Ezeken  kivül  külföldön 
maradnak  öten.  Ezek  mesteremberek. 

Tegnap  reggel  a  király  Cremonába  utazván,  Alessandriába 
váratott.  Az  összes  magyar  tisztikar  s  a  hazatérők  nyolczszáz  főnyi 
vitolsó  csapatja,  bevártuk  őt  a  vasútállomásnál.  Jelen  voltak  a  katonai 
polgári  főnökök  is,  és  sok  franczia  tiszt.  A  király  megérkeztekor 
felhangzott  az  »evviva  il  Re!«  s  a  »vive  le  Roi!«,  de 
kihangzott  a  magyar  »élj  en!«  A  király  sapkát  emelve  üdvözölte 

a  kocsikban  elhelyezett  csapatunkat,  ismételt  fejhajtással  köszön- 
tötte a  magyar  tisztikart  s  Klapka  után  tudakozódott.  Klapka- 
tábornok  nem  lévén  egyenruhában,  hátrahúzódott,  de  a  király  meg- 
látta, magához  szólitotta,  kezet  szorított  vele  (mit  a  jelenvolt  olasz 
és  franczia  tábornokok  közül  senkivel  sem  tett).  Vagy  öt  perczig 
beszélt  Klapkával;  biztatott  bennünket,  hogy  a  magyarnak  van 
jövendője ;  sajnálatát  fejezte  ki,  hogy  nem  harczolhattunk  együtt 
vele  a  közös  ellenség  ellen,  —  s  félórai  tartózkodás  után  hangos 

»éljen«-ek  közt  tovább  utazott, ami  szegény  magyarjainkkal 

pedig  elrobogott  a  gőzgép  az  osztrák  határ  felé. 

Nekem  s  az  utóbbi  időben  Törökországból  érkezett  E  b  e  r- 
hard,  Tüköry  és  Kiss  József  őrnagyoknak    Lamarmora 
tábornok  hadügyminiszter  Ígéretet  tőn,  hogy  mint  a  szard  hadsereg 
tisztjei,  rangunkban  fólzsolddal  »aspettativa«-ba  fogunk  helyeztetni. 
Várjuk  a  dekrétumot.   —    —  —  —  —  —  —  — 

(Aláirva.)  Ihász. 

A  feloszlatott  magyar  sereg  tisztjeinek  sorsa  a  kö- 
vetkező rendelet  által  lett  véglegesen  elintézve : 

liad ügyminiszteri    sürgöny  másolata,   1859.  októ- 
ber  1-röl.  (11,912.  szám,  személyügyi  osztály.) 

Mai  keletű  királyi  határozat  által  a  következő  rendelkezések 
tétettek  : 

1.  A  magyar  légiónak  folyó  évi  június  24-én  kelt  királyi 
dekrétummal  kinevezett,  itt  alább  megirt  tisztjei,  seregfeloszlatás 
folytán  mai  naptól  a  szolgálat  alól  felmentetnek : 

Mogyoródy  Adolf,  őrnagy, 
Novelly  Antal,  százados, 
Veress  Sándor,  százados, 
Mihálovics  Lajos,  százados, 
Jávorka  József,  főhadnagy, 
Richon  Viktor,  főhadnagy, 
Podhorszky  Ernő,  főhadnagy, 
Markó  András,  főhadnagy. 

2.  Megerösittetik  a  magyar  légió  következő  tisztjeinek  ideig- 
lenes kinevezése,  kik  is  a  sereg  feloszlatása  folytán  mai  naptól 
fogva  a  szolgálat  alól  hasonlóképen  felmentetnek  : 

Gróf  Bethlen  Gergely,  ezredes, 
(Nemeskéri)  Kiss  Miklós,  ezredes, 

Kupa  Hűmér,  ezredes, 

Zsliniczky  Ödön,  ezredes, 

Vaisz  Vilmos,  százados, 

Dobay  Károly,  százados, 

Benedicty  József,  százados, 

Pongrácz  Lajos,  százados, 

Valentini  István,  százados, 

Reh  János,  százados, 

Kiss  András,  főhadnagy, 

Molnár  József,  főhadnagy, 

Németh y  Sándor,  főhadnagy, 

Rham  Ödön,  főhadnagy. 

Palmano  János,  hadnagy, 

Hetényi  István,  hadnagy, 

Komjáthy  Henrik,  hadnagy, 

Vasváry  Béla,  hadnagy, 

Szalay  Mihály,  hadnagy, 

Horváth  Gyula,  hadnagy, 

Scheda  István,  hadnagy, 

Tolnay  István,  hadnagy, 

Guyon  Viktor,  hadnagy. 

Saller  Gusztáv,  hadnagy, 

E-uszka  János,  hadnagy. 

Kertész  János,  hadnagy, 

Weisz  Auguszt,  hadnagy, 

Isléri  Zsigmond,  hadnagy. 

Kakas  József,  hadnagy, 

Molnár  János,  hadnagy. 
3.  Ugyancsak  a  magyar  légió  itt  alább   megnevezett  tisztjei, 
seregfeloszlatás  következtében  mai  naptól  fogva  várakozásba  (aspet- 
tativa)  helyeztetnek  a  neveikhez  jegyzett  évi  illetékkel,  mely  mos- 
tani fizetésüknek  felét  teszi : 

Ezredes  Ihász  Dániel,  illeték  3,000  lira  és  egy  lótartás. 
Őrnagy  Tüköry  Lajos,*)  illeték  1,750  lira  és  egy  lótartás. 

*)  Egyike  azon  magyaroknak,  kik  elvérzettek  Olaszország  sza- 
badságáért. Elesett  Garibaldi  szicziliai  hadjáratában.  Garibaldi  egy 
hadihajó  nevében  örökítette  meg  a  magyar  hös  emlékezetét. 

Őrnagy  Kiss  József,  illeték  1,750  lira  s  egy  lótartás. 
Őrnagy  Eberhardt  Károly,  illeték  1,750  lira  s  egy  lótartás. 

4.  Nemeskéri  Kiss  Miklós  ezredes,  a  magyar  légió  2. 
dandárának  volt  parancsnoka,  múlt  szeptember  26-án  kelt  dekré- 
tummal 8  királyi  felsége  által  a  Szent-Móricz  és  Lázár-rend  lovag- 
jává neveztetett  ki,  s  a  lovagi  rang  számára  alapszabályilag 
megállapitott  diszitvény  viselésére  felhatalmaztatik ;  —  kinek  is 
az  illető  oklevél  annak  idején  át  fog  küldetni. 

5.  A  szolgálat  alul  felmentett  tiszteknek  az  illető  dekrétumok 
ki  fognak  adatni,  s  ugyanezen  tiszteknek  gratifikáczióképen  a 
rangjukhoz  kötött  háromhavi  teljes  illeték  egyszersmindenkorra 
kifizettetni  rendeltetett. 

Kelt  mint  fentebb. 

Consummatum  erat. 

Az  olaszhoni  magyar  seregnek  már  csak  emléke 

maradt  fenn. 

* 

Említés  tétetik  a  fentebbiekben  arról,  hogy  fel- 
oszlatott seregünk  tagjai  közül  sokan  (mint  szintén  a 
Magyarországból  későn  érkezett  Krivácsy  ezredes 
és  D  u  n  y  0  V  alezredes*)  is)  modenai  szolgálatba  léptek. 

*)  D  u  n  y  o  V  alezredes  (később  ezredes),  derék  hazánkfia, 
Garibaldi  nápolyi  hadjáratában  (1860.  szept.)  veszélyesen  meg- 
sebesült, ngy,  hogy  egyik  lábát  le  kellett  vágni.  Különös 
végzete  a  véletlennek :  Dunyov  ezredes  egy  fontos  küldetés 
végett  volt  a  M.  N.  Igazgatóság  által  a  keletre  kiszemelve ; 
csata  előestéjén  kapta  ez  iránt  a  M.  N.  Igazgatóság  rendele- 
tét; készséggel  fogadta,  de  katonai  becsülete  nem  engedte, 
hogy  egy  már  elhatározott  ütközet  előestéjén  hagyja  el  a 
csatatért,  tudtomra  adta  tehát,  hogy  a  csata  után  rögtön  meg- 
felel felhívásunknak;  néhány  órával  később  egy  ágyúgolyó 
leterítette  a  hös  hazafit ;  haldokló  gyanánt  vitetett  el  a  csata- 
térről, állapota  reménytelennek  tekintetett;  az  amputáczió 
sebbel-lobbal  hajtatott  végre,  de  ö  megélt,  bár  sokat  szenve- 
dett ós  szenved  most  is.  Jelenben  mint  nyugalmazott  olasz 
ezredes,  köztiszteletben  él  Pistojában, 

Nehogy  > Modena*  alatt  valaki  azt  a  bizonyos 
modenai  herczeget  találja  érteni,  a  ki  horvát  határ- 
őrökkel szerette  volna  Francziaországot  benépesíteni, 
nem  lesz  érdektelen  kissé  felvilágosítani,  hogy  mi  volt 
az  a  Modena,  melynek  hadseregében  vitéz  hazámfiai 
szolgálatot  vállaltak. 

Kitörvén  a  háború  Ausztria  és  Szardínia  között, 
fápril  29.)  Massa  és  Carrara  tartomány  ok  lakosai  lever- 
ték a  modenai  herczeg  felsőségi  jelvényeit,  s  a  szardí- 
niái királyt  diktátorrá  kiáltották  ki.  A  turini  kormány 
hadat  izent  a  modenai  berezegnek,  okul  adván,  hogy  a 
herczeg.  Szardínia  tiltakozásai  és  veszélyei  daczára, 
makacsul  ragaszkodott  Ausztriával  kötött  szerződésé- 
hez, mely  az  európai  kötésekkel  ellenkezik,  s  azonkívül 
teljes  szabadságot  hagyott  birtokaiban  Ausztriának 
Piemont  megtámadása  végetti  hadikészületekre.*)  A 
modenai  herczeg  Bécsbe  folyamodott  segélyért.  Bech- 
berg  gróf  (ki  Buol-  Schauenstein  grófot  az  osztrák  kül- 
ügyek vezetésében  felváltotta,)  azt  adta  válaszul,  hogy 
császárja  végtelenül  sajnálja,  de  hatalmas  ellenséggel 
állván  szemben,  seregétől  egyetlenegy  zászlóaljat  sem 
szakithat  el.  S  midőn  a  herczeg  bécsi  ügyvivője:  Volo 
gróf  rémülten  felkiáltott,  hogy  igy  hát  az  ő  ura,  feje- 
delme kénytelen  lesz  országát  elhagyni,  —  Beckberrj 
gróf  maga  sem  látott  a  herczeg  számára  más  választást 
hanem  azzal  vigasztalta  Volo  grófot,  hogy  majd  vissza- 
vezeti Ausztria  a  herczeget  trónusára. 

A  pármai  herczegnő  is  hasonló  vigasztalást  kapott. 

A  modenai  herczeg  (V.  Ferencz)  június  11-én  el- 
hagyta országát.  Háromezer  modenai  katonát  vitt  ma- 
gával, kiürítette  a  közpénztárakat,  (2.690,000  lirát  talált 


*)  Cavour  jegyzéke  gróf  Forni  modenai  miniszterhez,    1859-ik 
május  7-én. 

bemiök,)  elvitte  a  korona  minden  ezílstkészletét  és  ék- 
szereit, még"  a  muzeumok  emlékpénzeit  s  a  könyvtárak 
értékes  kódexeit  és  kéziratait  is ;  egyszersmind  nyolcz- 
van  politikai  foglyot  vasraveretett  s  magával  hurczol- 
tatott  Mantuába. 

A  pármai  kormány zó-lierczegnő  ellenben  az  által 
iparkodott  fia  számára  birtokait  megmenteni,  liogy  ki- 
nyilatkoztatta, miként  ö  barátja  akar  lenni  mindenkinek 
és  ellensége  senkinek,  (1859.  május  12.)  egyszersmind 
az  angol  kormányhoz  fordult,  segitené  őt  semlegességét 
fentartani.  Angliában  akkor  még  a  toryk  voltak  kor- 
mányon,   s   ez    alkalommal    is    bebizonyították,    hogy 
állítólagos  semlegességük  daczára   mennyire    szitának 
Ausztriához.  Lord  Malmeshury  angol  külügyér  keserű 
szemrehányásokat  tett  a  turini  kormánynak,  a  miért  a 
pármai  állam  egy  részét  megszállotta.   Cavour  gróf  vá- 
laszul  felkérte    Malmeshury   lordot,    legyen    szives    a 
harcztér  földabroszát  egy  kissé  tanulmányozni  és  meg- 
emlékezni,   hogy    Piemont  invázióját    Ausztria   nagy- 
részben Pármából  készítette  elő  ugy,  hogy  Szardínia  a 
mely  perczben  Ausztria  által  megtámadtatott,  tényleg 
háborúban    találta   magát    Modenával    és   Pármával, 
minthogy  azok  Ausztria  katonai   rendszerének  Olasz- 
országban kiegészítő    részévé  engedték    magukat   ala- 
kíttatni ;  különben  is  kissé  későn  jutott  a  pármai  her- 
czegnőnek    eszébe    semlegességről  beszélgetni,    midőn 
volt  alattvalóinak  haragja  elől  szökésben  keresett  me- 
nedéket. 

Párma  és  Modena  Viktor  Emánuel  hatalmába  ke- 
rült. Modenába  Farini  Károly  küldetett,  a  páratlan 
erélyű  hazafi,  egyike  azon  kimagasló  történelmi  ala- 
koknak, melyek  Olaszország  egységének  útjában  mint 
mértföldjelzők  állanak. 

BOSFUTIl,   mATATM.    I.  65 

A  villafraukai  békeelözmén}'-  egyik  pontja  az  volt, 
Iiogy  V.  Ferencz  herczeg  visszahelyeztetik  Modena  bir- 
tokába. 

Farini  jvilms  15-én  ennyit  sürgöny zött  táviratilag 
a  minisztereknek  Turinba:  »Ne  hagyjatok  utasitás 
nélkül.  Tudtotokra  legyen,  liogy  ha  valami  szerződések 
folytán,  melyeket  nem  ismerek,  a  herczeg  kísérletet 
tenne,  én  őt  a  haza  és  a  király  ellenségének  fogom 
tekinteni,  s  mint  ilyennel  fogok  vele  elbánni.  Senki 
által  sem  hagyom  magamat  elkergettetni,  ha  életembe 
kerül  is.  *) 

De  a  veszély  épen  Modenában  volt  legfenyegetőbb, 
mert  a  herczeg  ötezer  emberrel  a  Pó  partján  táborozott. 

Emlékezzék  az  olvasó  Cavour  ama  nevezetes  sza- 
vaira, melyeket  a  villafrankai  villámcsapás  után  jelen- 
létemben Pietrineh  s  általa  Napóleon  császárnak  mon- 
dott :  ;!>konspirá torrá  leszek,  forradalmárrá 
leszek,  de  ezt  a  békét  végrehajtatni  nem 
engedem. « 

És  ugy  tőn,  a  miként  mondotta;  nyomban,  még 
mielőtt  hivatalától  megválna. 

A  villafrankai  kötés  alá  volt  irva.  Hivatalosan  meg 
kellett  előtte  hajolni:  Cavour,  a  miniszter,  rendeletet 
küldött  Farininak,  hogy  hagyja  ott  Modenát. 

De  Cavour,  a  hazafi-forradalmár,  magánpalotájába 
magához  hivatta  hajnalban  **)  a  republikánus  FrapoUí 


*)  Luigi  Frapolli  »Cenni  intorno  a  Luigi  Carlo  Farini«  1864. 

**)  Hajnalban !  így  szokott  Cavour  fogadni.  1860.  szep- 
temberben, midőn  Teleki  Lászlóval  s  Klapkával  Turinban 
voltunk  azon  egyezményt  megkötendők,  melyről  Irataim 
második  kötetében  leszen  szó,  egy  este  éjfélre  húzódott  érte- 
kezésünk Cavour  ral.  —  »Késö  van,  monda,  holnap  foly- 
tatjuk. —  »IIány  órakor  ?«  kérdezem. —  » Öt  órakor  reggel. 

Lajost,  s  e  kérdéssel  szólította  meg :  »Akar  ön  közre- 
működni Olaszország  megmentésére  ? «  —  »Igen,<í  volt 
a  felelet.  —  » Jó,  liát  menjen  ön  rögtön  Modenába,  bo- 
csássa magát  Farini  rendelkezésére,  ha  öt  még  ott  ta- 
lálja; ha  pedig  engedelmeskedve  a  rendeletnek,  melyet 
kénytelenek  vagyunk  neki  kiadni,  Farini  elment  volna, 
vegye  ön  a  védelmet  kezébe,  csináljon  ön  fegyvert  min- 
den karóból,  s  ha  a  herczeg  be  akarna  törni,  kergesse 
ön  a  Póba  seregét,  azokat  a  méltatlan  olaszokat,  kik 
hazájukat  megtagadták. « 

Pár  óra  múlva  bekopogtatott  hozzá  Mahnusi,  a 
modenai  gyűlés  elnöke,  s  fegyvert  kért.  Cavour  össze- 
vissza csókolta.  » Derék  emberek  vagytok,  monda.  Én 
már  nem  vagyok  hadügyminiszter,  de  kiséreljünk  meg 
egy  kis  csinyt!  Rögtön  pár  sort  vetett  papirra,  s  azt 
mondta  Malmusinak:  » Menjen  ön  ezzel  az  arzenálba; 
ha  ez  Írásra  önnek  fegyvert  adnak,  siessen  vele  Mode- 
nába.* —  Adtak.  El  is  vitte. 

Farini  megkapta  a  visszahívó  rendeletet  s  ezt 
felelte  rá  táviratilag :  >A  királyi  biztos  engedel- 
meskedik, de  a  polgár  a  néppel  rögtön  ka- 
tonává lesz.«  (Farini  sürgönye  Modenából,  1859. 
július  16.) 

Többet  tőn.  Katona  nélkül,  egy  napi  menetre  az 
ellenségtől,  egy  lehangolt  nép  által  környezve,  az  ős 
fejedelmi  palota  erkélyéről  magát  diktátorul  mutatta  be 
Modena    lakosainak,  fenhangon    kiáltva  le    hozzájuk: 


Nem  lesz  késő  ?«  —  »Késö  ?  nem,  valóban  nem,«  felelém 
mosolygva.  0  még  csak  el  sem  mosolyodott,  annyira  későnek 
találta  az  öt  órát.  És  valóban  mikor  öt  órakor  hozzá  benyi- 
tottunk, a  jól  leégett  gyertyákról  láttuk,  hogy  ö  már  vagy  két 
órát  dolgozott. 

65* 

» El  őre  Olíiszország  csillagával!  Olaszor- 
szág a  villafrankai  békét  nem  irta  alá.« 

Cavour  július  17-én  ennyit  irt  neki: 

»  A  miniszter  m  e  g  li  a  1 1,  a  j  ó  b  a  r  á  t  t  a  p  s  o  1 
h  a  t  á  r  o  z  o  1 1  s  á  g  o  d  n  a  k. « 

Farini  diktátor  FrapolUt  hadügyminiszterévé  ne- 
vezte ki.  így  alaknlt  az  a  modenai  hadsereg,  melyben 
magyarjaink  szolgálatot  vállaltak. 


És  én? 

Én  vérző  szivvel  visszavándoroltam  Angliába, 
miután  nőm  és  fiaim  társaságában  pár  hétig  Savoya 
és  S  váj  ez  alpesei  közt  kerestem  enyhülést. 

A  villafrankai  katasztrófa  hirére  a  legbadarabb 
pletykák  keltek  szárnyra  Angliában,  —  kogy  engem 
elfogtak,  kiadtak  az  osztráknak,  s  isten  a  megmondha- 
tója mi  mindent  tettek  velem !  —  —  Pulszky  július 
25-ről  tudósitott,  hogy  Anglia,  Skóczia  minden  részéből 
özönlöttek  a  levelek  barátaimtól,  tele  részvétteljes  nyug- 
talansággal; Gilpint  ostromolták  a  parlamentben,  hogy 
mit  tud  felőlem,  hogy  bátorságban  vagyok-e  stb.  — 
Szegény  áldott  nőmet  annyira  elrémitették,  hogy  ideg- 
beteggé lett  s  betegen  útnak  indult ;  —  távsürgöny  nyel 
állitottam  meg  Aix  les  Bainsben.  —  Ott  találkoztunk. 

Aztán  amint  az  eszeveszett  pletykák  buborékjai 
eltünedeztek,  a  kiváncsiság  kerekedett  felül.  —  Sere- 
gestől  jöttek  a  meghívások  meetingekre;  —  szimpathi- 
zálóa  dresszek  tétettek  keringésbe,  miszerint  alkalmam 
legyen  nagy  » felfedezéseket «  tenni,  s  nagy  feleletekben 
kitárni  nézeteimet  az  olasz  események  felől.  Pedig  ép  ez 
volt  az,  a  mit  tenni  teljességgel  nem  szándékoztam.  A 

diskrecziót  nemcsak  illelmi,  hanem  hazafiúi  kötelesség- 
nek is  tartottam;  —  s  épen  mert  az  indiskrét  kérdezős- 
ködéseket  ki  akartam  kerülni,  sem  meetingekre  többé 
nem  mentem,  sem  felolvasásokat  nem  tartottam;  bár 
érzékenyen  esett  e  megszokott  keresetmódot  nélkü- 
löznöm. 

De  mig  a  mondott  oknál  fogva  elhatároztam :  többé 
nyilvánosan  nem  szólani,  tartozni  véltem  meghittebb 
angol  és  skót  barátaimnak  annyival,  hogy  őket  érte- 
sitsem,  minő  érzelmekkel  kerültem  vissza  a  kontinensről. 

Ezt  a  következő  levéllel  tettem  meg : 

London,  1859.  szept.  24. 

A  villafrankai  végzetes  nap  oly  perczben  tette  sem- 
mivé reményeimet,  midőn  hazám  felszabaditása  már  csaknem 
kezünk  érelmében  volt,  mint  érett  gyümölcs,  mely  leszedésre 
vár;  és  én  újra  itt  vagyok,  szegény  száműzött,  mint  négy 
hónap  előtt  voltam ;  csak  tiz  évvel  öregebb  a  csalódás  (disap- 
pointment)  keserve  miatt. 

Csalódást  mondok  és  nem  megcsalatást.  És 
czélzatosan  szólok  igy.  Megcsalatás  felett  nem  panaszkod- 
hatom. 

Gonddal  voltam,  hogy  magamat  s  hazámat  a  megcsalatás- 
nak  még  lehetőségétől  is  megóvjam ;  de  a  csalódás,  mely  ért, 
annyira  nem  feküdt  a  körülmények  kényszerűségében,  annyira 
nem  igazolt  s  nem  igazolható,  hogy  szivem  csaknem  megsza- 
kad a  bánat  miatt. 

Ama  villámcsapás  nélkül  a  derült  égről  (a  villafrankai 
béke),  most  midőn  e  sorokat  irom,  Magyarország  már  egy  oly 
lapot  töltött  volna  be  a  történelem  évkönyveiben,  a  minő  még 
nem  sok  van  megirva,  mert  az  egész  nemzet  egységes,  kész 
és  elhatározott  volt,  mint  még  tán  soha.  Mindazon  érzelmek, 
melyek  a  nemzeti  háztartásokba  néha  meghasonlást  hoznak, 
nyelv,  faj,  vallás  és  osztályzati  különbözetek,  mind  összeolvad- 
tak azon  egy  nagy,  közös  elhatározásban,  hogy  meg  kell 
szabadulni  az  osztrák  ház  gyűlölt  kényuralmától,  mihelyt  csak 
a  háború  logikai  kiterjedésre  jutand. 

Es  e  tény  biztos  tudomása  csak  növellieti  csalódásom 
keserveit.  így  állittatni  meg  ép  akkor,  midőn  a  szabadság 
érett  g3aimölcse  felé  kezeinket  már  kinyújtottuk :  oly  mar- 
czangoló  kín,  hogy  azt  leirni  nem  lehet. 

De  hát  megtörtént ;  s  a  megtörténtet  tümi  kell.  Türetni 
fog  nem  bú  nélkül,  de  nem  is  reménytelenül.  Lelkiismeretem- 
ben nyugodt  vagyok,  hogy  a  becsületes  ember  és  jó  polgár 
kötelességét  teljesítettem,  midőn  el  nem  mulasztám  megkísér- 
lem, vájjon  az  események  szilárd  alapon  szülőföldem  javára 
nem  fordíthatók-e  ? 

És  van  a  mi  vigasztalhat  is.  Alkalmam  volt  biztossá 
lenni  a  felöl,  hogy  semmi  diplomáczíai  üzelmek,  semmi 
ármányháló,  melyet  a  despoták  hazug  mestersége  fonhat,  nem 
fogják  soha  nemzetemet  azon  változhatlan  eltökélléstöl  eltérí- 
teni, hogy  függetlenségének  visszaszerzésére  minden  okszerű 
alkalmat  megragadjon. 

Alkalmam  volt  megerősödni  azon  hitben,  hogy  ez  eltö- 
kéllést  sem  a  rettegtetés  nem  képes  megtömi,  sem  bármely 
engedmények  nem  fogják  megingatni,  melyekhez  a  Habsbur- 
gok szorultságukban  folyamodhatnak.  —  Megtanultam,  hogy 
Magyarország  tud  tűrni,  tud  várni,  de  változni  nem.  —  Meg- 
tanultam, hogy  nemzetem  nem  csak  elhatározott,  de  fegyel- 
mezett is. 

ügy  én,  mint  nemzetem,  megerősödtünk  azon  meggyő- 
ződésben, hogy  nélkülünk  semmi  nagy  európai  kérdés  végle- 
ges megoldásra  nem  vitethetik,  sem  Európa  helyzete  tartós 
megállapodásra  (settled  condítion)  nem  juthat  a  nélkül,  hogy 
Magyarország  jogai  s  igazságos  igényei  kellő  számbavételben 
részesülnének. 

E  meggyőződés  biztosít  jövendőnk  felől.  Mi  hiszünk 
szabadságunk  jövőjében,  tehát  szabadok  leszünk.  Az  e  hit- 
nek megfelelő  határozottság  az  egész  nemzetnél  religióvá 
emelkedett. 

E  tanulságokban  van  némi  vigasztalás.  S  nekem  egymás 
vigaszom  is  van. Annak  tudata,  hogy  nem  enged- 
vén magamat  ígéretek  által  befolyásoltatni,  hogy  vísszavon- 
hatlan  tények  garancziájához  ragaszkodván,  mielőtt  a  fel- 
kelésre jelt  adnánk,  hazámat  nagy   szerencsétlenségektől   s 


519 

jövőjét  épségesnek  óvtam  meg.  Ez  legalább  egy  világos  pont 
meghiúsult  reményeim  sötét  egén. 

S  azt  is  jól  esik  tudnom,  hogy  miattam  s  általam  hazám- 
fiai közül  bajba  senki  nem  keveredett;  mert  óva  intettem 
száműzött  honfitársaimat,  legyenek  türelemmel,  ne  adják  fel 
becsületes  szorgalmuk  által  kivivott  állásukat,  mielőtt  az 
események  oly  fordulatot  nem  vesznek,  hogy  őket  arra  felhívni 
igazolva  legyünk.  Még  Amerikában  élő  hazámfiait  is  hír- 
lapok utján  intettem :  várakozzanak  s  ne  mozduljanak.  S  hála 
ez  elövigyázatomnak,  egyikök  sem  zavartatott  ki  helyzetéből 
miattam. 

De  a  magyar  ezredekből  ejtett  hadifoglyok  önkényt  gyü- 
lekeztek zászlónk  alá.  —  Már  öt  szervezett  zászlóaljunk  volt. 
Több  mint  négyezer  ember.  (Irgalomnak  istene !  három  hét 
alatt  huszonöt  ezerén  is  lettek  volna !)  A  háborúnak  váratlanul 
vége  szakadván,  kötelességemnek  ismertem  a  vitéz  csapatok 
helyzetét  biztosítani.  Kívánatosnak  látszott,  hogy  azok  zöme 
inkább  haza  térjen,  mintsem  a  föld  hátán  szétszórassanak  — 
föltéve  hogy  számukra  szabad  hazatérést  biztosithatunk.  Kí- 
vántuk tehát  számukra  először:  a  teljes  amnestiát,  másod- 
szor hogy  osztrák  katonai  szolgálat  alól  végkép  fel  legyenek 
mentve.  Mindkettő  sikerült.  Francziaország  insisztált  s  Auszt- 
ria engedni  kénytelenedett.  Figyelemmel  fogjuk  kisérni,  ha 
adott  szavát  Ausztria  beváltja-e.  —  —  —  —  —  —  — 

Ennyi  felvilágosítással  tartozni  véltem  a  rokonszenves 
érdeklődésnek,  melyet  angol  és  skót  barátaim  irántam  tanúsí- 
tottak. Többre  kiterjeszkedni,  ugy  erkölcsi  mint  hazafiul 
kötelességek  tiltanak.  —  Csak  annyit  még  egyszer  hangsú- 
lyoznom kell,  hogy  keserves  csalódás  jutott  sors-osztályré- 
szemül ;  de  megcsalatás  felett  nem  panaszkodhatom. 

Jöjjön  a  minek  jőni  kell.  Határozottnak,  késznek  talál. 
—  A  siker  áldása  istennél  van.  —  Embernél  a  kötelességérzet 
sugallta  becsületes  igyekezet. 

Engedjék  remélenem,  hogy  szíves  baráti  érzelmeiken 
irántam  s  az  enyimek  iránt,  a  közel  múlt  események  nem  vál- 
toztattak, 

(Aláirva)  Kossuth. 

E  levelem,  bár  nyilvánosságra  nem  volt  szánva, 
a  hírlapokba  utat  talált  s  alkalmat  nyújtott  oly  nyilat- 
kozatokra*) személyem  felől,  melyek  csak  növelhették 
keblemben  a  hála-érzetet,  melyre  az  angol  nép  iránt 
kötelezve  vagyok  és  maradok  mind  halálomig. 


*)  A  magyar  olvasó  bizonyára  szívesen  veendi,  Tiogy  a  kezeim 
közt  levő  e  számos  nyilatkozat  egyikét  —  a  »Scottisli  Banner« 
1859.  október  1-ei  számában  megjelent  czikkét  —  egész  terjedelmében 
ide  iktatom.  Helfy. 

Kos  sut ll. 

» A  Kossuth  Lajos  által  irt  és  Mr,  John  M'Adam  polgártársunk- 
hoz intézett  levél,  Skóczia  népétől  a  csodálat  és  bánat  érzelmeivel  fog 
olvastatni ;  — •  csodálattal  a  nagyhirü  száműzöttnek  magasztos  fel- 
fogása iránt  szerencsétlen  hazája  helyzetét  illetőleg,  és  bánattal, 
hogy  egy  ily  nemeslelkü  ember  és  nagy  hazafi  újból  csalódott. 
Kossuth  bizik  abban,  hogy  barátai  Skócziában  ugyanazon  érzelme- 
ket fogják  táplálni  iránta  és  övéi  iránt,  daczára  az  utolsó  esemé- 
nyek váratlan  kimenetének.  O  meg  lehot  róla  győződve,  hogy  ez 
ország  népének  bizalma  iránta  ép  oly  nagy,  sőt  nagyobb,  mint  valaha. 
Egy  embernek  nagysága  ép  annyira  látható  a  balsorsban,  mint  a 
szerencsében.  Több  mint  tiz  hosszú  évig  élt  Kossuth  ez  országban  és 
sohasem  mondott  le  a  reményről,  hogy  hazája  visszaszerzi  szabad- 
ságát, és  nem  mulasztott  el  semmi  alkalmat,  hogy  annak  jogait 
védje.  Ha  közönséges  ember  volt  volna,  elfelejtette  volna  hónát  és 
adoptált  volna  mást.  Fényes  tehetségeinek  csak  egyike  is  minden 
országban  nyereségnek  tekintetett  volna,  és  ő  befolyásra  és  hatalomra 
tehetett  volna  szert.  De  ö  inkább  aránylagos  homályban  és  sze- 
génységben élt,  semhogy  elmulasztotta  volna,  hazája  iránt  való 
kötelességének  eleget  tenni. 

De  vannak  hazafiságán  kivül  bizalmunknak  Kossuth  iránt 
más  okai  is.  Ö  Nagy-Brittániában  való  tartózkodása  alatt  ritka 
eszélyesseget  tanúsított.  Sohasem  avatkozott  a  mi  hazai  dolgainkba, 

5s  külpolitikánkat  illetőleg,  amennyiben  hazáját  érdekelte,  sohasem 
colta  előtérbe  azon  eszmét,  hogy  annak  szabadságát  katonával 
vagy  pénzzel  elösegitsük.  Minden,  mit  tőlünk  kivánt,  az  volt, 
hogy  ne  akadályozzuk  a  törekvéseket,  melyek  az  általa  annyira 
óhajtott  tárgy  körül  kifejtetnének,  és  hogy  befolyásunkat  ez  irány- 
ban érvényesítsük.  Hy  ildomosság  nem  volt  minden  száműzöttnek 
erénye,  ki  menedéket  keresett  közöttünk.  Orsini  és  társai  felhasz- 
nálták a  hivatalos  felvigyázat  hiányát  ez  országban  és  összeeskü- 
véseket szítottak  elannyira,  hogy  köztünk  és  Francziaország  közt 
majdnem  háború  keletkezett.  Midőn  minden  újság  ezen  száműzöt- 
tek magaviseletével  foglalkozott,  soha,  a  mennyire  mi  emlék- 
szünk, Kossuth  neve  velők  egy  sorban  nem  említtetett.  A  más 
nemzetek  szabadsága  iránti  legközönyösebb  emberek  is  sokkal 
több  bizonyítékát  látták  Kossuth  becsületességének,  hogysem  fel- 
tehették volna  róla,  hogy  az  európai  szabadság  ügyét  ily  módon 
akarná  szolgálni. 

Kossuth  nemcsak  nagyeszű  embernek,  hanem  nagy  államfér- 
fiunak  is  bizonyította  magát.  Olvasóink  nagy  része  fog  rá  emlé- 
kezni, hogyan  vezette  ő  Magyarország  ügyeit,  midőn  hazája 
történetének  legválságosabb  korszakában  diktátor  volt.  Akkori  ma- 
gaviselete nemcsak  egy  rangba  helyezte  őt  a  legnagyobb  hazafiakkal, 
hanem  a  legnagyobb  államférfiakkal  is.  Azóta  ö  meg  nem  hazud- 
tolta azon  véleményeket,  melyeket  akkor  politikai  tehetségei  felett 
alkottunk  magunknak.  A  legjobb  beszédek,  melyek  ez  országban 
a  külügyek  felett  tartattak,  a  Kossuth  Lajoséi  voltak.  Ezzel  sokat 
mondunk,  ha  tekintetbe  veszszük,  hogy  nem  kevés  nagy  államfér- 
fiunk van  saját  törvényhozó  testületeinkben  is,  kik  azon  előnynyel 
birnak,  hogy  anyanyelvökön  beszélnek.  Kossuthnak  kifejezésmódja 
oly  nyelvben,  mely  nem  az  övé,  kiváló  értelmi  tehetségeinek  mél- 
tatására vezet  bennünket.  A  kik  egy  vagy  több  idegen  nyelvet 
tanultak,  tudni  fogják,  mily  nehéz  azokon  tisztán,  könnyen  és  erő- 
teljesen Írni,  és  hogy  mily  kevesen  vannak,  kik  az  állhatatosság  és 
tehetség  ily  eredményeit  képesek  előmutatni.  Ezek  előtt  különösen 
Kossuth  nyelvészeti  tehetsége  a  csudálat  és  bámulat  tárgyát  képezi. 
Az  ö  beszédei  —  mint  már  megjegyeztük  —  nemcsak  mintaképei 
politikai  bölcseségének  és  hazafiúi  érzelmeinek,  hanem  egyszersmind 
mintaképei  a  tiszta,  hatalmas  angol  nyelvezetnek.  A  két  beszéd, 
melyet  röviddel  ezelőtt  a  City  Hallban  tartott ,  az  angol  klasszikus 
irodalom  állandó  részét  képezendi.  De  beszédei  nem  egyedüli  ter- 
mékei irodalmi  géniuszának,  melyek  dicséretre  késztetnek,  hanem 
minden  levél,  mely  tőle  ered,  felkölti  figyelmünket.  Legutolsó  levele, 
mely  lapunk  más  hasábján  található,  jeles  angol  stíljénél  fogva  is 
figyelemre  méltó. 

Eleget  mondtunk  annak  kimutatására,  hogy  a  bizalom,  melyei 
a  skót  nép  Kossuthba  helyezett,  nem  nélkülöz  mély  alapot.  A  mii 
még  tennünk  kell  az,  hogy  megmondjuk,  miért  nagyobb  iránta  bi 

—   KOSSUTH,  IRATAIM.   I,  f,0 

zalmunk  most,  mint  valaha.  Ennek  okai  saját  leveléből  menthetők. 
Ö  konstatálja,  hogy  reményeiben  csalódott,  de  meg  nem  csalták.  0 
nagyon  is  át  volt  hatva  az  isteni  tanácstól,  hogy  »ne  helyezd  bizal- 
madat fejedelmekbe  vagy  emberek  fiaiba.*  ö  fel  akarta  használni 
a  despoták  féltékenységét  hazája  felszabaditására^  valamint  tudta, 
hogy  a  minden  dolgok  intézője  az  ember  haragját  saját  dicsőségére 
fordíthatja.  Azzal  vigasztalja  magát  csalódásában,  hogy  a  kénynrak 
hazudozó  mestersége  nem  fogja  egy  pillanatig  sem  elfordítani  figyel- 
mét attól,  hogy  minden  alkalmat  felhasználjon  Magyarország  függet- 
lenségének visszaszerzésére.  Nem  nemes  kijelentés-e  ez  »egy  sze- 
gény számüzöttöl,  ki  tiz  évvel  lett  öregebb  az  utóbbi  események 
eredménye  okozta  csalódás  által  ?«  Nem  bizonyitása-é  ez  azon  álli- 
tásnak, hogy  egy  ember  nagysága  ép  annyira  mutatkozik  a  jó-  mint 
a  balsorsban?  Sejtvén  a  csalódás  valószínűségét,  intette  földiéit  a 
száműzetésben,  hogy  ne  indíttassák  magukat  a  türelmetlenség  által 
és  várjanak,  mig  ö  fel  fogja  őket  hivni,  hogy  gyűljenek  össze  és 
ragadjanak  fegyvert  hazájok  függetlenségeért.  Tudjuk  továbbá, 
hogy  négyezer  földije  elhagyta  Magyarországot  és  csatlakozott  a 
szövetségesekhez.  A  két  hadviselő  fejedelem  békekötése  után  sike- 
rült neki  Ígéretet  nyerni  tÖlük,  miszerint  ezen  hazafiaknak  meg  fog 
engedtetni,  hogy  háborítatlanul  térhessenek  vissza  hazájukba.  így 
Kossuth  mindent  megtett,  a  mi  emberileg  lehetséges  volt,  és  eléggé 
igazolja,  hogy  a  skót  nép  ezen  nagy  hazafi,  államférfiú  és  tudósba 
még  nagyobb  bizalmat  helyez  mint  valaha.* 

